
Įžanga 


Golden Brančas, Oregono valstija 
1976-ieji 


Dima kulkų papliūpa iš namo pasipylė vos prašvitus, šeštą 
penkiasdešimt septynios. 

Šaudymas prasidėjo teisėsaugos pareigūnams pareikala- 
vus pasiduoti. 

Buvo apniukęs rytas. Dangų buvo aptraukusi tiršto rūko 
skraistė. Prastas matomumas nesutrukdė vienam nusikaltė- 
lių iš namo paleisti taiklų šūvį ir nukauti Jungtinių Valstijų 
maršalo pavaduotoją, visų vadinamą Turku. 

Garis Hedlis su juo susipažino tik išvakarėse, tuoj po tei- 
sėsaugininkų - Alkoholio, tabako, ginklų ir sprogmenų kon- 
trolės biuro, FTB agentų, šerifų pavaduotojų bei JAV mar- 
šalų - pirmojo pasitarimo, per kurį buvo aptariama būsima 
operacija. Palinkę prie Golden Brančo vietovės žemėlapio, 
jie svarstė, kokių galėtų iškilti kliūčių. Hedlis prisiminė kito 
maršalo pasakytus žodžius: „Ei, Turke, kad jau ten būsi, pa- 
imk man „kokso“. Gerai?“ 

Hedlis tik vėliau, gerokai vėliau, jau valant operacijos 
vietą, sužinojo tikrąjį Turko vardą. Kulka jam pataikė porą 
centimetrų aukščiau neperšaunamos liemenės, išplėšdama 
gerklėje didžiulę skylę. Nė neaiktelėjęs Turkas krito negy- 
vas ant šlapių lapų krūvos, tiesiai jam po kojomis. Hedlis jau 

niekuo negalėjo jam padėti - tik neišlįsdamas iš priedangos 
sukalbėjo maldelę. Jei būtų pajudėjęs iš vietos, būtų buvęs 
nukautas arba sužeistas, nes nuo akimirkos, kai prasidėjo 
šaudymas, pro atdarus namo langus nepaliaujamai skriejo 
kulkų kruša. 

„Tikratikiai reindžeriai“ turėjo neišsenkamą arsenalą. Ar 
bent jau taip atrodė tą drėgną nykų rytą. Kita jų auka tapo 
rudaplaukis dvidešimt ketverių šerifo padėjėjas. Jo buvimo 
vietą išdavė iš burnos į šaltą orą iškvepiamas garas. Paleisti 
šeši šūviai. Penki pasiekė taikinį. Trys iš jų galėjo būti mirtini. 

Planuota užpulti grupuotę staiga, pateikti jiems arešto orde- 
rius už daugybę nusikaltimų ir suimti, o kovinių veiksmų im- 
tis tik iškilus būtinybei. Tačiau įniršis, su kuriuo nusikaltėliai 
šaudė, liudijo, kad gyvi jie nepasiduos. 

Juk, šiaip ar taip, be gyvybės, jie neturėjo daugiau ko pra- 
rasti. Paimtiems į nelaisvę kiekvienam iš septynių ameri- 
kiečių teroristų grėstų įkalinimas iki gyvos galvos arba mir- 
ties bausmė. Šie šeši vyrai ir viena moteris nužudė dvylika 
žmonių ir pridarė milijonų dolerių nuostolių. Dažniausiai 
jų išpuoliai būdavo nukreipti prieš vyriausybines įstaigas ir 
karinius objektus. Ir nors grupuotės pavadinime buvo užuo- 
mina apie religiją, jie buvo ne dėl tikėjimo pamišę fanatikai, o 
sąžinę ir moralę praradę padarai. Per palyginti trumpą laiką - 
vos porą metų - jie liūdnai pagarsėjo, tapdami rakštimi visų 
lygmenų teisėsaugos institucijoms. 

Radosi grupuočių, bandžiusių mėgdžioti „reindžerius“, bet 
nė viena iš jų nebuvo tokia stipri kaip jie. Nusikaltėlių ben- 
druomenėje „reindžerius“ gerbė už beatodairiškumą ir beribį 
žiaurumą. Daugumai griežiančių ant vyriausybės dantį jie 
tapo nacijos didvyriais. Sekėjai jiems noriai teikė prieglobstį 
ir aprūpindavo ginklais bei amunicija, taip pat nutekindavo 
slaptą informaciją. Dėl šios pogrindinės paramos „reindže- 
riai galėjo veikti negailestingai ir greitai, o tada dingti ir sau- 

giai pasislėpę planuoti naują ataką. Į laikraščius ir televizijos 
kompanijas siunčiamuose pranešimuose jie prisiekdavo, kad 
gyvi nepasiduos. 

Ir tik per laimingą atsitiktinumą įstatymų sergėtojams pa- 
vyko susekti jų buvimo vietą Golden Branče. 

Vienas jų ginklų tiekėjų, gerai pažįstamas policijai dėl kri- 
minalinės praeities, pradėtas sekti įtarus neteisėtu ginklų 
sandėriu, nesusijusiu su „tikratikiais“. Nustatyta, kad per vos 
kelias savaites tas asmuo net tris kartus apsilankė viename 
apleistame Golden Brančo name. Vaizdo stebėjimo kamera 
užfiksavo jį besikalbantį su kažkokiu vyriškiu. Vėliau išsiaiš- 
kinta, kad tas vyras - „reindžerių vadeiva Karlas Vingertas. 

Apie tai pranešus FTB, Alkoholio, tabako, ginklų ir spro- 
gmenų kontrolės biurui (ATGSKB) bei JAV maršalų tarnybai, 
visi sukruto ir išsiuntė savo agentus sekti nelegalia ginklų 
prekyba besiverčiantį prekeivį. Jį suėmė grįžtantį iš Golden 
Brančo. 

Prireikė trijų dienų, kad vyrukas, įtikintas savo advoka- 
to, prabiltų. Jis pasirašė susitarimą su pareigūnais ir išklojo 
viską, ką žinąs apie tame apleistame name besislapstančius 
žmones, iš kurių esą pažįstąs tik Karlą Vingertą. Gal tikrai 
nežinojo, o gal tiesiog nenorėjo sakyti, kas Vingerto bendri- 
ninkai ir kiek ilgai jie ketina ten slapstytis. 

Baimindamiesi, kad jeigu dels, pražiopsos galimybę su- 
čiupti FTB labiausiai ieškomą grupuotę, federaliniai agentai 
pasitelkė į pagalbą vietos pareigūnus, kurie jau irgi nekantra- 
vo susemti tuos teroristus. Taigi buvo sudaryta komanda ir 
suplanuota operacija. 

Pareigūnai netruko įsitikinti, kad prisiekdami, jog gyvi 
nepasiduos, Vingerto gaujos nariai sakė tiesą. „Tikratikiai 
reindžeriai troško palikti pėdsaką istorijoje. Ginklų jie tikrai 
nesudės ir taikiai rankų neiškels. 

Už medžių ar automobilių besislepiantys agentai buvo len- 
gvas taikinys. Į menkiausią judesį atliepdavo šūvių papliū- 
pa - „reindžeriai įrodė, kad yra puikūs šauliai. 

Vietos agentas Emersonas radijo ryšiu susisiekė su kontro- 
lės postu, prašydamas atsiųsti sraigtasparnį, kad užtikrintų 
priedangą iš oro, bet šio sumanymo teko atsisakyti dėl prastų 
klimato sąlygų. 

Buvo mobilizuojamos specialiųjų operacijų komandos iš 
vietos, valstybinių ir federalinių tarnybų, bet joms greitai at- 
vykti į Golden Brančą trukdė keliai, kurių būklė net ir palan- 
kiomis oro sąlygomis buvo ne per geriausia. Taigi komandai 
įsakyta laikytis ir šaudyti tik būtinosios ginties atveju, o tuo 
pat metu valdininkai saugiuose šiltuose kabinetuose svarstė 
būtinybę įvesti naujas operacijos taisykles, įskaitant ir priešo 
sunaikinimą. 

- Jie trypčioja vietoje, nes viena iš teroristų - moteris, — 
Emersonas gaižiai mestelėjo Hedliui. - Dieve gink, kad nepa- 
žeistume tų galvažudžių pilietinių teisių. Deja, mumis, kaip 
žinai, niekas nesižavi ir mūsų negerbia. 

Hedlis, komandoje naujokas, išmintingai tylėjo. 

— Mes juk federalai, o žodis valdžia dar net iki Votergeito 
buvo tapęs kone keiksmažodžiu. Ši šalis jau ritasi velniop, o 
mes čia baigiam nušalti subines, laukdami, kol koks sumau- 
tas biurokratas leis mums tuos išgamas banditus nutrenkti 
pragaran. 

Emersonas, ne tik kariškis, bet ir labai karingas iš prigim- 
ties, tą rytą kruvinų skerdynių nieku gyvu nenorėjo. 

Tačiau tam nebuvo lemta išsipildyti. 

Paspirtis buvo dar tik pusiaukelėje, o „reindžeriai šaudė 
kaip išprotėję. Vienam ATGSKB agentui kulka pataikė į šlau- 
nį. Žaizda kraujavo taip, lyg būtų pažeista šlaunies arterija. 
Ar smarkiai kliudyta, nežinia, bet vaikinui akivaizdžiai grėsė 
pavojus mirtinai nukraujuoti. 

Emersonas, perpindamas raportą keiksmažodžiais, pa- 
reiškė, esą mus čia tuoj vieną po kito išguldys, jeigu... 

Pagaliau jam davė leidimą pulti, ir ginkluoti koviniais 
šautuvais bei vienu automatu, iš kurio šaudė taktinio būrio 

agentas, vyrai pradėjo ataką. Ugnies kruša truko septynias 
minutes. 

Šaudymas iš namo kiek apstojo, driokstelėjo tik vienas ki- 
tas šūvis. Emersonas įsakė nutraukti ugnį. Jo vyrai laukė. 

Staiga pro pagrindines duris išvirto kulkų suvarpytas vy- 
ras. Žaizdos, taip pat ir galvoje, baisiai kraujavo. Bjauriai 
keikdamasis, jis šaudė iš automato į kairę ir į dešinę. Tai buvo 
savižudiškas veiksmas, ir jis tai žinojo. Priežastis, dėl kurios 
taip elgėsi, netrukus turėjo paaiškėti. 

Kai agentai liovėsi šaudyti ir jau nebegirdėjo zvimbesio au- 
syse, susivokė, kad name stojo klaiki tyla. Ją drumstė tik vėjo 
varstoma, į sieną besidaužanti langinė. 

Po įtemptos minutę trukusios tylos Emersonas pratarė: 

— Einu vidun. 

Pritūpęs jis išėmė tuščią apkabą ir įsidėjo naują. 

Tą patį padarė ir Hedlis. 

— Aš su tavim. 

Kiti komandos vyrai liko savo vietose. Įsitikinęs, kad ap- 
kabos jų ginkluose pakeistos pilnomis, Emersonas išlindo iš 
priedangos ir pasileido bėgte namo link. Hedlis apmirusia 
širdimi nusekė paskui. 

Vyrai prabėgo pro šlapioje žemėje tįsantį kūną, klibančiais 
verandos laipteliais užlėkė prie atlapotų durų ir pakėlę gin- 
klus sustojo. Laukė ir klausėsi. Jokio garso. Emersonas galva 
davė ženklą Hedliui, ir tas puolė vidun. 

Lavonai. Visur kraujas ir vimdantis tvaikas. Jokių gyvybės 
ženklų. 

— Tuščia! - šūktelėjo ir, peržengęs nejudantį kūną, įbėgo 
į gretimą kambarį. Miegamajame pamatė tik ant grindų pa- 
tiestą nutriušusį čiužinį su bjauria dėme užvalkalo viduryje. 

Greičiau nei per minutę nuo akimirkos, kai Hedlis įgriuvo 
pro duris, jiedu įsitikino, kad visi penki viduje buvę žmonės 
negyvi. Keturi name, o penktas - kieme. Visi penki atpažinti 
kaip „Tikratikių reindžerių“ gaujos nariai. 

Krito į akis tai, kad tarp jų nebuvo Karlo Vingerto ir jo mei- 
lužės, vienintelės grupuotės moters Floros Staimel. Apie tai, 
kad jų čia būta, liudijo tik kraujo takas, vedantis iš kiemo į 
tankų mišką, kur buvo matyti padangų žymės. Matyt, pore- 
lei pavyko pasprukti - mirtinai sužeisti jų bendrai pasiauko- 
jo, smarkiai atsišaudydami, o tiedu išsmuko pro užpakalines 
namo duris. 

Netrukus į susišaudymo vietą prigužėjo greitosios pagal- 
bos ir policijos ekipažų. Jiems iš paskos, žinoma, atskubėjo ir 
žurnalistai, tik jiems buvo liepta sustoti už poros kilometrų 
nuo namo, prie posūkio iš pagrindinio kelio. Namas ir teri- 
torija aplink jį buvo nedelsiant atitverta, nes iki išvežant kū- 
nus reikėjo surinkti įkalčius, viską nufotografuoti, išmatuoti 
ir nubraižyti schemas. 

Tie, kurie buvo susiję su operacija, žinojo, kad bus atlie- 
kamas kruopštus tyrimas. Reikės pasiaiškinti ir pagrįsti kie- 
kvieną savo veiksmą ne tik viršininkams, bet ir ciniškai, lin- 
kusiai teisti visuomenei. 

Netrukus sukiužusiame name knibždėjo žmonių, kiekvie- 
nas dirbo savo kruopštų darbą. Hedlis grįžo į miegamąjį ir 
priėjo prie koronerio, uostančio dėmę ant purvino čiužinio. 
Hedliui dėmė atrodė panaši į tokią, lyg kas būtų šlapinęsis, 
kartu gausiai kraujuodamas. 

- Šlapimas? 

Koroneris papurtė galvą. 

- Manau, gimdymo metu nutekėję vandenys. 

Hedlis pamanė, kad ne taip išgirdo. 

— Vandenys? Išeitų, kad Flora Staimel... 

— Taip, pagimdė. 


— Hip čia dabar atrodai? 

- Šitaip tu sutinki iš karo grįžusį vyrą? Man irgi malonu 
tave matyti, Harieta. 

Dosoną Skotą piktino jos iškvietimai - kitaip nepavadin- 
si, - ir jis to neslėpė, sėsdamasis atsainia poza. Užsikėlė koją 
ant kojos, rankas susinėrė ant plokščio pilvo ir nusižiovavo, 
puikiai žinodamas, kad toks jo elgesys išves viršininkę iš pu- 
siausvyros. 

Pavyko. 

Harieta nusiėmė brangakmeniais inkrustuotus skaitymo 
akinius ir numetė juos ant stalo, kurio blizgus paviršius įkū- 
nijo jos naująjį viršininkės - jo viršininkės - statusą. 

— Esu mačiusi ne vieną iš Afganistano grįžusį karį, bet jie 
neatrodė kaip ištraukti karvei iš užpakalio. - Harieta metė 
kritišką žvilgsnį į jo trijų dienų barzdelę ir ilgus, apykaklę sie- 
kiančius plaukus, užaugusius, kol buvo išvykęs iš šalies. 

Dosonas pridėjo ranką prie širdies. 

- Jėzau, o aš jau ketinau tau pasakyti, kad atrodai puikiai. 
Tarsi tų nereikalingų penkių kilų nė nebūtų. 

Harieta sužaibavo akimis, bet nieko neatsakė. 

Sukiodamas nykščius, Dosonas lėtai žvalgėsi po viršinin- 
kės kabinetą. Pasigėrėjo pro didelius langus atsiveriančiu pa- 
noraminiu vaizdu. Kiek pakreipęs galvą, pamatė virš Kapito- 
lijaus kupolo karančią valstybinę vėliavą. 

Tada vėl pasisuko į Harietą ir atsainiai mestelėjo: 

— Gražus kabinetas. 

- Ačiū. 

— Kam bučiavai subinę? 

Harieta patyliukais nusikeikė. Dosonas anksčiau girdėjo ją 
spjaunant tą žodį garsiai prie ilgo pasitarimų stalo, kai per 
redakcijos posėdžius kas nors išdrįsdavo jai paprieštarauti. 
Matyt, paskirta į aukštesnes pareigas, išmoko valdytis. Do- 
sonas užsibrėžė tikslą jos pastangas paversti niekais. 

—- Smūgis tavo ambicijoms, ar ne? - vyptelėjo triumfuoda- 
ma Harieta. - Pratinkis, Dosonai, dabar aš viršuje. 

Jis nusipurtė. 

— Apsaugok Viešpatie, nenoriu net įsivaizduoti... 

Ji sužaibavo akimis, bet akivaizdu, kad kalbą buvo iš anks- 
to pasiruošusi ir net jo įžeidžiamos aštrios replikos neatims 
jai malonumo iškloti viską tiesiai šviesiai. 

— Nuo šiol dėl turinio sprendžiu aš. Tik aš viena. Tai reiš- 
kia, kad man suteikta teisė tvirtinti, koreguoti arba atmesti 
siūlomas temas. Taip pat turiu teisę skirti temas, jei pats jo- 
kios nepasiūlai, o tu to ir nepadarei, nors jau dvi savaitės esi 
grįžęs į Valstijas. 

— Man susikaupė atostogų. Dėl jų buvo susitarta. 

— Su mano pirmtaku. 

— Prieš tau užimant jo vietą. 

— Aš neužėmiau, - tvirtai atrėmė Harieta. - Aš šių pareigų 
nusipelniau. 

Dosonas gūžtelėjo. 

— Man vis tiek, Harieta. 

Vis dėlto Dosono abejingumas buvo apsimestinis. Nese- 
niai kompanijoje vykusi pertvarka jo profesinei karjerai su- 
davė smūgį, prilygstantį dešimčiai balų pagal Richterį. Dar 
prieš oficialiai informuojant visus „NewsFront“ darbuotojus, 
Dosonas gavo žinutę iš kolegos elektroniniu paštu, ir net ilga 
kelionė iš Kabulo į Vašingtoną nesušvelnino blogos žinios 
poveikio. Kažkoks šmikis iš bendrovės, kažkieno sūnėnas, nė 

velnio neišmanantis apie naujienų žurnalo leidybą nei apie 
naujienas apskritai, paskyrė Harietą Plamer vyriausiąja re- 
daktore. Sprendimas įsigaliojo iškart. 

Labiau netinkamo žmogaus šioms pareigoms nebegali 
būti, nes, pirma, ji labiau administratorė nei žurnalistė. Ga- 
vusi kokią aštresnę medžiagą, pirmiausia galvotų, kaip žur- 
nalą apsaugoti nuo galimų ieškinių. Prieštaringi straipsniai 
būtų švelninami arba išvis dedami į lentyną. Dosono many- 
mu, tai prilygsta profesinei kastracijai. 

Antra, Harieta buvo viskuo nepatenkinta, nesugebanti va- 
dovauti kalė. Ji apskritai nemėgo žmonių, ypač vyrų, o Doso- 
no Skoto tiesiog mirtinai nekentė. Kuklia jo paties nuomone, 
tas Harietos priešiškumas — tai pavydas dėl jo talento ir pa- 
garbos, kurią pelnė tarp „NewsFront“ kolegų ir ne tik tarp jų. 

Bet nuo dienos, kai Harietą paskyrė vyriausiąja redaktore, 
neapykantos priežastys tapo nebesvarbios. Tai įvyko, tai nu- 
tarta, tai neatšaukiama - ji dabar viršininkė. Bėda. Blogiau 
nė negali būti. 

Bent jau taip Dosonui atrodė. 

Harieta išrėžė: 

— Vyksi į Aidahą. 

— Kurių galų? 

— Ten aklieji skraidys oro balionais. 

— Ką? 

Harieta per stalą pastūmė Dosonui aplanką. 

— Mūsų žmonės sunkiausią darbą už tave jau atliko. Rengi- 
nio programą pasiskaitysi lėktuve. 

— Praverstų, jei trumpai paaiškintum. 

— Grupelė geradarių pasišovė skraidinti aklus žmones 
karšto oro balionais ir mokyti tuos prietaisus valdyti. Hm, 
taip sakant. 

Įžūlokas komentaras neprivertė Dosono nusišypsoti, jo 
veido išraiška liko abejinga. Nė nepalietęs ant stalo gulinčio 
aplanko, jis paklausė: 

— Čia, tavo nuomone, svarbi žinia? 

Harieta nutaisė meilią šypseną. Ar bent jau pabandė. Mei- 
lumas jos veidui netiko. 

— Akliems balionų entuziastams - taip. 

Jos pasipūtimas sukėlė Dosonui norą apversti stalą ir su- 
griebti ją už gerklės. Tačiau jis mintyse suskaičiavo iki de- 
šimties ir nukreipė žvilgsnį langų pusėn. Keturiais aukštais 
žemiau platūs Vašingtono prospektai maudėsi vidudienio 
saulės spinduliuose. 

— Po tokio menkinamo apibūdinimo, - pratarė Dosonas, — 
esu tikras, kad įvykis vertas visuomenės dėmesio. 

— Neatrodo, kad būtum labai jau užsidegęs. 

— Tai ne mano sritis. 

- Atsisakai? 

Ant stalo šalia aplanko nukrito nematoma pirštinė. 

— Aš pats renkuosi istorijas, Harieta. Žinai tai. 

- Pirmyn, siūlyk, - Harieta sukryžiavo rankas ant plačios 
krūtinės. - Suteik malonumą pamatyti, kaip dirba genijus. 
Trokštu regėti, kaip dirba visų mėgstamas ir žinomas plunks- 
nos meistras, garbinamas už originalų požiūrį, retą įžvalgu- 
mą ir gebėjimą skaitytojams atskleisti istorijos esmę. - Su- 
skaičiavusi iki penkių paklausė: - Na? 

Pro sukąstus dantis, kiek galėdamas ramiau, Dosonas pra- 
tarė: 

— Man dar liko atostogų. Mažiausiai savaitė. 

— Dvi savaites jau atostogavai. 

— Neužteko. 

— Kodėl gi? 

— Ką tik grįžau iš karo veiksmų zonos. 

— Niekas tavęs nevertė ten būti. Galėjai sugrįžti kada pa- 
norėjęs. 

- Ten buvo daug geros medžiagos straipsniams. 

— Nejuokink, - nusišaipė Harieta. - Norėjai užsivilkti uni- 
formą ir vaidinti kareivį. Taip ir padarei. Net devynis mėne- 
sius. Gerai, kad parsiradai, nes aš, kaip naujoji vyriausioji re- 
daktorė, jau ketinau tave partempti namo. 


Riba + 15 


- Atsargiai, Harieta. Su ataugančiomis tamsiomis plaukų 
šaknimis išlenda ir tavo pavydas. 

— Pavydas? 

— Nė vienas iš tavo straipsnių dar nebuvo pristatytas Puli- 
cerio premijai. 

— Užtat tu tikiesi būti nominuotas. Vadinasi, dar nesi jos 
gavęs. Ir man nusispjaut į gandus, kuriuos greičiausiai pats 
ir paskleidei. Na, o dabar apie svarbesnius reikalus, - Harie- 
ta kilstelėjo dailų antakį. - Nebent dabar pat atiduodi man 
raktą nuo vyrų tualeto. Tada aš su didžiausiu džiaugsmu pa- 
skambinsiu į buhalteriją ir paprašysiu, kad paruoštų tau išei- 
tinės čekį. 

Trumpai patylėjusi, bet nesulaukusi atsako iš Dosono, Ha- 
rieta tarė: 

— Ne? Tada ryt rytą skrendi į Boisį, tavo vieta 18A. - Ant 
aplanko su reportažo medžiaga ji tėškė bilietą. - Regioniniu 
lėktuvėliu. 

Dosonas sustojo prie tviskančios Džordžtauno rotušės ir 
išjungė automobilio variklį. Kilstelėjęs dubenį, iš džinsų ki- 
šenės išsitraukė mažą dėžutę, iškratė iš jos tabletę ir nurijo, 
užgerdamas vandeniu iš buteliuko, kabančio prietaisų skyde- 
lio laikiklyje. Užspaudė dangtelį, įsikišo dėžutę į kišenę, tada 
nuleido saulės skydelį ir pažvelgė į veidrodėlį. 

Taip, iš tiesų kaip ištrauktas karvei iš užpakalio. Visai nu- 
sigalavęs. 

Ką gi, nieko čia nepadarysi. Peržiūrėdamas ant darbo stalo 
susikaupusią korespondenciją, rado Hedlio laiškelį: „Atva- 
žiuok. Dabar pat. Hedliui toks įsakmus tonas nebūdingas. 
Vadinasi, reikalas rimtas. 

Dosonas kitų laiškų nė neskaitė, ir štai jis čia. 

Išlipo iš mašinos ir patraukė plytelių taku, iš abiejų pusių 
apsodintu gėlėmis. 

Duris atidarė Eva Hedli. 

— Sveika, gražioji ponia, - Dosonas per slenkstį ištiesė ran- 
kas ją apkabinti. 

Eva, kadaise išrinkta Mis Šiaurės Karolina, tebebuvo gra- 
ži. Būdama penkiasdešimties su trupučiu ji išsaugojo ne tik 
dailią išvaizdą, bet ir subtilų sąmojingumą bei įgimtą žavesį. 
Ji leidosi apkabinama, o tada išsinėrė iš jo glėbio ir visai ne- 
švelniai tekštelėjo jam per petį. 

— Baik čia su ta gražiąja, - tyčia minkštai ištarė r, kad skam- 
bėtų švelniau. - Siuntu ant tavęs. Grįžai prieš dvi savaites ir 
tik dabar teikeisi užsukti. - Eva su nerimu nužvelgė Dosoną 
nuo galvos iki kojų. - Liesas it stagaras. Gal tave ten badu 
marino? 

- Aišku, tavo garsiojo troškinio ten negausi, o kas per daik- 
tas bananų pudingas, jie išvis nežino. 

Eva mostu pakvietė užeiti į prieškambarį, sakydama: 

— Kol tavęs nebuvo, šito man trūko labiausiai. 

— Ko? - paklausė Dosonas. 

— Tavo meilikavimų. 

Dosonas suėmė delnais jos veidą ir pabučiavo į kaktą. 

— Aš irgi tavęs pasiilgau, - paleido Evą ir galva linktelėjo 
darbo kambario pusėn. Tada kone pašnibždom paklausė: — 
Arjau apsiprato su ta mintimi? 

Eva prisitaikė prie jo paslaptingo tono. 

— Kur tau! Jis... 

— Kuo puikiausiai girdžiu jus šnabždantis. Dar nekurčias. 

Eva įspėjo: „Laikykis“ 

Dosonas pamerkė jai ir koridorium nuėjo pas Garį Hedlį. 
Įžengus į gerai pažįstamą kambarį, širdį suspaudė nostalgija. 
Tiek įsimintinų dalykų čia nutiko. Ant parketo grindų žais- 
davo su „Matchbox“ mašinytėmis, o mama vis primindavo 
nepalikti jų išmėtytų, kad kas nors ant jų nepaslystų. Tėtis ir 
Hedlis kantriai mokė jį žaisti šachmatais - lentą padėdavo ant 
to stalelio kampe. Prisėdusi su juo ant sofos, Eva patarinėda- 
vo, kaip atkreipti patinkančios šeštokės dėmesį. Pirmą kartą 
po to, kai grįžo iš Afganistano, Dosonas pasijuto kaip namie. 

Hedliai buvo jo krikštatėviai, tarpusavio ryšys užsimezgė 
nuo pat krikštynų. Jie rimtai žiūrėjo į prisiimtą įsipareigoji- 
mą rūpintis geriausių draugų sūnumi, jei užkluptų bėda. Kai 
tėvai žuvo autoavarijoje, Dosonas mokėsi koledže. Ir nors 
formaliai jau buvo pilnametis, draugystė su Hedliais jam 
tapo dar svarbesnė. 

Nužvelgęs Dosoną, Hedlis nepatenkintas susiraukė. Nors 
buvo gerokai žemesnis (krikštasūnio ūgis - metras devynias- 
dešimt trys), spinduliavo pasitikėjimą savimi ir kėlė pagarbą. 
Jo vešliuose plaukuose tik kur ne kur baltavo žilos sruogos. 
Hedlis buvo puikios formos, nes kasdien nubėgdavo po pen- 
kis kilometrus, o Eva rūpindavosi, kad sveikai maitintųsi. 
Dauguma šešiasdešimtmečių jam gali pavydėti figūros. 

Pagaliau Hedlis prabilo: 

— Sprendžiant iš to, kaip atrodai, buvo žiauru. 

— Taip, tiesa, - atsakė Dosonas. - Vos išnešiau sveiką kailį 
iš susirėmimo su Harieta. 

Kai Dosonas atsisėdo, Hedlis tarė: 

— Turėjau omeny Afganistaną. 

- Išties buvo sunku, bet, palyginti su Harieta, Talibano ko- 
votojai - tik išdykėliai. 

— Ko nors išgersi? 

Trumpą dvejonę Dosonas užmaskavo dirstelėdamas į lai- 
krodį. 

— Gal dar kiek per anksti. 

- Jau tuoj penkios. Be to, ir proga ypatinga. Sūnus pakly- 
dėlis grįžo. 

Dosonas pajuto švelnų priekaištą. 

- Atleisk, turėjau anksčiau atvažiuoti, bet buvo tiek viso- 
kių reikalų. Ir dabar yra. Tavo laiškelis privertė sunerimti. 

- Tikrai? - priėjęs prie sieninėje spintoje įtaisyto baro, He- 
dlis pripylė du stiklus viskio. Vieną padavė Dosonui ir atsisė- 
do priešais. Tarsi sakydamas tostą, kilstelėjo saviškį ir gurkš- 
telėjo. - Ėmiau daugiau gerti. 

— Tau galima. 

— Kaip vaistą nuo streso? 


— Sako, padeda. 
— Gal... - suniurnėjo Hedlis. - Bent jau turiu kasdien ko 
laukti. 


— Tau dar tiek visko prieš akis. 

— Taip. Senatvė ir mirtis. 

- Žiūrėk, kad Eva neišgirstų tokių tavo kalbų. 

Gurkštelėjęs viskio, Hedlis sau po nosim sumurmėjo. 

— Nebūk toks pesimistas, - pridūrė Dosonas. - Tau reikia 
daugiau laiko priprasti. Dar tik mėnuo praėjo. 

— Dvidešimt penkios dienos. 

- Čia dar tik pradžia, - Dosonas gurkštelėjo viskio iš savo 
stiklo, nors jam norėjosi išgerti jį vienu mauku. 

— Nelengva po šitiek tarnybos metų taip staiga imti ir pa- 
sijusti nereikalingam. 

Užjaučiamai linktelėjęs, Dosonas pajuto, kaip viskis jį šildo 
iš vidaus ir ramina. Tabletė dar nebuvo pradėjusi veikti. 

— Oficialiai tu dar ne pensininkas... Nuo kada? 

— Po dar keturių savaičių. 

— Tiek daug turėjai sukaupęs atostogų? 

— Taip. Ir čia pat jas paaukočiau, kad tik galėčiau dar pa- 
dirbėti. 

- Išnaudok šį laiką kaip pereinamąjį iš karjeros į užtarnau- 


tą poilsį. 

— Poilsį... - niūriai sumurmėjo Hedlis. - Kai tik oficialiai 
tapsiu pensininku, Eva išsiveš mane į dviejų savaičių kruizą. 
Po Aliaską. 

- Šaunu. 


— Verčiau jau man replėmis nuplėštų nagus. 

— Nebus taip jau blogai. 

— Gera kalbėti, kai ne tau gresia. Eva dar pasirūpino, kad į 
kelionę pasiimčiau viagros. 

— Ką gi... matyt, nori atsigriebti už naktis, kai negrįždavai 
namo. 


— Gali būti. 

— Kas čia blogo? Džiaukis gyvenimu, - Dosonas kilstelėjo 
savo stiklą. 

Hedlis atsakė tuo pačiu, o po minutėlės paklausė: 

— Kaip sekėsi su Drakone? 

Dosonas papasakojo apie susitikimą ir užduotį, kurią jam 
skyrė Harieta. 

— Oro balionai akliesiems? 

Dosonas gūžtelėjo. 

Hedlis atsirėmė į fotelio pagalvėlę ir nepadoriai ilgai tyri- 
nėjo Dosoną žvilgsniu. 

Suerzintas šis paklausė: 

— Kas? Tau irgi kliūna mano plaukai? 

— Man labiau rūpi, kas dedasi tavo galvoje, o ne kas ant jos 
auga. Kas su tavim dedasi? 

— Nieko. 

Neturėdamas ką pasakyti, Hedlis tik žiūrėjo į draugą. 

Dosonas pakilo iš fotelio, priėjo prie lango ir atsuko žaliu- 
zes, žvelgdamas į nepriekaištingai prižiūrėtą pievutę. 

— Namo skridau per Londoną. Iš ten paskambinau Sarai. 

Hedlio duktė buvo už jį vyresnė, vaikystėje jų šeimos arti- 
mai draugavo, ir jiedu tiek laiko praleisdavo kartu, kad buvo 
beveik kaip brolis ir sesuo, ir labai vienas kitu rūpinosi. Sara su 
vyru gyveno Anglijoje, dirbo dideliame tarptautiniame banke. 

— Ji sakė mums. Buvai taip trumpai, kad nė nesusitikai su jais. 

— Tarp skrydžių buvo per mažai laiko. 

Hedlis atsikrenkštė, aiškiai parodydamas, kad nelaiko to 
pateisinama priežastim atsisakyti susitikimo. Ir buvo teisus. 

— Begonijos gražiai žydi. 

- Čia balzaminai. 

— A. O kaip... 

— Uždaviau tau klausimą, - Hedlio balse buvo justi susier- 
zinimas. - Kas yra? Tik nesakyk, kad nieko. 

— Man viskas gerai. 


w-- se 


bius. Tarsi būtų apie tave. 

Dosonas atsidūsėjo dėl tokio krikštatėvio užsispyrimo. 
Neatsisuko į jį, tik atsirėmė į lango rėmą. 

— Aš tiesiog pavargau. Devyni mėnesiai Afganistane - pati- 
kėk, bet kas pavargtų. Priešiška aplinka, nepakeliamas karš- 
tis, vabzdžiai... Jokio alkoholio, jokių moterų, išskyrus kariš- 
kes, bet su jomis pavojinga prasidėti. Tiesus kelias prisidirbti 
rimtų bėdų. Kažin ar verta rizikuoti dėl trumpo malonumo. 

— Grįžęs turėjai užtektinai laiko susirasti kokią mielą pa- 
nelę. 

- Čia ir bėda, - Dosonas nuleido žaliuzes, pasisuko į Hedlį 
ir nusišypsojo. - Paskutinę mielą panelę nutvėrei tu. 

Lengvas tonas Hedlio neapgavo. Tarp jo vešlių antakių su- 
simetusi rūpesčio raukšlė įsirėžė dar giliau. 

Nebesivargindamas apsimetinėti, Dosonas atsisėdo į fote- 
lį, pražergė kojas ir įbedė žvilgsnį į grindis. 

Hedlis paklausė: 

- Išsimiegi? 

— Man jau geriau. 

— Taip ir sakyk, kad ne. 

Dosonas kilstelėjo galvą ir susierzinęs ėmė berti žodžius: 

— Taip, man jau geriau. Nelengva taip iš karto sugrįžti prie 
įprasto gyvenimo, į senas vėžes. 

— Gerai, tarkim, patikėjau. Kas dar? 

Dosonas nubraukė plaukus nuo veido. 

— Dar ta Harieta. Ji pavers mano gyvenimą pragaru. 

— Nebent jai leistum. 

— Dieve brangus, ji siunčia mane į Aidahą. 

— Tu nusistatęs prieš Aidahą? 

— Nė velnio. Ir tikrai nesu nusiteikęs prieš silpnaregius ar 
karšto oro balionų pilotus. Tiesiog tai ne mano daržas. Todėl 
atleiskite, bet toks darbas man entuziazmo nekelia. 

— Manai, turi parako geresnei užduočiai? 

Hedlis ne šiaip sau paklausė. Tas klausimas turėjo poteks- 
tę. Todėl, kad ir koks jautėsi prislėgtas, Dosonas pajuto įsi- 
žiebiant viltį. Hedlis ne tik krikštatėvis ar senas draugas, jis 

dar ir neįkainojamas informacijos šaltinis Federaliniame ty- 
rimų biure. 

Laikydamas Dosono tylėjimą susidomėjimo ženklu, Hedlis 
pradėjo pasakoti: 

— Džordžijos valstija, Savana ir jos apylinkės. Jūrų laivyno 
kapitonas Džeremis Vesonas, medaliais apdovanotas karo 
veteranas. Vienas karas Irake ir du Afganistane. Grįžęs iš pa- 
skutinės tarnybos vietos, išėjo į atsargą ir aiškiai išsimušė iš 
vėžių. Maždaug prieš penkiolika mėnesių įsivėlė į santykius 
su ištekėjusia moterimi, tokia Darlina Strong. Jos vyras Vilar- 
das juos užklupo, ir meilužiams baigėsi prastai. Poryt Čatamo 
apygardos teismo rūmuose prasidės Vilardo Strongo teismas 
dėl nužudymo. Galėtum nuvykti ir parengti reportažą. 

Dosonas, dar neišklausęs iki galo, ėmė purtyti galvą. 

— Kodėl? - paklausė Hedlis. 

— Savanoje vasara. 

- Žvilgtelk į kalendorių. Šiandien jau rugsėjis. 

- Vis tiek ačiū, ne. Ten karšta. Ir drėgna. Verčiau jau ke- 
liausiu į Aidahą. Be to, kriminalai - ne mano sritis. Ir, jei atvi- 
rai, karo temų man kol kas gana. Nenoriu rašyti apie nužudy- 
tą jūrininką. Dariau tai net devynis pastaruosius mėnesius. 
Galbūt Harietos užduotis man netgi išeis į gera. Gal toji graži 
istorija įkvėps optimizmo, kurio man dabar taip trūksta. Su- 
teiks vilties. Pozityvus, dvasią keliantis pasakojimas. Ne apie 
nukirstas galūnes, kraujo klanus ar kariškių žūtį. 

— Dar nepasakiau, kas šios istorijos vinis. 

Nutaisęs rūgščią miną, Dosonas paklausė: 

— Kas? 

— Policija paėmė Vesono sėklos mėginį nuo Darlinos dra- 
bužių. Žinoma, tam, kad palengvintų prokurorui užduotį ap- 
kaltinti raguotą vyrą Vilardą. 

— Pasakok. 

— Tad štai: Savanos biuro šefas - mano senas bičiulis ir 
kolega Sesilis Knucas - buvęs niujorkietis ir didelis beisbolo 
gerbėjas. 

— Nair? 

— Svarbiausias žmogus skyriuje. Senas vilkas. 

— Aišku. 

— Tai va: Knucas perskaitė informaciją duomenų bazėje. 
Rastas Vesono DNR atitikmuo. 

— Jo duomenys buvo sistemoje? 

— Taip, jau kuris laikas, - Hedlis stabtelėjo ir gurkštelėjo iš 
stiklo. 

Suprasdamas, kad tokia taktika bičiulis bando sužadinti 
susidomėjimą, Dosonas pasistengė jo nenuvilti. 

— Suintrigavai. 

Hedlis padėjo stiklą ir palinko prie Dosono. 

— Kapitono Džeremio Vesono DNR sutapo su mėginiu ant 
kūdikio vystyklų, aptiktų Golden Brančo name. 

Ne šiaip vinis, o visas kablys įsmigo Dosonui į krūtinę. Ne- 
tekęs amo, jis spoksojo į Hedlį. 

Šis vėl prabilo: 

— Kol dar nepaklausei. Ne, klaidos negali būti. Sutapi- 
mas - devyniasdešimt devyni kablelis devyniasdešimt de- 
vynios šimtosios procento. Kitaip tariant, neseniai paimtas 
mėginys ir 1976 metų mėginys - to paties asmens. Tądien, 
1976-aisiais, mes paėmėm ir Floros DNR mėginį. Žinome, 
kad ji pagimdė kūdikį, kurio DNR aptikta ant vystyklų. Ir 
Džeremio Vesono amžius atitinka. Be jokios abejonės, jis - 
Floros ir Karlo sūnus. 

Dosonas atsistojo, kelis žingsnius paėjėjo ir atsisuko į He- 
dlį. Tarsi skaitydamas tūkstančius klausimų, iškilusių krikš- 
tasūnio mintyse, Hedlis prabilo: 

- Iš tavo veido išraiškos sprendžiu, kad šių faktų svarbos 
aiškinti nėra reikalo. 

Nors Garis Hedlis tikrai buvo daug pasiekęs profesionalas, 
jo manymu, visus tuos pasiekimus temdė viena nesėkmė: jam 
nepavyko atiduoti Karlą Vingertą ir Florą Staimel į teisingu- 
mo rankas. Ši profesinė dėmė gadino jam karjerą, o dabar, jau 
išėjus į atsargą, kartino gyvenimą. 

Dosonas supyko - tokios neteisybės krikštatėvis nenusi- 
pelnė. 

— Įdomu, kodėl Knucas tau šitai papasakojo? 

- Jis žino, kad man rūpi. Mes kartu dirbome tirdami vieną 
gaujos išpuolį Tenesyje devintojo dešimtmečio pabaigoje. Jis 
žino, kad netrukus išeisiu į atsargą, ir padarė paslaugą kaip 
kolega kolegai. Buvo atsargus, kad neatskleistų per daug, bet 
prisipažino, kad domėjosi Džeremio Vesono istorija, ieško- 
damas sąsajų su Karlu ir Flora. 

Dosono veide sustingo klausiama išraiška. 

— Nerado. Džeremio Vesono gimimo liudijimas, kurį jam 
pavyko gauti, iš Ohajo. Ten parašyta, kad jį pagimdė ir išaugi- 
no tokie ponas ir ponia Vesonai. Vidurinę vaikinas baigė gim- 
tajame mieste. Po Teksaso technologijos universiteto studijų 
stojo tarnauti į jūrų laivyną. Iki kol susidėjo su to vyrioko 
žmona, jo gyvenimo istorija buvo niekuo neišsiskirianti. 

— Ar turėjo smulkių prasižengimų? 

- Lyg ir ne. 

— Ką sako Knucas? 

- Jis man patarė viską palikti, kaip yra. Šiandien Biuras 
vaikosi stambesnes žuvis. Karlas ir Flora jau niekam neberū- 
pi. Manoma, kad jų jau nėra gyvų. Kad įsilaužimas į arsenalą 
Naujajame Meksike 1996-aisiais - jų paskutinis nusikaltimas. 

— Prieš septyniolika metų. Per tiek laiko daug kas galėjo 
nutikti. 

— Bet tai nereiškia, kad jų jau nebėra gyvų. 

- Jei nėra įrodymų, taip manyti logiška. 

— Logiška, nelogiška... Po paraliais, aš noriu žinoti tiksliai! 
O tu? 

— Tiek laiko praėjo. Koks dabar skirtumas? 

— Man - didžiulis! 

Ramindamas bičiulį, Dosonas sumosavo rankomis. 

— Gerai, aš viską suprantu, bet tas apdovanotasis jūrinin- 
kas, tariamai jų sūnus... 

— Jis tikrai buvo jų sūnus. Aš žinau. 

— Negali žinoti. 

— Tai įrodo DNR. 

— Tai nepatikima. 

— Beveik patikima. 

— Gerai, bet net jei vaikinas buvo jų sūnus... 

— Negi tau nesmalsu sužinoti, kas jam nutiko po Golden 
Brančo? 

— Ne itin. 

— Netikiu. 

— Patikėk. Nematau prasmės knaisiotis... 

— Maniau, norėsi išsiaiškinti. 

— Nenoriu. 

— Tada padaryk tai dėl manęs. 

— Kam? Jis negyvas. Istorijos pabaiga. 

— Galėtų būti svarbiausia istorija tavo gyvenime. 

— Tavo gyvenime tai jau tikrai buvo svarbiausia! 

Staiga vyrai susivokė, kad abu šaukia. Hedlis pažiūrėjo į 
duris, tarsi tikėdamasis ten pamatyti žmoną, atėjusią jųdvie- 
jų raminti. 

Jau gerokai tyliau Dosonas pasiūlė: 

— Jei tau taip rūpi sužinoti, kas dėjosi toliau, kodėl pats ne- 
vyksti į Savaną? 

— Negaliu, Eva su manim išsiskirtų, - burbtelėjo Hedlis. — 
Be to, kaip sakiau, Biure jau kaip ir nebedirbu. Jei dabar pra- 
dėčiau kišti savo trigrašį, atrodyčiau apgailėtinai. Kaip įky- 
ruolis, nesuprantantis, kad laikas pasitraukti. 

Dosonas perbėgo pirštais per plaukus ir nervingai atsidu- 
so. Hedlis jam brangus. Jis žinojo, kaip krikštatėvis trokšta 
užbrėžti brūkšnį po svarbiausia savo karjeros byla. Bet prašo 
per daug. Dosonas jautėsi išsekęs ir nusivylęs po to, ką jam 
teko patirti Afganistane. Net ramiomis dienomis jautėsi su- 
dirgęs ir nesaugus. Tik ir trūko, kad dar imtųsi narplioti šią 
nebaigtą sagą. Ką gero tai duos? Ar Džeremis Vesonas buvo 
Karlo ir Floros vaikas, ar ne - dabar visiškai nesvarbu. 

Dosonas tyliai pratarė: 

— Atleisk. Net jei Harieta nebūtų užsakiusi man to kvailo 
reportažo, vis tiek į Savaną nevykčiau. Tavo bičiulis Knucas 
teisus. Yra dalykų, kuriuos geriau pamiršti. 

Hedlis tiriamai žvelgė į draugą, paskui nuleido pečius: su- 
prato Dosono neperkalbėsiąs. Pastūmė nuo savęs stiklą su 
viskio likučiais ir daugiau apie tą reikalą neištarė nė žodžio. 
Tuoj po jų pokalbio Eva pakvietė Dosoną likti vakarienės. 
Jis atsisakė, teisindamasis, kad reikia pasiruošti kelionei į 
Aidahą. Vengdamas žiūrėti bičiuliams į akis, paskubom atsi- 
sveikino ir išėjo. 

Lipdamas į mašiną, buvo visas išpiltas prakaito. Privažia- 
vęs pirmą sankryžą, nurijo dar vieną tabletę ir užgėrė drun- 
gnu buteliuke likusiu vandeniu. Kelionė iš Vašingtono į Vir- 
džiniją spūsties valandomis nuotaikos nepataisė, ir į savo 
butą Aleksandrijoje Dosonas grįžo smarkiai sudirgęs. 

Kai tik nusiavė batus, pyptelėjo jo mobilusis telefonas, 
įspėjantis, kad gavo žinutę. Žinutė buvo nuo Hedlio: „Dar 
vienas argumentas.“ 

Dosonas jautė, kad jam meta jauką, bet smalsumas, nors 
tai prieštaravo sveikam protui, paėmė viršų, ir jis parašė: 
„Koks?“ 

Atsakymą gavo akimirksniu. „Dž. Vesonas tik laikomas 
negyvu. Jo kūnas nerastas. 


Antras skyrius 


— De Džeksonai, ar pasiruošęs kviesti liudyti kitą savo 
liudytoją? 

Apygardos prokuroro padėjėjas atsistojo. 

— Taip, jūsų kilnybe. Kviečiu liudyti Ameliją Nolan. 

Kaip ir kiti susirinkusieji, Dosonas pasisuko į salės duris, 
pro kurias, teismo sekretoriaus pakviesta, įėjo buvusi Džere- 
mio Vesono žmona. 

Šiandien buvo trečioji teismo diena. Pirmasis liudijo vete- 
rinaras, - Dosonas pavardės neįsidėmėjo, bet turėjo pavar- 
džių sąrašą, jei prireiktų, - be galo ilgai ir nuobodžiai aiškino 
apie šunų, ypač pitbulių, virškinimo ypatumus. 

Prokurorui prireikė kone dviejų valandų, kol pavyko iš- 
bristi iš mokslinės painiavos ir prieiti prie reikalo esmės: 
Darlinos Strong kūno dalių likučiai buvo aptikti trijų Vilar- 
do Strongo nelegaliai laikomų kovinių šunų virškinamajame 
trakte. Ieškant įkalčių, šie šunys buvo užmigdyti. 

Antrasis liudijo apygardos teismo medicinos ekspertas, 
patvirtinęs, kad kūno dalys ir atplaišos atitinka sužalojimus 
ant aukos lavono. Sudarkytą kūną policija rado užrakintame 
šunų aptvare. 

Ne šunys buvo Darlinos mirties priežastis, bet kadangi 
valstija reikalavo mirties bausmės, įžvalgus ir kruopštus pro- 
kuroras Lemuelis Džeksonas, per savo darbo metus pateikęs 
dešimtis kaltinamųjų nuosprendžių, norėjo, kad prisiekusieji 

įsisąmonintų, koks baisus nusikaltimas įvykdytas. Jis krei- 
pėsi, prašydamas įtraukti į protokolą, kad Vilardas įmetė 
moters kūną suėsti šunims, laikomiems pusbadžiu, kad per 
šunų kautynes aršiau kovotų... 

Dėl tokio spėjimo daugelis prisiekusiųjų kone pažaliavo. 

Kraujo mėginiai nuo aptvaro žemės, taip pat skalpo gaba- 
lėlis, aptiktas vieno šuns viduriuose, leido daryti prielaidą, 
kad Džeremį Vesoną ištiko toks pat likimas. 

Kol ginamojo advokatas užbaigė vis stringančią kryžminę 
teismo medicinos eksperto apklausą, buvo beveik dvylikta. 
Teisėjas paskelbė pietų pertrauką iki pusės dviejų. Dosonas 
abejojo, ar kas iš teismo salės jaučia alkį. Tik jau ne tokį, ku- 
riam numalšinti reikėtų net pusantros valandos. 

Bet dabar jau visi buvo grįžę į salę, ir duoti parodymus 
buvo pakviesta trečioji šiandienos liudytoja. 

Norėdamas daugiau sužinoti, Dosonas spėjo perskaityti 
kelis straipsnius apie šią bylą, užmetė akį į buvusios ponios 
Veson nuotraukas, pridėtas prie tų pranešimų, bet didesnio 
dėmesio nekreipė. 

Užtat atkreipė dabar. 

Įėjusi į salę moteris buvo visai kitokia, negu jis tikėjosi. 
Dosonas buvo matęs plakatus „Ieškoma Flora Staimel“ ir įsi- 
vaizdavo, kad Džeremio Vesono žmona turėtų būti panaši į 
jo motiną. Jis manė, kad ji bus stambių kaulų, paniurusi ir 
atšiauri. 

Nustebino jos smulki figūra. O kai duodama priesaiką 
pakėlė smulkutę dešinę baltą ranką, Dosonas susivokė, kad 
ji - visiška jo įsivaizduotos moters priešingybė. Ji buvo pra- 
našesnė už visus, susirinkusius teismo salėje. Įskaitant ir Do- 
soną. Ypač Dosoną. 

Buvusioji ponia Veson segėjo siaurą dramblio kaulo spalvos 
sijonėlį, vilkėjo tos pačios spalvos, tik minkštesnio audinio, 
palaidinukę ir safyro mėlynumo švarkelį. Jos sodriai kašto- 
niniai plaukai buvo surišti į uodegą, gulančią ant sprando, 
kelios išslydusios sruogos gražiai įrėmino veidą. Vieninteliai 

papuošalai buvo auskarai su deimantais ir laikrodėlis. Jos da- 
lykinis aprangos stilius puikiai tiko teismo salei - nei per daug 
moteriškas ir blaškantis dėmesį, nei perdėm griežtas. 

Kaip žurnalistas, jis tikrai negalėjo nesusidomėti buvu- 
sia Džeremio Vesono žmona. Norėjo užduoti jai tūkstančius 
klausimų - jei ne savo smalsumui patenkinti, tai jau tikrai 
dėl Hedlio. 

Vis dėlto moteris, užlipusi ant pakylos duoti parodymų, 
žadino jam visai kitokio pobūdžio smalsumą, ir Dosonui tai 
iškart nepatiko - papildomų rūpesčių jam tikrai nereikia. 
Blogiausia, kas galėtų nutikti, - jis prarastų profesinį objek- 
tyvumą, kuriuo taip didžiavosi. 

Dosonas ir vėl keiktelėjo Hedlį už tai, kad tas įvėlė jį į šią is- 
toriją. Labai nenorėjo vykti į Savaną, bet suprato, kad reikia. 
Gavęs iš Hedlio tą intriguojančią žinutę, susikrovė kelioninį 
krepšį ir kitą dieną iš pat ryto, užuot pasinaudojęs jam įbruk- 
tu bilietu į Aidahą, pasirinko skrydį į Savaną. 

Laukdamas eilėje išsinuomoti automobilį, paskambino 
Harietai. 

— Tu jau Boisyje? 

— Padariau lankstą. 

Įsivaizdavo ją sėdinčią už rašomojo stalo ir kunkuliuojan- 
čią iš pykčio. 

— Skyriau tau užduotį, Dosonai. 

— Turiu geresnę. 

— Kokią? 

— Kol kas paslaptis. 

- Kur tu? 

— Seku karštais pėdsakais. 

— Po perkūnais, Dosonai! 

— Dar paskambinsiu, - šis paskubėjo baigti pokalbį, kol ap- 
linkinių dar nepasiekė iš jo telefono sklindantys nešvankūs 
užgauliojimai. 

Kadangi teko pačiam dengti savo išlaidas, išsinuomojo nu- 
merį nebrangiame viešbutyje miesto centre. Nusiprausęs po 

šaltu dušu, įsisuko į kambario barą, įsijungė pramogų ir spor- 
to kanalą ir su aptarnavimo tarnybos pristatytu sūrainiu bei 
savo nešiojamuoju kompiuteriu įsitaisė lovoje. 

Dosonas ieškojo interneto svetainių su informacija apie 
nusikaltimą, dėl kurio dabar teisiamas Vilardas Strongas. 
Baigdamas naršyti pajuto, kad spaudžia krūtinę, ir nutarė, 
kad tai dėl tabasko padažo, gausiai užsipilto ant sūrainio. Ir 
vis dėlto Dosonas žinojo, kad ne tai yra tikroji jo prastos sa- 
vijautos priežastis. 

Jau turbūt šimtąjį kartą savęs klausė, kodėl leidosi Hedlio 
įkalbamas. O kai atmetė visas tikėtinas kapituliacijos prie- 
žastis, liko nuoga tiesa - Hedlis čia niekuo dėtas. Priežasčių 
reikia ieškoti tik savyje. 

Paaiškėjus tiesai, nutarė priimti iššūkį kaip savotišką tera- 
pijos atmainą. 

Sugrįžęs iš Afganistano, jis niekaip negalėjo atsikratyti pa- 
darinių, likusių dėl beveik metų, praleistų karo veiksmų zo- 
noje. Jie lipo prie jo nelyginant voratinkliai, plonyčiai, beveik 
nematomi, bet kartu tvirti it plienas. Atrodė, nuo jų neįma- 
noma išsisukti. 

Žinoma, jo savijautos nė iš tolo negalima lyginti su Džere- 
mio Vesono. Matyt, kapitonas buvo patyręs didžiulį emocinį 
sukrėtimą ir kentėjo nuo potrauminio streso sindromo. Jam 
tai kainavo šeimą, o galiausiai ir gyvybę. Dėl to jis tapo idea- 
liu personažu straipsniui, virpinančiam skaitytojų širdis. 

Dosonas šios temos kaip įmanydamas vengė. Pernelyg pa- 
našu į jo paties išgyvenimus. Tačiau ši istorija Dosoną asme- 
niškai jaudino ir dėl kitko. Ar iš tikrųjų Džeremis Vesonas 
buvo Karlo Vingerto ir Floros Staimel sūnus? Jie dar gyvi ar 
jau mirę? Dosonui tai nerūpėjo, o Hedliui buvo svarbu, tad 
jis jautė pareigą padėti krikštatėviui bent per žingsnį pasistū- 
mėti aiškinantis šią bylą. 

Taigi jis Savanoje. Vertinant žurnalisto akimis, Džeremio 
Vesono gyvenimas buvo neišsemiamas informacijos loby- 
nas. Nejau praleisi progą aprašyti istoriją žmogaus, kurį į šį 

pasaulį paleido nuo teisėsaugos besislapstančių nusikaltėlių 
pora, kuris užaugo iš pažiūros normalioje Vidurio Vakarų šei- 
moje, garbingai tarnavo savo šaliai, namo grįžo emociškai ir 
psichiškai traumuotas, o galiausiai buvo žiauriai nužudytas. 

Amerikietiškoji graikų tragedijos versija. 

Su šia mintimi pirmąjį vakarą Savanoje Dosonas išjungė 
nešiojamąjį kompiuterį, išgėrė tabletę migdomųjų, gurkšte- 
lėjo peptobismolio, kad nuramintų aštraus padažo suerzintą 
skrandį, ir nuėjo miegoti. Bet po kelių minučių atsikėlė ir nu- 
rijo dar vieną tabletę, užgerdamas „Jack Daniel's“ buteliuku 
iš kambario baro. 

Vis tiek sapnavo košmarus. Dukart. 

Tad nenuostabu, kad pirmąją Viljamo Strongo teismo pro- 
ceso dieną Dosonas jautėsi prastai ir buvo suirzęs. Į teismo 
rūmus atvyko gerokai anksčiau - ne kad užsiimtų vietą pir- 
moje eilėje, o tam, kad atsisėstų paskutinėje, prie pat durų. 
Kad reikalui prispyrus būtų paprasčiau nepastebėtam išeiti. 

Vos teismas užbaigė pirmosios dienos darbą, Dosonas 
patraukė tiesiai į River gatvę ir leido vakarą, keliaudamas iš 
baro į barą. Moterų buvo į valias, o seksas būtų padėjęs bent 
laikinai pamiršti jį kankinančias niūrias mintis, bet į bandy- 
mus suartėti - ir atvirus, ir subtilius - jis nereagavo. 

Bendravo tik tiek, kiek trukdavo išlenkti stiklą ar du, o po- 
kalbiuose apsiribojo bendromis temomis. Tempė laiką, kol 
barai užsidarė ir neliko nieko kito, tik grįžti į savo viešbučio 
kambarį, padėti galvą ant kietos nepatogios pagalvės ir leistis 
per naktį kankinamam bjaurių sapnų. 

Teismas Dosonui buvo pradėjęs kelti nuobodulį, ir jis 
svarstė, kaip iš viso šio reikalo laiku išsipainiojus. 

Buvusios Vesono sutuoktinės pasirodymas jo nusiteikimą 
pakeitė. 


——82> 


Kairysis Amelijos delnas, kurį ji padėjo ant Biblijos, prisiek- 
dama sakyti tik tiesą, sudrėko. Tada ji atėjo į liudytojo vietą 
ir atsisėdo. 

Prie jos priėjo Džeksonas. 

— Ponia Nolan, ačiū, kad sutikote liudyti. Prašom prisista- 
tyti teismui. 

— Amelija Nolan. 

— Nolan jūsų mergautinė pavardė? 

— Taip. Išsiskyrusi su Džeremiu, susigrąžinau ją. 

Džeksonas nusišypsojo. 

— Nolanas - šioje valstijoje gerbiama pavardė. 

— Ačiū. 

Džeksonas per petį žvilgtelėjo gynybos pusėn. 

— Ponia Nolan, ar pažįstate kaltinamąjį? 

Pirmą kartą nuo tada, kai atėjo į teismo salę, Amelija pa- 
žvelgė į Vilardą Strongą. Vyras sėdėjo susimetęs į kuprą, 
žvelgdamas į liudytoją iš po surauktų antakių. Plaukai tvar- 
kingai sušukuoti, o kūnas įspraustas į maždaug dviem dy- 
džiais per ankštą kostiumą. Jeigu reikėtų Strongą apibūdinti 
vienu žodžiu, ji rinktųsi brutalus. 

Amelija patvirtino kaltinamąjį pažįstanti. 

— Taip, Džeremis mus supažindino. 

— Prašom pasakyti, kada tai įvyko. 

— Du tūkstančiai vienuoliktų metų vasario dvidešimt ant- 
rą dieną. 

— Taip tiksliai įsidėmėjote datą? 

— Buvo mano vyresniojo sūnaus Hanterio ketvirtasis gim- 
tadienis. 

— Prašom papasakoti teismui, kokios buvo tos pažinties 
aplinkybės. 

— Mudu su Džeremiu tada jau gyvenome atskirai. Kol vyko 
skyrybų procesas, man buvo paskirta mūsų dviejų sūnų glo- 
ba, bet aš leidau Džeremiui pasveikinti Hanterį su gimtadie- 
niu. Į sūnaus šventę jis atėjo su Vilardu ir Darlina Strongais. 

— Anksčiau jų nepažinojote? 

— Ne, bet buvau apie juos girdėjusi. Džeremis pasakojo. 

— Kokie jums tą rytą jie atrodė? 

— Turite galvoje... 

— Kokios būklės toji trijulė pasirodė jūsų namuose? 

— Jie buvo neblaivūs. 

Atsistojo ginamojo advokatas. 

— Prieštarauju. 

— Perfrazuosiu, - suskubo Džeksonas, kol žodžio dar ne- 
tarė teisėja. - Ponia Nolan, ar jums susidarė įspūdis, kad tie 
trys asmenys buvo gerokai išgėrę? 

Glisonas jau vėl ketino prieštarauti, bet čia ranką pakėlė 
teisėja. 

— Ponia Nolan gali atsakyti. 

Džeksonas paragino ją kalbėti. 

- Ir anksčiau esu mačiusi Džeremį girtą, - pasakė Ameli- 
ja. - Daugybę kartų. Išgėręs jis netapdavo nei malonesnis, 
nei laimingesnis. Priešingai. Taigi žiūrėjau, kur viskas pa- 
kryps. Kai atėjo į svečius, iškart pastebėjau, kad jo akys pa- 
raudusios, o šypsena labiau primena grimasą. Jis buvo nu- 
siteikęs agresyviai. Visa trijulė garsiai juokėsi... - Amelija 
nutilo, rinkdama žodžius jiems apibūdinti, - ...kaip juokiasi 
gerokai įkaušę žmonės, iš nieko. 

— Kuri buvo valanda? 

- Šventė turėjo prasidėti vidurdienį. Jie atėjo kiek ankstėliau. 

— Ar papriekaištavote ponui Vesonui dėl šių akivaizdžių 
neblaivumo ženklų? 

- Taip. 

— Arjis bandė teisintis? 

— Sakė, kad jie atėjo tiesiai iš savo pačių vakarėlio, kur 
linksminosi per naktį. 

— „Savo '? Jis ir sutuoktiniai Strongai? 

— Prieštarauju. Liudytojai sufleruojamas atsakymas. 

Džeksonas neprieštaravo dėl teisėjos sprendimo Glisono 
naudai, bet vylėsi, kad prisiekusieji mintį suprato. Vakarėly- 
je, dėl kurio uždavė klausimą, dalyvavo tik tie trys asmenys. 

Akies kampučiu Amelija pastebėjo, kad Vilardas Strongas 
pašnibždėjo savo advokatui. Glisonas ryžtingai papurtė gal- 
vą, tarsi liepdamas ginamajam patylėti. Ją nukrėtė drebulys 


Riba + 33 


vien pagalvojus, ką Vilardas šnipštelėjo savo gynėjui, tačiau 
neabejojo, kad ne jos naudai. 

Džeksonas kalbėjo toliau: 

— Manau, prisiekusieji neprieštaraus teiginiui, kad kaltina- 
masis, jo žmona ir jūsų atskirai gyvenęs vyras sūnaus gim- 
tadienio šventėje pasirodė girti. Dabar prašyčiau papasakoti 
teismui, kas dėjosi toliau. 

Amelija mintimis grįžo prie tos scenos ir įžūlios Džeremio 
grimasos. 

— Paprašiau Džeremio išeiti. Tuo metu kaip tik atvyko kiti 
svečiai. Jie buvo kieme prie namo. Jaučiausi nesmagiai dėl 
Džeremio ir dėl savęs. 

— Kaip jis reagavo į jūsų prašymą išeiti? 

— Įsiuto. Pareiškė turįs teisę būti su sūnumi per jo gimta- 
dienį ir kad aš jam to neuždrausiu. 

Glisonas pakilo iš savo vietos. 

— Jūsų kilnybe, prieštarauju. Kaip liudytojos parodymai 
susiję su šiuo teismo procesu? 

— Netrukus susiesiu, - ramiai atrėmė Džeksonas. 

— Prieštaravimas atmestas, - nusprendė teisėja ir paragino 
Džeksoną kalbėti. 

Džeksonas linktelėjo ir vėl pasisuko į Ameliją. 

— Kad sutaupytume laiko ir nebandytume ginamojo advo- 
kato kantrybės, prašom papasakoti, kuo baigėsi konfliktas. 

— Pasakiau Džeremiui, kad jam tarp vaikų ne vieta. Ir tarp 
kitų svečių. Taigi liepiau jam išeiti. Jis atsisakė: Tada pagra- 
sinau, kad iškviesiu policiją. Taip pat pagąsdinau, kad kreip- 
siuos dėl nutarties, ribojančios jo teises artintis prie mūsų 
sūnų. 

— Kaip jis reagavo į jūsų grasinimus? 

— Iškeikė mane, bjauriai išvadino. Sakė, kad sūnūs - jo kū- 
nas ir kraujas ir kad niekas jam nesutrukdys su jais matytis. 
Iškėlė siaubingą sceną. 

Hanterio ikimokyklinės klasės draugai, jų tėvai ir pats 
Hanteris, išgirdę Džeremį šūkalojant, atėjo į vidų pasižiūrėti, 

kas nutiko. Amelija niekada nepamirš, kaip sūnus su baime 
akyse žvelgė į siautėjantį tėvą. Grantui, jaunėliui, tada buvo 
tik pusantrų. Mažylis iš baimės pravirko. 

Amelija žvilgtelėjo į savo šaltus, sudrėkusius, instinktyviai 
ant kelių sugniaužtus delnus. Ji prisivertė juos atgniaužti 
primindama sau, kad sūnums jau nebereikia bijoti Džeremio. 

— Ponia Nolan? 

Amelija pakėlė galvą ir atsitiesė. 

— Ponia Nolan, - pakartojo Džeksonas, - ką šioje nemalo- 
nioje scenoje veikė Vilardas ir Darlina Strongai? 

Amelija metė žvilgsnį į gynybos pusę ir pajuto iš Strongo 
sklindančią beribę neapykantą. 

— Vilardas Strongas kurstė Džeremį nenusileisti. 

— Prašom paaiškinti plačiau. 

— Sakė: „Niekad neleisčiau Darlinai su manim taip kalbėti. 

— Ar minėjo, kad griebtųsi prieš ją fizinės prievartos, jei... 

- Jūsų kilnybe, prieštarauju, - suaimanavo Glisonas. — 
Kaltintojas ir vėl sufleruoja liudytojai atsakymą. 

— Prieštaravimas priimtas. 

Džeksonas atsiprašė. Amelijai pasirodė, kad nenuoširdžiai. 
Tada prokuroras vėl pasisuko į ją. 

— Ar prisimenate, kad ponas Strongas būtų kaip nors kon- 
krečiai grasinęs savo žmonai? 

Amelija užsimerkė, o kai atmerkė akis, pažvelgė tiesiai į 
prisiekusiuosius. 

- Džeremis sučiupo mane už rankos. Štai taip, - Amelija 
suėmė save už žasto. - Ir purtė mane. O ponas Strongas jį 
kurstė: „Negi tu ją taip ir paleisi? Jei Darlina man grasintų, 
tai būtų paskutiniai žodžiai jos gyvenime.“ 

— 
Po šio pareiškimo salė tarsi apmirė. Ir tik po kelių akimirkų 
susirinkusieji vėl pradėjo kvėpuoti. Pasigirdo kojų šiureni- 
mas ir drabužių šiugždėjimas, žmonėms bandant patogiau 
įsitaisyti kėdėse. Kai kas kosčiojo. 

Dosonas pastebėjo, kad taip pat reagavo ir prisiekusieji. 
Amelija Nolan, tiksliau, jos liudijimas, juos apstulbino. Le- 
mas Džeksonas - ne kvailys. Jis dar sustiprino įtampą, pa- 
žvelgdamas kiekvienam iš prisiekusiųjų į akis, o paskui apsi- 
suko ir grįžo prie savo stalo, pasiėmė užrašinę, versdamas po 
kelis lapus iškart, tarsi ieškodamas reikalingo įrašo. Dosonas 
abejojo, ar prokurorui iš tikrųjų reikia to įrašo. Tiesiog taip 
siekė tempti laiką, kad prisiekusieji kaip reikiant įsisąmonin- 
tų, ką paliudijo Amelija. 

Kai jau ketino pateikti kitą klausimą, Amelija Nolan pa- 
prašė stiklinės vandens. Per tą trumpą pertraukėlę teisėja pa- 
siūlė susirinkusiesiems atsistoti ir pramankštinti kojas. Do- 
sonas per tą laiką suspėjo išsiųsti dvi žinutes. Pirmoji buvo 
skirta Hedliui. 

Liudija Vesono buvusioji. Įspūdinga. Jau išbandei viagrą? Do- 
mina visos nešvankios smulkmenos. 

Antroji nukeliavo informacijos rinkėjai ir analitikei, 
„NewsFront“ dirbančiai jau trisdešimt metų, nuo pat pirmo- 
jo žurnalo numerio. Moteris buvo labai liesa ir ekscentriška, 
nuo jos trenkdavo tabaku, nors ji tikino metusi rūkyti. Vis 
dėlto Dosonui darė įspūdį jos greitumas, tikslumas, o ypač - 
diskretiškumas. Kasmet per Kalėdas jis palepindavo ją di- 
džiule dėže šokoladinių vyšnių ir buteliu tokio pat saldaus 
vyno. 

Glenda, širdele, Amelija Nolan iš Džordžijos Nolanų. Kodėl 
„gerbiamoji ? Reikia info. Kuo greičiau. 

Žinutę užbaigė iš programėlės parsisiųstomis širdelėmis ir 
gėlytėmis. 

Vos jam paspaudus „siųsti“, teisėja taukštelėjo plaktuku, 
kviesdama sėstis. Kai visi įsitaisė kėdėse, nurodė Džeksonui 
tęsti liudytojos apklausą. 

Prokuroras buvo pasiruošęs. Planšetę padėjo ant stalo, 
priėjo prie liudytojos ir kreipėsi į ją, nutaisęs rimtą toną: 

— Ponia Nolan, kuo baigėsi jūsų anksčiau nupasakota scena? 

— Vienas iš tėvų paskambino pagalbos numeriu 911. 

— Kaip reagavo policija? 

— Po kelių minučių atvyko du pareigūnai, bet Džeremis ir 
Strongai jau buvo spėję išsinešdinti. 

- Išeidami daugiau netriukšmavo? 

— Grantas verkė, o Hanteris glaudėsi prie kito vaiko tėvo. 
Manau, jų nerimas Džeremį sutrikdė. Be to, jis suprato, kad 
visi mato, kaip jis laiko mane už rankos ir purto. Gal jam dėl 
to buvo gėda. Manau. Nežinau. Šiaip ar taip, jis mane palei- 
do. Strongas liepė vyrui ką nors daryti, priversti mane, ci- 
tuoju, „prikąsti liežuvį , bet Džeremis liepė jam pačiam užsi- 
čiaupti ir nesikišti. Keikėsi. Tada atidarė lauko duris ir išstū- 
mė Strongą į verandą. Strongas plūdo jį visokiais žodžiais ir 
manau, būtų priešinęsis, jei... 

— Prieštarauju. 

— Priimta. 

Džeksonas paskubom paklausė: 

— Ar ponas Strongas priešinosi stumiamas pono Vesono? 

— Ne, jis vos laikėsi ant kojų. Nusvirduliavo nuo laiptų ir 
vos neparkrito. Džeremis sugriebė ponią Strong už rankos ir 
išsitempė pro duris. Eidami prie Džeremio mašinos, pastaty- 
tos gatvėje, vyrai gerokai apsistumdė. Aš užtrenkiau duris ir 
daugiau nieko nemačiau. Atvykus policijai, jie jau buvo išsi- 
nešdinę. 

Džeksonas grįžo prie stalo ir vėl peržvelgė savo užrašus. 
Greičiausiai to nė nereikėjo. Paprasčiausiai davė laiko liudy- 
tojai atsikvėpti, o prisiekusiesiems - pabandyti įsivaizduoti 
tą vaizdą ir priešiškumą tarp vadinamųjų draugų. 

Ponia Nolan gurkštelėjo vandens iš stiklinės. Net ir sėdė- 
damas salės gale, Dosonas matė, kad jai dreba ranka. 

Džeksonas vėl priėjo prie jos, įsikišo rankas į kelnių kiše- 
nes ir nutaisė apgailestaujamą miną, tarsi atsiprašydamas 
dėl to, ko ketino klausti. 

— Ponia Nolan, jūs matėte Vilardą Strongą dar kartą, tiesa? 

- Taip. 

— Kada? 

— Praeitų metų gegužės trečiąją. 

— Ir vėl tiksliai prisimenate datą. 

— Taip. 

Amelija nunarino galvą, ir palaida plaukų sruoga užkri- 
to jai ant skruosto. Tarsi nesąmoningai ji kilstelėjo ranką 
ir užsikišo plaukus už ausies. Dosonas svarstė, ar tai nervi- 
nės įtampos padiktuotas gestas (visiškai natūralus tokiomis 
aplinkybėmis), ar jai būdingas įprotis. Jis pasirinko antrąjį 
variantą. 

— Ponia Nolan, kodėl taip gerai įdėmėjote datą? 

Kai moteris pakėlė akis, kad atsakytų į Džeksono klausi- 
mą, Dosonas susivokė, kad jis, kaip ir visi salėje, įskaitant ir 
kaltinamąjį, laukdami, ką ji atsakys, palinko į priekį. 

Amelija tylutėliai atsikrenkštė. 

— Tądien dingo ponia Strong ir Džeremis. 


Trečias skyrius 


I ias paprašė, kad Amelija papasakotų apie tą dieną. 

— Prasidėjo kaip ir bet kuri kita darbo diena. Berniukus pa- 
likau Šv. Tomo vyskupijos mokyklėlėje ir nuvažiavau į darbą. 

— Jūs dirbate Koljerio karo muziejuje? 

— Taip, esu kuratorė. Mano sritis - Pilietinio karo laiko- 
tarpis. 

- Ar dirbate visu etatu? 

— Taip, bet man leidžia dirbti pagal lankstų grafiką. Kitaip 
ir negalėčiau, nes viena auginu vaikus. 

- Ar tą dieną, gegužės trečiąją, nutiko kas nors neįprasta, 
gal buvo ženklų, įspėjančių apie tai, kas gali nutikti? 

— Ne. Nebuvo nieko neįprasta, iki man paskambino iš mo- 
kyklos, truputį po pirmos. Tuo metu buvau su muziejaus di- 
rektorium Džordžu Metkalfu jo kabinete. 


„— 


— Džordžai, čia šlamštas. 

— Nenuvilk jo, Amelija. Ir nenuvilk manęs. 

- Jis bevertis. Ir rinkoje, ir muziejuje. 

- Galbūt. 

— Ne galbūt, o tikrai. 

- Gerai. Vis dėlto ne šiaip blizgutis. Konfederatų armija tokių 
įteikė šimtus... 

- Tūkstančius. 

- Tebūnie tūkstančius. Bet tas medalis Patersonui Noksui ypač 
vertingas, nes paveldėjo jį iš savo proprosenelio. Jis buvo perduo- 
damas jų šeimoje iš kartos į kartą. Be to, Patersonas nešioja to 
protėvio vardą. Turbūt nereikia priminti, kad... 

- Bet vis tiek tai darote... 

— ...kad ponas Patersonas Noksas mums pernai paaukojo šim- 
tą tūkstančių dolerių, o ponia Noks... 

— Mūsų direktorių tarybos narė. Nesu kvaila, Džordžai. Puikiai 
viską suprantu. Tiesiog šiais klausimais mūsų požiūriai skiriasi. 
Mano, kaip kuratorės, darbas - rūpintis muziejaus reputacija. 

— Tokia ir mano pareiga. 

- Taip, bet kaip muziejaus direktorius rūpinatės, kad rėmė- 
jai liktų mumis patenkinti. Mane siutina, kad tenka eksponuoti 
šlamštą vien tam, kad neužrūstintume dosnių aukotojų. 

— Tu, žinoma, teisi, bet... 

- Tiek jau to. Suprantu, kad šitas ginčas bevaisis. Pralaimėji- 
mu to nelaikau, bet pripažįstu, kad ilgiau ginčytis būtų bepras- 
miška. Žinojote, kad bus jūsų viršus, dar iki šiam pokalbiui prasi- 
dedant. Vis dėlto norėjau bent pabandyti. 

— Kitko iš tavęs ir nesitikėjau. Surask pono Nokso medaliui vie- 
tą kokiame kamputyje. 

- Su akinamai spindinčia vario lentele, kurioje bus įrašyta pa- 
dėka už ypatingą jo ir ponios Noks dosnumą. 

- Lentelė gali būti nedidelė. 


——5:- 


Tesdama liudijimą, Amelija pasakė: 

— Kai tik baigėme pokalbį su direktorium, suskambo mano 
mobilusis telefonas. Tuojau pat atsiliepiau, nes atpažinau 
mokyklos numerį. Skambino mokyklos direktorė ponia 
Abernati. Buvo labai susijaudinusi. 

— Kodėl? 

— Į mokyklą atėjo žmogus ir įsibrovė į jos kabinetą... 

— Prieštarauju. Nuogirdos. 

Lemas Džeksonas atrėmė nesutinkąs. Teisėja priėmė 
sprendimą jo naudai ir paprašė Ameliją pasakoti toliau. 

— Tas žmogus pareikalavo, kad direktorė pasakytų, ar Dže- 
remis tądien buvo mokykloje. Jis nebuvo, bet poniai Aberna- 
ti nepavyko įsibrovėlio tuo įtikinti. Vyras pagaliau išėjo, bet 
tik direktorei pagrasinus iškviesti policiją. 

Džeksonas priminė prisiekusiesiems, kad tą patį jau anks- 
čiau liudijo ir ponia Abernati ir kad tas įniršęs žmogus buvo 
Vilardas Strongas. Tada prokuroras paklausė Amelijos, ar 
jos sutuoktinis dažnai užsukdavo į mokyklą pas Hanterį ir 
Grantą. 

— Ne. Kiek žinau, jis ten nė karto nebuvo, net ir per lanky- 
mo dienas. Taigi mūsų skyrybos buvo nulemtos. O po inci- 
dento per gimtadienį jo susitikimai su berniukais buvo stebi- 
mi. Džeremį tai labai nervino, ir jis vis tikėjosi, kad nutartis 
dėl apribojimų bus atšaukta. Na, o kol kas jis laikėsi teismo 
nurodymų. 

— Ar tas mokyklos direktorės skambutis jus išgąsdino, po- 
nia Nolan? 

- Švelniai tariant. Kai direktorė man apibūdino įsibrovė- 
lį, iškart sumečiau, kad tai buvo Vilardas Strongas. Panorau 
tuojau pat važiuoti į mokyklą, bet ponia Abernati mane užti- 
krino, kad Hanteris ir Grantas yra jos kabinete ir joks pavojus 
jiems negresia, o apie incidentą berniukai nežino. Vis dėlto 
Tada ponia Abernati pasisiūlė parvežti berniukus namo. Tą 
pat akimirką išėjau iš muziejaus ir nuskubėjau pas juos. 

— Ar su kuo nors kalbėjotės? 

— Bandžiau prisiskambinti Džeremiui. Norėjau paklausti, 
kas dedasi, bet visi mano skambučiai keliavo tiesiai į jo bal- 
so paštą. Skambinau jam ir į darbą. Man atsakė, kad rytą jis 
paskambino ir pranešė susirgęs. Niekas toje statybos firmoje 
nuo vakar dienos jo nei matė, nei girdėjo. 

— Nuvažiavote namo? 

- Taip. 

Atstumas nuo muziejaus iki namų buvo nedidelis, bet atrodė, kad 
kelionė niekada nesibaigs. Gatvės gerai pažįstamos, todėl vairuo- 
ti ypatingų pastangų nereikėjo. Galvoje pynėsi viena už kitą la- 
biau stingdančios mintys. Akivaizdu, Džeremio ryšiai su Vilardu 
ir Darlina Strong buvo permainingi, ir negalima atmesti galimy- 
bės, kad dėl to galėtų grėsti pavojus jos sūnums. 

Ar vis dėlto vertėtų kreiptis dėl nutarties sugriežtinimo? Ar 
prašyti šeimos teismo teisėjo, kad uždraustų Džeremiui lanky- 
ti vaikus, kol šis neišspręs asmeninių bėdų? Gal tokia drastiška 
priemonė padėtų jam atsipeikėti ir suprasti, kad taip elgdamasis 
kenkia pats sau? Gal nebegalėdamas matytis su sūnumis ryšis gy- 
dytis ir ieškoti pagalbos, kol dar visiškai nesugriovė sau gyvenimo. 

Šios mintys šmėsčiojo jai galvoje, kai suko į tokią neįtikėtinai 
ramią Džonso gatvę. Milžiniški ąžuolai metė malonų šešėlį ant 
savo pačių šaknimis išvagotų šaligatvių. 

Išsikrausčiusi iš namų, kuriuose patyrė tiek vargo, Amelija su 
sūnumis išsinuomojo sublokuotą namą. Siena aptvertame kieme 
berniukams buvo saugu žaisti, o ir kaimynai čia budrūs. Kol ap- 
sispręs, kur norėtų įsikurti, čia atrodė saugi ir patogi tarpustotė. 

Amelija nusivylė supratusi, kad ponia Abernati dar neatvažia- 
vo. Įriedėjo į siaurą keliuką išilgai namo sienos ir pasistatė ma- 
šiną kieme. Paskubom išlipo, užbėgo laipteliais ir atsirakino už- 
pakalines duris, vedančias tiesiai į virtuvę. Įsijungė signalizacija. 
Skambėjo neįprastai garsiai, o Amelija taip nervinosi, kad tik iš 
trečio karto surinko teisingą skaičių kodą ir pagaliau ją išjungė. 

Net ir išjungus signalizaciją, ausyse vis dar zvimbė - tai buvo 
vienintelis garsas, trikdantis spengiančią tylą, atsimušančią į 
ausų būgnelius. Visi pojūčiai buvo tūkstantį kartų aštresni nei 
paprastai. Nebuvo nei judesio, nei garso - tokia bežadė erdvė 
Ameliją labai trikdė, tarsi prikišamai primindama, kokia jos gy- 
venime atsivertų tuštuma, jeigu nebūtų vaikų. 

Dabar ji nieko taip netroško, kaip matyti tuodu bamblius išdy- 
kaujant, nors kartais jų šėliojimas išvargindavo. Amelija norėjo 

girdėti jų juoką, alsuoti jų kvapu, spausti prie krūtinės jų šiltus 
kūnus, jausti jų drėgnų lūpyčių prisilietimą ant skruostų. 

Amelija priėjo prie kriauklės, atsuko čiaupą ir nuo lentynos 
pasiėmė stiklinę. Prisileido vandens ir godžiai jį išgėrė. Vis kirbė- 
jo mintis, kad direktorė jau turėtų būti čia. Žvilgtelėjo į viryklės 
laikrodį. Pasigirdo, kad gatve pravažiavo mašina, ir ji atsisuko. 

Stiklinė išslydo iš rankos, trenkėsi į grindis ir sudužo, pažerda- 
ma jai ant kojų daugybę smulkių šukių. 

Maždaug per metrą nuo jos stovėjo Vilardas Strongas. Skersai 
krūtinės (nuo peties iki klubo) jis laikė dvivamzdį šautuvą. Viena 
ranka uždėta ant buožės, kita - ant vamzdžių. | 

- Jei rėksi, nudėsiu. | 

Durys į kiemą buvo atvertos. Atbula ranka jis siektelėjo jų ir 
užtrenkė. 


—-——>- 


Amelija prikando lūpas ir giliai įkvėpė pro nosį. Kelias sekun- 
des sulaikė kvapą, o paskui lėtai iškvėpė. 

Džeksonas žvelgė į ją su nerimu. 

— Gal reikia pertraukėlės, ponia Nolan? 

Amelija papurtė galvą ir sumurmėjo: 

— Ne, jaučiuosi gerai. 

Tai buvo netiesa, bet ji tikėjosi, kad niekam teismo salėje 
nešaus galvon iškviesti greitąją. Amelija norėjo išvengti ati- 
dėliojimo ir delsimo. Ji troško kuo greičiau viską užbaigti, 
kad vėl galėtų normaliai gyventi. 

Ji vargiai beprisiminė, kada pati tvarkė savo gyvenimą ir 
priiminėjo sprendimus, kad vienaip ar kitaip nereikėtų jų 
koreguoti dėl Džeremio. Jau metai, kai jis pasitraukė iš jos 
gyvenimo, o vis dar valdo jos mintis ir diktuoja, kaip gyventi. 
Bet kai užsibaigs ši kankynė... 

— Ponas Strongas pavartojo būtent tuos žodžius? - paklau- 
sė Džeksonas. - „Jei rėksi, nudėsiu“? 

Mintimis grįžusi prie tos akimirkos, Amelija atsakė: 

— Taip. 

— Ar jautėte, kad jums gresia neišvengiamas pavojus? 

— Taip, jaučiau. Grėsmė atrodė reali. Spoksojo į mane sun- 
kiai šnopuodamas. Pirštai stipriai gniaužė šautuvo vamz- 
džius. Atrodė paklaikęs. Apimtas įniršio. Bijojau, kad nušaus. 

Leisdamas įsisąmoninti Amelijos pasakytus žodžius, 
Džeksonas neskubėdamas nuėjo prie stalo, ant kurio buvo 
išdėlioti į protokolą jau įtraukti įkalčiai. 

— Ar šitą šautuvą kaltinamasis atsinešė į jūsų namus? - 
Džeksonas prinešė ginklą prie liudytojų pakylos, kad Amelija 
jį apžiūrėtų. 

— Manau, šitą. Įsidėmėjau piešinį, išraižytą ant buožės. 

Prokuroras paprašė įtraukti į protokolą, kad liudytoja at- 
pažino įkaltį A - dvivamzdį, kuriuo Darlina Strong buvo nu- 
šauta į krūtinę. 

Padėjęs šautuvą ant stalo su įkalčiais, Džeksonas paklausė: 

— Ar kaltinamasis dar ką nors jums sakė? 

— Paklausė, ar mano vyras namie. Atsakiau, kad ne ir kad 
Džeremis jau ne mano vyras. O jis man ir sako: „Užtat Darli- 
na vis dar mano žmona, o jis... - Amelija metė žvilgsnį į pri- 
siekusiuosius ir užbaigė sakinį: - ..jis ją dulkina.“ Atsakiau 
jam, kad nieko apie tai nežinau ir kad man visai nerūpi. Pri- 
dūriau, kad Džeremis mano namuose nesirodytų, kad ir kas 
ten tarp jų vyksta. 

— Kąjis į tai? 

- Nusijuokė. Su panieka. Išvadino Džeremį bailiu ir rėžė: 
„Gali ir pasirodyti, nes jau žino, kad aš juodu pričiupsiu. Dar 
pažiūrėsim.“ - Moteris patylėjo ir nusišluostė sudrėkusius 
delnus į sijoną. - Jis paėmė mane už rankos. 

Amelija papasakojo, kaip Strongas šiurkščiai stūmė ją prie- 
šais save, ieškodamas Džeremio, apžiūrėjo kambarius abie- 
juose aukštuose. Jis nepaisė jos tikinimų, kad Džeremis ti- 
krai nesugalvotų slėptis šiuose namuose. 

— Kai nulipom žemyn, jis buvo dar piktesnis ir dar labiau 
nusivylęs nei iš pradžių. Visas išpiltas prakaito, be perstojo 
keikėsi. 

Amelija patylėjo, laukdama, kad Strongo advokatas vėl 
protestuos, bet tas sėdėjo visiškai ramus ir žvelgė į ją taip, 
tarsi apmąstydamas, kaip kontratakuoti. Jis ją smelkė kerš- 
tingu žvilgsniu, ir Amelija vėl pasisuko į Džeksoną. 

Prokuroras paklausė: 

— Arjis vis dar laikė jus sugriebęs už rankos? 

— Taip. Tada ir pagalvojau, kad mane nužudys, bet tuo 
metu... - Amelija sunkiai nurijo seiles, prisiminusi, kokia 
baimė ją kaustė tą akimirką. - Mes išgirdom, kad prie namo 
privažiavo mašina. Trinktelėjo durelės, ir mano berniukai, 
linksmai šaukdami mane, atbėgo prie namo. Girdėjau, kaip 
ponia Abernati drausmino juos, kad atsargiai liptų laiptais. 

— Ką tai išgirdęs darė ponas Strongas? 

- Šoko prie pagrindinių durų. 

— Arjos buvo užrakintos? 

— Taip, bet aš bijojau, kad atidarys ir kaktomuša susidurs 
su mano sūnumis. Arba pradės pyškinti iš šautuvo pro duris. 

— Ką darėt? 

— Tvirtai įsispyriau į grindis ir bandžiau jam užstoti kelią. 

— Atsidūrėte tarp jo ir pagrindinių durų? 

Amelija linktelėjo. 

- Elgiausi instinktyviai, nebuvo kada galvoti ar planuoti. 

— Taip reagavote, nes manėte, kad jūsų vaikams iškilo mir- 
tinas pavojus. 

Amelija ir vėl nurijo seiles. 

- Taip, maldavau, kad jiems nieko nedarytų. Blaškiausi. 
Kad kiek, mane būtų ištikusi isterija. Klausiau, ką jis ruošiasi 
daryti. Tada jis mane atstūmė su tokia jėga, kad tėškiausi ant 
grindų. Labai bijojau, kad išspirs duris. 

Amelija dirstelėjo į niūriai dėbčiojantį kaltinamąjį ir tyliai 
pridūrė: 

— Bet jis to nepadarė. 

Amelija tikėjosi, kad net svilindamas ją nuožmiu ir priešiš- 
ku žvilgsniu Vilardas Strongas supranta, kokia ji jam dėkin- 
ga, kad pasigailėjo jos vaikų. 

— Ką darė kaltinamasis, ponia Nolan? 

Amelija vėl perkėlė žvilgsnį į Džeksoną. 

- Praėjo pro mane į virtuvę ir išbėgo pro užpakalines duris, 
kaip kad prieš tai buvo įėjęs. 

— Ką jums atsakė, kai apimta nevilties jo klausėte, ką ruo- 
šiasi daryti? 

Amelija aplaižė išdžiūvusias lūpas ir nužvelgė dvylika prisie- 
kusiųjų, turėsiančių nuspręsti, kaltas Vilardas Strongas ar ne. 

- Jis pasakė: „Aš rasiu juos, o kai rasiu, nužudysiu“ 


—8 


Lemuelis Džeksonas turėjo užtektinai patirties ir žinojo, 
kada sustoti. Juolab kad jo pozicijos buvo tvirtos. Taigi pasa- 
kė teisėjai, kad daugiau klausimų poniai Nolan neturi. 

Teisėja pasitarė su abiem - bylos prokuroru ir advokatu. 
Kryžminė apklausa užtruktų. Kadangi jau buvo gerokai po 
pietų ir artinosi šventinis savaitgalis, jie sutarė, kad kitas 
teismo posėdis įvyks po Darbo dienos šventės. Teisėja leido 
poniai Nolan palikti liudytojos vietą, ir teismo sekretorius iš- 
lydėjo ją iš salės pro šonines duris. 

Teisėja nurodė: 

— Kaltinamojo advokatas bus pasiruošęs ponios Nolan 
kryžminei apklausai, kai teismas atnaujins darbą kitą antra- 
dienį, devintą ryte. Smagios šventės. 

Ir trinktelėjo plaktuku. Dosonas išėjo iš salės vienas pir- 
mųjų. 

Po kelių minučių suvibravo jo telefonas, pranešdamas, kad 
gauta žinutė. Susiradęs koridoriuje atokesnę vietą, jis per- 
skaitė. Analitikė Glenda prašė, kad Dosonas jai paskambin- 
tų. Jis nedelsdamas surinko kolegės numerį, kol ši draugiškai 
nusiteikusi padėti. 

Kai Glenda atsiliepė, Dosonas išpoškino: 

— Tai ar apsisprendei už manęs tekėti? Būk gera, pasakyk, 
kad mano atkaklumas tave įtikino. 

Glenda čia pat atrėžė: 

— Dar ko! Pabučiuok man į subinę, Dosonai! 

— Tik pasakyk, kur ir kada susitinkam. 

Glenda prunkštelėjo, bet Dosonas jautė, kad ji šypsosi, o 
tai nutikdavo retai. 

— Pasiruošęs? 

— Klok. 

— Amelija Veson, mergautinė pavardė Nolan, amžinatilsį 
Jungtinių Valstijų kongresmeno Bikmano Deiviso Nolano 
duktė. Deiviso pavarde jis atstovavo savo apygardai net tris- 
dešimt dvejus metus. 

- Aišku. 

— Jeigu būtum buvęs atidesnis, būtum atkreipęs į jį dė- 
mesį. Jis darbavosi daugybėje komitetų ir patarėjų tarybų, 
pirmininkavo Kongreso posėdžiams - vieną kartą devynias- 
dešimt ketvirtaisiais, kitą - devyniasdešimt aštuntais me- 
tais. Jis įstatymo projekto dėl visuomenės saugumo autorius 
ir pats jį pateikė svarstymams. Deivisas buvo mėgstamas, jį 
gerbė abi Kongreso frakcijos. 

— O katrai priklausė jis? 

- Jis kilęs iš tradiciškai respublikonų valstijos, bet ne visa- 
da laikėsi savo partijos linijos. Žinoma, jis buvo vėliavnešys, 
bet atvirai pasisakydavo prieš kraštutiniuosius konservato- 
rius. Ypač klausimais, susijusiais su asmens laisvėmis: abor- 
tų, gėjų santuokų ir taip toliau. 

— Turėjo priešų? 

— Veikiau kritikų. Vis dėlto dėl liberalių pažiūrų pelnė kai 
kurių priešininkų stovyklos atstovų pagarbą. Iš esmės jis 
priklausė retai ir jau nykstančiai politikų rūšiai - buvo doras 
žmogus. Juo žavėjosi net ir oponentai. Lobistai jam neturėjo 
įtakos, jis niekada nekeitė savo pozicijos dėl to, kuo tikėjo. 
Jo politiko idealas buvo Džefersonas, Deivisas jį dažnai ci- 
tuodavo. Beje, ar norėtum, kad apie šį reikalą pasakyčiau tai 
raganai Harietai? 

— Kol kas ne. 

- Taip ir maniau. Ji kažko ant tavęs siunta. 

— Gal dėl to mano pokšto, kad priaugo penkis kilus. 

Glenda krenkštelėjo: 

— Verčiau pasisaugok. Sklando gandai, kad ji kerštinga. 
Žinai, ką šiandien padarė? Pameni jos pirmtako portretą, 
kabėjusį vestibiulyje? Tai va, liepė jį nukabinti. Sako, jo jau 
nebėra, ir dabar bus nauja tvarka. Tarsi mums reikėtų tai pri- 
minti. Kalė. 

Dosonas visiškai pritarė Glendai, bet juo mažiau kalbų 
apie Harietą, juo daugiau jam dvasios ramybės. Todėl vėl grį- 
žo prie Nolano. 

— O kas įdomesnio apie asmeninį kongresmeno gyvenimą? 

- Nepriekaištingas. Žmona mirė dešimtojo dešimtmečio 
viduryje. Santuoka truko visą amžinybę, antrą kartą nevedė. 
Jokių skandalų. Jokių pusnuogių panelių, slapčia išsmun- 
kančių iš jo kabineto, ar berniukų duše. Per vakarėlius išger- 
davo, nerūkė. Taigi pagal popierius jis buvo šventasis. 

— Ką sužinojai apie jo dukterį? 

— Amelija. Antras vardas - Veira. Su tais pietietiškais var- 
dais gali liežuvį nusilaužti, - sumurmėjo Glenda. - Gimusi 
aštuoniasdešimt pirmųjų gegužę... vadinasi, jai... 

— Trisdešimt dveji. 

— Atimti moku! - atšovė Glenda. - Mokėsi Vanderbilto 
universitete, aktyviai dalyvavo studentų organizacijų veiklo- 
je. Organizavo maisto ir drabužių labdaros siuntą nukentėju- 
siems nuo uragano Alabamoje. Pati ten vyko, kad įsitikintų, 
jog surinkta labdara pasiekė tuos, kuriems buvo skirta. Iš- 
garsėjo visoje šalyje. Ir taip toliau. Istorijos magistrės diplo- 
mas su pagyrimu. Laipsnį gavo dirbdama muziejuje Bostone. 
Tada dvejus metus dirbo kitame muziejuje Baltimorėje. Na, o 
kai tėvas atsistatydino iš valstybės tarnybos... 

— Gal žinai, kodėl atsistatydino? 

— Konkrečios priežasties nenurodė. Jis tik pranešė, kad 
nesieks būti perrinktas. Nieko įtartina ar verta dėmesio. Ma- 
nau, žmogus tiesiog pavargo. Septyniasdešimtmetis buvo 
netoli. 

— Supratau. 

— Pala, kuo aš baigiau? 

— Kaijos tėvas atsistatydino... 

— Taip. Ji grįžo į Savaną ir tapo jo padėjėja: administratore, 
asmenine sekretore ir dešiniąja ranka. Dirbdami petys petin, 
jie rėmė lėšų rinkimo kampanijas įvairių rūšių labdarai. 

— Ar tada ji ir ištekėjo už Džeremio Vesono? 

— Tuoj pažiūrėsiu... taip, buvo kelerių metų pertrauka. 
Kongresmenas mirė du tūkstančiai dešimtais metais, o ponia 
Veson tuo metu dirbo... 

— Dabar ji Nolan. 

— „„kuratore... 

— Koljerio karo muziejuje. Jos sritis... 

— Klausyk, jeigu tu taip puikiai informuotas, kurių galų 
prašei, kad kapstyčiausi po archyvus? Beje, jei jau atvirai, tai 
ir pats galėjai tą informaciją susirasti. 

— Man ilgai užtruktų, o tu čia mitriai apsisukai. 

— Mitriai, kurgi ne. Tu tiesiog nemėgsti gaišti laiko. 

— Taip, nemėgstu, - pripažino Dosonas. 

- Išeitų, tavo laikas vertingesnis už manąjį? 

— Ne, tu neįkainojama. Juk žinai, kad be tavęs pražūčiau. 

- Pražūtų jis... - sumurmėjo Glenda. - Turiu tos ponios 
Nolan nuotraukų. Verta mažiausiai aštuonių balų. 

— Labiau devynių. Su puse. 

— Dievaži, Dosonai, užkrovei man šitiek darbo, ir tik todėl, 
kad poniutė tau krito į akį. Aš tau ne kokia pažinčių agentūra. 

-— Prisiekiu, ši informacija labai pravers mano straipsniui. 

— Apie kurį Harieta neturi sužinoti. 

— Dar ne, - Dosonas apsidairė ir pamatė, kad koridorius 
ištuštėjo. Reikėjo paskubėti, bet jis dar norėjo Glendos šio 
bei to paklausti ir baiminosi, kad jei nesuskubs, kol ji dar su- 
kalbama, jo norai taip ir liks norais. - Ar turi jos dabartinį 
adresą? 

— Naujausias, kurį man pavyko iškapstyti, Džounso gatvė 
Savanoje. 

Turint galvoje pastarojo meto įvykius, Dosonas abejojo, ar 
ji ten dar gyvena. 

— O kur gyveno kongresmenas? 

Glenda pasakė. 

— Viename tinklalapyje buvo nuotraukų. Ąžuolai ir ispani- 
nės samanos. Baltos kolonos. Plati veranda. Taigi visi pagrin- 
diniai elementai. 

— Ar dabar ten kas gyvena? 

— Nežinau. 

— Pamėgink išsiaiškinti. Ir pasistenk gauti dabartinį po- 
nios Nolan adresą. 

— Artinasi šventinis savaitgalis. 

— Juk tu myli mane. Labai myli. 

— Pasvajok. 

Šypsodamasis sau, Dosonas pasuko prie liftų. 

- Jeigu dar ką nors pavyktų iškapstyti, būčiau be galo dė- 
kingas. Skambink, rašyk žinutes arba elektroninius laiškus 
bet kuriuo paros metu. 

- Žinai, aš juk turiu savo gyvenimą, nors tas gyvenimas gal 
ir niekam tikęs. 

— Dar kai kas. Nuo ko kongresmenas mirė? 

— Na, pagaliau! Laukiu nesulaukiu, kada paklausi. 

— Kodėl? 

— Todėl, kad gardžiausią kąsnelį palikau pabaigai. 


Floros Staimel dienoraštis 
11768-ųjų sausis 


Buvo siaubinga diena — Karlas baisiai ant manęs įsiuto. 

Nereikėjo jam prieštarauti. Pastarosiomis dienomis jis 
kaip nesavas, ir aš Žinau kodėl. Viskas dėl ginklų, kuriuos 
turėjom gauti, bet negavom. Kubiečiai narkotikų pre- 
keiviai pamojavo prieš nosį pinigais (jie turi šlamančiųjų 
sočiai, nes Majamyje kone visi vaikšto apsirūkę!) tipui, 
kuris turėjo parduoti ginklus mums, ir šis pardavė juos 
kubiečiams. Karlas klaikiai įsiuto, ir jau trys dienos visai 
nesukalbamas. 

Ketino tuos kubiečius susirasti, išžudyti ir pasiimti 
ginklus, bet Rimbas (iki šiol jo tikrojo vardo nežinau) ji 
atkalbėjo. Sakė, būtų beprotybė su jais prasidėti, perrėš 
gerklę, nespėsi nė mirktelėti. O Karlas jam atšovė, kad 
jei padarytume tai pirmi, mūsų gerklės liktų sveikos. Jis 
nejuokavo. 

Na, bet Rimbas kažkaip suveikė gero „dūmo“ (ko 
gero, pirko iš tų pačių kubiečių), ir Karlas kiek aprimo. 
Rentjau tiek, kad mudviem su Rimbu pavyko jį atkalbė- 
ti nuo keršto planų. 

Nenorėjau, kad veltumės į karą su tais kubiečiais ar dar 
su kuo nors. Aš vis baiminuosi dėl Džeremio. Kaskart, kai 
užsimenu apie tai Karlui, jis nusijuokia, sakydamas, kad 

niekas neišdrįstų nė pirštu paliesti jo vaiko. Bet aš manau, 
kad kvbiečiai Karlo neišsigąstų. Manau, ir pats Karlas gi- 
liai širdyje tai supranta, nes jis nieko nėra nušovęs. 

Gal kaip tik dėl to ir siunta. Jam nuobodu, ir tiek. Nuo 
banko apiplėšimo Luizianoje, kai pašovė Džimą, mes 
slapstomės. Per Žinias pranešė, kad plėšiką nusikaltimo 
vietoje nušovė policija. Bet Karlas reporteriais nepa- 
sitiki, esą Jie kalba netiesą. Vadina juos marionetėmis, 
klusniai vykdančiomis farų ir politikų užsakymus ir kvai- 
linančiomis patiklius Žmones. 

Karlas įsitikinęs, kad jei Džimas, kad ir mirtinai su- 
žeistas, iš karto nemirė, galėjo apie mus prasitarti. Todėl 
pasislėpėm Misisipės priekabų aikštelėje su vyruku, kurio 
Džimas nepažinojo. Taigi, jei jis ir išdavė mus, čia galim 
nesibaiminti, kad mus sučiups. 

Aš džiaugiausi, kad nereikia niekur važiuoti, nes mudu 
su Džeremiu peršalom. Mažius kosėjo net smarkiau negu 
aš. Mano močiutė tai vadindavo krupu. Negalėjau nė 
svajoti, kad vaikelį apžiūrėtų daktaras. Karlui nė neužsi- 
minia apie tai — Žinojau, ką atsakys. 

Žmogus, vardu Rendis, apgyvendinęs mus savo name- 
lyje ant ratų, garbina Karlą. Karlas jo didvyris. Jis buvo 
mums labai geras, nors Džeremio kosulys trukdė išsimie- 
goti ir jam, ir mudviem su Karlu. Gal tik dėl to, o ne iš ge- 
ros Širdies, Rendis nė neatsiklausęs manęs nupirko Dže- 
remivi sirupo nuo kosulio. 

Po poros dienų Džeremis ėmė sveikti. Jau nebuvo toks 
irzlus, mažiau verkė ir pradėjo valgyti. Tikra laimė, nes 
Karlas nutarė, kad metas judėti į priekį. Leidomės į Flo- 
ridą ir sustojom tik atvykę į Majamį. Nuojauta Karlui pa- 
kuždėjo, kad didžiausias pavojus jav praėjo, ir galim ku- 
riam laikui čia apsistoti. 

Šiaip jav Majamis visai neblogas, bet šis namas nepa- 
tinka. Atrodo, pelės čia Tyčiojasi iš mano pastangų įvilioti 

jas į spąstus. Per naktį nesiliauja šmirinėjusios. Nepaken- 
čiu to garso! O rytais tenka iš spąstų traukti jų mažus 
suglebusius kūnelius. Žiūrėti į Tuos negyvus padarėlius 
man ne mažiau šlykštu nei kęsti jų Šmirinėjimą. Ret; kad 
ir kiek tų nevidonių įkliūtų, atrodo, kad jų vieton stoja 
dešimteriopai gausesnės gretos. Ir dar knibžda tarakonų, 
didumo kone sulig pelėm. 

Man nepatinka ir Rimbo draugė. Pasalūnė ir sukta. Pri- 
mena katiną, kurį turėjom, kai buvau maža. Jis buvo be 
vienos akies, ir jau Vien dėl to atrodė man baisus. Iš pasalų 
šokdavo ant manęs ir mirtinai išgąsdindavo. Apsidžiau- 
giau, kai vieną dieną įsmuko po namu ir Ten nugaišo. 

Na, o toji Rimbo simpatija vis staiposi ir stengiasi į save 
atkreipti dėmesį, ypač Karlo. Vakar nutiko tikrai bjau- 
rus dalykas. Džeremis parvertė buteliuką raudono lako, 
kuriuo ji lakavosi kojų nagus. Ant grindų išsipylė tik la- 
šiukas, ir aš iškart jį nuvaliau, bet ji vis tiek įgnybo Dže- 
remivi į ranką. Sugnybo labai smarkiai — vaikvi labai 
skaudėjo. Šokau ant jos, ir Vyrams teko mus išskirti, kol 
dar neišpešėm viena kitai plaukų. Jei ne Karlo įsikišimas, 
būčiau, ko gero, ją nugalabijusi. 

Nuo įgnybimo Džeremivi ant rankos liko tamsi mėly- 
nė, ir tai Karlą nervino. Jo nuotaika dar labiau subjuro. 
Pamatęs šiandien mane su fotoaparatu, visai prarado sa- 
vitvardą. 

Tą seną polaroidą radau spintelėje, į kurią dėjau spąs- 
tus. Rimbas pasiūlė juo patfotogratuoti Džeremį. Karlas 
Mums fotografuotis draudė, bet aš labai norėjau turėti 
bent vieną sūnelio nuotrauką. 

Turbūt mane išdavė kvapas. Chemikalai, kuriais pa- 
dengiamos nuotraukos, kai jas ištrauki iš aparato. Karlas 
įvirto į kambarį ir užklupo mane nusikaltimo vietoje. Su- 
griebė fotoaparatą ir tol trankė į virtuvinio stalo kraštą, 
kol sudaužė į šipulius. 

Triukšmo išgąsdintas, Džeremis paleido dūdas, o Karlas 
išplėšė man nuotrauką iš rankos ir prisakė nieko niekada 
nefotogratuoti. 

Po skandalo Rimbas pareiškė, kad mes čia nebepagei- 
davjami. 

Nuspręsta: rytoj išvykstame. Man visai negaila skirtis 
su Šituo pelėmis apėjusiu namu ir ta sukta mergše. Čia 
bentjav Florida, pietūs, čia šilta. Visą praeitą žiemą pra- 
leidome Minesotoje — kone mirtinai ten sušalau. Bet 
man vis tiek, kur keliauti, svarbiausia, kad Karlas mūsų 
nepaliktų. 

Bijojav net pagalvoti, kas mūsų laukia, kai Džeremis 
paaugs ir javu supras, kad gyvenam už įstatymo ribų, ne 
taip, kaip visi kiti Žmonės. Svajoju apie normalų gyveni- 
mą, apie normalią šeimą, bet to niekada nebus. Taigi ge- 
riausia tas svajones pamiršti. 

Kaskart šiurpstu, kai Karlas sako, kad mūsų gyvenimo 
būdas ir vaikai — nesuderinami dalykai. Juk po kelerių 
metų Džeremivi reikės lankyti mokyklą. Kai Karlas pra- 
deda kalbas apie ateitį, — Žinau, jei jav ką įsikala į galvą, 
nieku gyvu neišmuši, — drebu nuo minties, kad Džeremį 
kur nors paliks. 

Galvoju apie Golden Brančą. Apie tą baisią dieną. Pa- 
čią baisiausią mano gyvenime. Apie sunkų gimdymą. Jau 
maniau, kad mirsiu. Ir dar tas šaudymas! Jėzau, buvau 
mirtinai išsigandusi! 

Kai Karlas palinko prie manęs ir pasakė, kad visi, iš- 
skyrus mus, negyvi ir kad reikia dabar pat bėgti, negalė- 
jau tuo patikėti. Aš kraujavau, skausmas buvo nepake- 
liamas, bet jis kalbėjo rimtai. Rimčiau nebūna. Sakė, jei 
liksim, jį nužudys arba sučiups. Negi aš to noriu? 

Ta akimirka nulėmė visą mano tolesnį gyvenimą, nes, 
atvirai kalbant; aš nenorėjau nei mirti, nei būti sučiupta. 
Dėl to manau, kad esu niekinga bailė, baisus Žmogus. 

Buvo šalta, merkė lietus. Pamenu, kaip bėgom per 
šlapią mišką prie vietos, kur Karlas buvo paslėpęs maiši- 
ną. Tvirtai spaudžiau Džeremį prie krūtinės, bijojau, kad 
suklupsiu ir parpulsiu drauge su juo arba kad jis pravirks 
ir taip mus išduos. Dar baiminausi, kad jei vilksimės per 
lėtai, Karlas mus paliks. Jau ir taip pasisekė, kad pasiė- 
mė kartu. 

Ir net kai mums pavyko pabėgti, aš nesilioviau verku- 
si. Iki pat dabar, prisiminusį tą šiurpų rytą, apsipilu aša- 


romis. 


Hotvirtas skyrius 


— M amyte, labai prašau. 

— Galėsi vėl ateiti, kai papietausi. 

— Dar penkias minutėles. 

- Po pietų. 

— Minutėlę?.. 

Įsirėmusi rankomis į klubus, Amelija įsmeigė griežtą 
žvilgsnį į šešiametį sūnų Hanterį. 

— Gerai jau, - liūdnai atsakė berniukas, išbrisdamas iš van- 
dens. - Dar tik buvom pradėję žaisti. 

Amelija apgaubė sūnų paplūdimio rankšluosčiu ir jo kam- 
pučiu nušluostė sūrų vandenį vaikui nuo veido. 

— Įdomiausia, kad visada, kai ateinu tavęs, tu būni ką tik 
pradėjęs žaisti. Palenktyniausim? Katras pirmas nubėgs iki 
skėčio? 

Ji pasileido bėgte prie jų daiktų paplūdimyje, kur Gran- 
tas jau kraustė pintinę su maistu. Amelija kiek sulėtino, kad 
Hanteris ją aplenktų, ir šypsodamasi gėrėjosi jo mikliomis 
stipriomis kojytėmis. 

Padais buvo malonu jausti šiltą pakrantės smėlį. Vėjelis 
nuo vandenyno maloniai sklaidė saulės karštį. Amelija giliai 
įkvėpė sūraus oro ir nusišypsojo, mėgaudamasi buvimu šioje 
salelėje, savo mėgstamiausioje pasaulio vietoje. Vakarykštė 
teismo salė ir varginantis liudijimas atrodė tolima praeitis. 
Telaimina Dievas teisėją, jai davusią net penkias dienas poil- 

sio, iki turės grįžti kryžminės apklausos. Amelija sau prisakė 
negalvoti nei apie procesą, nei apie jo sukeltus prisiminimus. 
Dabar kartu su berniukais ji mėgausis paskutinėmis vasaros 
dienomis. 

Vaikai jau pešėsi dėl suvožtinio su riešutų sviestu ir džemu. 

- Šitas mano, - Grantas, kuriam ką tik sukako ketveri, 
spaudė sumuštinį plastikiniame maišelyje prie krūtinės, kad 
brolis iš jo neatimtų. 

Nusiėmusi plačiakraštę šiaudinę skrybėlaitę, Amelija pa- 
lindo po skėčiu ir atsisėdo ant patiesalo. 

— Hanteri, pasiimk kitą sumuštinį, o šitą palik Grantui. Jie 
visi vienodi. 

— Taip, kaip dvyniai, - prie jų prisėdo Stefanė de Marko 
ir, kad atvėsintų ginčininkus, padėjo tarp berniukų nedidelį 
šaltkrepšį. - Kas nori sulčių? 

Amelija šią dvidešimtmetę nusamdė prižiūrėti berniukus 
per vasarą. Paaiškėjo, kad susitarimas tobulai tiko abiem pu- 
sėms. Stefė, kaip ji prašydavo ją vadinti, koledže studijavo 
pradinių klasių mokytojos specialybę. Užaugusiai Kanzase, 
kur nėra jūros, merginai trys mėnesiai Atlanto vandenyno 
pakrantėje atrodė tikras rojus. Be to, ji turėjo puikią reko- 
mendaciją. 

Kadangi Stefė gyveno kartu ir buvo pasiruošusi ateiti į pa- 
galbą kone kiaurą parą septynias dienas per savaitę, Amelija 
galėjo gyventi Sent Neldos saloje visą vasarą, o ne tik savait- 
galiais. Kol jaunoji mama kasdien po kelias valandas dirbda- 
vo kabinete antrame aukšte, Stefė užsiimdavo su berniukais. 
Jei kartais prireikdavo nuvažiuoti į muziejų, buvo kas pasirū- 
pina vaikais, kol ji keltu nukeliaudavo į Savaną ir atgal. 

Padėkojusi Stefei už gėrimus, Amelija vėl pagalvojo, kad 
ši mergina jai kaip Dievo dovana. Berniukai ją dievino, nors 
Stefė dėl tokių dalykų kaip prausimasis, miegas ir drausmė 
nenuolaidžiavo. Vaikai per dieną nedykinėjo - ji puikiai deri- 
no improvizuotas pamokėles ir žaidimus, kuriems laiko lik- 
davo pakankamai. 

Amelija su Stefe greitai apsiprato, ir tarp jų užsimezgęs ry- 
šys labiau priminė draugystę, o ne darbdavės ir samdomos 
darbuotojos santykius. 

Paduodama Amelijai butelį su šaltąja arbata, Stefė nepri- 
tardama papurtė galvą. 

— Dievaži, nesuprantu, kam į paplūdimį atėjote šitaip apsi- 
muturiavusi. Jūs man primenat Arabijos Lorensą. 

Amelija neįsižeidė, tik pripažindama kritiką nusijuokė ir 
ėmėsi pešioti savo perregimo bluzono kraštą. 

— Kai buvau jaunesnė, ir aš mėgau degintis. 

- Žinau, jums negalima, o man patinka gražiai įdegti. 

Amelija pritariamai nužvelgė moteriškų formų Stefės 
kūną, vos pridengtą bikiniu. 

- Įdegis tau tinka, - pagyrė, o Stefė į komplimentą links- 
mai nusijuokė. 

Po pietų Amelija vėl ištepė berniukus kremu nuo saulės, ir 
jie, pasičiupę kibirėlius bei kastuvėlius, nubėgo prie vandens. 

— Be manęs į vandenį nebriskit! - sušuko sūnums pa- 
vymui. 

— Gal man sujais pabūti? - paklausė Stefė. 

— Ačiū, bet kelias pastarąsias dienas mes ir taip mažai lai- 
ko praleidome kartu. Kol būsiu su jais, tu verčiau nuvažiuok 
į parduotuvę. 

— Gerai. Virtuvėje ant stalo mačiau sąrašą. Prie jo dar pri- 
rašiau plastikinę plėvelę. Gal dar ko reikia? 

— Elektros lempučių. Verandoje iš kiemo pusės viena per- 
degė. Ir labai neskubėk. Šią savaitę mažai čia tebuvau. Tu nu- 
sipelnei laiko sau, o man reikia pasibūti su berniukais. 

— Ačiū, viršininke, - Stefė kariškai atsisveikino ir pasuko 
į kopas, skiriančias namą nuo paplūdimio. 

Amelija nuėjo pas Hanterį ir Grantą, ir visi trys šoko į 
bangas. 

— Maniau, kamuolys prakiuręs, - tarstelėjo Amelija, mes- 
dama jį Hanteriui. Šį spalvingą dryžuotą kamuolį ji matė su- 
bliūškusį ir įkištą į kampą verandoje. 

— Jis sutaisytas. 

— Ar nepamiršot Stefei už tai padėkoti? 

— Kad ne ji tai padarė. Jis pats susitaisė. - Berniukas šūk- 
telėjo: - Mama, žiūrėk! 

Hanteris pritūpęs panėrė, o brolį mėgdžioti pabandęs 
Grantas išnėrė springdamas vandeniu. Kai nusibodo žaisti 
seklumoje, trijulė persikraustė į krantą, kur Amelijos prižiū- 
rimi vaikai ėmėsi statyti smėlio pilį. Tikrą, su bokšteliais ir 
apsauginiu grioviu, į jį Amelija pripylė jūros vandens. 

— Tokie grioviai buvo reikalingi pilį ginant nuo priešų. 

- Ir drakonų, - pridūrė Grantas. 

Hanteris užvertė akis. 

— Jokių drakonų nėra, kvailiuk. 

— Yra! 

— Hanteri, nevadink brolio kvailu, - sudraudė Amelija. — 
Niekada. Girdi? 

- Gerai, mama, bet pasakyk jam, kad drakonai išgalvoti. 

- Išgalvoti ar ne, o apsauginiai grioviai padeda nuo jų ap- 
siginti. 

Paskui visi trys įsitaisė ant pakloto po skėčio metamu še- 
šėliu, ir Amelija skaitė vaikams pasakas iš dviejų knygučių. 
Bebaigiant antrą Grantas užmigo, padėjęs jai galvą ant kelių. 
O Hanteris apsivertė ant pilvo ir pasidėjo galvą ant sunertų 
rankų. Po akimirkos jis jau irgi miegojo. 

Amelija padėjo knygutes į šalį ir su meile žvelgė į du jai 
brangiausius žmogučius. Tamsūs Hanterio plaukai krito ne- 
tvarkingomis vešliomis garbanomis aplink veidą, kaip kadai- 
se jos tėvo, o Granto plaukai buvo tiesesni ir šviesesni, pana- 
šaus šviesaus vario atspalvio kaip jos. 

Abiejų berniukų akys mėlynos - genetikos dovana. Ame- 
lija džiaugėsi, kad jos neprimena jai Džeremio. Nors kadaise 
tos akys jai buvo labai gražios. Atrodo, praėjo visa amžinybė 
nuo tada, kai jis žvelgė į ją su meile ir susižavėjęs. Tai buvo 
kitame gyvenime. Kai Džeremis įsmeigė į ją savo žvilgsnį pa- 
skutinį kartą, jo akys buvo kupinos neapykantos ir įniršio. 

Vydama šalin niūrias mintis, Amelija išsitiesė ant nugaros 
ir, apkabinusi viena ranką vieną, kita - kitą sūnų, jausdama 
ramų jų alsavimą, užmigo. 

Vakarienei buvo spagečiai. Prie stalo Amelija užsiminė Stefei 
apie paplūdimio kamuolį. 

— Tiesiog stebuklas, - svarstė Stefė, padėdama Grantui vy- 
nioti makaronus ant šakutės. - Buvau jį išmetusi, bet vakar 
jis atsirado iš nežinia kur sulopytas ir pripūstas. 

— Nesuprantu. Juk pats negalėjo susitaisyti. 

— Gal Bernis sutaisė, - atsainiai mestelėjo Stefė, nes jai 
labiau rūpėjo ne paslaptinga kamuolio istorija, o Granto iš- 
drabstyti makaronai. 

Baigus vakarieniauti, Stefė ėmėsi nukraustyti indus. 

- Jei tu suplausi indus, aš išmaudysiu berniukus, - pasiūlė 
Amelija. 

— Tikrai taip nori? Indus suplauti vieni niekai - nepalygin- 
si su maudymosi procedūra. 

Amelija nusišypsojo. 

— Tiesa, bet šią savaitę man trūko bendravimo su vaikais. 
Net ir būdama su jais, galvojau apie kitką. 

Stefė nuo kriauklės pasisuko į Ameliją ir dvejodama ištarė: 

— Vietos laikraščio pirmame puslapyje yra straipsnis apie 
procesą. Jame rašo ir apie jūsų liudijimą. Turiu tą laikraštį 
čia, jei norėtumėt paskaityti. 

- Ne, dėkui. Ir žinių per televiziją tyčia nežiūrėjau. Žinau 
viską, ką reikia ar ką norėčiau apie šią bylą žinoti. | 

Amelija nuvarė vaikus viršun. Berniukai bandė protestuo- 
ti, bet ji mikliai padėjo jiems nusirengti ir susodino į vonią. 
Tada pritūpė šalia, kad vaikai nepripiltų per daug skysto mui- 
lo, o taip nutikdavo dažnai. 

Jau ketino panardinti rankas į vandenį, bet instinktyviai 
susigriebė, kad reikia nusisegti laikrodį. 

Laikrodėlio ant riešo nebuvo. 

Nors tas laikrodis nebuvo prabangus ar nusagstytas dei- 
mantais, vis dėlto tai buvo tėvo dovana, kurią ji gavo prieš 
pat jo mirtį, todėl ypač brangino. Žvelgdama į pliką riešą, 
Amelija pabandė prisiminti, kada jį nusisegė. Ruošdama va- 
karienę? O gal prieš eidama maudynių su berniukais įsimetė 
į paplūdimio krepšį? Ne, ji nepamena, kad būtų taip dariusi. 

Dvejones nutraukė staiga iš buteliuko ištryškęs ir marški- 
nėlius jai aptaškęs ryškiai mėlynos spalvos muilo fontanas. 

— Ei! Liaukitės! 

Po maudynių Amelija buvo beveik tokia pat šlapia kaip ir 
sūnūs. Ji pasirūpino, kad berniukai išsivalytų dantis, sukal- 
bėtų maldas, ir padėjo apsivilkti pižamas. Išjungusi jų kam- 
baryje šviesą, pasijuto išvargusi. 

Virtuvėje jos laukė Stefė su taure šalto baltojo vyno. Ame- 
lija su dėkingumu gurkštelėjo. 

— Kažkur nukišau savo laikrodėlį. Gal matei? 

— Ne, bet turėsiu galvoje. 

— Esu tikra, atsiras, - Amelija vėl nugėrė iš taurės ir paten- 
kinta atsiduso. - Turbūt jau nori paprašyti didesnės algos? 

Stefė nusijuokė. 

— Alga mane tenkina, bet jei neprieštarausite, norėčiau šį- 
vakar kelių laisvų valandų. 

- Žinoma. Gali net paimti mano mašiną. 

- Ačiū! Tiesiog nuostabu! Sutemus nelabai jauku važiuoti 
dviračiu. 

— Kur susiruošei? 

— Rinktis čia nelabai yra iš ko. 

Vieninteliame salos kaimelyje įstaigų buvo nedaug, ir visos 
susitelkusios aplink perkėlą: universalinė parduotuvė, valčių 
nuoma su dviem benzino kolonėlėmis ir žvejybos reikmenų 
krautuvėle, nekilnojamojo turto agentūra, dirbanti tik sa- 
vaitgaliais, kai į salą suguža daugiau poilsiautojų. Ir, žinoma, 
Mikio kavinė-baras. 

Po vakarienės likdavo veikti tik baras - vienintelė vieta, 
kur dėjosi kažkas panašaus į naktinį gyvenimą. 

— Važiuosi į Mikio užeigą? - paklausė Amelija. Stefė linkte- 
lėjo. - Pasimatymas? 

Stefė šyptelėjo ir linksmai atsakė: 

- Galbūt. 

— Su vaikinu? 

— Gal ir su vaikinu. 

Amelija nusijuokė. 

- Ir kuo gi jis vardu? 

— Dirkas. 

— Ką veikia? 

— Dirba prieplaukoje. Nežinau, ką konkrečiai. 

— Jis vietinis? Gal pažįstu jo šeimą? 

Stefė papurtė galvą. 

- Ši vasarą jam čia pirmoji. 

— Kada su juo supažindinsi? 

— Pažiūrėsim, kaip mums klosis, - keisdama temą Stefė pa- 
klausė: - Ar tikrai viena susitvarkysit? 

— Žinoma. Likdavau čia viena nuo tada, kai sukako aštuo- 
niolika. Man pavyko tėtį įtikinti, kad puikiai galiu savimi pa- 
sirūpinti. 

— Bet jums buvo sunki savaitė. 

— Jaučiuosi gerai. Turbūt eisiu pamirkti vonioje, atsipalai- 
duoti, - Amelija pakėlė taurę. - Ačiū. 

— Pamaniau, jums pravers, - Stefė pasiėmė rankinuką ir 
eidama pro duris nuo kabliuko nusikabino Amelijos raktų 
ryšulį. 

Amelija nusekė jai iš paskos ir užrakino duris. Pastebėjusi, 
kad ryškiai šviečia verandos lemputė, padėkojo: 

— Ačiū, kad pakeitei. 

Jau eidama prie mašinos, Stefė stabtelėjo. Žvilgtelėjo į 
Ameliją, tada į lemputę, paskui vėl į Ameliją. 

— Nepakeičiau. Gal buvo ne iki galo įsukta. Turbūt savaime 
susitvarkė. 

Stefei išvažiavus, Amelija liko stovėti ant slenksčio - viena 
ranka ant durų rankenos, kita prispausta prie širdies, nera- 

miai besidaužančios krūtinėje. Anoji lemputė tikrai buvo ge- 
rai įsukta. Ji negalėjo savaime susitvarkyti, nes pastebėjusi, 
kad perdegė, Ameliją ją išsuko. 

Tarsi būtų negana paslaptingo lemputės ir kamuolio „išgi- 
jimo“, prisidėjo dar ir nerimas dėl dingusio laikrodėlio. Nu- 
ėjusi į tamsų kambarėlį, Amelija išvertė paplūdimio krepšį, 
dėdama daiktą po daikto, patikrino lentynėlę virš virtuvės 
kriauklės, kur kartais, prieš plaudama indus, laikrodėlį pasi- 
dėdavo. Dėl viso pikto net kyštelėjo ranką į šiukšliavamzdį. 

Užlipusi į viršų, apieškojo vonios kambarį, miegamąjį ir 
skalbinių krepšį. Jame, išskyrus lego kaladėlę, buvo tai, kas 
ir turėjo būti. 

Prisėdusi ant lovos, Amelija bandė prisiminti, ką šįryt 
veikė. Gerai prisiminė, kad apsivilko maudymosi kostiumė- 
lį, užsimetė bluzoną ir, jau įsispirdama į sandalus, ant riešo 
užsisegė laikrodį. 

Greičiausiai būsiu jį pametusi paplūdimyje. 

Įsitikinusi, kad vaikai kietai įmigę savo lovelėse, nulipo 
žemyn, susirado žibintuvėlį ir pasišviesdama juo ėmė leistis 
laipteliais nuo laukujų durų. 

Lentinis takas, jungiantis namą su paplūdimiu, buvo tik 
kiek daugiau negu pusmetrio pločio. Lentos senos ir jau kiek 
patrešusios. Amelija neleisdavo čia vaikams bėgioti basiems 
baimindamasi, kad neįsivarytų pašino. Nors, kiek prisime- 
na, pati čia kas vasarą bėgiodavo basa, net padų oda suragė- 
davo. Prisimena ir kaip mama, niūniuodama sau po nosim, 
lupdavo persikus, o paskui kepdavo juos tešloje. Ir kaip tėvas 
iš supamosios kėdės verandoje jai šaukdavo, kad saugotųsi 
medūzų. 

Lengvo vėjelio pučiamos, kopose šiureno viksvos. Mėnulis 
dar nebuvo patekėjęs, bet net jei ir patekės, šviesiau dėl to 
netaps. Tokį siaurą mėnulio pjautuvą Amelijos tėvas vadin- 
davo nago nuokarpa. 

Ją užplūdęs liūdesys ir ilgesys buvo nepalyginti stipresni 
negu rami bangų mūša. Žibintuvėlio šviesoje, bangoms tyliai 
atsitraukiant, ant šlapio smėlio spindėjo baltų putų nėriniai. 
Amelija ėjo suplūktu pakrantės smėliu, akylai žiūrėdama, ar 
kur nesužibės auksas, tokia brangi jai dovana, įkūnijanti ryšį 
su tėvu. 

Nusprendusi, kad namas bus atskaitos taškas, ji apsu- 
ko ratą ir grįžo kitu keliu, kur smėlis buvo sausesnis. Kelis 
kartus iš lėto nuėjo šį vingiuotą kelią, su kiekvienu ratu vis 
labiau nutoldama nuo vandens. Jei laikrodėlį pametė paplū- 
dimyje, greičiausiai besiartinančio potvynio bangos bus nu- 
plovusios jį į vandenyną. 

Vis dėlto Amelija nusprendė kruopščiai apieškoti vietą, 
kurioje jie šiandien leido laiką. Šliaužiodama keliais, perkasė 
visą smėlį toje vietoje, kur buvo įbestas skėtis. 

Galiausiai atsitūpė ir nusiminusi ėmė trinti ranka pliką 
riešą. Kodėl pamečiau ne ką kita, o laikrodėlį? Mama vis kal- 
davo į galvą, kad neverta lieti ašarų dėl daiktų. Bet tai buvo 
neįkainojamas prisiminimas. Žinoma, gali nusipirkti kitą, 
bet joks kitas to laikrodėlio neatstos. 

Liūdnai atsidūsėjusi, Amelija pažvelgė į vandenyną, o pas- 
kui į mėnulį. Ji ilgėjosi mamos, bet su jos netektimi jau buvo 
apsipratusi, nes mama buvo mirusi jau seniai. Na, o tėvas jai 
vis dar buvo neužsitraukusi žaizda. 

Tą akimirką paplūdimyje Amelija pasijuto labai vieniša. 

Bet ne viena. | 

Pagauta nepaaiškinamos baimės, atsisuko. Poilsiautojai ir 
turistai paprastai po Darbo dienos šventės čia neužsibūdavo, 
todėl išilgai pakrantės išsirikiavusių namų langai, įskaitant ir 
jos kaimyno Bernio, buvo tamsūs. Nebuvo matyti ir laužų at- 
švaitų. Tolokai nuo kranto inkarą buvo išmetęs laivas, apšvies- 
tas tik kelių įspėjamųjų šviesų. Vėjelis nuo vandenyno neat- 
skraidino jokių garsų, rodančių, kad ten būtų linksminamasi. 

Ir vis dėlto Amelija jautė, kad ji čia ne viena. Tad ne dėl 
vėjelio, o nuo tos minties jai oda nuėjo pagaugais. 

Pasidžiaugusi, kad turi žibintuvėlį, atsistojo ir pasuko prie 
lentinio tako. Ėjo greitai, o verandos laipteliais jau dusdama 
bėgo. Užtrenkė laukujes duris ir užstūmė skląstį. Tada apėjo 
ir patikrino visus apatinio aukšto kambarius. Tik pati nesu- 
prato, kodėl taip daro. 

Pasijutusi kiek kvailai, kad taip pasidavė nepaaiškinamai 
panikai, Amelija liepė sau susiimti. Ir vis tiek įsipylė antrą 
stiklą vyno ir nusinešė viršun. Berniukai ramiai miegojo. At- 
ėjusi į savo miegamąjį, kol ruošėsi gulti, vyną išgėrė. 

Bet miegas neėmė. Neilgai trukus, išgirdusi, kad grįžo Ste- 
fanė ir tylutėliai nuėjo į savo kambarį, Amelija nurimo ir už- 
simerkė. 

pasirodė galva su kupeta baltų plaukų. - Ar kas yra namie? 

- Bernis! 

- Bernis! 

Berniukai pašoko nuo pusryčių stalo ir nuskubėjo pasitikti 
artimiausio kaimyno. Juos akivaizdžiai sudomino Bernio at- 
sineštas didelis maišas. 

Nė kiek nesidrovėdamas, Hanteris paklausė: 

- Čia mums? 

— Prašyčiau nepamiršti mandagumo, vyruti, - sudraudė 
sūnų Amelija. 

Bernis nusijuokė. 

— Nebark jo. Išties aš jiems kai ką atnešiau, bet pirmiau te- 
gul baigia pusryčiauti. 

Amelija žvilgsniu padėkojo kaimynui, o vaikai su neregėtu 
įkarščiu ėmėsi kabinti košę. 

— Kavos? 

- Ačiū. Tu sėdėk, aš pats. 

Bernio vienas klubo sąnarys buvo nesveikas, o kitas jau 
pakeistas. Kai nuėjo iš spintelės pasiimti puodelio, Amelija 

pastebėjo, kad jis šlubuoja labiau negu paprastai. Įsipylęs ka- 
vos, Bernis atsisėdo prie stalo. 

— Jaučiuosi įsižeidusi, - papriekaištavo Amelija. 

— Kodėl? - paklausė Bernis, pūsdamas kavą, kad nebūtų 
tokia karšta. 

— Maniau, kol buvau Savanoje, išvažiavot. 

Bernis gyveno Aukštutiniame Mičigane. 

— Neatsisveikinęs? Taip nepasielgčiau. 

— Vakar vakarą jūsų name nedegė šviesa. 

— Vakar visą dieną kroviausi daiktus ir švarinausi. Labai 
pavargau, todėl anksti nuėjau miegoti. 

— Nuomos kompanija turi žmonių, kurie, gyventojui išvykus, 
kruopščiai viską sutvarko. Nebuvo reikalo vargintis pačiam. 

- Žinau, bet gėdijuosi. Nenoriu, kad svetimi matytų, kaip 
aš apsišiukšlinęs. 

— Galėjot paprašyti, kad mudvi su Stefe padėtume. 

- Atrodėt paplūdimyje tokie laimingi, nenorėjau trukdyti. 

— Grantai, nusišluostyk burną, - Amelija pasibaisėjo, kai 
sūnus nusišluostė burną ne servetėle, o marškinėlių rankove. 
Bernis atsikrenkštė. Amelija paklausė, kada jis ketina išva- 
žiuoti. 

— Po dienos kitos. Reikia grįžti ir pasiruošti ilgai žiemai. 

— Galėtumėt ir ilgiau pabūti. O dar geriau - persikraustyti 
čia visam laikui. 

— Mano namai - ten, - Bernio balse pasigirdo liūdesio gai- 
delė. - Juk supranti. 

Bernis su žmona, apie kurią dažnai pasakodavo, dešim- 
tmečius gyveno name, į kurį abu atsikraustė savo vestuvių 
dieną. Žmona jau seniai mirusi, bet Bernis dar gedi jos ir ne- 
nori išvykti iš miesto, kur yra jos kapas, kur vieną dieną ir jis 
pats atguls. 

- Ką gi, džiaugiuosi, kad dar neišvykot ir galim žmoniškai 
atsisveikinti, - Amelija siektelėjo per stalą ir patapšnojo Ber- 
niui ranką. 

— Sveikas, Berni, - meiliai mestelėjo Stefė, pro virtuvę į 
ūkinį kambarėlį nešdama šūsnį skalbinių. - Šįryt šauniai at- 
rodot. Gražūs marškiniai. 

Marškiniai buvo rožinių flamingų spalvos ir puikiai derėjo 
prie tokių pat ryškių dryžuotų šortų. 

— Ačiū. Marškiniai nauji. 

Amelija slėpė šypseną, pakėlusi prie lūpų puodelį kavos. 
Žaismingas Stefės flirtavimas nelikdavo pagyvenusio pono 
nepastebėtas. 

Palikusi nešulį skalbykloje, Stefė grįžo į virtuvę ir, pirštu 
rodydama į didelį maišą, numestą ant stalviršio, paklausė: 

— Kas čia? 

- Atsisveikinimo dovana berniukams. 

— Ar jau galim pažiūrėti? - Hanteris pastūmė Amelijai per 
stalą savo košės dubenėlį. - Viską suvalgėm. 

— Mama, būk gera, - atitarė broliui Grantas. 

— Gerai jau. 

Atrodė, kad Bernis ne mažiau už berniukus nekantrauja 
atrišti maišą ir pamatyti, kokia jame slypi staigmena. Aki- 
vaizdžiai savimi didžiuodamasis, įkišo ranką į maišą ir ištrau- 
kė dėžę. Ant jos buvo nupieštas piratų laivo formos aitvaras. 
Sudėtingas modelis su daugybe burių. 

— Dievulėliau! - sušuko Amelija. - Ar jis skrenda? 

— Ar galim dabar pat jį paleisti, Berni? 

Bernis susižvelgė su Amelija: 

— Galima? 

Amelija nusijuokė. 

- Žinoma. Apsiaukit sandalus! - šūktelėjo pavymui ber- 
niukams, jau bėgantiems laukan pro kiemo duris. 

— Prižiūrėsiu, kad apsiautų, - patikino Stefė, eidama pas- 
kui vaikus. 

Bernis kiek patylėjo, o paskui žvilgtelėjo į Ameliją. 

— Gal pirmiau reikėjo tavęs atsiklausti... pamačiau aitvarą 
parduotuvėje Taibio saloje, ir iškart pagalvojau apie tavo vai- 
kus. Tikiuosi, neprieštarausi? 

— Jūs labai mielas. Ačiū. Ir ačiū, kad sulopėt jų paplūdimio 
kamuolį. 

Bernis klausiamai žvelgė į Ameliją. 

— Ne jūs? 

— Ne, turbūt tai padarė Stefė. 

Amelija išspaudė šykščią šypseną. 

— Nebegaišinsiu, eikit ir pasidžiaukit drauge su vaikais. 

Išsišiepęs nelyginant berniūkštis, Bernis išskubėjo laukan. 

Amelija nesėkmingai bandė save įtikinti, kad yra koks nors 
logiškas paaiškinimas dėl kamuolio ir verandos lemputės. 
Vydama šalin nemalonias mintis, ji nurinko nuo stalo lėkš- 
tes ir sudėjo jas į indaplovę. Tada pasiėmė puodelį kavos ir, 
išėjusi į verandą, atsisėdo į vieną iš supamųjų kėdžių. 

Aitvaro skraidinimas jau buvo gerokai įsibėgėjęs. Stefė 
bėgo, o Bernis audringai mosikuodamas komandavo. Berniu- 
kai, neatsilikdami nuo Stefės, stebėjo kylantį aitvarą. Jiems 
susipynė kojos, ir visi trys žnektelėjo į smėlį, o piratų laivas 
su trenksmu nukrito į vandenį. 

Visi lyg niekur nieko juokdamiesi atsistojo. Bernis išpai- 
niojo aitvaro virvutę, ir jis vėl pakilo į orą. 

Nuo užplūdusių dvilypių jausmų Amelija pajuto gerklėje 
kylantį kamuolį: ji džiaugėsi, matydama nevaržomos laimės 
išraišką sūnų veideliuose, bet jai buvo skaudu, kad jie žaidžia 
su samdoma aukle ir pagyvenusiu kaimynu, o ne su tėvu. 

Ateis diena, gal net anksčiau, negu ji tikisi, ir jie ims klau- 
sinėti apie tėvą. Vaikai žinojo, kad tėtis miręs, bet, žinoma, 
jie dar per maži, kad galima būtų papasakoti apie jo mirties 
aplinkybes. Vis dėlto ateis laikais, kai jie to paklaus. 

Džeremio nuotrauką ji laikė ant naktinio stalelio, skirian- 
čio berniukų lovas, bet Amelija abejojo, ar jie kreipė į ją dė- 
mesį. Dar viena kambario interjero detalė, ne daugiau. Sūnūs 
vis rečiau minėdavo tėvą, ypač Grantas, nes buvo per mažas 
ir jo beveik neprisiminė. Jiems atmintyje liko tik šaukiantis, 
duris trankantis tėvas su alkoholio tvaiku iš burnos. 

Vaikų kambaryje stovinčioje nuotraukoje Džeremis vil- 
ki jūrų laivyno karininko uniformą, o žvilgsnis rūstus, bet 
kartu ir išdidus. Pirmą kartą pamačiusi tą nuotrauką, ji net 
pasišaipė: 

— Koks ryžtingas paniurėlis. 

— Taip, - Džeremis atsakė perdėtai rimtai. - Aš rimtai pa- 
siryžęs nusitempti tave į lovą, kad tu būtum mano moteris. 

Paskui jiedu juokėsi, bučiavosi ir mylėjosi. Gyventi buvo 
gera, ir ateitis jiems atrodė šviesi. 

Pasakodama sūnums apie tėvą, ji būtinai pabrėš tą jo būdo 
bruožą: gebėjimą erzinti ir juokauti. Ir būtinai prisimins tuos 
kelis mėnesius iki jųdviejų vestuvių, kai jis labai gražiai ją 
mergino ir nuoširdžiai troško ją pamaloninti. 

Džeremiui kėlė baimingą pagarbą jų namas sodyboje, na- 
mas, kuriame ji užaugo, sukinėdamasi tarp valstybės parei- 
gūnų ir aukštus postus užimančių žmonių, dauguma kurių 
buvo jos tėvo draugai. Džeremio pastangos pritapti prie jų 
sluoksnio užkariavo Amelijos širdį. 

Draugams ir kolegoms didelį įspūdį darė jo narsa, paro- 
dyta tarnaujant Irake. Kai reikėdavo, jis būdavo toks neprie- 
kaištingai mandagus, kad savo manieromis sužavėdavo net 
skeptiškiausiai nusiteikusius jos pažįstamus. Taigi, vesda- 
masis ją prie altoriaus, Džeremis jau buvo visų pripažintas 
draugijos narys. 

Kalbėdama sūnums apie tėvą, ji daugiausia pasakos apie 
gerus laikus, nors neišvengiamai teks prisiminti ir metą, kai 
pasidarė sunku. Palauks, kol jie tiek paaugs, kad jau galės su- 
prasti. Bet ne tiek, kad liūdną tiesą jie sužinotų nemalonio- 
mis aplinkybėmis. 

Nuo tų minčių jai akyse ėmė tvenktis ašaros. 

Amelija mirktelėjo bandydama jas sulaikyti, ir tada akies 
kampučiu pamatė kažką blizgant. Pasuko galvą, kad geriau 
įsižiūrėtų, ir sustingo iš nuostabos. Įsikibusi į supamosios 
kėdės porankius, iš lėto atsistojo ir priėjo prie verandos tu- 
rėklų. 

Ant medinio turėklo gulėjo jos laikrodukas - atsegtas, o 
apyrankė tvarkingai ištiesta. 

Amelija buvo šimtu procentų tikra, kad ne ji čia jį padėjo. 

Pašoko kaip nutvilkyta, mat į verandą užlėkė Stefė. 

— Vaikai nori gerti. Jiems dabar labai linksma, tik bijau, 
kad Bernio sąnarys gali neatlaikyti. Ateisi pas mus? - Stefė 
kiek patylėjo ir paklausė: - Ar kas nutiko? 

Amelija paėmė laikroduką ir pasisuko į auklę. 

— Radau laikroduką. 

— Valio! Kur? 

Amelija ne tokio atsakymo tikėjosi. Jei Stefė klausia, vadi- 
nasi, ir ne ji padėjo laikroduką ant verandos turėklo. 

Dosonas žvilgtelėjo į skambančio mobiliojo telefono ekraną. 
Hedlis. Atsiliepė be didesnio entuziazmo: 

— Klausau. 

— Kaip reikalai? 

— Manęs klausi? Juk tai tu išbandai viagrą. 

Hedlis burbtelėjo: 

— Man jos nė nereikia. 

— Nereikia, tai nereikia. 

— Kur tu dabar? 

— Savo kambary. 

— Ką veiki? 

— Ogi nieko. 

— Rašai? 

— Kad dar nėra apie ką. 

— Juk girdėjai Amelijos Nolan parodymus. 

- Ir klausysiuos jos kryžminės apklausos antradienį. Taigi 
kol kas ne kažin ką galiu nuveikti. 

— Galėtum pasiruošti apmatus. 

— Nusprendžiau, kad neverta. Nematau prasmės skubėti. 
Tektų viską pradėti iš naujo, jei ginamojo advokatui pavyktų 
jos parodymus sugriauti. 

— Kažin, ar įmanoma. 

— Nesu tikras. 

— Vadinasi, lauki. 

- Žiūriu, kaip viskas pakryps. 

— Galjau žinai jos dabartinį adresą? 

— Glendai pavyko atkapstyti. Namas Džounso gatvėje. Bet, 
kaip ir maniau, ji ten nebegyvena. 

— Gal persikraustė į tėvo rezidenciją? 

— Ne, Glenda išsiaiškino, kad padovanojo ją valstybei. Da- 
bar ten tuščia, bet planuojama pavasarį atidaryti rezidenciją 
visuomenei kaip namą-muziejų. Tik dar reikia suderinti su 
istorikų draugija. Tai tiek žinių. 

— Jai juk reikia kažkur gyventi, - nenurimo Hedlis. 

— Kadir kur ji gyventų, tai bus laikoma paslaptyje. Iš salės 
ją išlydėjo teismo sekretorius. Spėju, kad ir antradienį devin- 
tą valandą jis atlydės ją kryžminei apklausai. Na, o per ilgąjį 
savaitgalį ponia pasistengs nekristi į akis, ir aš jos tikrai dėl 
to nekaltinu. 

— Po šimts! Tikėjausi, kad jau būsi su ja pasikalbėjęs. 

— Nemanau, kad ji su manimi kalbėtųsi. 

— Iš kur žinai? 

- Žinau, nes ji niekam neduoda interviu. 

— Tenykštė žiniasklaida mirga marga nuo straipsnių apie 
procesą. Skaičiau internete. 

— Vadinasi, turėjai pastebėti, kad ten, išskyrus teisme duo- 
tus parodymus, necituojamas ne vienas jos pasakytas saki- 
nys. Valstijos kaltintojas... 

— Lemuelis Džeksonas. Susidariau įspūdį, kad jis labai ver- 
tinamas. 

— Trečiadienį, iškart po to, kai buvo atidėtas teismo posė- 
dis, jis sušaukė trumpą spaudos konferenciją. Klausiausi iš 
toli. Jis nieko nekalbėjo apie ponią Nolan, tik pabrėžė, kad 
jos liudijimas buvo įtikinamas. Nuo tol nieko nauja nenuti- 
ko. Nuobodybė. Ir čia jau visa mano išsami ataskaita. O kaip 
sekėsi tau? Gal Knucas ką sužinojo? 

— Apie Vesonus iš Ohajo? Kol kas nieko. Nelemtos šventės. 

— Aišku. Duok žinią, jei su tavim susisieks. Jau turiu baigti. 

— Kur taip skubi, jei, sakei, ramiai sau žiūri, kaip viskas pa- 
kryps? 

— Prispyrė nusičiurkšt. 

Dosonas išjungė telefoną, numetė jį ant užgriozdinto stalo 
ir nuėjo į tualetą. Bent jau dėl to Hedliui nemelavo. 

Užbaigęs reikalus, akimirką palinko virš kriauklės ir žvelgė 
į savo atvaizdą veidrodyje - susivėlęs vyrukas keistu žvilgsniu 
ir pajuodusiais paakiais. Rankomis tvirtai įsikibęs į kriauklės 
kraštą, jis tylom savęs klausė, ką, po galais, čia veikia ir kam 
jam to reikia. Kurių galų jam turėtų rūpėti tas Džeremis Ve- 
sonas. 

Taip ir nesuradęs jį tenkinančio atsakymo, atsuko šaltą 
vandenį, apsišlakstė veidą, nusišluostė ir, segdamasis už- 
trauktuką, žengė į kambarį. 

Tą pat akimirką jis tyliai aiktelėjo ir sustojo kaip įbestas. 

Vos už poros metrų nuo jo stovėjo Amelija Nolan, nukrei- 
pusi jam tiesiai į veidą pipirinių dujų balionėlį. 

— Sakykit, kas jūs, nes kai pavaišinsiu šituo, kurį laiką kal- 
bėti negalėsit. 

I aionas iškėlė ir atkišo delnus. 

— Užtikrinu, aš nepavojingas. 

— Kurgi ne, - laisva ranka ji mostelėjo į stalą, ant kurio 
buvo išdėliota inkriminuojanti medžiaga. 

Prakeikimas! 

Ten buvo dešimtys nuotraukų, kuriose Amelija viena arba 
su sūnumis žaidžia paplūdimyje. Dosonas fotografavo mobi- 
liuoju telefonu, o paskui savo nešiojamajame kompiuteryje 
jas išdidino ir atspausdino. Ant palangės buvo žiūronai, pro 
kuriuos jis trijulę stebėjo. 

Labiausiai jam buvo nesmagu dėl Amelijos nuotraukų, ku- 
riose ji viena. Kai kuriose atrodė susimąsčiusi ir truputį liū- 
dna, kitose - juokėsi iš sūnų išdaigų, ojos palaidi plaukai, jiems 
trims žaidžiant, plaikstėsi aplink veidą tarsi ugnies aureolė. 

Dosonas taip pat įamžino vieną asmenišką akimirką, kai 
ji, vilkėdama maudymosi kostiumėlių, stovėjo prie vandens, 
viena ranka prilaikydama šiaudinę skrybėlę nusvirusiais 
kraštais. Saulei šviečiant jai į nugarą, maudymosi kostiumė- 
lis susiliejo į tamsų siluetą ir išryškino jos kūno formas. 

Dabar Amelija vilkėjo kiek daugiau - ant dviejų dalių mau- 
dymosi kostiumėlio vėl buvo užsimetusi bluzoną. Jos basos 
kojos buvo aplipusios smėliu - vadinasi, atėjo čia tiesiai iš pa- 
plūdimio. Skrybėlė, matyt, neberūpėjo, kai ji ryžosi įsibrauti į 
kaimyninį namą, kurį Dosonas išsinuomojo prieš dvi dienas. 

Dosonas jautėsi nelyginant vujeristas ir visai nesistebėjo, 
kad Amelija niršta. Vis dėlto tas įniršis buvo sumišęs su bai- 
me. Ranka, spaudžianti pipirinį balionėlį, truputį virpėjo. 

— Kas jūs? 

— Dosonas Skotas. Antras vardas - Endrius. Galit įsitikin- 
ti. Mano piniginė štai ten, - ranka parodė į stalą. 

Nenuleisdama nuo jo akių, Amelija paėmė piniginę. Viduje 
buvo Dosonui Virdžinijoje išduotas vairuotojo pažymėjimas. 
Ir dar ta nelemta spaudos atstovo kortelė. 

Amelijos ranka su pinigine nusviro prie šono, tarsi būtų 
sunkumo sulig girnapuse. 

— Niekingas reporteris. 

Dosonas kukliai šyptelėjo. 

— Beje, labai neprastas reporteris. 

Amelija švystelėjo piniginę ant stalo ir, tarsi būtų išsipur- 
vinusi, nusišluostė ranką į permatomą savo bluzono audinį. 
Balionėlis su pipirinėmis dujomis vis dar buvo nukreiptas į 
Dosoną. 

Jis galvos linktelėjimu parodė į balionėlį. 

— Ketinat man papurkšti? 

— Dar pagalvosiu. 

Vyrukas turbūt pamanė, kad ji juokauja. Nė velnio. Žurna- 
listas ne ką geriau nei potencialias aukas fotografuojantis iš- 
krypėlis. Be to, žurnalistas juk irgi gali būti iškrypėlis. 

—- Kam dirbate? O galjūs laisvai samdomas paparacas, par- 
duodantis tam, kas daugiau sumoka? 

— Ar jau galiu nuleisti rankas? - Dosonas taip ir padarė. - 
Juk akivaizdu, kad aš neginkluotas. 

Neginkluotas ir trikdantis, mūvintis tik kariško modelio 
šortus su ne iki galo užsegtu užtrauktuku. Be to, dar ir pa- 
vojingai nusmukusius. Amelija klausė savęs, kodėl ji jaučiasi 
nejaukiai - juk pusnuogis čia jis. 

Tik tvirčiau suspaudė balionėlį ir padėjo nykštį ant purkš- 
tuko. 

— Atsakykit į klausimą. 

— Pamiršau, ko klausėte. 

— Kam jūs dirbat? 

— Aš „NewsFront“ žurnalistas. 

Leidinio pavadinimas prieš jos pačios valią Amelijai pada- 
rė įspūdį, ir ji lengviau atsiduso. Manė, kad jis dirba gerokai 
žemesnės klasės leidiniuose, gal net kokiame bulvariniame 
laikraštpalaikyje. Tik jau ne rimtame ir solidžiame informa- 
ciniame žurnale. Dar kartą nužvelgė Dosoną nuo ilgų šviesių 
plaukų iki basų kojų ir priėjo prie jam nepalankios išvados. 

— Jūs neatrodot patikimas. 

— O jūs nepanaši į muziejaus kuratorę, - pajuokavo Doso- 
nas. - Nors man tai nekliūva. 

Jau norėjo atsikirsti „nepataikaukit“, bet nusprendė ne- 
leisti, kad pokalbis pereitų į lengvą flirtą, net ir visai nekal- 
tą. Amelija vis dar buvo įniršusi ir išsigandusi ne mažiau nei 
tada, kai radusi laikroduką suvokė esanti sekama. 

Suradusi pamestąjį daiktą, ji nuėjo į paplūdimį ir padėjo 
skraidinti aitvarą, nes Bernis pasidavė ir, pažadėjęs šiandien 
su jais pavakarieniauti, nukėblino į savo namą ilsėtis. Pas- 
kui, kol Stefė tvarkėsi namuose, ji dar pažaidė su sūnumis 
vandenyje. 

Per pietus, kaip ir vakar, Stefė atnešė jiems krepšį su mais- 
tu į paplūdimį. Pavalgę išsitiesė ant pakloto ir ilsėjosi. Ir vėl 
Amelija pasijuto sekama. 

Prisidengusi akis nuo ryškios saulės, ji apžvelgė rytinį ho- 
rizontą. Jau anksčiau matytas laivas suposi ant bangų, bet 
buvo per toli, kad keltų pavojų. Tada perkėlė žvilgsnį į savo 
namą, į Bernio, o tada - į eilę namų, išsirikiavusių išilgai pa- 
krantės beveik iki pat kaimelio. Nieko įtartina nepastebėjo. 

Tada pažvelgė į kaimyninį namą iš kitos pusės, jau pasku- 
tinį eilėje. Pereitą sekmadienį iš ten išsikraustė ilgą laiką jį 
nuomoję gyventojai. Kai atidžiau įsižiūrėjo... 

Kiek galėdama ramiau pasakė Stefei, kad jai reikia grįžti 
į namą. Berniukus su aukle paliko po skėčiu paplūdimyje. 
Name užtruko tik akimirką - iš naktinio staliuko pasičiupo 
balionėlį su pipirinėmis dujomis. Išėjusi pro kiemo duris, 
nužingsniavo prie kaimyninio namo ir įsigavo vidun pro 
stumdomąsias stiklines duris. Tikėjosi užklupti iškrypėlį, 
vaizdžiai tariant, nusikaltimo įkarštyje, prie lango. Ir jeigu 
Dosonui kaip tik tą akimirką nebūtų prireikę į tualetą, Ame- 
lijai būtų pavykę. 

Kai vyras išėjo iš vonios kambario, ji vos susilaikė nesušu- 
kusi iš nuostabos. Amelija nebuvo tikra, ką tikėjosi pamaty- 
ti, bet tikrai ne tai. Ne jį. Jis tikrai nepanašus į tipą, turintį 
iškrypėliškų seksualinių polinkių. Taip pat ir į rašytoją, nes 
pagal jos susikurtą paveikslą rašytojas turi būti išsiblaškęs, 
išbalęs ir turėti dailias rankas. Ir ne tokiu įdubusiu pilvu. 
Apskritai ne toks liesas. 

Amelija prabilo: 

— Dokumentai gali būti ir suklastoti. 

- Jie tikri. 

- Paieškosiu jūsų internete. 

— Labai prašom. Mano nešiojamasis kompiuteris jūsų pas- 
laugoms. 

Amelija jau anksčiau pastebėjo kompiuterį ir spausdintuvą 
ant stalo, - neabejotinai jo darbo įrankiai, - bet nuleido ne- 
girdom jo draugišką pasiūlymą. 

— Kaip mane suradot? 

- Yra du dalykai, kurių niekada neatskleidžiu. Pirmas, šal- 
tinio, kuris nori išlikti anoniminis. Antras, kaip suradau... 
Gerai, gerai, - nusileido Dosonas, kai ji prikišo balionėlį jam 
prie veido. - Mūsų žurnale dirba analitikė, renkanti informa- 
ciją. Ji vardu Glenda. Per Kalėdas pamaloninu ją šokoladu ir 
vynu, ir ji neatsisako man padėti. 

— Mano namas pirktas daugiau kaip prieš dvidešimt metų. 

- Tūkstantis devyni šimtai aštuoniasdešimt penktųjų 
birželį. 

— Juridinis asmuo... 

— Ribotos atsakomybės įmonė „WareHouse“. Ar įdomu, už 
kiek? 

Pastebėjęs Amelijos veide pasidygėjimą, Dosonas suskubo 
aiškinti: 

— Glenda rastų mikrobą net ant vilnotojo mamuto plauko. 
Ir dar per smėlio audrą. 

Pašmaikštavimą lydėjo kreiva šypsenėlė, ir tai dar labiau 
Ameliją suerzino. 

— Šį namą išsinuomojot? 

— O ką jūs pamanėt? Kad įsilaužiau ar užėmiau savava- 
liškai? 

— Nelabai nustebčiau. 

— Išsinuomojau iš Sent Neldos salos agentūros. Ten dirba 
tokia maloni ponia. Namas buvo tuščias, o aš turiu kreditinę 
kortelę. 


— Kada čia apsigyvenot? 

— Nuo tada, kai teismas dėl šventinio savaitgalio padarė 
pertrauką. 

— Vadinasi, nuo trečiadienio? 

— Atvykau jau sutemus. 

- Šit kaip... 

— Kas? 

— Nieko. Maniau, apsigyvenot anksčiau. 

— Kodėl? 


— Nesvarbu, - Amelija neaiškindama numojo ranka. - Kad 
ir kiek čia būtumėt užtrukęs, jūsų vargas ir išlaidos veltui. Aš 
interviu nedalinu. Jokiomis aplinkybėmis. 

— Vargas tikrai nebuvo veltui, - Dosonas parodė į jos rie- 
šą. - Atgavote savo laikrodį. 

Amelija pažvelgė į laikroduką. 

-— Laukiat, kad padėkočiau? 

— Vakar pro žiūronus mačiau, kaip su vaikais statėt smėlio 
pilį. Jums nuėjus namo, pastebėjau, kad smėlyje kažkas spin- 
di. Pasidarė smalsu, nuėjau ir radau jūsų laikroduką. 

— Kodėl paprasčiausiai neatėjot pas mane ir negrąžinot jo, 
kaip būtų pasielgęs bet kuris normalus žmogus? Normalus, o 
ne paslapčiom šniukštinėjantis rašeiva iš žurnalo. 

— Maniau, kad dar ne laikas jums apie mane sužinoti. 

- Ir kada gi ketinote prisistatyti? 

— Negalvojau apie tai, - Dosonas atsargiai dirstelėjo į ją. - 
Bet džiaugiuosi, kad jau susipažinome. 

— Tikiu, kad džiaugiatės. Nebereikės naktį grabaliotis tam- 
soje, galėsit užsidegti šviesą. - Dosonas įvertino jos kandžią 
pastabą, bet nieko neatsakė. - Gal vakar vakare matėt, kaip 
paplūdimyje ieškojau laikrodžio? - paklausė Amelija ir pati at- 
sakė, dar jam nespėjus prasižioti: - Žinoma, matėt. - Tada jai 
dingtelėjo dar vienas klausimas. - Lemputė irgi jūsų darbas? 

— Pastebėjau, kad perdegė. Iš kiemo pusės namas buvo ne- 
apšviestas, ir pagalvojau, kad... 

- Ačiū už rūpestį. 

— Nėra už ką. 

- Ir už laikroduką, - Amelijai reikėjo prisiversti, kad padė- 
kotų, - jis man labai brangus. 

— Kodėl? 

Į šį, tokį asmenišką, klausimą ji tikrai neatsakys. 

Tarsi skaitydamas jos mintis, Dosonas vėl prabilo: 

— Ką gi, jei šis klausimas jums per sunkus, užduosiu kitą. 
Kaip mane atpažinot? - nenuleisdamas žvilgsnio nuo jos 
akių, priėjo arčiau. - Juk atpažinot, tiesa? 

Amelija tuoj pat per žingsnį atsitraukė. 

— Kaip aš galėčiau jus atpažinti? 

— Nežinau kaip, bet atpažinot. Jei ne, dabar raityčiausi ant 
grindų, dusdamas ir laikinai apakintas. Arba mažų mažiau- 
siai būtumėt iškvietusi policiją ir apkaltinusi mane persekio- 
jimu. 

— Jūs ir esat persekiotojas. 

— Aš visiškai tikras, kad iki to trečiadienio, kai stojote liu- 
dyti, nesu jūsų matęs. Sėdėjau paskutinėje teismo salės eilė- 
je, bet jūs nė karto į tą pusę net nedirstelėjote. 

— Salėje jūsų nemačiau. 

— Iš kur tada?.. 

— Mačiau iškart po to, kai teismas paskelbė pertrauką, - 
nenorom prisipažino Amelija. - Kad apsaugotų nuo žurna- 
listų, ponas Džeksonas nusivedė mane į kabinetą trečiame 
aukšte, kurio langai išeina į teismo rūmų fasadą. Žiūrėjau pro 
langą, kai Džeksonas kalbėjosi su reporteriais. Jūs stovėjote 
kiek atokiau, atsirėmęs į kelio ženklą. 

- Žiūrėjot į mane? Iš trečio aukšto? 

Dosonas vėl šyptelėjo, bet šįkart jos atsakymas buvo dar 
nemalonesnis. 

— Pagalvojau, kad jūs benamis. Nesiskutęs, susivėlęs. To- 
dėl, kai išėjot iš vonios, iškart jus atpažinau. Turbūt reikėjo 
nedvejoti ir papurkšti jums į nosį dujų. Būtų teisinga už tai, 
kad mane čia atsekėte, - Amelija pažvelgė į balionėlį ir nulei- 
do ranką. - Laikykite, kad jus įspėjau. Nesiartinkite nei prie 
manęs, nei prie mano vaikų. Jeigu nepaklausysite, kviesiu 
policiją. 

Amelijai jau pasukus prie durų, Dosonas paklausė: 

— Kadjūs vis tiek jau čia, ar galėčiau kai ko paklausti? 

— Negirdėjot? Juk ką tik sakiau, kad interviu nedalinu. Jo- 
kiomis aplinkybėmis. 

— Nieko asmeniška. 

— Vis tiek ne. 

— Toji mergina - jūsų giminaitė? - Dosonas smakrą pasuko 
link lango, pro kurį buvo matyti, kaip Stefė ir berniukai žai- 
džia su stalo teniso raketėmis ir kamuoliuku. 

Amelija padvejojo, bet nusprendė, kad iš to neverta daryti 
paslapties. 

— Ne, ji man ne giminaitė. Tiesiog nusisamdžiau ją per va- 
sarą padirbėti aukle. 

— O tas pagyvenęs vyriškis, skraidinęs aitvarą? 

- Šeimos draugas. Jis kas vasarą nuomojasi kaimyninį 
namą. Viskas, daugiau nieko iš manęs neišpešit. 

Ji pasisuko eiti, bet Dosonas ir vėl suskubo paklausti: 

- Juk nenutiktų nieko blogo, jei imtume ir kaimyniškai pa- 
sišnekučiuotume. 

— Kad per tą mielą pašnekesį aš užsimirščiau, praras- 
čiau budrumą ir jums atskleisčiau visas baisiausias savo 
paslaptis? 

Dosonas pabrėžtinai kilstelėjo saulės išblukintą antakį. 

— Turite baisių paslapčių? 

— Viso labo. 

Dosonas žaibiškai atsidūrė tarp jos ir durų ir tuojau pat 
iškėlė į viršų rankas. 

- Klausykit, aš suprantu, kad nekeliu jums pasitikėjimo. 

— Dėkui už supratimą. Nors man nė kiek nerūpi, suprantat 
ar ne, - Amelija su pasidygėjimu žvilgtelėjo į nuotraukas. - 
Ketinate jas išspausdinti? Parduoti kokiam bulvariniam lei- 
diniui? 

Dosonas įsižeidė. 

— Tikrai ne. 

— Kam tada fotografavot? 

— Tam, kad... 

Kol Dosonas galvojo, ką atsakyti, Amelija pabandė sprukti, 
bet jis užtvėrė jai kelią. 

— Ar būtumėt su manim kalbėjusi, jei, atrodydamas kaip 
benamis, būčiau priėjęs prie jūsų ir prisistatęs, kad rašau 
„NewsFront'? - Dosonas nedavė jai laiko atsakyti. - Taigi. 
Todėl, nenorėdamas jūsų išbaidyti... 

— Tiesiog mane išgąsdinot. 

- Jūs išsigandot? 

- Žinoma, išsigandau! - šūktelėjo Amelija. 


—- Ko? 

— Nežinau... pajutau... 
— Ką? 

— Man pasirodė, kad... 
— Kas? 


- Išsigandau, kad... 
— Ko? 

— Nežinau! Liaukitės klausinėjęs! 

— Toks mano darbas. 

Jiedu vėl pakartojo dvižingsnį, ir Dosonas vėl užtvėrė 
Amelijai duris. 

— Traukitės. 

— Tik vienas klausimas. Galima? Labai prašau. 

Jos piktą tylą supratęs kaip sutikimą, Dosonas paklausė: 

— Kaip mane aptikot? 

— Pamačiau kažką spindint jūsų lange. 

— Spėju, žiūronų lęšius. 

— Nepamirškite to, kai kitą kartą ką nors šnipinėsit. 

— Kada pasijutote stebima? 

- Čia jau du klausimai. 

— Kai aš atsikrausčiau ar anksčiau? 

Amelija prasižiojo atsakyti, bet susilaikė. Žvelgdama pro 
Dosoną į paplūdimį, ji prisiminė praeitą naktį ją apėmusią 
nepaaiškinamą baimę. 

Tarsi sau ji sumurmėjo: 

— Jausmas buvo toks stiprus, kad net oda nuėjo pagaugais. 

Amelija vėl pažvelgė jam į akis, šviesiai rudas su aukso 
spalvos taškeliais. Tigro akys. Įdėmus gintarinių Dosono 
akių žvilgsnis ją supurtė, ir ji akimirksniu atsipeikėjo iš ap- 
mąstymų. 

— Turiu eiti. Manęs jau turbūt pasigedo. 

Dosonas pasitraukė nuo durų ir jai pavymui pridūrė: 

— Atsiprašau, kad išgąsdinau. Suprantu, išgyvenote tikrą 
pragarą. Nenoriu jums pridaryti dar daugiau bėdų. 

— Tai ir nedarykit, - nė neatsisukdama, mestelėjo Ameli- 
ja. - Laikykitės atokiau nuo manęs ir mano vaikų. 


Vos vyrui įžengus pro duris, Eva Hedli pareikalavo pasiaiš- 
kinti, kur jis buvęs. 

- Šiaip, - praėjo pro ją ir koridoriumi nužingsniavo tiesiai 
į savo darbo kambarį. 


Riba + 81 


Eva nusekė jam iš paskos. 

— Tavęs nebuvo kelias valandas, Gari. Ir neatsiliepei tele- 
fonu. 

— Seki mane? Ar jau be tavo leidimo negaliu išeiti iš namų? 

— Nekalbėk su manim tokiu tonu. 

Hedlis geriau negu bet kas kitas žinojo, kad Eva, šiaip jau 
pasižyminti šventosios kantrybe, įpykusi rėždavo tiesiai į 
akis. 

— Turi kitą moterį? 

Hedlis priekaištingai pasižiūrėjo į žmoną. 

— Juk pasitaiko. Tavo amžiaus vyrai... 

— Mano amžiaus? Ir kokia gi ta mano amžiaus grupė? Nuo 
šešiasdešimt penkerių iki mirties? 

— Nekeisk temos. 

Eva tylėdama varstė vyrą žvilgsniu. Hedlis pasidavė pirmas. 

— Nesakiau, kur einu, nes norėjau išvengti ginčų. 

Eva prisėdo ant minkštos sofos atkaltės, visa povyza rody- 
dama, kad pasiruošusi klausytis. Hedlis kažką sau po nosim 
suniurnėjo ir nužingsniavo prie baro. 

- Išgersi? 

— Ne. Ir tau neleisiu, kol nepasakysi, kas dedasi. Kur buvai? 

Hedlis sunkiai žnektelėjo į kėdę ir rankomis pasitrynė 
veidą. 

— Buvau pas Dosoną. 

— Jo namie neradai? 

— Todėl ir važiavau, - patylėjo, laukdamas, kad Eva pra- 
trūks jam priekaištauti dėl brovimosi į asmeninį gyvenimą. 
Bet žmona jį nustebino. 

.— Neabejoju, kad turėjai tam svarią priežastį. Juolab žino- 
damas, kad jis dabar Savanoje. 

- Ar tikrai? 

— O ką? Ne? 

Hedlis atsidūsėjo. 

— Nesu dėl to tikras. Turėtų būti Savanoje, bet jis man me- 
luoja, Eva. Meluoja mums. Manau, visiems. 

— Dėl ko meluoja? 

- Nežinau. Dėl kažko, dėl visko. Šiandien popiet kalbėjausi 
su juo telefonu. Viskas lyg ir gerai, bet tas pokalbis buvo kaž- 
koks nenuoširdus. Vėliau jį analizuodamas supratau, kad jis 
taip ir neatsakė į tai, ko aš jo klausiau. 

— Pajutai, kad jis kažką nuo tavęs slepia? 

— Ne pajutau. Aš žinau. 

— Kam jam meluoti? 

— Gal dėl štai šito, - Hedlis iš kelnių kišenės ištraukė rudą 
plastikinį buteliuką ir padavė žmonai. - Nerimą slopinantys 
vaistai. 

Eva atsuko kamštelį ir iškratė į delną kelias tabletes. 

— Jaučiau, kad jam kažkas negerai. Grįžęs net dvi savaites 
mums akyse nesirodė, o kai jau atvažiavo, buvo panašus į bai- 
dyklę. Dabar viskas aišku. Matyt, gydosi nuo nerimo ir neno- 
ri, kad sužinotume. 

- Sutinku su viskuo, ką pasakei, išskyrus paskutinę išvadą. 
Jis pats man prisipažino, kad negali užmigti. Bet pas daktarą 
nebuvo. Matai? Ant buteliuko nėra gydytojo pavardės. Taigi 
vaistų jis gauna iš kito šaltinio. 

Ši prielaida Evą sujaudino ne mažiau negu jos vyrą. 

— Ar jo bute radai dar ką nors, dėl ko mums reikėtų susi- 
rūpinti? 

— Ne. Ir be to pasijutau kaltas, kad rausiausi po jo daiktus. 

— Rauseisi, nes Dosonas tau rūpi. Baisumai, kurių prisižiū- 
rėjo Afganistane, jį paveikė labiau, negu pripažįsta. Net ir sau 
pačiam. Ką manai? Gal vertėtų su juo atvirai pasikalbėti ir 
įtikinti, kad būtina kreiptis į medikus? 

— Dosonas tik užsisklęstų ir gintųsi, kad jokių daktarų jam 
nereikia. Juk pažįsti jį. Ponas Aš Pats. 

- Visiška priešingybė tau. 

Hedlis dirstelėjo į žmoną ir droviai šyptelėjo. 

— Pastaruoju metu pasidariau bambeklis, tiesa? 

— Ne, tu tiesiog nepakenčiamas, bet nežinau, ką be tavęs 
daryčiau, - Eva atsistojo, priėjo prie vyro ir pasilenkusi pa- 

bučiavo jam į viršugalvį. - O Dosonas puikiai žino, kad mes 
visada pasiruošę jam padėti, mylim jį, ir viskas, ką darom ar 
sakom, tik jo paties labui. 

- Čia ir bėda, Eva, dėl to aš ir graužiuosi. Juk žinoda- 
mas, kad balansuoja ant ribos, ne padedu jam išgyventi 
sunkų laikotarpį, o išsiunčiu ieškoti Karlo Vingerto ir Flo- 
ros Staimel. 


— | labai labai labai įdomus vyrukas prie baro nenulei- 
džia nuo tavęs akių. 

Amelija pasuko galvą pasižiūrėti, ko čia taip aikčioja Stefė, 
ir susidūrė su įsmeigtu į ją Dosono Skoto žvilgsniu. Aki- 
mirksniu jo išsisuko ir pastebėjo, kad visi prie jų stalo smal- 
siai sužiuro. 

— Berniukai, - Amelija tekštelėjo per stalą, kad sudraus- 
mintų vaikus. - Baikit vakarieniauti, jau vėlu. 

Stefė pasipureno plaukus ir mestelėjo: 

— Tuoj sugrįšiu. 

Amelijai nespėjus jos sulaikyti, mergina šastelėjo nuo kė- 
dės ir patraukė prie baro. 

- Mamyte, kur ji nuėjo? 

- Ar galim ir mes? 

— Ne! Valgykit. Grantai, sėskis į vietą. Hanteri, atsisuk į 
lėkštę ir užbaik mėsainį. 

Veiksmas prie baro sudomino ir Bernį. 

Kad atkreiptų jo dėmesį į save, Amelija švelniai jam paprie- 
kaištavo: 

— Mačiau, kaip šiandien nešiojot dėžes į automobilį. Mes 
tikrai mielai būtume padėjusios. 

Bernis čia pat leidosi aimanuoti dėl savo nelemto klubo są- 
nario bėdų, esą greičiausiai prireiks operacijos. 

— Kai tik grįšiu namo, eisiu pas ortopedą. Man jau paskir- 
tas laikas. 

Užjaučiamai sumurmėjusi, Amelija atidžiai klausėsi Ber- 
nio samprotavimų apie senatvės vargus, bet jai vis dėlto buvo 
labai smalsu sužinoti, kas dedasi prie baro. 

Pasitaikė puiki proga, kai Bernis staiga nutilo, sutelkęs 
visą dėmesį į kažką jai už nugaros. Tas kažkas buvo aukštas. 
Jei gerai pamena, maždaug metro devyniasdešimties ūgio. 

— Susipažinkit, mūsų kaimynas, - pranešė Stefė. - Gyvena 
gretimame name. Vienas. 

Amelija atkreipė dėmesį, kad Stefė ypač pabrėžė šį pasku- 
tinį žodį. Nemalonu, tai turbūt nepraslydo pro ausis ir jam. 
Jai nieko kito nebeliko, tik atsisukti ir pasisveikinti: 

- Sveiki. Amelija Nolan, - ištarė mandagiai, bet šaltai. Vy- 
lėsi, kad gal net atgrasiai. 

— Dosonas Skotas, - jis ištiesė ranką. Akimirką padvejoju- 
si, moteris ją nenoriai paspaudė. 

Stefė pažindino toliau: 

— Bernis Klarksonas, Amelijos kaimynas iš gretimo namo 
kitoje pusėje. 

— Sveiki, Berni, - duodamas ranką pasisveikinti, Dosonas 
alkūne kliudė Amelijai petį. - Mačiau jus šiandien skraidi- 
nantį aitvarą. 

Senuko veidas nušvito: 

— Tikrai matėt? 

— Buvo smagu žiūrėti. 

— Buvo nepaprasta skraidinti. 

— Laimė, jums padėjo šie du šaunūs piratai. 

Amelijai nepatiko, kad jis priėjo prie jos sūnų, o tie pašokę 
nuo savo kėdžių smalsiai apžiūrinėjo ilgšį nepažįstamąjį. 

Kad pažvelgtų jiems į akis, Dosonas pritūpė. 

— Sveiki, vyručiai. Aš Dosonas. O kuo jūs vardu? 

- Hanteris. 

Dosonas pakėlė delną, ir Hanteris energingai per jį tekšte- 
lėjo savuoju. 

- Čia mano brolis Grantas. Jis už mane mažesnis. 

Nenorėdamas likti šešėlyje, Grantas petuku stumtelėjo 
brolį ir prasibrovė arčiau prie Dosono. 

— O kokia jūsų mašina? 

— Mašina? Na, kol aš čia, važinėju išsinuomota, - Dosonas 
pasakė Grantui markę, ir, atrodo, berniukui ji nepadarė įspū- 
džio, tad be jokio entuziazmo jis teištarė: 

- O. 

Dosonas per stalą dirstelėjo į Ameliją, akimis klausdamas: 
„Ką man sakyti?“ 

- Jis domisi mašinomis, - neužtikrintai paaiškino. - Gran- 
tui patinka greitos... 

— Seksualios. 

— Aišku, - Dosoną pralinksmino koketiškas Stefės tonas. 
Jis vėl atsigręžė į berniukus ir paklausė, ar jiems patinka 
žaisti su „Hot Wheels“ ir „Matchbox“ mašinytėmis. 

Abu vaikai energingai palinksėjo galvomis. 

— Man irgi. Būdamas jūsų amžiaus, jas rinkau. 

— Mes turim jas tvarkingai sudėti į dėžutes, - pranešė 
Grantas, - arba mama paima ir padeda aukštai, kad nepa- 
siektume. 

Dosonas nutaisė rimtą miną. 

- Ir mano mama taip darė. Tai nebloga mintis. Juk nenorė- 
tumėt, kad ant jūsų mašinytės kas paslystų ir susižeistų, ką? 

Hanteris paklausė: 

- Ar turit šunį? 

— Ne, neturiu. 

— Bet šunys jums patinka? 

- Net labai. Šunys - jėga. Tik man darbo reikalais dažnai 
tenka išvažiuoti. Šuniui vienam būtų liūdna. 

Hanteris priekaištingai žvilgtelėjo į Ameliją. 

— Mes irgi šuns neturime. Mama žada nupirkti, kai bus ge- 
riau. Tik aš nežinau, kada tai bus. 

Amelija taip staiga pašoko nuo kėdės ir trenkėsi klubu į sta- 
lo kampą, kad net sudzingsėjo stiklai ir valgomieji įrankiai. 

- Vaikai, jums jau seniai metas miegoti. Atsisveikinkit. 
Buvo malonu susipažinti, pone Dosonai. 

— Skotai. 

— Ką? 

— Aš Dosonas Skotas. 

— O, atsiprašau. Linkiu smagiai saloje papramogauti. 

Kol berniukai nenorom su Dosonu atsisveikino, Amelija 
nusikabino rankinuką nuo kėdės ir, laviruodama tarp staliu- 
kų, išsivedė sūnus iš kavinės. Stefė ir Bernis nusekė iš paskos. 

Priėjus aikštelę iš kitos pastato pusės, kažkas juos pašau- 
kė. Jų link bėgo Dosonas. 

Amelija paprašė Stefės: 

— Sodink vaikus į mašiną ir prisek diržais, o aš pažiūrėsiu, 
ko jam reikia. 

Pirmą kartą per visą vasarą Stefė atrodė nepatenkinta Ame- 
lijos prašymu, bet pakluso ir ragindama berniukus pasuko už 
pastato kampo. Bernis nuėjo su jais, bet prieš tai dar spėjo 
reikšmingai nusišypsoti Amelijai ir valiūkiškai pamerkti akį. 

Reikia pripažinti, kad Dosonas apsitvarkė. Ne visiškai, bet 
toks stilius jam tiko. Kaip ir ilgi plaukai. Nežinia, kodėl. Mū- 
vėjo visai padoriai atrodančius chaki spalvos šortus, vilkėjo 
juodus lininius marškinius iki alkūnių paraitotomis rankovė- 
mis. Be to, gardžiai kvepėjo. 

Nors permainos buvo geros, Amelija draugiškumo jam ne- 
pajuto. 

— Juk prašiau duoti mums ramybę. 

— Jūsų auklė pakvietė mane prieiti prie jūsų staliuko ir 
susipažinti. Jei būčiau atsisakęs, būtų atrodę, kad tyčia jūsų 
vengiu. Be to, būtų nemandagu. 

Amelija nesiginčijo, nes Dosono argumentai buvo logiški. 

— Ko jūs norit? 

- Interviu. 

— Viso labo, - Amelija pasisuko eiti. 

— Palaukit, aš pajuokavau. Ne dėl to jus pasivijau. 

— O dėl ko? 

— Ar visad nešiojatės pipirinių dujų balionėlį? 

— Ne. Turiu du guvius vaikus, kurie besirausdami mano 
rankinėje galėtų netyčia jį rasti. 

— Tai kur jį laikot? 

- Ten, kur būtų po ranka, jei tektų gintis nuo įsibrovėlio. 

— Bet tą popietę, kai Vilardas Strongas jus užklupo virtuvė- 
je, balionėlio po ranka neturėjote? 

— Neturėjau. O net jei ir būčiau turėjusi, jis man grasino 
šautuvu, o pirštas buvo ant gaiduko. 

- Jeigu nesinešiojat to balionėlio prie savęs visą laiką, ko- 
kia prasmė apskritai jį turėti? 

— Sujumis šiandien pravertė. 

Dosonas liūdnai šyptelėjo. 

— Prisipažįstu, įvarėt man baimės. 

— Atrodo, dėl balionėlio išsiaiškinome. Viso labo. 

— Kur Džeremis dirbo? 

Toks staigus temos pakeitimas suglumino Ameliją. 

- Liudydama užsiminėte skambinusi jam į darbą. Kur jis 
dirbo? 

— Ojūsų knyslė draugė to neiškapstė? 

— Jūsų paklausti paprasčiau. 

Nematydama priežasčių slėpti, Amelija pasakė statybos 
firmos pavadinimą. 

— Jie stato komercinius pastatus. Dideles įstaigas, moky- 
klas, fabrikus, medicinos kompleksus. Džeremis ten dirbo 
inžinierium elektriku. 


- Aišku. 

— Buvo geras specialistas, - tarė Amelija ir pyktelėjo ant 
savęs, kad kalba lyg gynėja. 

— Įdomu, kaip jūrų pėstininkų snaiperių instruktorius 
tapo elektriku? 


— Matau, kad jau atlikote tyrimą. 

— Nedidelį. Bet turiu žinoti daugiau. 

- Džeremis baigė tos srities studijas universitete. Pasitrau- 
kęs iš karo tarnybos, pateikė prašymą firmai įsidarbinti, o ka- 
dangi kvalifikacija buvo tinkama... 

- Ir dar kongresmenas Nolanas užtarė žodelį. 

Amelija staiga įsitempė. 

- Atleiskit, nemandagiai pertraukiau. 

— Puiku, kad tai suprantate. Viso labo. 

— Dar vienas klausimas. 

— Ne, jau gana. 

— Tai net ne klausimas. 

— Manęs jau laukia, pone Skotai. 

— Grįžusi pažiūrėkit po durų kilimėliu. 

- Kam? 

— Kai ką jums ten palikau. 

— Po kilimėliu? 

— Nuotraukas. 

— Ak, nuotraukas. Koks jūs galantiškas, - Amelija metė į 
Dosoną žudantį žvilgsnį. - Galėjot vienu klavišo paspaudimu 
jas ištrinti iš savo nešiojamojo kompiuterio. Arba prifotogra- 
fuoti dar daugiau. 

— Nefotografuosiu, pažadu. Žinau, kad dėl to jums buvo 
nesmagu. 

— Visiškai nepažįstamo žmogaus darytos mano ir vaikų 
nuotraukos. Žinoma, pasijutau nejaukiai. Juolab kad nepa- 
aiškinot, kam apskritai fotografavot. 

— Nepaaiškinau? 

- Taip. O aš klausiau. 

— Padariau tas nuotraukas, kad apie jus sužinočiau. 

- Tai jūsų tyrimo dalis? 

— Ne, norėjau geriau jus pažinti. 

- O aš visai to nenoriu. 

Gal tai buvo tik nuo vandens atsispindintis doko šviesų 
žaismas, o gal jo žvilgsnis tikrai nuslydo jos lūpomis, kai jis 
ištarė žemu, nelygiu balsu: 

— Labai gaila... 

Nebūdama tikra, kad sugebės deramai ir taikliai atsikirsti, 
Amelija apsisuko ir netarusi nė žodžio nuėjo. 


—Ė57 


Stefė leidosi laiptais, o Amelija pavargusi kopė aukštyn. 
— Kas ten nutiko? 
— O ką? 

— Kodėl jam buvot tokia nemaloni? 

—- Kam? 

Stefė įsirėmė ranka į klubą. 

— Aš rimtai. 

— Tau tik pasirodė, - Amelija dar ketino pridurti, kad ne- 
privalo aiškintis, juolab samdomai auklei, bet nenorėjo pasi- 
rodyti pikta (nors taip ir buvo), todėl nieko nepasakė. - Aš vis 
įspėju berniukus, kad būtų atsargūs su nepažįstamais žmo- 
nėmis. Taigi rodžiau jiems pavyzdį. 

- Jis ne koks nepažįstamas, o kaimynas. Nuomojasi greti- 
mą namą. 

— Bet kas gali tą gretimą namą išsinuomoti. 

— Sutinku. Bet jei tas vaikinas taip į mane žiūrėtų... 

— Kaip? 

— Tarsi trokštų nuo galvos iki kojų apiberti bučiniais. 

- Stefane! 

Mergina nerūpestingai nusikvatojo. 

— O dėlkojis jus pasišaukė? 

— Klausė... kada čia išveža šiukšles. 

Stefė prisimerkė: 

— Gerai, nenorit - nesakykit. 

— Keičiam temą. Ar berniukai jau lovose? 

- Laukė, kad paskaitytumėt jiems pasaką, bet vos padėję 
galveles ant pagalvės užmigo. 

- Ačiū. Einu į darbo kambarį. Reikia atsakyti į kelis elek- 
troninius laiškus. 

Pažiūrėti po lauko durų kilimėliu. 

— Ar galiu vėl pasiskolinti jūsų mašiną? Už benziną susi- 
mokėsiu. 

— Pasimatymas su Dirku? 

- Taip. 

— Gali jį šįvakar pasikviesti pas mus. 

Stefė suraukė nosytę. 

— Manau, neverta. Jaukioje šeimos aplinkoje jam būtų ne- 
smagu. Jis ne toks. 

- Šit kaip? O koks? 

— Nepriklausomas. Tatuiruotės ir barzda. Jis už mane vy- 
resnis. 

— Kiek? 

Stefė nusijuokė. 

— Ko gero, nuojauta manęs neapgauna. Tik pažvelgtumėt į 
jį, ir jis jums nepatiktų. Bet man vis tiek. Juk nesu jo iki ausų 
įsimylėjusi. Kitos savaitės pabaigoje grįžtu į Kanzasą, ir Dir- 
kas man bus tik miglotas šios vasaros prisiminimas. 

Stefei išėjus, Amelija užlipo viršun į vaikų kambarį. Pa- 
bučiavo vieną ir kitą ir prisėdusi ant Hanterio lovos žiūrėjo 
į miegančius savo sūnus. Paprastai tokiomis akimirkomis 
jausdavosi rami ir saugi. 

Šįvakar Amelijai tai buvo priminimas, kad jie pažeidžiami, 
maži ir tyri ir tik ji gali juos apginti. Ne kartą jai teko ginti 
juos, kai Džeremis būdavo prastai nusiteikęs ar padauginda- 
vo išgerti arba imdavo jai priekaištauti dėl darbo muziejuje. 
Jam grįžus iš Afganistano, jos darbas būdavo dažniausia jų 
kivirčų priežastis. 

Džeremis norėjo, kad ji sėdėtų namuose ir kasdien lauktų 
jo pareinančio iš darbo. Niršdavo kaskart, jei vakare ji eidavo 
į kokį renginį ar pobūvį, kuriame jai reikėjo dalyvauti. Būdavo 
nepatenkintas, kai vakarais tekdavo vienam likti su vaikais, 
ir Amelija vis dažniau turėdavo aiškintis Džordžui Metkalfui, 
kodėl ji praleidžia su darbu susijusius renginius. 

Deja, namuose leidžiami vakarai nė kiek nepanėšėjo į idi- 
lę. Į kiekvieną jos pasakytą žodį Džeremis audringai reaguo- 
davo, o kartais net sukeldavo skandalą. Vaikų judrumas ir 
triukšmingi žaidimai jį baisiai erzino. 

Iš pradžių Džeremis buvo geras tėvas ir labai abiem savo 
sūnumis didžiavosi. Amelija turėjo nuotraukų, kuriose jis 
laiko apglėbęs vaikus, atrodo laimingas ir patenkintas gyve- 
nimu. Jis žaisdavo su jais ir stulbindavo triukais. Na kad ir 
traukdamas pinigėlius jiems iš ausų. Lepindavo berniukus 
skanėstais ir dovanėlėmis. Amelija tam neprieštaravo, nes 

kūdikystėje ji nedaug jiems skirdavo laiko. Todėl Džeremio 
noras lepinti vaikus buvo visai suprantamas. 

Bet iš tarnybos Afganistane grįžo pasikeitęs, pasidarė ne- 
nuspėjamas, ūmus ir nekantrus, jam jau nebuvo galima vie- 
nam patikėti vaikų. Iš mylinčio ir viską leidžiančio tėčio jis 
virto paniurėliu. Vaikai ilgainiui nuo to pykčio pavargo, o jį 
tai erzino, ir jis vis mažiau norėjo būti su berniukais. Galiau- 
siai Amelija jau bijojo palikti jį su vaikais vieną. Tai ir buvo 
viena iš priežasčių, dėl kurių ji Džeremį paliko. Vaikų saugu- 
mas jai buvo kur kas svarbesnis nei pastangos gelbėti yrančią 
santuoką. 

Sujaudinta tų prisiminimų, Amelija vėl pabučiavo berniu- 
kus ir nuėjo į savo miegamąjį. Jau žinodama, kad ją stebi, 
prieš nusirengdama kruopščiai užtraukė naktines užuolaidas. 


—8- 


Namas buvo didelis ir nepatogiai išplanuotas, bet Dosonas 
užėmė tik labai mažą jo dalį. Kadangi beveik nekėlė triukš- 
mo, buvo girdėti kiekvienas girgžtelėjimas, kiekvienas iš 
čiaupo varvantis lašas, kiekvienas nežinia iš kur sklindantis 
garsas. 

Dosonas įsikūrė viename iš kambarių viršuje todėl, kad 
pro jo langus, išeinančius į vakarų pusę, Amelijos namas 
buvo matyti kaip ant delno. 

Jis matė, kaip Stefė įsėdo į Amelijos mašiną ir nuvažiavo 
miestelio link. Tuoj išvydo ir Ameliją, kuri vos įėjusi į savo 
miegamąjį puolė prie langų ir kruopščiai užtraukė visas 
užuolaidas - su tokiu įkarščiu, tarsi žinotų, kad jis ją stebi. 
Taip leido jam suprasti, kad ne tik apsisaugo nuo jo smalsaus 
žvilgsnio, bet ir užkerta jam bet kokią galimybę kištis į jos 
gyvenimą. Po kelių minučių šviesa kambaryje užgeso. 

Viena ranka įsirėmęs į lango rėmą, Dosonas pro atvirą lan- 
gą toliau stebėjo Amelijos namą. Nuo vandenyno atskriejęs 
švelnus, drėgnas vėjelis glamonėjo odą tarsi lengvas moters 
kvėpavimas. Tarsi švelniausias pravertų lūpų prisilietimas. 

Sunkiai atsidūsėjęs, jis veidu įsikniaubė į savo pakeltą 
ranką ir kakta pasitrynė žastą. Keikė save už neatleistiną 
kvailumą. Reikėjo paklusti impulsui, paskambinti Hedliui ir 
pasakyti, kad pamirštų šį teismo procesą, pamirštų Džeremį 
Vesoną ir tuos jo tėvus - jis grįžta namo. 

Bet pakako vieno vienintelio žvilgsnio į Ameliją, ir apa- 
tija akimirksniu virto skausmingu suvokimu, kad negali 
likti nuošalyje. Abejingumas užleido vietą nežabotam smal- 
sumui. Dosonas troško sužinoti apie ją viską iki mažiausių 
smulkmenų. 

Ne, netiesa. Ne viską. Dosono nedomino jos intymūs san- 
tykiai su buvusiu vyru. Kaskart pabandžius įsivaizduoti Ame- 
liją lovoje su Džeremiu Vesonu arba bet kokį vyrą, užgulusį, 
įsiskverbusį į ją, jam kildavo noras ką nors sudaužyti. 

O bjauriausia, kad Hedlis tikisi, jog jis išknis viską apie Ve- 
sono gyvenimą. Juk Vesonas svarbiausius gyvenimo metus 
praleido su Amelija. Jeigu padarytų, ko prašo Hedlis, ir viską 
atliktų sąžiningai, nepavyktų nutylėti aktyvaus Amelijos vai- 
dmens šioje istorijoje. 

Metęs dar vieną skvarbų žvilgsnį į gretimą namą, Doso- 
nas atsigulė į lovą ir išsitiesė ant nugaros. Pradėjo veikti kiek 
anksčiau išgertos tabletės. Nuo vaistų ir Kentukio kokteilio 
jį apėmė svaigus mieguistumas. Įsižiebė viltis, kad šiąnakt 
jis pirmą kartą išsimiegos nekankinamas košmarų. Dievuli, 
būk geras. 

Dosonas užsimerkė, vydamas šalin pasąmonėje tūnančius 
siaubingus vaizdus. Kad dar toliau juos nustumtų, pabandė 
įsivaizduoti Amelijos veidą. Jau turėjo galimybę ją pamatyti 
iš arčiau ir įsitikino, kad jos akys mėlynos, tamsiai mėlynos. 
Įprotis užsikišti plaukus už ausies buvo nesąmoningas - taip 
jis ir pagalvojo pamatęs ją tai darant teismo salėje. Ir dar - ji 
nesąmoningai kandžiodavo putlią apatinę lūpą. 

Tai prisiminus, Dosoną apėmė aštrus geismas. 

Įtemptos savaitės ir bemiegėmis naktimis kankinantys 
prisiminimai apie karo baisumus jam visiškai atėmė dvasi- 

nę pusiausvyrą. Taigi gali būti, kad šis ūmus fiziologinis im- 
pulsas tėra žūtbūtinio poreikio nusiraminti sukelta reakcija. 
Kaip ir kiekvienam normaliam vyrui, tokią palaimą jam pir- 
miausia suteiktų moters kūnas. Nuo negalavimo gal ir neiš- 
gydytų, bet tikrai atneštų kad ir laikiną palengvėjimą. 

Bet jei reikėtų tik fizinio artumo, argi kitos moters krūtys 
nebūtų tokios pat švelnios? Argi užsimiršimo nerastų tarp 
kitos moters šlaunų? Negi kitos moters ranka nebūtų tokia 
pat magiška, o lūpos taip pat nevarytų iš proto? 

Iki šiol tokia ir buvo Dosono filosofija, kuria jis vadovavosi 
nuo tada, kai subrendo kaip vyras. Ir nesvarbu, ar intymūs 
santykiai trukdavo kelis mėnesius, ar kelias valandas, jis vi- 
sada gaudavo, ko norėjęs, niekada neatiduodamas savęs dau- 
giau, nei pasiėmė. 

Bet šį kartą jo įprastinio abejingumo neliko nė kvapo. Su 
Amelija Nolan viskas kitaip. Kažkas nepaprasta. Tai ne gei- 
dulingas virpulys, kurį lengva patenkinti. Tai nauja ir nepa- 
tirta. Tai buvo pragaras. 

Dosonas tikėjosi, kad Džeremis Vesonas dega savajame. 


cvoptintas skyrius 


— | 


— Mama! Būtinai turi pamatyti! 

Amelija sėdėjo prie kompiuterio darbo kambaryje ir rašė 
laišką Džordžui Metkalfui, kai vienas per kitą klupinėdami ir 
prinešdami smėlio vidun įvirto berniukai. Jų veideliai buvo 
įraudę ir sukaitę. 

— Kas nutiko? - nepraėjo nė dešimties minučių, kai ji gir- 
dėjo vaikus išeinančius į paplūdimį. - Gal pakrantėje nusilei- 
do erdvėlaivis? 

— Ne, geriau. Eik ir pati pažiūrėk, - Hanteris truktelėjo 
mamą už rankos, kad ji pakiltų nuo kėdės. 

— Pala, o kur Stefė? 

— Ji ten. Eime. 

— Gerai, tuoj ateisiu. Pažadu. Tik baigsiu... 

— Ne! Einam dabar! - nekantravo Grantas, pasistiebęs ant 
pirštų galiukų. - Einam. Turi pamatyti. 

- Jei jau toks ypatingas reikalas, manau, laiškas palauks. 

Juokdamasi Amelija paėmė už rankos sūnus, tie išsitempė 
ją iš kambario, laiptais žemyn ir pro laukujes duris. Šypsena 
sustingo veide, kai metė žvilgsnį per kopas. Spinduliuojanti 
jaunystę, gražiai įrudusi saulėje Stefė šnekučiavosi su „tuo 
labai labai labai įdomiu vyruku“ Dosonu Skotu. Jis mūvėjo 
maudymosi kelnaites, o snapeliu į sprandą pasukta kepurai- 

tė neleido plaukams užkristi ant veido. Jis kažką pasakė, ir 
Stefė, atlošusi galvą, nusijuokė. 

— Mama, greičiau! 

Hanteris truktelėjo ją už rankos smarkiau, ir trijulė nulipo 
žemyn. Priėję lentinį taką, berniukai pasileido bėgti pirma 
jos. Amelija buvo tokia sutrikusi, kad net pamiršo įspėti juos 
dėl pašinų. 

Stovėdama ant kopos viršaus, Amelija suprato, dėl ko 
toks sujudimas. Smėlyje buvo padarytas didžiulis drako- 
nas - su žvynais, nasrais ir kūnu, išsirangiusiu per beveik 
keturis metrus. Jai nereikėjo spėlioti, kas tos pabaisos au- 
torius. Sūnūs šoko aplink drakoną tarsi laukiniai apie ritu- 
alinį stulpą. 

Dosonas ją pastatė į labai keblią padėtį. Juk negalėjo atim- 
ti iš vaikų džiaugsmo, ir, velniai rautų, jis tai žinojo. Nutaisiu- 
si dirbtinę šypseną, Amelija priėjo prie drakono. 

- Čia tai bent! - suplojo rankomis ir susiėmė už galvos, tar- 
si negalėdama atsistebėti. Bent jau berniukai ja patikėjo. 

Vaikai plačiai šypsojosi, nenustygdami iš jaudulio. 

— Koks didelis, ar ne, mama? 

— Taip, nuostabus! Man trūksta žodžių, - ši frazė buvo 
skirta Dosonui, slepiančiam akis po dideliais saulės akiniais. 
Amelija jautė, kad iš po jų jis atidžiai ją stebi, svarstydamas, 
kaip reaguos. 

— Dosonas jį padarė! - pareiškė Grantas. 

— Tikrai? 

— Taip, ir sakė, kad moka daug visko padaryti. Mes dabar 
statysim karo laivą. 

— Ir dar pilį drakonui, - pridūrė Grantas. 

Kad ir grieždama dantimis, Amelija sušuko: 

— Oho! 

Stefė, atidžiai stebėjusi Ameliją ir jos reakciją, suplojo 
delnais. 

— Kol dar nesiėmėm šių didelių darbų, reikia užsitepti dau- 
giau saulės kremo. 

Berniukai puolė protestuoti, bet Stefė apkabino abu per 
pečius ir stumtelėjo namų link. 

- Žygiuokit. Juo greičiau tai padarysim, juo greičiau grį- 
šim. 

Hanteris pakapstė kulnais smėlį. 

— Dosonai, tu dar čia pabūsi? 

Šis padvejojo, pažvelgė į nebylią Ameliją, o tada berniu- 
kams nusišypsojo. 

— Būsiu netoliese. 

— Neišeik! - šūktelėjo per petį Grantas, Stefės vedamas 
lentiniu taku. 

Nei Amelija, nei Dosonas neištarė nė žodžio, kol trijulė ne- 
pradingo už kopų. 

Tada Dosonas tyliai pratarė: 

— Aš tik norėjau jiems padaryti staigmeną. Maniau, spėsiu 
iki jiems ateinant į paplūdimį, bet nespėjau. Dar buvo likę šį 
tą pabaigti. 

— Juk labai gražiai prašiau, kad laikytumėtės nuo mūsų 
atokiau. 

- Ši paplūdimio atkarpa bendra ir jūsų, ir mano namui. 

- Betjūs pasirinkot būtent šią vietą... savo drakonui. Kuo ji 
tokia ypatinga? Nors jau žinau, kuo. 

— Aš neketinu tardyti jūsų vaikų, Amelija. 

Jai suvirpėjo paširdžiai išgirdus, kad pavadino ją vardu, ir 
dar tokiu tyliu, siutinančiai santūriu balsu. Bet nutylėjo, ne- 
norėdama parodyti, kad atkreipė dėmesį. 

Dosonas pridūrė: 

— Nesuprantu, kas negerai, kad su jais kiek pažaidžiau. 

Amelija nusibraukė iš po skrybėlės išsipešusią ir ant lūpų 
užkritusią plaukų sruogą. 

— Ašjums pasakysiu, kas negerai. Jau nekalbant, kad nieko 
apie jus nežinau. 

— Netiesa. 

— Taip, parodėte dokumentus, bet jie nepaaiškina, koks jūs 
žmogus. 


98 + Sandra Biown 


— Aš... 

Amelija rankos mostu jį nutraukė. 

— Be to, Grantas dar per mažas, kad prisimintų, o Hanteris 
jau prisimena, kada mirė jo senelis. Ir... 

- Ir jie neteko tėvo. 

- Taip. 

— Todėl jiems vyriška draugija gal būtų į naudą. Ką manot? 

— Pritariu, bet tik ne vyro, apie kurį beveik nieko nežinau. 
Tik ne tokio saldžialiežuvio prisiplakėlio, kuris šiandien čia, 
o rytoj jau nežinia kur. Ne tokio, kuris bando mano vaikams 
prisimeilinti, kad priartėtų prie manęs ir gautų medžiagos 
dideliam sensacingam straipsniui. 

— Aš ne dėl to... 

— Nesivarginkit. Jau žinau, kad jūs melagis. 

Pyktelėjęs jis staigiai nusiėmė saulės akinius. 

— Melagis?! Kodėl melagis? 

— Ei, Dosonai! - berniukai galvotrūkčiais ritosi nuo kopų, 
teris. - Ar jau dabar pradėsim statyti karo laivą? 

Grantas paprieštaravo broliui: 

— Ne, pirmiau noriu statyti pilį. 

Dosonas, vis dar piktai žvelgdamas į Ameliją, kilstelėjo an- 
takį, tarsi klausdamas jos leidimo. 

— Argi turiu iš ko rinktis, - burbtelėjo ji. 

Dosonas liepė berniukams prikasti į kibirėlius šlapio smė- 
lio. Kai jie nubėgo, jis vėl užsidėjo akinius ir pareiškė: 

- Šis pokalbis dar nebaigtas. 

- Jūs velnioniškai teisus. Nebaigtas. 


—180 


Amelija grįžo į darbo kambarį ir ėmėsi toliau rašyti laišką. 
Atvirai kalbant, jokio reikalo skubėti nebuvo, nes Džordžas 
vis tiek jį perskaitys tik po švenčių. Prie laiško jį prisegė siūly- 
mą dėl vieno eksponato, apie kurį jau senokai galvojo. Ameli- 
ja jautė, kad dėl jo teks pakovoti. Reikės diplomatijos ir atka- 

klumo įtikinti Džordžą bei direktorių tarybą, kad toks ekspo- 
natas būtų muziejui naudingas ir svarbus. Ji norėjo surašyti 
raštą, kol dar visi argumentai buvo aiškiai išdėlioti galvoje. 

Vis dėlto Amelija iš paplūdimio grįžo įsitempusi ir pikta, ir 
jai reikėjo ko nors, kas padėtų nuvyti mintis apie save, Doso- 
ną ir jo brovimąsi į jos šeimą. 

Pratempusi valandą, Amelija nusprendė, kad jau nusirami- 
no ir gali grįžti į paplūdimį žiūrėti, kaip Dosonas kasasi jai 
po pamatais ir glemžiasi jos vaikus. Ji nusprendė maudymosi 
kostiumėlio nesivilkti - apsimovė plačias baltas medvilninės 
kelnes, užsimetė raudonus marškinėlius su petnešėlėmis, 
dar pasičiupo skrybėlę ir taip vilkėdama prisidėjo prie šutvės 
paplūdimyje. 

Draugija išties buvo šauni, o karo laivas - tiesiog puikus. 
Stefė jį šventino obuolių sultimis iš buteliuko. 

Pirmas Ameliją pamatė Hanteris ir sušuko: 

—- Mama, mes pavadinom laivą tavo vardu! - kupinas iš- 
didumo, jis pirštu parodė į pavadinimą, kreivomis raidėmis 
išrašytą ant laivo šono. 

Amelija pasilenkė ir perskaitė „JAV Amelija“. 

— Ar pats parašei? 

Hanteris išdidžiai palinksėjo galva. 

Amelija perbraukė pirštais per susišiaušusių plaukų kupe- 
tą, dulsvą nuo jūros vandens ir smėlio. 

- Ačiū, labai gražu. Labai tau ačiū. 

— Dosonas sugalvojo. 

— O, - Amelija pakėlė akis. Dosonui saulė švietė iš nugaros, 
ir ji neįžiūrėjo jo veido išraiškos. - Jis labai malonus. 

— Ar galim eiti paplaukiot? 

— Neapsivilkau maudymuko. Gal tu, Stefe? 

— Mielai, - Stefė šūktelėjo vaikams ją vytis, ir trijulė links- 
mai nubėgo prie vandens. 

Grantas pūkštelėjo vandenin ir atsisukęs pakvietė: 

— Dosonai, ateini? 

- Tuoj. 

- Jei nori pasisioti, galima ir jūroje, svarbiausia, kad ne ba- 
seine, - paaiškino vaikas. 

Dosonas krenkštelėjo. 

- Ačiū, turėsiu omeny. 

Amelija grįžo po skėčiu ir atsisėdo į vieną iš paplūdimio 
kėdžių. Dosonas ištraukė savo marškinėlius iš drakono nas- 
rų, išpurtė smėlį ir apsivilko. Tai buvo palaikis išblukęs skar- 
malas, vos tepridengiantis torsą. Klampojant per smėlį prie 
Amelijos, plonas marškinėlių audinys prilipo jam prie šlapios 
krūtinės. Jo pėdos ir blauzdos buvo smėliuotos. 

Priėjęs prie skėčio, žvilgtelėjo į tuščią kėdę greta Ameli- 
jos, paskui į paklotą, bet nusprendė nerizikuoti (bent taip jai 
pasirodė) ir atsisėdo tolėliau ant smėlio, už skėčio metamo 
šešėlio. 

Amelija griebė jautį už ragų. 

- Šįryt, kol dar visi miegojo, pasiskaitinėjau apie jus inter- 
nete. 

- Ir? 

- Ilgokai užtrukau, kol viską perskaičiau. Įspūdinga. 

- Ačiū. 

— Neužsiminėt, kad daug mėnesių praleidot Afganistane. 

- Jūs neklausėt. 

Iki tol Amelija stebėjo berniukus ir Stefę, žaidžiančius van- 
denyje su pripučiamu delfinu. Dabar ji pažvelgė į Dosoną. 

— Tiesa, nes šiaip jau klausinėjate jūs. 

Dosonas sulenkė kojas per kelius ir rankomis apsikabino 
blauzdas. 

— Paklauskit manęs ko nors. 

Nors Amelija ir pyko, viršų paėmė smalsumas. 

— Savo straipsniuose aprašote vieną ar kitą mūšį. Ar iš ti- 
krųjų teko būti tokių įvykių sūkuryje? 

— Nedažnai. Kelis kartus. Jei kovos vykdavo itin karštame 
taške, kariškiai manęs ten neleisdavo. Kalbindavau karius, 
kai jie grįždavo po mūšio. - Dosonui kaktoje įsirėžė susi- 
mąstymo raukšlė. - Bėda ta, kad kariaujant dažniausiai labai 

sunku nuspėti, kur bus kitas susirėmimas. Gali būti bet kur: 
viešbučio vestibiulyje, atvirame greitkelyje, griežtai saugo- 
mame kontrolės poste. O ir priešas ne visada nuspėjamas. 

— Bet pasitaikius galimybei nepabūgdavote rizikuoti? 

— Taip ir gimdavo straipsniai. 

Amelija nutarė būti sąžininga ir pripažinti, kad jie puikiai 
parašyti. 

- Jūsų straipsniai tikrai jaudinantys. Jūsų aprašyti vyrai ir 
moterys atrodo labai tikroviški. 

— Džiugu girdėti. Jie ir yra tikri, ir jų gyvenimo istorijos 
nusipelno būti aprašytos. 

Amelija akimirką tylėjo, žvelgdama į Dosoną. Jis buvo be 
akinių ir saugodamasis nuo akinamos saulės smarkiai prisi- 
merkė. Bet žvilgsnis buvo įsmeigtas į ją. 

— Ar Afganistane susipažinote su Džeremiu? 

Amelija matė, kad klausimas Dosoną nustebino. 

— Ne. To ir negalėjo būti. Grįžau namo vos prieš porą sa- 
vaičių. Apie jį sužinojau tik kai man papasakojo apie Vilardo 
Strongo teismą. 

— Kas pasakojo? 

— Negaliu atskleisti šaltinio. 

— Labai patogi pozicija. 

— Paklauskit dar ko nors. 

Amelija ėmėsi pešioti rankšluosčio ant savo kėdės kraštelį. 

— Kodėl nepabandėte su manim susipažinti įprastu būdu? 

— O kaip būčiau jus radęs? 

— Per muziejų. Per Lemuelį Džeksoną. Ar netgi internete. 
Bet kokį žmogų galima surasti. O Glenda? Ji juk mane surado. 

Dosonas šyptelėjo, bet tuoj vėl surimtėjo. 

— Ar būtumėt sutikusi duoti interviu? 

— Atsakymą į šį klausimą žinot. Dabar norėčiau, kad atsa- 
kytumėt į mano klausimą. 

— Kodėl nebandžiau veikti atvirai? Tiesa ta, kad nė nebu- 
vau tikras, ar noriu rašyti apie Džeremį. Mane įkalbėjo čia 
atvažiuoti, eiti į teismo posėdžius ir žiūrėti, kas ir kaip. Tre- 


102 » Sandra Brown 


čią dieną pasidarė nuobodu. Jau ketinau viską mesti, grįžti 
namo ir susirasti įdomesnę temą. Vis dėlto apsigalvojau ir 
nutariau likti, truputį palūkėti. Pasižiūrėti, kas bus toliau, - 
gūžtelėjo Dosonas. - Na, o kitką jūs jau žinote. 

— Jus bežiūrintį aš ir pričiupau. 

— Buvo tikrai nesmagu, kai užklupot mane išeinantį iš vo- 
nios kone be kelnių ir apkaltinot šnipinėjimu. 

Amelijai jo kreiva šypsenėlė įspūdžio nepadarė. 

— Matau, turit atsakymus į visus klausimus? 

— Ne, neį visus. 

— Apie save negaliu to pasakyti. Visi jūsų atsakymai save 
menkinantys, apgalvotai stengiatės nuginkluoti pašnekovą. 

Dosonas staiga surimtėjo. 

— Mano atsakymai ne apgalvoti, Amelija, o ir jūsų nugin- 
kluota dabar nepavadinčiau. Jūs kaip užtaisytas ginklas. 
Pykstat dėl to, kad pažaidžiau su Hanteriu ir Grantu? 

— Kurių galų suaugusiam vyrui šitaip švaistyti laiką? 

— Aš to nelaikau laiko švaistymu. 

— Tada dar blogiau. Tai prisipažinimas, kad turite savanau- 
diškų kėslų. Baisu net spėti, kokių. 

— Manot, mane traukia maži berniukai? 

Amelija nieko neatsakė. 

— Daugiausia fotografavau jus. 

Prisiminus vieną iš tų nuotraukų, Ameliją užliejo karščio 
banga. 

- Šitaip tikitės mane nuraminti? 

- Šitaip užtikrinu, kad nesu iškrypėlis. 

— Tarkime, įtikinot, bet tai nereiškia, kad nelaukiat progos. 

Dosonas nudūrė akis žemyn, žvelgdamas į savo basas ko- 
jas. O gal ir į jos - jų pėdas skyrė vos keli centimetrai. Jis 
patylėjo ir tik tada kilstelėjo galvą. 

— Visai manęs nepažįstat, todėl nė kiek nekaltinu, kad ne- 
pasitikite. Atvirai kalbant, mane žavi, kad esat tokia atsargi 
ir neprileidžiate bet ko prie savo vaikų. Nors aš nė už ką jų 
nenuskriausčiau... taip pat ir jūsų. Dėl to galite būti tikra. 

Jo žodžiai skambėjo nuoširdžiai ir įtikinamai, ir Amelija 
labai norėjo, kad tai būtų tiesa. 

— Kaip galėčiau jumis pasitikėti, kai taip įžūliai man mela- 
vote? 

— Dėl ko melavau? 

— Dėl nuotraukų. Kokį čia sugalvojot žaidimą? 

- Žaidimą? 

— Taip, pavadinčiau tai žaidimu. Tie keisti dalykai, kad 
mane įbaugintumėt, priverstumėt nervintis - grąžinat lai- 
krodėlį, įsukat lemputę, sulopot paplūdimio kamuolį. 

—- Kamuolį? 

— Na ir tos nuotraukos. Kodėl taip nuoširdžiai dėl jų atsi- 
prašėt, pažadėjot grąžinti, bet to nepadarėt? 

— Nieko nesuprantu. 

Amelija ne juokais įpyko. 

— Vakar grįžusi namo pažiūrėjau po kilimėliu. Ten nieko 
nebuvo. Ir jūs tai puikiai žinote. 

Dosonas kelias akimirkas sulaikęs kvapą žvelgė į ją, o pas- 
kui tyliai pratarė: 

— Prisiekiu, susegiau visas nuotraukas ir pakišau po durų 
kilimėliu. 


Floros Staimel dienoraštis 
1180-ųjų birželio 5-oji 


Man prireikė kelių savaičių, kol pagaliau ryžausi atsi- 
versti šį dienoraštį ir apie tai parašyti. Iki tol negalėjau 
prisiversti šiuos Žodžius patikėti popierivi. Galėjau tik 
verkti. Priverkiau visą jūrą. 

Kai neverkiu, sėdžiu ir tuščiu žvilgsniu spoksau, ne- 
įstengdama pajudėti iš vietos. Man nusispjaut, kaip at- 
rodav, švari aš ar ne, alkana ar neišsimiegojusi. Man vis 
tiek, net jei ir ateitų pasaulio pabaiga. Aš jos net troš- 
kav. Dabar jav žinau, ką reiškia, kai kas nors sako „pa- 
dėjau tašką". 

Žinojau, kad ta diena ateis. Turėjau ne Vienus metus 
tam pasiruošti, bet tai neįmanoma. Nepasiruošiau. Arti- 
nantis tai akimirkai net ir Karlas tarsi nuščiuvo, pasidarė 
mąslesnis. Atrodė, lyg kažką svarstytų. Žinojau, kad jis 
neapsigalvos, ir nė nebandžiau jo perkalbėti. 

Vis dėlto man skirtis su Džeremiu buvo sunkiau. Kai 
pradėjau raudoti ir meldžiau Karlo, kad leistų jam likti 
gu mumis, Jis įsiuto. Tada lioviausi prašiusi. Juk taip išsis- 
kyrimas darėsi dar skausmingesnis. 

Žinoma, aš suprantu, kodėl taip reikėjo. Džeremiui 
taip bus geriau. Jei taip nemanyčiau, kovočiau su Karlu 
iš paskutiniųjų. Džeremivi reikia lankyti mokyklą. Jam 

bus į naudą draugauti su kitais berniukais ir daryti tai, 
ką daro tokio amžiaus vaikai. Žaisti beisbolą ir panašiai. 
Ir vis dėlto atėjus akimirkai, kai turėjome išsiskirti, ma- 
niau, kad mirsiu. Jokiai moteriai nelinkėčiau to patirti. 

Rendis pvikiai tiks tėčio Vaidmenivi. Jis mums labai 
padėjo tą kartą Masačusetse. Manau, tada jis ir prisirišo 
prie Džeremio, nes vaikas sirgo ir bjauriai kosėjo. Rendis 
geraširdis ir vis dar garbina Karlą. Jo tokia pat pasau- 
lėžiūra, tik, kaip pats sako, jam trūksta nervo tam, ką 
Karlas pasiryžęs padaryti dėl mūsų bendro reikalo. 

Maniau, nvalps, kai Karlas jo paprašė užauginti MŪSŲ 
sūnų. Sakė, kad jam garbė. Net pravirko ir pareiškė, kad 
Jaučiasi pateptas. Maniau, Karlas iš to pasijuoks, bet ne. 
Pasakė Rendžiui, kad tokia jo misija ir kad jis esąs toks 
pat „tikratikis reindžeris“ kaip ir bet kuris kitas iš jų, ne- 
Šiojantis ginklą. Tik jis esą kausis ne mūšio lauke. 

Kai iš jo išsikraustėme, Rendis vedė. Patricija taip pat 
viena iš mūsų, nes Ji nekenčia farų ir visko, kas susiję su 
valdžia. Papasakosiu jos istoriją. Patėvis ją tvirkino, o kai 
mama bandė dukrą užstoti, patėvis ją užmušė. Už tai at- 
sidūrė cypėje, o Patricija buvo atiduota globėjų šeimai. 
Atrodo, ji Ten nesijautė laiminga. Ji nemėgsta kalbėti 
apie tai, kas jai nutiko, ir kaskart, kalbai pasisukus apie 
tą gyvenimo tarpsnį, jos veidas svakmenėja ir įgauna 
žiaurumo išraišką (šiaip Patricija gana daili). 

Rūdama penkiolikos, ji pabėgo iš globėjų namų ir ma- 
nėsi pati. Ji nemėgsta kalbėti ir apie tai, ką jai teko dary- 
ti, kad išgyventų. Bet aš jos nesmerkiu, ypač prisiminusi, 
ko pati esu prisidirbusi. Šiaip ar Taip, Toji Trapi moterytė 
moka dėl savęs pakovoti. 

Karlo pažįstami suveikė padirbtus dokumentus, ir jie 
gavo naują tapatybę. Nuo šiol vadinsis Vesonais — šią pa- 
vardę Karlas išsirinko iš teletonų knygos. Taigi Rendis ir 
Patricija išsinuomojo namą viename miestelyje Ohajuje. 

Patricija, kadangi turėjo gerą galvą, tęsė mokslus, stu- 
dijavo teismo reporterės specialybę. Vien apie tai pagal- 
voję, leipdavome iš juoko. Kokia likimo ironija! Ji sėdės 
teismo salėje ir fiksuos advokatų, farų ir teisėjų Žodžius, 
o mes Tuo metu pažeidinėsime visus įstatymus, kokių tik 
esama. Na, beveik visus. 

Žinoma, toks darbas bus pviki priedanga. Na, o Rendis 
moka lengvai bendrauti, norėdamas parduotų sniego net 
eskimams. Jis susirado darbą automobilių salone. Kolegos 
Jį mėgsta. Nė už ką nepatikėtų, jeigu Jiems kas pasaky- 
tų, kad jų mielasis Rendis augina Karlo Vingerto ir Horos 
Staimel, dviejų FTB labiausiai ieškomų nusikaltėlių, sūnų! 

Karlas jiems prisakė lankyti bažnyčią, kaip ir dera do- 
riems katalikams. Rendis neprieštaravo, bet Patricija 
pasišiaušė. Sakė nieko nenorinti girdėti apie Dievą, ku- 
ris jai, dar vaikui, leido šitaip kentėti. Vis dėlto galiausiai 
nusileido, nes pati suprato, kad apsimetę tikinčiaisiais 
atrodys kaip normali šeima. Karlas sako, kad tai ir yra 
svarbiausia. 

Rudenį, kai Džeremis pradės lankyti darželį, jie įstos į 
tėvų komitetą. Man plyšta širdis pagalvojus, kad nema- 
tysiu sūnaus jo pirmąją dieną mokykloje. Tikiuosi, ne- 
verks. Karlas sako, kad ne. Jis vadina Džeremį mažuoju 
kariu, nes kai atsisveikindami jį apkabinome, vaiko apa- 
tinė lūpa virpėjo, bet jis nepraliejo nė vienos ašarėlės. 

Karlas žino, kad dėl Džeremio ateities Rendis turi di- 
delių planų. Jis pvikiai supranta, kodėl negalime gyventi 
kartu. Be to, aš dažnai jam kartodavau — net jei vaikas 
gyvens su Patricija ir Rendžiu kaip jų sūnelis, aš vis tiek 
būsiu jo tikroji motina, o Karlas — tikrasis tėvas. Džere- 
mis vadins Patriciją ir Rendį mama ir tėčiu, betjis — mūsų 
kūnas ir kraujas. Ir niekas to nepakeis. Mes mylime jį. 

Tikiuosi, Džeremis užaugs ir supras, kad kitaip būti ne- 
galėjo. Tik nesu tikra, ar pati tai suprantu. 


Aštuntas skyrius 


D. įspūdžių ir veiklos kupinos dienos berniukai ėmė knap- 
sėti dar prie vakarienės stalo ir nebesiginčijo, kai jiems buvo 
liepta eiti miegoti anksčiau. Suguldžiusi vaikus, Amelija įsi- 
pylė taurę vyno ir išėjusi į verandą įsitaisė vienoje iš supamų- 
jų kėdžių. 

Po kelių minučių atėjo ir Stefė. 

- Virtuvę sutvarkiau. Jei daugiau manęs nereikia, einu 
gulti. 

— Į Mikio barą nevažiuosi? 

— Krintu iš nuovargio. 

- Aš irgi. Saldžių sapnų. 

Stefė prie slenksčio stabtelėjo. 

— Ar gerai jaučiatės? 

— Koks čia klausimas? - atšovė Amelija, bet suvokusi, kad 
nuskambėjo irzliai, sušvelnino toną: - Viskas gerai. 

— Gal pykstat, kad pakviečiau Dosoną kartu praleisti laiką? 

— Kaip galėčiau pykti? Vaikai nuostabiai praleido dieną. 
Jiems į naudą vyriškio draugija. 

- Ir aš taip manau. Tik kad, regis, tas vyras jus erzina. 

Amelija pasisuko į Stefę, ketindama šiurkščiai atsikirsti, 
bet nuleido galvą ir tyliai pripažino: 

- Šiek tiek. 

— Tas jo kreivas dantis labai žavus. 

Amelija irgi pastebėjo tą kiek pakrypusį priekinį dantį. Iš- 
ties jis teikė Dosono šypsenai savitumo. 

— Taip ir knieti suleisti dantis į tuos jo bicepsus. 

— Tu nepataisoma, Stefe. 

— Ojums nesinori? 

Kad ir nenorom, Amelijai teko pripažinti, kad Dosonas 
Skotas fiziškai patrauklus. Ji prisiminė, kad skaitant roma- 
ną po skėčiu paplūdimyje jos žvilgsnis dažniau, nei derėtų, 
nukrypdavo prie vandens, kur Dosonas žaidė su berniukais. 
Vaikai neatstojo nuo jo visą dieną. Atrodė, kad ir jam buvo 
smagu, bet... 

— Kažkas jam negerai, - Amelija nė nepajuto, kad balsu iš- 
tarė, ką mananti. 

- Velnias, - sudejavo Stefė. - Jis vedęs? 

Amelija nusijuokė. 

— Dar nežinau, vedęs ar ne. Neklausiau... 

- Šal Jis ateina. 

Amelija pasisuko ir pamatė Dosoną artinantis prie veran- 
dos. Palypėjęs ant apatinio laiptelio, jis žvaliai pratarė: 

— Pamačiau, kadjūs čia, ir kilo mintis pasiūlyti paliaubas už 
tai, kad visą dieną buvau pasiglemžęs jūsų sūnus. - Vienoje 
rankoje jis turėjo atkimštą butelį vyno, o kitoje - dvi taures. 
Pamatęs užimtą Amelijos ranką, Dosonas susiraukė. - O, re- 
gis, pavėlavau. 

— Einu miegoti. Labos nakties abiem, - tarstelėjo Stefė, ei- 
dama vidun ir uždarydama paskui save duris. Po akimirkos 
užgeso verandos lemputė. 

Staiga stojusioje tamsoje Amelija su Dosonu susižvelgė. Pa- 
mačiusi, kad jis vos suvaldo šypseną, Amelija irgi nusijuokė. 

— Stefė - romantikė. 

- Gal man išeiti? 

Kiek padvejojusi, Amelija paklausė: 

— O koks tas jūsų vynas? 

— Raudonasis. 

Amelija atkišo Dosonui savo taurę. 

— Kad jau varginotės, galit įpilti. 

- Šį butelį radau spintelėje. Už kokybę negarantuoju. 

— O aš garantuoju, kad, maniškį sumaišius su jūsiškiu, sko- 
nis tik pagerės. 

Dosonas užlipo laipteliais, pripylė vyno į jos jau nugertą 
taurę ir įsipylė sau. Atsisėdęs į supamąją kėdę šalia Amelijos, 
sudejavo: 

— Rytoj jausiuos kaip sudaužytas. Hanteris su Grantu pri- 
vertė mane kaip reikiant paplušėti. 

Amelija pirštu apibraukė taurės kraštą. 

— Geriau pagalvojus... nors ir sunku tai pasakyti... ačiū 
jums. Jie nuostabiai praleido dieną. 

— Nėra už ką. 

— Jiems ypač patiko imtynės. Aš ir pati bandžiau... - Ame- 
lija gūžtelėjo pečiais ir neužbaigė sakinio. 

Dosonas ištiesė kojas. 

— Reta mama būna gera imtynininkė. Mamos bijo, kad kas 
nors nesusižeistų. 

Amelija nusišypsojo. 

— Jūs, žinoma, teisus. - Tada gurkštelėjo vyno. - O jūs ar 
turite vaikų? 

- Ne. 

— Vedęs? 

- Ne. 

— Stefei buvo smalsu. 

— Ką gi... - atsakė Dosonas ir gurkštelėjo vyno. - Ar galiu 
pasakyti pastabą? 

— Apie Stefę? 

— Apie jūsų sūnus. 

Rankos mostu Amelija paragino Dosoną rėžti. 

— Ne kažin ką teišmanau apie vaikus, bet, mano, ne speci- 
alisto, nuomone, jūs puikiai juos auklėjate. 

— Ačiū. 

— Jie nesisioja į baseiną. 

Amelija nusijuokė. 

— Be to, jie sako „prašau“ ir „ačiū 
pavadinti jūsų vardu pasiūliau aš, jie tą siūlymą priėmė su 
džiaugsmu. 


„Ir nors mūsų karo laivą 


— Jie mano didžiausios brangenybės. 

— Hanteris iš jų dviejų apdairesnis. Jis, žinoma, irgi kartais 
būna impulsyvus, bet šiaip jis rimtas vyras. Atrodo, jau suvo- 
kia, kad, būdamas vyresnis, turi prisiimti atsakomybę, net 
jei tai ir ne visada teisinga. Na, o Grantas, - Dosonas trumpai 
patylėjo, o tada šyptelėjo, - labai emocingas. Impulsyvus, ka- 
prizingas, neria stačia galva. Kertu, kad jis didesnis nenuora- 
ma negu vyresnysis brolis. 

— Matau, daug apie juos galvojote. 

— Man visada įdomūs žmonių elgesio motyvai. Toks mano 
darbas. Atidžiai stebiu, analizuoju ir darau išvadas. 

Kai Amelija nieko neatsakiusi paprasčiausiai linktelėjo gal- 
vą, Dosonas tarė: 

- Tyla kartais būna ne mažiau iškalbinga nei tai, ką būtu- 
me norėję pasakyti. 

— Tikrai? Pasistengsiu to nepamiršti. 

— Po šimts. Ar, atskleidęs profesinę paslaptį, pats sau paki- 
šau koją? Ar nuo šiol visada būsit tokia atsargi? 

— Nebus jokių „nuo šiol“. 

Dosonas akimirką tylėjo. 

— Gerai, bet antradienio rytą aš sėdėsiu teismo salėje ir ati- 
džiai klausysiuos jūsų kryžminės apklausos. 

— Kaip norit, jūsų valia. Aš labai aiškiai pasakiau, kad in- 
terviu neduodu. 

— Taip, sakėt. Todėl, kad jau turiu progą, noriu jūsų pa- 
klausti. 

Amelija pervėrė jį žvilgsniu. 

— Ko paklausti? 

— Kaip jautėtės gyvendama su vyru, sergančiu potraumi- 
nio streso sindromu? - uždavęs šį klausimą, Dosonas nusuko 
akis į šalį. 


Amelijai akimirksniu nušvito. 


Riba * 111 


— Štai kur šuo pakastas! 

— Apie ką jūs? 

— Jūs nekariavot, bet grįžote namo su šia bėda. 

Dosonas pervėrė Ameliją žvilgsniu, o tada atsistojo nuo 
supamosios kėdės ir priėjo prie turėklo. Pasidėjo ant jo savo 
taurę ir taip smarkiai įsikibo, kad, atrodė, tuoj atplėš jį su vi- 
somis vinimis nuo grindų. Jis iš paskutiniųjų stengėsi suval- 
dyti užplūdusį pyktį. Ir dievai žino kokius dar kunkuliuojan- 
čius jausmus. 

Amelija instinktyviai panūdo bėgti vidun ir užstumti durų 
skląstį. Gal taip ir būtų padariusi, bet Dosonas staiga nuna- 
rino galvą, taip pripažindamas, kad pasiduoda. Pakėlė vieną 
ranką nuo turėklo ir perbraukė pirštais per plaukus. Akimir- 
ką ranka liko pakelta, o paskui jis ją nuleido ir vėl atsirėmė į 
turėklą. 

Amelija svarstė, ar yra prasmė šį pokalbį tęsti. Tačiau jis 
be skrupulų įsibrovė į jos gyvenimą. Kodėl ji negalėtų jam 
atsakyti tuo pačiu? 

Be to, dėl asmeninės patirties su Džeremiu, kuris irgi pa- 
našiai kankinosi, ją domino šis psichikos sutrikimas. Apie 
tai ji ir rašė elektroniniame laiške Džordžui Metkalfui. Jos 
nuomone, muziejui reikia eksponato, atskleidžiančio ne- 
matomas karo sukeltas traumas, neatsiejamas nuo karinių 
konfliktų padarinių. 

Amelija tyliai ištarė: 

— Jaučiau, kad jums kažkas negerai, bet iki pat šios aki- 
mirkos nesupratau, kas. Juk galėjote manęs paklausti apie 
Džeremio romaną su Darlina Strong, jo tariamą draugystę su 
Vilardu, jo nužudymą ir kad jį galbūt sudraskė šunys. Bet ne, 
pasirodo, jus domina ne šios sensacingos aplinkybės, o tik 
Džeremio bėdos dėl potrauminio streso. 

Amelija davė laiko Dosonui atsakyti. Nesulaukusi atsako, 
kalbėjo toliau: 

— Kai šiandien paplūdimyje kalbėjomės apie karą, jūs tuo 
nepasinaudojote. Aš pagyriau jūsų straipsnius, ir dauguma 

vyrų būtų užkibę ant šio kabliuko. Būtų pradėję girtis laimė- 
jimais, bandytų padaryti įspūdį. 

— Tiek daug vyrų jums bando padaryti įspūdį? 

Dosono tonas buvo kone įžeidžiamas, bet Amelija prikan- 
do liežuvį ir nuleido jo repliką negirdom. 

— Vakar pas jus virtuvėje pastebėjau kelis tuščius alkoholio 
butelius. Greta su vaistų buteliukais. 

- Yra milijonai tokių, kurie gerdami vaistus vartoja alko- 
holį. 

- Tiesa. Bet ne tai jus išdavė. Išdavė akys. 

Dosonas lėtai pasisuko į Ameliją. 

— Tokios akys nebūdingos fiziškai sveikam ir atletiškam 
žmogui, - švelniai pratarė Amelija. - Tokios akys liudija pri- 
klausomybę nuo cheminių preparatų, rimtą ligą ir skausmą 
arba miego sutrikimus. Jose atsispindi nuolat jus persekio- 
jantys prisiminimai. 

Dosonas tylėjo nė nekrustelėdamas. 

— Ar kreipėtės į ką nors pagalbos? 

- Ne. 

— Bet juk lankotės pas psichologą ar psichiatrą? 

Pagaliau Dosonas prabilo gergždžiančiu balsu: 

— Ojūsų vyras lankėsi? 

— Ne, ir kaip tik dėl to mes išsiskyrėme. 

Stojo nejauki tyla. Atsirėmęs nugara į turėklą, Dosonas su- 
dėjo rankas ant krūtinės ir sukryžiavo kojas. 

— O tai jau gerokai įdomiau negu kalbos apie mano ištuš- 
tintus viskio butelius. Kaip judu su Džeremiu susipažinot? 

Kadangi Amelija neatsakė, jis pasiskubino ją patikinti: 

- To, apie ką čia šįvakar kalbamės, mano straipsnyje ne- 
bus. Jei apskritai tokį straipsnį rašysiu. Dar nenusprendžiau. 
Šiaip ar taip, nė žodis iš to, ką dabar man pasakysit, paviešin- 
tas nebus. Nebent pati leistumėt. 

— Nežinau, ar galiu jumis pasitikėti. 

- Prisiekiu. 

Jo kančios paženklintos akys buvo iškalbingesnės už bet 
kokią priesaiką. Amelija kostelėjo ir nurijo seiles. 

—.Susipažinom per vestuves. Nuotaka buvo iš mūsų stu- 
denčių draugijos, o jaunikis - jūrų laivyno karininkas. Dže- 
remis su juo tarnavo Pariso saloje. Buvo labai išvaizdus, jam 
nepaprastai tiko paradinė uniforma. Mes šokom, gėrėm šam- 
paną ir smagiai leidom laiką. Po savaitės jis mane pakvietė 
vakarienės, aš sutikau. Pusmetį susitikinėjom, paskui susiža- 
dėjom, o susituokėm praėjus dešimčiai mėnesių nuo dienos, 
kai susipažinom. 

— Įdomu. 

- Kas? 

Dosonas pakreipė galvą. 

— Suveikė eržilo faktorius? 

— Eržilo faktorius? 

— Na, turtinga mergina... 

— Koks netaktas! 

— Bet tai tiesa. Augote privilegijuotoje aplinkoje, fotogra- 
favotės su prezidentais, įgijote puikiausią, kokį tik galima 
nusipirkti už pinigus, išsilavinimą. Ir štai atsiranda Džere- 
mis: tarnyba Irake, puošni karininko uniforma, o tada Pariso 
sala ir šaudymo instruktoriaus pareigos. 

— Glenda iškapstė? 

— Tiesą sakant, pats tai padariau. Man tik įdomu, kuo jis 
vis dėlto jus patraukė. Žvelgiant iš šalies, judu nelabai tikote 
Į porą. 

Tuo metu daug kas taip manė. 

— Manau, traukė tai, kad mes tokie nepanašūs. 

— Arjis gražiai jus mergino? 

— Aistringai. 

— Tikrai? 

— Taip. Buvo labai mielas ir romantiškas. 

- Išraižė jūsų inicialus ant medžio kamieno? 

- Taip. 

Dosonas nusijuokė: 

— Aš pajuokavau. 

— O aš ne. Kartą tikrai išraižė. Kodėl stebitės? 

— Todėl, kad tai niekaip nedera su tuo Džeremiu, kuris jus 
apgaudinėjo, dulkindamas draugo žmoną. - Ir, kol Amelija 
svarstė, ką atsakyti, Dosonas paklausė: - O kongresmenas? 
Ką jis manė apie savo žentą? 

— Tėtis norėjo, kad būčiau laiminga. 

— Aš ne to klausiu. 

Kadangi Dosonas pažadėjo, kad nė vienas žodis nebus pa- 
viešintas, Amelija nutarė rėžti tiesiai šviesiai: 

- Iš pradžių tėčiui buvo neramu dėl skirtingos mūsų kil- 
mės ir aplinkos, kaip ir jūs kalbėjote. Džeremis buvo visai ki- 
toks negu vyrai, su kuriais iki jo susitikinėjau. 

— Spėju, tie buvo privačių mokyklų auklėtiniai. 

— Dauguma. Gydytojai, teisininkai, vyrai, besiruošiantys 
tęsti ilgametes šeimos verslo tradicijas. 

— Džeremis buvo iš kiek prastesnio molio, ar ne? 

— Užtat nuoširdus. Ir deramai garbingas. Ilgainiui tėtis jį 
pamėgo, ir jie kuo puikiausiai sutarė. 

Dosonas pasiėmė savo taurę ir, pasukiojęs tarp pirštų, pa- 
klausė: 

— Kokie buvo Džeremio tėvai? 

— Kai mes susipažinom, jie jau buvo mirę. 

— Broliai, seserys? 

— Džeremis giminių neturėjo. Gana liūdna istorija. Jis ne- 
mėgo apie tai kalbėti. Jo tėvai žuvo per namuose kilusį gaisrą 
tuoj po to, kai jis baigė vidurinę. 

- Jėzau. 

— Taip, baisu. Sudegė butas su viskuo, kas ten buvo. Ugnis 
prarijo jo ligi tol buvusį gyvenimą. Neliko nei nuotraukų, nei 
daiktų, primenančių vaikystę ar jaunystės metus. 

- Šit kaip... - Dosonui prireikė valandėlės suvirškinti fak- 
tus. - Ar jūsų santuoka buvo laiminga? 

— Taip, iš pradžių. 

— Jokių rimtų barnių? Neištikimybės? 

— Ne. Bent jau aš buvau ištikima. Manau, jis taip pat, bet 
paskui susipažino su Darlina Strong. 

— Kadajį išsiuntė į Afganistaną? 

— Du tūkstančiai septintųjų vasarą. 

— Ar kiek ne per senas? 

— Džeremis buvo aukštos klasės specialistas. Jo ten reikėjo. 

— Ojjis pats norėjo vykti? 

— Veržte veržėsi. Net ir po to, ką patyrė Irake. Turiu pripa- 
žinti, visai dėl to nesidžiaugiau. Baiminausi, kad jam ko ne- 
nutiktų. Be to, man nepatiko, kad nematys, kaip auga Hante- 
ris. Kai Džeremis išvyko, sūnui buvo vos keli mėnesiai. 

— Baisiai nepasisekė. 

Amelija liūdnai šyptelėjo. 

- Ir aš ne kartą sau taip sakiau, bet stengiausi, kad Džere- 
mis to nepajustų. Nenorėjau, kad jaustųsi kaltas mus palik- 
damas. Jam irgi nelabai patiko, kad tenka išvykti tokiu metu, 
bet šiaip jau dėl to paskyrimo džiaugėsi. Ir net buvo pasiruo- 
šęs aukotis, nes manė, kad tai jo šventa pareiga. 

— Tarnauti savo šaliai? 

- Taip. 

— Jis mylėjo Ameriką? Buvo patriotas? 

- Žinoma. 

— Jam nekildavo klausimų dėl karo reikalingumo ar kokių 
tame kare Amerika siekia tikslų? Niekada neburnojo prieš 
vyriausybę? 

— Jis buvo jūrų laivyno pėstininkas. Ir apskritai kaip jums 
šovė į galvą to klausti? 

— Neturėjau omeny nieko blogo. Tiesiog šiandien apie tai 
daug diskutuojama, - Dosonas pažvelgė į taurę, bet iš jos ne- 
nugėrė. Norėdamas užvesti Ameliją ant jam reikalingo kelio, 
lėtai pratarė: - O kai grįžo namo... 

Amelija giliai atsiduso. 

- Iškart pastebėjau, kad pasikeitė. Tarsi džiaugėsi grįžęs, 
bet juokdavosi gerokai rečiau. Kartais užklupdavau jį spok- 
santį į tuštumą, o kai suvokdavo, kad žiūriu, bandydavo 
nevykusiai juokauti. Ji erzino kūdikio verksmas, ypač kai 

mes... - Amelija dirstelėjo į Dosoną ir tuoj nusuko akis ša- 
lin, - jis norėjo, kad visą dėmesį skirčiau tik jam vienam. 

Pokalbyje šmėstelėjo užuomina apie seksą. Pasąmoningai 
Amelija jau laukė kito Dosono klausimo, bet jis nepaklausė. 
Akimirką jie žvelgė vienas kitam į akis. Tada ji prisiminė Do- 
sono žodžius, kad tyla gali būti iškalbingesnė už žodžius. 

— Jaučiuosi bjauriai tai sakydama, - lyg atsiprašydama 
pusbalsiu ištarė Amelija, - bet kai jis išvyko antrą kartą, mes 
lengviau atsidusome. Jis tarsi išsivežė su savim namie tvyro- 
jusią įtampą. Hanteris nurimo, pasidarė laimingesnis. Ir ačiū 
Dievui, nes praėjus kelioms savaitėms po Džeremio išvykimo 
sužinojau, kad vėl laukiuosi. 

Dosonas vėl atsirėmė į verandos turėklą, pasisukęs į Ame- 
liją profiliu. Ji pastebėjo, koks įsitempęs jo veidas. Tik nesu- 
prato, ar iš susierzinimo, ar dėl to, kad susikaupęs galvoja. 

Jis vėl atsisuko į Ameliją. 

— Ar Džeremis kada nors pasakojo, kokiomis sąlygomis ten 
gyvena? 

- Tik bendrais bruožais. „Čia karšta. Staiga atvėso. Šian- 
dien pirmą kartą šį mėnesį išsimaudžiau po dušu“ 

— O ką nors konkrečiau? 

Amelija papurtė galvą. 

— Jis vadovavo snaiperiams. Tiek ir težinau. Dažniausiai jis 
nė negalėdavo man pasakyti, kur yra. Nebūtinai todėl, kad 
toji informacija būtų buvusi slapta. Nenorėjo, kad jaudin- 
čiausi. 

— Juk auginote kūdikį ir jau laukėtės kito. 

— Kol laukiausi Granto, mane rytais siaubingai pykindavo. 

Dosonas šyptelėjo, atidengdamas tą savo kreivą dantį. 

— Tikrai? 

— Su Hanteriu nė dienos nesikankinau, o su Grantu - ištisą 
pusmetį kasdien vemdavau po kelis kartus. 

— Juk sakiau, kad jis nenuorama. 

Amelija nusijuokė: 

- Jūs labai įžvalgus. 

Netrukus šypsenos dingo nuo veidų, ir pokalbis, kuris 
Ameliją veikė raminamai, vėl pakrypo apie Džeremį. Ar ji 
apie tai su kuo nors kalbėjosi? Su tėvu ne, nes nenorėjo jam 
užkrauti savo rūpesčių. Ir su drauge ne. Su niekuo. 

Gal todėl, kad išsikalbėti su nepažįstamu žmogum, kurio 
daugiau niekada nepamatysi, lengviau? O gal su Dosonu kal- 
bėtis lengviau, nes jis geriau supranta Džeremio būseną? Lo- 
giška prielaida, bet kartu ir kelianti nerimą. Jai nedavė ramy- 
bės mintis, kad jis gal tokios pat nestabilios psichikos, kaip 
kadaise buvo Džeremis. 

— Gaila, kad vyras su manim neišsikalbėjo. Jeigu būtų pasi- 
pasakojęs, gal viskas būtų kitaip, - svarstė Amelija. 

— Kai grįžo iš Afganistano? 

— Reikalai prastėjo ne dienom, o valandom. Iš pradžių ma- 
niau, kad jis ilgisi kariuomenės, draugų, kad jam tiesiog sun- 
ku prisitaikyti prie civilių gyvenimo. Džeremis tikino, kad 
jam patinka naujasis darbas, bet nė su vienu bendradarbiu 
nesusidraugavo. Darėsi vis uždaresnis ir netroško bendrauti. 
Įtampa namuose augo. Turėjome jau du vaikus. Džeremį er- 
zino Granto verkimas ir Hanterio čiauškėjimas. Dėl įvairiau- 
sių smulkmenų jis man šokdavo į akis, - prisiminė Amelija 
ir patylėjo. - Jis baisiai pasigerdavo, kartais net iki sąmonės 
netekimo. 

Dosonas ironiškai dirstelėjo. 

— Man dar taip nepasitaikė. 

- Žiūrėkit, kad neprieitumėt tokios ribos. 

— Tikrai neketinu. 

Po akimirkos Amelija pasakojo toliau: 

— Džeremis išeidavo iš namų nesakydamas, kur susiruo- 
šė ir kada sugrįš. Labai niršdavo, jei išdrįsdavau paklausti. 
Jį kankino nemiga ir košmarai, bet jis atsisakydavo apie tai 
kalbėtis. Meldžiau, kad kreiptųsi profesionalo pagalbos, dėl 
to vėl kildavo barniai. Praraja tarp mūsų gilėjo, jis vis daž- 
niau užsipuldavo mane ir vaikus. Hanteris pradėjo tėvo bijo- 
ti, ypač kai Džeremis... 

Dosonas suskaičiavo iki dešimties ir paragino: 

— Kai Džeremis?.. 

Amelija nudūrė akis į savo neišgertą vyno taurę. 

— Kai Džeremis tapdavo agresyvus. 

— Pradėjo smurtauti? 

Amelija kilstelėjo galvą ir pažvelgė Dosonui į akis. 

— Ne, Dosonai, - ji pirmą kartą pavadino jį vardu. - Neno- 
riu, kad kas nors sužinotų. Dėl savo sūnų. 

Šis klausiamai pažvelgė. 

- Šunsnukis. Jis sudavė jums? Mušė? 

Amelija vėl nudūrė akis. 

— Mes priėjome kritinę ribą. Vieną naktį jis grįžo namo 
paryčiais. Kai atsigulė į lovą, nuo jo trenkė kvepalais ir kita 
moterimi. Liepiau jam eiti šalin. Jis atsisakė, todėl iš lovos 
išlipau aš. Džeremis nusekė man iš paskos, sučiupo už rankos 
ir sudavė man per veidą. 

Išvaizdus, žavus ir romantiškas jūrų pėstininkas, užkaria- 
vęs jos širdį, tiesiog neatpažįstamai pasikeitė. Jis virto sve- 
timu žmogumi, kuriuo ji jau nebegalėjo pasitikėti. Tą naktį į 
paviršių išplaukė bjauriausi jo būdo bruožai. Amelija dar ne- 
pamiršo įsiūčio jo akyse, neapykantos, kai trenkė jai, ir bai- 
mės, kurią jai kėlė. 

— Policijos nekvietėte? 

Amelija papurtė galvą. 

- Palaukiau, kol užmigo, o tada pažadinau vaikus. Mes iš- 
ėjom iš namų ir nuvažiavom pas mano tėtį. Pamatęs mano 
veidą, tėvas įniršo. Baiminausi, kad neiškrėstų kokios kvai- 
lystės. Vargais negalais atkalbėjau, kad nepultų dirti Džere- 
miui kailio. Tėtis reikalavo, kad bent jau praneščiau policijai, 
bet aš norėjau tik kuo greičiau Džeremio atsikratyti ir su juo 
išsiskirti. Persikrausčiau į namą Džounso gatvėje ir dar tą pa- 
čią savaitę padaviau dokumentus skyryboms. 

Džeremis bandė užprotestuoti, bet supratęs, kad bepras- 
miška, pradėjo bylinėtis su manim dėl vaikų globos. Tempė 

gumą, visaip stengėsi sutrukdyti, bet aš nenusileidau. Jau 
girdėjote teisme, kuo viskas pasibaigė. 

Amelija ištuštino savo taurę ir pažvelgė į Dosoną. 

- Štai toks ilgas atsakymas į jūsų klausimą apie mano gy- 
venimą su Džeremiu. 

Dosonas grįžo į supamąją kėdę, plačiai išskėtė kojas, įsirė- 
mė alkūnėmis į kelius ir nuleido sukryžiuotas rankas. Tada 
pažvelgė į ją ir pratarė: 

— Bjauri istorija, Amelija. 

— Pasižadėjote jos neviešinti. 

— Pažadėjau ir neviešinsiu, - Dosonas žvilgsniu aprėpė ko- 
pas ir paplūdimį. Tylą drumstė tik supamųjų kėdžių girgžde- 
sys ir bangų mūša. Kai vėl pasisuko į Ameliją, dar jam nepra- 
bilus, ji jau žinojo, koks bus jo kitas klausimas. 

— Kas paėmė nuotraukas iš po durų kilimėlio? 

— Nežinau, - sušnibždėjo trūkčiojančiu balsu. 

— Vakar vakarą stebėjau, kaip jūs keturiese lipote į mašiną. 
Stabtelėjot prie Bernio namo ir jį įsisodinot. Tada aš atsine- 
šiau nuotraukas ir pakišau jas čia, - pirštu parodė į džiuto 
kilimėlį. - Paskui sėdau į mašiną ir nuvažiavau į kaimelį. Į 
Mikio barą atėjau gal tik penkiomis minutėmis vėliau negu 
jūs. Tikrai ne daugiau. 

— Jūs matėt mus išvažiuojančius iš Mikio baro aikštelės. 
Išleidau Bernį prie jo namo durų iš kiemo pusės. Jau lipant iš 
mašinos paprašiau, kad Stefė vestųsi berniukus į viršų ir pa- 
dėtų jiems pasiruošti miegui, o pati atėjau čia ir pasižiūrėjau 
po kilimėliu. 

— Kažkas jas iš čia paėmė, kol mes visi buvome kaimelyje. 

— Tik kas? - Amelija apsilaižė džiūstančias lūpas. - Gal kas 
iš paplūdimio matė, kaip jas pakišot, ir... 

Dar jai nebaigus, Dosonas ėmė purtyti galvą. 

— Ne, paplūdimyje nieko nebuvo. Aš apsižvalgiau. 

- Vis dėlto kažkas jus matė. 

— Taip. Kažkas matė, nes tas kažkas stebi. 

— Bet ne jūs. Kažkas dar. 

— Kažkas dar. Papasakokit apie tą paplūdimio kamuolį. 

Amelija prisiminė nuostabą jo akyse, kai anąkart užsiminė 
apie žaislą: 

— Juk smulkmena. 

— Juo labiau. 

Amelija papasakojo. 

— Stebuklingai vėl atsirado, nors buvo išmestas, - konsta- 
tavo Dosonas. - Sulopytas ir pripūstas. 

Amelija neramiai sujudėjo kėdėje. 

— Neabejoju, kad surasime paaiškinimą. 

— Taip. Kažkas labai domisi tuo, ką veikiate. 

— Netikiu. 

— Manau, tikite. Vakar, kai taip negailestingai mane užsi- 
puolėte, užsiminėt, kad jums baisu, kad jaučiatės... 

— Vakar buvau pavargusi ir pikta. Kalbėjau niekus, norėjau 
sugėdinti jus dėl to, kad mane šnipinėjat. 

— Kalbėjot kas ant seilės užėjo? 

— Taip! 

— Amelija... 

Amelija pašoko nuo kėdės ir nubėgo prie turėklo, kaip 
ankstėliau Dosonas. Jis nusekė iš paskos ir atsistojo taip arti, 
kad ji jaustų nuo jo kūno sklindantį karštį. 

- Jums baisu, kad Džeremis gali būti gyvas? 

Amelija staiga pasisuko į Dosoną. 

— Ne! 

— Nenorite to pripažinti, bet nuo baimės tai jūsų neišva- 
duos. Toks dalykas įmanomas. 

— Džeremį nužudė Vilardas Strongas. 

- Jo kūno nerado. 

— O kriminalistų rasti įkalčiai? 

— Kokie įkalčiai? 

- Jie rado Džeremio kraujo pėdsakų šunų aptvare ant že- 
mės. Ir galvos odos lopinėlį... - Amelija užsidengė veidą ran- 
komis. - O Dieve, krečia šiurpas vien pagalvojus... 

- Pritariu. Tik abejoju, ar Džeremį ištiko Darlinos likimas. 


Riba * 121 


— Sutinku. Gal ir ne. Jeigu ne, gali būti, kad Vilardas kur 
nors nuskandino Džeremio kūną. Gal srovė nunešė lavoną į 
vandenyną. O ten knibžda aligatorių. 

Amelija tarsi meldė, kad Dosonas pritartų nors vienai iš 
jos išvardytų versijų, bet jis tik žvelgė į ją su skepsiu atmiešta 
užuojauta. Ir tai ją nervino. 

Ji griežtai paklausė: 

— Tada kur jis? 

- Aš irgi norėčiau žinoti. 

— Kurių galų jam prireikė dingti? 

— Dėl tos pačios priežasties kaip ir bet kam kitam. Kad iš- 
vengtų bėdų. Arba pasislėptų nuo įstatymo. Pradėtų naują 
gyvenimą. 

— Tarkim, taip ir buvo. Tik ko jam prireikė čia? Kurių galų 
čia sukiotųsi, rizikuodamas būti atpažintas? Inscenizuoti 
savo mirtį - nusikaltimas, tiesa? Negi jis nebijotų būti su- 
čiuptas? Jeigu jau sugalvojo dingti, kodėl liko čia ir mane šni- 
pinėja? 

— Kad įbaugintų jus, nubaustų už tai, kad jį palikote. 

Amelija ryžtingai papurtė galvą. 

— Jam buvo vis tiek. Kai išsiskyrėm, jis manęs jau nemylė- 
jo. Tik sūnus. Jam reikėjo tik sūnų. 

Suvokusi, ką pasakė, Amelija staigiai įkvėpė oro, atlošė gal- 
vą ir susidūrė su kiaurai veriančiu Dosono žvilgsniu. 

Jis lėtai palingavo galvą. 

— Ne, - Amelija baimingai sušnibždėjo. 

— To jūs ir bijote, Amelija. Aš žinau. 

Moteris aplaižė lūpas ir tuojau pat paprieštaravo: 

- Jei Džeremiui būtų reikėję vaikų, būtų seniai juos pagro- 
bęs. Dar iki pažinties su Vilardu ir Darlina Strongais. 

— Galėjo, bet greičiausiai būtų buvęs sučiuptas ir apkaltin- 
tas pagrobimu. O jei tai padarytų dabar, niekam nešautų į 
galvą dėl nusikaltimo ieškoti numirėlio. 

Amelija jautė begalinį norą su tokia logika nesutikti. 

- Jūs stengiatės mane įbauginti. 

— Kodėl turėčiau? 

— Kad išprovokuotumėt mane pasakyti ką nors, kas jūsų 
istorijai suteiktų intrigos ir paslaptingumo. 

— Juk žinot, kad tai netiesa. 

— Tai ką tada čia veikiate? Juk įspėjau, kad nepadėsiu jums, 
kad ir ką jūs ten rašot. Kodėl neatstojat nuo mūsų? Juk Dže- 
remio Vesono istorija jūsų nė nedomino. Sakėt, norėjot ją 
pamiršti ir imtis kokio įdomesnio darbo. Kodėl taip ir nepa- 
darėt? 

— Iš esmės jūs teisi. Tikrai norite sužinoti kodėl? 

Dosonas suėmė ją už pečių, apžergė jos kojas ir prisitraukė 
prie savęs taip arti, kad jų veidai kone susilietė. 

— Kodėl nenoriu šios nelemtos istorijos pamiršti? - nykš- 
čiu perbraukė jai per apatinę lūpą. - Todėl, kad į tą teismo 
salę įžengėt jūs. 

Akimirką laikė Ameliją suspaudęs glėbyje, degančiu žvilgs- 
niu glostydamas jai veidą, tarsi neapsispręsdamas, kur pir- 
miau pabučiuoti. Tada sau po nosim nusikeikė ir atsitraukė. 

Kai Amelija atsipeikėjo, jis buvo dingęs. Ji liko viena. 


Dovintas skyrius 


B dieną lijo, tad visi leido laiką namie. Uždaryti tarp ke- 
turių sienų berniukai nenustygo, nuobodžiavo ir erzliojo. 
Stefės pastangos juos sudominti žaidimais buvo bevaisės. Ir, 
tarsi to dar būtų negana, sugedo kabelinės televizijos kana- 
las - taigi ir televizoriaus pažiūrėti nebuvo kaip. 

Pietūs virto mūšio scena, besiginčijant, kas kaltas dėl Gran- 
to išpilto pieno. Berniukai rodė pirštu vienas į kitą, aiškinda- 
mi, katras katrą pastūmė. Kad brolių vaidas neperaugtų į peš- 
tynes, Stefė pažadėjo išsivesti juos į lauką, kai tik apstos lietus. 

- Būtų neblogai, - padėkojo Amelija. - Neilgam, kad bent 
kiek padūktų. 

Jau audamasis teniso batelius, Hanteris paklausė, ar gali 
pasikviesti Dosoną drauge pažaisti. 

— Ne, nė neprašykit. 

— Kodėl? 

— Greičiausiai jo nėra namie. 

— Jis namie. Jo mašina kieme. 

- Šūdina mašina. 

— Grantai! Kur prisigraibei tokių žodžių? 

— Hanteris taip sakė. 

— Nesakiau! 

— Gerai jau. Kad ir kas tą sakė, taip kalbėti negalima. Kad 
daugiau negirdėčiau. Ir nėra reikalo trainiotis prie pono Sko- 
to namo. 

— Kodėl? Mes jam patinkam. 

— Jis turbūt užsiėmęs. 

- Mama... 

— Hanteri, juk aiškiai pasakiau „ne“. - Jau išlydėdama ber- 
niukus pro duris, Amelija Stefei pašnibždėjo: - Jeigu jis išeis 
į lauką, vesk vaikus namo. 

— Gerai, - burbtelėjo Stefė. - Nesuprantu, bet padarysiu, 
kaip liepiat. 

Amelija savo stovykloje neturėjo nė vieno sąjungininko, 
bet vis dar vadovavo šiam nedideliam būreliui. Taigi, patinka 
jiems ar ne, su kaimynu daugiau neturės jokių reikalų. 

Ūkiniame kambarėlyje ėmusi lankstyti sukrautus švarius 
skalbinius, Amelija susivokė, kad jau po savaitės pakuos vai- 
kų drabužius kelionei atgal į Savaną. Ji to nenorėjo. Berniu- 
kams irgi nelabai patiko butas, į kurį jie persikraustė iš namo 
Džounso gatvėje, bet po konflikto su Vilardu Strongu ten lik- 
ti būtų buvę pavojinga. 

Vaikai norėjo gyventi name su kiemu, kur galėtų laikyti 
šunį. Negali dėl to ant jų pykti - nuo tada, kai ji paliko Džere- 
mį, berniukai neturėjo tikrų namų. Nuspręsta: teismui pasi- 
baigus, ji iškart imsis dairytis kokio nors namo. 

Ačiū Dievui, šis nemalonus jos gyvenimo tarpsnis netru- 
kus užsibaigs. 

Nebent Dosonas Skotas spėja teisingai - Džeremis tebėra 
gyvas. 

Nors Amelija liepė sau negalvoti apie tuos nerimą kelian- 
čius žodžius, ji negalėjo jų pamiršti. Vis dažniau nedavė ra- 
mybės mintis, kad Džeremis inscenizavo savo mirtį. Nors ir 
labai stengėsi, ji niekaip negalėjo tos minties atsikratyti. 

Iškankinta neramaus miego, Amelija atsibudo auštant, 
galvodama apie laivą, jau kelias dienas stovintį netoli nuo 
kranto. Išsiropštė iš lovos ir priėjusi prie lango su nerimu 
pažvelgė į horizontą. Čaižomas lietaus, vandenyno paviršius 
šiaušėsi, kilo aukštesnės negu paprastai bangos. Laivo, apie 

kurį ji galvojo, nesimatė. Buvo tik krevečių žvejų valtis ir tan- 
klaivis - įprastas vaizdas. 

Amelija grįžo į lovą, tikėdamasi dar kokį pusvalandį nu- 
migti, bet nepavyko. Trukdė nelemtas jaudulys - ir ne tik dėl 
pastarųjų dienų išgyvenimų, bet ir dėl to, kad prisiminė, ką 
jautė atsidūrusi Dosono glėbyje. 

Niekaip negalėjo atsikratyti tų minčių. Prisiminė, kaip jis 
brūkštelėjo jai nykščiu per lūpą ir kimiu balsu pašnibždėjo: 
„Todėl, kad į teismo salę įžengėt jūs.“ Tvirto kūno prisilieti- 
mą. Pojūčiai kėlė sumaištį, nes nieko panašaus įvykti negalė- 
jo ir neturėjo. Sprendžiant iš priešiško Dosono žvilgsnio, jis 
irgi nelabai apsidžiaugė tarp jų plykstelėjusia įtampa. 

Amelija lengviau atsiduso, kai atbėgo vaikai ir įsiropštė pas 
ją į lovą. Ji kaipmat priglaudė juos, apsikabino rankomis, glė- 
besčiavo ir bučiavo susivėlusias sūnelių galvas, širdyje dėko- 
dama, kad juos turi. Ir turės. Visada. Gins juos, net jei reikės 
atiduoti savo gyvybę... ir nužudys kiekvieną, kuris pabandys 
iš jos atimti jos berniukus. 

Lauke pabuvo gal tik valandą, ir staiga užklupo liūtis, teko 
bėgti iš paplūdimio. Kiaurai permirkę ir drebantys, visi trys 
įlėkė į namą pro ūkinio kambarėlio duris. Hanteriui į akį pri- 
byrėjo smėlio, jis rėkė, o Granto lūpos pamėlynijo nuo šalčio. 

— Stefe, atnešk Grantui sausų drabužių, o aš praplausiu 
Hanteriui akį. 

Išgirdęs, kas laukia, vaikas paleido dūdas. 

Amelija klausė savęs, ar diena gali būti dar bjauresnė. 

Dosonas matė, kaip Stefė su berniukais per liūtį bėgo namo 
link. Iki tol stebėjo juos žaidžiančius neišeidamas laukan, nes 
manė, kad visiems bus geriau, jei kuo mažiau rodysis. 
Nusisukęs nuo lango, pasiėmė mobilųjį telefoną ir pamatė, 
kad jis veikia - šįryt ryšys trūkčiojo. Supratęs, kad reikia pa- 
skambinti, kol gali, surinko Hedlio laidinio telefono numerį. 

Atsiliepė Eva. Buvo akivaizdu, kad išgirdusi jo balsą lengviau 
atsikvėpė. 

— Ar viskas gerai? Garis tau neprisiskambino. 

- Trūkinėja mobiliojo ryšys. 

- Savanoje? 

— Baisi audra. Nesu tikras, kiek ryšys dar veiks. Ar taviškis 
namie? 

— Taip, ir labai suirzęs. Atrodo, kad judu... - Eva neužbai- 
gė minties, bet Dosonas ir taip suprato, kad jiedu tampo jai 
nervus. 

Hedlis paėmė ragelį ir iškart užsipuolė: 

— Skambinau tau tris kartus! 

— Tau irgi labas. 

— Kodėl neatsiliepi į skambučius? 

— Jau sakiau Evai, kad mobilusis ryšys čia trūkinėja. 

— Kur tas „čia? 

Dėl įtampos Dosonas pasitrynė sprandą. 

- Kai paskutinį kartą kalbėjomės, kai ką nutylėjau. 

- Šit kaip? - pašaipiai nusistebėjo Hedlis. 

Kad jį bala. Aišku, Hedlis neketina jam palengvinti už- 
duoties. 

— Viskas, ką tau sakiau, tiesa. Tiesiog kai ką nutylėjau. 

— Kadir tai, kur dabar esi. Koks ten šnaresys? 

— Lietus. Pila kaip iš kibiro. Aš Sent Neldos saloje. 

— Ar Nelda buvo šventoji? 

— Matyt, kai kas taip manė. Ši sala - netoli nuo Džordžijos 
pakrantės, kiek į pietus nuo Savanos. Maždaug dešimties ki- 
lometrų ilgio ir kokių trijų pločio. Pasiekiama tik keltu. 

- Ačiū už geografijos pamoką. Jau galiu žaisti „Kas laimės 
milijoną“. Ko tau ten prireikė? 

- Išsinuomojau namą greta amžinatilsį kongresmeno No- 
lano vilos. 

Hedlis aiktelėjo iš nuostabos, patylėjo, o paskui pratarė: 

— Aišku. Nėra reikalo klausti, kodėl. 

— Ji čia su savo dviem sūnumis ir aukle. 

— Ar žino, kad tu ten? 

- Žino. 

— Ar žino, kodėl? 

Nesileisdamas į smulkmenas, Dosonas išklojo: 

- Žino apie „NewsFront“ ir kad atvykau stebėti teismo 
proceso ir ar jis vertas straipsnio. Taip pat žino, kad nusekiau 
paskui ją čia, tikėdamasis išpešti interviu. Apie tave ir visa 
kita jai neužsiminiau. 

— Kaip reagavo sužinojusi apie straipsnį? 

— Tikrai neapsidžiaugė. Tik trūksta, kad užsikabintų kor- 
telę su užrašu, įspėjančiu, kad prie jos nesiartintų. 

- Aš jos nekaltinu. Jos gyvenime tikrai buvo daug viešu- 
mo. Iš pradžių dėl tėvo, o paskui - dėl vyro. 

— Buvusio vyro. Mirusio buvusio vyro. 

— Matau, tau tai labai svarbu. 

Dosonas ignoravo kandžią draugo pastabą. 

— Aš tik sakau, kad ponia kaip ant adatų. Labai nerimauja 
dėl savo sūnų. 

— Matei juos? 

- Žinoma. 

— Kodėl „žinoma '? 

— Todėl, kad namas, kuriame apsigyvenau, turi bendrą pa- 
plūdimį. Berniukai išeina ten pažaisti. Stato smėlio pilis ir 
pliuškenasi vandenyne. Vakar ir aš buvau išėjęs su jais pa- 
žaisti, - rydamas seiles, Dosonas nutilo. Nieko daugiau ne- 
sakė, laukė, kol Hedlis, patyliukais sumurmėjęs, pasakys ką 
nors aiškiau ir suprantamiau. 

Po ilgokos pauzės Hedlis paklausė: 

— Į ką vaikai panašūs? 

- Abiejų akys mėlynos. Kaip motinos. - Vos ištaręs tuos 
žodžius, Dosonas pasigailėjo ir irzliai pridūrė: - Iš kur man 
žinoti, į ką panašūs? Vaikai kaip vaikai. 

— Gerai jau. Ko taip pasišiaušei? 

- Todėl anksčiau tau ir nesakiau. Žinojau, kad užpilsi klau- 
simais. 

— Gali būti, kad jie Karlo Vingerto anūkai. O tau keista, kad 
man smalsu? 

Dosonas nieko neatsakė. 

— O kokia ji? 

- Ji... - ant liežuvio galo sukosi koks tuzinas būdvardžių, 
bet Dosonas nenorėjo Hedliui jų vardinti. - Na, ji protinga. 
Išraiškinga. Užsispyrusi. Santūri... atsargi ir kukli. 

— Kaip iš akies traukta mano trečios klasės mokytoja. Sen- 
mergė. | 

— Na gerai. Tinkama čiupinėti, bučiuoti ir dulkinti. 

— Ir dailaus veidelio, - pridūrė Hedlis. - Mačiau nuot- 
raukas. 

— Kurių galų tada prašei ją apibūdinti? 

— O kaip jos psichikos būklė? 

- Ji bijo. 

- Tavęs? 

— Kadjis gali būti gyvas. 

—- Džeremis? 

— Taip, - Dosonui neliko kitos išeities, tik paaiškinti, iš kur 
žino. - Užmezgiau su ja pokalbį, ir ji man šiek tiek paatviravo 
apie gyvenimą su juo. - Dosonas išvardijo Hedliui svarbiau- 
sius faktus, papildydamas tuo, ką Amelija pasakojo apie Dže- 
remio tėvus. - O ką apie juos pavyko iškapstyti tavo Knucui? 

— Dar neturiu iš jo jokių žinių, - su priekaištu balse atsakė 
Hedlis. - Pala, pala... name kilo gaisras, tėvai žuvo, sudegė 
visi šeimos dokumentai ir nuotraukos? 

- Žinojau, kad tau pasirodys įtartina. Man pasirodė. Rei- 
kia, kad Knucas patikrintų. Gaisras, per kurį žuvo du žmo- 
nės, negalėjo likti nepastebėtas. Gal vietos laikraštyje, ne- 
krologų skiltyje buvo išspausdintos pono ir ponios Vesonų 
nuotraukos? Jei paaiškėtų, kad tai Karlas ir Flora, vadinasi, 
jų jau seniai nėra gyvų, o aš tik gaudau vėją laukuose. Tau jau 
nebėra ko tirti, istorijos pabaiga. 

- Nebent jų sūnus gyvas, bet inscenizavo savo mirtį. 

Dosonas patyliukais nusikeikė. 

— Nėr čia ko purkštauti, - tarė Hedlis. - Mintis ne iš piršto 
laužta. Jo žmona... buvusi žmona... pati daro tokią prielaidą. 

— Neji, o aš darau. Ji apskritai tokią galimybę neigia. 

— Juk pats sakei, kad... 

— Labai jau karštai neigė. 

- Aišku. Šitaip parodydama, kad ir ji neatmeta tokios ga- 
limybės. 

- Taip, - Dosonas atsiduso. - Manau, po ta išorinės ramy- 
bės kauke slypi mirtina baimė. 

— Kuo užbaigėt? 

— Ji bijo apie tai galvoti, bet galvoja. 

— Kaip ji su tavim bendrauja? 

— Gimtadienio proga atviruko nesitikiu. 

Kiek pasvarstęs, Hedlis pasakė: 

— Pats užsiimsiu ta žuvusia per gaisrą pora. Bet šiandien 
šventinio savaitgalio sekmadienis. Kažin, ar pavyks ką nors 
išsiaiškinti iki antradienio, kai vėl pradės darbą visos įstai- 
gos. O kuo užsiimsi tu? 

- Lauksiu, kol teismas atnaujins posėdžius. Ko gero, liksiu 
ten, iki bus paskelbtas nuosprendis. O paskui... nežinau. Vis 
skambina Harieta, bet aš neatsiliepiu. Gali būti, kad aš jau 
atleistas. 

— Gal ne taip ir blogai būtų. 

— Gal. 

— O šiaip kaip laikaisi? 

— Vakar prisibuvau saulėje. 

— Gal ir miegi geriau? 

— Vandenyno mūša veikia migdančiai. Klausyk, man tuoj 
išsikraus akumuliatorius, o be telefono... 

Hedlis vėl nepatenkintas suniurnėjo. Jis suprato, kad Do- 
sonas paprasčiausiai vengia šios temos ir nerizikuos, kai ry- 
šys toks nepatikimas, gaišti laiką tuščioms kalboms. 

— Nesinervink, jeigu nepavyktų man prisiskambinti, - ra- 
mino draugą Dosonas. - Kai plaukiau čia keltu, kapitonas 

įspėjo, kad saloje mobilusis ryšys nepatikimas net kai oras 
gražus. O jei kyla audra, jį išvis gali pamiršti. 


—-—Ė 


Tos pačios dienos vakarą, tuoj po aštuonių, trenkė žaibas, ir 
namas paskendo tamsoje. 

— Mamyte! - drebančiu balseliu ištarė Grantas. 

— Nėra ko bijoti, - Amelijos raminimą užgožė griaustinio 
dundesys. 

Laimė, jie visi sėdėjo prie virtuvės stalo ir žaidė loto. Jei- 
gu čia pat nebūtų jos ir Stefės, vaikai būtų dar labiau išsi- 
gandę. Grantas nulipo nuo kėdės ir užsiropštė mamai ant 
kelių, o Stefė siektelėjo per stalo kampą ir paėmė Hanterį 
už rankos. 

Amelijai atrodė, kad ši popietė niekad nesibaigs. Jai pa- 
vyko išplauti smėlį Hanteriui iš akies, bet per procedūrą jis 
klykė kaip pjaunamas. Kad nuramintų, Amelija jį ir Grantą 
pamalonino kakava su zefyrais. 

Paskui ištraukė popieriaus ir dažų, ir berniukai kurį laiką 
buvo užsiėmę. Hanteris nupiešė jūrą, save, mamą; brolį, Stefę 
ir aukšto, iki pusės apsinuoginusio žmogaus figūrą šviesiais 
iki pečių plaukais, išsipešusiais iš po beisbolo kepuraitės. 

- Čia Dosonas, - išdidžiai pareiškė Hanteris. - Dar nupie- 
šiu karo laivą ir jam padovanosiu. 

Nenorėdama vaiko dar labiau nuvilti, Amelija nepasakė, 
kad, galimas daiktas, jis daugiau savo didvyrio nepamatys. 

Abi su Stefe stengėsi kiek įmanydamos ilgiau užtrukti prie 
vakarienės stalo, kad tuoj po jos jau galėtų berniukus mig- 
dyti. Sutiko dar kartą pažaisti loto prieš guldant j JUS: į lovas. 

Ir še tau - dingo elektra. 

— Nieko baisaus, - žvaliu tonu ramino Amelija. - Tame di- 
deliame apatiniame stalčiuje yra žibintuvėlis. - Pabandė atsi- 
stoti, bet Grantas jai neleido. 

— Ne, mamyte, laikyk mane. - Amelija paėmė sūnų į glėbį 
ir ištraukė žibintuvėlį iš stalčiaus. 

— Matai? Bus smagus nuotykis, Grantai. Tu gausi man pa- 
dėti, kai tikrinsiu jungiklius. Gal dėl žaibo kuris ėmė ir iššoko. 

Bet kai paspaudžiojo visus jungiklius ir niekas nepasikeitė, 
Grantas liūdnai pareiškė: 

— Elektros nėra. 

— Taip, bet mes turime žibintuvėlius. 

Amelija ėjo per namą, juos rankiodama. Bet kad vaikai 
nebijotų įlankoje siaučiančios audros, žibintuvėlius reikėjo 
laikyti įjungtus, netrukus baterijos išsikrovė, ir jie vienas po 
kito užgeso. 

- Išnaudojau paskutines dvi baterijas, - Amelija pašnibž- 
dėjo Stefei. - Iki ryto neištempsim. 

— Gal Bernis turi atliekamų? 

Amelija priėjo prie lango virš kriauklės ir pažvelgė kaimy- 
no namo pusėn. Visi langai tamsūs. Matyt, jis miega. 

Kiek padvejojusi, Stefė pasiūlė: 

— Yra dar tas kitas kaimynas. 

Amelija pažvelgė į Dosono namą. 

— Tos jo šūdinos mašinos kieme nematyti, - sumurmėjo ir 
nepaaiškinamai susierzinusi nusistebėjo: - Kur jis bastosi to- 
kiu bjauriu oru? 

Stefė pasisiūlė paieškoti žvakių. Jai teko pasiimti vienin- 
telį dar veikiantį žibintuvėlį ir palikti Ameliją su vaikais tam- 
soje, susibūrusius prie virtuvės stalo. Ji dar patarė laukti jos 
grįžtant su žvakėmis ir skaičiuoti, kiek kartų jie padainuos 
„Irkluok, irkluok savo valtelę“. Bet jų balsai silpo kaskart, kai 
virtuvę nušviesdavo žaibo blyksniai ir sudrebindavo griaus- 
tinio trenksmas. 

Po kelių minučių Stefė grįžo nešina keturiomis plonomis ir 
trimis bažnytinėmis žvakėmis. 

— Tuoj čia pasklis gardus kvapas. 

Uždegus žvakes, Amelija išjungė žibintuvėlį, bet Grantas 
tuoj suknirkė: 

— Uždek. 

— Reikia taupyti baterijas, mažuti. 

Grantas prisiglaudė veideliu mamai prie krūtinės. 

Hanteris čia pat išrėžė: 

- Jis dar visai pyplys. 

— Hanteri! 

— Aš ne pyplys! 

Amelija paglostė sūnui galvą. 

— Jau vis tiek laikas miegučio. Kai užsimerksit ir užmigsit, 
nė nematysit, kad tamsu, o kai pabusit... 

— Ne! - riktelėjo Grantas. - Kol nėr šviesos, aš neisiu mie- 
goti. 

Amelija mintyse meldė, kad įvyktų stebuklas, bet jau su- 
prato, kad veltui. 

- Važiuosiu į kaimelį ir nupirksiu baterijų. 

Bet kai pabandė atsistoti, Grantas pravirko ir prigludo prie 
jos visu kūnu. 

— Ne, mamyte! Neik! 

— Ką gi, tada važiuosiu aš, - pasisiūlė Stefė. 

— Nieko nebus. Daug kartų esu čia važiavusi per audrą. Pa- 
tikėk, ne taip paprasta, jei gerai nežinai kelio. Be to, jis gali 
būti apsemtas. 

— Važiavau ne sykį ir puikiai tą kelią žinau. Be to, šie vyru- 
kai vargu ar leis jums išeiti. 

Kad ir nenorom, Amelija turėjo pripažinti, kad bus geriau, 
jeigu važiuos Stefė, ir sutiko. 

Stefė pasičiupo rankinuką ir Amelijos mašinos raktus. 

— Kad jau taip, nupirk kokio greitai negendančio maisto. 
Gali būti, kad kurį laiką neveiks šaldytuvas ir viryklė. Jeigu 
nutrauktos elektros linijos, gali užtrukti, kol pataisys. Jie vi- 
sada pirmiausia stengiasi atkurti elektros tiekimą žemyninė- 
je dalyje. 

— Jeigu dar ko nors prireiktų, skambinkit, - Stefė įsijungė 
mobilųjį. - Žinoma, jei pavyks, nes dabar ryšio nėra. 


——88 


Praėjo pusvalandis. Amelija išpasakojo visus „Tuk tuk“ juo- 
kelius, kuriuos berniukai jau buvo girdėję dešimtis kartų. Ir 

pasaką apie tris paršelius. O tada sugalvojo varžytis, kas gar- 
siau pašnopuos, bet vaikai į žaidimą neįsitraukė. 

Dar po pusvalandžio ji paskambino Stefei. Iš karto įsijungė 
balso paštas. 

Audra vis dar siautė, ir neatrodė, kad greitai aprimtų. 
Berniukai nenustygo vietoje. Matyt, jautė motiną apėmusį 
augantį nerimą. Amelija jau nebežinojo, ko dar griebtis, bet 
su trenksmu atsivėrė ūkinio kambarėlio durys, įleisdamos vi- 
dun galingą vėjo gūsį. 

— Ačiū Dievui, - sušnibždėjo Amelija. - Stefe? 

Bet į virtuvę įėjo ne Stefė. Nuo jo upeliais varvėjo vanduo, 
o šlapi plaukai buvo prilipę prie galvos. 

— Dosonai! 

Berniukai, iki tol varžęsi dėl vietos jai ant kelių, pašoko ir 
nubėgo prie Dosono. Rankutėmis apsikabino jį per kelius ir 
neleido jam pajudėti iš vietos. Mirguliuojančioje žvakių švie- 
soje jis žvelgė į Ameliją. 

— Grįždamas namo pamačiau, kad jūsų languose tamsu. 

Hanteris, kad patrauktų į save dėmesį, tampė Dosono 
marškinių kraštą. 

— Dingo šviesa, ir Grantas išsigando. O aš tai nė trupučio. 
Man buvo į akis pribyrėję smėlio, bet jau išplovėm. Aš nupie- 
šiau tau karo laivą. 

Grantas, neketindamas nusileisti broliui, pareiškė, kad 
žvakių šviesoje daiktai atrodo banguoti. Ir pademonstravo 
rankos gestu. 

Nekantraudamas Hanteris čia pat pridūrė: 

— Mamytė sakė, kad jei atsigultume į lovą ir užsimerktu- 
me, nė nežinotume, kad tamsu, bet aš manau, kad žinotume. 
Ir dar ji sakė, kad jei verkšlensim, nusiraus plaukus, bet ne- 
nusirovė. 

Dosonas nusišypsojo. 

- Ir gerai, kad nenusirovė. Jos labai gražūs plaukai. - Doso- 
nas vėl žvelgė į Ameliją, o ji tuo metu atsistojo, mintyse prie- 
kaištaudama sau už tai, kad apsidžiaugė pamačiusi Dosoną. 

— Ačiū, kad užsukot. Mums nieko nenutiko. Tiesiog lau- 
kiam, kol iš kaimelio sugrįš Stefė. Ji išvažiavo šio bei to nu- 
pirkti. 

— Aš ką tik iš ten. Labai abejoju, kad greitai sugrįžtų. Visur 
dingo elektra. Tik parduotuvė ir Mikio baras turi generato- 
rius. Taigi visi ten ir laukia, kol nurims audra. Tikiuosi, ji taip 
pat. Be to, kelias beveik neišvažiuojamas. 

— Bandžiau jai prisiskambinti, bet... 

— Nėra ryšio. 

— Sakėt, kelias neišvažiuojamas? 

— Pusiaukelėje nuo čia smarkiai apsemtas. 

— Per liūtis dažnai taip nutinka. 

— Taip. Apsemtas iki pat plento. 

— Kaip jums pavyko iki mūsų nusigauti? 

Prieš atsakydamas, Dosonas akimirką padvejojo: 

- Stiprus pasiryžimas. 

Gilus tonas, kuriuo ištarė tuos žodžius, suvirpino Amelijai 
paširdžius. 

- Ačiū, kad užsukot. Mums viskas gerai, tik labai praverstų 
baterijos, jei turit atliekamų. 

— Turiu kai ką geriau. Mano name yra generatorius. In- 
formaciniame lapelyje tai nurodyta kaip papildomas pato- 
gumas, kurį nuomos kontoroje gavau kartu su namo raktu. 
Dingus elektrai, automatiškai įsijungia generatorius. Taigi 
veikia ir šaldytuvas, ir viryklė, ir dar keli elektros prietaisai. 

Dosonas žvilgtelėjo į bliksinčias ant stalo žvakes ir kuklias 
atsargas. 

- Neilgam užteks. Vargu, ar Stefė šiąnakt grįš. Ja dėtas, nė 
nebandyčiau, nes būtų pavojinga. 

Amelija mindžikavo. 

— Ką norite pasakyti? 

— Manau, jau žinote. 

Taip, ji žinojo, bet papurtė galvą. 

— Negaliu. 

— Kodėl? 

— Todėl... Todėl, kad nenoriu jums pridaryti rūpesčių. 

— Kokių dar rūpesčių? Namas didelis, kambarių daug, ir jie 
visi paruošti gyventi. 

Kelias akimirkas jie žvelgė vienas į kitą, ir galiausiai Ame- 
lija pratarė: | 

— Juk suprantate, priežastis kita. 

— Taip, žinau tą priežastį. Dėl vakarykščio vakaro. Dėl to, 
kas buvo prieš man išeinant. 

Amelija linktelėjo. 

— Dėl to nesukit galvos. 

— Kitaip negaliu. 

— Gal ir negalit, bet dabar turit rimtesnių rūpesčių nei aš. 
Manau, nereikia aiškinti, kokių. Nejau norit likti viena su 
vaikais, ir dar tamsoje? 

— Mama, apie ką jūs čia kalbat? 

Amelija pažvelgė į vyresnėlį sūnų, kuris (ji vis pamiršdavo) 
buvo ne pagal amžių nuovokus. Vaikas pajuto tarp jos ir Do- 
sono nežinia kodėl tvyrančią įtampą. Žiūrėdama į jo nerimo 
iškreiptą veidelį, Amelija apsisprendė. 

Kai vėl pažvelgė į Dosoną, jis plačiai išskėtė rankas, šiuo 
subtiliu gestu tarsi sakydamas, kad nereikia jo bijoti. 

— Dosonas kviečia mus nakvoti pas save, nes ten yra 
elektra. 

Nė neišklausę mamos iki galo, berniukai ėmė džiaugsmin- 
gai šūkčioti: 

— Mamyt, ar galima? 

— Mamyt, eisim? 

- Ar galiu pasiimti savo mašinytes? 

— Pasiimsi kitą kartą, - ramino Dosonas Grantą. - Siūlau 
eiti nieko nelaukiant, kol audra ko nors nepridarė. 

— Galima, mama? 

— Manau, kad... - Berniukams to pakako, ir jie paknops- 
tom išlėkė iš virtuvės. - Neatidarykit durų! Palaukit ma- 

nęs! - Amelija ant popierinės servetėlės brūkštelėjo raštelį 
Stefei, kad žinotų, kur jie bus, ir prispaudė jį druskine. Tada 
užpūtė vienintelę dar degančią žvakę, ir kambarys paskendo 
tamsoje. 

— Duokit man ranką. 

Amelija šiam vyriškiui patikėjo daugiau nei ranką. 


Došimtas slyrius 


[B berniukai labai nekantravo, Amelija dar spėjo pačiupti 
jiems po sausų drabužių pamainą iš ūkiniame kambarėlyje 
sulankstytų skalbinių krūvos. Dosonas pastatė mašiną kuo 
arčiau namo, bet nubėgti iki jos nesušlapus vis tiek bus neį- 
manoma. 

Dėl savęs Dosonas nesijaudino - vis vien jau buvo kiaurai 
permirkęs. Būrelis pasileido bėgti prie mašinos. Berniukai 
šūkaudami ir juokdamiesi įsiropštė ant užpakalinės sėdynės. 

— Jų baimė akimirksniu išgaravo, - džiaugėsi Amelija, kai 
Dosonas atsisėdo prie vairo. 

— Jiems tai nuotykis. 

— Ir aš sakiau, kad audra - tai nuotykis, bet manęs jie ne- 
klausė. 

— Sėdėjimo tamsoje juk nepalyginsi su lakstymu per lietų. 

— Tiesa. Su jumis įdomiau. 

Dosonas neatsakė į Amelijos žodžius, nebuvo kada. Jis pa- 
leido mašinos variklį. Kai jie pajudėjo iš vietos, Amelija at- 
kreipė dėmesį, kad Bernio namo langai tamsūs. 

— Ar galim stabtelėti ir pasižiūrėti, kaip jis? 

- Žinoma. Tiesą sakant, reikėtų ir jį pasiimti. 

Truputį pavažiavęs, Dosonas išlipo iš mašinos, nubėgo 
prie kiemo durų ir pasislėpė nuo lietaus po durų stogeliu. 
Tik pabeldus trečią kartą, pasirodė Bernis, apsirengęs baltais 
sportiniais marškinėliais, apsmukusiomis trumpikėmis, juo- 

domis kojinėmis, įsispyręs į šlepetes. Ranka trynė kairę akį, 
o žili plaukai juokingai styrojo į visas puses. 

Kadangi buvo susitikę tik kartą, Bernis atrodė Dosono pa- 
sirodymo apstulbintas, bet jo pavardę prisiminė. 

— Pone Skotai? 

— Atleiskit, jei ištraukiau iš lovos. 

— Aš skaičiau. Kaip kadaise skautų stovykloje, - Bernis 
kilstelėjo ranką, kurioje turėjo žibintuvėlį. - Ką jūs čia tokiu 
oru veikiat? 

— Su manimi Amelija. Ji su vaikais šiąnakt pernakvos pas 
mane, - Dosonas mostelėjo mašinos link. 

Bernis pažvelgė su nuostaba į jį, o paskui, kiek pasilenkęs, 
ir į mašiną. Pamojavo kaimynams, nors pro aprasojusius, 
vandens upeliais apėjusius mašinos langus jų nebuvo galima 
įžiūrėti. - Ir Stefė su jumis? 

- Ji įstrigo kaimelyje. 

- Šit kaip... 

Dosonas pasiskubino aiškinti, kol senukas nepasidarė 
klaidingų išvadų. 

— Vaikai labai išsigando, o name, kurį aš nuomoju, yra ge- 
neratorius. Taigi ir elektra. 

- Taip, žinoma. 

— Mes manom, kad ir jums vertėtų pernakvoti pas mane. 

— Ne, ne, man ir čia visai gerai. 

— Būtų patogiau. 

— Aš čia jaukiai įsitaisęs, be to, turiu didelę baterijų atsargą. 

Kažkur netoliese trenkė žaibas. Dosonas instinktyviai pri- 
tūpė. Kai atsitokėjo, pastebėjo, kad Bernis smalsiai į jį žiūri. 

Susigėdęs savo instinktyvios reakcijos, Dosonas paaiškino: 

— Trenkė visai čia pat. 

— Verčiau paskubėkit, vežkit Ameliją ir vaikus, kur saugu. 

- Tai nesidedat prie mūsų? Kambarių name visiems už- 
teks, o ir naktis, atrodo, bus ilga. 

— Dėkui. Ačiū už rūpestį, bet man viskas bus gerai. 

— Tada bent jau ateikit su mumis papusryčiauti. 

Bernis šyptelėjo. 

— Kad jau kviečiat... 

Dosonas palinkėjo Berniui labos nakties ir vėl nėrė į liū- 
tį. Sėsdamasis į mašiną, nenorom aptaškė vandeniu Ameliją, 
bet ji to, regis, nė nepastebėjo. 

— Kaip jis? 

— Matyt, būsiu pažadinęs. Atrodo, Berniui viskas gerai. Jis 
atsisakė pas mane pernakvoti. 

— Ar paaiškinot jam, kodėl mes tai darom? 

Dosonas pridėjo ranką prie širdies. 

— Paaiškinau. Jūsų reputacija tikrai nenukentės. 

— Ačiū, kad užsukot pas Bernį. 

— Man nesunku. - Kelias buvo nesibaigianti klampynė, bet 
jie be didesnių vargų privažiavo prie Dosono namo durų iš 
kiemo pusės. - Vaikai, palaukit, padėsiu užlipti laiptais. Gali 
būti slidūs. 

Jis išlipo ir atidarė užpakalines dureles vairuotojo pusėje. 
Tada, pasiėmęs vaikus už rankų, greitai, bet atsargiai užvedė 
juos trimis mediniais laipteliais prie durų. Atrakino duris ir 
įleido vidun. Nuspaudus jungiklį, užsidegė lubų šviestuvas. 
Dosonas laikė sukryžiavęs pirštus, kad tik generatorius, din- 
gus elektrai, jau būtų įsijungęs. 

— Oho! - sušuko Hanteris. - Žiūrėk, koks laivas! - Modelis 
buvo padėtas ant ilgo stalo, skiriančio virtuvę nuo kambarių. 

— Pirmiausia nusiaukit ir palikit batukus prie durų. Kad 
nepripėduotumėt grindų. O tada jau galit eiti ir apžiūrėti lai- 
vą. Liesti jo negalima, nes tai ne mano daiktas. 

Dosonas jau ketino eiti Amelijos, bet ji jau buvo išlipusi iš 
mašinos ir šokčiojo per balas, glėbyje spausdama vaikų dra- 
bužius, kad nesušlaptų. Jis nubėgo nuo laiptelių ir paėmė ją 
už alkūnės. 

- Jau ėjau jūsų. Reikėjo palaukti. 

— Viskas gerai. 

Vos peržengusi durų slenkstį, Amelija ištraukė alkūnę iš 
Dosono rankos. 

— Nuo tada, kai šeimininkai padarė remontą, šiame name 
nesu buvusi. Atrodo... 

Dosonas atsistojo tiesiai priešas Ameliją, užstodamas jai 
vaizdą. 

— Kodėl kaskart man prie jūsų prisiartinus krūpčiojat? 

— Nekrūpčioju. 

— Kurgi ne. 

Amelija kilstelėjo smakrą, bet iššūkis akyse šmėstelėjo tik 
akimirką - ji ir-vėl įsmeigė akis į plotelį tarp antros ir trečios 
Dosono marškinių sagos. 

- Viliuosi, jums pakanka sveiko proto suprasti, kaip man 
dabar nesmagu. 

— Dėl to, kad vos nepasibučiavom. 

Kadangi tai buvo labiau teiginys, o ne klausimas, ji nieko 
neatsakė. Tiesiog žiūrėjo tiesiai prieš save. Tyla darėsi nejau- 
ki, ir galiausiai Amelija vėl pažvelgė Dosonui į akis. 

— Jūsų dorybei aš jokio pavojaus nekeliu, - tarė jis. - Tikite? 

Amelija linktelėjo. 

— Tikite? - Dosonas pakartojo klausimą. 

Ir nors Amelija vėl linktelėjo galvą, Dosonas pajuto, kad ji 
nepatikėjo. Juolab netikėjo ir jis. 


—0—— 


Hanteris ir Grantas nė nepastebėjo šio nesmagaus apsikei- 
timo replikomis, nes tuo metu žavėjosi viskuo, kas susiję su 
Dosonu, taip pat ir „jo“ namu. 

Namas buvo skoningai apstatytas ir patogiai įrengtas, bet 
jam stigo šilumos ir jaukumo, kuriuo pasižymėjo Amelijos 
vila. Išskyrus šeimininkus, joje niekas kitas niekada negy- 
veno, namas niekada nėra buvęs išnuomotas. Laikui bėgant, 
jame prisikaupė sentimentus keliančių asmeninių daiktų, 
šeimos nuotraukų, ženklų ir randų, pavertusių šį būstą ti- 
krais namais. 

Vis dėlto jos sūnums jaukumas buvo nė motais. Didžiulį 
įspūdį viskuo besidžiaugiantiems berniukams padarė dvi- 

aukštės lovos miegamajame viršuje, kur juos nusivedė Do- 
sonas. 

- Čia abiem yra po lovą viršuje. 

-— Atsargiai lipkit kopėtėlėmis, - įspėjo Amelija, vaikams 
puolus jas šturmuoti. 

Grantas mestelėjo: 

— Kaip norėčiau, kad čia būtų mūsų kambarys. 

O Hanteris pareiškė, kad norėtų čia gyventi visą laiką. 

Amelija nusišypsojo. 

— Kol dar nesušlapinot patalynės, lipkit žemyn, reikia per- 
sirengti. 

Vaikai pakluso ir nužygiavo apžiūrėti greta esančio vonios 
kambario. 

— Kaip tik priešais šį yra kambarys jums, - kreipėsi į Ame- 
liją Dosonas. 

— Dėkui, bet aš įsitaisysiu ant vienos iš šių apatinių lovų. 

Dosonas aiškiai abejodamas nužvelgė jas. 

— Jūs rimtai? Tame kambaryje būtų... 

— Nėra prasmės jaukti dar vieną. 

Nors matėsi, kad Dosonas norėtų pasiginčyti, jis nusileido. 

— Ką gi, puiku. Man reikia persivilkti sausais drabužiais, o 
jūs čia patogiai įsikurkit. 

Po pusvalandžio, jausdamasi vis dar taip pat nesmagiai, 
Amelija nulipo plačiais laiptais, kurių kas trečia pakopa buvo 
apšviesta naktinių lempučių. Ji rankšluosčiu išsisausino 
plaukus ir persirengė atsineštais iš namų drabužiais. Ūki- 
niame kambarėlyje buvo tamsu, ir ji per skubėjimą pasičiupo 
pirmus po ranka pasitaikiusius drabužius: medvilnines piža- 
mos kelnes ir trikotažinį bluzoną su gobtuvu. Kvailas deri- 
nys, bet Amelijai tai nė kiek nerūpėjo. 

Jai pasiekus apatinį laiptelį, Dosonas paklausė: 

— Na kaip? Tvarka? 

Amelija apsidairė po pritemdytą didelį erdvų kambarį ir 
pastebėjo Dosoną atsainiai išsitiesusį minkštame krėsle. Nuo 
lempos prie jo alkūnės sklido blausi šviesa. 

- Atsiprašau, jei išgąsdinau, - pratarė Dosonas. - Čia liko 
tik vienas veikiantis lizdas, o lubų šviestuvo man nepavyko 
ijungti. 

Virtuvėje šviestuvas irgi buvo išjungtas. Jeigu būtų buvęs 
įjungtas, jo pakaktų apšviesti ir kambariui. Bet Amelija nu- 
sprendė šią mintį pasilaikyti sau. Neužsiminė ir apie dingusį 
nuo virtuvės stalo alkoholį bei vaistų buteliukus, kurie, vos 
užėjus vidun, krito į akis. 

— Vonioje nėra stiklinės, - lyg niekur nieko pasakė Ameli- 
ja. - Todėl atėjau pasiimti, jei kartais vaikai atsibustų ir pa- 
prašytų gerti. 

- Ateikit. Prisėskit. Prieš paslėpdamas mano ydas liudi- 
jančius įkalčius, įpyliau jums viskio. 

Dešinėje rankoje, nerūpestingai nukarusioje nuo fotelio 
porankio, Dosonas turėjo stiklą su gėrimu. Kitas buvo pa- 
dėtas ant stalo krašto po lempa, jo gintaro atspalvio turinys 
atspindėjo šviesą. 

Pastebėjęs, kad Amelija dvejoja, Dosonas paragino: 

— Turiu tik burbono. Tiks? 

— Mano tėvas buvo iš pietinių valstijų. Kaip manot? 

Dosonas šyptelėjo. 

— Spėju, kad šituo pagardindavo jūsų kūdikiško mišinuko 
buteliuką, - galvos linktelėjimu pakvietė Ameliją sėstis į fote- 
lį greta jo. - Na ko jūs? Atrodėt gerokai išsigandusi, kai užsu- 
kau pas jus į svečius. Gėrimas padės atsipalaiduoti ir užmigti. 

Pasakė voras musei, - mintyse ištarė Amelija ir prisėdo. 

Fotelis buvo minkštas, patogus ir teikiantis saugumo po- 
jūtį. Amelija užsikėlė kojas ir pasikišo po savimi. 

Pamatęs jos dryžuotas kojinaites, Dosonas nesusilaikė: 

- Žavinga. 

— Deja, mano kostiumas toli gražu ne tobulas. 

Dosonas nužvelgė ją ir jau atrodė, kad tuoj kažką pasakys, 
bet apsigalvojo. Paėmė nuo stalo stiklą su viskiu ir atkišo 
Amelijai. 

- Išgerkit. 

Ji gurkštelėjo ir atsidūsėjo, pajutusi, kaip po kūną pasklin- 
da maloni šiluma. Atrėmusi galvą į fotelio pagalvėlę, atsiduso 
dar kartą: 

— Jėzau, na ir dienelė buvo. 

— Man irgi nelabai sekėsi. 

— O kas nutiko? 

— Darbo reikalai, - Dosonas numojo ranka ir gurkštelėjo iš 
savo stiklo. 

— Buvot kaimelyje? 

— Nemėgstu, kai pritrūksta. 

— Baterijų? 

— Gėralo, - Dosonas pakėlė stiklą tarsi tostui. - Atsargos 
išseko. 

— Ačiū, kad pasidalijot. 

- Prašom. 

Dosonas kvepėjo muilu. Plaukai buvo sausi, tvarkingai su- 
šukuoti ir jau nebeužkrito ant veido. Išryškėjo saulės išblu- 
kintos sruogelės, po kuriomis plaukai buvo tamsesni. Jis mū- 
vėjo sportinius šortus ir marškinėlius, tokius pat išskidusius 
kaip ir tie, su kuriais buvo paplūdimyje. Šie skyrėsi tik tuo, 
kad buvo su rankovėlėmis, bent šiek tiek pridengiančiomis 
jo gundančius raumenis. Silpna lempos šviesa, krisdama ant 
veido, užaštrino linijas, išryškino tankias blakstienas ir nu- 
auksino kojų plaukelius. 

Staiga gurkštelėjusi, Amelija dantimis barkštelėjo į stiklo 
kraštą. 

Dosonas prabilo vėl: 

— Ar galiu užduoti klausimą? Visai nekaltą. 

- Šokoladas ar vanilė? Nė nežinau. Labiausiai mėgstu per- 
sikus. 

Dosonas sukikeno: 

— Na, ne tokį jau nekaltą. 

Amelija svarstė visus „taip“ ir „ne“, dvejodama, ar leisti 
jam toliau knaisiotis po jos gyvenimą, o ypač gyvenimą su 
Džeremiu. Galiausiai sutiko tą klausimą išgirsti. 

— Tada jau žiūrėsiu, atsakyti ar ne. 

Akimirką luktelėjęs, Dosonas paklausė, ar ji turinti Džere- 
mio tėvų nuotrauką. 

— Jo tėvų? Ne. 

— Ojei turėtumėt, ar parodytumėt? 

— Beprasmiška to klausti. Tokios nuotraukos neturiu. 

- Gal bent matėt? 

— Ne, bet priminsiu: viskas sudegė per gaisrą. 

— Ar Džeremis buvo jus kada nusivežęs į gimtąjį miestą 
Ohajuje? Ar parodė vietą, kurioje buvo namas? Gal lankėtės 
kapinėse, kuriose palaidoti jo tėvai? 

- Juos kremavo. Džeremis nesaugojo jų pelenų. Nejau- 
tė nei sentimentų, nei nostalgijos. Sakė, kad išvykdamas iš 
Ohajo nebeketino ten grįžti, net į klasės susitikimus. 

— Ar paaiškino, kodėl? 

— Liūdni prisiminimai. Jis atsikratė jų nukirsdamas visus 
ryšius ar sąsajas su praeitim. 

— Negi neturėjo kokios smulkmenos, kuri jam primintų tė- 
vus? Ko nors, iš ko galėtume spręsti, kokie buvo Džeremio 
tėvai ir jo vaikystė? | 

— Ko taip įsikandot tuos jo tėvus? 

— Man įdomu. 

— Kodėl? Juk tai sena istorija. Ir kaip jo vaikystė susijusi su 
visais tais kitais dalykais? 

— Galir niekaip. O gal net labai susijusi. Gali būti, kad tėvai 
jam turėjo tokios įtakos, apie kurią nė nenutuokiat. 

— Kažin. 

— O aš įsitikinęs, kad turėjo. 

— Iš kur žinot? 

— Dažniausiai taip būna. 

— O jūsų tėvai turėjo jums tokios įtakos? 

— Taip, - Dosonas išgėrė viskį ir padėjo stiklą ant stale- 
lio. - Kaip ir jūs darot įtaką Hanteriui ir Grantui, kaip ir jūsų 
tėtis turėjo įtakos jums. Nuo paprasčiausių dalykų, kaip an- 
tai, koks turi būti geras mėsos gabalas, iki sudėtingesnių, 

kaip religija ir kultūra. Arba už ką turėtumėte balsuoti. Jūsų 
įsitikinimus, pažiūras ir elgesį iš dalies lemia tai, kokie buvo 
jūsų tėvai. 

— Genetika prieš aplinką - nenaujas ginčų objektas. 

— Nemanau, kad šiuos du dalykus reikia supriešinti. Grei- 
čiau jau suplakti į vieną. 

— Kodėl jums taip parūpo Džeremio maišinys? 

— Jei rašau, man svarbu tokius dalykus žinoti. 

Dosonas pripažino atidžiai stebintis žmones, kad perpras- 
tų jų poelgių motyvus. Iš straipsnių, kuriuos Amelija perskai- 
tė, matyti: rašydamas apie vieną ar kitą žmogų, jis eidavo net 
dar toliau. Skaitytojams pateikdavo savo straipsnių herojų 
minčių ir sielos skerspjūvį. Amelijai tai kėlė nerimą. 

— Ar ketinat rašyti apie mane? 

— Dar neapsisprendžiau. 

—'O jei rašysit, tai išmėsinėsit ir pateiksit visuomenės 
teismui? 

— Kad tai padaryčiau, turėčiau dar daug ką apie jus suži- 
noti. 

- Jau žinot. 

— To nepakanka. Toli gražu. 

— Ir ką gi dar norėtumėt sužinoti? 

Stojo slogi tyla. Dosonas smelkė Ameliją tokiu žvilgsniu, 
kad jai turėjo būti įspėjimas, bet ji nesuprato. Buvo visiškai 
nepasiruošusi. 

— Noriu, kad papasakotumėt apie savo tėvo savižudybę. 


Vionuoliktas skyrius 


kimirką Amelija buvo taip priblokšta, kad jai atėmė žadą. 
Pašoko nuo kėdės ir perėjo kambarį. Dosonas ją pagavo jau 
keliančią koją ant apatinio laiptelio. Tvirtai suėmęs už ran- 
kos pasuko į save. 

— Paleiskit! 

— Nusiraminkit. 

— Eikit velniop! 

— Nekelkit balso. Vaikus pažadinsit. 

— Tai jau tikrai pažadinsiu! - Amelija truktelėjo ranką. — 
Pasiimu sūnus ir dingstu, kad nebereikėtų jūsų matyti. Jei 
reikės, nusigausime ir į Savaną. 

Amelija stumtelėjo Dosoną į krūtinę, išsilaisvino iš jo glė- 
bio ir pradėjo lipti laiptais. Ties trečiu laipteliu paslydo ant 
kojinaičių ir suklupusi įsikibo aukštesnio laiptelio. Krisdama 
skaudžiai užsigavo kelį. Susiėmusi už skaudamos vietos, pri- 
sėdo, linguodama iš skausmo. 

— Po paraliais! Ar labai skauda? 

Dosonas prisėdo žemiau, kad jų veidai būtų viename ly- 
gmenyje. Jo susirūpinimas atrodė nuoširdus, ir dėl to Ameli- 
ja tik dar labiau niršo. Įsirėmė alkūnėmis į kelius ir nunarino 
galvą. 

- Atstokit nuo manęs. 

Dosonas, žinoma, nepaklausė. Sėdėjo tylėdamas ir nejudė- 
damas, kol ji kiek susitvardė, nuleido sudrėkusius delnus ir 

nusišluostė juos į pižamos klešnes. Stengdamasi į jį nežiūrė- 
ti, pamatė prie fotelio, kuriame sėdėjo, nukritusį stiklą. 

— Išmečiau savo stiklą, burbonas išsipylė. 

— Eina šikt! 

Amelija nustebo ir akimirksniu susivokė, kad Dosonas nu- 
sikeikė ne šiaip sau. Jis bandė neutralizuoti jos pyktį, ir tai 
suveikė. Ji nusijuokė, tiksliau, atsikrenkštė. 

Dosonas palinko prie jos kelio. 

— Su džiaugsmu jį išbučiuočiau, ir skausmas atlėgtų. 

Švelni Dosono šypsena visiškai ją nuginklavo, ir pyktis iš- 
garavo. Vėl nejučia nusijuokė, o tada liūdnai palingavo galvą. 

— Ak, Dosonai... 

— Ką? 

— Nenorėjau, kad man patiktumėt. 

— Koks sutapimas. Aš irgi nenorėjau jūsų įsimylėti, - pri- 
sipažinimas Ameliją nustebino ir, matyt, tai buvo akivaizdu. 
Atsilošęs, jis įsirėmė alkūnėmis į laiptelį, ant kurio sėdėjo 
Amelija, ir ištiesė savo ilgas kojas. - Neapsidžiaugiau, kai 
man primetė šią istoriją. 

— Tikrai primetė? 

— Taip. Padarė taip, kad negalėjau pasakyti „ne“. 

— Kodėl? 

Dosonas primerkė vieną akį. 

— Sunku paaiškinti. 

Jis ir pats ne iki galo suprato, kodėl. 

Amelija nesąmoningai patrynė skaudamą kelį. 

— Ne specialisto akimis, Džeremio istorijoje yra nemažai 
intrigos. Nesusidomėjot? 

Dosonas ilgokai žvelgė tarsi į niekur, o paskui tyliai pratarė: 

— Mačiau sprogimų į gabalus sudraskytus vaikinų kūnus. 
Ir vyrus, rizikuojančius gyvybe, kad išgelbėtų sužeistą drau- 
gą, neturintį jokių šansų išgyventi. Vyrus ir moteris, neven- 
giančius pavojų, kad padėtų nepažįstamam žmogui. Net ir 
priešui. Man, susidūrusiam su tokia neįtikėtina drąsa, buvo 
šlykštu, kad medaliais apdovanotas jūrų pėstininkas, išlikęs 

po tokios mėsmalės gyvas, grįžta namo ir savo gyvenimą, - 
mano supratimu, puikų gyvenimą, - nuleidžia į srutų duo- 
bę. Dar ir dabar nesuprantu, kodėl. - Dosonas pakėlė akis į 
Ameliją. - Kita vertus, aš jį suprantu, ir kaip tik dėl to man 
šlykštu. 

— Potrauminis stresas? 

Dosonas nežymiai gūžtelėjo pečiais. 

Kadangi jis dabar pirmą kartą pripažino, kad yra daugiau 
ar mažiau veikiamas šios bėdos, Amelijai įsismelkė įtarimas, 
ir ji atsitraukė nuo Dosono. 

— „Parodysiu tau savo, jei tu parodysi man savo.“ 

— Ką savo? 

— Pažeidžiamumą. Savąjį jūs atskleidėte. Tikitės, kad ir aš 
būsiu atvira? 

— Jūsų skaudama vieta - tėvas. - Neišgirdęs atsakymo, 
Dosonas paklausė: - Negi manot, kad manimi taip lengva 
manipuliuoti? 

- Jei ne, kodėl teigiat, kad jis nusižudė? Koronerio išva- 
da - jis mirė netyčia perdozavęs vaistų. 

- Žinau, bet buvo daug spėlionių ir sklandė gandai. 

— Aš juos užgniaužiau, pagrasinusi teisminiu persekioji- 
mu, jei toks šmeižtas pasirodytų spaudoje ar kitose žinias- 
klaidos priemonėse. Taigi tų gandų nesiryžo viešai skelbti 
net ir prasčiausios reputacijos leidiniai. Tik kaip jūs... Na, ži- 
noma, Glenda pasistengė. 

- Šniukštinėjimas jai įgimtas. 

— Nepaliekat man kitos išeities, turėsiu dabar apie tai kal- 
bėti. 

— Neturėsit. 

— Kurgi ne. Kaip išsklaidyčiau abejones dėl tėvo mirties, jei 
atsisakyčiau apie tai kalbėti? 

- Galit man leist ir toliau manyti klaidingai. 

Ji ne to norėjo, Dosonas žinojo. 

- Ar bent pažadat, kad tai, ką pasakysiu, liks tik tarp mūsų? 

- Taip. 

Galbūt Ameliją paveikė situacijos intymumas, Dosono vy- 
riškas patrauklumas ar iš jo akių sklindantis nuoširdumas. 
Kad ir kokia būtų buvusi priežastis, tą akimirką jai atrodė, 
kad Dosonu galima pasitikėti. 

— Nė už ką nepatikėsiu, kad tėtis tai padarė sąmoningai. 
Juolab žinodamas, kad aš... aš ir berniukai jį rasime. 

— O Dieve. 

— Turėjome pas tėtį būti trečią, kai jau vaikai bus paimti iš 
mokyklėlės. Nustatyta, kad jis mirė apie antrą valandą. Nė 
už ką nebūtų taip su manim pasielgęs. Žinau. Kad berniukai, 
įbėgę į kambarį, rastų jį susmukusį prie savo rašomojo sta- 
10? - Amelija ryžtingai papurtė galvą. - Nė už ką sąmoningai 
nebūtų mums suteikęs tokio skausmo. Juolab kad neturėjo 
jokių priežasčių atimti sau gyvybę. Jis džiaugėsi gyvenimu, 
kiekviena jo akimirka. 

— Nepagydomas vėžys? Finansiniai sunkumai? Bėdos su 
moterimis? Gresiantis politinis skandalas? 

— Ne. Prisiekiu, Dosonai, aš būčiau žinojusi. 

— Jūs tuo tikra? 

— Taip. 

— Tėvai ne apie viską dukroms pasisako, o ypač apie negra- 
žius dalykus. 

— Tikrai žinočiau, jei būtų buvę kas nors panašaus. 

- Gerai. 

— Sakot „gerai“, bet jaučiu abejonę, - Amelija vis dar sten- 
gėsi įtikinti Dosoną. - Tądien jo namų šeimininkei buvo lais- 
vadienis. Štai dėl to jis ir galėjo perdozuoti. Ji dirbo pas tėtį 
ilgus metus, dar gerokai iki mamos mirties. Ji tėtį dievino, 
kaip ir daugelis. Akylai žiūrėjo, kad tėtis laikytųsi dietos, 
mankštintųsi, rūpinosi, kad jis laiku išgertų vaistus. Žinojo, 
kuriuos gerti pavalgius, kuriuos tuščiu skrandžiu. Nieko ne- 
pamiršdavo. Todėl man atrodo visiškai įmanoma, kad tėtis 
suklydo, o jos nebuvo greta. 

Dosonas dvejodamas susiraukė. 

— Kad šitiek tablečių išgertum per klaidą... 

— Kam jau kam, o ne jums kalbėti. 

- Kaip tik man, - griežtu tonu atrėmė Dosonas. - Aš tikrai 
vienu kartu nesuvalgyčiau viso buteliuko. 

Amelija prispaudė pirštų galiukus prie kaktos ir patrynė. 
Pajuto, kad jie lediniai. 

— Tėtis be proto mylėjo mane ir vaikus. Dievino mus. Kol 
gyva, manysiu, kad jo mirtis buvo tragiškas atsitiktinumas, o 
ne savižudybė. Džeremis... - Amelija numojo ranka... - visa, 
kas su juo susiję, kelia siaubą, taip pat ir jo mirtis. 

Amelija dirstelėjo į Dosoną, tikėdamasi, kad prieštaraus, 
bet jis tylėjo. 

— Kad ir kas buvo, pereičiau tą Golgotą su Džeremiu ir vėl, 
jei taip galėčiau susigrąžinti tėtį. Vien dėl galimybės paklaus- 
ti, ar tai padarė sąmoningai. O jei taip, tai kodėl? Paklausčiau, 
kodėl buvo toks žiaurus ir mane paliko. 

Dosono akyse įsižiebė ugnelės, tarsi smelkiančios ją kiau- 
rai. Galiausiai įtampa jo žvilgsnyje kiek nuslūgo, jis atsistojo 
ir padavė Amelijai ranką. 

— Jau vėlu, jūs turbūt labai pavargusi, - Dosonas paliko ją 
tik akimirką, kol atsinešė iš virtuvės taurę, o tada jie kartu 
užlipo laiptais. - Kaip jūsų kelis? 

— Rytoj bus mėlynė. 

— Jums reikia neslidžių kojinaičių. 

— Įtrauksiu jas į savo kalėdinių norų sąrašą. - Jiems pri- 
ėjus kambarį, kuriame miegojo berniukai, Amelija pažvelgė 
vidun. - Atrodo, nebuvo pabudę. 

- Jūs - gera mama, Amelija. 

Dosonas pasakė labai nuoširdžiai, ir kai ji atsisuko ir pa- 
žvelgė į jį, pamatė, koks rimtas jo veidas. 

— Ačiū. 

— Nė už ką pasaulyje jų nepaliktumėte, tiesa? 

— Nė už ką. 

— Ojis? Ar jis paliktų? 

Džeremis. Jei būtų nužudytas, Hanteris ir Grantas liktų 
našlaičiai. Jei būtų savo mirtį suklastojęs, vaikai irgi netektų 

tėvo, bet tai jau būtų visai kitokia netektis. Tokia pat žiauri 
kaip savižudybė. 

Amelija kimiu balsu pratarė: 

— Dėkoju už svetingumą. Labos nakties. 


—— 


Dosonas įėjo į savo kambarį ir uždarė duris. Atsirėmęs nuga- 
ra, palengva daužė į jas galva, tarsi taip bandydamas įkrėsti 
sau proto. Jei duryse būtų buvusi spyna, būtų užsirakinęs. 
Šiąnakt jis apsaugojo Ameliją ir jos vaikus nuo audros, o gal 
ir dar nuo kokių kitų nežinomų pavojų. 

Bet kas apsaugos Ameliją nuo jo? 

Amelijos sielvartas dėl tėvo mirties vos neprivertė Dosono 
sulaužyti apsisprendimo daugiau prie jos nesiliesti. Jis neti- 
kėjo savimi, nebuvo tikras, ar susivaldytų, net jei tik uždėtų 
jai ranką, norėdamas paguosti. 

Priėjo prie lango. Vėjas nerimo, pylė kaip iš kibiro, žaibo 
blyksniai protarpiais perskrosdavo tirštus tamsius debesis. 
Taigi audra dar neišsidūko. Pažvelgė į Amelijos namą. Nei 
mašinos, nei Stefės. 

Kol Amelija guldė vaikus miegoti, Dosonas įsmuko į virtu- 
vę ir pasiėmė iš ten tablečių bei butelį viskio. Dabar, sėdėda- 
mas ant lovos krašto, išgėrė savo vaistų - dvi tabletes ir porą 
gurkšnių alkoholio. Tada nusirengė ir atsigulė. 

Lubas vis nutvieksdavo žaibo blyksniai, dundėjo griausti- 
nis. Naktis buvo grėsminga, bet, laimė, dėl Amelijos, Hante- 
rio ir Granto nebuvo reikalo nerimauti. Šiąnakt jie saugūs. 
Gal kaip tik dėl to Dosonas užmigo greičiau nei paprastai. 

Šiąnakt košmarai jo beveik nekankino, bet tai buvo tik 
laikinas atokvėpis. Netrukus košmarai grįžo ir smogė jam 
visa jėga. 

— Dosonai! Ei, čionai! 

Jis pasisuko į tą pusę, iš kurios sklido balsas. Ant kalvos, aki- 
namoje saulės šviesoje, juodavo kareivio siluetas. Dosonas prisi- 
dengė ranka akis ir, atpažinęs Hokinsą, jam pamojo. 

— Dosonai? 

— Dosonai, kopk pas mane. 

- Aš tuoj. 

— Amžinai nelauksiu. Nori istorijos, tempk čia savo subinę. 

— Tik pasiimsiu nešiojamąjį kompą. 

— Sakau, dabar pat! 

— Dosonai. 

Kopdamas į statų šlaitą, jis slysčiojo ant akmenų ir byrančio 
smėlio. Atrodė, neužkops niekada. Hokinsui seko kantrybė, jis vis 
ragino paskubėti. Kai pagaliau užkopė, duso, negalėdamas at- 
gauti kvapo. Prakaito užpiltos akys peršėjo. Jis bandė nusišluos- 
tyti, bet sūri plėvelė liko. Kaip pro rūką pamatė, kad Hokinsas 
jam šypsosi. 

Tada... 

- Ne! 

—- Dosonai. 

Kaip visada, jį pažadino tvinksėjimas kaukolėje. Atsisėdo 
tiesus it mietas. Išmuštas prakaito, bergždžiai bandė nusi- 
šluostyti akis ranka, nusėta sūrių lašelių. Burna pravira, pa- 
siruošusi šūksniui, kuris, deja, nuskambėjo per vėlai. 

Nuo šito košmaro jis pašokdavo kasnakt, tik šį kartą šalia 
buvo Amelija, uždėjusi jam ranką ant peties. Dosonas susivokė, 
kad ji čia jau kuris laikas ir kad jos balsas jam susiliejo su jauno 
besišypsančio kareivėlio iš Šiaurės Dakotos miestelio balsu. 

Dosonas sulenkė kelius ir įsirėmė į juos alkūnėmis. Susi- 
ėmęs rankomis už galvos, bandė atgauti kvapą. Jį apėmęs 
siaubas pamažėle traukėsi, bet kai Amelija prisėdo ant lovos 
krašto, apėmė skausmingas pažeminimo jausmas. Visa savo 
esybe jis suvokė jos artumą ir užuojautą. 

- Jūs šaukėt. 

— Atleiskit, kad pažadinau. Grįžkit į lovą. 

Amelija nuėmė ranką jam nuo peties, bet neišėjo. Žinoda- 
mas, kaip gąsdinamai ir apgailėtinai atrodo, Dosonas atmetė 
atgal plaukus, ir paklodės, apsivijusios jam aplink liemenį, 
kraštu nusišluostė prakaitą nuo veido, sprando ir krūtinės. 

Amelija paklausė: 

— Visada tas pat sapnas? 

- Taip. 

— Gal norit... 

- Ne. 

— Gal palengvėtų... 

— Apie tai nekalbėsiu. 

— Su manimi ar apskritai su niekuo? 

— Su niekuo. 

— Niekas jūsų dėl to nesmerktų... 

— Aš smerkčiau. 

— Nenusikratysit to, kol... 

- Aš pats, gerai? 

— Kaip? 

— Palikit mane ramybėj. 

— Ir kas tada? Vėl rysit tabletes? 

— Gal. 

— Turit bėdą, Dosonai. 

— Nejaugi? 

— Taip. Vaistai ir alkoholis čia nepadės. 

Dosonas staiga pasisuko į ją ir irzliai atrėžė: 

— Labai jūs čia suprantat. 

Amelija atsitraukė, lyg baimindamasi, kad Dosonas jai su- 
duos. 

Susivokęs, ką pasakė, jis panosėje nusikeikė, o tada, Ame- 
lijai dar nespėjus pašokti nuo lovos, sugriebė ją už rankos. 

Labai švelniai, kad neišgąsdintų, pasuko į save. Žvelgė jai 
tiesiai į akis, tylomis melsdamas atleidimo ar bent jau supra- 
timo. Amelija sėdėjo nejudėdama. 

— Būkit gera, nežiūrėkit taip į mane, - Dosonas užsimer- 
kė ir pakėlė jos ranką sau prie lūpų. Pabučiavo jos apverstą 
riešą, šnibždėdamas ir kartodamas: - Atsiprašau. - Palinkęs 
virš jos rankos, bučiavo delno kraštą, paskui lūpomis nuslydo 
į delną, kimiu balsu prašydamas: - Nebijokit manęs. Labai 
prašau. - Liežuviu palietė delno duobutę. 

Amelija kvėptelėjo, ir Dosonas pakėlė galvą. Jos veide at- 
sispindėjo sumišimas ir abejonė. Lūpos buvo kiek pravertos, 
girdėjosi lengvas ir greitas alsavimas. 

Tik atsargumas ir sąžinė neleido jam čiupti Amelijos į glėbį. 

Atsargumas ir sąžinė, kad ją kur. 

Dosonas švelniai, bet tvirtai truktelėjo Ameliją už rankos, 
ir ji vėl prisėdo šalia. Plačiai atmerktomis akimis moteris žiū- 
rėjo, kaip pirštų galiukais jis liečia jai antakius, skruostus, 
nosį, lūpas ir smakrą. Tarsi su kiekvienu prisilietimu steng- 
tųsi įsiminti kiekvieną jos veido bruoželį. 

Kadangi Amelija nesipriešino, Dosonas nubraukė jai nuo 
veido plaukus ir, prispaudęs lūpas prie kaklo, gėrė nuo jos 
odos sklindančią šilumą. 

— Aš niekada... nė už ką jūsų neįskaudinčiau. Prisiekiu, - 
Dosonas švelniai pabučiavo į kaklo linkį. Paskui dar kartą. 

Amelija atlošė galvą, ir tai Dosoną padrąsino. Bučiniai pa- 
sidarė karštesni, jo lūpos slystelėjo jai prie ausies. Amelija ne- 
liko abejinga jo atkaklumui - augančią įtampą išdavė lengvas 
atodūsis. Ji palinko arčiau ir, tarsi dvejodama, uždėjo rankas 
Dosonui ant pečių. 

Jis atmetė galvą atgal ir pažvelgė Amelijai į akis. 

- Aš - nejis, Amelija. Prisiekiu, aš kitoks. Aš pajėgiu save 
kontroliuoti. 

— Aš ir nebijau, kad prarasi savitvardą, - dusliai ištarė 
Amelija. Jis troško ją liesti, glamonėti, pajusti jos skonį. - Bi- 
jau, kad aš prarasiu. 

Gergždžiančiu balsu nusikeikęs, Dosonas suėmė delnais 
jos galvą ir pagautas užsimiršimo įsisiurbė bučiniu į lūpas. 
Tas intymumas buvo instinktyvus, nes Dosonas svajojo apie 
jos lūpas nuo pat akimirkos, kai išvydo ją teismo salėje. 

Amelija neatsitraukė. Atvirkščiai, ji aistringai atsakė į jo 
bučinį - pirštai susmigo jam į pečius, paskui į plaukus. Jos 
drąsa Dosoną ir stebino, ir teikė didžiulį malonumą. 

Jis palengva paguldė ją ant nugaros, apipildamas degi- 
nančiais bučiniais. Jie godžiai įsisiurbė vienas kitam į lūpas. 

Dosonas palinko virš jos, paklodė nuslydo jam nuo klubų ir 
jo įaudrintas penis pasitrynė į minkštą Amelijos pižamos kel- 
nių audinį. Iš to prisilietimo saldumo jis tyliai sudejavo. 

Amelija gundomai prie jo spaudėsi, kiekvienas jos judesys 
buvo be galo moteriškas ir atimantis žadą. Dosonas nebuvo 
toks subtilus. Jo rankos godžiai ir nekantriai klaidžiojo jos 
kūnu. Užkišęs ranką už laisvos jos pižamos kelnių gumutės, 
jis glostė jos klubų linkį. Atsakydama į jo glamonę, Amelija 
sujudėjo, praskėtė šlaunis, ir jis įsispraudė tarp jų. 

Kai suskambo durų skambutis, Dosonas buvo taip apimtas 
geismo, kad iš pradžių nesuvokė, kas dedasi. Kai suskambo 
antrą kartą, jie atsiskyrė ir garsiai šnopuodami žvelgė vienas 
į kitą, stebėdamiesi, kas gi taip ne laiku jiems sutrukdė. Lai- 
dydamas piktus keiksmus, Dosonas nusirito nuo jos. 

Amelija pašoko nuo lovos ir susitvarkė drabužius. 

— Matyt, Stefė. 

— Arba Bernis, - Dosonas stvėrė nuo kėdės šortus ir pa- 
skubom apsimovė. - Kviečiau jį pusryčių, bet, Dieve brangus, 
dar tik aušta. 

Dosonas priėjo prie lango ir pažvelgė į namo priedurį, tikė- 
damasis apačioje pamatyti pažįstamą žmogų. Deja. Kai pasi- 
suko į Ameliją, jo veide atsispindėjo bloga nuojauta. Amelijos 
ranka pakilo prie gerklės. 

— Kas ten? 

— Policija. 


Dvyliktas skyrius 


Nractija paskubom žvilgtelėjo į berniukus ir įsitikino, kad 
durų skambutis jų nepažadino. Nulipusi laiptais žemyn, pa- 
matė, kad Dosonas įleidžia pro duris uniformuotą pareigūną 
ir vyrą civiliais drabužiais, sakydamas: 

- Ji čia. 

Pareigūnai prisistatė esantys iš Savanos Čatamo apygardos 
šerifo biuro. Sent Neldoje policijos poskyrio niekada nebuvo. 
Ir, kiek Amelija atsiminė, tam nė nebuvo reikalo. 

Jaunas, uniformą vilkintis pareigūnas buvo taip kruopš- 
čiai nusiskutęs, kad net susibraižęs skruostus. Jo ausų galiu- 
kai paraudo, kai pro pusnuogį Dosoną pažvelgė į Ameliją ir 
pamatė, kokia ji susivėlusi. 

Ši iškart sumetė, kad jis žemesnio rango - greičiausiai savo 
kolegos vairuotojas, o tas prisistatė esantis šerifo padėjėjas, 
detektyvas Takeris. Atsikišusiu pilvuku, raudono veido ir itin 
dalykiškas. 

Amelija paklausė policininko, kodėl jos ieško. 

Detektyvas išsitraukė iš lietpalčio kišenės nedidukę užrašų 
knygutę. 

- Ar jums priklauso Džordžijoje registruotas automobilis, 
kurio numeris... - vėl atsivertė knygutę ir susakė jai skaičius. 

Amelija patvirtino, kad tai jos automobilis. 

-— Ar pažįstate merginą, vardu Stefanė Eleina De Marko? 

— Ji - mano vaikų auklė. Ar kas... Ji pakliuvo į avariją? 

— Ne, ponia. Man labai gaila, šįryt panelė De Marko rasta 
negyva. 

Amelijai sulinko keliai. Dosonas ir uniformuotas policinin- 
kas puolė jai padėti, bet Dosonas suskubo pirmas. Jis pavedė 
ją iki kėdės, ir Amelija atsisėdo. 

— Negyva? - prašvokštė. - Stefė negyva? 

— Užjaučiu, ponia. 

Apimta beprotiško nerimo, Amelija savęs klausė, ar nesa- 
pnuoja. Gal kas sugalvojo taip makabriškai papokštauti? O gal 
tiesiog įvyko siaubinga klaida - klaida dėl tapatybės. Nors ne- 
dažnai, bet pasitaiko. Ji buvo skaičiusi apie tokius nutikimus. 
Kas tik nori, bet tik ne Stefė, linksma, trykštanti sveikata ir 
gyvenimo džiaugsmu. Ji tiesiog negali būti negyva. 

- Čia turbūt klaida. 

Takeris paprieštaravo: 

— Ant jūsų automobilio keleivio sėdynės radome rankinę, 
kurioje buvo jos dokumentai. Merginos kūnas aptiktas už ke- 
lių metrų nuo mašinos. 

— Kas aptiko? - paklausė Dosonas. - Kur? 

— Aikštelėje už kavinės. Mikio užeigos darbuotojas nešė 
šiukšles ir nustebo ankstų rytą pamatęs ten mašiną. O pas- 
kui už konteinerio pastebėjo ir kūną. Kai mudu su porininku 
atvykome į salą, mums pasakė, kad mergina dirbo pas jus. 
Jos mobiliojo telefono užrašinėje radom jūsų numerį. Todėl 
ir bandėme su jumis susisiekti. 

- Šįryt telefono dar netikrinau, bet kai bandžiau prisi- 
skambinti paskutinį kartą, nebuvo ryšio. Aš čia nuo vaka- 
rykščio vėlaus vakaro. Palikau Stefei laiškelį, kad grįžusi 
namo žinotų, kur mūsų ieškoti, - Amelijos balsas drebėjo iš 
susijaudinimo, ji pabandė užgniaužti kūkčiojimą. 

Tada iniciatyvą perėmė Dosonas. 

— Vakar beveik visoje saloje nebuvo elektros, o šiame name 
yra generatorius. Todėl pakviečiau ponią Nolan ir jos du ma- 
žamečius sūnus perlaukti audrą čia. 

— Jūs šio namo savininkas? 

- Išsinuomojau Darbo dienos savaitgaliui. 

— Jūs Dosonas Skotas? 

— Taip. 

— Mikis mums apie jus užsiminė. Iš kur atvykote, pone 
Skotai? 

- Iš Aleksandrijos, Virdžinijos valstijos. 

Dosonas priėjo prie stalo, ant kurio buvo padėtas jo nešio- 
jamasis kompiuteris, iš rudo odinio portfelio kišenėlės išėmė 
kišdamas ją į kišenę, atidžiai perskaitė. 

— Ar tą merginą pažinojote? 

— Susipažinom, kaip ir su ponios Nolan šeima, prieš porą 
dienų. 

Išgirdusi savo pavardę, Amelija kilstelėjo galvą ir čia pat 
susigriebė, kad klausėsi Dosono pokalbio su pareigūnu tik 
puse ausies. Mintyse vis bandė suvokti tai, kas nesuvokiama. 

— Sakėt, Stefė rasta negyva netoli nuo mašinos. Ar ją nu- 
trenkė žaibas? 

Takeris dirsčiojo tai į ją, tai į Dosoną, bet atsakydamas 
kreipėsi į Ameliją. 

— Atliekame išsamų šio įvykio tyrimą. 

— Juk žinote, nuo ko ji mirė. Kodėl mums nepasakot? 

Buvo aišku, kad Dosono įžūlumas Takerį erzina, bet vyras 
nenuleido nuo pareigūno akių, ir tas pasidavė. 

— Mergina mirė nuo žaizdos galvoje. Gali būti, kad jai į pa- 
kaušį pataikė kokia uraganinio vėjo nusviesta nuolauža, bet 
neatmetame ir smurtinės mirties versijos. 

Amelija visiškai neteko amo, ir tą baisų klausimą teko už- 
duoti Dosonui. 

— Bandot pasakyti, kad ją nužudė? 

- Žinosime, kai medicinos ekspertas pateiks išvadas dėl 
mirties priežasties. 

Akimirką niekas nepratarė nė žodžio, o paskui Amelija pa- 
klausė: 

— Kur Stefė dabar? 

— Panelės De Marko kūnas nugabentas į Savanos lavoninę. 

- Ar jos tėvams pranešėte? 

— Jie jau atvyksta iš Kanzaso, bet kadangi turės porą kartų 
persėsti, laukiame jų ne anksčiau kaip popiet. 

— Kaip jie reagavo išgirdę žinią? Nesvarbu, - ištarė Ameli- 
ja, Takeriui nė nespėjus atsakyti. - Žinau, kaip. - Ji giliai, su 
liūdesiu atsiduso. 

Išgirdęs žingsnius verandoje, Dosonas nuskubėjo prie 
durų ir žvilgtelėjo pro šoninį langą. 

— Bernis. 

Kaimynas jau kėlė ranką pabelsti, bet Dosonas atidarė jam 
duris. Pusryčiauti pasiruošęs Bernis atsinešė pintinę citrusi- 
nių vaisių. Jo veidas buvo paženklintas nerimo. 

— Kodėl čia šerifo automobilis? 

Dosonas pasitraukė į šalį, kviesdamas Bernį užeiti. Tas 
linktelėjo jaunajam pareigūnui, nužvelgė nuo galvos iki kojų 
Takerį, o tada jo žvilgsnis nukrypo į Ameliją. Pamatęs ašaras 
jos akyse, Bernis paklausė: 

— Kas nutiko? 

Ji giliai įkvėpė ir atsakė: 

— Stefė. 

Daugiau paaiškinti nespėjo, nes jaudulys jai visai užgniau- 
žė gerklę. Baisią žinią Berniui pranešė Dosonas. 

Bernis išsižiojo, tarsi ketindamas kažką sakyti, bet taip ir 
nepasakė. 

Galiausiai išspaudė: 

— Ji buvo tokia miela. 

Amelija apsivijo rankomis sau pečius. 

— Jaučiuosi dėl to kalta. 

— Jūs čia niekuo dėta, - energingai paprieštaravo Doso- 
nas. 

— Vis siuntinėjau ją su pavedimais. 

— Nekankinkit savęs. 

Amelija tarsi pritardama linktelėjo, bet kol bus gyva, grau- 
šis, kad leido per audrą Stefei išeiti iš namų dėl reikalo, kurį 
turėjo sutvarkyti ji pati. 

Bernis paklausė: 

— Kur berniukai? 

— Dar miega, - tarė Amelija ir drebančiom kojom atsisto- 
jo. - Einu, pažadinsiu juos. 

— Aš su jumis, - pasisiūlė Dosonas. - Nebus lengva jiems 
pasakyti. 

- Ir neketinu jiems sakyti. Bent jau kol kas. Noriu kuo grei- 
čiau grįžti į Savaną. Būti su Stefe ten... - dėl mintyse iškilusių 
vaizdų Amelija neprisivertė ištarti žodžio „lavoninė“. - Noriu 
būti ten, kai atvyks jos tėvai. 

— Aš jus nuvešiu, - Dosonas paėmė ją už parankės, ir jiedu 
kartu pasuko prie laiptų. 

— Beje, pone Skotai, jums teks važiuoti su manim į kaime- 
lį. - Visi trys įsmeigė klausiamą žvilgsnį į Takerį, kuris atsi- 
tiesė ir žengė link Dosono. - Atvykau ne tik pranešti poniai 
Nolan apie jos auklės mirtį, bet ir dėl jūsų. 

— Kodėl? 

Šerifo padėjėjas Dosonui kreivai šyptelėjo. 

— Norit, kad aš jiems pasakyčiau? 

Dosonas tylėjo. Net ir tada, kai Amelija, švelniai pavadinu- 
si Dosoną vardu, paklausė: 

— Apie ką? 

Jai atsakė Takeris: 

— Atrodo, jį paskutinį matė kalbantis su panele De Marko. 


—-—5HĖE5P" 


Amelijos galvoje buvo tokia sumaištis, kad ji viską darė auto- 
matiškai. Iš miego pažadinti vaikai buvo irzlūs ir nesukalba- 
mi, ypač sužinoję, kad nebėra Dosono. 

Padedama Bernio, trijulė grįžo į savo namus. Elektros dar 
nebuvo, todėl Amelija pamaitino vaikus šaltais „Pop Tart“ 

paplotėliais ir Bernio atneštais apelsinais. Ji pati apie valgį 
negalėjo nė pagalvoti. 

Kol kaimyno prižiūrimi vaikai pusryčiavo, Amelija užlipo 
į viršų ir apytamsio vonios kambario kriauklėje nusiprausė, 
persirengė. Pašaukė vaikus persirengti. 

Hanteris burbėjo dėl jam parinktų marškinėlių. 

— Šitie man nepatinka, mam. 

— Paplūdimio marškinukų negali vilkėti, nes šiandien grįž- 
tam į Savaną. Svečiuosimės pas ponią ir poną Metkalfus. 

— Pas ką? 

— Pas muziejaus direktorių. Jis tau patinka. Pameni, kaip 
šauniai pamėgdžioja anties kryksmą? 

Atkūrus mobiliojo ryšį, Amelija pagaliau prisiskambino 
Džordžui. Sužinojęs apie jos keblią padėtį, Džordžas su žmo- 
na sutiko prižiūrėti vaikus tiek, kiek reikės. 

— Jie turi panašaus amžiaus anūkų, - pridūrė Amelija, vilk- 
dama Hanteriui per galvą jo nemėgstamus marškinėlius. — 
Jie ten bus, ir galėsite kartu žaisti. 

— Kodėl negalim likti čia ir žaisti su Dosonu? 

— Taip. Kodėl? - zirzė Grantas. 

— Todėl, kad šiandien žaisit su naujais draugais, - Amelija 
nutaisė dirbtinai žvalų toną. - Metkalfai turi baseiną, be to, 
užsiminė, kad surengs iškylą. Netrūks ir kitų pramogų. 

— Turbūt tie Metkalfai - nuobodybės, - neatlyžo Hanteris. 

Grantui labiausiai rūpėjo, ar tie naujieji draugai domisi 
mašinomis. 

— Nežinau, - jau netekdama kantrybės, atsakė Amelija. - 
Aukitės batukus. 

Pamačiusi ištįsusius sūnų veidelius, Amelija stipriai juo 
apkabino. 

— Nežiūrėkit, kad aš tokia griežta. Aš ant jūsų nepykstu. 
Tikrai ne. Tiesiog šiandien turiu daug rimtų reikalų. Todėl 
būkit geručiai ir nesiginčydami darykit, ko prašau. 

Vaikai, nutaisę rūgščią miną, pažadėjo mamos klausyti, 
bet nesiliovė kamantinėję apie Stefę ir Dosoną. Amelija žino- 

jo, kad miglotais paaiškinimais ilgam jų nenuramins ir jai vis 
tiek teks berniukams pasakyti, kodėl Stefė dingo nė neatsi- 
sveikinusi ir kad daugiau jie jos nepamatys. 

Jai teks kalbėtis su sūnumis apie mirtį. Nors jiems tai ir 
nenauja. Pirma mirė jų senelis, paskui - Džeremis. Na, o da- 
bar - auklė. Nemenkas išbandymas dar netvirtai vaikų psi- 
chikai. Juolab kad ir pačiai nelengva. 

Kadangi Amelijos mašina buvo laikoma įkalčiu tiriamoje 
byloje ir laikinai konfiskuota, Bernis pasisiūlė nuvežti juos 
iki jūros perkėlos. Ji įkurdino berniukus ant užpakalinės sė- 
dynės su nešiojamu DVD žaidimų priedėliu ir sudvejintomis 
ausinėmis. 

Jau važiuojant, Bernis paklausė: 

— Kaip manot, kas nutiko? 

— Nežinau, Berni. Ir, tiesą sakant, nenoriu apie tai kalbėti. 

Jos galvoje vis dar sukosi mintys apie tai, kas dėjosi, kai ją 
iš miego pažadino košmarų kankinamo Dosono šauksmai. Jo 
atžarumą, o paskui švelnų prašymą atleisti ir galiausiai bu- 
činius. Jo aistrą ir jos oi kokį karštą atsaką. Ir tą skambutį į 
duris. 

Dosono reakcija į šerifo padėjėjo stulbinamą pareiškimą — 
stojiška, beveik atžari. Prieš išsivedant, Takeris leido jam, ly- 
dimam pareigūno, užlipti į viršų ir persirengti. Kol Dosono 
nebuvo, šerifo padėjėjas apklausė Ameliją dėl to, kas dėjosi 
praeitą naktį. 

— Kurią valandą ponas Skotas atėjo į jūsų namus? 

— Pusę devynių... gal devintą. 

Čia įsiterpė Bernis: 

- Taip, tiesa. Jie buvo pas mane užsukę. Tiesą sakant, pa- 
žadino. Aš automatiškai pasižiūrėjau, kuri valanda. Buvo aš- 
tuonios penkiasdešimt dvi. 

Takeris pasižymėjo laiką savo užrašų knygelėje, o tada pa- 
klausė, ar Dosonas ir Amelija buvo šiame name per naktį. 

— Taip. 

— Galite prisiekti? 

— Mudu užlipome į viršų apie vienuoliktą. Išsiskyrėme prie 
kambario, kuriame aš miegojau su sūnumis, ir pamačiau jį 
vėl beveik tuo pat metu, kai atvykote jūs, - Amelija tikėjosi, 
kad vyrai nepastebėjo, kaip jai nukaito veidas. - Jei naktį ir 
buvo kur išėjęs, aš to nežinau. 

Suprasdama, koks čia svarbus laiko faktorius, Amelija pa- 
klausė: 

— Kiek Stefė buvo... 

Nuspėdamas, ką ji klausdama nutylėjo, Takeris juos užti- 
krino, kad Stefės mirties laikas tiksliai nustatytas. 

Kaip tik tuo metu ant laiptų pasirodė jaunojo pareigūno 
lydimas Dosonas. Jau eidamas pro duris, Dosonas kandžiai 
paklausė šerifo padėjėjo, ar šis neketinantis jam uždėti ant- 
rankių. 

— Nemanau, kad būtina, pone Skotai. Mes jūsų nesuima- 
me. Tiesiog norime pasikalbėti. 

— Puiku, - Dosonas pasisuko į Ameliją, bet ji neatlaikė jo 
žvilgsnio. Jis sumurmėjo sau po nosimi, bet ji neišgirdo, ką. 
Tada atidarė laukujes duris ir išėjo, lydimas dviejų pareigūnų. 

Berniui laviruojant, kad išvengtų labiausiai apsemtų kelio 
vietų, Amelija suvokė, jog pati sau prieštarauja, tvirtindama 
nenorinti apie tai kalbėti. 

— Stefė su kai kuo susitikinėjo. 

— Su Dirku? 

— Ji jums papasakojo? 

— Labai nedaug. Tik kad jis dirba prieplaukoje. 

— Ir aš ne ką daugiau žinau. Siūliau Stefei pasikviesti jį 
pas mus, bet ji nelabai norėjo mus supažindinti. Gailiuosi, 
kad nebuvau atkaklesnė ir neišpešiau ko nors daugiau apie 
tą žmogų. Na, bet Stefė juk nebe vaikas. Nesijaučiau turinti 
teisę kištis. 

— Kuo puikiausiai suprantu. 

Iš Bernio tono buvo justi, kad jis kažko nepasako. Tai by- 
lojo ir jo veidas. 

— Berni, ar jūs kažką nutylit? Jei ką žinot, būtinai turit 
pranešti pareigūnams. 

Bernis pasimuistė, dirstelėjo į užpakalinio vaizdo veidro- 
dėlį, kad įsitikintų, ar nesiklauso berniukai, o tada aiškiai 
dvejodamas pažvelgė į Ameliją. 

— Aš mačiau juos. 

- Stefę ir Dirką? 

Bernis liūdnai papurtė galvą. 

Amelija apmirė, širdis pradėjo daužytis krūtinėje. 

— Ją ir Dosoną? 

Kaimynas linktelėjo. 

— Kada? 

Bernis susiraukė, stengdamasis prisiminti. 

— Gal ketvirtadienį... 

— Turbūt supainiojot dienas, - ji pričiupo Dosoną šnipinė- 
jantį penktadienį, o iki tos dienos vakaro pas Mikį Stefė jo 
nepažinojo. 

— Taip, aš tikras, kad mačiau juos ketvirtadienį, nes kaip 
tik tądien pradėjau dėtis daiktus ir man įsiskaudėjo klubas. 

Nepertraukdama Amelija atidžiai klausėsi Bernio pasako- 
jimo apie tai, ką jis matė. 

Baigęs kaimynas patylėjo, o paskui netvirtu balsu pridūrė: 

— Nieko ypatinga ten nebuvo. Tikrai. Tik kai vėliau aš ją 
paerzinau, įspėdamas, kad jis per senas jai, Stefė nusijuokė ir 
paprašė nesakyti jums, jog mačiau juos kartu. 

— Kodėljai rūpėjo, kad nesužinočiau? 

— Ne jai. Rūpėjo jam. Prisakė Stefei, kad neprasitartų, jog 
jiedu jau pažįstami. 

Amelija nerado jėgų ką nors atsakyti. 

Bernis sustojo prie vieno iš nedaugelio kaimelyje pastaty- 
tų kelio ženklų ir pažvelgė į Ameliją. 

— Labai gailiuosi, kad pasakiau. 

— Turiu žinoti. 

— Nereikėjo man kištis. 

— Jūs ir nesikišote. Pati iš jūsų išpešiau. 

— Tik jūsų reikalas, su kuo leidžiate laiką. 

— Su Dosonu mus suvedė tik atsitiktinai susiklosčiusios 
aplinkybės. 

— Galir taip, - padvejojo Bernis, - bet man atrodo, kad jis 
jums patinka. 

Amelija nusuko galvą į šoną, kad Bernis nematytų jos veido. 

— Paskubėkim, nes dar pavėluosim į keltą. 


Truliktas skyrius 


Išėjes iš šerifo biuro patalpų, Dosonas pasuko prie durų, ve- 
dančių į nedidelį laukiamąjį, ir apstulbo, pamatęs ten Ameli- 
ją. Ji sėdėjo ant vienos iš plastikinių kėdžių, išrikiuotų išilgai 
sienos. Amelija atrodė ne mažiau nustebusi. Pažvelgė į jį pla- 
čiai atmerktomis akimis ir iškart nusisuko. 

Dosonas priėjo ir atsisėdo šalia. 

— Kaip tu? 

Amelija pasisuko į Dosoną ir perleido jį ironišku žvilgsniu. 

— Kažin ar kada nors yra buvusi nuostabesnė Darbo diena. 

Dosonui teko pripažinti, kad atkirtis už tokį kvailą klausi- 
mą pelnytas. 

— O Hanteris ir Grantas? 

— Jie Džordžo Metkalfo namuose. Ką tik kalbėjausi su jais 
telefonu. Sako, kad buvo smagu, bet jau laukia, kad juos pa- 
siimčiau. - Amelija dirstelėjo į duris, pro kurias atėjo Doso- 
nas. - Tik nežinau, kada galėsiu jų nuvažiuoti. Gal net būtų 
geriau, jei vaikai ten ir pernakvotų. Rytoj man iš pat ryto rei- 
kia būti teisme. 

— Neabejoju, kad Lemuelis Džeksonas dėl tavęs paprašytų 
teisėjos apklausą atidėti. 

- Išgirdęs per žinias apie Stefę, jis man paskambino ir pa- 
siūlė susitarti, kad mano apklausa būtų atidėta, bet aš pasa- 
kiau, kad nereikia. 

— Tu tikra, kad tą kryžminę apklausą atlaikysi? 

— Pavargau jos bijoti ir noriu kuo greičiau viską užbaigti. 

Dosonas suprato Amelijos norą užbaigti reikalus su teis- 
mu, bet abejojo tokio jos sprendimo išmintingumu. Ji atrodė 
visiškai išsekusi. 

— Arjau pasakei vaikams apie Stefę? 

— Neišmanau, kaip tai padaryti, juolab kad ir pati dar iki 
galo neįsisąmoninau. 

Dosonas akimirką patylėjo, o tada tarė: 

— Manau, jau žinai, kad Stefę nužudė ne atskriejusi nuo- 
lauža. 

Prieš atsakydama „taip“, Amelija sunkiai nurijo seiles. 

Per „interviu“ su šerifo padėjėju Takeriu ir jo porininku de- 
tektyvu Dosonas buvo supažindintas su pirminėmis medici- 
nos eksperto išvadomis. Stefė mirė nuo smūgio į pakaušį. Jai 
skilo kaukolė. Iš žaizdos pobūdžio galima daryti išvadą, kad 
smūgis suduotas su didele jėga... 

- Iš kur žinai? - paklausė Dosonas Amelijos. 

Ji sukryžiavo rankas ir susiėmė už šonų. 

— Lavoninėje manęs paprašė ją atpažinti. Nuspręsta iki 
atvykstant tėvams skrodimo nedaryti, bet medicinos eks- 
pertas jau buvo apžiūrėjęs žaizdą. Jis man ir pasakė, nuo ko 
Stefė mirė. 

— Arjos tėvai jau atvyko? 

— Ką tik. Juos iš karto nuvežė į lavoninę. Pasikalbėjau su 
jais. Jie visiškai sugniuždyti. Palikau juos gedinčius. 

— Taip ir pamaniau. Kad tu kažkur gedi. 

- Patvirtinus, kad įvykdyta žmogžudystė, Takeris paskam- 
bino ir paprašė atvažiuoti, atsakyti į kelis jų klausimus. Kai 
atvykau, man liepė palaukti, - galvos linktelėjimu Amelija 
parodė į uniformuotą pareigūną priimamajame už stiklo. — 
Jau praėjo pusė valandos. 

Nusikaltimo vieta Sent Neldos saloje dar buvo saugoma, 
bet kažkuris iš aukštesniųjų pareigūnų, atsakingų už šią bylą, 
atsižvelgęs, kad padarytas sunkus nusikaltimas, nusprendė, 

kad jį tirs ne Sent Neldą aptarnaujanti nuovada, o centrinis 
šerifo biuro poskyris. 

Biuro teritorijai priklausė ir gamybinį primenantis pastatų 
kompleksas, aptvertas spygliuota viela. Gali būti, kad spren- 
dimas perduoti bylą centrinei būstinei buvo bauginimo tak- 
tikos dalis. 

Dosonas čia praleido visą dieną, atsakinėdamas į nesibai- 
giančius dviejų detektyvų klausimus. Lauke jau temo; jį pa- 
leido su sąlyga, kad iškilus būtinybei jis nedelsdamas prisi- 
statys apklausai. 

Kad Amelija geriau suprastų, kas dedasi, Dosonas jai viską 
papasakojo. | 

— Takeris ir jo porininkas, pavarde Vilsas... Takeris ir Vil- 
sas - skamba, it jie būtų kokia fokusininkų pora. Tai va: kai 
netardė abu kartu ar pakaitom, kuriam laikui palikdavo mane 
apklausų kambaryje vieną. Spėju, jie mane įtaria. Vienas vaidi- 
no gerąjį farą, kitas - blogąjį. Gal net būčiau išsigandęs, jei vai- 
dyba nebūtų buvusi tokia prasta. Blogasis faras Takeris man 
pareiškė turintis kratos orderį apieškoti paplūdimio namą. 

Amelijos žvilgsnyje šmėstelėjo susirūpinimas. 

— Jie taip rimtai tave įtaria? 

— Nusikaltimo įrankio jie neras. O bjauriausia, jog nuomos 
agentūra turėjo pranešti namo savininkui, kad jo namai bus 
apversti aukštyn kojom. Vargu ar gausiu gerą rekomendaciją, 
jeigu kada vėl sumanyčiau išsinuomoti būstą. 

— Tu dar sugebi juokauti? 

Dosonas perbraukė pirštais per plaukus. 

— Jei nejuokaučiau, tikrai pakvaiščiau. Jau vien dėl to, kad 
mane laiko įtariamuoju. Noriu, kad žinotum: aš čia niekuo 
dėtas. 

Amelija tiriamai pažvelgė Dosonui į akis. 

— Nustatyta, kad Stefė mirė maždaug tuo pat metu, kai 
tave matė su ja kalbantis kaimelyje. 

— Taip. Suknistas reikalas, bet aš paaiškinau detektyvams, 
kaip viskas buvo. Su Stefe susidūriau parduotuvėje. Ji nešė- 

si sunkius maišus, nes prisipirko geriamojo vandens. Lauke 
pylė kaip iš kibiro, todėl pasisiūliau nunešti jos pirkinius į 
mašiną. Taip ir padariau. Ją ten palikęs, nuvažiavau į prie- 
plauką, prisipyliau degalų ir pasukau paplūdimio link. Ma- 
niau, bus mane aplenkusi. Todėl nustebau, kai privažiavęs 
prie jūsų namo pamačiau, kad nėra mašinos. Spėjau, kad už- 
suko pas Mikį, nes man sakė ketinanti pasižiūrėti, ar negaus 
ten kokio maisto išsinešti. Kitką jau žinai. 

- Ir šis susitikimas su Stefe tau visiškai išgaravo iš galvos? 
Neužsiminei net tada, kai ilgai aptarinėjome, kodėl taip ilgai 
negrįžta. Pamiršai man pasakyti, kad ją matei? - Dosonas jau 
ketino pasiaiškinti, bet Amelija jam neleido: - Nesivargink 
išsigalvodamas paaiškinimą. Žinau, kodėl man nieko nesa- 
kei. Nenorėjai, kad sužinočiau apie jūsų su Stefe... draugiškus 
santykius. 

— Draugiškus? Skamba kaip eufemizmas. 

— Bernis judu matė kartu. 

Prakeikimas! Ir kurių galų nepasakė jai anksčiau? Dabar at- 
rodo kaltas. Tą patvirtino ir piktas Amelijos žvilgsnis. 

— Tarp mūsų nieko nebuvo. 

Teisinimasis nė kiek jam nepadėjo ir jau tikrai neišsklaidė 
Amelijos įtarimų. 

Dosonas giliai įkvėpė: 

— Ketvirtadienį, antrą mano buvimo čia dieną, išėjau pa- 
bėgioti ir jau sukau namų link, bet pasirodė iš parduotuvės 
dviračiu grįžtanti Stefė. Mūsų keliai susikirto, ir mes pasisa- 
kėm vardus. Stefė paklausė, kur apsistojau, o kai pasakiau, ji 
mestelėjo, kad mes kaimynai ir kad nesišalinčiau draugijos. 
Ir dar pridūrė: „Gal rytoj susitiksim paplūdimyje.“ Paskui nu- 
keliavom kas sau. 

— Tu padėjai jai sutvarkyti dviračio krepšį. 

— Taip, padėjau. Buvo atsilaisvinęs jį laikantis varžtas. 
Stefė baiminosi, kad važiuojant krepšys nukris ir išsibarstys 
pirkiniai. Taigi aš tą varžtą priveržiau. Užtrukau maždaug 
trisdešimt sekundžių, ne ilgiau. Tai tiek. 

— Jeigu taip, kodėl judu apsimetėt vienas kito nepažįstan- 
tys? Kai penktadienio popietę pričiupau tave šnipinėjantį, 
paklausei, kas ji tokia, nors jau žinojai. O penktadienio va- 
karą pas Mikį, kai Stefė atsivedė tave prie mūsų staliuko, ji 
kažkodėl nepasakė: „Susipažinkit, čia mūsų kaimynas. Vakar 
buvo labai malonus ir padėjo man pritvirtinti dviračio pirki- 
nių krepšį.“ 

— Paklausiau, kas ji, nes kai susipažinome, ji nepaminėjo, 
ką veikia tavo namuose. Maniau, gal giminaitė. O pas Mikį, 
manau, pajuto nuo tavęs sklindantį akivaizdų priešiškumą 
man ir, spėju, tik spėju, baiminosi dar labiau tave suerzinti. 

— Taigi, sekdamas Stefės pavyzdžiu, irgi nutarei apsimesti 
jos nepažįstantis. 

— Ko gero, - veikiamas tiriamo Amelijos žvilgsnio, Doso- 
nas svarstė, ar ji žino ir apie tą kitą kartą. Žino ar ne, bus 
geriau, jei dabar pat jai atvirai pasakys. - Buvome susitikę 
vienu du dar kartą. 

— Kada? 

- Irgi ketvirtadienį. 

— Tą pačią dieną, kai susipažinot? 

— Vėlų vakarą. Aš atėjau padėti tavo laikrodėlio ant ve- 
randos turėklo. Stengdamasis, kad manęs nepastebėtų, pri- 
slinkau iš kiemo pusės, o tada parvažiavo Stefė ir užklupo 
mane nusikaltimo vietoje. Neturėjau kitos išeities, teko suk- 
tis iš padėties. Suskiedžiau jai, kad išgirdau kažkokį įtartiną 
triukšmą ir atėjau sulaikyti įsibrovėlio. Čia buvo ir dalis tie- 
sos. Iš tikrųjų stebėjau tavo namą, o ypač naktį. Dėl tau jau 
žinomų priežasčių. 

— Slankiojai vidury nakties aplink mano namą, ir jai nekilo 
jokių įtarimų? Nesukėlė triukšmo, nesišaukė pagalbos ir net 
nepaklausė, kokį velnią tu čia veiki? 

- Ji negalėjo to padaryti, nes buvo girta. Girta kaip pėdas. 
Padėjau jai išlipti iš mašinos ir nuvedžiau iki durų. Ji meldė, 
kad nieko tau nesakyčiau. O kadangi nenorėjau, kad sužino- 
tum, jog apsistojau gretimame name... 


Riba + 171 


- Šnipinėti. 

— Nuraminau, kad nieko tau nesakysiu, jei pasižadės tiek 
išgėrusi daugiau prie vairo nesėsti. 

— Judu sudarėt sąjungą. 

Labai nenorom Dosonas gavo pripažinti, kad daugmaž 
taip ir buvo. 

— Bet toji sąjunga mums iš esmės nieko nereiškė. 

— Nejaugi? Policija su tuo gal ir nesutiktų. Ar jie žino apie 
judviejų slaptus susitikimus? 

— Taip, aš jiems pasakiau. 

Amelija truputį nusiramino, bet vis tiek žvelgė į Dosoną 
piktai ir įtariai. 

— Spėju, ji buvo puikus asmeninės informacijos apie mane 
šaltinis? O gal domino ir dėl visai kitokių priežasčių? 

- Į pirmąjį klausimą atsakymas - ne. Nė nedrįstu spėti, ką 
turi galvoje, sakydama „dėl visai kitokių priežasčių . 

— Baik, Dosonai, neapsimesk kvailučiu. Ji buvo draugiška, 
mėgstanti paflirtuoti mergina, o dar labai daili, ypač - apsi- 
vilkusi bikiniu. 

— Taip, dėl to nesiginčysiu. Tik kad dvigubai jaunesnė, be- 
veik dvigubai. 

— Jai tas nebuvo svarbu. Pati man sakė, kad susitikinėja su 
vyresniu. 

Dosonas sunerimęs paklausė: 

— Dirkas buvo už ją vyresnis? 

- Žinai apie jį? 

— Naktį, kai grįžo girta, Stefė užsiminė: „Mudu su Dirku 
išdažėm butelį „Kapitono Morgano“. Detektyvai nori jį ap- 
klausti, bet jiems nepavyksta to tipo rasti. 

— Dėl tos pačios priežasties ir mane čia iškvietė, - paaiški- 
no Amelija. - Kad išsiaiškintų, ką apie jį žinau. 

— Ir ką tu apie jį žinai? 

— Nežinau net pavardės. 

Dosonas su augančiu susidomėjimu klausėsi, ką Amelijai 
pavyko sužinoti apie paslaptingąjį Dirką. 

— Ar Stefė paaiškino, kodėl nenori judviejų supažindinti? 

— Susidariau įspūdį, kad ir jis to netroško. Atseit jauki šei- 
mos aplinka jam nepatiktų. 

— Ar Stefė apibūdino, kaip Dirkas atrodo? 

—- Už ją vyresnis, bet nepasakė, kiek. Turi tatuiruočių, 
barzdą... 

- Šit kaip... 

— Susimąstei. Apie ką galvoji? 

— Tas Dirkas labai jau paslaptingas. 

Dosonas atsistojo ir priėjo prie skelbimų lentos, nukabi- 
nėtos ieškomų asmenų nuotraukomis - tikras grėsmingų 
veidų koliažas. Viena iš jų gerokai skyrėsi nuo kitų. Iš nuo- 
traukos žvelgė angeliškas veidelis, gaubiamas garbanotų 
šviesių plaukų. Nė trisdešimties neturinti mergina ieškoma 
dėl ginkluoto apiplėšimo ir nužudymo. Už naudingą infor- 
maciją buvo žadama dvidešimt penkių tūkstančių dolerių 
premija. Skelbime įspėjama, kad nusikaltėlė ginkluota ir pa- 
vojinga. 

Ne visada išvaizda atspindi polinkį nusikalsti. 

Dosonas pasisuko į Ameliją. 

— Nesinaudojau Stefe, kad surinkčiau apie tave informaci- 
ją, bet gali būti, kad tai darė kas nors kitas. Kažkas, kam rū- 
pėjo žinoti viską apie tave ir berniukus, kažkas, kam rūpėjo, 
kur esi ir su kuo. Kažkas, kam labai įdomi tavo dienotvarkė, 
ką veiki, kada išvažiuoji ar parvažiuoji. 

Gilus trūkčiojantis kvėpavimas buvo ženklas, kad Amelija, 
nors ir nieko nesako, puikiai supranta, ką jis turi omenyje. 

Dosonas tyliai pridūrė: 

- Čia svarbus amžiaus faktorius. 

— Deja, nežinom, kiek tam Dirkui metų. 

— Tarkim, kad amžius atitinka. 

— Verčiau neatitiktų, - jau stodamasi paprieštaravo Ameli- 
ja. - Vyras, kurį Stefė man apibūdino, į Džeremį visai nepa- 
našus. 

— Tatuiruotes lengva pasidaryti, o barzdai užsiželdinti pa- 
kanka savaitės kitos. Džeremis dingo prieš metus ir tris mė- 
nesius. 

— Negi manai, kad neatpažinčiau vyro, už kurio buvau ište- 
kėjusi? Net ir su barzda. 

— Tu atpažintum, bet šiaip kas - ne. Be to, Džeremio Ve- 
sono niekas ir neieško. Visuotinai pripažinta, kad Vilardas 
Strongas sušėrė jį savo išbadėjusiems pitbuliams. 

Amelija instinktyviai žingtelėjo atgal, bet, pakinkliais pri- 
silietusi prie kėdės sėdynės, staiga vėl atsisėdo. Dosonas įsi- 
taisė šalia. Jis troško paglostyti jai skruostą ar bent paimti 
už rankos, bet, baimindamasis griežto Amelijos atkirčio, su- 
silaikė. 

— Man dar kai kas neduoda ramybės. 

Amelija purtė galvą, taip parodydama, kad iš anksto atme- 
ta jo prielaidas. Vis dėlto Dosono tai nesulaikė. 

- Šito detektyvams nesakiau, nes norėjau, kad tu suži- 
notum pirma. - Ir Hedlis. Dosonas be galo pasitikėjo Gario 
Hedlio nuojauta. - Kai sutikau Stefę parduotuvėje, ji vilkėjo 
apsiaustą nuo lietaus. Aš dar paerzinau, kad labai jau spal- 
vingas - raudonas, išmargintas ryškiai geltonomis ir balto- 
mis ramunėmis. Ji man atkirto pasiėmusi jį iš tavo mašinos 
bagažinės. 

— Tas apsiaustas mano. Kartą su Džeremiu savaitgalį pra- 
leidom Čarlstone. Oras subjuro, ir man prireikė lietpalčio. 
Nusipirkau pirmą pasitaikiusį. Šiaip jau tokių nesirenku, to- 
dėl laikiau jį čia, paplūdimio name, ir niekur kitur, išskyrus 
šią salą, jo nedėviu. 

— Kai mačiau Stefę paskutinį kartą, ji su tuo apsiaustu nuo 
lietaus stovėjo prie mašinos... 

— Ne. 

— Užsimetusi gobtuvą. 

— Gana! 

— Amelija... 

— Daugiau nieko nenoriu girdėti. 

Sulig šiais žodžiais greta budėtojo langelio atsivėrė durys, 
pro jas išėjo Takeris ir Vilsas. 

— Na, pone Skotai, - nutęsė Takeris, - labai gerai, kad jūs 
dar čia. Nereikės gaišti laiko važinėjimui. 

— Susitikau ponią Nolan. 

— Ačiū, kad užsukote, ponia Nolan, - pasisveikino Vilsas. 
Takeris buvo drūtas ir žemo ūgio, o Vilsas - ištįsęs ir pakum- 
pęs, visa savo laikysena labiau primenantis gerbiamą profe- 
sorių. Iš tų dviejų detektyvų jis buvo jautresnis, ir pro jo akis 
nepraslydo, kad Amelija sukrėsta. - Ponia, jums negera? 

— Nieko baisaus. Tiesiog buvo siaubinga diena. 

— Taip. Mes suprantame, kaip jus apsunkinome, prašyda- 
mi pas mus atvykti, juolab tokiu vėlyvu metu. 

— Niekis. Jei tik galiu, mielai padėsiu. 

— Netrukus su jumis pasikalbėsime, - užtikrino Vilsas. 

— Bet pirmiausia - su ponu Skotu, - Takeris truktelėjo 
aukštyn, ar bent bandė truktelėti, kelnių diržą ir kreivai vyp- 
telėjo Dosonui. - Jau ketinome pas jus važiuoti. 

- Jūsų paslaugoms. - nors tonas buvo žaismingas, detek- 
tyvo šypsnys Dosonui pasirodė pikta lemiantis. 

— Ar pažįstat tokį Rėjų Deilą Hafmaną? 

— Pavardė man visiškai negirdėta. 

— Jūs dėl to tikras? - kiek švelnesniu tonu paklausė Vilsas. 

— Visiškai. O kas jis? 

— Recidyvistas, - atsakė Takeris. - Turime jį čia kamero- 
je. Per kalėjimo „telegrafą“ jis sužinojo, - nors užmušk ne- 
suprantu, kaip jie tai sugeba, - taigi, jis nugirdo, kad apklau- 
siame jus dėl panelės De Marko nužudymo, ir pasiūlė tartis. 

— Dėl ko tartis? 

Vilsas įsiterpė: 

— Kad mainais už informaciją apie jus panaikintume jam 
kaltinimus. 

- Atleiskit, bet tas žmogus jus mausto. Aš jo nė nepažįstu. 

Takeris vyptelėjo, jau neslėpdamas piktdžiugos. 

— Ojis kalba kitką. 

— Man nusispjaut, ką jis ten kalba. 

— Ir be reikalo, - Takeris prisiartino prie Dosono ir įsmeigė 
įjį piktą žvilgsnį. - Tai va: Rėjus Deilas tvirtina vieną praeitos 
savaitės vakarą River gatvėje pardavęs jums krūvą narkotikų. 

Dosonui leido vieną kartą paskambinti. Jis surinko Hedlio 
numerį. 

— Dabar negaliu kalbėti. Turim svečių. Nosį kutena kaber- 
nė kvapas, kepsniai jau ant grotelių, Eva maišo salotas. 

— Praeitą naktį nužudyta Amelijos Nolan vaikų auklė. 

Dosonui pasirodė, kad jis girdi, kaip sukasi krumpliaračiai 
Hedlio galvoje. 

— Luktelėk. 

Kol Hedlis nuėjo įspėti Evos ir svečių, kad vakarienė vė- 
luos, Dosonas dirstelėjo per petį. Detektyvai buvo per tokį 
atstumą, kad negalėjo girdėti, ką jis kalba, bet akylai jį stebė- 
jo. Takeris tapšnojo savo atsikišusį pilvą. Tarsi tai būtų poli- 
cininko lazda, skirta bausti ir bauginti. 

Dosonas nebuvo tikras, kiek detektyvai jam leis kalbėtis, 
todėl, kai Hedlis vėl atsiliepė, įspėjo: 

— Turiu nedaug laiko, todėl klausyk ir nepertrauk. 

Pagal ant sienos kabantį didžiulį laikrodį, jis užtruko šimtą 
dvidešimt aštuonias sekundes, per kurias glaustai papasako- 
jo apie kelių pastarųjų dienų įvykius, papildydamas faktais, 
kuriuos nuslėpė per ankstesnius pokalbius. 

Kai užbaigė, Hedlis tesugebėjo išstenėti: 

- Jėzau. 

— Taip. Nutikimas su rankiniu laikrodėliu Ameliją išgąsdi- 
no, nes ji suprato, kad ją seka. 

- Tu. 

— Ne aš. Ji tą pajuto dar prieš man pasirodant. Dar buvo 
nuotraukos. - Dosonas papasakojo Hedliui ir apie jas, igno- 
ruodamas priekaištus, kad apskritai sugalvojo fotografuo- 

ti. - Mes ir dabar nežinom, kur jos dingo. Sulopytas kamuo- 
lys - irgi mįslė. 

— Sakei, kad Stefė vairavo Amelijos mašiną ir vilkėjo jos lie- 
taus apsiaustą. 

— Labai krintantį į akis. Be to, buvo užsimaukšlinusi gob- 
tuvą. Buvo tamsu, pylė kaip iš kibiro. Iš nugaros ją lengvai 
galėjo supainioti su Amelija. 

— O Dirkas dingo nežinia kur. 

Dosonas staiga iškvėpė: 

— Tokie tad reikalai. Ką manai? 

— Atsakymą jau žinai. 

Taip, žinojo. 

— Amelija nenori to pripažinti, bet išsigando. Nuojauta 
manęs neapgauna. 

— Negalim atmesti, kad klystam, - balsu svarstė Hedlis. — 
Gal mergina kam perėjo kelią, ir tas kažkas ją nugalabijo. 

— Galir įmanoma, bet jei Stefė ir turėjo priešų, ji nė žodeliu 
apie tai neužsiminė. Užtat puikiai žinom, kad Amelija priešą 
tikrai turėjo. 

— Gerai, tarkim, Džeremis gyvas. Ką išloštų nužudęs savo 
buvusią žmoną? 

— Atgautų vaikus. 

— Velnias, - nusikeikė Hedlis. - Tik to ir trūko. 

— Jis kartą Amelijai sakė bet kuria kaina išsikovosiantis, 
kad sūnūs būtų su juo. 

— Beje, paskambinau į Vesono gimtojo miesto laikraštį, 
suvaidinau kietą agentą ir paprašiau, kad man persiųstų 
elektroniniu paštu jo tėvų nekrologą. Kaip reikiant juos 
spustelėjau. Aiškinau apie nacionalinį saugumą ir taip to- 
liau. Tai va, šiandien popiet tą nekrologą gavau. Buvo ir 
nuotrauka - maloni pora, nufotografuota dvidešimt penk- 
tųjų vedybų metinių proga. Moters suknelės korsažas puoš- 
tas rožėmis. 

— Ne Karlas ir Flora. 

— Tikrai ne. 

- Ir net jei Džeremis buvo jų tikras sūnus, jį užaugino 
ne jie. 

— Matyt. 

Daugiau nieko šia tema pasakyti neišėjo, nes Takeris uždė- 
jo Dosonui ant peties ranką ir burbtelėjo: 

- Minutė. 

— Turiu baigti, - pasakė į ragelį Dosonas. 

— Jau nebėra kur skubėti. Eva niršta, bet jai praeis. Visada 
praeina. - Akimirką patylėjęs, Hedlis pridūrė: - Reikia tą Dir- 
ką surasti. 

— Kad jau taip... Manau, tau vertėtų atvykti. 

- Į Savaną? 

- Jei Dirkas yra Džeremis, juk norėsi jį susekti ir pričiupti, 
ar ne? 

— Gali neabejoti. Rytoj iš pat ryto paskambinsiu Knucui ir 
paprašysiu, kad imtų telkti pajėgas. 

— Gal spėtum atvykti dar šįvakar? 

- Šivakar? 

— Dėl dviejų neatidėliotinų priežasčių. Pirma: reikia, kad 
kas nors saugotų Ameliją. 

— Maniau, pats tuo užsiimsi. O antra priežastis? 

— Reikia sumokėti už mane užstatą. 

Dar prieš padėkodamas Hedliui, kad jį ištraukė iš kalėjimo, 
Dosonas paklausė, ar Ameliją saugo. 

— Vakar, iškart po tavo skambučio, pasikalbėjau su Knucu. 
Jis turi žmonių, kuriuos prireikus naudoja apsaugai. Tokių 
lyg ir laisvai samdomų. Organizavo apsaugą Amelijai. Tiesą 
sakant, tai mergina, bet Knucas tikina, kad ji viena geriausių. 

— Tai va, kai Amelija išėjo iš šerifo biuro, ją pasekė. Ji nuke- 
liavo tiesiai į savo butą, kur praleido naktį be jokių nutikimų. 
Išėjo šįryt aštuntą. - Hedlis dirstelėjo į savo laikrodį. - Maž- 
daug prieš dešimt minučių. 

— Vadinasi, jai viskas gerai? 

— Juk sakiau. 

— O berniukai? 

— Berniukų su ja nebuvo. 

— Turbūt jie pas Amelijos kolegą iš muziejaus. Ji užsiminė, 
kad įkurdins juos ten. Manau, vaikams taip bus geriau. Vis 
dėlto reikia, kad kas nors saugotų ir tuos namus. - Dosonas 
pajuto, kad Hedlis jį smalsiai stebi. - Kas? 

— Turint omeny, kad tu ką tik ištrūkai iš cypės, labai jau 
rūpiniesi ta našle ir jos dviem vaikais. 

- Jeigu jiems kas nutiktų, gausi atsakyti, kad neperspėjai 
vietos policijos dėl galimo Džeremio prisikėlimo iš mirusiųjų. 

Kiek susierzinęs, Hedlis atšovė: 

— Vienas iš Knuco savanorių jau stebi to muziejininko na- 
mus. Nuraminau? 

— Ko nesakei? 

— Buvau labai užsiėmęs. Reikėjo ištraukti tave iš belangės. 

— Beje, ačiū. 

Hedlis tik šnypštelėjo. 

Dosonas kalbėjo toliau: 

- Iš tikrųjų nelabai išsigandau, kad man oficialiai pateiks 
kaltinimus. - Jis praleido kalėjime nemalonią naktį - laimė, 
ne vienoje kameroje su Rėjum Deilu Hafmanu. Būtų jį mielai 
prismaugęs, jei tas būtų pakliuvęs jam į rankas. - Tik laiko 
klausimas. Mane vis tiek būtų netrukus išleidę. 

Hedlis mostu parodė Dosonui mašiną, išsinuomotą Sava- 
nos oro uoste. 

— Kodėl taip manai? 

— Todėl, kad jie neturi prieš mane jokių įkalčių. 

Hedlis nuotoliniu raktu atidarė mašinos dureles. Jiedu įsė- 
do į mašiną, Hedlis tuojau pat įjungė variklį. 

— Dėl neteisėto narkotikų laikymo ar dėl nužudymo? 

— Aišku, kad dėl Stefės nužudymo. 

Hedlis uždėjo ranką ant pavarų svirties ir tylėdamas žvel- 
gė į Dosoną, tarsi klausdamas dėl kito jam galbūt pateikto 
kaltinimo. 


Riba + 179 


— Gerai jau, nusipirkau iš to Rėjaus Deilo piliulių. Vakar, 
kai ėjau persirengti, mane lydėjo tas naujokas detektyvas. 
Dar visai žalias, jam buvo lengva užkalbėti dantis. Čiupau 
buteliuką su tabletėmis nuo naktinio stalelio, o kai jis leido 
man nueiti į tualetą, išbėriau visas į unitazą. 

— Koks tu gudrus, - Hedlis, piktai niurnėdamas sau po no- 
sim, išvairavo iš aikštelės. 

— Galjau aprimtum? - ramino Dosonas. - Juk tai tik... 

— Žinau. Radau tų tablečių atsargą tavo bute. 

— Ką? Įsibrovei į mano butą? 

— Nereikia čia to teisuoliško pasipiktinimo ir kalbų, kad 
nesi narkomanas. 

— Aš ir nesu narkomanas. 

— Tikrai? O ko taip dreba rankos? 

Dosonas vylėsi, kad niekas nepastebės. 

— Klausyk, man tik reikia kaip nors nuimti įtampą. 

— Dėl ko ta įtampa? 

Dosonas akimirką patylėjo, o paskui išrėžė: 

— Nevartoju nieko, ko negautum vaistinėje su daktaro re- 
ceptu. 

— Tai kurių galų neperki su receptu, o apsirūpini iš gatvės 
tipų, ir dar tokių kaip Rėjus Deilas? Dievai žino, ko į jas pri- 
dėta. 

Dosonas jau ketino atsikirsti, bet širdyje nebuvo tikras, 
kad tabletės, kurias geria, nėra kenksmingos. Jam svarbiau- 
sia, kad jos veikė. Svaiginimasis buvo efektyvus ir trumpa- 
laikis, bet Dosonui atrodė, kad net akimirka be košmarų 
verta rizikos. Bala nematė, kad vartoja neaiškios kilmės pre- 
paratus. 

— Aš atsargus, - murmtelėjo. 

— Kurgi ne. Perki tik iš patikimų ir dorų narkotikų parda- 
vėjų. 

Dosonas neatsakė į krikštatėvio sarkastišką pastabą, nes 
žinojo, kad tas teisus. Jis suprato, kad elgiasi visiškai neatsa- 
kingai. Todėl nė nebandė teisintis. 

— Dabar suk į dešinę. Viešbutis už kvartalo kairėje. 

Išvykdamas į Sent Neldos salą, Dosonas pasiėmė tik daik- 
tus, kurių jam galėjo prireikti gyvenant prie jūros. Iš viešbu- 
čio neišsiregistravo, ir dabar dėl to džiaugėsi. Paliko Hedlį 
vestibiulyje, o pats pakilo į numerį nusiprausti ir persirengti. 
Po penkių minučių jau vėl buvo vestibiulyje, o dar po dešim- 
ties jiedu įėjo į teismo salę. 


Hoturioliktas skyrius 


I isiass pradėjo darbą tuoj po devynių. Teisėja pasakė, kad 
tikisi, jog visi smagiai praleido šventinį savaitgalį, o paskui 
paklausė Vilardo Strongo advokato, ar jis pasirengęs pradėti 
kryžminę liudytojos apklausą. 

Maikas Glisonas atsistojo. 

— Pasirengęs, jūsų kilnybe. 

Į salę atlydėjo Ameliją. Jau sėdantis į liudytojo vietą, jai 
priminė, kad yra davusi priesaiką. 

Sėdėdamas šalia Dosono salės gale, Hedlis bambėjo: 

— Kas tau pirmiausia krito į akis? Jos protas, kuklumas ar 
savitvarda? 

Dosonas nieko neatsakė. Maikas Glisonas pradėjo ataką, 
klausdamas Amelijos, ar dar iki susipažindama su Vilardu 
Strongu jau buvo susidariusi apie jį nuomonę. 

— Nesuprantu, ką turite omenyje. 

— Paaiškinsiu, ką, ponia Nolan. Jūsų vyras grįžta iš karo. 
Akivaizdu, kad kenčia nuo potrauminio streso. Ką darote 
jūs? Padrąsinate jį? Guodžiate? Stengiatės būti kantri ir mei- 
li? Ne. Jūs paliekate jį ir dar pasiimate sūnus. 

Džeksonas kaipmat pašoko iš vietos: 

— Prieštarauju! 

— Argi ne tiesa, ponia Nolan, jums labai nepatiko, kad vy- 
ras nuo jūsų nusisuko, o ypač erzino jo draugystė su ponu 
Strongu, todėl jus apėmė... 

— Jūsų kilnybe... 

— ..„piktdžiugiškas pavydas? 

Teisėja keliskart stuktelėjo plaktuku ir pareiškė palaikanti 
Džeksono prieštaravimą. 

Bet tai buvo tik pradžia. Nieko nepaisydamas, Glisonas ir 
toliau bandė priversti suabejot Amelijos patikimumu ir pa- 
dorumu. Jos pastangas nutraukti santuoką jis pavadino žiau- 
riomis ir savanaudiškomis. 

Atkakliai Ameliją klausinėjo apie tuos du kartus, kai buvo 
susitikusi su kaltinamuoju, - per Hanterio gimtadienį ir tą 
dieną, kai ieškodamas Džeremio jis atėjo į jos namus mieste. 
Pasitelkęs šiuos incidentus, Glisonas bandė Ameliją diskredi- 
tuoti, stengdamasis įtikinti, kad Amelija linkusi isterikuoti 
arba turėjo nusikalstamų ketinimų. 

Klaidingai pasirinkta strategija. Amelija laikėsi ramiai. Ne- 
rodė susinervinimo, net ir pabrėždama, kad Vilardas Stron- 
gas kėlė rimtą grėsmę jai ir jos vaikams. 

Galiausiai advokatas, matyt, suprato, kad jos savitvarda 
daro kur kas didesnį įspūdį nei jo teatrališki gestai. Kad šitaip 
tik dar labiau suerzins prisiekusiuosius, ir jie tik dar labiau 
ims Ameliją užjausti. Po valandos, taip nieko ir nepešęs, Gli- 
sonas užbaigė apklausą, pareikšdamas teisėjai, kad daugiau 
klausimų Amelijai neturintis. 

Amelija nulipo nuo pakylos, ir teismo sekretorius išvedė ją 
pro tas pačias duris kaip ir anksčiau. 

Dosonas sušnibždėjo „eime“, ir su Hedliu išėjo pro duris 
teismo salės gale. 

Pamatė Ameliją koridoriuje. Rankose ji turėjo mobilųjį te- 
lefoną ir rinko numerį, o tada pastebėjo juodu. Iš nuostabos 
nusvarino rankas. 

— Jus išleido iš kalėjimo? 

— Atrodo, nusivylėt? 

Hedlis žingtelėjo į priekį ir atkišo dešinę ranką. 

— Ponia Nolan, Garis Hedlis. 

Amelija šaltokai spustelėjo jam ranką. 

— Jūs jo advokatas? 

— Antros kartos šeimos draugas. Ir dar jo krikšto tėvas, bet 
prašau manęs dėl to nesmerkti. - Draugiškas Hedlio šypsnys 
liko be atsako. 

Dosonas galva linktelėjo teismo salės pusėn. 

— Puikiai laikėtės. 

— Tai nebuvo talentų konkursas. 

— Taip, žinau, - kaip ir Amelija, trumpai nukirto Doso- 
nas. - Turėjau omeny, jūsų orus santūrumas buvo efektyves- 
nis negu pompastiškos Glisono tirados. 

— Man svarbu tik tai, kad viskas baigta. O dabar, jums lei- 
dus... - Amelija pabandė juos apeiti, bet Dosonas žingtelėjo į 
šoną ir užtvėrė jai kelią. 

— Kur susiruošėt? 

— Pasiimti vaikų. 

— Arjiems viskas gerai? 

— Ne, negerai, - Amelija atmetė atgal plaukus ir užkišo už 
ausies neklusnią sruogą, o tai buvo ženklas, kad teismo salėje 
parodyta savitvarda ima ją apleisti. - Vaikai vis klausinėja, 
kur aš, kada ateisiu jų pasiimti Jie supranta, kad kažkas ne- 
gerai, bet nežino kas, ir toji nežinomybė juos gąsdina. Ypač 
Hanterį, nes jis ne pagal amžių nuovokus. Kada nors vis tiek 
turėsiu jiems pasakyti, kad jų mylima auklė negyva, - Ameli- 
jos balsas virptelėjo, ir ji tai pabandė nuslėpti atsikrenkšda- 
ma. - Man metas. 

Šįkart Dosonas nebandė kūnu jai užtverti kelio, bet jaus- 
mingai ištarė Amelijos vardą. 

Ji atsisuko, visa savo kūno kalba spinduliuodama priešiš- 
kumą. 

— Jei jau taip vaikotės gerų istorijų, kodėl jums neparašius 
apie save? 

— Aš neįdomus. 

Amelija kandžiai nusijuokė. 

— O, net labai įdomus. Paslaptingas, nepastovus ir kupinas 
prieštaravimų. Ir dar... 

— Kas? 

- Neslėpsiu. Manau, kad tų tablečių, kurias geriat, dakta- 
ras neišrašė. 

Balsu jis dėl to nė už ką neprisipažintų, juolab teismo rū- 
muose. Vis dėlto linktelėjo galva. 

Amelija švelniai, bet su kartėliu ištarė: 

- Taigi. 

Kai jau pasisuko eiti, jos rankoje suvibravo mobilusis. Mo- 
teris žvilgtelėjo į ekraną ir tuojau pat atsiliepė: 

— Pareigūne Takeri? - akimirką klausėsi, o jos veidas toly- 
džio balo. - Kur jį radot? 

Dosonas kaipmat prišoko prie jos, šnibždėdamas: 

— Dirką? 

Amelija pakėlė į Dosoną akis ir linktelėjo. 

— Supratau, - pasakė Takeriui. - Praneškite man, kai... 

— Atsiprašau, ponia Nolan, - Hedlis paėmė iš jos telefoną, 
prisidėjo prie ausies ir ryžtingai patraukė prie liftų. Dosonas 
išgirdo jį sakant: - Pareigūne, aš Garis Hedlis, ponios No- 
lan draugas ir FTB agentas. Mes jau važiuojam. Prašom ten 
mūsų palaukti. 

— 
Amelija jautėsi sukrėsta ir visiškai sutrikusi. 

Po bemiegės nakties, kurią praleido žingsniuodama po 
kambarį, vartydamasi lovoje ir kūkčiodama dėl to, kas nutiko 
Stefei, net sudrebėdavo pagalvojusi, kad auka turėjo būti ji. 
Amelija karštai meldėsi ir net derėjosi su Dievu, prašydama, 
kad apsaugotų jos vaikus. 

Ji nesiliovė smerkusi Dosono Skoto už nesibaigiančias ap- 
gavystes, ne visos tiesos sakymą ir nutylėjimus, nors tuo pat 
metu jos pojūčiai išdavikiškai priminė jo nuogo kūno prisi- 
lietimą, jo susijaudinimą, geidulingus bučinius ir jos pačios 
karštą atsaką. 

Paryčiu jai vis dėlto teko nustumti visus šiuos išgyvenimus 
į šalį ir susiimti, kad deramai atrodytų teisme. Iš esmės ne- 

buvo taip baisu, kaip ji manė. Maikas Glisonas ją vertė basą 
vaikščioti per karštas anglis, bet ji, kaip ir visi susirinkusie- 
ji salėje, suprato, kad tai tebuvo desperatiškas bandymas ją 
apjuodinti, o ne jo nuoširdus įsitikinimas. Jai kone pagailo 
Vilardo Strongo, priversto sėdėti ir žiūrėti, kaip jo reikalai 
prastėja, o ne priešingai. 

Tačiau viskas jau baigta, ir nebereikia daugiau dėl to suk- 
ti galvos. Amelija norėjo pasiimti vaikus, grįžti į paplūdimio 
namą ir pliuškentis jūroje. Svajojo apie vėjelį, kedenantį 
plaukus, ir druskos skonį ant lūpų. Norėjo juoktis ir drauge 
su sūnumis žaisti smėlyje. Bet net ir šie susikurti viliojantys 
vaizdai nepadėjo atsikratyti širdies nerimo. 

Džiaugsmą dėl to, kad jau nebereikės liudyti teismo proce- 
se, smarkiai temdė Stefės nužudymas. Amelija vis suko galvą, 
kaip auklės dingimą reikės paaiškinti berniukams, kaip jiems 
pasakyti tiesą, kartu neįskiepijant vaikams mirties baimės. 

Amelija tikėjosi, kad sūnūs jau bus pamiršę Dosoną ir jai 
nebereikės su jais apie jį kalbėtis. 

Vis dėlto jai nedavė ramybės Dosono gebėjimas išdygti 
tada, kai ji mažiausiai to tikisi. Kaip kad nutiko teismo rūmų 
koridoriuje. Kameroje praleista naktis Dosonui nepraėjo be 
pėdsakų: akys įdubusios, išsekęs. Ir vis dėlto velnioniškai pa- 
trauklus. Jį pamačius, Amelijai padažnėjo pulsas, nors buvo 
tvirtai nusprendusi likti abejinga. 

Dar keisčiau, kad tas pagyvenęs vyriškis, prisistatęs Do- 
sono draugu ir krikštatėviu, pasičiupo jos mobilųjį ir ėmėsi 
nurodinėti. 

Po šitiek per trumpą laiką ją užgriuvusių sukrečiančių įvy- 
kių, įžengusi į teismo rūmus, kurie prieš jos pačios norą jau 
darėsi gerai pažįstami, Amelija vėl atsidūrė Hedlio ir Dosono 
draugijoje. 

Vykdydamas nurodymą, šerifo padėjėjas Takeris laukė jų 
vestibiulyje, ten pat, kur vakar ji kalbėjosi su Dosonu. 

Detektyvas iškart jį užkalbino: 

— Turbūt jaučiatės čia kaip namie? 

Dosonas ignoravo kandžią pastabą ir nieko neatsakė. 

Takeris mandagiai linktelėjo Amelijai, o tada pasisuko į pa- 
gyvenusį vyriškį. 

— Jūs agentas Hedlis? 

Hedlis paspaudė detektyvui ranką ir pateikė savo pažymė- 
jimą. 

Grąžindamas dokumentą, Takeris paaiškino: 

— Tiriant De Marko bylą, šerifo biuras bendradarbiauja 
su Savanos policijos departamentu. Jei papildomai prireiks 
pagalbos, pasitelksime ir Džordžijos tyrimų biurą. Kodėl čia 
kišasi FTB? 

— Ne FTB. Tik aš. Veikiu kaip ponios Nolan draugas. 

— Šit kaip, - Takeris skeptiškai nužvelgė Hedlį, o tada krei- 
pėsi į Ameliją: - Pakviečiau jus atvykti, nes, manau, jums bus 
įdomu sužinoti, kad Dirko pavardė - Arnsonas. Atsivežėm jį 
čia, dabar jį apklausia Vilsas. 

— Kur jį radot? - paklausė Dosonas. 

- Čia, Savanoje. Savaitei išsinuomotame bute, bet gana 
tvarkingame. 

Įsiterpė Amelija: 

— Stefė man sakė, kad Dirkas dirba prieplaukoje. 

— Jo sritis - elektroninės sistemos, - patikslino Takeris. - 
Įmantrūs moderniųjų technologijų daikčiukai. Susisiekėme 
su jo darbdaviu ir tikriname šią informaciją. 

Žodis „elektronika“ Amelijai sukėlė nemalonių prisimini- 
mų - juk tai sritis, glaudžiai susijusi su Džeremio darbo po- 
būdžiu. Ji pastebėjo, kad ir Dosonas sukluso. Jis pasėjo jai 
galvoje mintį, kad Džeremis gali būti gyvas, tik pasivadinęs 
Dirku. Jei taip, vien nuo minties, kad jis dabar yra su ja po 
vienu stogu, jai pasidarė sunku kvėpuoti. 

Hedlis paklausė: 

— Ar tas Dirkas turi kokį asmens dokumentą? 

- Floridos Valstijos vairuotojo pažymėjimą, du tūkstančiai 
devintųjų fordo pikapo draudimo kortelę, vieną kreditinę ir 
vieną degalų kortelę. Viskas teisėta ir dar galioja. 

- Jis linkęs bendradarbiauti? - paklausė Dosonas. 
bjauriai juos iškeikė. Greičiausiai dėl to, kad Floridoje išduo- 
tas jo sulaikymo orderis. 

— Už ką? 

— Už nesumokėtas parkavimo baudas. 

— Parkavimo baudas? 

Detektyvas klausiamai pažvelgė į Dosoną. 

— Kas? Tikėjotės ko kito? 

- Ojūs - ne? 

Takeris gūžtelėjo pečiais. 
kėtų baudų, jis pareiškė nesuprantantis, apie ką jie norintys 
su juo kalbėtis. 

- Jis neigia pažinojęs Stefę? 

— Ne. Pripažino, kad buvo keliskart susitikę, bet prisieki- 
nėja nė nežinojęs apie jos nužudymą, iki jam to nepasakę de- 
tektyvai. 

— Juk pranešė per žinias, - nenusileido Dosonas. 

— Mes irgi jam tai sakėme, bet jis užsispyręs tvirtina nie- 
ko nežinojęs. Be to, pateikė alibi tai nakčiai, kai nužudyta 
mergina. Sako, dar su keliais vyrukais darbavęsis jachtoje, 
prišvartuotoje pietiniame Sent Neldos salos doke. Dieną, kai 
buvo nužudyta panelė De Marko, jie į salą neplaukė dėl au- 
dros. Baiminosi, kad negalės sugrįžti, o saloje neturėjo kur 
apsistoti. Dirkas sako, kad spėjamu nužudymo metu jis savo 
bute lošė su draugais pokerį. Pasakė mums tų draugų vardus. 
Dabar jų ieškome, bet jis aiškina, kad vakar jie išvyko į Nau- 
jąjį Orleaną, ten jiems pasiūlė darbą. 

— Naktis, praleista prie pokerio stalo, ir staiga dingę 
draugai? 

Šįkart detektyvas buvo linkęs Dosonui pritarti. 

— Ir man įtartina. Pasikalbėjom su kelto į Sent Neldą ka- 
pitonu. Kai jam apibūdinome Dirką, iškart suprato, apie ką 
kalba. Sakė, ne kartą matęs tą vyruką denyje. Vis dėlto nepri- 

simena, ar matė Dirką kelte sekmadienį. Dėl prasto oro visą 
dėmesį buvo sutelkęs laivui suvaldyti, o paskui nutarė išvis 
likti prieplaukoje. Taigi kapitonas negali tvirtai atsakyti, ar 
Dirkas kėlėsi tądien keltu, ar ne. Be to, jachtos savininkai da- 
bar yra Šiaurės Karolinoje. Dirkas galėjo į ją patekti ir moka 
ją valdyti net ir kai jūra audringa, nes pats buvo ten instalia- 
vęs kelias išmanias apsaugos priemones. 

— Bandot pasakyti, jam nereikėjo kelto, kad nuplauktų į 
salą ir iš jos grįžtų. 

— Taip. Mes kruopščiai viską patikrinsim, - užtikrino Ta- 
keris. - Jis prisipažįsta, kad ilgai vienoje vietoje neužsibūna 
ir dažnai keičia darbus, keliaudamas išilgai rytinės pakran- 
tės. Jo „nuolatinis“ adresas - pašto dėžutė Floridoje. 

Amelija, Dosonas ir Hedlis susižvelgė. 

Dosonas vėl paklausė Takerio: 

— Arjis turi randą ant galvos? 

— Randą? 

— Lopinėlį be plaukų, likusį po sunkaus sužeidimo. 

— Kokius vėjus čia kalbat? 

Dosonui dar nespėjus paaiškinti, kodėl uždavė tokį klausi- 
mą, įsikišo Hedlis: 

— Ponia Nolan Dirko iš pavardės nepažįsta, bet gal pažintų 
iš išvaizdos? Jei taip, gali būti, kad man teks įsikišti į jūsų 
tyrimą. Ar ji gali į tą Dirką pasižiūrėti? 

Takeris pakvietė visus tris prieiti prie durų. 

— Kuo galėdami talkinsime. 

— Nenoriu, kad jis mane pamatytų, - įspėjo Amelija. 

— Nepamatys. Jis apklausų kambaryje. Ten yra vienpusis 
langas. 

Ketveriukė įėjo į didelį kabinetą, kuriame darbo vietos vie- 
na nuo kitos atskirtos pertvaromis. Darbuotojai buvo užsi- 
ėmę kas kuo, bet visi metė savo darbus ir žiūrėjo, kol ketve- 
riukė perėjo patalpą. Takeris išvedė juos į steriliai tvarkingą 
koridorių. Čia jie pasuko į kairę ir išėjo į kitą, panašų į anks- 
tesnį, atrodytų, nesibaigiantį koridorių. 

Susigretinęs su Amelija, Takeris paklausė: 

— Ar panelei De Marko Dirko dėmesys buvo malonus? 

— Susidariau įspūdį, kad taip, - atsakė Amelija. - Ji laukda- 
vo pasimatymų su Dirku. 

— Ar kada užsiminė, kur jiedu susitikdavo? 

— Mikio užeigoje. Tai vienintelė per naktį Sent Neldoje vei- 
kianti pasilinksminimo įstaiga. 

— Todėl nuo jos mes ir pradėjom. Nei pats Mikis, nei kuris 
iš jo darbuotojų neprisimena, kad būtų ją ten matę su mūsų 
apibūdintu vyru. 

Amelija sumišusi papurtė galvą. 

— Nė neįsivaizduoju, kur dar jiedu galėjo leisti laiką. 

— Mes spėjame, kad jachtoje. Juk akivaizdu. Matyt, Dir- 
kas norėjo padaryti panelei įspūdį. Bet kai jo paklausėme, ar 
buvo pasikvietęs merginą į laivą, jis paneigė. Spėju, todėl, kad 
bijo prarasti darbą. Jeigu jo alibi nepasitvirtins, gausime kra- 
tos orderį, - susimąstęs Takeris pasitrynė smakrą. - Radome 
jos rankinuką su pinigais ir kredito kortelėmis. Jokių seksu- 
alinės prievartos požymių. 

- Svarstote, koks galėjo būti Dirko motyvas? - paklausė 
Dosonas. 

— Dirko ar kieno nors kito. Smūgis suduotas su tokia jėga, 
kad akivaizdu, jog nusikaltėlis stengėsi ją nužudyti. Tik dar 
neišsiaiškinome, kodėl. - Takeris mostelėjo ranka, rodyda- 
mas, kad vėl reikia pasukti. - Beveik atėjome. 

Jis ėjo pirmas ir sustojo prie durų, kurių viršuje buvo 
įrengtas kvadratinis langas. Kad prie jo prieitų, Amelijai, re- 
gis, dar nebuvo tekę įveikti ilgesnio atstumo. Po minutėlės 
sustojusi prie durų, ji negalėjo prisiverst pažvelgti pro stiklą. 

Takeriui teko ją paraginti: 

— Ponia Nolan? Ar atpažįstate? 

Amelija giliai įkvėpė ir pasuko galvą į langą. 

Vyras sėdėjo prie stalo ir kalbėjosi su detektyvu Vilsu. Kaip 
sakė Stefė, jis buvo užsiželdinęs barzdą. Rankos nuo riešų iki 
pat trumpų marškinėlių rankovių išmargintos įmantriomis 

tatuiruotėmis. Plaukai nukirpti taip trumpai, kad kaukolė 
atrodė it aptraukta plonu voratinkliu. 

Amelija atsirėmė į sieną ir su palengvėjimu iškvėpė: 

- Čia ne jis. 

Dosonas ir Hedlis taip pat priėjo arčiau ir pažvelgė pro lan- 
gelį. 

Takeris visiškai sutriko. 

— Ne jis? O ką čia tikėjotės pamatyti? 

Jausdamasi kaip paskutinė kvailė, Amelija išlemeno: 

— Pamaniau... jeigu jį pamatysiu, gal atpažinsiu. Atleiskit, 
nepažįstu. Niekada nesu to žmogaus mačiusi. Atleiskite, kad 
sugaišinau, šerifo padėjėjau Takeri. Labai prašau mane ir to- 
liau informuoti apie tyrimo eigą. Noriu, kad Stefės žudikas 
būtų sučiuptas. 

— Sučiupsim, - Takeris atkištu nykščiu parodė į vienpusį 
langą. - Gal net jau sučiupome. Perkratėm visus panelės De 
Marko daiktus ir apieškojome jūsų mašiną. Kai ką pasiėmėm 
ir atidavėm į laboratoriją ištirti. 

— Daug kas yra važiavęs mano mašina. O ir mano mažieji 
prisineša ten visokių daiktų. 

— Puikiai suprantu. Ar neprieštarautumėt, jei paprašyčiau 
jūsų ir vaikų plaukų bei seilių mėginių, kad galėtume ištirti? 

— Neprieštarauju. 

Takeris kiausiamai dirstelėjo į Dosoną. 

- Jūsų irgi prašyčiau. 

Dosonas iškėlė rankas į viršų. 

— Labai prašom. 

— Gal ir neprireiks, - tarsi nenorom pratarė Takeris. - Aš 
jums pranešiu. 

Vėl pasisukęs į Ameliją, detektyvas tarė: 

— Man labai nemalonu, kad jums tenka visa tai patirti... 
turint galvoje jūsų vyrą... ir tai, kad šįryt davėte parodymus 
Strongo teisme. 

— Ačiū, bet su šiuo reikalu jau baigta. - Amelija trumpai 
patylėjo. - Kažin, ar pati rasiu iš čia išėjimą. 

Takeris užuominą suprato, ir jie vėl leidosi į susikertančių 
koridorių labirintą. Takeris nuvedė trijulę prie pat vestibiulio 
durų, palaikė, kol Amelija išėjo, ir dar kartą padėkojo, kad 
rado laiko atvykti. Pati nesuvokdama, ji pasuko prie išėjimo. 
Dosonas ėjo greta, o Hedlis - jiems iš paskos. 

Dosono versija patyrė visišką fiasko. Galimybė, kad Dže- 
remis Vesonas gyvas, buvo labai viliojanti. Taigi Dirkas Arn- 
sonas - ne prisikėlęs Džeremis. Džeremis nesuviliojo ir ne- 
nužudė Stefės. Ir nepaėmė nuotraukų iš po durų kilimėlio, 
ir nesulopė paplūdimio kamuolio. Ir nestebėjo kiekvieno jos 
judesio. Jis nekėlė grėsmės. Džeremis negyvas. Kitaip manyti 
būtų klaiku. 

Tai kodėl ji nepajuto palengvėjimo? 

Viskas turėjo išaiškėti tą pat akimirką, kai pažvelgė į Dir- 
ką Arnsoną, bet to neįvyko. Amelija instinktyviai jautė, kad 
ji kažką pražiūrėjo. Kažką gyvybiškai svarbaus. Ji jautė tarp 
dviejų vyrų tvyrančią įtampą ir girdėdama, kaip jie paslaptin- 
gai šnibždasi, prie paradinių durų stabtelėjo. 

Nugirdo, kaip Hedlis Dosono paklausė: 

— Nusivylęs? O gal džiaugiesi? 

— Verčiau tu man pasakyk. Juk tai tu jų apsėstas. 

Amelija staiga pasisuko į vyrus. Jie sutriko ir tuojau pat 
nutilo. Amelija nužvelgė vieną, paskui kitą skvarbiu žvilgs- 
niu, jausdama, kaip sulig Dosono rankinio laikrodžio tiksėji- 
mu joje kyla pykčio banga. 

Įrėmusi į jį akis, Amelija griežtai pareikalavo: 

— Jau metas paaiškinti man, kokia čia dedasi velniava. 


Ponkioliktas skyrius 


iek ir Hedlis važiavo paskui ją krikštatėvio išsinuomo- 
ta mašina iki restorano, kur jau buvo ruošiamasi pietautojų 
antplūdžiui. Net susidarė eilutė pageidaujančių gauti staliu- 
ką žmonių. Amelija su vyrais atsisėdo prie apskrito staliuko 
bare, atskirtame nuo restorano salės. Ten buvo ramu, pri- 
temdytas apšvietimas. Prieblanda teikė privatumo pojūtį ir 
atitiko jų niūrią nuotaiką. 

Amelija ir Hedlis užsisakė šaltosios arbatos. 

Dosonas paprašė padavėjos: 

— Man viskio su ledu. 

Kai toji nuėjo, Hedlio ir Amelijos akyse pasirodė smerkia- 
ma išraiška. 

— Aš atsižegnojau nuo tablečių. Duokit man truputį laiko. 

Kol padavėja juos aptarnavo, nė vienas neištarė nė žodžio. 
Hedlis į savo arbatą subėrė du pakučius dirbtinio saldiklio, o 
Dosonas pasukiojo stiklą, kuriame skimbčiojo ledo gabaliu- 
kai. Amelija savo stiklo nė nepalietė. Sėdėjo kietai sunertas 
rankas pasidėjusi ant kelių. Šitaip ji stengėsi save padrąsinti. 
Dosonas abejojo, ar padės, kai išgirs, ką jie turi jai pasakyti. 

Hedlis atsirėmė alkūnėmis į stalo kraštą ir kiek palinko 
prie Amelijos. 

- Ar esat girdėjusi apie Golden Brančą Oregone? 

- Ne. 

— O apie septyniasdešimt šeštųjų susišaudymą? 

— Susišaudymą? 

— Tarp kelių teisėsaugos agentūrų ir radikalios grupuotės, 
besivadinančios „Tikratikiais reindžeriais“, narių. 

— Regis, esu apie juos girdėjusi. Vietos teroristai? 

— Jūs teisi. Mes išvykome į Golden Brančą su keliais arešto 
orderiais. Operacija baigėsi katastrofa. Žuvo septyni žmonės: 
du agentai ir penki grupuotės nariai. Pirmas krito Jungtinių 
Valstijų maršalo pavaduotojas. Jis stovėjo maždaug per me- 
trą nuo manęs, kai jam į gerklę pataikė kulka. 

Hedlis jai smulkiai papasakojo apie operaciją. Tai darė jau 
keturias dešimtis metų įvairiomis progomis, oficialiai ir ne- 
oficialiai, kalbėdamasis su įvairiais žmonėmis. Jam pasako- 
jant, Dosonas stebėjo Amelijos veido išraišką, bandydamas 
atspėti, ką ji galvoja. 

Kai Hedlis pritilo gurkštelėti arbatos, ji pažvelgė į Dosoną, 
tarsi klausdama: „Kam jis man visa tai pasakoja?“ Bet kai He- 
dlis prabilo vėl, Amelija sutelkė į jį dėmesį ir nepertraukdama 
klausėsi. 

Hedliui užbaigus, kelias sekundes Amelija tylėjo. Paskui 
atsikrenkštė ir paklausė: 

— Tie du... toji pabėgusi pora... 

— Karlas Vingertas ir Flora Staimel. Grupuotės vadai. Blo- 
giausi iš tos šutvės. Jų taip ir nesučiupo. 

— Net ir praėjus tokiai daugybei metų? 

— Jaučiuosi dėl to nusivylęs ir kaltas, - atsakė Hedlis. — 
Oficialiai FTB jų vis dar ieško, bet... - Hedlis liūdnai šyptelė- 
jo, - aš - kas kita. 

— Kaip manot, kas jiems nutiko? 

— Dievai žino. Per pastaruosius septyniolika metų jiems 
neinkriminuota jokių nusikaltimų, todėl manoma, kad jiedu 
negyvi. 

— O ką žinot apie jų vaiką? 

Hedlis metė žvilgsnį į Dosoną, kuris staiga susivokė, kad 
širdis jam dunksi taip, tarsi šios istorijos klausytųsi pirmą 

kartą ir degtų iš nekantrumo sužinoti, koks buvo tolesnis jos 
personažų likimas. 

Hedlis uždėjo delną Amelijai ant pirštų, nervingai gniau- 
žančių servetėlės kraštą po aprasojusiu arbatos stiklu. 

- Tiriant jūsų vyro nužudymą, paimtas jo DNR mėginys. 

Amelijos krūtinė kilnojosi, atrodė, kad jai trūksta oro. 
Akyse atsispindėjo įtampa. Ji ištraukė ranką iš Hedlio delno 
ir vėl sunėrė pirštus. 

— Aš tai žinau. 

— Bet nežinote, kad Džeremio DNR mėginys sutapo su 
kitu, jau esančiu mūsų duomenų bazėje, - tyliai pratarė He- 
dlis. - Paimtu iš namo Golden Branče. 

Akimirką Amelija žvelgė, įsmeigusi į Hedlį akis. Po kelių 
nesėkmingų bandymų prabilti pagaliau paklausė: 

— Argi tai įmanoma? 

— Mes vis dar ieškom atsakymo į klausimą „kaip?“. Ži- 
nome, kad Vesonai - ne tikrieji Džeremio biologiniai tėvai. 
Golden Branče paėmėm Floros Staimel DNR mėginį. Ji buvo 
tikroji Džeremio motina. 

— Negalit būti dėl to tikri. 

— DNR nemeluoja. 

— Džeremio mėginiai paimti praėjus beveik keturiems de- 
šimtmečiams, be to, visai kitame šalies regione. 

Dosonas suprato, kad ginčyti biologinius faktus bepras- 
miška. Amelija taip pat. 

Kiek nusiraminusi, ji tarė: 

— Net jei tiedu nusikaltėliai ir buvo Džeremio tėvai (aš tuo 
netikiu), jis negalėjo to žinoti. 

— Yra didelė tikimybė, kad žinojo, - paprieštaravo Hedlis. - 
Ar kada matėt jo gimimo liudijimą? 

— Originalas sudegė per gaisrą. 

— Taip, sudegė. Todėl, stodamas tarnauti jūrų laivynan, jis 
pateikė liudijimo kopiją. Ji lengvai galėjo būti suklastota. Gal 
kada užsiminė jums, kad buvo įvaikintas? 

- Ne. 

— O gal pastebėjot, kad jam kyla klausimų dėl tėvų? 

— Niekada. Apie jo tėvus... 

Kai Amelija staiga nutilo, Hedlis švelniai ją paragino: 

— Kalbėkite. 

Amelija akimirką dvejojo, bet paskui atsakė: 

— Kalbos apie jo tėvus buvo tabu. 

- Ir jūsų tai neverčia susimąstyti? 

Dosonui buvo akivaizdu, kad Amelija instinktyviai prie- 
šinasi Hedlio klausimo logikai ir pateikė vienintelį jai likusį 
argumentą. 

— Koks skirtumas, kas buvo Džeremio tėvai? Kas kita, jei 
jis būtų gyvas, bet jo jau nėra. 

Hedlis nei pritarė, nei paneigė. Dosonas taip pat. Vis dėlto 
jų tylėjimas buvo iškalbingesnis už bet kokius žodžius. 

Galiausiai Hedlis pratarė: | 

— Aš vis dėlto pamėginsiu rasti ryšį. Jei toks apskritai yra — 
tarp Vesonų ir Karlo su Flora. Praėjo keli dešimtmečiai, pėd- 
sakai seniai ataušę. Sprendžiant iš dokumentų ir ataskaitų 
apie tą gaisrą, visas Vesonų gyvenimas, tikras ar išsigalvotas, 
supleškėjo liepsnose. Be to, man lieka vis mažiau laiko. Po 
poros savaičių oficialiai išeinu į pensiją. 

— Kodėl jums viso to nepamiršus? 

Hedlis susižvelgė su Dosonu. 

— Jūs ne pirma manęs to klausiate. - Prieš atsakydamas į 
klausimą, Hedlis pamąstė. - Mano gyvenimą temdo kartėlis, 
kad nepavyko sučiupti Karlo ir Floros. Paskui aš sužinojau 
apie jų sūnų Džeremį, o tai jau buvo naujas posūkis senoje 
byloje. Kaip teisėsaugos pareigūnas, negaliu to ignoruoti. 

— Net jei Džeremis negyvas? 

— Nužudytas, bet nėra kūno? - Hedlis susiraukė. - Tai žio- 
jinti tyrimo spraga, Amelija, didžiulė nežinomybė, į kurią ne- 
galiu numoti ranka. Ši istorija man prasidėjo tą dieną Orego- 
ne. Negaliu jos užmiršti, nepadėjęs taško. 

- Istorija, - Amelija pasisuko į Dosoną. - Dabar man aiš- 
ku, kodėl taip manimi susidomėjot. Turbūt labai nekantravot 


196 + Sandra Brown 


išsiaiškinti, ką žinau apie Džeremio praeitį. Juk dėl to jūsų 
straipsnis būtų dar įdomesnis, tiesa? Dabar suprantu, kodėl 
klausinėjot apie Džeremio vaikystę ir tėvus. 

— Tikėjausi, kad jūsų atsakymai patvirtins jo kraujo ryšį su 
Vesonais. 

— O gal kaip tik stengėtės įrodyti, kad jis - Karlo ir Floros 
meilės vaisius. 

- Šito aš tikrai nesiekiau. 

— Manot, patikėsiu?! Toks puikus dramatinis jūsų straips- 
nio akcentas. 

- Aš ne... 

— O tie žaidimai su Hanteriu ir Grantu? Stengėtės juose 
įžvelgti kriminalinių polinkių? 

— Dieve brangus! 

- Ir, žinoma, aš. Nesistebiu, kad buvot... toks atidus. 

— Amelija... 

Nelaukdama, kol Dosonas pasakys dar ką nors, Amelija iš- 
kėlė delnus. 

- Viskas, jau ganėtinai prisiklausiau, - pareiškė ji ir atsi- 
stojo. - Man ši istorija pasibaigė šio ryto teismo posėdžiu. 
Tos niūrios fantazijos apie Dirką... - Amelija nekantriai nu- 
mojo ranka. - Jaučiuosi paskutinė kvaiša, kad akimirką lei- 
dausi įtikinama. Džeremio genai, kad ir kokie buvo, dabar jau 
nesvarbu. Jis miręs. Taigi nevelkit manęs į tą vaiduoklių me- 
džioklę ir dinkit iš mano gyvenimo. - Amelija tvirtu žingsniu 
pasuko prie durų. 

Hedlis klausiamai pažvelgė į Dosoną. 

— Taip čia ir sėdėsi? Kodėl jos nepasiveji? 

— Todėl, kad dingstu iš jos gyvenimo. 

- Bet... 

— Priežasčių su tavim neketinu aptarinėti, - tačiau Doso- 
nas jautė, kad Hedliui jos ne paslaptis. - Girdėjai, ką dama 
pasakė? Ji nenori veltis į šį reikalą. Aš, atvirai kalbant, irgi. 

Atstūmęs kėdę, Dosonas pridūrė: 

- Išsikviesiu taksi. Ačiū už gėrimą. 

Amelijos automobilis dar buvo saugomas kaip įkaltis. Turint 
galvoje aplinkybes, ji ir netroško jo susigrąžinti. Dabar vaira- 
vo kitą mašiną, jai atitekusią po tėvo mirties. Paprastai, už- 
dėjus rankas ant vairo, ją apimdavo malonus jausmas, kad jį 
lietė tėtis. Bet šiandien, kai išvairavo iš restorano aikštelės, 
visus kitus jausmus jos širdyje stelbė pyktis. 

Po šio ryto išbandymų Amelija jautėsi tartum perleista per 
mėsmalę ir dar nebuvo pasiruošusi mamos pareigoms. Todėl 
trumpai pasikalbėjo su geraširde Džordžo žmona Mole ir pa- 
klausė, ar berniukai dar galėtų pas juos pabūti. 

— Man reikia grįžti į Sent Neldą aptvarkyti ir užrakinti 
namą. Be vaikų bus greičiau. Be to, aš dar nepasiruošusi atsa- 
kyti į jų klausimus apie Stefę. Grįšiu iki sutemstant. 

Kai Molė ją užtikrino, kad berniukai smagiai žaidžia su jų 
anūkais, Amelija sėdo į keltą, plaukiantį į salą. Važiuodama 
pro Mikio užeigą, pastebėjo, kad nusikaltimo vieta aikštelėje 
vis dar aptverta geltona juosta. To vaizdo paveikta, vos nesu- 
kūkčiojo. 

Bernis sukinėjosi prie savo namo ir, ją pamatęs, pamojo. 
Amelija sustojo ir nuleido lango stiklą iš vairuotojo pusės. 
Bernis uždarė mašinos bagažinę ir atšlubavo. 

— Tu pačiu laiku. Dar spėsim atsisveikinti. 

— Visam laikui? 

- Šiandien popiet jau būsiu Čarlstone. Vakarienei suvalgy- 
siu keptų krevečių salotų, o ryt iš pat ryto leisiuos į kelionę. 
Matau, vaikų nėra su tavim. Gaila, kad negaliu su jais atsi- 
sveikinti: 

— Man irgi. Ketinau juos atsivežti ir pabūti iki savaitės pa- 
baigos, bet apsigalvojau. Dar nepasakiau jiems apie Stefę. Kol 
to nepadariau, nenoriu jų leisti į paplūdimį, nes būtinai imtų 
klausinėti, kur Stefė taip staiga dingo. 

- Išties turbūt taip geriau. Mačiau, kaip du detektyvai lan- 
džiojo po tavo namą. 

— Takeris man paskambino ir paklausė, ar galima apžiūrėti 
Stefės kambarį. Jie tikėjosi, kad gal ten aptiks ką nors, kas 
jiems padėtų surasti žudiką. - Amelija papasakojo Berniui ir 
apie Dirką Arnsoną. - Jis neneigia Stefę pažinojęs, bet tvir- 
tina turintis alibi. 

— O Dosonas Skotas? 

— Pereitą naktį praleido kalėjime, bet šįryt jį paleido. Take- 
ris neatmeta, kad jis gali būti žudikas. Manau, vien iš užsis- 
pyrimo. Jiedu vienas kitam nepatinka. 

— Nemanau, kad būtų Stefę bent pirštu palietęs. 

-— Aš irgi, - nuoširdžiai pritarė Amelija. 

— Kaip judviejų reikalai? 

— Jokių „judviejų“ nėra, Berni. 

Leisdama suprasti, kad nori pakeisti pokalbio temą, Ame- 
lija užsiminė ketinanti išvaduoti Stefės tėvus nuo vienos ne- 
malonios pareigos. 

— Sudėsiu Stefės daiktus, o tada namą užrakinsiu. Tai 
mane visada liūdina, nes nežinia, kada vėl sugrįšiu. Šiandien 
bus ypač slogu. 

— Gal nori, kad likčiau ir pabūčiau su tavim? Galiu ir rytoj 
išvažiuoti. 

Amelija metė žvilgsnį į savo namą. Jis atrodė bauginamai 
tuščias, ir akimirką ji vos nesusigundė priimti Bernio siūlymą. 

— Ne, dėkui. Nedovanočiau sau, jeigu netektumėt malonu- 
mo paskanauti tų krevečių salotų. - Amelija draugiškai pa- 
tapšnojo į atvirą langą įremtą senatvinių dėmių nusėtą Ber- 
nio ranką. - Vairuokit atsargiai. 

- Ar daviau tau savo elektroninio pašto adresą? 

- Stefė... - vardas Amelijai išsprūdo automatiškai. Skaus- 
mingas priminimas. - Ji man užrašė. 

- Palaikysim ryšį. Beje, perduok Hanteriui ir Grantui, kad 
susitiksime kitą vasarą. 

— Ir vėl leisime aitvarą. 

Atsisveikinusi su Berniu, Amelija pavažiavo iki savo namo 
ir įėjo vidun pro kiemo duris. Elektros tiekimas jau buvo at- 

naujintas, bet tai neišsklaidė liūdesio jai vaikštinėjant po ty- 
loje skendinčius kambarius. Panašų vienišumo jausmą ji pa- 
tyrė ir tada, kai pirmą kartą čia atvyko po tėvo mirties. 

Ant laiptų matėsi smėlini pėdsakai, kuriuos paliko detek- 
tyvai, atėję apieškoti Stefės kambario, - jis jau nebebuvo toks 
tvarkingas kaip anksčiau. Aplinkui mėtėsi jos daiktai. 

Amelija prisėdo ant lovos ir apverkė savo jaunąją draugę. 
O tada prisivertė imtis nemielo jai darbo. Tvarkingai sulanks- 
tė Stefės drabužius ir sudėjo į du lagaminus. Surinko visus 
jos asmeninius daiktus, palikdama tėvams patiems spręsti, 
kuriuos iš jų norės pasilikti. Kai jau baigė ir lagaminai buvo 
užsegti, nunešė juos į mašiną ir įdėjo į bagažinę. 

Bernio automobilio jau nebuvo. Amelija visa savo esybe 
pasijuto esanti viena. 

Suspausta širdimi, tuštino namą iki kitos vasaros. Vėliau 
ateis žmonės iš valymo paslaugų įmonės ir viską sutvarkys, 
bet ji pati išėmė iš šaldytuvo ir podėlio visus gendančius pro- 
duktus, nuvilko patalynės užvalkalus, iš visų pintinių surin- 
ko skalbinius, sudėjo į vieną didelį ryšulį ir nunešė į ūkinį 
kambarėlį. 

Tai buvo įprasta rutina, ji tai buvo dariusi dešimtis kartų, 
bet šiandien jautėsi ypač prislėgta. Akyse tvenkėsi ašaros, kai 
eidama iš kambario į kambarį tikrino, ar kur nepaliko įjung- 
tos šviesos, veikiančių ventiliatorių, varvančių čiaupų ar ne- 
uždarytų langų. 

Galvoje aidėjo pokalbiai su Stefe ir berniukų juokas. 

Paskutinį kartą užsuko į miegamąjį, norėdama įsitikinti, 
ar tikrai ko nepamiršo. Priėjusi prie lango užtraukti užuolai- 
das, Amelija nesusilaikė ir pažvelgė į paplūdimį bei kaimyni- 
nį namą. 

Jau žinojo, kurie langai viršuje - Dosono kambario. Pro 
tuos langus jis ją stebėjo. Amelija sunerimo, kad brovimasis į 
jos privatų gyvenimą jai įsirėžė atmintyje ne taip ryškiai kaip 
aistringas bučinys tame miegamajame, toje lovoje tarp su- 
glamžytų paklodžių, išsaugojusių Dosono kvapą. 

Kad nuvytų šalin tuos erotiškus prisiminimus ir vaizdus, ji 
paskubom užtraukė užuolaidas. 

Jau beveik nulipusi apačion, prisiminė, kad ant stalo kam- 
baryje, kuriuo naudojosi kaip darbo kabinetu, paliko nešioja- 
mąjį kompiuterį. Padėjusi į šalį rankinę, greitai laiptais užbė- 
go į antrą aukštą. 

Kai įėjo į kambarį ir pasuko prie rašomojo stalo, saulė jau 
leidosi, ilgėjo šešėliai. Tada, kiek padvejojusi, kol dar nespė- 
jo apsigalvoti, atitraukė kėdę, atsisėdo ir įsijungė kompiute- 
rį. Vis dar grauždamasi, kam tai daro, atsidarė internetą ir 
paieškos langelyje įrašė Karlo Vingerto pavardę. 

Spustelėjusi kelis klavišus, pateko į FTB ieškomiausių nu- 
sikaltėlių tinklalapį ir žvelgė į žmogų, ištisus dešimtmečius 
sėkmingai besislapstantį nuo teisingumo. Jo rūsčiame veide 
ji stengėsi rasti bruožų, primenančių jai vyrą, kurį mylėjo ir 
už kurio ištekėjo, o paskui ėmė bijoti. 

Nieko. Tarp nuotraukos kompiuterio monitoriuje ir Dže- 
remio ji neįžvelgė jokio panašumo. Bet gal nepastebėjo, nes 
pastebėti nenorėjo? Gal neviltis ją apakino? 

Ji kaip įmanydama vijo šalin mintį, kad Džeremis, jos vai- 
kų tėvas, buvo nusikaltėlių sūnus. Žmogžudžių sūnus. Ne, to 
tiesiog negali būti. 

Vis dėlto FTB agentas Hedlis, tikrai nekvailas žmogus, buvo 
tuo įsitikinęs, ir tas įsitikinimas paremtas DNR mėginiu. 

Susiėmusi už galvos, Amelija giliai atsiduso ir baimingai 
sušnibždėjo: 

— Meldžiu, Dieve, ne. 

Harieta kone pametė galvą iš susijaudinimo. 

— Sušėrė šunims? 

- Vilardas tvirtina, kad žmona, kai jis ją rado, jau buvo ne- 
gyva. 

Sėdėdamas ant lovos krašto savo viešbučio kambaryje Do- 
sonas taip sugnybo viršunosę, kad net apsiašarojo. Tik su- 

teikdamas sau fizinį skausmą galėjo ištverti šį jam nepaken- 
čiamą pokalbį. 

— Ji mirė nuo šūvio iš arti į krūtinę. 

- Šautuvas Vilardo. Sakei, kad ant ginklo rasti tik jo pirštų 
atspaudai. 

— Taip, bet jis prisaikdintas tvirtina žmonos nenušovęs. 

— Kokia jo versija? 

- Liudydamas prisipažino, kad visą dieną gėrė, kartu po 
visą Savaną ir apylinkes ieškodamas jį apgaudinėjančių mei- 
lužių. Galiausiai numojo ranka ir grįžo į miško namą, kur lai- 
ko ir dresuoja kovinius pitbulius. Vilardas tvirtina buvęs toks 
girtas, kad nė nepajėgęs išsiropšti iš savo pikapo, o paskui ir 
visai nulūžęs. Atsigaivelėjo tik po kelių valandų, jau po vi- 
durnakčio. Iškart pastebėjo, kad iš furgono bagažinės dingo 
šautuvas. Išlipęs iš mašinos, klupinėjo tamsoje, bandydamas 
susivokti, kur esantis. Vargais negalais nusigavo iki sandė- 
liuko - jis ten kartais nakvodavo - ir susirado žibintuvėlį. 
Sakė, šunys draskėsi kaip pašėlę. Atkartoju jo žodžius. Taigi 
nukėblino prie aptvarų, pašvietė ir viename iš narvų pamatė 
Darliną. Tiksliau, tai, kas iš jos liko. Jo šautuvas buvo atrem- 
tas į vieną narvą iš lauko pusės. 

— Negi jis mano, kad prisiekusieji tuo patikės? 

— Nežinau, ko Vilardas tikisi, bet tokie buvo jo parodymai. 
Kartu jis prisipažino, kad dalyvaudamas šunų kautynėse pa- 
darė kelis rimtus nusikaltimus. 

— O kąjis kalbėjo apie Džeremį Vesoną? 

— Tikino neturintis nė menkiausio supratimo, kas Dže- 
remiui nutiko. Įrodymų, kad jį būtų ištikęs toks pat likimas 
kaip Darliną, nepakanka: tik lopinėlis galvos odos su plau- 
kais, aptiktas vieno šuns skrandyje, ir kraujas aptvare. 

— Argi to maža? 

— Taip teigia medicinos ekspertas. Gynybos advokatas įsi- 
kabino į tą žodį ir kartoja kaip mantrą. 

— Gerai, kas toliau? 

— Pamatęs sudraskytą Darlinos kūną, Vilardas puolė į pa- 
niką ir pabėgo. Policijai prireikė dviejų dienų, kol jį surado, ir 
tai tik po anoniminio skambučio, kai kažkas pranešė, kur jis 
galėtų būti. Na, o per tiek laiko virškinimo procesas... 

— Džeremis jau buvo virtęs šuns kakais. 

Dosonas svarstė, kodėl šunys taip puolė Darliną, jei prieš 
tai jau buvo pasisotinę Džeremiu. Vis dėlto nutarė šias abe- 
jones pasilaikyti sau. „Vampyrei“ ir šiaip užteks kruvinų šios 
istorijos detalių. 

Jis pasakojo toliau: 

— Vilardas saikstosi Džeremio tądien nematęs. Jo advo- 
katas atkakliai bando prisiekusiesiems įteigti, kad tai Dže- 
remis paėmė iš Vilardo automobilio šautuvą, kol tas buvo be 
sąmonės. Nušovė Darliną, įmetė jos kūną į šunų aptvarą ir 
per pelkę pabėgo, aiškiai neketindamas čia dar kada nors su- 
grįžti. Ir kad ne kas kitas, o Džeremis buvo tas paskambinęs 
anonimas. 

- Žmonos meilužis pakišo vargšelį Vilardą dėl jos nužu- 
dymo. 

— Advokatas tiesiai to nesako, bet iš esmės šitaip jis sten- 
giasi sukelti pagrįstą abejonę. 

— Ar yra bent menkiausia galimybė, kad Vilardas būtų iš- 
teisintas? 

— Kartais prisiekusieji pateikia staigmenų. 

Dosonas jau ketino užbaigti šį privalomąjį pokalbį. Juo 
mažiau reikalų su Harieta, juo jis laimingesnis. Be to, jautėsi 
pavargęs. Iškart po katastrofiško pokalbio su Amelija jis nu- 
keliavo į teismo rūmus. Kai šitiek dienų sugaišo stebėdamas 
Vilardo Strongo teismą, reikėjo kažkaip pateisinti laiko ir pi- 
nigų sąnaudas, nes kitaip, grįžus į Vašingtoną, Harieta jam 
užkurtų pragarą. 

Posėdžiui pasibaigus Dosonas vos atsispyrė pagundai nu- 
keliauti į River gatvę ir pasiieškoti Rėjaus Deilo kolegų, kad 
parūpintų jam tablečių vietoj tų, kurias nuleido į unitazą. 
Laimė, sveikas protas paėmė viršų - detektyvai Takeris ir Vil- 

sas labai apsidžiaugtų gavę naują progą jį apkaltinti, juolab 
kad ir įtarimų nužudžius Stefę jis dar nebuvo nusikratęs. 

Be to, gydytis gatvėje nusipirktais vaistais kvaila ir savižu- 
diška. Jis tai suprato ir be Hedlio ar Amelijos aiškinimų. 

Taigi grįžo į savo viešbučio kambarį su nedidele atsarga 
viskio ir galiausiai prisivertė paskambinti Harietai. Jo tele- 
fone buvo koks tuzinas jos paliktų balso pašto pranešimų. 
Pirmas trisdešimt pokalbio sekundžių klausėsi Harietos tira- 
dų ir kaltinimų, kad juo visiškai negalima pasitikėti. Ar tiesa, 
kad policija jį apklausė dėl jaunos moters nužudymo? Kažkas 
iš žurnalo vadovų perskaitė apie tai internete. Nė už ką ne- 
būtų patikėjusi, jei nebūtų pati perskaičiusi tos informacijos. 

Netekęs kantrybės Dosonas pagrasino išjungti telefoną, 
jei ji tuojau pat neužsičiaups. 

- Jeigu dar kalbėsi su manim tokiu tonu, tau nebedirbsiu. 
Aš nejuokauju, Harieta. 

— Labai išgąsdinai. 

— Puiku. Tik įdomu, kaip savo naujam bosui paaiškinsi, 
kad geriausias tavo autorius pardavė sensacingą istoriją ki- 
tam žurnalui? ' 

Taktika suveikė. Harieta nurimo, ir Dosonas glaustai jai 
papasakojo, kaip atsidūrė areštinėje ir dėl ko taip nutiko. 

— Mane apklausė, kaip ir visus kitus, su kuriais tądien matė 
auką. - Tai buvo ne visai tiesa, bet ir ne melas. - Blogiausia, 
kad iki pat šio ryto negalėjau išsivalyti dantų. 

Tada trumpai apmetė istoriją, kurią ketino aprašyti. 

Išklausiusi pasakojimo, Harieta prakalbo švelniau: 

— Prisipažinsiu, maloniai nustebinai. Maniau, pūti man 
arabus. Puiki istorija, o ypač dėl to, kad Džeremis Vesonas 
buvo medaliais apdovanotas karo veteranas. 

- Į dešimtuką. Tragiškas namo sugrįžusio karo didvyrio 
likimas. 

- Puiku, tiesiog puiku. Pasakok. O koks tas Vilardas Stron- 
gas? 

— Bjaurus tipas. Gremėzdas. 

Harieta išgirdo Dosono atsakyme abejonės gaidelę: 

— Kas dar?.. 

— Kad nė nežinau, - numykė Dosonas. - Jis man atrodo 
gana riboto protelio, o nusikaltimas sudėtingas. 

— Manai, ne jo darbas? 

— Nukepti iš šautuvo jį apgaudinėjančius meilužius - taip, 
galėtų. Bet toks kaip jis iškart leistųsi bėgti ir bėgtų tol, kol 
jo nesučiuptų. Likti nusikaltimo vietoje, kad sunaikintų įkal- 
čius, ir dar tokiu makabrišku būdu... Kažin. Toks apsidrau- 
dimas jam nebūdingas, be to, per gerai viskas suplanuota. 
Manau... 

- Čia ir yra tavo bėda, Dosonai. Tu per daug galvoji. Ir ana- 
lizuoji. Negi būtina kaskart knaisiotis po tų tavo straipsnių 
personažų psichiką, aiškintis nuo Adomo ir Ievos, kaip kas 
buvo. Tiesiog aprašyk kriminalinį nusikaltimą. Nors kartą 
apsieik be tų psichologinių įžvalgų. Žiūrėk, kad pasakojimas 
kabintų, negailėk kraujo ir pagraudenk dėl liūdno karo di- 
dvyrio likimo. Skaitytojai praris nė nekramtydami. Apsieik 
be poteksčių. 

— Cha cha. Supratau. 

— Ar galėtum suorganizuoti su juo interviu? 

— Su Vilardu Strongu? Iki užsibaigs teismas - ne. O ir vė- 
liau - kažin. 

— O su Amelija Nolan? 

Dosoną persmelkė skausmingas geismo šuoras. 

— Bandžiau. Ji man prieš nosį užtrenkė duris. 

— Tiesiogine ar perkeltine prasme? 

— Nesvarbu. Ji atsisako kalbėtis. Juolab kad nutiko dar ta 
kita tragedija. 

- Auklės nužudymas. Dviguba tragedija - būtų įdomus po- 
sūkis. Bandyk dar. Paleisk į darbą savo žavesį. 

— Nieko nebus. Jaučiuosi visiškai nusivaręs. Nusiprausiu 
duše, sukrimsiu mėsainį ir pasižiūrėsiu rungtynes per televizo- 
rių. Jei tau taip knieti sužinoti daugiau pikantiškų smulkme- 
nų, teks perskaityti mano straipsnį. Kaip ir visiems kitiems. 

Dosonas užbaigė pokalbį, įjungė telefono vibravimo reži- 
mą, o tada krito į lovą ir rankos dilbiu užsidengė akis. Dėl 
to, kad jaučiasi išsekęs, nemelavo, Labai reikėjo išsimiegoti, 
bet jis raminamųjų ir migdomųjų pasižadėjo nevartoti. Vis- 
kis irgi jau neteikė užsimiršimo, tik trumpalaikį apsvaigimą, 
apdujimą ir pykinimą. 

Taigi reikėjo pačiam prasimanyti būdų, kaip nusiraminti. 
Dievas mato, jam užteks valios tai padaryti. 

Bet kai užsimerkė ir pabandė susitelkti į debesis, slenkan- 
čius pro snieguotas kalnų viršūnes ir pirmykščiuose miškuo- 
se čiurlenančius upelius, mintys jį atkakliai sugrąžindavo 
prie moters, šiandien išėjusios iš jo gyvenimo. 

Moters, kurios velnioniškai geidžia, bet negali turėti. 

Hedlis klausė, kodėl nebandė jos vytis. Nejau neaišku? Ji 
nenorėjo, kad vytųsi. Aiškiai tai parodė. Juk, Amelijos nuo- 
mone, Dosonas Skotas - avantiūristas ir apgaulės meistras, 
bet kokia kaina siekiantis gauti informacijos... nesibodintis 
veikti ir per jos vaikus. 

Bet net jei būtų iš pat pradžių veikęs atvirai, viską jai tie- 
siai šviesiai išklojęs, įgijęs pasitikėjimą ir gal net simpatijas, 
vis tiek šiandien nebūtų galėjęs jai sutrukdyt išeiti. Gal jis 
ne kankinys, bet ir ne beširdis šunsnukis. Amelijai Nolan 
dabar tikrai nereikia dar vieno vyro, kasnakt pabundančio 
su riksmais. 

Vydamas šalin tuos žeminančius prisiminimus, Dosonas 
pajuto, kad vibruoja telefonas. Pamatęs, kad skambina He- 
dlis, nusikeikė. Jau ketino atmesti, bet anksčiau ar vėliau vis 
tiek teks atsiliepti. Spustelėjo. 

— Einu į dušą. Ar galiu paskambinti tau vėliau? 

— Ne. Reikalas skubus. 

— Tu uždusęs. 

— Taip. 

— Ką veikei? 

— Lipau jiems ant kulnų. 

— Kas tie „jie“? 

— Savanos policijos šerifo biuro detektyvai. Pagaliau ir 
Knucas prisidėjo prie žaidimo. Gerai, kad buvau atkaklus. 

— Jeigu tau pašoktų kraujospūdis, Eva... 

— Ant apsiausto nuo lietaus jie rado piršto atspaudą. 

Dosonas prikando liežuvį ir susilaikė neleptelėjęs to, ką 
ketino. 

— Mane užtikrino, kad sutapimas šimtaprocentinis. Spėk, 
kieno atspaudas. 

— Džeremio Vesono. 

— Velniop dušą, varyk čia. 


Šošioliktas skyrius 


Dies savo valią ar blaivaus proto balsą Amelijai skelbimas 
„Ieškomas Karlas Vingertas“ padarė įspūdį. 

Smulkus sukčius ir chuliganas akimirksniu išgarsėjo aš- 
tuntojo dešimtmečio pradžioje, įžūliai apiplėšęs banką Kan- 
zas Sityje. Apiplėšimas įvykdytas vidury baltos dienos, penk- 
tadienio popietę. Karlas elgėsi bravūriškai: veido neslėpė po 
kauke ir niekaip kitaip nebandė maskuotis, tarsi būtų no- 
rėjęs, kad nusikaltimas būtų priskirtas jam. Šaltakraujiškai 
nušovė banko prezidentą ir kasininkę, atidavusią jam kasoje 
buvusius pinigus, o paskui nuspaudusią pavojaus mygtuką, 
apsaugininką, narsiai bandžiusį jį sulaikyti, ir policininką, vi- 
siškai atsitiktinai užėjusį į banką išsigryninti čekio. 

Tądien apsaugos kameros padarė daugybę Karlo nuotrau- 
kų, nes jis nė nesistengė nuo jų slėptis. Atmetus mokyklos 
laikų nuotraukas, tie sulėtintai fotografuojant padaryti ka- 
drai, išdidinti ir paryškinti, buvo vieninteliai šio nusikaltėlio 
fotografiniai atvaizdai. Jas lyginant, buvo matyti akivaizdus 
paniurėlio paauglio virtimas vis žiauresniu banditu. Iš moky- 
klos jį išmetė vienuoliktoje klasėje. 

Ryškiausios jau suaugusio Karlo nuotraukos buvo sudėtos 
į plakatą, skelbiantį, kad jo ieško policija. Tyrinėdama Ameli- 
ja vis klausė savęs, ar tas žmogus buvo jos sūnų senelis, kaip 
tvirtina Garis Hedlis. 

Vien mintis apie tokią galimybę varė į neviltį. O dar bai- 
siau, kad Džeremis galėjo apie tai žinoti. O kas, jei žinojo ir 
slėpė, nes gėdijosi tokios giminystės ir stengėsi ją bei vaikus 
apsaugoti nuo negarbės? O gal buvo kita, grėsmingesnė prie- 
žastis? Apie tai pagalvojus, Amelijai kūnas nuėjo pagaugais. 

Staiga moteris susivokė, kad kambaryje pasidarė tamsu, 
švietė tik kompiuterio monitorius. Ji neketino taip užsisėdė- 
ti. Jau ketino atsitraukti su kėde nuo stalo, bet sustojo, nes 
ausis pasiekė apačioje pasigirdęs triukšmas. 

Ji čia žinojo kiekvieną kampelį, žinojo, kaip girgžda kie- 
kviena laiptų lenta ir durų vyriai, jei laiku nesutepami, ir ku- 
rie stalčiai stringa (dėl drėgmės). 

Tik žinodamas apie šiuos namus kiekvieną smulkmeną, iš- 
girstum brūžavimą į grindis, kai atidaromos virtuvės durys. 

Tą brūžavimą Amelija ir išgirdo. Paskui stojo tyla. 

Dar labiau negu atidaromų durų garsas ją išgąsdino sto- 
jusi tyla, ir ji paskubom išjungė nešiojamąjį kompiuterį. Ne 
tik kambarys, o ir visas namas paskendo neperžvelgiamoje 
tamsoje. 

— Atmink, turi elgtis natūraliai. 

— Supratau. 

- Prieš išvykdamas namo, tu tiesiog grįžti į paplūdimio 
namą susirinkti daiktų. Jei jis kur nors ten yra ir ją stebi, pa- 
sistenk, kad taip ir manytų. 

- Aišku. 

— Būtų negerai, jei jis... 

— Po galais! - nukirto Dosonas. - Juk sakiau, kad supratau. 

Hedlis su užsidegimu instruktavo Dosoną nuo tada, kai 
jiedu išėjo iš kelto prieplaukos. Dosonas vairavo Hedlio išsi- 
nuomotą automobilį pavojingai greitai, tas gūžėsi ant užpa- 
kalinės sėdynės. 

Jiems iš paskos važiavo du šerifo biuro ekipažai ir policijos 
automobilis be skiriamųjų ženklų, gabenantis FTB Savanos 

skyriaus agentus, tarp kurių buvo ir Sesilis Knucas. Važiavo 
su išjungtomis priekinėmis šviesomis ir per tokį atstumą, jog 
atrodė, kad Dosono mašina kelyje vienintelė. 

— Kol Amelija nebus saugi, mums tikrai nereikia... 

— Duoti jam užuominų, kad „kavalerijos“ nematyti, nes ji 
už kalvos, - pratęsė mintį Dosonas, cituodamas Hedlį, kuris 
pavartojo tą žodį, kai su paskubom suburta komanda aptari- 
nėjo veiksmų planą, jiems per sąsiaurį keliantis į Sent Neldos 
salą. 

- Jei sumes, kad mes jį medžiojam, neturės ko prarasti. 
Nužudys Ameliją ir pats žus, pasistengęs sukelti kuo daugiau 
triukšmo. 

- Jei bent pirštu ją palies, padarysiu viską, kad taip ir būtų. 
Ištaškysiu jam sumautą smegeninę. 

— Todėl aš taip ir kalbu. Tu - rašytojas, o ne teisėsaugos 
pareigūnas. 

— Rašeiva. 

— Ką? 

— Tas šiknius Takeris mane taip pavadino. „Nejau leisit, kad 
šitas tablečių apsirijęs rašeiva dirbtų už policiją jos darbą?“ 

Kad kiek, Dosonas būtų kibęs detektyvui į atlapus ir pa- 
rodęs, kad išprovokuotas rašeiva gali būti pavojingas, bet 
susivaldęs įžeidimą nurijo. Kad ir kaip būtų buvę malonu su- 
siremti su Takeriu vienas prieš vieną, Dosonas suprato, kad 
prarastų daug brangaus laiko. 

Nuo tada, kai Hedlis paskambino ir pranešė apie piršto at- 
spaudą, jau buvo praėjusi valanda. Per tas įtampos kupinas 
šešiasdešimt minučių nė vienam iš jų nepavyko prisiskam- 
binti Amelijai. Ji neatsiliepė nei mobiliuoju, nei laidiniu tele- 
fonu savo bute Savanoje. 

Dosonas pasiūlė susisiekti su Džordžu Metkalfu, ir tas pa- 
tvirtino, kad Amelijos vaikai pas juos su žmona ir kad Amelija 
sakė popietę praleisianti paplūdimio name. Esą užtruksianti 
ten iki vakaro, kol viską sutvarkysianti. Amelijos viloje Sent 
Neldos saloje laidinio telefono nebuvo. 

Šerifo padėjėjas, saugojęs nusikaltimo vietą Mikio užeigos 
aikštelėje, pamainai pasibaigus, buvo atšauktas į žemyną. Be 
to, kažkas nusprendė, kad pareigūnui ieškoti pamainos nerei- 
kia. Niekas neprisiėmė atsakomybės dėl šio netikusio spren- 
dimo, dėl kurio neliko kam įspėti Ameliją apie galimą pavojų 
ir ją saugoti, iki atvyks pastiprinimas. 

— Takeris - tuščiakalbis, - pasigirdo Hedlio balsas nuo už- 
pakalinės sėdynės. - Pamiršk jį, bet atmink, kad kiti - puikiai 
parengti teisėsaugos pareigūnai. Tu - ne. Vienintelė priežas- 
tis, dėl kurios tave pasiėmėm, ta, kad gali išžvalgyti padėtį, 
nesukeldamas Džeremiui įtarimų. Žinoma, jei jis apskritai 
yra kur netoliese. Šiaip jau galėtų būti ir Kanadoje. 

— Tikrai manai, kad jis Kanadoje? 

Hedlis nieko neatsakė. Jei iš tikrųjų taip manytų, dabar 
nesiverstų per galvą, skubėdamas įspėti Ameliją ir pranešti 
naujieną. 

— Bernio namas atrodo tuščias, - spausdamas pro šalį di- 
deliu greičiu, tarstelėjo Dosonas. - Jėzau, ji ten visiškai vie- 
na. Mašina prie namo, bet visi langai tamsūs. Ir ji neatsiliepia 
telefonu. 

— Važiuok. 

— Prakeikimas. 

Dosonas sustojo ir tą pat akimirką iššoko iš automobilio. 
Nekreipdamas dėmesio į besiplūstanti Hedlį, nubėgo prie 
kiemo durų. Neužrakintos. Pravėrė jas ir stabtelėjęs klausėsi. 

Tyla buvo slegianti ir bloga lemianti. Jei viskas būtų buvę 
gerai, degtų šviesos ir girdėtųsi, kad name kažkas yra. 

Žvilgtelėjęs per petį, pamatė Hedlį, ateinantį jam iš paskos 
ir tyliai mobiliuoju raportuojantį apie padėtį paskui juos at- 
važiuojantiems pareigūnams. 

Suprasdamas, kad kelia pavojų operacijos slaptumui, Do- 
sonas įvirto į Amelijos virtuvę, įjungė šviesą ir pašaukė ją 
vardu. Tyla. Tada šoko prie laiptų ir ten užkliuvo už Amelijos 
rankinės. 

Pakėlė akis į viršų. Amelija stovėjo laiptų viršuje, visa įsi- 
tempusi, įsikibusi į turėklą. Pamačiusi, kad čia Dosonas, su- 
smuko ant viršutinio laiptelio. 

Dosonas užlėkė, peršokdamas iškart per du laiptelius. 

— Kaip tu? 

Amelija sušnibždėjo, kad viskas gerai, nors buvo akivaiz- 
du, kad tai netiesa. Drebėdama visu kūnu, ji su nerimu žvelgė 
Dosonui per petį. Į namą sugužėjo būrys ginkluotų vyrų. 

Jos kupinos baimės ir sumišimo akys susidūrė su Dosono 
akimis. Ramindamas jis uždėjo rankas Amelijai ant pečių. 

— Ant apsiausto nuo lietaus rado Džeremio piršto atspaudą. 

Amelija iš lėto linktelėjo galvą, tarsi pripažindama tai, ką 
taip atkakliai iki šiol neigė. Staiga atsipeikėjusi, čiupo Doso- 
ną už rankų. 

— Kaip mano berniukai? 

— Jie saugūs. Prie Metkalfų namų budi agentai. 

— Vaikai išsigąs. 

- Jie nė nesužinos. Metkalfus informavo, o Hedlis parei- 
gūnams nurodė būti nepastebimiems. Jokių paženklintų po- 
licijos mašinų, šviesų ar kitokių skiriamųjų ženklų. 

— Viskas taip... - atrodė, kad Amelija neranda žodžių nu- 
sakyti tam, kas dedasi aplinkui. Akivaizdžiai sukrėsta, ji pra- 
tarė: - Man sunku tuo patikėti. Atrodo neįmanoma. Bet tai 
tiesa? - paklausė plūsdama ašaromis. 

Dosonas apkabino ją per pečius ir priglaudė sau prie peties. 

Glostydamas jai plaukus, sušnibždėjo: 

— Jeigu tik būtų mano valioj, padaryčiau, kad tai būtų ne- 
tiesa. 

Detektyvams buvo nurodyta pėsčiomis patruliuoti paplūdi- 
myje ir apylinkėse. 

Takeris, Vilsas, FTB agentai, Amelija, Hedlis ir Dosonas 
susirinko svetainėje. Kad visiems būtų aiškiau, kas dedasi, 
Hedlis glaustai papasakojo apie Karlo ir Floros nusikalstamą 

veiklą ir Džeremio ryšį su jais. Taip pat pateikė savo versi- 
ją, teigdamas, kad Džeremis nužudė Stefę, supainiojęs ją su 
Amelija. 

Jis paaiškino Takeriui, kodėl juos taip sudomino Dirkas 
Arnsonas. 

— Manėme, kad Džeremis apsimeta kitu asmeniu ir nau- 
dojosi mergina, kad gautų informacijos apie Ameliją ir savo 
sūnus. 

— Kodėl, užuot gudravęs, iškart man to nepasakėt? 

Hedlis metė detektyvui kaulą. 

— Geriau pagalvojęs, suprantu, kad taip ir reikėjo padaryti. 

Takeris atrodė pamalonintas. 

Sesilis Knucas išties buvo malonus žmogus, toks, kaip He- 
dlis jį ir apibūdino. Keleriais metais už Hedlį jaunesnis, bet 
atrodė labiau pasenęs. Pliktelėjęs, su pilvuku, bet protingas 
ir ganėtinai solidus, kaip ir dera vadovui. 

Dosonui patiko, kad apklausdamas Ameliją elgėsi malo- 
niai ir pagarbiai. Ji trumpai jam papasakojo apie savo san- 
tuoką ir skyrybas, bet, deja, nepasakė nieko, ko Dosonas jau 
nežinotų. 

— Man Džeremis mirė daugiau kaip prieš metus. Jeigu jis 
gyvas, neturiu nė menkiausio supratimo, kur buvo ar yra da- 
bar. Nors... pastaruoju metu jaučiau kažkieno buvimą, tar- 
si mane kas stebėtų. Maniau, kad taip jaučiuosi dėl Vilardo 
Strongo teismo ir dėl to, kad tenka atvirai kalbėti apie daly- 
kus, kurių nenoriu prisiminti. 

Susirinkusiesiems Amelija papasakojo mįslingą paplūdi- 
mio kamuolio istoriją ir nežinia kaip dingusias jos ir vaikų 
nuotraukas. 

— Draugas jas atnešė, kai nieko nebuvo namie, bet ten, kur 
jas paliko, tų nuotraukų neberadau. 

Dosonas mintyse padėkojo, kad Amelija neįvardijo, kas 
buvo tas draugas. 

Moteris papasakojo ir apie netoli nuo kranto pastebėtą 
laivą. 

— Mačiau jį ten kelias dienas iš eilės. Daugiau lyg ir nebuvo 
nieko neįprasto, - tai sakydama, Amelija dirstelėjo į Dosoną. 

Paskui pareigūnai dar kurį laiką tarėsi, ar nevertėtų, kol 
Džeremį sučiups, įkurdinti Ameliją su sūnumis įslaptintame 
name. 

Hedlis sumanymui nepritarė. 

— Manau, Džeremis kol kas jaučiasi saugus. Jei dabar atvi- 
rai imtumės ją saugoti, būtų tas pat, kas per garsiakalbius 
visai valstijai ir Džeremiui paskelbti, kad jį medžiojame. 

Įsiterpė Takeris: 

- Su sąlyga, kad jis iš tikrųjų gyvas. Šitai dar neįrodyta. 

— Kokių dar jums reikia įrodymų? - išrėžė klausimą Do- 
sonas. 

— Tikrai ko nors daugiau nei tik abejotinos kokybės piršto 
atspaudo, paimto nuo šlapio apsiausto. Gal Džeremis paliko 
jį ten anksčiau. 

— Vargu, - paprieštaravo vienas iš FTB agentų. - Ant tokio 
oro nepraleidžiančio paviršiaus? Seniausiai būtų nusivalęs 
arba, geriausiu atveju, smarkiai apsitrynęs. 

— Atspaudas dar nepatikrintas skaitmeninėmis technolo- 
gijomis, - toliau ginčijosi Takeris. - Negaliu visu šimtu pro- 
centų pritarti versijai, kad Vesonas gyvas, kol... 

— Kol nenugalabys Amelijos, kaip padarė su jos aukle? 

— Kodėl taip primygtinai reikalaujat, kad patikėčiau? Gal 
kad pats išvengtumėt suėmimo? 

Įsikišo šerifo padėjėjas Vilsas: 

— Manau, turint omeny visus poniai Nolan nutikusius ne- 
paaiškinamus dalykus ir tą piršto atspaudą (sutinku, reikia jį 
nuodugniau ištirti), juolab žinant, kad taip ir nepavyko rasti 
Džeremio Vesono kūno, turėtume laikyti Vesoną gyvu ir im- 
tis atitinkamų veiksmų. 

- Blogiausia, kas galėtų nutikti, tai kad mus laikytų ban- 
da avinų, kažkodėl patikėjusių, jog panelę De Marko nužudė 
numirėlis. Na, o alternatyva būtų atmesti tokią galimybę, bet 
tada labai išaugtų pavojus poniai Nolan ir jos vaikams. 

Net ir Takeris gavo pripažinti, kad imtis saugumo priemo- 
nių būtina. 

Tada Hedlis pasiūlė planą. 

- Šį namą saugoti taip pat lengva kaip ir bet kurį kitą. Čia 
salos pakraštys, o atviroje paplūdimio erdvėje vargu ar ras- 
tum kur gerai pasislėpti. Džeremis negali čia įsigauti nei iš 
vandenyno, nei iš sąsiaurio taip, kad jo nepastebėtume. Ne- 
gali ir atvažiuoti mašina, kad jo nepastebėtų kelte. 

— Nors sugebėjo prisikelti iš mirusiųjų, vandeniu dar ne- 
išmoko eiti, - pajuokavo Vilsas, stengdamasis kiek prablaš- 
kyti kambaryje tvyrančią įtampą. Be to, jo žodžiai buvo dar 
vienas įrodymas, kad reikia ieškoti Džeremio gyvo ir sveiko. 

Prieš visiems išsiskirstant, Takeris nesusilaikė nemetęs 
dar vieno akmens į Dosono daržą: 

— Jei iškiltų reikalas, pirmiausia ieškoti jūsų čia? 

Išgirdus tokią aiškią užuominą Amelijos adresu, stojo ne- 
jauki tyla. Dosonas staiga išraudo ir jau ketino apspardyti už- 
pakalį riebiam detektyvui. 

Tada Hedlis, matydamas, kad draugas nesuvaldo įniršio, 
tvirtai suėmė jį už peties ir mandagiai Takeriui atsakė: 

— Prireikus susirasti Dosoną, kreipkitės į mane. 

Visi išėjo, išskyrus agentus, turinčius saugoti namą. Sava- 
nos šerifo biuro darbuotojai išvyko pargabenti Hanterio ir 
Granto atgal į salą. Amelija paprašė, kad Metkalfams būtų 
leista vaikus lydėti. 

— Svetimų žmonių jie bijotų. 

Maždaug po valandos berniukus parvežė du detektyvai, 
iš kurių viena buvo jauna moteris. Metkalfai, labai malonūs 
žmonės, atrodė dėl tokios situacijos gerokai sutrikę. 

Na, o berniukams buvo nė motais. Jie džiūgavo, kad po 
dviejų dienų išsiskyrimo mato mamą, ir pešėsi dėl jos dėme- 
sio. Stovėdamas nuošaly Dosonas žiūrėjo, kaip Amelija tvir- 
tai apkabino vaikus, apibėrė bučiniais jų veidelius ir vis glos- 
tė, tarsi norėdama įsitikinti, kad jiems viskas gerai. 

Vėl pamatę Dosoną, vaikai labai apsidžiaugė. Amelija Met- 
kalfams jį pristatė tik vardu. Todėl jie greičiausiai palaikė jį 
pareigūnu civiliais drabužiais, priskirtu saugoti šeimą. Šiaip 
ar taip, jie neklausinėjo Dosono, kodėl jis liko, kai kiti du de- 
tektyvai išėjo. 

Berniukai tuojau pat nusitempė Dosoną aprodyti savo tur- 
tų —- nuo žaidimų konsolės iki tuščio indo, kuriame vasaros 
pradžioje nugaišo jų auksinė žuvelė. 

Paskui atsivedė ir į miegamąjį, ten Amelija jiems paliepė 
ruoštis miegoti. Vaikai nenorėjo apie tai nė girdėti, ir kom- 
promisas buvo pasiektas tik kai Dosonas sutiko berniukams 
prieš miegą paskaityti pasaką. 

Praėjo beveik valanda. Tiek Dosonas užtruko, kol vaikai 
pagaliau sumigo. 

Įėjęs į virtuvę, Amelijai pasakė: 

— Pagaliau vieni. 

Amelija liūdnai šyptelėjo. 

— Neskaičiuojant apsaugos lauke. 

— Neišvengiamas blogis. 

— Vaikai užmigo? 

— Kai perskaičiau jiems dvi pasakas. 

- Ačiū, kad varginaisi. 

— Nebuvo sunku. 

— Arjie neklausė, kur Stefė? 

— Grantas lyg ir užsiminė, bet daugiau neklausinėjo. 

— Stebiuosi. Maniau, norės sužinoti. 

- Jie dar maži, - filosofiškai apibendrino Dosonas. - Dvi 
dienos - jiems ilgas laiko tarpas, dėmesys nukrypo kitur. 

- Į tave. 

— Užpildžiau susidariusią tuštumą. 

— Ir ne tik. 

Įjungusi elektrinį virdulį, Amelija akies kampučiu pažvelgė 
į Dosoną ir pajuto, kad jam nesmagu jos jaukioje virtuvėje. 
Ant spintelės stovėjo meškino formos stiklainis su sausai- 
niais, o berniukų piešiniai, prispausti Disnėjaus personažų 

magnetukais, puošė šaldytuvą. Ant lentynėlės išrikiuotos 
kulinarinės knygos atrodė naudojamos - ne šiaip dėl grožio. 

Dosonas pagalvojo, kad, palyginti su Amelijos, jo virtuvė 
šaltai sterili. 

Šeimininkė mostu jį pakvietė prie stalo. 

- Sėskis. Šiandien tvarkiau bufetinę - ten liko tik arbatos 
paketėliai ir skardinė kakavos gėrimo. Tai viskas, ką galiu pa- 
siūlyti. 

— Nereikia atsiprašinėti. Mano bufete Aleksandrijoje tuš- 
čia kaip Motušės Habard podėlyje. 

— Moki vaikiškų eilėraštukų? 

— Mama juos mėgo. Užtat ir prisiminiau. 

— Tavo tėvai gyvena Virdžinijoje? 

Dosonas jai papasakojo apie lemtingą avariją. 

— Tėvai visada įspėja, kad sėdę prie vairo būtume atsargūs. 
O maniškiai net labiau negu kiti baiminosi, kad nepakliūčiau 
į avariją. Likimo ironija, kad taip žuvo patys, o ne aš. Vieną 
darbo dieną iš kino važiavo namo gatve, kuria važinėjo gal 
tūkstančius kartų. Jiems priešais važiuojančios mašinos vai- 
ruotojas suktelėjo į šoną, nes pamatė voveraitę. Nesuvaldė 
mašinos ir trenkėsi tiesiai į mano tėvų automobilį. 

— Užjaučiu, - švelniai pratarė Amelija. 

- Tos kitos mašinos vairuotojas atsipirko išgąsčiu. Žino- 
ma, labai išgyveno. Hedliams mano tėvų žūtis buvo ne men- 
kesnis sukrėtimas negu man. Tėvas su Hedliu buvo draugai 
nuo pradinės mokyklos laikų. 

— Vadinasi, ne šiaip vaizdingas posakis. Jis iš tikrųjų tavo 
krikštatėvis? 

— Taip. Pasirūpino, kad būčiau pakrikštytas bažnyčioje, bet 
vis abejoja, ar iš to man buvo kokios naudos. 

Amelija nusijuokė. 

— Judu išties labai artimi. 

— Kartais Hedlis būna tikra rakštis. 

— Mano tėtis irgi būdavo, bet dažniausiai gaudavau įsiti- 
kinti, kad jo pamokymai išmintingi. 

Pastebėjęs, kad jos veide šmėsčioja liūdesys, Dosonas šūk- 
telėjo: „Dėmesio!“ Siektelėjo ant kėdės atlošo užmestos striu- 
kės ir iš kišenės su aplombu ištraukė šokoladinį batonėlį. 

— Šiandien pasiėmiau iš viešbučio kambario baro. Visai bu- 
vau pamiršęs. Metam burtus, katram teks? 

— Ne, dėkui. Aš nealkana. 

- Ar prisimeni, kada valgei? 

Kol Amelija bandė prisiminti, Dosonas pridūrė: 

— Taip ir maniau. Puikus energijos šaltinis. Pasidalysiu. 

Kai švilpdamas arbatinuke užvirė vanduo, Dosonas pasi- 
rinko kakavą. 

Pripylusi puodelį ir padėjusi jam, Amelija atsiprašė: 

— Gaila, kad neturiu ko stipriau. Net ir butelio vyno. 

— Ir nereikia. Atrodo, būsi mane užkerėjusi. 

— Dėl alkoholio? 

Dosonas pasuko galvą, ir jų akys susitiko. 

— Sakei, kad alkoholis ir tabletės mano bėdų išspręsti ne- 
padės. Ir nuo tada tie dalykai man iš tikrųjų neveikia. 

— Nieko ypatinga nepasakiau, tu pats atsitokėjai. 

— Gal. O gal ir už grotų praleista naktis čia prisidėjo. Bet 
nemanyk, kad iš dėkingumo nupirksiu Takeriui gėlių. 

— Regis, tarp jūsų perbėgo juoda katė. 

— Neapykanta iš pirmo žvilgsnio. Nė nežinau, kodėl. 

— Tu kokia pusantros galvos už jį aukštesnis. 

— Manai, dėl to? - Ir jau rimčiau pridūrė: - Norėjau jam 
įgelti už tai, kad tave sutrikdė. 

— Bala nematė. Vis tiek šerifo biurui ne paslaptis, kad pa- 
ryčiui buvome kartu tavo name, kai jie atvyko pranešti apie 
Stefę. 

Amelija pasiėmė nuo staliuko puodelį su arbata ir atsisėdo 
priešais Dosoną. Jis išvyniojo šokoladuką, perlaužė perpus ir 
pastūmėjo jai puselę. 

Moteris atsikando ir įsmeigė į jį mąslų žvilgsnį. 

— Ką tu čia veiki, Dosonai? 

— Geriu kakavą. 

Amelijos akyse šmėstelėjo klausimas. 

Svarstydamas, ką atsakyti, Dosonas nepatogiai susigūžė, o 
paskui tyliu balsu paklausė: 

— Nori, kad išeičiau? 

Ji kelis kartus panardino arbatos pakelį į karštą vandenį ir 
paliko pritraukti. 

— Mes pažįstami vos kelias dienas. Man dabar labai sun- 
kus laikas. Nesuprantu, ko tau čia prireikė... - paskersakiavo 
į Dosoną, - ir kodėl man tavo buvimas nekliūna. 

- Ir aš, dievai žino, nesuprantu, - matėsi, kad Dosono at- 
sakymas ją suglumino. - Patikėk, aš to neplanavau. 

— To?.. 

- Jūsų, Hanterio ir Granto, pasakų prieš miegą, - Doso- 
nas žvilgtelėjo į besišypsantį meškiuko snukutį ant sausainių 
stiklainio. - Žinoma, nepalyginsi su karo veiksmų zona, bet 
tokiam kaip man nervų tampymo per akis. 

— Kodėl tada tu čia? 

Buvo jau per vėlu trauktis, nes jaustųsi taip, tarsi paliekąs 
juos likimo valiai. Reikėjo laikytis atokiau. Jis to nepadarė. 
Įklimpo iki ausų, ir atrodytų kaip paskutinis bailys, jeigu da- 
bar pasitrauktų. Be to, jis ir nenorėjo. Nežinojo, kaip tai pa- 
aiškinti Amelijai, nes ir pats sau nerado paaiškinimo. Žinojo 
tik viena, kad jos geidžia. 

Tokia tad buvo tiesa. Romantiški santykiai sujauktų gyve- 
nimą jiems abiem. Jos gyvenimas ir taip jau virto košmaru, o 
jo - apskritai nieko vertas. Buvo neišmintinga ir negarbinga 
net fantazuoti apie mylėjimąsi su ja. 

Bet jis fantazavo. Be perstojo. 

Dosonas atsikrenkštė: 

— Dabar jums reikia draugo. Viskas paprasta. 

Jis, žinoma, melavo, nes paprasta tikrai nebuvo. 

Kelias akimirkas Amelija įdėmiai žvelgė į jį, bet tuoj nulei- 
do akis. 

— Man reikia draugo, o tau - geros istorijos. 

— Aš čia ne dėl to. 

— Ne dėl to? 

— Taip. Po šimts! Aišku, kad ne. - Amelija kilstelėjo galvą, 
jos akyse vis dar atsispindėjo būgštavimas. - Amelija, mano 
objektyvumas išgaravo tą pat akimirką, kai tave pamačiau. Ir 
tu tai Žinai. 

Akimirksnį jų žvilgsniai susitiko, o paskui Amelija išėmė 
iš puodelio paketėlį ir gurkštelėjo arbatos. Tada žiūrėjo, kaip 
Dosonas šlamščia savąją šokoladinio batonėlio pusę ir užge- 
ria kakava. 

- Čia daug šokolado. Nebijai, kad kofeinas neleis užmigti? 

— Tik jei labai pasisektų. Žinai, kas būna, kai užmiegu? 

Prisiminusi jo tos nakties košmarą, Amelija prisiminė ir 
kas buvo po to. Bučinį. Ir dabar jis sklandė tarp jųdviejų kaip 
tie garai, kylantys iš jų puodelių. Atmosfera virtuvėje pama- 
žėle kaito, bet jie nenusuko vienas nuo kito akių. 

Dosonas nutraukė tylą: 

— Dar kaip reikiant nepadėkojau tau už tai, kad buvai šalia, 
kai pabudau iš to košmaro. 

Amelija, užuot atsakiusi, tik vos krustelėjo. Kas kitas, ne- 
ryjantis jos akimis, to judesio nė nebūtų pastebėjęs. 

Dosonas visa širdimi troško jai pasakyti negalintis to buči- 
nio pamiršti ir trokšte trokštantis viską pakartoti. Kad trokš- 
ta ją liesti... dabar pat. Apkabinti, glamonėti jos švelnią odą, 
jausti jos alsavimą prie lūpų, jos šiltą nuogą kūną, spurdantį 
po juo, susilieti su ja. 

Jei tik ji žinotų, apie ką Dosonas dabar galvoja ir kaip jam 
sunku tvardytis nečiupus jos į glėbį, taip ramiai arbatos ne- 
gurkšnotų. Bet jis negalėjo liautis apie tai galvojęs ir svajojęs, 
kad viskas būtų kitaip. Jis manė, kad būtų sąžininga, jeigu ji 
žinotų. 

— Jei galėčiau tave turėti po kiekvieno košmaro, ištverčiau 
kad ir dešimtį per naktį. 

Jie vis dar negalėjo atplėšti vienas nuo kito akių, bet sus- 
kambo Dosono mobilusis. Gal taip ir geriau, nes jo pasiryži- 
mas laikytis ir prie Amelijos nesiliesti buvo kone išgaravęs. 

Dosonas atsiliepė ir išgirdo Hedlį sakant: 

— Aš ateinu. Nešaudyk. 

Nieko neatsakęs, Dosonas nuspaudė mygtuką. 

— Beje, - pasakė Amelijai, - tau vertėtų visą laiką nešiotis 
tą pipirinių dujų balionėlį. Ir, žinoma, telefoną. 

— Baisiai apsižioplinau, kad neturėjau telefono. Negirdė- 
jau, kai man skambinot. Telefonas ir balionėlis buvo ranki- 
nėje, oji - laiptų apačioje. Bet jei būčiau turėjusi tą balionėlį, 
tikriausiai būčiau tau papurškusi. Kodėl iš karto nepasakei, 
kad ten tu? 

— Bijojom, kad čia gali būti Džeremis. Hedlis nenorėjo, kad 
žinotų, jog mes čia. 

Amelija atsiduso: 

— Gal taip ir būtų buvę geriau. 

— Ne, - ryžtingai paprieštaravo Dosonas. - Nebūtų. 

— Bent jau būtų viskas pasibaigę. 

— Taip, bet tu tikriausiai jau būtum negyva. 


Floros Staimel dienoraštis 
11841-ujų balandžio 16-oji 


Vakar nužudėm tris Žmones. Ta proga visi taip prisigėrė, 
kad iki šiol neatsigaivelėjo, išskyrus mane. 

Ruvo pviki diena. Ne tik dėl to, kad plėšimas pavyko 
(išsinešėm per šešiasdešimt tūkstančių dolerių), bet ir 
dėl to, kad tai padarėm Laisvės nuo mokesčių dieną. 
Simboliška. Šitaip Karlas nušluostė nosį federalinei val- 
džiai. 

Dėl tų dviejų vyrų iš šarvuoto automobilio labai gal- 
vos sau nesuku. Jie buvo neatsargūs, o geriau pagalvo- 
jus, nuvylė Žmones, kuriems dirbo. Kaip sakė Karlas, jei 
būtų deramai atlikę savo darbą, dabar būtų gyvi, pinigai 
būtų likę banke, o mes keliautume į kapines. Nė vieno iš 
mūsiškių nesužeidė, tik aš nusilaužiau nagą, stumdama 
įkaitę į furgono galą. 

Nežinau, kuo ji vardu. Naujienų reporteriai sakė, kad 
vardo neatskleis, kol nesuras kokio nors jos artimo gimi- 
naičio. 

Lotynų amerikietė. Plaukuose jau matyti žilų sruogų. 
Spėju, jaunystėje buvo daili. Ausyse segėjo auksinius kry- 
želius. Moteriškė buvo mirtinai išsigandusi, o kai šaute 
šovėm iš nusikaltimo vietos, apsipylė ašaromis ir pradė- 
jo mekenti ispaniškai. Aš tos kalbos nemoku, bet turbūt 

meldė jos nežudyti. Karlui rūpėjo kuo greičiau sprukti, jis 
aprėkė Melą, kad tas greičiau važiuotų. 

Karlas nervinosi, nes pagal planą įkaitų neturėjo būti, 
o jis pratęs plano laikytis. Matyt, šarvuoto automobilio 
vairuotojas (paskui Karlas jį nušovė) dar $pėjo nuSpaus- 
ti begarsio pavojaus signalo mygtuką, nes tarsi iš niekur 
mus prisivijo farų ekipažas. Nemaloni staigmena. 

Meksikietė buvo niekuo dėta žioplinėtoja — taip sakė 
reporteris. Karlas ją pasičiupo ir stumtelėjo link manęs, 
liepdamas įgrūsti ją į furgoną, kol pats tvarkysis su Taru. 
Faras, pamatęs, kad turim įkaitę, šauti nesiryžo. Na, o Kar- 
las ėmė ir šovė į jį. Dabar tas faras ligoninėje, jo būklė kri- 
tinė. Per teliką rodė farus, atėjusius į ligoninę jo palaikyti. 
Karlas juokėsi ir apgailestavo, kad negalim užpulti ligoni- 
nės ir visų jų išguldyti. Kad paskui būtų mažiau vargo. 

O ta meksikietė Karlo nepaklausė. Ji nesiliovė žlium- 
busi ir Zirzusi, tada ją ištiko isterija, ir ji ėmė nesavu bal- 
su stavgti. Turbūt nėra labiau kurtinančio garso už šūvį 
furgono viduje. Karlas moteriškę nušovė. Pasidarė nuos- 
tabiai tylu, tik man Zvimbė ausyse. Turbut ir Karlas su 
Melu panašiai jautėsi, nes mes gana ilgai tylėjom. 

Lavoną palikom tame pačiame furgone, o patys persė- 
dom į kitą. Aš prie moteriškės liečiausi, todėl gali būti, 
kad antjos drabužių ras kokių nors įkalčių, kurie padėtų 
mus sučiupti. Per tuos dešimt metų nuo tada, kai pradė- 
jom savo veiklą, kriminalistai labai išgudrėjo. 

Kartais man norisi viską užraukti, pasiimti Džeremį ir 
kur nors sau ramiai, laimingai gyventi, kaip bet kuri kita 
normali šeima. Džeremis jau trečiokas, mokosi tik de- 
šimtukais ir priklauso mažosios lygos komandai. Kažin ar 
kada pamatysiu jį žaidžiantį, bet praeitą savaitę net de- 
šimt minučių kalbėjausi su juo telefonu. 

Karlas sako, kad gal kitą mėnesį su juo pasimatysim. 
Labai to tikiuosi, bet vargu ar po to, kas šiandien įvyko, 

Karlas ryšis taip rizikuoti. Kol kas Rendžio ir Patricijos 
niekas neįtaria. Iš pažiūros — jie kaip iš akies trauk- 
ti Bebro Kliverio mamytė ir tėtis. Bet Karlas sako: „Tik 
prarask budrumą, ir tave sučiups.“ O jeigu mus sučiuptų, 
tada jau Džeremio nepamatytume niekada. Mus ilgiems 
metams įkištų už grotų arba net čia pat vietoje nudėtų, 
kad nereikėtų terliotis. 

Aširvėl nukrypau nuo temos (nesiliauju galvojusi apie 
Džeremį). Gėriau ir rūkiau davugiav negu paprastai, nes 
man buvo neramu. Karlas tą moterį nušovė tik todėl, kad 
ji kėlė triukšmą. Juk vargšelė nieko blogo mums nepada- 
rė. Nesaugojo šarvuoto automobilio... tiesiog atsidūrė ne 
vietoje ir ne laiku. Iš pažiūros jai galėjo būti keturiasde- 
šimt penkeri. Tikriausiai turėjo vyrą, vaikų, gal net anū- 
ky. Man jų gaila. Vakar jiems tikrai nebuvo linksma. 

Šis darbas Melui buvo sv mumis pirmas. Jį mums re- 
komendavo kaip pvikų vairuotoją plieniniais nervais. Ir 
Jis MŪSŲ nenuvylė, laimingai pasprukom nuo farų. Karlas 
manė, kad jis nusipelnė premijos. Manęs. 

Nekenčiu, kai jis leidžia kitiems vyrams... na daryti tai 
su manim. Paskui, kai išsiblaivo, Karlas ant manęs siunta, 
tarsi ne pats pasiūlė. Ir šiaip man tai niekada nepatiko. 
Jaučiuosi purvina. Šiukšlė. Pradedu manyti, kad jei aš 
jam tiek mažai terūpiu, ištikus bėdai davą negalvoda- 
mas mane paliktų likimo valiai. 

Nors, jei atvirai, nemanau, kad paliktų. Juk Colden 
Branče nemetė, kai jau maniau, kad tikrai mes. 

Na, bet jei užkluptų mane su šiuo dienoraščiu, tai jau 
tikrai nudirtų kailį. Baisu net pagalvoti, kaip įsiustų. Ati- 
duotų mane tokiam kaip Melas ir nebepasiimtų. 


soptynioliktas skyrius 


Džeremis Vesonas tingiai pasikasė vešlią barzdą, klausyda- 
masis vakaro dešimtos valandos žinių per vietos radijo stotį, 
pateikiančią glaustą informaciją apie Vilardo Strongo liudiji- 
mą teisme. 

Kelių tos dienos valandų Vilardo atmintyje trūko, bet kiti 
jo prisiminimai ir prielaidos dėl dienos, kai Džeremis nužudė 
jo žmoną, buvo velnioniškai arti tiesos. Nušovė ją iš Vilardo 
šautuvo, kol tas pūtė į akį savo pikapo kabinoje. 

Bus matyti, ar prisiekusieji patikėjo Vilardo aiškinimu, bet 
atrodo, kad jo reikalai prasti. Džeremis nejautė jokios asme- 
ninės pagiežos Vilardui, kuriam savo plane skyrė pagrindinį 
vaidmenį, ir viskas puikiai pavyko. Labai įtikinama. Jis pui- 
kiai tą vaidmenį atliko. Ir net jeigu Džeremis nebūtų visų tų 
įvykių surežisavęs, Vilardas tokio ūmaus būdo, kad anksčiau 
ar vėliau tikrai būtų galėjęs jį apgaudinėjusius Darliną ir Dže- 
remį nužudyti. 

Tačiaujis nė neturėjo galimybės tai padaryti, nes Džeremis 
labai kruopščiai parengė scenarijų - nuo pradžios iki pabai- 
gos. Jei Vilardas būtų nuteistas, reikalas būtų baigtas. Ne- 
liktų jokio pagrindo abejoti, kad Džeremis Vesonas negyvas, 
kaip ir vargšelė Darlina. 

Misija sufabrikuoti Džeremio Vesono sunaikinimą, kaip 
testamentą Amerikos niekšiškumui, buvo kruopščiai supla- 
nuota ir itin skrupulingai įgyvendinta. Jis darė įspūdį žmo- 

gaus, atrodytų, turinčio viską, apie ką tik galima svajoti: 
gražuolę žmoną, visų gerbiamą uošvį, du nuostabius sūnus 
ir puikią ateitį. Šios amerikietiškos svajonės žlugimas prasi- 
dėjo, kai jis grįžo iš karo - dvasiškai traumuotas ir pats sau 
priešas slidžiame kelyje į tragišką pabaigą. 

Šiam tikslui pasiekti reikėjo daugelio metų. Kai kurias 
kaukes užsidėti ir su jomis gyventi jam buvo lengviau, su ki- 
tomis - sunkiau. 

Jis buvo geras jūrų pėstininkas. Jam visai natūraliai išėjo 
pritaikyti snaiperio įgūdžius, taip pat polinkį vadovauti. Jam 
patiko kariška draugija, ypač - tarnaujant Vidurio Rytuose. 
Jis net užmezgė draugystę su vienu kitu kolega ir apgailesta- 
vo, kai reikėjo su jais skirtis. Žinoma, Džeremis netikėjo ta 
armijoje propaguojama „už Dievą ir Tėvynę“ dogma, taigi tą 
tikėjimą vaidino. Labai įtikinamai. 

Daug didesnis iššūkis buvo tapti Amelijos Nolan vaikinu. 
Šiurkštumas nebuvo vien apsimestinis, nes iš tikrųjų karei- 
vinėse jam buvo gerokai jaukiau negu pokylių salėje. Rendis 
ir Patricija išmokė jį pagrindinių gero elgesio taisyklių, o ir 
pats buvo dalyvavęs ne viename valdiškame pobūvyje. Žino- 
jo, kaip dera elgtis per oficialius priėmimus. 

Nolanus supo rinktiniai žmonės, ir tokia aplinka jį baugi- 
no labiau nei bet koks priešo taikinys. Pietiečių aristokratų 
elgesio taisyklių nebuvo nė vienoje knygoje, bet visi iš Nola- 
nų aplinkos jas žinojo ir suprato. Džeremis svarstydavo, ku- 
rios iš tų merginų palankumo siekti, o paskui ir vesti. Jam 
atrodė, kad gal vertėtų kartelę nuleisti kiek žemiau. 

Jis labai nustebo, kad jo stačiokiškos manieros Amelijai 
darė įspūdį, o ne priešingai. Džeremis buvo kitoks negu dau- 
gumajos aplinkos vyrų, ir tai buvo jo koziris. Etiketo neišma- 
nymas jos nepiktino, veikiau atrodė privalumas. Tai supratęs, 
Džeremis kaipmat įsijautė į vaidmenį ir tapo mielu vaikinu, 
kupinu entuziazmo (kad ir nevykusio) ir besineriančiu iš kai- 
lio, kad patiktų. 

Vis dėlto jo paties klasta pakišo jam koją. Dėl besąlygiško 
Amelijos nuoširdumo jis ją pamilo. Truputį. Ir vis dėlto gero- 
kai daugiau, nei ketino. Jis manė, kad nejaus jai nieko, išsky- 
rus panieką viskam, ką ji įkūnijo, - turtingus, grobuoniškus 
ir bedvasius Jungtinių Amerikos Valstijų aristokratus. 

Jis pagalvodavo, kad būtų geriau, jei Amelija jo taip nemy- 
lėtų. Jei būtų greita teisti, kritikuoti ir elgtųsi globėjiškai. Jei 
stokotų tolerancijos ir taip nuoširdžiai neišgyventų dėl jo dva- 
sinės būklės grįžus iš karo, jo misija būtų buvusi gerokai pa- 
prastesnė. Jo tikslas buvo ją palaužti, o ne sudaužyti jai širdį. 

Taip pat Džeremis troško jausti gilią neapykantą savo 
uošviui su jo patriotinėmis ir šovinistinėmis pažiūromis. Jis 
niekino šio valstybės vyro politines pažiūras ir vyriausybę, 
kuriai uošvis atstovavo. Ilgainiui Džeremis pastebėjo, kad 
nekęsti valdžios lengviau negu to žmogaus. Nolanas buvo 
doras ir geras žmogus. 

Bet dar sunkiau buvo iš mylinčio tėčio virsti smurtaujan- 
čiu girtuokliu, kurio bijo sūnūs. Anksčiau, kai grįždavo namo, 
vaikai ištiesę rankutes puldavo prie jo plačiai šypsodamiesi, 
o dabar, kaskart jam įėjus į kambarį, slėpdavosi ir gūždavosi 
nuo jo pakelto balso. Jis labai jiems nusikalto. 

Bet jis išpirks kaltę. Jau greit. 

Šitiek metų Džeremis siekė tikslo, ir dabar tas tikslas jau 
ranka pasiekiamas. Vilardą Strongą nuteis ne tik už Darlinos, 
bet, jei pasiseks, ir už Džeremio Vesono nužudymą. Kai tai 
įvyks, jis nebaudžiamas galės tęsti savo asmeninį karą. Galės 
netrukdomas kelti sumaištį visose penkiasdešimtyje valstijų, 
nes mirusio žmogaus juk niekas neieškos. 

Tiesa, padaryta viena klaidelė, kurią būtina ištaisyti. 

Džeremiui buvo didelė staigmena, kad moteris, rasta ne- 
gyva už Mikio užeigos, ne Amelija. Jėzau, kaip jis galėjo su- 
painioti ją su kita? 

Dieną, kai kilo audra, vandenynas tiek įsisiūbavo, kad jis 
nusprendė į Savaną neplaukti ir prišvartavo laivą Sent Nel- 
doje. Saloje lankydavosi retai, todėl nebijojo būti atpažintas. 

Jei net ir susidurtų su kuo nors, anksčiau pažinojusiu Dže- 
remį Vesoną, kažin ar būtų atpažintas, - apatinę veido dalį 
maskavo vešli barzda, o kepuraitė su snapeliu slėpė kaktą ir 
akis, taip pat randą ant pakaušio, likusį po to, kai nusirėžė iš 
jo odos lopinėlį ir numetė šunų aptvare. Be to, per penkiolika 
mėnesių, kai slapstėsi, priaugo apie penkiolika kilogramų. 

Taigi, per liūtį prisišvartavęs Sent Neldos prieplaukoje, jis 
nė kiek nesibaimino būti susektas. Vairinėje, gurkšnodamas 
kavą, Džeremis žvelgė į lietaus tvindomą kaimelį, ir tada pa- 
matė ją. 

Pro tankią lietaus uždangą ir tokioje tamsoje jis tikriausiai 
būtų jos nepastebėjęs, jei ne apsiaustas. Bjaurus ryškių spal- 
vų apsiaustas, kurį Amelija nusipirko Čarlstone, neišvengia- 
mai krinta į akis. Net ir blausioje universalinės parduotuvės 
langų šviesoje. 

Visas keturis šimtus aštuoniasdešimt kelias dienas nuo 
tada, kai paliko tuos velnio šunis, besiriejančius prie Darli- 
nos kūno likučių, Džeremis kantriai laukė, kada galės atsi- 
kratyti Amelijos ir susigrąžinti sūnus. Būtų buvusi beproty- 
bė bandyti juos pagrobti, kol Amelija šmėžavo žiniasklaidos 
dėmesio centre kaip pagrindinė Vilardo proceso liudytoja. Be 
to, Džeremis žinojo, kad jos parodymai tik padės Vilardą nu- 
teisti, ir neketino tam trukdyti. 

Per tas nuobodulio paženklintas dienas ir vienatvės nak- 
tis jis apmąstė kelis galimus veiksmo scenarijus. Sunkiausia 
buvo sugalvoti, kaip, atėjus laikui, Ameliją pašalinti iš kelio. 
Ieškojo kokio būdo išvengti žudymo, nes... Nenorėjo jos žu- 
dyti, ir tiek. 

Reikia pripažinti, kad čia iškilo pavojus pergudrauti patį 
save. Pasitaiko, kad kurdamas gudrias strategijas imi ir pra- 
žiopsai galimybę. Kai lemtis tau duoda tokią progą, būtų tie- 
siog nuodėmė ja nepasinaudoti. Juk tiesa, ar ne? 

Be abejonės, susigrąžinti sūnus būtų gerokai paprasčiau, 
jų motinos atsikračius visam laikui. Moralinius tokio poelgio 
aspektus apsvarstys vėliau. Na, o dabar - metas veikti. 

Džeremis padėjo kavos puodelį į šalį, iš įrankių dėžės išsi- 
traukė dailidės plaktuką ir įsikišo po apsiaustu. Niekas į žmo- 
gų, bėgantį žliaugiant lietui, dėmesio neatkreips. Bet tai jau 
nesvarbu, nes aplinkui nebuvo nė gyvos dvasios, ir jis niekie- 
no nepastebėtas atsidūrė aikštelėje už Mikio užeigos. 

Pasislėpė už šiukšlių konteinerio ir laukė. 

Prakeikimas! Amelija iš parduotuvės išnėrė su vyruku, tuo 
pačiu, kuris su jo sūnumis žaidė paplūdimyje. Ilgšiu, raume- 
ningu nepažįstamuoju, su kuriuo ji vakar vakarą gurkšnojo 
vyną, abu patogiai įsitaisę greta stovinčiuose supamuosiuose 
krėsluose. 

Smarkiai pasilenkę, jiedu nubėgo prie Amelijos mašinos. 
Džeremis girdėjo, kaip juokiasi, šokinėdami per balas. Vyru- 
kas atidarė užpakalines dureles ir sudėjo Amelijos pirkinius 
ant grindų po sėdynėmis. Ji atidarė dureles iš keleivio pusės 
ir numetė rankinę ant sėdynės. Tada jie paskubom atsisveiki- 
no, O vyras nušuoliavo atgal į parduotuvę. 

Skubėdama įsėsti į mašiną, ji išmetė raktus ir pasilenkė 
jų pakelti. Džeremis tuo pasinaudojo. Negalvojo nei apie jos 
veidą, nei apie akis ar kūną, kurį myluodavo. Negalvojo apie 
jos gerą būdą, skambų juoką ar juokingą raukšlelę kaktoje, 
kai susimąstydavo. Stengėsi nematyti joje gyvos būtybės. Ji 
buvo taikinys, toks pat, kokių dešimtis sunaikino Irake ir Af- 
ganistane iš kelių šimtų metrų atstumo. Jos turi nelikti, ir tik 
tai dabar svarbu. 

Garsas. Džeremis pajuto, kaip plaktukas perskėlė jai kiau- 
šą. Apsiausto gobtuvas nesumenkino smūgio jėgos. 

Nė nesupratusi, kas jai trenkė, ji krito veidu į purvą. Dže- 
remis sugriebė ją už kelio, nutempė už šiukšlių konteinerio ir 
užtraukė ant galvos gobtuvą. Štai taip paprastai ir greitai jis 
apsisuko. Kai grįžo į laivą, kava dar nebuvo ataušusi. 

Vyrukas, per plauką vos visko nesugadinęs, vardu Doso- 
nas Skotas. Išgarsėjo straipsniais žurnale. Džeremis viską 
apie jį sužinojo šįryt, šveisdamas didelį sumuštinį su dešra 
sunkvežimių vairuotojų užkandinėje prie I-95 greitkelio. Įsi- 

levizorių. 

Šerifo biuro atstovas iš pradžių bandė išsisukinėti, bet re- 
porterių spaudžiamas atskleidė, kad Dosonas Skotas naktį 
praleido už grotų ir vis dar laikomas įtariamuoju dėl mergi- 
nos nužudymo. Džeremis laikėsi iš paskutiniųjų, kad balsu 
nesusijuoktų. 

Paaiškėjo, kad tyrėjai dėl nužudymo apklausė dar kažkokį 
žmogų. Džeremis neįsidėmėjo jo pavardės, bet ar ne vis tiek? 
Svarbiausia, kad neieško jo, amžinatilsį Džeremio Vesono. 

Viskas būtų buvę tiesiog puiku, jei ne tas vienintelis ne- 
sklandumas. Reikės vėl ką nors sugalvoti dėl Amelijos. 

Džeremis nekantriai laukė dienos, kai galės ištrūkti iš šios 
trobelės. Jam iki gyvo kaulo įgriso apipelijusios sienos, iš- 
duobta lova, ūžiantis generatorius ir dujomis prasmirdusi, 
nors ir nenaudojama, viryklė. Be to, neatsigindavo parazitų, 
atrodytų, privisusių iš visos Pietų Karolinos. Kaskart grįžęs 
sušluodavo ir išmesdavo, nė nežinodamas, kaip dauguma tų 
gyvių vadinasi. 

Vienintelis geras dalykas buvo tas, kad niekas apie šią jo 
slėptuvę nežinojo. 

Todėl iškart, kai išjungęs radiją išgirdo lengvus žingsnius ve- 
randoje, Džeremis veikė žaibiškai: truktelėjo už purvinos vir- 
vutės, ir vienintelė prie lubų kabanti lemputė užgeso. Be garso 
sėlindamas per išsiklaipiusias kietmedžio grindis, išsitraukė iš 
už juosmens pistoletą ir prisiplojo prie sienos už durų. 

Kaip visada, ginklas buvo užtaisytas ir paruoštas šauti. 
Džeremis kilstelėjo jį sulig smakru, sulaikė kvapą ir laukė. 

Kažkas pasukiojo durų rankenos bumbulą, ir vėl tyla. Bet 
ir be to vos girdimo metalo girgžtelėjimo Džeremis žinojo, 
kad už durų kažkas stovi. Jis kone fiziškai juto pavojų ir, vel- 
niai griebtų, tikrai nesileis, kad jį suimtų koks žioplas detek- 
tyvas. Ar bent pabandytų suimti. 

Džeremis čiupo už rankenos, atplėšė duris ir iškišo ranką 
su pistoletu į priekį. Pistoleto vamzdis atsidūrė vos per porą 
centimetrų vyriškiui nuo kaktos. 

Džeremis su švilpesiu iškvėpė ir nuleido ranką su ginklu. 
— Po perkūnais, tėti, kad kiek, būčiau tave nudėjęs. 


——85 


Smarkiai sunerimęs Hedlis pro ūkinio kambarėlio duris įpuo- 
lėį virtuvę. Greitomis apsižvalgęs, ant stalo pamatė saldainio 
popierėlį. 

— Dar liko šokoladukų? 

Dosonas ramiai atsakė: 

— Ką tik sušveitėm. 

Amelija pasisiūlė išvirti Hedliui kakavos. 

— Būtų puiku. Ačiū. 

Hedlis atitraukė nuo stalo kėdę ir atsisėdo. 

— Kaip reikalai? 

Klausimas buvo adresuotas Dosonui, šis tik gūžtelėjo pe- 
čiais. 

— Kodėl vis to klausi? 

Hedlis jau pravėrė burną atsakyti, bet paskui, matyt, apsi- 
galvojo. Pasisuko į Ameliją ir pasiteiravo, kaip laikosi Hante- 
ris ir Grantas. 

— Kai čia atvykom, buvo labai įsitempę. Prireikė dviejų pa- 
sakų knygelių, kol pagaliau užmigo. 

- Įsivaizduoju, kaip apsidžiaugė, kad pamigdėt juos. 

— Tiesą sakant, pasakėles prieš miegą jiems skaitė Dosonas. 

Hedlis vėl įsmeigė akis į Dosoną ir nenuleido jų, kol drau- 
gas jau kiek irzliai paklausė: 

- Įlėkei nelyginant į gaisrą. Kas nutiko? 

— Pamenat laivą, apie kurį pasakojot? - galvos linktelėjimu 
Hedlis padėkojo Amelijai už kakavą. - Pakrantės sargyba irgi 
jį pastebėjo, nes kelias dienas iš eilės stovėjo išmetęs inkarą 
netoli nuo kranto. Sako, kad šiaip kažkoks žmogelis žvejojo. 
Atseit nieko įtartina. Jokio ryšio su kitais laivais. 

— Ar jau žino to laivo pavadinimą? - paklausė Dosonas. 

— „Ledinukas“, - atsakė Hedlis ir patylėjo, tarsi laukdamas, 
kad kuris iš jų ištartų „na, žinoma“. - Jokių minčių? - paklau- 
sė, žvelgdamas į Ameliją. 

— Kiek žinau, Džeremis nei kada plaukiojo, nei žvejojo. 

— Kur laivas registruotas? - pasidomėjo Dosonas. 

— Rod Ailande. Neegzistuojančio savininko vardu. 

Amelija susižvelgė su Dosonu, o tada vėl pasisuko į Hedlį. 

— Nežinome, ar Džeremis ir laivas susiję, ir nesužinosime, 
kol to laivo nerasime. Bet kai kas sutampa. Jis stovėjo netoli 
nuo kranto priešais jūsų namus kelias dienas iš eilės, kaip tik 
tada, kai ten dėjosi nepaaiškinami dalykai, o jūs jautėtės ste- 
bima. Be to, - Hedlis stabtelėjo ir gurkštelėjo iš puodelio ka- 
kavos, - sekmadienio vakarą laivas buvo prišvartuotas Sent 
Neldos prieplaukoje. 

— Netoli nuo vietos, kurioje buvo nužudyta Stefė, - įsiter- 
pė Dosonas. 

— Vaikinas iš degalinės sako išbėgęs įspėti to vyro iš laivo, 
kad degalų nebus. Kadangi dingo elektra, neveikė siurbliai. 

— Matyt, aš buvau paskutinis jo aptarnautas klientas, - vėl 
įsiterpė Dosonas. 

- Taip. Jis tą patvirtino Takeriui. Tai va: vaikinas iš degali- 
nės mano, kad laive, be to vyruko, daugiau nieko nebuvo. Jis 
aiškino sustojęs Sent Neldoje perlaukti audrą. 

— Ar tas vaikinas atkreipė dėmesį, kada „Ledinukas“ iš- 
plaukė? 

— Ne. Uždarė kontorą ir patraukė ilsėtis į savo vieno kam- 
bario butuką, esantį už žūklės reikmenų parduotuvės. Pato- 
giai įsitaisęs žibintuvėlio šviesoje skaitė, o paskui nuėjo mie- 
goti. Ryte „Ledinuko“ prieplaukoje jau nebuvo. Tai viskas, 
ką jis žino, bet aš nemanau, kad nužudęs merginą Džeremis 
būtų rizikavęs čia ilgiau užtrukti. 

Nuo žodžių apie nužudymą Amelija susigūždavo. Ji sten- 
gėsi neišskysti, kalbėti aiškiai, bet kaskart, kai Džeremį įvar- 
dydavo kaip Stefės žudiką, jai tekdavo pripažinti žiaurią ti- 
krovę. Ji vis dar nepajėgė su šia mintimi apsiprasti. 

Jai atrodė neįmanoma, kad tokį žiaurų ir kartu nepaaiški- 
namą nusikaltimą būtų padaręs vyras, taip meiliai šypsojęsis 
jiems duodant santuokos įžadus, vyras, su neapsakomu jau- 

duliu pirmą kartą laikęs glėbyje Hanterį, vyras, sūpuodavęs 
Grantą, kol mažylis pradėdavo krykšti iš džiaugsmo. 

Protu Amelija nepajėgė suvokti, kad Džeremis, jos vyras ir 
jos vaikų tėvas, gali būti žudikas. Šitokio žiaurumo ji nesiti- 
kėjo iš jo net ir po to, kai jis sudavė jai, ir ji pabėgo iš namų. 

Kiek dar Džeremis turėjo veidų? Kuris iš jų buvo tikrasis? 
Ar ji kada sužinos? Ir ar nori sužinoti? 

Jos apmąstymus nutraukė Dosonas, paklausęs Hedlio, ko- 
dėl Takeris nepasivargino anksčiau pasidomėti Sent Neldos 
prieplaukoje sekmadienį prišvartuotais laivais. 

— Jis tai padarė. Apklausti visi, gyvenantys ar dirbantys 
netoli doko. Vyrukas iš degalinės užsiminė apie „Ledinu- 
ką“, bet Takeris neatkreipė dėmesio, nes jam nepasirodė 
svarbu. Tu ir Arnsonas kaip įtariamieji jam atrodėt pers- 
pektyvesni. 

Amelija paklausė: 

— Kaip tas vyras iš „Ledinuko“ atrodė? 

— Kresnas. Barzdotas. 

— Džeremį vargu ar pavadintum kresnu. 

— Priaugti svorio taip pat lengva kaip ir užsiželdinti barz- 
dą, - paprieštaravo Dosonas. - Tik reikia šiek tiek laiko, o 
laiko jis turėjo. 

Hedlis išgėrė kakavą ir, stumtelėjęs puodelį šalin, įsirėmė į 
stalą alkūnėmis. 

- Amelija, turit man apie jį papasakoti viską, ką prisime- 
nat. Net menkiausias smulkmenas. 

— Jau papasakojau. 

- Toli gražu. Pasistenkit prisiminti. Mus domina jo drau- 
gai, priešai, pomėgiai, antipatijos, baimės, fobijos, žmonės, 
vietos, daiktai ir vardai, kuriuos jums kada nors minėjo. Gal 
radot kokį kvitą ant jo staliuko... gal degtukų dėžutę... klijuo- 
jamą lapelį užrašams, bilietą į kiną, įsiminėt kokį įrašą darbo 
kalendoriuje. 

— Juk mūsų santuoka truko ne vienus metus! - šūktelėjo 
Amelija. 

— Aš puikiai suprantu, kad nelengva, bet Džeremis jau įro- 
dė esantis nepaprastai sumanus. Jam pavyko suklastoti savo 
mirtį ir jau ilgiau kaip metai jis laikomas mirusiu. Gali būti, 
kad visą tą laiką jis sekė jus, o jūs nė nenutuokėte apie tai. 
Džeremis siekia susigrąžinti vaikus, ir... 

- Šito jūs negalit žinoti. 

— Kodėl tadajjis iš čia nedingsta, nors jau seniausiai galėjo? 
Kodėl nužudė merginą, kurios nė nepažinojo? Nebent todėl, 
kad supainiojo ją su jumis. 

Amelija klausiamai pažvelgė į Dosoną. 

- Žinai, ką aš manau. 

Išties, jis irgi jai išdėstė tuos pačius argumentus. 

— Džeremis siekia susigrąžinti vaikus, Amelija, - švelniai 
pratarė Hedlis. - Ojūs - kliūtis, kurią jam būtina pašalinti. 

Amelija stipriai suėmė save už pečių. 

- Jūs mane gąsdinat. 

— Tuir turėtum bijoti, - pasakė Dosonas. - Turėtum. Todėl, 
kad Džeremis nejuokauja. O jei dar tuo abejoji, prisimink, 
kaip žiauriai nužudė Darliną, o paskui ir Stefę. Beginkles 
moteris. Šaltakraujiškai. Pagalvok apie tai. Ir prisimink, kas 
buvo jo tėvas. 

Pagalvojusi, kokį neišdildomą įspūdį jai padarė Karlo Vin- 
gerto nuotrauka, Amelija prisiminė to veido bruožams bū- 
dingą nežabotą atšiaurumą. Vaizduotėje iškilo pykčio prie- 
puolio apimtas Džeremis. Ir nors išorinio panašumo su tėvu 
nebuvo, piktdžiuga ir įtampa jų veiduose buvo tokia pati. 

Amelija atsidūsėjo ir jau nebesipriešindama pratarė: 

- Žinoma, aš padarysiu viską, kad apsaugočiau savo vaikus. 

Hedlis atrodė patenkintas. 

— Tikėkimės, kad mums pasiseks, jis kur nors suklups. 
Kaip su tuo piršto atspaudu. Kaip ir Karlas, - Hedlis krenkš- 
telėjo. - To sukto niekšo atspaudų nepavyko gauti, ir tai buvo 
didžiausias galvos skausmas tiems, kurie bandė jį sučiupti. 

Tiksliau, iki pat devintojo dešimtmečio pabaigos, kai sa- 
vadarbe bomba jis susprogdino pašto sunkvežimį. Tada jis 

pirmą ir paskutinį kartą naudojo sprogmenis - matyt, ne 
per daugiausia apie juos išmanė. Bomba sprogo iškart, vos 
Karlas ją padėjo. Stebuklas, kad nesudraskė jo į gabalus. Bet 
jam pasisekė - neteko tik nykščio ir smiliaus. Tada ir paliko 
viduriniojo piršto atspaudą ant bombos skeveldros. Mes ne... 

Staiga Hedlis susivokė, kad Amelija ir Dosonas spokso į jį 
išpūtę akis. 

Dosonas prašvokštė: 

- Šunsnukis. - Tada taip ūmai pašoko nuo kėdės, kad toji 
vos neapvirto. - Šlykštus bjaurybė! 

— Kas? - reikliai paklausė Hedlis. 

Amelija gergždžiančiu balsu paklausė: 

— Kurios... Kurios rankos pirštų jam trūksta? 

— Kairės. 

Aiktelėjusi Amelija prisidengė ranka burną. Už ją atsakė 
Dosonas: 

— Bernis! 


Rštuoniotiktas skyrius 


- ia Dievui, nebereikės vaidinti to seno mulkio. 

Karlas per galvą nusitraukė ryškiai rožinius marškinėlius, 
susuko į gniutulą ir nušveitė į šiukšlių kibirą. Paskui iš akių 
išsiėmė glaustinius lęšius ir su palengvėjimu atsiduso: 

— Nekenčiu šitos nesąmonės, - ir lęšiai nuskriejo į kibirą 
paskui marškinėlius. Jų nebeprireiks. Taip pat ir Bernio. 

Iš aprūdijusio šaldytuvo Džeremis ištraukė porą skardinių 
alaus, atidarė ir vieną padavė tėvui. 

— Laukiau tavęs tik rytoj. 

— Aš ir pats ketinau mauti iš salos rytoj, bet ten pasidarė 
karšta, - atsikratęs languotų bermudų ir maudamasis žals- 
vai rusvos spalvos kelnes, Karlas papasakojo Džeremiui apie 
dviejų detektyvų apsilankymą Amelijos namuose tą rytą. 

— Ko taip nerviniesi? Tavęs juk neieško. 

Nerūpestingas sūnaus tonas Karlą suerzino. 

— Mane jau seniai būtų sučiupę, jeigu nebūčiau buvęs toks 
atsargus. Kai tik užuodžiu farus, dedu į kojas ir dingstu kuo 
toliau. 

— Pas tą žurnalistą pirmadienio rytą nuėjai, kai ten buvo 
farai. 

- Šiaip nė už ką nebūčiau ėjęs artyn, bet tu nužudei ne tą 
moterį. Beje, tu man kai ką priminei - buvom sutarę, kad ne- 
skambinsi. 

— Tėti, jau aiškinau tau apie mobiliuosius su apmokėta iš 
anksto kortele. Tokių skambučių neįmanoma susekti. 

— Nepasitikiu aš tomis jūsų technologijomis. Daugiau man 
neskambink. Tai va: pasigyrei, kad nužudei Ameliją. O čia, 
kur buvę, kur nebuvę, prie mano durų išdygsta Dosonas Sko- 
tas ir Amelija, jaukiai įsitaisiusi užpakalinėje jo mašinos sė- 
dynėje! Todėl kitą rytą turėjau nueiti ir pažiūrėti, kas ten ir 
kaip. Atrodo, policija aiškino Amelijai, kad laikomas mirusiu 
buvęs vyras galėjo nužudyti jos vaikų auklę. 

— Kas gi numirėlį įtartų žmogžudyste? 

— Gal tave atpažino vyrukas iš degalinės? 

— Tikrai ne. Mes susišūkavom per baisią liūtį, kalbėjomės 
dešimt, daugiausia penkiolika sekundžių. Paskui jis iškart 
grįžo į kontorą. Be to, mus skyrė mažiausiai dvidešimt me- 
trų. Nė už ką nepasakyčiau, kaip atrodė. Manau, ir jam aš 
buvau tik neaiškus siluetas. 

- Žiūrėk man. 

— Klausyk, aš jau niekuo neprimenu to pasitempusio jūrų 
pėstininko, - Džeremis paplekšnojo sau per atsikišusį pilvuką. 

— Ką padarei su laivu? 

- Juo pasirūpinta. 

— Tikrai? 

— Gali neabejoti. 

— O nužudymo įrankis? 

- Jūros dugne. 

— Kaijau tiek nuveikta, negalim sau leisti daryt klaidų. 

— Niekas manęs neieško. Tau aišku? - Nykščiu rodydamas per 
petį, Džeremis mestelėjo: - Nupirkau užkąsti, jei tu alkanas. 

— Vėliau. Man reikia pagalvoti. 

Įsitaisę skirtingose kėdėse vyrai gurkšnojo alų. 

Pirmasis prabilo Džeremis: 

— Kaip mano berniukai? 

- Jiems viskas gerai. Paskutinį kartą mačiau, kai juos su 
Amelija vežiau prie kelto. Šiandien popiet su ja kalbėjausi, 
sakė, vaikai dar muziejaus kuratoriaus namuose. 


Riba + 237 


Džeremis mąsliai pešiojo atlipusią skardinės etiketę. 

— Ar jie kada mane prisimena? 

— Kažin, bent jau prie manęs ne. - Pastebėjęs skausmin- 
gą išraišką sūnaus veide, Karlas pridūrė: - Ilgai buvai dingęs. 
Vaikams teks iš naujo prie tavęs pratintis. 

— Kada galėsim juos pasiimti? 

— Pirmiausia reikia sutvarkyti reikalą su Amelija. 

Džeremis pasimuistė kėdėje. 

— Ojei tiesiog pasičiuptume berniukus ir dingtume? Kodėl 
būtina ją žudyti? 

— Todėl, kad ji nesiliaus vaikų ieškojusi. Buvai ją vedęs, tu- 
rėtum tą suprasti. Net jei farai ilgainiui nutrauktų paiešką, ji 
nieku gyvu nenusiramintų. Amelija turi už ką nusisamdyti 
žmonių, kad mūsų ieškotų. Nenoriu iki gyvenimo pabaigos 
dairytis per petį. Bus paprasčiau... - Karlas mostelėjo, tarsi 
kirviu nukirsdamas. 

— Ko gero, - sumurmėjo Džeremis ir vėl gurkštelėjo alaus. 

- Ir ilgai nelaukus. 

— Tu teisus. Jei jau reikia, padarykim tai kuo greičiau. No- 
riu susigrąžinti sūnus. Juo ilgiau lauksim, juo lengviau jie 
mane pamirš. 

Karlas pritariamai sumurmėjo, bet mintimis buvo kažkur 
kitur. 

Tarsi mąstydamas balsu, jis numykė: 

— Kažkas čia man įtartina. 

— Kas? 

— Visa ši situacija. - Karlas išgėrė savo alų, atsistojo ir ėmė 
žingsniuoti po kambarį. - Jaučiu, kad kažko nepagaunu, o 
kai nepagauni, pagauna tave. 

— Amelija juk neįtaria, kad aš gyvas? 

— Tokių ženklų nepastebėjau. Net kai mačiau ją šiandien. 
Tikrai labai graužėsi dėl auklės, o šiaip buvo kaip visada... 
meiliai atsisveikino su brangiuoju Berniu. „Iki kitos vasa- 
ros...“ Ar panašiai. Liūdėjo, kad reikia uždaryti namą ir pa- 
likti paplūdimį. Jai ten labai patinka. Vaikams irgi. Jie žai- 


238 + Sandia Brown 


džia... - Karlas nebaigė sakinio, nes jam kilo mintis. - Kur 
nuotraukos? 

— Apatiniame stalčiuje. 

— Maniškių nėra? 

- Ne. Tuo pasidomėjau pirmiausia. Žinau, kad nesileidi 
fotografuojamas. Mama pasakojo, kaip įsiutai, užklupęs ją 
fotografuojančią mane, kai buvau mažas. 

Buvo ir dar labiau įsiutęs ant Floros negu tą kartą, bet Dže- 
remiui nėra reikalo to žinoti. 

Karlas iš stalčiaus ištraukė Dosono Skoto darytas nuo- 
traukas. Jos buvo tvarkingai susegtos sąvaržėle. Nusinešė ir 
paskleidė ant stalo, kad būtų patogiau apžiūrėti. 

— Buvo kvaila taip rizikuoti dėl tų nuotraukų, - pasakė 
Džeremiui, kai tas irgi priėjo prie stalo. 

— Neatsispyriau smalsumui. Mačiau, kaip jūs išvažiuojat. 
Tada žurnalistas atlėkė prie Amelijos namo ir kažką pakišo 
po durų kilimėliu. Kadangi buvo gražiai apsirengęs, sume- 
čiau, kad ir jis išsiruošė vakarieniauti. Vadinasi, kurį laiką 
ten nieko nebus. Grįžau į „Ledinuką“ dar gerokai prieš jums 
parsirandant. 

Karlas vis tiek manė, kad sūnus pasielgė labai neatsargiai, 
ryžęsis valtele nusiirti į krantą, o paskui grįžti į laivą. Didelė 
tikimybė įkliūti. Ir dėl ko? Nuotraukose nebuvo nieko ypa- 
tinga. Jos tikrai nevertos, kad Džeremis būtų taip dėl jų ri- 
zikavęs. 

Džeremis paėmė nuotrauką, vaizduojančią jo sūnus, žai- 
džiančius vandenyje. 

— Kad jau vis tiek fotografavo, galėjo padaryti daugiau ne 
Amelijos, o vaikų nuotraukų. 

- Kam apskritai fotografavo? - paklausė Karlas. - Ką apie 
tą tipą radai internete? 

— Nė nereikėjo ilgai ieškoti. Vyrukas apie save sako tiesą. 
Yra laimėjęs apdovanojimų. Žurnalui rašė reportažus iš Af- 
ganistano. Neseniai iš ten grįžo. 

— O ką veikia čia? 

— Be to, kad rėžia sparną aplink Ameliją? - Džeremis, pa- 
kėlęs prieš save, žiūrinėjo Amelijos nuotrauką. 

— Manau, jausmai abipusiai, - mestelėjo Karlas. 

— Eik tu? 

— Sakau tau. Jai labai nepatiko, kai pasakiau matęs tą vy- 
ruką su Stefe. 

— Amelija miega su juo? 

— Tau ne vis tiek? 

- Šiaip jau vis tiek. Tik būčiau nustebęs. Nėštumai užgesi- 
no jos lytinį potraukį. 

Karlas nepatikėjo, kad Džeremiui nerūpi Dosono ir Ameli- 
jos santykiai, bet Dosonas jam tikrai kėlė susirūpinimą. 

— Dievaži, nesuprantu, kurių galų tas žurnalistas čia atsi- 
vilko. Išsinuomojo namą šalia tavo žmonos ir neriasi iš kai- 
lio, kad apžavėtų ją ir vaikus. 

— Juk pats sakei, kad rašo straipsnį apie mane, Darliną ir 
Vilardą. 

- Jis taip sako, bet... 

— O kas dar galėtų būti? 

— Nežinau, - sumurmėjo Karlas. - Dėl to man ir neramu. 

— O aš visai nesistebiu. Aišku, tikėjosi gauti iš Amelijos in- 
terviu, kad sužinotų daugiau smulkmenų apie mūsų bendrą 
gyvenimą. 

— Taip, bet man atrodo, kad persistengė, dėl medžiagos 
apie tą procesą nusitrenkdamas net į Savanos gilumą. 

Džeremis nusikvatojo: 

- Žmogelis dėl gerų istorijų net į sumautą Afganistaną nu- 
sibeldė. 

Karlas pasisuko į Džeremį ir šis, matyt, pajuto tėvą užrūs- 
tinęs, nes šypsenos jo veide kaipmat neliko. 

— Šaipaisi iš manęs? 

— Ne, tėti. 

— Manai, protelis man suskystėjo? 

— Ne. Ką tu. 

— Manai, esi už mane protingesnis? 

— Jėzau, ne! | 

— Buvo taip manančių. Nesiklausė, ką jiems sakau, ir žinai 
ką? Jie dabar arba jau negyvi, arba kovoja už būvį kalėjime. 

- Tėti, aš tik... 

— Diena, kai pasijusi protingesnis už mane... 

— To nebus. 

— Bus diena, kai tave kas nors nudės. - Kairė Karlo ranka 
buvo sužalota, bet dešinioji - visiškai sveika, ir savo pasku- 
tinius žodžius jis pabrėžė besdamas jos smilium Džeremiui 
į krūtinę. Dar akimirką Karlas gręžė sūnų žvilgsniu, kad tas 
įsisąmonintų, ką išgirdo, o paskui atitraukė ranką ir nusisu- 
ko. - Ko nors užkąsčiau. 

Jie susitepė kelis storus sumuštinius su kumpiu ir sūriu. 
Šaldiklis menkai tešaldė, todėl ledai kiek aptirpo, bet vis tiek 
buvo gardu. Įsipylę kavos, vyrai tęsė pokalbį. 

Karlas pradėjo taikiai: 

— Klausyk, sūnau, kartais aš mėgstu pabambėti. Žinau, 
kad nekantrauji susigrąžinti savo berniukus. Po šimts, aš irgi 
noriu to paties. 

- Britų Kolumbijoje jiems patiks. Pamenu ten praleistas 
dienas - buvo geriausios mano gyvenime. 

Per vienas vasaros atostogas Karlas leido susitikti su Ve- 
sonais - po šitiek metų net ir jis priprato prie šios Rendžio ir 
Patricijos pavardės. Jie išsinuomojo namelį ant ežero kranto 
netoli Vankuverio ir smagiai leido dienas žvejodami, tingi- 
niaudami ir iškylaudami. 

Iš pradžių ketino atostogauti dvi savaites, bet Karlas ir 
Flora išvyko po šešių dienų. Mama verkė, kai jis nusprendė 
iškeliauti, bet Karlas jau buvo pradėjęs paranojiškai nerimau- 
ti. Jis baiminosi net parke patruliuojančių reindžerių. Jo gal- 
va, neprotinga per ilgai užsibūti vienoje vietoje. 

Paakintas prisiminimų, Džeremis pridūrė: 

— Tai buvo vasarą prieš baigiamąją klasę. Tada paskutinį 
kartą jaučiausi vaikas. 

— Tau teko greitai užaugti. 

Džeremis tylomis siurbčiojo kavą, o Karlas prisiminė Flo- 
rą. Atsistojo ir vėl pradėjo žingsniuoti po kambarį. 

Žiūrėdamas į tėvą, Džeremis paklausė: 

— Klubo sąnarį gelia? 

- Ne. 

— Ko tada toks susiraukęs? 

- Čia kažkas ne taip. 

— Ne taip? 

— Tarsi neturėčiau prieš akis viso vaizdo. Trūksta kažko- 
kios labai svarbios detalės, ir man tas neduoda ramybės. 

— Kas tai galėtų būti? 

Karlas piktai atšovė: 

— Velniai rautų, kad aš žinočiau! Galvoju. 


Dovynioliktas skyrius 


Vaizdas. kurį Amelija tąryt išvydo virtuvėje, buvo mielas 
akiai. Pasisukęs į ją nugara ir palinkęs virš stalviršio, Doso- 
nas žiūrėjo, kaip šviežiai užplikyta kava kapsi į stiklinį indą. 

— Lėtas procesas? 

Dosonas atsitiesė ir pasisuko į Ameliją. 

- Išties lėtokas, bet čia jau antras kavinukas. 

— Seniai atsikėlei? 

- Prieš kelias valandas. 

— Valandas? Ar bent kiek numigai? 

— Gal tik kelias minutes. 

- Aišku, sofa tau per trumpa. Reikėjo gultis į lovą, kaip ir 
sakiau. - Amelija siūlė jam įsikurti Stefės kambaryje, bet Do- 
sonas atsisakė. 

— Tik trūko, kad atimčiau iš tavęs lovą. Be to, ne dėl sofos 
aš negalėjau užmigti. 

— Košmarai? 

Dosono žvilgsnis keliavo Amelijos kūnu, o akims ilgėliau 
stabtelėjus tai šen, tai ten jis pajusdavo jaudulio virpulį. 

— Ne, šiaip neramu. 

— Man irgi neramu. 

Dosonas klausiamai kilstelėjo antakius. 

Greitu žingsniu Amelija priėjo prie spintelės, atidarė dure- 
les ir jau siekė kavos puodelio, bet prišokęs iš nugaros Doso- 
nas apsivijo ją rankomis, neleisdamas pajudėti. 

Nubraukęs jai nuo sprando plaukus, veidu įsikniaubė Ame- 
lijai už ausies. 

— Ką aš tokio padariau, kad taip mane baudi? 

Amelija palenkė galvą į šoną ir pajuto, kaip drėgnos Doso- 
no lūpos slysta jos kaklu. 

— Baudžiu? 

— Jau antras rytas, kai matau tave ką tik išlipusią iš lovos, 
švelniai įraudusią ir šiltą, tarsi būtum ką tik pasimylėjusi 
arba ruoštumeis tai daryti. Varai mane iš proto, nes trokštu 
būti vyru, kurio dėka tu taip atrodytum. 

Amelija nesipriešino, Dosonas apsuko ją ir stipriai prispau- 
dė prie savęs. Valdingame jo glėbyje ji jautėsi silpna, artumas 
buvo jai saldus. Kažkuris iš jųdviejų, tikriausiai Amelija, ki- 
miai sudejavo, kai jų lūpos susijungė aistringame laukiniame 
bučinyje, siurbėsi vienas į kitą, kol Dosonas savąsias atitrau- 
kė ir apibėrė jos burną smulkiais bučinukais. 

Ši švelni glamonė, o ypač - jo neskusto smakro prisilieti- 
mai, jaudino ir žadino geismą. Dosono rankos slydo jai nu- 
gara, apimtas meilės godulio, jis trūkčiojamai šnabždėjo jai į 
praviras lūpas. 

Palenkęs galvą, nubraukė Amelijai nuo peties petnešėlę ir 
prigludo lūpomis prie kaklo duobutės. Net sudejavusi iš ma- 
lonumo, ji maldaujamai pašaukė Dosoną vardu. 

— Kas? 

— Mes negalim. 

- Žinau. - Tačiau Dosonas nesiliovė. Keliavo žemyn ir švel- 
niais bučiniais apibėrė jai krūtinę. 

— Negalim... - vos girdimai pratarė Amelija. 

- Žinau. 

Per ploną marškinėlių audinį jis užčiuopė jos krūtį, suėmė į 
delną ir stumtelėjo virš iškirptės. Šiurkščiu skruostu pasitry- 
nė į minkštą iškilumą, bučiavo praviromis lūpomis. Degda- 
mas geismu, Dosonas įsispraudė jai tarp šlaunų. Pojūtis buvo 
toks stiprus, kad Amelija aiktelėjo. 

— Dosonai, negalima. Aš rimtai. Negalima. 

Dosonas akimirką sustingo, o tada kilstelėjo galvą ir pa- 
žvelgė į ją iš viršaus. Akis temdė aistra, bet jis iš lėto linkte- 
lėjo galva, paleido ją iš glėbio ir per žingsnį atsitraukė. Jiedu 
stovėjo, trūkčiojamai alsuodami ir rydami vienas kitą akimis. 

Galiausiai Dosonas pratarė: 

— Baiminiesi, kad pamatys apsaugininkai? - ranka moste- 
lėjo į langą virš kriauklės. 

— Taip, bet ne tik... - Amelija sunkiai nurijo seiles. - Ne- 
daryčiau to, net jeigu jų ten ir nebūtų. Negaliu, kai namuose 
vaikai. Suprantu, kad senamadiška, kvailai senamadiška, bet 
laikausi taisyklės niekada... Tą rytą irgi nebūčiau to sau lei- 
dusi. Būčiau atsipeikėjusi, kol dar nenueita per toli. Atleisk. 

— Viskas gerai. 

— Ne, negerai. Žinau, kad negerai, bet neturiu teisės pa- 
miršti, kokie berniukai jautrūs įspūdžiams. Net jeigu... 

Dosonas ją nutildė, užkeldamas marškinėlių petnešėlę į 
vietą, o tada uždėjo abi rankas Amelijai ant pečių. 

— Aš viską suprantu. 

- Tu iš tikrųjų padorus žmogus. 

Dosonas kreivokai šyptelėjo. 

— Kurgi ne. Tvirtas kaip uola. 

Amelija jam atsakydama nusišypsojo. 

— Pats sutikai, kad turim liautis. 

Jo šypsnys akimirksniu dingo, ir jis nuėmė rankas Amelijai 
nuo pečių. 

— Bet ne dėl berniukų. 

— Ne? 

Dosonas papurtė galvą. 

— Tada kodėl? 

Akimirką Dosonas žvelgė į šalį, o paskui vėl įsmeigė į ją 
savo tamsiuose ratiluose įdubusias akis. 

— Todėl, kad aš tavęs netraukiu. 


—8>> 

Dosonas pasičiupo kojines ir batus, kuriuos buvo palikęs sve- 
tainėje prie tos nelemtos sofos, ir nusinešė į viršų, į vaikams 
skirtą vonios kambarį. Kol nusiprausė duše ir apsirengė, jų 
lovelės jau buvo tuščios. Išgirdęs jų balsus, nulipo apačion į 
virtuvę, o ten prie stalo jau sėdėjo šeima ir Hedlis. 

- Žiūrėk, Dosonai, spurgos! - linksmai šūktelėjo Grantas. 
Stalo viduryje puikavosi didelė balta dėžutė, iš kurios Gran- 
tas ištraukė rausvu glajum apteptą spurgą ir atkišo Dosonui. 

Čia įsiterpė Amelija: 

— Grantai, reikėjo leisti Dosonui pačiam pasirinkti, kokios 
nori. 

Nuo Granto rankų glajus išsiterliojo ir net vietomis nuby- 
rėjo, bet Dosonas nė už ką nebūtų tos spurgos atsisakęs. 

- Kaip tik šitos ir norėjau. Ačiū, vyruti, - pakedenęs ber- 
niukui plaukus, Dosonas atsikando didelį kąsnį. 

- Jis atnešė, - pranešė Hanteris, rodydamas į Hedlį. - Jo 
vardas - ponas Hedlis. 

Akylai viską stebintis Hedlis atsilošęs kėdėje nerūpestingai 
gurkšnojo iš puodelio kavą, bet Dosonas žinojo, kad tas nerū- 
pestingumas apsimestinis. Pro Hedlio akis nepraslydo niekas, 
greičiausiai ir vos pastebima rausva dėmelė Amelijai ant kaklo. 

— Mama mums neleidžia valgyti spurgų per pusryčius. Ne- 
bent tik kartais, sekmadieniais. Bet ji sako, kad nieko bai- 
saus, jei jau ponas Hedlis atnešė. 

— Tada tai vaišės, - Dosonas nusilaižė glajų nuo pirštų. 

Abu su Amelija vengė pažvelgti vienas kitam į akis, ir He- 
dlis, žinoma, tai pastebėjo. Vis dar vengdama Dosono žvilgs- 
nio, Amelija, jau stodamasi nuo stalo, pasiūlė šiam kavos. 

— Pats apsitarnausiu. 

Dosonas prisipylė į puodelį kavos ir alkūnėmis atsirėmęs 
į stalą pradėjo gurkšnoti. Vaikai tuo metu jau buvo bebaigią 
doroti savo spurgas. Jiems pavalgius, Amelija liepė eiti ir nu- 
siplauti rankas bei veidus. 

- Spurgų jiems ir reikėjo, - drėgna kempinėle valydama 
stalą, Amelija pašnairavo į Hedlį. - Daug cukraus. 

Hedlis krenkštelėjo: 

— Paskui sugalvosim, kaip sudeginti kalorijų perteklių. 

- Ačiū. Būčiau dėkinga. 

— O dabar mums trims reikia pasikalbėti. 

Amelija atsakė: 

— Tada pasirūpinsiu, kad berniukai turėtų kuo užsiimti. 

Viskas, ką vakar buvo sukrovusi į automobilį, buvo išpa- 
kuota ir sugrįžo į vietas. Kol Amelija svetainėje vaikams jun- 
gė DVD filmukus, Dosonas prisėdo prie Hedlio ir ėmėsi tyri- 
nėti likusias spurgas. 

— Ar yra su žele ir plaktos grietinėlės įdaru? 

— Deja, ne. 

— Tada tiks ir šita, - Dosonas išsirinko glajum apteptą 
spurgą. 

— Kaip vakarykštė naktis? 

Išgirdęs Hedlio klausimą, Dosonas akimirksniu pasišiaušė: 

— O kas turėjo būti? 

- Laužė? 

— Jau sakiau tau. Nesu beviltiškai įjunkęs. 

— Košmarai nekankino? 

Dosonas gūžtelėjo pečiais. Šis gestas galėjo reikšti bet ką 
arba nieko. 

— Tik todėl, kad išvis nemiegojai. 

Dosonas stojiškai tylėjo, Hedlis tyrinėjo jo pavargusį veidą 
su tamsiais ratilais po akimis. 

- Jeigu ji pamatytų tave normaliai atrodantį, gal nebebū- 
tum jai patrauklus. Matyt, jai daro įspūdį zombio išvaizda. 

Dėdamasis į burną jau paskutinį spurgos kąsnį, Dosonas 
atšovė: 

— Neturi svarbesnių reikalų nei kabinėtis prie manęs? 

— Kodėl sapnuoji tuos košmarus? 

— Nepamenu, kad būčiau tau sakęs apie košmarus. 

— Bet ir nepaneigei. 

Dosonas sukryžiavo rankas ant krūtinės, į klausimą atsa- 


kydamas kūno kalba. 

Bet Hedlis neatlyžo: 

— Kada man pagaliau papasakosi, kas ten tau nutiko? Ko- 
dėl bijai užmigti? 

Dosonas mintyse suskaičiavo iki dešimties, o tada kitaip 
įsitaisė kėdėje, parodydamas, kad keičia temą. 

— Ar kalbėjaisi su Eva? 

- Šįryt. 

— Kaip ji? 

— Nerimauja. 

— Nes žino, kad nesilaikai dietos, kai jos nėra šalia. 

— Jai neramu ne dėl manęs, o dėl tavęs. 

- Ir visai be reikalo. Kiek dar judviem reikės kartoti, kad 
man viskas gerai? 

Hedlis giliai įkvėpė ir atsiduso: 

— Nereikėjo man leist tau čia vykti. 

Dosonas prunkštelėjo: 

— Per vėlai susigriebei. 

- Žinau, - Hedlis įsmeigė į Dosoną skvarbų žvilgsnį, o pas- 
kui per petį žvilgtelėjo į svetainę, kur vaikai ginčijosi, kokį 
filmą žiūrėti. - Kaip ji? 

— Miegojo viena, jei tai tave domina. 

— Ne tai. 

Dosonas suprato, kad juo bus santūresnis, juo atkakliau 
Hedlis jį spaus. Todėl į klausimą apie Ameliją atsakė, lyg ne- 
būtų užčiuopęs potekstės. 

— Ji drąsi. Iš esmės kur kas stipresnė, nei gali pasirodyti. 
Ir kietesnė. 

— Bijau, kad iki ši istorija bus baigta, kietumo jai tikrai pri- 
reiks. 

Dosonui dar nesuskubus paklausti, ką Hedlis turėjo ome- 
ny, priėjo Amelija ir atsidūsėjusi klestelėjo kėdėn. 

— Laiko turim nedaug, pone Hedli. Bazas Laitjeris tik neil- 
gam prikaustys jų dėmesį. Pažadėjau, kad po filmo galės pa- 
žaisti. 

— Nekaltinu vaikų, kad veržiasi į lauką. 

— Jie nori žaisti su Dosonu. 

Hedlis pasisuko ir klausiamai pažvelgė į Dosoną, akivaiz- 
džiai laukdamas, ką tas atsakys. 

O Dosonas tepasakė: 

— Gal jau pradėk. Negaiškim brangaus laiko. 

Hedlis krenkštelėjo, suprasdamas, kad Dosonas vengia 
šios temos ir teks prie jos grįžti vėliau. 

- Gerai. Štai ką mes žinome. Bernis persikėlė keltu į žemy- 
ną vakar vakarą. 

- Sakė, kad važiuos į Čarlstoną. 

— Bet nevažiavo. Bent jau ne automobiliu. Jo mašiną rado 
aikštelėje už poros kvartalų nuo perkėlos. Bernio nė kvapo. 
Žinoma, mes tą jo automobilį stebėsime, bet spėju, kad jis jo 
nebegrįš. 

— Kodėl taip manot? - paklausė Amelija. - Juk Bernis neži- 
no, kad jo tikroji tapatybė atskleista. 

— Automobilio numeris padirbtas. Tokio pavyzdžio regis- 
tracijos numeriai Mičigane jau kelerius metus nenaudojami, 
bet čia niekas nekreipia dėmesio. Karlas taip meistriškai pa- 
keitė galiojimo datą, kad iš toli beveik nepastebima. Be to, 
nudildytas automobilio variklio gamyklinis numeris, jo neį- 
manoma perskaityti. Salone ir ant durų rankenėlių neaptikta 
jokių atspaudų. Viskas kuo kruopščiausiai išvalyta. 

— Ar tą aikštelę kas aptarnauja? - paklausė Dosonas. 

— Ne. Tik stebi parkomatų kontrolierės. Pasistatai mašiną, 
į automatą įdedi banknotus arba sumoki kreditine. Dėžė iš- 
spjauna tau kvituką, jį užkiši už priekinio stiklo. Karlo kvi- 
tas galiojo parą. Iš antspaudo ant kvito žinom, kad iš salos 
jis atplaukė keltu prieš keturiasdešimt septynias minutes iki 
mums pradedant kratą jo namuose vakar vakare. Taigi įgijo 
nemažą laiko pranašumą. 

— Stebėjimo kameros? 

— Kelios yra perkėloje. Jos užfiksavo Karlą plaukiantį kel- 
tu. Tai tiek. Ar pamenat dėžes, kurias matėt jį kraunant į 

bagažinę? - paklausė Amelijos Hedlis. - Visos tuščios. Buvo 
reikalingos tik dėl akių. 

— Kaip ir jo neva skaudamas klubo sąnarys, - liūdnai 
konstatavo Dosonas. - Šiaip jau įtaigus bruožas. - Dosonas 
smakru parodė į namą, kuriame gyveno Bernis. - Ar ten ką 
aptikot? 

— Kriminalistai renka įkalčius, bet kol kas nieko svarbaus 
rasti nepavyko. Žinoma, gausybė pirštų atspaudų, bet labai 
abejoju, ar tarp jų bus ir Karlo paliktų. 

— Jis juk guminių pirštinių nemūvėjo. 

— Kertu iš savo kairiojo kiaušio, - atleiskit, Amelija, - kad 
sutampančių atspaudų ten nerasim. Primenu: palyginimui 
turim tik vieną jo kairės rankos viduriniojo piršto atspaudą. 

— O plaukai dušo nuotake? 

— Surinkti. Taip pat ir odos dalelės nuo patalynės. Be to, 
neturime Karlo DNR. Patikėkit, jei jį būtų buvę taip lengva 
pričiupti, seniai būčiau tą padaręs. 

— Ojo namas Mičigane? - paklausė Amelija. 

— Nėra nei tokio namo numerio, nei gatvės. 

Amelija apstulbo. 

- Siųsdavau jam kalėdinius atvirukus. Niekada atgal negrįžo. 

Hedlis kilstelėjo petį. 

- Žinau tik tiek, kad toks adresas neegzistuoja, taip pat ir 
elektroninio pašto, kurį jis davė panelei De Marko, kad per- 
duotų jums. 

Įsiterpė Dosonas: 

— Turi būti likę įrašų, kai išsinuomojo gretimą namą. 

— Turėtų. Vakar vėlai vakare su kratos orderiu išvertėm 
nuomos agentūros direktorių iš lovos. Iš pradžių bandė spy- 
riotis, nenorėjo teikti asmeninės informacijos apie nuolati- 
nį klientą. Na, bet kai spustelėjom ir pagrasinom apkaltinti 
trukdymu teisingumui, atskleidė, kad Bernis Klarksonas vi- 
sada su juo atsiskaitydavo piniginiu pervedimu. 

— Kaip perkant „Seven-Eleven parduotuvėje? 

— Taip. Paklausiau to žmogaus, ar jam nepasirodė keista. 
O jis atsakė: „Jis juk iš Mičigano“ Tarsi tai paaiškintų, kodėl 
klientas nemokėjo kreditine kortele ar čekiu. Šiaip ar taip, 
mūsų kuklusis senukas iš Mičigano nepaliko jokių popierinių 
pėdsakų. | 

Hedlis pasisuko į Ameliją. 

— Arjis visada atvažiuodavo vienas? 

— Taip. Pirmą vasarą jis čia praleido... 

— Du tūkstančiai devintaisiais. 

— Tiesa. Džeremis buvo užsienyje, Grantas dar visai mažiu- 
kas. Praleidau čia visą vasarą. Kartkartėmis atvykdavo tėtis, 
bet daugiausia laiko praleisdavau su Berniu, nes abu buvom 
vieniši. Jis labai sielojosi dėl neseniai mirusios žmonos. 

- Čia jis taip jums kalbėjo. Tai dar nereiškia, kad Flora 
mirė. Ar kada rodė jos nuotrauką? 

— Ne. Dabar, kai pagalvoju, atrodo keista. Kalbėdavo apie 
ją su meile. 

- Ar Džeremis kada nors matė vadinamąjį Bernį? 

— Ne. Net ir po demobilizacijos čia pasirodydavo retai. Ne- 
galėjo išvykti dėl darbo. Bet kartą čia praleido kelias dienas. 
Pakviečiau Bernį pas mus vakarienės, bet jis atsisakė, aiškin- 
damas, kad nenori trukdyti šeimai būt kartu. 

- Jis atsisakė, nes baiminosi, kad pastebėsit panašumą. 

— Kažin ar būčiau pastebėjusi, - nesutiko Amelija. - Neį- 
žvelgiu jokio panašumo tarp Džeremio ir tos Karlo nuotrau- 
kos iš plakato „Ieškomas“. 

- Aš irgi to panašumo nepastebėjau, - prisipažino Doso- 
nas. - Bernio visai neįtariau. 

— Nekaltinkit savęs, - ramino Hedlis. - Toji plakato nuo- 
trauka prastos kokybės, be to, jai jau per keturiasdešimt 
metų. Tais laikais Karlas dar tik pradėjo savo nusikalstamą 
veiklą. Manau, dabar atrodo visiškai kitaip. 

- Atrodo, kaip ir dera einančiam aštuntą dešimtį, - paaiš- 
kino Dosonas. - Raukšlėtas, turi senatvinių dėmių. Plaukai 
gerokai išretėję ir visiškai žili. Tas jo šlubčiojimas galėjo būti 

suvaidintas. O gal ir ne. - Dosonas apie kažką susimąstė. — 
Tą vakarą, kai siautė audra, aš pasibeldžiau į jo namus ir, kai 
atidarė duris, pastebėjau, kad jo akys paraudusios. Jis try- 
nėsi jas. Pamaniau, dėl to, kad pažadinau. Dabar spėju, kad 
tikriausiai dėl glaustinių lęšių, kuriuos nešioja, kad pakeistų 
akių spalvą. Tąkart aš užklupau jį be lęšių. 

Hedlis kreipėsi į Ameliją: 

-— Bernis ir Džeremis vengė jums rodytis kartu, nes baimi- 
nosi, kad ką nors įtarsite. Jei ne išorinį, tai gal manierų pa- 
našumą. 

— Matau, jūs įsitikinęs, kad Džeremis žinojo, kas jo tėvas, 
ir kad jiedu... 

- Bendrininkai? Įsitikinęs šimtu procentų. Bernis jūsų gy- 
venime pasirodė kaip tik tada, kai jūsų santuoka pradėjo irti. 
Negalėjo būti sutapimas. Jis čia atvyko jūsų stebėti, kol Dže- 
remis tarnavo Afganistane. 

— Buvau viena ištisus metus, o Bernis gyveno kaimynystė- 
je tik kelis vasaros mėnesius. 

— Savanoje jūsų dienotvarkė buvo nusistovėjusi, - Dosonas 
pratęsė Hedlio išsakytą mintį. - Gyvenimas tekėjo įprasta 
vaga: darbas, vaikai, mokykla. Bendraudavot su tais pačiais 
žmonėmis, lankydavotės tose pačiose vietose, darėt tuos pa- 
čius dalykus. Iš esmės jūs buvot nuolat stebima. 

— Taip, tiesa, - pritarė Hedlis. - Mieste nėra tiek laisvės, 
kiek paplūdimio name. 

- Laisvės? - nusijuokusi paklausė Amelija. - Kokios laisvės? 

— Tarkim, praleisti naktį kito vyro namuose. 

Hedlio žodžiai užgriuvo tarsi plytos. Amelija įsmeigė akis 
į stalo paviršių. 

Dosonas akimirką sunkiai kvėpavo, o paskui pratarė: 

- Įsivaizduoju, su kokiu džiaugsmu Takeris tau tai pasakė. 

— Stebiuosi, kad tu nepasakei. 

- Kad nebuvo ko pasakoti. Amelija praleido naktį pas 
mane, nes jos name nebuvo elektros. 

- Žinau. Takeris minėjo, kad kalte jam kalei tai į galvą. Gal 
dvidešimt kartų pakartojai. - Hedlis vedžiojo akimis nuo 
Amelijos prie Dosono. - Klausykit, judu juk suaugę žmonės, 
ir man nerūpi. Aš tik sakau, ką galėjo pagalvoti... 

— Tas šmikis Takeris. 

— Ne, Džeremis ir Karlas. Bet kol kas apie tai gana. Vėliau 
sugrįšim prie šios temos. 

Kol Hedlis trumpam nutilo, kad gurkštelėtų kavos, Doso- 
nas atsiprašomai pažvelgė į Ameliją. Nors ir kaip karštai pro- 
testuotų, niekas netiki, kad tą naktį jie niekuo nenusidėjo. 

Hedlis apibendrino: 

- „Ledinuką“ surado prišvartuotą atokiame doke, Taibio 
salos farvateryje. Pats ten nebuvau, bet sako, kad vieta Dže- 
remiui itin tinkama. Laivininkai tai atplaukia, tai išplaukia. 
Niekas į juos nekreipia dėmesio. Jam buvo labai paprasta 
čia atplaukti ir šnipinėti Ameliją arba stebėti paplūdimy žai- 
džiančius savo vaikus. Laivą čia paskutinį kartą matė ankstų 
pirmadienio rytą. 

— Galir ne Džeremis buvo tame laive, - svarstė Amelija. 

— Pora Knuco žmonių ten jau darbuojasi. Vieną įrodymą 
turime. Laivas iš išorės ir iš vidaus kruopščiai iššveistas va- 
likliu. Taigi arba laivą plukdė kresnas, barzdotas, įstatymus 
gerbiantis mikrobų fobijos apimtas pilietis, arba Džeremis 
užsitikrino, kad jei policija dėl kokių nors priežasčių susie- 
tų tą laivą su nužudymu Sent Neldoje, prieš jį jokių įkalčių 
nebūtų. 

— Surasti nebuvo sunku, - įsiterpė Dosonas. - Vadinasi, 
Džeremis nematė didelės grėsmės, kad laivas bus susietas su 
nusikaltimu. 

- Arba, - svarstė Hedlis, - žino, kad laivo jam jau nebepri- 
reiks, ir tiesiog atsikratė jo kaip Karlas savo mašinos. 

- Šiaip ar taip, Džeremis dar nesusivokė, kad atskleidėme 
jo kortas. 

— Kol kas, - patikslino Hedlis. - Ir tai mums į naudą. Juo 
ilgiau jiedu su Karlu nežinos, juo bus geriau. 

Dosonui nepatiko, kaip Hedlis jį nužvelgė, dėstydamas 
savo samprotavimus. 

— Klok. 

— Būtų puiku jiems pakišti jauką, sušerti žiniasklaidos ry- 
kliams kokį netikrą įtariamąjį, kad Karlas ir Džeremis pasi- 
justų saugūs. 

Dosonas pirštu bedė sau į krūtinę. 

- Aš? Tu apie mane? 

— Aš tik šiaip svarstau. 

— Pamiršk. O Dirkas Arnsonas netiktų? 

- Visi įtarimai atkrito. Jį būtų galima apkaltinti nebent 
tuo, kad darbdavio jachtą naudojo viengungiškiems pasi- 
linksminimams. Vaikinus, su kuriais tvirtino tąnakt žaidęs 
pokerį, suradome Naujajame Orleane ir apklausėme. Jie Arn- 
sono alibi patvirtino. Taigi jį paleido ir dar atsiprašė. 

— Vargšas Takeris. Ir vėl susimovė. 

- Jis irgi tavęs nemėgsta. Ir jau tikrai būtų nurašęs mane 
kaip beprotį, kaltinantį negyvėlį merginos nužudymu, jei ne. 
tas piršto atspaudas. O atspaudas yra. Taip pat ir faktas, kad 
Džeremį sieja giminystės ryšys su Karlu Vingertu, vis dar 
esančiu laisvėje garsiu nusikaltėliu. Dabar Takeris gilinasi į 
Karlo istoriją, kad sužinotų, kaip ir kas. Tik mums tai gal ir 
ne į naudą. 

— Kodėl? - paklausė Amelija. 

- Jis negali patikėti, kad baisūnas Karlas taip sumaniai ši- 
tiek metų vaidino geraširdį Bernį. Kol kas neturime jokios 
kriminalistinės medžiagos, įrodančios, kad Bernis ir yra Kar- 
las. Todėl Takeris dvejoja. 

— Turbūt juokauji! - piktinosi Dosonas. 

— Takeris sako, kad yra daugybė vyresnio amžiaus žmonių, 
praradusių pirštus. Juk anksčiau rekonstrukcinė chirurgi- 
ja nebuvo taip plačiai prieinama. Ir jis teisus. Jis dar įspeitė 
mane į kampą, ir turėjau pripažinti, kad Bernio aš nepažino- 
jau ir todėl negaliu tvirtinti, kad jis - Karlas, kurio, beje, irgi 
nesu matęs. 

Amelija paklausė: 

— Kaipjie aiškina, kad Bernis paliko savo mašiną... ir kitką? 

— Niekaip. Sako, kad gal jam senatvinis marazmas ir jis tie- 
siog pamiršo, kur ją pasistatęs. 

— O išgalvoti adresai, įrašų nebuvimas oficialiuose doku- 
mentuose? - priminė Dosonas. 

- Žinoma, įtartina, bet didelio pavojaus jie čia neįžvel- 
gia. - Hedlis pasisuko į Ameliją. - Gal turit kokią Bernio nuo- 
trauką? 

— Ne. 

— Taip ir maniau. Karlas nė už ką nesileistų fotografuoja- 
mas. Savanos policijos technologijų skyrius ketina pasinau- 
doti specialia kompiuterine programa ir sukurti pasendintą 
Karlo atvaizdą iš nuotraukos policijos plakate. Pažiūrėsim, ar 
bus panašus į jūsų aštuntą dešimtį einantį kaimyną. Na, bet 
kol kas policija dar rimtai jo neįtaria. Be to... 

— Jėzau. Dar ne viskas? - Dosonas atsistojo nuo kėdės ir 
ėmė be tikslo sukti ratus po virtuvę. 

- Be to, Takeris bando užginčyti, kad Džeremis turėjo mo- 
tyvą nužudyti panelę De Marko. Spėju, bus nelengva Take- 
rį įtikinti, jog jis užsimojo nužudymo įrankiu, kad užmuštų 
Stefę. 

— Jis ir nemanė, kad žudo Stefę. Jis manė, kad ten Amelija. 

— Takeris šia versija netiki ir turi rimtų argumentų savo 
nuomonei paremti. 

— Pavyzdžiui, kokių? - paklausė Dosonas. 

— Kad ir štai tokį: kaip Džeremis galėjo tai suplanuoti? Iš 
kur galėjo žinoti, kad tą vakarą Amelija bus kaimelyje? 

- Jis negalėjo žinoti, - pritarė Amelija. 

— Taip. Tai ir siutina. Net Knucas, šiaip jau mane palaikan- 
tis, abejoja, kai jį tikinu, kad nusikaltimas buvo spontaniš- 
kas. Ką aš manau? Džeremis prisišvartavo Sent Neldoje, kad 
perlauktų audrą. Jis pamatė panelę De Marko, kurią palaikė 
jumis, ir nedvejodamas pasinaudojo proga. 

— Naktis buvo tamsi ir audringa, - rūgščia mina priminė 
Dosonas. 

- Jiems mano versija atrodo pritempta. Žmogžudysčių 
skyriaus detektyvai kliaujasi tik faktais ir nenuginčijamais 
įrodymais, o jų mes neturime. 

- Išskyrus tą piršto atspaudą, - įsiterpė Amelija. 

— Tik jei atspaudas paliktas neseniai, - dėl to dar ginčija- 
masi, - tai jau įrodymas, kad Džeremis ten buvo. 

— Ko dar jiems reikia? - paklausė Dosonas. 

— Kartoju: motyvo. Tarp žmogžudystės ir bandymo Ame- 
liją įbauginti sulopytu paplūdimio kamuoliu - didžiulis skir- 
tumas. Jei Džeremis tik bandė ją įbauginti, kodėl, pamatęs 
bėgančią lietuje, tiesiog neiššoko iš krūmų ir nesuriko „opa“? 

— Takeris taip sako, tiesa? 

— Niekus paisto. Bet vis grįžta prie to paties klausimo, - 
Hedlis vėl pasisuko į Ameliją. - „Kam Džeremiui jus žudyti?“ 
Na, o man motyvas atrodo akivaizdus. 

— Dėl vaikų, - atsakė Amelija. 

— Taigi. Dabar paklausykit manęs, - Hedlis rankų mostu su- 
stabdė Ameliją, kad ji daugiau nieko nesakytų. - Mano galva, 
Džeremis ir Karlas buvo atsargūs ir nieko neketino imtis, iki 
pasibaigs Vilardo Strongo teismas. Jie nekantriai laukė, kol 
Vilardas atsidurs mirtininkų kameroje ir viskas kiek aprims. 
Tikslas jau buvo ranka pasiekiamas, tik kelių dienų klausimas, 
bet... scenoje pasirodė sportiškas išvaizdus vyriškis. 

Galvos linktelėjimu Hedlis parodė į Dosoną, o šis suprato, 
kad krikštatėvis vėl grįžta prie taip trikdančio jo ir Amelijos 
santykių klausimo. 

- Išdygo tarsi iš niekur, - kalbėjo Hedlis. - Jūs pradedat 
kartu leisti laiką, vaikai juo sužavėti. Žinoma, berniukų tėvą 
tai erzina. Džeremiui kitas vyras jūsų gyvenime - tiesiog ka- 
tastrofa. 

Susinepatoginusi Amelija žvilgtelėjo į Dosoną. 

— Kažin ar galima sakyti, kad jis atsirado mano gyvenime. 

— Džeremiui ir jo tėvui tai labai nepatiktų. 

— Juk mes ką tik susipažinome. 

— Kartais to visiškai pakanka. 

Akimirką stojo nejauki tyla, paskui Hedlis vėl prabilo: 

— Tarp jūsų įsiplieskė romantiški santykiai... bent jau taip 
atrodė iš šalies. Džeremis turėjo tam užkirsti kelią. 

- Išeitų, Stefė žuvo per mane? - metusi žvilgsnį į Dosoną, 
Amelija pasitaisė: - Per mus? 

— Ne. - Hedlis atsirėmė alkūne į stalą ir nukreipė smilių į 
Ameliją. - Paklausykit. Potraukis, kurį galbūt jautėte Doso- 
nui, Džeremiui buvo paskata nedelsti ir pradėt veikti. Šiaip 
ar taip, būtumėt sutikusi Dosoną ar ne, jis vis tiek būtų jus 
nužudęs. O jei ne Džeremis, tai būtų padaręs jo tėvas. To- 
dėl, kad... turit suprasti, Amelija... tas žmogus - įsikūnijęs 
blogis. Mielas senukas Bernis - fikcija. Jo apskritai nebuvo. 
Juo apsimetinėjęs Karlas Vingertas meistriškai jus apgavo. 
Pamirškit, kad šlubuoja ir jo senatvines dėmes, nes jis - tero- 
ristas, tvirtai įsitikinęs, kad nusipelnote mirti. Esu tuo taip 
pat tikras, kaip tuo, kad tik žemės trauka man padeda išlikti 
šioje planetoje. 

— Kodėl jis norėtų mano mirties? 

— Tai būtų bausmė už tai, kad palikot Džeremį. 

— Juk Džeremis pats kaltas, kad iširo mūsų santuoka. Ne 
aš, ojis buvo man neištikimas. 

— Mes čia kalbam ne apie moralę. Manot, Karlui rūpi, kas 
su kuo miegojo? Ne. Jam svarbu tik lojalumas. Šis jausmas 
nustelbia jam kitus. Be to, tas jausmas - vienpusis. Jis rei- 
kalauja fanatiškos ištikimybės sau. Ir priešingai - nė nemirk- 
telėjęs paliktų kitą bėdoje. Todėl, kad pirmiausia gelbsti savo 
kailį. Ne kartą yra taip padaręs. Golden Branče paaukojo vie- 
ną iš savo vyrų, kad galėtų pabėgti. Atvirai kalbant, labai nu- 
stebau, kad bėgdamas pasiėmė su savim ką tik pagimdžiusią 
Florą. Kartą, vykstant deryboms su nusikaltėliais, vienas iš jo 
gaujos narių norėjo pasiduoti. Išėjo iš motelio iškėlęs rankas. 
Jį čia pat nudėjo, bet ne policija. Iš motelio kambario jam į pa- 
kaušį šovė Karlas ir, pasinaudojęs kilusia sumaištimi, pabėgo. 


Riba + 257 


Hedlis pabrėžė Karlo žiaurumą, galimas daiktas, tikėda- 
masis sukrėsti Ameliją, bet Dosonui krikštatėvio pasirinkta 
taktika patiko. Reikia, kad Amelija suvoktų baisią tiesą apie 
savo uošvį. O Džeremis - jo kūnas ir kraujas. 

Hedlis kalbėjo toliau: 

— Karlas Vingertas - žmogus be sąžinės. Jis šventai tiki, 
kad visi jo veiksmai, kad ir kokie žiaurūs, yra pateisinami. 
Jis nedvejodamas naikina visus, ką laiko sau nelojaliais. Jūs, 
Amelija, buvot jam nelojali. Nė kiek nebejoju, kad užnuodijo 
Džeremiui protą, nuteikdamas jį prieš jus. Ir net jei Džeremis 
vis dar garbina žemę, kuria jūs vaikštot, net jei vis dar bepro- 
tiškai jus myli ir svajoja vėl būti su jumis kartu, Karlas to nė 
už ką neleis. Jis nužudys jus. 

— Kodėl nepadarė to vakar, kai paplūdimio name buvau 
viena? 

— Todėl, kad jis labai gudrus ir Džeremio klaidos nepakar- 
totų. Negalėjo jus nužudyti ir dingti. Būtų pernelyg akivaiz- 
du. Įsivaizduoju, kaip siuto, kad tenka toliau vaidinti Bernį. 
Kitaip jam nebūtų pavykę ramiai išvykti iš salos. Na, bet da- 
bar jis turi laiko suregzti naują planą. 

— O ką daryti man? Kol jis planuoja. Juk negaliu amžinai 
sėdėti su vaikais užsibarikadavusi. 

— Amžinai nereikės. 

Dosonas liovėsi sukęs po virtuvę ratus ir įrėmė akis į Hedlį. 
Tokio paniurusio jo dar nebuvo matęs. 

— Kaip mums visa tai suprasti? 

— Tai, ką jums dabar papasakojau? 

- Taip. 

- Čia dar buvo geros naujienos. 

— Hariota Plamer? 

— Nežinot, kam skambinat? Kas jūs? 

— Bernis Klarksonas. Skambinu iš Sent Neldos salos. 

- Iš kur? 

- Iš salos netoli nuo Savanos. Nesmagu jus trukdyti, pa- 
nele Plamer, bet jis man užrašė jūsų vardą ant savo darbo 
vizitinės. 

— Kas užrašė? Dosonas? 

— Tuoj... turiu ją čia. Taip, Dosonas Skotas. Aukštas, ilgi 
plaukai. 

— Kodėl jums užrašė mano pavardę? 

— Vadinasi, pažįstat jį? Jis rašo jūsų žurnalui? 

- Taip. 

— Gerai. Man jau ramiau. 

— Kodėl? 

— Dėl jo tikslų. 

— Klausykit, jei jūs reporteris... 

— Reporteris? 

- Žurnalas nieko nekomentuos. Galim pasakyti tik tiek, 
kad policija Dosoną apklausė, - tiesiog formalumas, - nieko 
nepešė ir paleido. Viskas. Jau baigėm? 

— Tą aš jau žinau. Ir aš ne reporteris. Tik eilinis pilietis, no- 
rintis sužinoti, ar ponui Skotui negresia pavojus. 

— Pavojus? Siūlau pradėti viską pasakoti iš pradžių. 

— Gerai. Vaikščiojau po paplūdimį... darau tą dukart per 
dieną. Gera mankšta klubo sąnariams. 

— Neabejoju. 

— Ponas Skotas priėjo prie manęs ir užkalbino. Atrodė šau- 
nus vaikinas. Pasišnekėjom apie šį bei tą, ir jis paklausė ma- 
nęs, ar duočiau jam interviu. 

— Kam jam imti iš jūsų interviu? 

— Todėl ir skambinu paklausti jūsų - kam jam interviu su 
manimi. 

— Jums nepasakė? 

— Minėjo, kad ruošia straipsnį žurnalui. 

— Apie Vilardo Strongo teismą. Girdėjot apie tai? 

— Sukėlė čia didelį susidomėjimą. 

— Dosonas ruošia straipsnį apie dvigubą žmogžudystę — 
Strongo žmonos ir jos meilužio. 

— Džeremio Vesono. 

— Pažinojot jį? 

— Ne, bet jo buvusią žmoną puikiai. Amelija su vaikais va- 
sarodavo name greta manojo. 

- Puiku. Štai ir ryšys. Kai paskutinį kartą kalbėjausi su Do- 
sonu, jis sakė, kad tikisi ją pašnekinti. 

— Kam jam? 

— O tam, kad buvusi žmona - dažniausiai puikus infor- 
macijos šaltinis. Jei iš tikrųjų gerai pažįstate buvusią ponią 
Veson, logiška, kad Dosonas nori pasikalbėti su jumis. Gal 
tai būtų būdas ją prakalbinti. Dabar jau aišku? Tad, jei jau 
baigėm... 

— Kažin ar norėčiau, kad spauda mane cituotų. 

— Jeigu paprašysite Dosono jūsų necituoti, jis necituos. 
Arba remsis jumis kaip neįvardytu šaltiniu. 

— Nenorėčiau Amelijos įžeisti, kalbėdamas be jos žinios. 

— Labai kilnu, bet negaliu garantuoti dėl Dosono žurnalis- 
tinės etikos. Temas jis traktuoja asmeniškai. Atvirai kalbant, 
mane tai kartais nervina. 

— Kodėl jį sudomino ši tema? 


260 + Sandia Brown 


— Atvirai pasakius, nežinau. 

— Gal paskatino informacija iš vidaus? 

— Nežinau. 

— Nežinot ar nenorit sakyti? 

— Nežinau. Bet net jei ir žinočiau, nepasakyčiau. 

— Atrodo, teks jo paklausti pačiam. 

- Linkiu sėkmės. 

Toji kalė padėjo ragelį. Suteikė vilties, o paskui šiurkščiai 
pasiuntė. Žinoma, ko dar gali laukti iš moters, užimančios 
vadovės postą. 

Karlas sužinojo, ko jam reikėjo. Dosonas Skotas atvyko į 
Džordžiją rašyti straipsnio apie Vilardo Strongo teismą. 

Tik Karlas nežinojo kodėl. Kodėl žurnalistas iš Vašingto- 
no, ką tik grįžęs iš užsienio, ėmė ir susidomėjo kaip tik šia 
byla? Palyginti su jo reportažais apie karą, dviguba žmogžu- 
dystė Džordžijoje atrodo blanki. Kuo ji taip sudomino Doso- 
ną Skotą? 

Galėjo būti keli paaiškinimai, bet Karlas logika nepasitikė- 
jo. Per dažnai toji logika neatitikdavo situacijos. Saugodamas 
savo gyvybę, jis logika niekad nesikliovė. To savo įpročio ne- 
ketino keisti ir dabar. 

- Čia aš! 

Šūksnis pasigirdo iš lauko. Karlas priėjo prie durų ir įleido 
Džeremį, per aukštą žolę atklampojusį prie trobelės su krep- 
šiais maisto pirkinių. 

Jei prie namo vestų kelias, žinoma, būtų buvę patogiau, 
bet, matyt, kelias nebuvo suplanuotas. Keliai palengvina pa- 
siekti vieną ar kitą vietą, o Karlas nenorėjo, kad kas iš netyčių 
aptiktų šią jo slėptuvę, nesvarbu, ar išklydęs iš kelio, ar smal- 
sumo genamas. 

Šią nuosavybę Karlas įsigijo, pasivadinęs nieko nesakančia 
pavarde, ir kasmet tvarkingai mokėjo mokesčius, kad išveng- 
tų landžių biurokratų patikrinimų. Namas jam patiko ir tam 
tikromis aplinkybėmis net labai praversdavo, bet, esant rei- 
kalui, jis buvo pasiruošęs iškeliauti nė neatsigręždamas. Kar- 

las neprisirišdavo prie namų. Apskritai neprisirišdavo. Kai 
taip gyveni, sentimentai būtų mirtinai pavojingi. 

Nužudęs Darliną ir pasirūpinęs, kad kaltė už tai kristų 
Vilardui, Džeremis, laikydamasis Karlo nurodymų nepalikti 
pėdsakų, iš nusikaltimo vietos pasišalino pėsčiomis. Karlas 
įsisodino sūnų į automobilį pagrindiniame kelyje, davė jam 
antiseptinio tepalo ir tvarsčio paties pasidarytai žaizdai ap- 
tvarkyti ir privežė kuo arčiau prie trobelės. Likusį kelią Dže- 
remis brido per pelkę. 

Trobelė, įsprausta tarp sūriavandenės pelkės ir tankaus 
miško, buvo taip toli nuo pravažinėtų takų, Kad Džeremis 
joje saugiai slapstėsi net penkiolika mėnesių. 

Per tą laiką jis smarkiai pakeitė išvaizdą. Atsiaugino plau- 
kus, jie paslėpė jau užgijusią, bet bjauriai atrodančią žaizdą 
galvoje. Taip pat užsiželdino barzdą ir priaugo svorio. 

Karlas kartą per savaitę jam pripirkdavo maisto. Džeremis 
kartkartėmis skųsdavosi tėvui dėl vienatvės, kiauro stogo ir 
prastai veikiančio televizoriaus, kurį galima buvo žiūrėti tik 
prie stogo šono pritvirtinus savadarbę anteną. Vis dėlto Dže- 
remis ištvėrė visus šiuos nepatogumus, žinodamas, kad už 
šią auką jam bus atlyginta, kai atsiims sūnus. 

Jiedu patys surentė šią trobelę, kai Džeremis tarnavo Pa- 
riso salos bazėje. Ir, nors trūko patogumų, šie namai patiko 
Florai, nes čia ji kartkartėmis susitikdavo su Džeremiu. Net 
bandė vyrus įkalbėti, kad įsikurtų trobelėje visam laikui, bet 
Karlas nesutiko, nes laikėsi taisyklės niekur neužsibūti. Taigi 
Florai liko tenkintis retais apsilankymais. 

Laikas, praleistas su Džeremiu, darė Florą laimingą. Tie- 
są sakant, džiaugsmo jai teikė net mažiausios smulkmenos 
ir menkiausi gestai. Bet taip pat lengvai ji pasiduodavo 
liūdesiui ir sielvartui dėl dalykų, kurie nuo jos nepriklausė 
ir jau seniai turėjo būti pamiršti. Ši jos būdo savybė Karlą 
siutino. 

Džeremis įrioglino vidun. 

— Na, - paklausė Karlas, - ką tau pavyko sužinoti? 

— Mašina vis dar aikštelėje, kurioje tariamas Bernis ją pali- 
ko. Artyn nėjau, bet atrodo, kad už valytuvo mačiau užkištą 
parkavimo kvitą. Šiaip nepastebėjau jokių ženklų, kad auto- 
mobiliu kas būtų domėjęsis. 

Karlas gaižiai burbtelėjo: 

— Keista, kad ji vis dar ten. Įdomu, kiek jie laukia, kol paga- 
liau nutempia mašinas, paliktas ne pagal taisykles? 

Džeremis gūžtelėjo pečiais. Iš pirkinių maišelio išsitraukė 
apelsinų sulčių ir gurkštelėjo tiesiai iš pakelio. 

- Ar aplinkui nesisukinėjo farų? 

— Ne, bet aplink aikštelę stovi pastatai, kiekvienas iš jų 
po kelis aukštus. Galėjo stebėti pro vieną iš tūkstančių lan- 
gų, bet nemanau, kad tai darė, tėti. Kas ten tykotų pasaloje, 
laukdamas sugrįžtančio Bernio? Senis juk niekam nerūpi, 
šioje istorijoje jis visai nesvarbus. 

Karlas perliejo sūnų skvarbiu žvilgsniu. 

— Kodėl tada neatrodai patenkintas? 

— Jie prisikniso prie laivo. 

Karlas sau po nosim nusikeikė. 

Tarsi teisindamasis, Džeremis pasakė: 

— Nesistebiu, nes jie, aišku, ėmėsi tikrinti visus laivus, ku- 
rie sekmadienį buvo prisišvartavę Sent Neldoje. Manau, de- 
galinės darbuotojas įsidėmėjo mano laivo pavadinimą. 

— Pavadinimas kvailas. Nenuostabu, kad žmogus atkreipė 
dėmesį. 

„Ledinuku“ laivą pavadinti pasiūlė Flora, nes jis buvo įsi- 
gytas per Kūčias. Juo jie pabėgo apiplėšę bažnyčią, kurios 
aukų dėžutės po vidurnakčio mišių buvo pilnos. 

Laivo savininkas, pagiežos kupinas Vietnamo karo ve- 
teranas, ištikimas Karlo sekėjas, irgi buvo ateistas. Jis taip 
didžiavosi bažnyčios apiplėšimu, kad mielai paskolino savo 
laivą, ir tas nunešė juos toli nuo Merilando krantų, iki pat 
Floridos salų. 

Kai tik kildavo būtinybė pasinaudoti laivu, pagiežingasis 
veteranas, tada jau sergantis net kelių formų vėžiu, mielai 

jį paskolindavo. Jis išmokė Džeremį navigacijos ir laivybos 
abėcėlės. Šių žinių Džeremiui pakako, kad iš kitų salų ir uos- 
tų Karolinų, Džordžijos ir Floridos pakrantėse nuplauktų į 
Sent Neldą. Vietas uostuose jis nuomojosi išgalvotomis pa- 
vardėmis. 

— Vyrukas iš Sent Neldos galėtų mane apibūdinti, - svars- 
tė Džeremis, - bet tik ne kaip Džeremį Vesoną. Be to, kaip 
jau sakiau, laivas kruopščiai išvalytas. Farai jame neras jokių 
mano pėdsakų. 

— Pakaktų ir vieno plauko. 

— Taip, tai rūpestis, bet ne didžiausias. Jie vis dar įtaria 
Dosoną Skotą. 

— Jau paleido. 

— Taip, bet tyrėjai bando atkurti veiksmų chronologiją. To- 
dėl manau, kad įtarimai jam dar neatmesti. - Džeremis mos- 
telėjo į plastikinius maišelius ant stalo. - Nupirkau laikraštį. 
Informacija apie žmogžudystę jau nukišta į penktą puslapį. 

Karlas išsitraukė iš maišelio laikraštį, atsivertė reikalin- 
gą puslapį ir permetė akimis informaciją. Džeremis įsijungė 
savo planšetinį kompiuterį. 

- Jei išmoktum naršyti internete, laikraščių tau nebereiktų. 

— Kompiuterių nemėgstu. 

— Kol perskaitai laikraštyje, žinios pasensta, o kompiute- 
ryje informacija nuolatos atnaujinama. 

Dėl kompiuterių jie šitaip ginčijosi jau ne kartą. Išskyrus 
šaunamuosius ginklus, Karlas technologijų nepakentė ir la- 
bai įtariai vertino tai, ką rasdavo ar perskaitydavo internete. 

Laikraštyje rašė, kad šerifo biuras labai nenoriai teikia 
informaciją apie tyrimo eigą. Straipsnyje citavo šerifo padė- 
jėją Takerį. Detektyvas kalbėjo aptakiomis frazėmis, kokias 
kiekvienas šalies pareigūnas pasitelkia, nenorėdamas atvirai 
pripažinti, kad tyrimas įstrigęs. 

Dosonas Skotas bendradarbiauja su pareigūnais. Jie nieko 
nesuėmė, bet analizuoja įkalčius. Užčiuopė naują siūlo galą, 
ir taip toliau, ir taip toliau. Karlas žinojo, kad paaiškėjus, jog 

gavo šnipštą ir priėjo aklagatvį, farai visada griebiasi melo, 
tvirtindami suradę siūlo galą. 

Džeremis balsu skaitė straipsnį iš laikraščio internetinės 
svetainės - jame skelbiama informacija daugiau ar mažiau 
atitiko tai, ką perskaitė Karlas. 

— Tai tiek naujausių naujienų, - nusišaipė Karlas. 

— Bet čia yra spalvota nuotrauka. Laikraštis nė juodai bal- 
tos neįdėjo. 

Karlas Džeremiui per petį dirstelėjo į planšetės monitorių. 

— Takeris - pilvūzas, - pakomentavo Karlas, rodydamas į 
atsikišusį šerifo padėjėjo pilvą. Detektyvas buvo nupaveiks- 
luotas stovintis uniformuotų pareigūnų priešaky. 

Jau nusisukdamas staiga stabtelėjo. 

— Pala! Duok šen, - Karlas ištraukė planšetę sūnui iš ran- 
kų. - Ar galima nuotrauką padidinti? 

- Štai, prašom... 

Nuotrauka dabar užėmė visą ekraną. Karlas įdėmiai žvelgė 
į vyrą, stovintį tolėliau. Ir nors kaubojiška detektyvo skrybė- 
lė dengė kone pusę to vyro veido, jį atpažinus, Karlą užliejo 
karščio banga. Sukandęs dantis, šveitė kompiuterį per kam- 
barį it mėtomą lėkštę. 

— Ei, ko taip pasiutai? 

- Žinojau! Jaučiau! Juk sakiau tau, kad čia kažkas ne taip. 

— Kas? Ką ten pamatei? 

Smaugiamas neapykantos, Karlas prašvokštė: 

— FTB specialųjį agentą Garį Hedlį. 


Floros Staimel dienoraštis 
Kalėdų diena, 1113-ieji 


Man taip liūdna, kad tiesiog nerandu sav vietos. Vakar 
apiplėšėm bažnyčią, ir aš neabejoju, kad keliausiu į pra- 
garą. Žinoma, ir anksčiau tai Žinojau, nes Žudžiau Žmo- 
nes. Tiksliau, padėjau žudyti. Buvau ten, kai Karlas žudė, 
ir manau, kad tai tas pat, jei ir pati būčiau tą dariusi. 

Karlas atvedė mane į bažnyčią dar iki prasidedant vi- 
durnakčio mišioms. Stebėjau ateinančius Žmones. Ma- 
mytės, tėveliai ir seneliai. Kai kurie vaikai buvo miegvis- 
ti, nes mišios prasidėjo penkiolika po vienuolikos, gerokai 
vėliau, nei jie paprastai eidavo miegoti. Kiti buvo apim- 
ti jaudulio ir nenustygo vietoje. Spėju, nekantravo kuo 
greičiau grįžti namo, atsigulti į lovelę ir laukti, kol ateis 
Kalėdų Senelis. 

Man suspaudė Širdį, nes per Kūčias Džeremio su mu- 
mis niekada nebūdavo, ir aš neturėdavau galimybės jam 
pabūti Kalėdų Seneliu. Dabar jis tam jau per didelis. Jau 
mokosi vyresnėje klasėje. Svajojau nors kartą pamatyti 
jo iš džiaugsmo nušvitusį veidelį, radus po eglute dovaną. 

Žinoma, Džeremis | jau seniai nebetiki Kalėdų Seneliu. 
Dabar, jei kuo ir tiki, tai tik savo tėvu. Mano, kad tik 
dėl jo sukasi pasaulis. Rendis ir Patricija pasistengė, kad 

Džeremis sužinotų apie Karlo pažiūras. Jie jam pasakoja, 
kad tokie protingi kaip Karlas Žmonės mato įsišaknijusias 
Šioje šalyje blogybes, todėl valdžia bei teisėsauga jo ne- 
kenčia, bijo ir siekia įkišti jį UŽ grotų. Džeremis užsikrėtė 
tomis idėjomis. Šventai įtikėjo. Aš tuo džiaugiuosi, bet 
kartu man neramu. 

Nukrypau nuo esmės. Dažnai pasitaiko man rašant Šį 
dienoraštį. Pradedu prisiminti... Na štai ir vėl. 

Kai parapijiečiai vidurnaktį žvakių šviesoje (aš irgi tu- 
rėjav žvakę; visi Turėjo; man iš abiejų pusių sėdintys Žmo- 
nės nė nenumanė, kad šalia jų — garsi nusikaltėlė! būtų 
nusibaigę iš baimės!) pagiedojo „Tylią naktį", visi pradėjo 
skirstytis. Aš likau. Nuėjau į moterų tualetą, kurį buvau 
iš anksto nusižiūrėjusi, dar prieš atsisėsdama į klauptus. 

Re manęs, ten užsuko dar viena moteris. Greitai aHiko 
savo reikalą ir išėjo. Matyt; jos laukė artimieji. Užsilipau 
ant unitazo, Jei kartais sargas užeitų patikrinti, ar visi iš- 
ėjo. Bet neužėjo. Netrukus užgeso šviesa, ir aš likau ten 
stypsoti Tamsoje. 

Kaip liepė Karlas, palaukiau dar dešimt minučių, o 
tada užsidegiau žibintuvėlį ir išėjau iš tualeto. Tai, kas 
žvakių šviesoje atrodė gražu, tamsoje baugino. Skulptū- 
ros ir visa kita. Bet aš stengiausi nežiūrėti, visą dėmesį 
sutelkusi į šviesos ratą ant grindų. 

Pro šonines duris įleidau Karlą ir Henrį Vidun. Signa- 
liZacija neįsijungė, bet Karlas įspėjo, kad ji gali būti ir 
begarsė. Henris pajuokavo: „Turbūt tik Dievulis ją girdi.“ 
Man nepasirodė juokinga. Karlas trumpai nusijuokė, nes 
susitelkęs bandė išlaužti bažnyčios administracijos kabi- 
neto spyną. 

Pasičiupom maišelius, į kuriuos bažnyčios patarnauto- 
jai buvo perdėję pinigus iš aukų dėžučių, ir dėjom į kojas. 
Vis dėlto ten, matyt, toji begarsė signalizacija buvo, nes 
išbėgę laukan pamatėm iš patrulių mašinos lipantį poliei- 

ninką. Jis išsitraukė pistoletą ir šūktelėjo, kad sustotume. 
Karlas šovė jam į krūtinę, o Henris, regis, į galvą. 

Mums jau bėgant prie mašinos, Henris dar pašaudė į 
statulas bažnyčios šventoriuje. Jis tvirtina netikintis nei 
Dievo, nei Jėzaus, nei Alacho, užtat ant visų jų griežian- 
tis dantį. 

Mes sėkmingai išnešėm kudašių su visa krūva grynųjų, 
bet aš jaučiausi siaubingai. Ne taip, kaip džiūgaujantys 
vyrai, kai įsėdom į laivą ir patraukėm pietų link. Jūrei- 
vis (ar kaip ten vadinamas Žmogus, stovintis prie vairo) 
turbūt gali vairuoti ir mirtinai prisiliuobęs. Jie prisiputo 
iki Žemės graibymo. Taip pat ir Karlas. Tik todėl galėjau 
išsitraukti dienoraštį ir rašyti šias eilutes. 

Tikiuosi, Džeremivi dovanos patiko. Nemačiau jo nuo 
praeitos vasaros, kai buvome Vankuveryje. Niekaip ne- 
priprantu, kad jis jav toks didelis. Tikras vyras. Man buvo 
šokas, kai mums apsikabinus pajutau jam ant smakro be- 
sikalančius barzdos plaukelius! Nežinau, kada vėl jį pa- 
matysiu. Užsiminiau, kad jav pavasarį bus mokyklos bai- 
gimo iškilmės. Nesiliauju jiems kartojusi, kaip norėčiau 
jose dalyvauti. Karlas apsimeta, kad negirdi, bet; viliuosi, 
mano užuominą suprato. 

Saulė kyla, pavargau rašyti. Todėl baigiu. Linksmų Ka- 
lėdų, Džeremi, žinok, aš myliu tave. 


—8— 


Gruodžio 25 d., vėliau. Mes turim televizorių net čia, van- 
denyno platybėse. Žiniose tik ir kalbėjo apie bažnyčios api- 
plėšimą. Policininkas mirė. Buvo vos dvidešimt septynerių. 
Turėjo dviejų mėnesių dukrytę. Tai išgirdus, mane supyki- 
no. Pasinaudojau tuo kaip priežastimi nusileisti į kajutę ir 
išvengti Karlo draugijos. Jis buvo prastai nusiteikęs. 
Manau, dėl to, kad reporteriai citavo FTB agentą Garį 
Hedlį, medžiojantį mus metų metus. Karlas jo nekenčia 

visa širdimi. Matyt; jis truputį prisibijo, kad vieną dieną 
agentas Hedlis mus sučiups, kaip ir buvo pasižadėjęs. 

Karlas jo nekenčia ir dėl to, kad agentas buvo Golden 
Branče ir niekad nepamiršta apie tai užsiminti duoda- 
mas interviu. Karlas nemėgsta, kai jam primena tą dieną. 
Netjei to ir nepripažįsta, manau, tądien jis buvo labai iš- 
sigandęs. Bijojo, kad jį nužudys arba sučiups. Be to, ma- 
nav, jaučiasi kaltas dėl to, ką padarė. Kad pabėgo, kai 
kiti jau buvo negyvi ar merdėjo. 

Šiaip ar taip, dėl to, kas tądien nutiko, jis kaltina fe- 
deralus, o Hedlis jam tarsi įkūnija juos visus. Kol agentas 
Hedlis gyvas, Karlas nenurims. 


Dvidešimt pirmas skyrius 


Ieaiui su blogomis naujienomis teko luktelėti. 

Jau ketino pradėt pasakoti, bet į virtuvę atbėgo Hanteris 
ir Grantas, prašydami ko nors užkąsti. Kadangi per pusryčius 
gavo per daug cukraus, Amelija jiems pasiūlė rinktis - pienas 
arba nieko. Vaikai pasirinko pieną, bet neskubėjo jo gerti. At- 
rodė, it jaustų, kad suaugusieji nekantrauja kuo greičiau likti 
vieni. Kai vaikai pieną išgėrė, Amelija išvedė juos į svetainę 
pabaigti žiūrėti filmo. 

Amelijai grįžus į virtuvę, Hedlis pradėjo nuo to, kuo baigė. 

— Kad ir kokie būtų faktai, kuriuos čia aptarėme, Take- 
ris nemano, kad Stefanės de Marko nužudymas kaip nors 
susijęs su Amelija, išskyrus tai, kad Amelija buvo merginos 
darbdavė. 

— Kietakaktis mulkis, - piktinosi Dosonas. - O Vilsas? 

— Labiau linkęs palaikyti Knucą ir mane. Tik mes juk di- 
deli, blogi, visur nosį kaišiojantys FTB berniukai, o jis loja- 
lus saviškiams. Šerifas irgi palaiko savo žmogų. Takeris jam 
papasakojo mūsų versiją, pagal kurią Džeremis yra gyvas. 
Jis ne kvailys ir puikiai supranta, kad būtų riesta, jei pa- 
aiškėtų, kad mes klystam. Jis nurodė atlikti dar išsames- 
nį piršto atspaudo tyrimą. Dabar dėl Bernio. Šerifas iškart 
atkreipė mūsų dėmesį į tai, kad jam nebuvo inkriminuota 
jokių nusikaltimų. 

— Kaip Berniui - ne. 

— Takerio nuomone, toji Karlo-Bernio versija skystoka, 
reikia daugiau konkrečių įrodymų, prieš imantis rimtai me- 
džioti besislapstantį nuo teisingumo nusikaltėlį, apie kurį 
jau septyniolika metų niekas nieko negirdėjo. 

- Biurui jo sankcijos nereikia. 

- Taip, bet... - Hedlio balse buvo justi abejonė. 

- Bet kas? Kas dar? 

— Apsauga Amelijai ir jos vaikams nebuvo patvirtinta. Jie 
ketina savo žmones atšaukti. 

— Negali būti. 

— Paprašiau keturiasdešimt aštuonių valandų. 

— Tiek neužteks, kad... 

— Jie davė dvidešimt keturias, - Hedlis žvilgtelėjo į laikro- 
dį ant sienos. - Liko dvidešimt trys ir trylika minučių. 

Dosonas patyliukais nusikeikė. 

Hedlis kalbėjo toliau: 

- Biuras ieškos Bernio Klarksono, bet tik tam, kad įsitikin- 
tų, jog jis ne Karlas. 

— Puiku. Gerai. Bet vis tiek Amelija ir berniukai nėra saugūs. 

— Knucas kai ką pasiūlė, - Hedlis metė žvilgsnį į Ameliją. - 
Tik abejoju, ar jums tas siūlymas patiks. 

Kelias minutes į pokalbį nesikišusi, Amelija dabar pa- 
klausė: 

— Ką jis siūlo? 

— Galėtumėt sušaukti spaudos konferenciją ir pareikšti 
turinti rimtų priežasčių manyti, kad jūsų buvęs vyras nenu- 
žudytas, gyvas ir persekioja jus, galimas daiktas, per klaidą 
nužudė jūsų auklę ir kelia pavojų jums ir jūsų vaikams. 

Akimirką visi trys tylėjo, o tada Dosonas paklausė: 

— Ir ką ji tuo pasiektų? 

— Didelė tikimybė, kad visuomenės nuomonė būtų jai pa- 
lanki. Apie tai rašytų spauda. Gali būti, kad tai paskatintų 
vietos policiją aktyviau veikti. 

— Aš to nedarysiu, - atrėžė Amelija, užkirsdama kelią toles- 
nėms diskusijoms. Jos akys nukrypo į kambarį, iš kurio skli- 

do Hanterio ir Granto juokas. - Ar bent įsivaizduojate, į ką 
pavirstų mūsų gyvenimas, paaiškėjus, kad Džeremis gyvas? 

— Vis tiek to neišvengsite, - švelniai jai priminė Hedlis. — 
Nesvarbu, kada ir kaip tai paaiškėtų, skaudžių padarinių bus. 

— Suprantu, bet nenoriu atsidurti žiniasklaidos dėmesio 
centre, kai toji diena ateis. Mano vaikai būtų apskelbti žmog- 
žudžio vaikais ir visoje šalyje pagarsėjusių teroristų anūkais. 
Negaliu jų apsaugoti nuo tiesos ar kad ji būtų paviešinta, bet 
dar nesuvokiu, kaip reikės atlaikyti smerkimo bangą. Kaip 
mano sūnūs gyvens su tokia nepakeliama našta? 

Laukdama atsakymo, Amelija žvelgė į vyrus, bet tie tylėjo, 
nes atsakymo į jos klausimą neturėjo. Dosonas kelias akimir- 
kas žiūrėjo į jos skausmo kupinas akis, o paskui nusisuko. 

Hedlis pirmas nutraukė tylą: 

— Gerai, kiek galėdami tempsime laiką, o kol kas pamėgin- 
kim tuos niekšus surasti. Gal per naktį ką nors prisiminėte? 
Ką nors, kas mums padėtų? Gal nutuokiat, kur Džeremis ga- 
lėtų slėptis arba kas galėtų jam talkinti? 

— Sudariau jo draugų, kurių vardus prisimenu, sąrašą. 
Deja, tuo metu, kai pradingo, Džeremis jų beveik nebeturėjo. 

— Kur tas sąrašas? 

- Viršuje, mano rašomajame stale. 

— Ar galit atnešti? Reikia peržvelgti. Suprantu, kad gal ne- 
bus naudos, bet laiko turime nedaug. Vis dar manau, kad kol 
Karlas ir Džeremis nežino... - suskambo Dosono telefonas, ir 
Hedlis nutilo. 

Dosonas patikrino, kas skambina. 

— Harieta. 

Amelija klausiamai pažvelgė į Hedlį. 

— „NewsFront“ vyriausioji redaktorė. Harpija. 

Dosonas daugiau nespėjo pasakyti, nes viršininkė nutrau- 
kė jį vidury sakinio. 

Jis klausėsi, o paskui šiurkštokai paklausė: 

— Skambino per komutatorių? Kada? - Dosonas dirstelėjo 
į savo rankinį laikrodį. - Kas konkrečiai jį domino? 

Iš įtampos jo kūne Amelija ir Hedlis suprato, kad Harieta 
pranešė blogą žinią. 

Dar kiek pasiklausęs, Dosonas pasakė: 

— Aišku. Ačiū, kad įspėjai. Taip, aš vis dar stengiuosi ją įkal- 
bėti, - metė žvilgsnį į Ameliją. - Gerai. Interviu su ja bus ti- 
kra bomba. Todėl jau turiu baigti. Iki. 

Dosonas nuspaudė mygtuką ir, akimirką patylėjęs, pasakė: 

— Jai skambino žmogus, prisistatęs Berniu Klarksonu, ir 
bandė išpešti informacijos apie mane. 

Hedlis prašvokštė pro sukąstus dantis: 

— Karlas žino. 

— Arba mažų mažiausiai įtaria. 

Amelija klestelėjo ant artimiausios kėdės. 

— Kuo konkrečiai Bernis domėjosi? 

Dosonas persakė pokalbį, apie kurį jam papasakojo Harieta. 

— Ji sako, kad žmogus kalbėjo kaip senas marazmatikas. 
Atsargus ir įtarus. Pokalbį užbaigė klausimu, kas atkreipė jos 
dėmesį į Džeremio Vesono istoriją. Harieta jam atsakė, kad 
nežino, nes ji tikrai nežino. Ji mano, kad mane paskatino su- 
sidomėti Vilardo, Darlinos ir Džeremio meilės trikampis ir 
šiurpi istorijos pabaiga, iš dalies nulemta Džeremio potrau- 
minio streso. 

Įsiterpė Hedlis: 

— Matyt, Bernis įtarė, kad galėjo būti ir kita tokio tavo su- 
sidomėjimo priežastis. Kliovėsi nuojauta. 

— Taip, pritariu. Ir pamelavo apie darbo vizitinę. Aš jam 
nedaviau jos. Vadinasi, kažkaip išsiaiškino, kam reikia skam- 
binti, kad gautų apie mane informacijos. 

— Gerai, kad Harieta nepasakė ko nors, kas jam sukeltų dar 
daugiau įtarimų, - svarstė Amelija. - Net priešingai. Ji tik 
patvirtino, kad tu žurnalistas, užėjęs geros istorijos pėdsaką. 

- Taip ir yra, - akimirką Dosonas žvelgė į tuštumą, o pas- 
kui greitai surinko numerį savo mobiliajame telefone. 

— Glenda, mano meile, ar tekėsi už manęs? Gerai, o kaip 
dėl karšto meilės romano? Gal bent vienos nakties nuoty- 

kio? Viskas, baigiu. Paklausyk. Du dalykai. Pirmas, Harieta 
atsiliepė savo kabinete šįryt, maždaug devintą penkiasde- 
šimt. Neprisimenu jos vidaus numerio, bet... ir kaipgi ta- 
vęs nemylėti? Ar gali man sužinoti skambinusiojo numerį? 
O ne, apsieik be jos. Pabandyk per pagrindinį komutatorių 
ir pasistenk neatkreipti į save dėmesio. Antras, - Dosonas 
nutilo ir giliai įkvėpė, - man reikia patekti į kalėjimą be lei- 
dimo. Ar gali padėti? 

Auklės vaidmenį prisiėmė policininkė. Berniukams ji iškart 
patiko, ypač dėl to, kad padarė jų mašinytėms ilgą lenktynių 
trasą, besidriekiančią per du kambarius, iki pat laiptų. La- 
biausiai vaikus pradžiugino savadarbės rampos. 

Kitas šerifo padėjėjas prikrovė Amelijos šaldytuvą ir podėlį 
maisto atsargų. Kai sūnumis buvo pasirūpinta, ji pasijuto ge- 
riau, tad jau kiek ramesnė su Hedliu ir Dosonu grįžo į miestą. 

Hedlis norėjo pamatyti Džeremio daiktus, kuriuos jis buvo 
palikęs pas Ameliją. 

— Daiktai seife, mano bute, - pasakė Amelija. - Bet nesiti- 
kėkit nieko ypatingo. Pasilikau kai ką, kas gal būtų įdomu vai- 
kams, kai ūgtelės. Medalius už taiklų šaudymą ir dar šį bei tą. 

Nuo kelto prieplaukos Savanoje juos lydėjo policininkų au- 
tomobiliai be skiriamųjų ženklų - vienas iš priešakio, kitas — 
iš paskos. Amelijai toks eskortas atrodė pernelyg demonstra- 
tyvus, bet ji pagalvojo, kad pareigūnai juk žino, ką darantys. 
Hedlis po švarku segėjo pistoleto dėklą. Ameliją tai ir ramino, 
ir trikdė. 

Jie ketino išleisti Dosoną prie kalėjimo lankymo skyriaus, 
o paskui, grįždami iš Amelijos buto, jį pasiimti. 

- Jei nori, pamėginsiu tau užduotį palengvinti, - pasisiūlė 
Hedlis. - Suteiksiu oficialumo. 

— Ačiū, - padėkojo Dosonas, - bet aš kaip tik norėčiau ofi- 
cialumo išvengti. Privatus asmuo įkvepia daugiau pasitikė- 
jimo. 

— Tikiuosi, neteks nusivilti. 

— Neteks, - lipdamas iš mašinos, Dosonas metė į Ameliją 
skvarbų žvilgsnį. - Iki. 

— Sėkmės. 

Įsitikinęs, kad automobiliai be skiriamųjų ženklų nepas- 
tebimai lydi automobilį su Amelija ir Hedliu, Dosonas įėjo 
į vestibiulį, kuriame jo jau laukė Vilardo Strongo advokatas 
Maikas Glisonas. Susitikimą organizavo Glenda, prisistačiusi 
viena iš „NewsFront“ vadovų. Teisininkas tuo akių muilini- 
mu patikėjo, nes Glenda mokėjo įtikinamai pakalbėti. 

— Apeliavau į jo tuštybę, ir man pavyko, - gyrėsi Glenda, 
paskambinusi Dosonui pranešti, kad susitarė dėl susitikimo. 

Dosonas truputį nusivylė, kad ji nesugebėjo daugiau išsi- 
aiškinti apie Karlo Vingerto skambutį Harietai. Kaip Doso- 
nas ir manė, skambinta iš užblokuoto numerio. 

— Apgailestauju, čia jau nieko negalėjau padaryti, - atsi- 
prašė Glenda. 

— Viskas gerai, tu tikra šaunuolė. Suorganizavai man šį su- 
sitikimą, o tai jau labai daug. 

Demonstruodamas pasitikėjimą savimi, prie Dosono pri- 
ėjo advokatas. 

— Ponas Skotas? 

Vyrai paspaudė vienas kitam ranką. 

— Ačiū, kad sutikote su manim pasikalbėti. 

— Garantijos, kad leisiu pasikalbėti su savo klientu, ne- 
duodu. 

— Ketinu jus įtikinti, kad tai būtų jūsų kliento labui. 

— Ką gi, mėginkit, - kiek skeptišką savo atsakymą Glisonas 
palydėjo mostu link kėdžių, siūlydamas prisėsti. 

Advokatas buvo panašaus amžiaus kaip Dosonas, išvaiz- 
dus ir gražiai apsirengęs, bet teismuose nežibėjo. Amelijos 
kryžminė apklausa buvo tiesiog katastrofiška ir nė kiek ne- 
pagerino jo kliento padėties, kai tas buvo iškviestas liudyti. 

Kalbėjo neva tvirtai, bet Dosonas manė, kad mušimasis 
į krūtinę buvo reikalingas tik užmaskuoti visiškam neužti- 

krintumui. Vyrukas suprato iššokęs aukščiau bambos, nors 
nė už ką to nepripažintų. 

— Maniau, „NewsEront“ jau užlenktas, - subtiliai, bet kan- 
džiai mestelėjo Glisonas. 

Mandagiai šyptelėjęs, Dosonas atsakė: 

— Dar gyvuojam. Beje, tokių liko nedaug. 

— Man sakė, kad rašote žurnalui apie šį teismo procesą. 

— Rašau apie procesą sau. Nepaprastai intriguojanti isto- 
rija - nuo pradžios iki pabaigos. - Dosonas neketino gaišti 
laiko pokalbiams apie nieką ar tausoti išpūstą Glisono ego. 
Taigi ėjo tiesiai prie reikalo: - Vertinant susidariusią padėtį, 
Vilardas Strongas netrukus atsidurs mirtininkų bloke. - Kaip 
Dosonas ir tikėjosi, Glisonas pasipiktino. Nelaukdamas teisi- 
ninko protesto, Dosonas pridūrė: - O tai būtų nusikaltimas 
teisingumui, nes jūsų klientas nekaltas. 

Šis pareiškimas sustabdė piktas Glisono tiradas. Tarsi pra- 
šydamas leidimo kalbėti toliau, Dosonas kilstelėjo antakius. 
Glisonas linktelėjo. 

— Vilardą dėl žmonos nužudymo pakišo. 

— Kodėl taip manot, pone Skotai? 

— Dabar priežasčių nedėstysiu. 

Glisonas nurijo piliulę ir čia pat atakavo: 

- Tikitės lengvai mane apmulkinti? 

— Ne. 

— Bandėt ir Lemą Džeksoną pakalbinti? Gal porinot jam, 
kad švaistom šiam teismui valdiškus pinigus, Vilardas šimtu 
procentų kaltas, ir jo vieta už grotų? 

— Ne. 

— Na jau, pripažinkit, kad pokalbis su mano klientu būtų 
tikra jūsų būsimo straipsnio puošmena. 

— Po šimts! Aš to neneigiu, bet leisdamas su juo pasikalbėti 
padarytumėt paslaugą ne tik man, bet ir jam. 

Glisonas sukryžiavo rankas ant krūtinės. 

— Įdomu, ką jis iš to išloštų? 

— Kaip jums patiktų galimybė vietoj garantuoto mirties 
nuosprendžio išeiti į laisvę? - Dosonas nesitikėjo išgirsti 

atsakymo, o Glisonas ir nesivargino. - Jūsų klientas išgy- 
vena sunkų potrauminį stresą. Ir net jei nenužudė, jis vis 
tiek panašus į žudiką. Teismo salėje kasdien pasirodydavo 
vis agresyviau nusiteikęs, o iškviestas ant liudytojų pakylos 
staiga tapo nuoširdus, susisielojęs ir graudus. Taip, žmogus, 
kovojantis už savo gyvybės išsaugojimą, ir turėtų pasikeisti, 
atrodyti nuolankesnis, bet nemanau, kad prisiekusieji tiki 
Vilardo nuoširdumu. 

- Prisiekusiųjų požiūrio į Vilardą jūs negalit pakeisti. 
Jiems nebus leista skaityti jūsų išvedžiojimų. 

— Žinau. 

— Tuomet... 

— Gali būti, kad man pavyks pakeisti proceso eigą, bet pir- 
miausia leiskit man su juo pasikalbėti. Tik taip aš galiu Vilar- 
dui padėti, kad jis padėtų sau. 

— Teikti pagalbą - mano darbas. 

— Nenoriu įžeisti, bet jums prastai sekasi. 

Ir vėl viršų paėmė įskaudinta savimeilė. 

— Prisiekusieji dar netarė savo žodžio, pone Skotai. 

- Šansai, kad priims išteisinamąjį nuosprendį, lygūs nu- 
liui. Pripažinkit. 

Glisonas nepripažino ir čia pat paklausė: 

— Kodėl dar manot, kad jūsų sumanymas geras? 

— Jį nuteis, nebent įvyktų kas nors neįtikėtina ar teismas 
padarytų klaidą. 

— Tokios galimybės nė nesvarstau. Bet jeigu jį nuteis, aš 
nedelsdamas pateiksiu apeliaciją. 

— Galimas daiktas, jūsų apeliacijai svarumo suteiktų nacio- 
naliniame žurnale išspausdinta medžiaga. 

— Jūs tai padarytumėt? Parašytumėt? 

- Taip. 

— Kodėl? 

— Todėl, kad nepagailėčiau savo karjeros, teigdamas, jog jis 
nekaltas. 

— Tyčiojatės iš manęs? 

- Ne. 

Dosono atsakymas Glisonui padarė įspūdį, bet jis dar ne- 
buvo pasirengęs nusileisti. 

— Pasiskaitinėjau, ką rašot, internete. Radau nemažai 
šmeižiančių straipsnių. 

— Apie žmones, kurie nusipelnė būti apšmeižti. 

- Iš kur man žinoti, kad taip nepasielgsit ir su mano kli- 
entu? 

— Negalit žinoti. 

- Ir kur garantija, kad nemeluojat, teigdamas, jog mano 
klientas nekaltas? 

— Tokios garantijos nėra. - Kiek patylėjęs, Dosonas pri- 
dūrė: - Žinau, prašydamas manim patikėti, reikalauju labai 
daug, bet jūs nesigailėsite. 

Advokato veidas iš įtampos pasidarė kaip medinis. Galiau- 
siai jis ryžosi prabilti: 

— Man reikia pagalvoti. 

— Nieko nebus. Turit apsispręsti dabar pat. 

— Bet man reikia laiko... 

— Laiko nėra. Spręskit čia pat. Taip ar ne? 

— Terminai spaudžia? 

Glisonas uždavė klausimą juokaudamas, bet Dosonas jam 
atsakė labai rimtai: 

— Nė neįsivaizduojat kaip. 

Dosonas matė, kaip advokato išdidumas kovoja su pagun- 
da nusileisti. Viršų paėmė išdidumas. 

— Apgailestauju, pone Skotai. Nesusitarsim. Bent jau kol 
visko neapgalvosiu, nepasitarsiu su klientu ir nepasversiu 
mūsų galimybių. 

Dosonas jau norėjo čiupti Glisoną už elegantiško švarko 
atlapų ir gerai papurtyti. To nepadarė, bet pasilenkė prie jo 
artyn ir greitai prašvokštė: 

- Kokias dar galimybes? Kokias galimybes? Turit tik dvi 
išeitis. Dvylika prisiekusiųjų tik ir laukia, kad nuodų adata 
įsmigtų Vilardui į veną. Nekaltas žmogus bus pasmerktas 

mirti, o jūsų nesėkmių grafoje atsiras riebi juoda dėmė. Tai 
pirmoji galimybė. - Dosonas palinko dar arčiau. - Ant kitos 
svarstyklių lėkštės —- aš, miesto šauklys, besidarbuojantis 
Vilardo labui. Jį paleidžia laisvėn, jūs tampat didvyriu, jus 
kviečia į televizijos laidas, o visi pietinių valstijų nusikaltėliai 
meldžia, kad imtumėtės juos ginti. 

Dosonas pajuto, kad tokia perspektyva Glisoną masina, 
bet jis vis tiek dar dvejoja. 

— Skamba viliojamai, bet... 

— Kas? 

— Nesu tikras, kad pasiseks. 

- Jei atmesit mano siūlymą, tikrai nepasiseks. 

— Aš neatmetu, bet reikia būti atsargiems. 

— Ne laikas atsargauti. Turit apsispręsti. 

- Bet... 

— Dabar pat turit pasakyti „taip“. 

- Jūs... 

— Aš - vienintelė jūsų kliento viltis. 

- Jis... 

- Jo padėtis beviltiška, ir jūs tai žinot. 

— Aš... 

- Leiskit man, po galais, su juo pasikalbėti! 

Valdingas Dosono tonas advokatą apstulbino, bet ir buvo 
paveikus. Jis išskėtė rankas ir aplaižė lūpas. 

— Pokalbis vyks skaipu. 

— Puiku. 

— Aš būsiu ten per visą pokalbį. 

— Tinka. 

— Pokalbis bus įrašytas, o vėliau iššifruotas. 

- Gerai. 

— Jei versit jį kalbėti prieš save, paduosiu jus ir jūsų žurna- 
lą į teismą. 

Dosonas atsistojo. 

- Sutarta. 

Surengti susitikimą su kaliniu, iš anksto dėl to nesusita- 
rus, užtruko. Laukimas Dosonui neapsakomai prailgo. Jis 
nervingai žingsniavo pirmyn atgal, kol Glisonas tvarkė for- 
malumus su visiškai skubėti nenusiteikusiais kalėjimo parei- 
gūnais. Pagaliau, sutvarkius formalumus, juos nuvedė į kam- 
barį, kuriame turėjo įvykti pokalbis su Vilardu Strongu. 

Kitoje kalėjimo dalyje į kabinetą atvedė Strongą, surakintą 
antrankiais ir grandine. Aiškiai priešiškai nusiteikęs, jis kles- 
telėjo į kėdę priešais monitorių ir su neslepiama panieka nu- 
žvelgė savo advokatą. Paskui jo akys nukrypo į Dosoną. 

— Kas tu, po velnių? 

Dosonas jam šyptelėjo. 

— Mandagiau, Vilardai. Aš čia tam, kad išgelbėčiau tavo ap- 
gailėtiną subinę. 

Amelija ir Hedlis važiavo atgal į kalėjimą. Vairavo ji. Hedlis 
sėdėjo šalia, telefonu kalbėdamasis su Knucu. Dėl nedidelės 
avarijos greitkelyje mašinos vilkosi vėžlio žingsniu. Policijos 
automobiliams be skiriamųjų užrašų irgi ne ką lengviau buvo 
persirikiuoti. 

Hedlis baigė pokalbį telefonu. 

— Knucas bando išsiderėti mums daugiau laiko. Jo argu- 
mentas - Bernio skambutis Dosono viršininkei. Išties, kurių 
galų mielam senukui Berniui prireikė skambinti? Kodėl jis 
melavo? 

— Nebent tai buvo Karlas. 

— Tuo Knucas ir bando pasinaudoti. Na, o dėl laivo, tai 
jame nerado už ko užsikabinti. 

Seife Amelija su Hedliu irgi nerado nieko verto dėmesio: 
nei kokio žemėlapio, nei nuosavybės ar šiaip dokumentų. 

Po bevaisių paieškų seife jiedu ėmėsi Amelijos sudaryto 
Džeremio buvusių draugų sąrašo. Pasidalijo ir pradėjo skam- 
binti kiekvienas iš savo mobiliojo telefono. Dešimtys skam- 
bučių. Hedlis iš anksto apgalvojo, ką sakyti, išgirdus neišven- 

giamą klausimą: „Kodėl dabar klausiate manęs apie Džere- 
mį?“ Hedlis išsigalvojo mokesčių deklaraciją, kurioje abejo- 
nių kelia priskaičiuota suma, neva galinti pakenkti Hanterio 
ir Granto vardu įkurtam patikėtinių fondui. Taip pat Hedlis 
patarė Amelijai, kokius terminus vartoti kalbant. 

— Manot, jie iš tų tauškalų ką nors supras? - paklausė 
Hedlio. 

— Ne. Bet, kad išvengtų ilgo aiškinimosi, niekas daug ir ne- 
klausinės. Mums tai paranku. 

Nemažai numerių, kuriais jie skambino, jau neegzistavo. 
Kelis kartus įsijungė balso paštas, ir jie paliko žinutes, pra- 
šydami telefono savininko perskambinti dėl labai svarbaus 
reikalo. 

Tie keli, kuriems pavyko prisiskambinti, apie Džeremį kal- 
bėjo labai nenoriai, jausdamiesi nesmagiai, kad juos priskiria 
prie buvusių jo pažįstamų. Dauguma, klausiami apie Džere- 
mį, reagavo labai santūriai ar net atvirai priešiškai. 

Ne kartą Hedliui ir Amelijai buvo pasakyta, kad to paties 
prieš metus ar daugiau klausė ir policija, kai Džeremis dingo 
ir buvo laikomas mirusiu. Esą jie tada pasakę viską, ką žinojo. 

Pamačiusi furgono manevrą, Amelija nuspaudė stabdį. 

— Kas toliau? 

— Gal Dosonui bus pavykę ką nors išpešti iš Vilardo, - He- 
dlis pasimuistė sėdynėje ir pasisuko į Ameliją. - Ką apie jį 
manot? 

— Mane nuo jo šiurpas krečia. 

Hedlis nusijuokė: 

— Turėjau omeny Dosoną. Ar nuo jo jus krečia šiurpas? 

— Ak, Dosoną... - Hedlis įrėmė į ją žvilgsnį, ir ji pirma nu- 
suko akis. Atleidusi stabdžių pedalą, pavažiavo kelis metrus, 
bet ir vėl gavo sustoti. - Mudu su Dosonu nekaip pradėjome. 
Ar jis jums pasakojo, kaip susipažinom? 

- Jis pažaidė su jūsų vaikais paplūdimyje. Nuo to ir prasi- 
dėjo. 

— Panašiai, - sumurmėjo Amelija. 

— Sakyčiau, tikrai. - Kai Amelija nieko neatsakė, Hedlis 
krenkštelėjo: - Ką gi, tegul tai lieka tarp jūsų. Grįžkime prie 
mano klausimo. 

— Ką aš manau apie jį? Kuria prasme? 

- Visomis. 

- Jis patinka vaikams. 

— Nebūčiau pagalvojęs. 

— Kodėl? 

— Todėl, kad neturi tokio bendravimo patirties. Augo vien- 
turtis. Tiesa, daug laiko praleisdavo su mūsų dukterim Sara, 
bet ji keleriais metais už Dosoną vyresnė, jie daugiau pešda- 
vosi, nei žaisdavo. - Hedlis dar pridūrė, kad Sara ištekėjo ir 
dabar gyvena Londone. 

— Ar turi vaikų? 

— Dar ne. Mano žmona tuo klausimu vis daro užuominas, 
subtilumu prilygstančias meteoritų lietui. 

Amelija nusijuokė. 

— Taigi dabar jūs ir ponia Hedli tėviškai Dosonu rūpinatės. 

- Jis tam, žinoma, priešinasi. 

Vėl priversta dėl spūsties stabtelėti, Amelija klausiamai 
pažvelgė į Hedlį. 

— Kodėl sakote „žinoma“? 

— Atsiribojimas, dėl kurio jis tapo geru žurnalistu, būdin- 
gas ir jo asmeniniam gyvenimui. Jis tarsi laikosi nuošaly, su- 
vokia save kaip stebėtoją, vienišių. Todėl ir nevedęs. Iki šiol 
apie santuoką nė negalvojo. 

Amelija metė į Hedlį šelmišką žvilgsnį. 

— Atkreipiu dėmesį, aš jūsų to neklausiau. 

— Neklausėt, bet, manau, jums buvo smalsu. - Hedlis Ame- 
lijai nusišypsojo ir pamerkė. - Žinoma, buvo kelios moterys, 
su kuriomis santykiai truko ilgėliau. Pora iš jų buvo dailios, 
griežtus Evos reikalavimus atitinkančios merginos. Bet net ir 
sujomis, kai pasidarydavo karšta, jis kaipmat atsisveikindavo. 

— Nenoras įsipareigoti - įprastas dalykas, ypač vyrui, save 
laikančiam vienišium. 

— Nesakiau, kad jis vienišius. 

Amelija kiek sutriko. 

— Ką tik taip sakėt. 

— Sakiau, kad jis laiko save vienišium. 

— Koks skirtumas? 

— Esmė - jo tikroji prigimtis. Negi vienišius iš prigimties 
būtų taip greitai suradęs bendrą kalbą su jūsų vaikais? 

— Luktelėkit, - Amelija pakėlė ranką, stengdamasi supras- 
ti, - išeitų, Dosonas priešinasi savo prigimtiniams instink- 
tams? 

— Ir labai aršiai. 

— Kodėl? 

— Jam tai savotiškas apsaugos mechanizmas. 

— Apsaugos nuo ko? 

— Teks jums pačiai jo paklausti. - Akimirką Hedlis jai žvelgė 
į akis, o tada priminė vairavimą: - Galit važiuoti. - Amelijai 
aplenkus avarijos vietą, Hedlis kalbėjo toliau: - Kai ši tema 
jau bus išsemta, paklauskit, kas jam nutiko Afganistane. 

— Klausiau. Jis nenorėjo apie tai kalbėti. O su jumis? 

- Irgi. 

— Buvau jo kankinančių košmarų liudininkė. Mes kartu 
nemiegojom, - paskubom pridūrė Amelija. 

— Atkreipiu dėmesį, aš jūsų neklausiau, - Hedlis atkartojo 
Amelijos anksčiau pasakytus žodžius. 

Ji liūdnai šyptelėjo ir vėl surimtėjo. 

- Išgirdau jį šaukiantį ir nuėjau pasižiūrėti, kas nutiko. 
Jam buvo blogai. Labai kankinosi. Pabudo rėkdamas. Taip 
būdavo ir Džeremiui, tik... 

— Tik kas? 

— Dosonas buvo gausiai išpiltas prakaito ir drebėjo. Net vi- 
siškai pabudęs ir suvokdamas aplinką, jis atsipeikėjo tik po 
kelių minučių. Košmaro siaubą jis išgyveno ir fiziškai, ir emo- 
ciškai. Pamačiusi jį tokį, dabar jau suprantu, kad Džeremis 
vaidino. 

— Kad sapnuoja košmarus? 

— Ne tik. Manau, jis apsimetinėjo kenčiančiu nuo potrau- 
minio streso. Jei taip, tai būtų dar vienas melas. Jų kaupiasi 
vis daugiau. 

— Amelija, - Hedlis tyliai ištarė jos vardą, o kai moteris at- 
sisuko į jį, pasakė: - Dosonas - ne toks kaip Džeremis. Visais 
atžvilgiais. 

Toks užtikrintumas žmogaus, puikiai pažįstančio Dosoną, 
buvo Amelijai paguoda. Likusią iki kalėjimo kelio dalį jie nu- 
važiavo tylėdami. Amelija prabilo tik kai priartėjo prie lanky- 
mo skyriaus. 

- Lauke jo nematyti. 

— Geras ženklas. Juo ilgiau kalbėsis su Vilardu, juo daugiau 
šansų, kad ką nors sužinos. Pastatykit mašiną, ir eikim pa- 
laukti viduje. Ten vėsiau. 

Tik po gero pusvalandžio Dosonas priėjo prie jų vestibiulyje. 
Pirmas prakalbo Hedlis: 

— Na kaip? 

— Glisonas spyrėsi visom keturiom, bet paskui nusileido. 

— Kalbėjotės su Vilardu? 

— Dešimt minučių per internetinę kamerą, bet, manau, kai 
ką sužinojau. Iš pradžių labai šiaušėsi, bet kai pasakiau jam, 
kad, mano nuomone, Džeremis gyvas ir kadjis, o ne Vilardas, 
nužudė Darliną, akimirksniu pasidarė sukalbamesnis. - Do- 
sonas niūriai šyptelėjo ir sunėrė pirštus. - Tai tokios tokelės. 

- Sveikinu, - pasakė Hedlis. - Dabar pereikim prie įdo- 
miausios dalies. 

— Nesu tikras, kiek tai įdomu ar patikima. Nesakau, kad 
besąlygiškai Vilardu pasitikiu, bet kai paklausiau, ar žino, kur 
Džeremis bėgtų slėptis, atsakė ilgai negalvodamas. Todėl aš 
linkęs tuo, ką jis pasakė, tikėti. Kartą, jiems išėjus iš šunidės, 
Džeremis išpeikė Vilardo trobelę. Sakė, kad jo lūšna, palygin- 
ti su Vilardo, atrodo it „Hiltonas“. 

- Jo lūšna? 

Dosonas patraukė pečiais. 

- Vilardas nieko apie tą namuką daugiau nežino, nes kai 
bandė Džeremį išklausti, tas išsisuko, atseit jis tik bandęs 
pasakyti, kad jeigu jis turėtų namą, tai tas tikrai būtų geres- 
nis už Vilardo buveinę. Vis dėlto Vilardas sako esantis ti- 
kras, kad Džeremis tiesiog nenorom prasitarė, o susivokęs 
bandė pasukti kalbą kita linkme. Ar esat girdėjusi apie kokį 
nors namą? 

Amelija ryžtingai papurtė galvą. 

- Jei Džeremis ir turėjo kokį namą, aš nieko apie tai ne- 
žinau. 

- Gal koks namelis žvejybai, medžioklei, valčių namelis, 
tvartelis? 

— Ne, nieko apie tai nežinau. 

Hedlis nusivylęs suniurnėjo: 

— Man tai atrodo iš piršto laužta. Manau, Vilardas vaidi- 
na prisiminęs, ko nebuvo. Arba prasimano, kad nebūtų taip 
nuobodu. 

— Arba kalba tai, ko, jo manymu, aš iš jo tikiuosi, - svarstė 
Dosonas. - Paklausiau jo, kodėl apie tą pokalbį su Džeremiu 
nepapasakojo farams, kai tie ieškojo vietos, kur Džeremis 
nusibaigė, arba jo palaikų. Vilardas tikina pasakęs, bet esą 
niekas šia informacija nesusidomėjo. Policija naršė po pelkes, 
ieškodama yrančio lavono, o ne trobelės su gyvu Džeremiu. 

Hedlis šiurkščiai persibraukė ranka per veidą. 

— Trobelės, kuri gal yra, o gal ir ne. Ojei net yra, kurioje iš 
besiribojančių keturiasdešimt aštuonių valstijų jos ieškoti? 

— Pietų Karolinoje. 

Dosonas ir Hedlis sutartinai pažvelgė į Ameliją, kuri tuos 
žodžius ištarė, tarsi galvodama balsu. Susivokusi, kad juos 
suintrigavo, paaiškino: 

— Spintos dugne radau baudos kvitą už greičio viršijimą. 
Matyt, iškrito, kai kabino drabužius. Mačiau, kad kvitas iš- 
rašytas Pietų Karolinoje. Todėl ir paklausiau Džeremio, kas 
nutiko. 

— Kada tai buvo? 

— Prieš pat mums išsiskiriant. Jis tada jau buvo susipažinęs 
su Vilardu, ir man jo naujasis draugas nekėlė pasitikėjimo. 
Maniau, kad buvo išvykęs į Bofortą aplankyti senų draugų iš 
Pariso salos ir jūrų laivyno oro pajėgų bazės. Kai parodžiau 
jam kvitą, jis staiga įsiuto. Todėl ir prisiminiau. Ištraukė kvitą 
man iš rankų, suplėšė į skutelius ir išmetė. Iškeikė mane, kad 
kišuosi, kur nereikia, ir liepė žiūrėti savo reikalų. Akivaizdu, 
kad aš netyčia sužinojau tai, ko neturėjau sužinoti. Įtariau, 
kad turi kitą moterį. Bet gali būti... - Amelija nutilo, leisdama 
vyrams patiems pasidaryti išvadas. 

Dosonas susižvelgė su Hedliu. 

- Įdomu. 

Jau linksmiau nusiteikę, visi trys pasuko prie išėjimo. 

Hedlis pasiūlė: 

— Turėdami Džeremio socialinio draudimo numerį, te- 
nykščio Automobilių transporto departamento žmonės grei- 
tai tą baudos kvitą suras. Kai jau žinosim, kur buvo išrašytas, 
bus aišku, kur pradėti paiešką. Pasakysiu Knucui, kad tuo 
užsiimtų. 

Hedlis surinko jo numerį. Tuo metu Dosonas atidarė duris 
ir išleido Ameliją ir draugą pirma savęs. Lauke skaisčiai švietė 
saulė, ir trijulė patraukė į automobilių aikštelę. 

Pridėjęs prie ausies telefoną, Hedlis kažką per petį meste- 
lėjo Dosonui, bet staiga jo veidas persimainė, žvilgsnis apsi- 
blausė. 

Dosonas mintyse karštligiškai ieškojo tokio staigaus per- 
simainymo priežasties, bet Hedliui sulinko keliai, ir jis krito 
kniūbsčias. Riktelėjęs iš siaubo ir pykčio, Dosonas pastūmė 
Ameliją ant šaligatvio, pats irgi krito ant žemės. 

Antroji kulka tik per plauką nekliudė Amelijos. 

Toji, skirta Hedliui, tikslą pasiekė. 


Dvidešimt antras skyrius 


lingių Valstijų istorijoje Karlas Vingertas buvo vienas iš 
nedaugelio nusikaltėlių, ryžęsis kariauti su valdžios institu- 
cijomis. 

Jiedu su Džeremiu ištisas valandas tykojo ant septynaukš- 
čio biurų pastato, kuriame dėl recesijos neliko nuomininkų, 
stogo. Nuosavybę valdanti kompanija bankrutavo, tad jai nu- 
traukus veiklą pastatas stovėjo tuščias ir apleistas. 

Šis objektas, įsikūręs pramonės parke, kur ir kitos verslo 
įmonės panašiai nukentėjo nuo ekonominės krizės, buvo vos 
už ketvirčio mylios nuo kalėjimų komplekso. Tarp pastato ir 
kalėjimo buvo keturių juostų gatvė, kurią perpus skyrė plati 
indinių krausvų alėja. 

Medžiai šiaip jau trukdytų, bet nuo vieno aukščiausių 
kvartalo pastatų Džeremis galėjo tiksliai nusitaikyti. Pasislė- 
pę už ventiliacijos šachtos vamzdžio jie tykojo progos nužu- 
dyti FTB agentą Garį Hedlį, kai jis visai to nesitikės. 

Veiksmų planas pasikeitė tą pat akimirką, kai Karlas nuo- 
traukoje pamatė Hedlį. Vienintelė priežastis, dėl kurios vete- 
ranas agentas galėtų būti Savanoje ir bendradarbiauti su šeri- 
fo biuru - Stefanės De Marko nužudymas, su kuriuo siejamas 
Džeremis, vadinasi, ir Karlas Vingertas. 

Policija nepaskelbė, kad Džeremis gyvas, įtariamas nusi- 
kaltimu ir kraujo ryšiais yra susijęs su pagarsėjusiu nuo tei- 
singumo besislapstančiu nusikaltėliu. Vis dėlto Karlas nea- 

bejojo, kad šie informacijos fragmentai susiję. Tik taip gali- 
ma paaiškinti Hedlio dalyvavimą tyrime. 

Ar Hedlis susiejo jį su Berniu Klarksonu, Karlas nežino- 
jo. Net jei nesusiejo, vis tiek atkakliai seks Džeremio pėdsa- 
kais - jau vien todėl, kad jis Karlo sūnus. Šiaip ar taip, Karlas 
nusprendė nelaukti, kol agentas jį suras. Na jau ne. Tas tipas 
jį medžiojo ir užsispyrė pričiupti. Tik ne taip, kaip buvo su- 
planavęs. 

Karlas sumetė, kad anksčiau ar vėliau Hedlis turės pasi- 
rodyti šerifo biure, nes reikės suderinti veiksmus su tuo pil- 
vūzu detektyvu. Tada Džeremis agentą ir nukeps, o atstumas 
nebus jam kliūtis. 

FTB agento nužudymas šerifo biuro ir kalėjimų komplekso 
teritorijoje sukels chaosą. Kils panika ir sumaištis. Kol išsi- 
aiškins, iš kur paleista lemtinga kulka, jųdviejų su Džeremiu 
jau ir pėdos bus ataušusios. 

Viskas rodė, kad šio plano autorius - Karlas Vingertas. Su- 
manymas buvo įžūlus ir, žinoma, nestokojo rizikos elemen- 
tų. Vis dėlto rizika Karlui buvo niekis, palyginti su troškimu 
atsikratyti savo persekiotojo. Be to, šiuo išpuoliu sugedusiai 
Amerikos visuomenei Karlas parodys, kad dar nesiliauja jos 
bausti. Kad ir pasenęs, jis vis dar sėjantis baimę priešas, jėga, 
kurios negalima nepaisyti. 

Karlas gailėjosi nesiėmęs štai tokių ryžtingų veiksmų dar 
prieš kelis dešimtmečius ir dėl ilgų neveiklumo metų kalti- 
no Elorą su tais verkšlenimais ir maldavimais. Karlas metų 
metus brandino neapykantą Hedliui, todėl dabar kerštas dar 
saldesnis. 

Per tas kelias valandas, kai jie ant stogo tykojo laukdami, 
kol pasirodys Hedlis, Džeremis turėjo pakankamai laiko įver- 
tinti aplinką, atlikti skaičiavimus ir nusistatyti šūvio trajek- 
toriją. Jis atidžiai stebėjo su įvairiomis užduotimis į šerifo 
biurą bei kalėjimo pastatus įeinančius ir iš jų išeinančius pa- 
reigūnus, kurie nė nenumanė atsidūrę Džeremio šautuvo tai- 


kiklyje. 

Džeremiui pamokymų nereikėjo, bet Karlas ir toliau sūnui 
aiškino: 

— Turėsi tik vieną, daugiausia dvi galimybes jį nudėti po to, 
kai pasigirs šūvis. Turėsim vos kelias sekundes atsidurti prie 
ugniagesių laiptų. 

Atėjus laikui, Džeremis buvo psichologiškai pasirengęs. 
Jam tereikėjo nuspausti gaiduką. Karlas, pro žiūronus stebė- 
damas komplekso teritoriją, atpažino Amelijos automobilį, 
privažiavusį prie lankymo skyriaus, ir įspėjo Džeremį: 

— Matai ją? 

— Taikausi į mašiną, - Džeremio balsas buvo kupinas 
įtampos. 

— Dabar ta akimirka. 

Bet ne. Dosonas Skotas vienas išlipo iš mašinos ir įėjo į 
pastatą. Ir nors Džeremiui nebūtų buvę nieko mieliau, kaip jį 
nudėti, šauti buvo nepatogi pozicija, be to, ne Dosonas Sko- 
tas šiandien jo taikinys. 

Amelija nuvažiavo. Vyrai laukė, užkandžiavo energiniais 
batonėliais, užgerdami vandeniu iš buteliukų. Po dviejų va- 
landų Amelija grįžo. Šį kartą ji ir „tas šūdžius“, kaip jį pavadi- 
no Karlas, išlipo iš automobilio ir įėjo vidun. 

— Anksčiau ar vėliau išeis. Ruoškis, sūnau. 

Ilgai laukti neteko. Pirmoji išėjo Amelija, o paskui ją He- 
dlis, spausdamas prie ausies telefoną. 

— Nusitaikei? - paklausė Karlas. 

— Kuo puikiausiai. 

Bet kai Džeremis nuspaudė gaiduką, agentas pasuko galvą 
ir kažką pasakė per petį. Karlas, tikėjęsis pamatyti ištaškytą 
Hedlio galvą, nusikeikė, pamatęs, kaip vyras susmuko ant že- 
mės. Galva liko nepaliesta. 

— Ne į galvą, bet nudėtas. Bėgam! 

Karlas žiūronus buvo pasikabinęs už virvutės ant kaklo, 
todėl rankos buvo laisvos, ir jis akimirksniu, kaip buvo nu- 
matyta, čiupo stovą. Džeremis išėmė dvi šovinių tūtas. Šū- 

viai buvo paleisti taip greitai vienas po kito, kad Karlas nė 
nesuprato, jog Džeremis iššovė dar kartą. 

— Amelija? 

— Nepataikiau. 

Karlas nešvaistė laiko apgailestavimams. Dar bus proga 
atsiskaityti su Amelija. Hedliui, jei ir liko gyvas, vis tiek jau 
galas. 

Per žvirgždu nuklotą stogą vyrai nubėgo prie sunkių me- 
talinių durų, pro kurias čia ir pateko. Jų žingsniai skardžiai 
aidėjo uždaroje laiptinėje, bet niekas negirdėjo, ir jie nekliu- 
domi pasišalino iš apleisto pastato. Nors Džeremis nešėsi 
šautuvą, vis tiek bėgo greičiau nei Karlas, kuriam labai truk- 
dė klubo skausmas. 

Džeremis paklausė tėvo, ar tas nenorėtų stabtelti ir atsi- 
pūsti. Karlas tik pastūmė jį ir bėgo toliau. 

— Tau dar reiks pasistengti, kad neatsiliktum nuo manęs, 
sūnau. 

Tarsi primindama, kad reikia skubėti, už pastato sienų pa- 
sigirdo pavojaus sirena. 

— Jėzau, greitai sureagavo, - mestelėjo Džeremis. 

— Apie juos dabar negalvok. Ir nesustok. 

Pirmą aukštą abu pasiekė smarkiai uždusę. Iš pastato 
išbėgo pro kiemo duris, pro kurias anksčiau ir įėjo, išlaužę 
spyną. Džeremis atidarė užpakalines savo automobilio duris 
ir atsargiai padėjo šautuvą ant grindų už vairuotojo sėdynės, 
o tuo metu mirkčiodamas švyturėliais į skersgatvį tarp dvie- 
jų apleistų pastatų dideliu greičiu įlėkė patrulių automobi- 
lis. Sucypė stabdžiai, mašina sustojo vos už dešimties metrų 
nuo jų. 

— Ramiai, - sukomandavo Karlas, akimirksniu persikūny- 
damas į Bernį Klarksoną. 

Prie vairo sėdėjo pusamžis pareigūnas, ir Karlas tuoj su- 
metė, kad sumanumu jis nepasižymi, antraip nebūtų vis dar 
tik paprastas patrulis. Policininkas išsiropštė iš mašinos, seg- 
damas pistoleto dėklą ant šono iš dešinės. 

— Rankas aukštyn, kad matyčiau! - iš dėklo išsitraukęs pis- 
toletą nusitaikė į Karlą ir Džeremį. 

— Kas nutiko, pareigūne? - sukrenkštė Karlas seniokišku 
balsu. 

Policininkas garsiai sukomandavo: 

- Išeit iš už durelių! Rankas aukštyn! 

Džeremis atsitraukė nuo užpakalinių durelių, ir jiedu kar- 
tu su Karlu kilstelėjo rankas iki pečių. 

— Ko čia tos sirenos... 

— Kas jūs? Ką čia veikiat? 

— Kaip tik šįryt mes šį pastatą išnuomojom medikamentų 
tiekimo kompanijai, - aiškino Džeremis. - Atvykom pažiūrė- 
ti, ar jau įjungtas vanduo ir elektra. Jau ketinom išvažiuoti, 
bet ėmė kaukti sirenos. 

Karlas paklausė: 

— Ar čia kur įvykdytas apiplėšimas? 

Pareigūnas akimis varstė tai Karlą, tai Džeremį. 

— Nejudėt iš vietos, - policininkas ranka siektelėjo kišenės 
ant krūtinės. 

— Tėti, - įspėjo Džeremis. 

— Jam galas. - Karlas iš už nugaros išsitraukė pistoletą ir 
tik kartą nuspaudė gaiduką. Policininkas krito. - Jie nepasi- 
moko. 

Nušauti policininko jie neketino. 

— Turim kuo greičiau iš čia dingti, - paragino Džeremis ir 
pasisuko uždaryti užpakalinių durelių. 

Karlas apibėgo automobilį iš priekio ir jau ketino sėstis į 
keleivio sėdynę, bet išgirdo pokštelėjimą. Prireikė kelių se- 
kundžių, kol suvokė, kad kraujo baloje ant grindinio gulintis 
policininkas dar įstengė iššauti. 

Karlas įsiuto. Priėjo prie pareigūno, pasilenkė ir įrėmė pis- 
toletą jam į smilkinį. Žvelgdamas jam į išgąsčio kupinas akis, 
Karlas nusišypsojo. 

— Padaryk įspūdį velniui. Pasakyk jam, kad tave nužudė 
Karlas Vingertas. 

Kūną ir automobilį paliko, bet įsidėmėjo pavardę iš kor- 
telės, prisegtos prie pareigūno uniformos, ir nuplėšė gergž- 
džiantį radijo siųstuvą, pritvirtintą prie diržo. 

Kai Karlas įsėdo į keleivio vietą, Džeremis jau buvo prie 
vairo, paleidęs variklį. 

— Važiuok tilto link. Ir neskubėk. - Pasuko siųstuvą garsiau 
ir kelias minutes klausėsi, kaip kažkas bando susisiekti su jo 
nušautu pareigūnu. - Tyčia sniaukrodamas, Karlas pasakė: — 
Čia ramu. 

Dispečeris perdavė pareigūnui naujus nurodymus, Karlas 
patvirtino supratęs ir išjungė siųstuvą. 

— Kol susigriebs jo ieškoti, turim būti toli nuo čia. 

Džeremis neatsakė, ir Karlas pasisuko į sūnų. Veidas išpil- 
tas prakaito, niūrus. Visą dėmesį jis buvo sutelkęs į vairavi- 
mą. 

Tik dabar Karlas pastebėjo, kad Džeremis spaudžia ranką 
prie dešinio šono. Pro pirštus jam tekėjo kraujas. 

— Jėzau! Jis tave sužeidė?! 

Džeremis išspaudė kažką panašaus į šypseną. 

— Niekis. Tik įbrėžimas, tėti. 

— Prie apleisto pastato radom Savanos policijos pareigū- 
ną ir jo automobilį. Į jį šauta du kartus. Į pilvą ir... - Takeris 
dirstelėjo į Ameliją, drauge su Dosonu sėdinčią ant sofutės 
traumatologijos centro laukiamajame. Šerifo padėjėjas apsi- 
galvojo ir nepasakė to, ką ketino. - Policininkas negyvas. 

Dosonas pajuto, kaip Amelija susigūžė. Jis buvo taip su- 
krėstas to, kas nutiko Hedliui, kad nieko nepasakė. 

Šerifo padėjėjas Vilsas atsikrenkštė, o jo ir šiaip išsišovęs 
Adomo obuolys slankiojo aukštyn žemyn ilgu, susiraukšlėju- 
siu kaklu. Dosonas pagalvojo, kad toji jo maža galva, kyšanti 
iš per plačios marškinių apykaklės, daro jį panašų į vėžlį. Jei 
ne tos beprasmiškos mintys, jis būtų išprotėjęs. Jei dabar 
imtų galvoti apie tikrąją padėtį, kurioje atsidūrė, apie Hedlį, 

mirštantį jo akyse, ir savo bejėgiškumą tą akimirką, tikrai 
būtų išsikraustęs iš proto, puolęs naikinti, žudyti. 

Dosonas stengėsi išsaugoti sveiką protą, ir jam pavyko tik 
todėl, kad įvykio vietoje Hedlio mirtis nebuvo konstatuota. 
Gali būti, kad mirė pakeliui į ligoninę arba ant operacinio sta- 
lo, bet niekas dar nesiryžo Dosonui apie tai pasakyti. Grei- 
čiausiai dėl to, kad detektyvai dėl išorinio stoicizmo laikė jį 
nepatikimu, be to, baiminosi, kad bet kurią akimirką gali pra- 
trūkti. Jų baimė buvo ne be pagrindo. 

Vilsas ir vėl atsikrenkštė: 

— Jūs teisus dėl krypties, iš kurios buvo paleisti šūviai. 

- Juk ne veltui devynis mėnesius praleidau karo veiksmų 
zonoje. 

- Šiaip ar taip, jūsų dėka žinojome, kur pradėti ieškot šau- 
lio. Jie buvo ant stogo. 

Dosonas įsmeigė akis į Vilsą. 

- Jie? 

- Žvirgžde aptikome dviejų porų batų atspaudus. Taip pat 
ir Džeremio Vesono pirštų atspaudus ant durų rankenų. 

— Jis buvo su Karlu. 

— Šito mes nežinom, - atsakė Takeris. 

— Užtat aš žinau, - Dosonas suspaudė ranką į kumštį. — 
Karlas tikrai būtų norėjęs prisiimti garbę už Hedlio nužu- 
dymą. 

Akimirką stojo nejauki tyla, o paskui Vilsas pasakė: 

— Mes nežinom, kuris iš jų nuspaudė gaiduką, bet... 

— Dieve brangus, juk Džeremis buvo snaiperis! 

Vilsas linktelėjo. 

— Iš to taško, ir dar su optiniu taikikliu, patyręs šaulys... — 
neužbaigė minties jis. - O pirštų atspaudai... 

— Buvo ne klaida, - užbaigė Dosonas. - Jiems vis tiek, kad 
sužinosim, jog ten buvo jie. 

— Pala, - pertraukė jį Takeris, - manot, kad... 

Vilsas taip kumštelėjo Takeriui, kad tas užsičiaupė. Jis, tas 
gerasis faras, puikiai suprato, kad net menkiausias partnerio 

žodis prieš galėjo išvesti Dosoną iš pusiausvyros. Tai tas pat, 
kas tampyti liūtą už ūsų. 

Kiek patylėjęs, Vilsas kalbėjo toliau: 

— Nužudytas pareigūnas patruliavo tame verslo parke, ir 
buvo gautas pranešimas apie vandalizmo atvejus. - Vilsas 
gūžtelėjo kaulėtais pečiais. - Matyt, užklupo juos bėgančius 
iš nusikaltimo vietos. Radijo stotelės pas nužudytąjį nerado. 
Tada aišku, kaip jiems pavyko pasprukti. Jie galėjo klausytis 
mūsų pokalbių ir sužinoti apie mūsų veiksmus. 

Takeris pridūrė: 

- Be to, nežinia, kokį jie vairuoja automobilį. Bernio-Karlo 
mašina, kurią jis paliko aikštelėje, vis dar ten pat. 

Dosonas piktai pažvelgė į detektyvą. 

— Tai dabarjau pripažįstat, kad Bernis - tai Karlas Vingertas? 

Takeris teikėsi nutaisyti susigėdusio miną. 

Amelija uždėjo ranką Dosonui ant kelio, taip sulaikydama, 
kad jis nekibtų į atlapus detektyvui, suabejojusiam Hedlio 
informuotumu. Epitetus, kuriais jis pašnibždom apdovanojo 
Takerį, girdėjo tik Amelija. 

Dosonas įkalbinėjo grįžti į paplūdimio namą, kur jai buvo 
užtikrinta apsauga, bet Amelija atsisakė nuo jo trauktis, ir jis 
slapta dėl to džiaugėsi. Per kelias pastarąsias audringas va- 
landas jos vidinė tvirtybė, nors nekrintanti į akis, buvo aki- 
vaizdi. 

Ji dešimt minučių kalbėjosi telefonu su pareigūne, visą 
dieną prižiūrėjusia Hanterį ir Grantą. Baigusi kalbėtis, Doso- 
nui pasakė, kad vaikais gerai pasirūpinta. Vakarienei jie valgė 
picą, paskui juos suguldė į lovas, ir dabar jie kietai miega. 

Ameliją taip pat užtikrino, kad berniukai nenutuokia, jog 
juos saugančių žmonių tapo dvigubai daugiau. Nusiraminusi, 
kad vaikai jaučiasi gerai ir jais rūpinamasi, Amelija pareiškė 
liekanti su Dosonu. Bent jau kol paaiškės, kokia yra Hedlio 
būklė ir sužeidimo sunkumas. 

Kelis kartus Amelija baudėsi Dosonui padėkoti, kad išgel- 
bėjo jai gyvybę, bet sakinio taip ir neužbaigdavo - iš susijau- 

dinimo žodžiai strigo gerklėje. Jis pasakė Amelijai, kad nerei- 
kia jam dėkoti, jis supranta, ką ji iš tikrųjų jaučia. Atrodo, ji 
irgi suprato Dosono jausmus. 

Kai baimindamasis blogiausio jis nugrimzdo į slegiančią 
tylą, kai ore tvyrojo nelaimės nuojauta, Amelija nepuolė jo 
raminti, kad viskas bus gerai. O kai Dosonui kildavo noras 
kalbėti, ji kiekvieną jo žodį tarsi gerdavo į save. Amelijos tvir- 
tumas teikė jam paguodą. 

Dėl tarp Dosono ir Takerio kilusios įtampos Vilsas dėstė 
mintis kaip viešųjų ryšių atstovas: 

— Ceremonijos baigtos. Karlo Vingerto ir Džeremio Veso- 
no medžioklė jau prasidėjo. Penkių valstijų teisėsaugos ins- 
titucijos sukeltos ant kojų. Knucas irgi čia būtų, bet jam teko 
išvažiuot koordinuoti operaciją. Pakrantės sargyba pakėlė į 
orą sraigtasparnius, jie patruliuos paplūdimiuose. Rytoj iš pat 
ryto policijos kateriai išplauks apieškoti vidaus vandens ke- 
lių. Jeigu reikės, pasitelksime ir kinologų ekipažus, J ungtinių 
Valstijų maršalus, policiją. Trumpai tariant, Knucas koordi- 
nuoja visų šių padalinių veiksmus. Bet bėda ta, - timptelė- 
jęs sau už pailgo ausies spenelio, pridūrė Vilsas, - kad reikia 
apieškoti milžinišką teritoriją, o mes nežinome, kur pradėti. 
Matyt, Vesonas naudojosi padirbtu vairuotojo pažymėjimu, 
kai jam išrašė tą baudos kvitą. Tokiam socialinio draudimo 
numeriui Pietų Karolinoje joks kvitas neišrašytas. Taip pat 
apie jokius čia gyvenančius gimines, išskyrus ponią Nolan, ži- 
nių nėra. Tikriname Džeremio bičiulius iš jūrų laivyno, bet... 

— Sujais Džeremis tikrai nebandytų susisiekti, - užtikrino 
Amelija. 

— Mes irgi taip manom, bet patikrinti reikia. Kaip sakė Ta- 
keris, nežinome, kieno ir kokio modelio transporto priemo- 
nę jie vairuoja. 

— O padangų atspaudai? - paklausė Dosonas. 

— Bandėm išsiaiškinti, bet aplink tą tuščią pastatą visur 
kietas grindinys. Aplinkiniai namai irgi tušti, todėl nėra ko 
paklausti apie netoliese matytus automobilius. 

— Apsaugos kameros? 

— Veikiančių nė vienos, nes visi verslai ten bankrutavę. 

— O eismo kameros? - paklausė Amelija. 

— Tikrinamos visame mieste, bet jos daugiausia fiksuoja 
automobilio numerį, o ne vairuotoją. 

— Kameros ant tiltų? 

- Irgi tikrinamos. Daugybė mašinų, daugybė vairuotojų. 
Užtruks. 

Takeris nutraukė tylą, paklausęs Amelijos, ar ji turinti 
Džeremio kreditinių kortelių dublikatus. 

— Neturiu jau kelerius metus. Nuo tada, kai išsiskyrėm, 
naudojuosi tik savo sąskaitomis. 

— Tikėjomės, kad gal pasinaudos bankomatu ar ką nors nu- 
sipirks. 

— Ar nepagalvojot, kad Karlas tikrai nepaliktų tokių aiškių 
pėdsakų? 

— Klausykit, - Takeris įsižeidė už pašaipų Dosono toną, - 
darom, ką galim. 

— Dėl to man ir neramu, - atrėmė Dosonas. - Jei anksčiau 
būtumėt Hedlio paklausę... 

— Dovanokit, kad nepuoliau besąlygiškai pasitikėti agentu, 
kuris per keturiasdešimt metų taip ir nesučiupo to vieno vie- 
nintelio nusikaltėlio. 

Dosonas akimirksniu pašoko nuo sofos, pasiryžęs kibti 
Takeriui į gerklę. Gal taip ir būtų padaręs, jei Amelija nebūtų 
sugriebusi jo už marškinių ir taip sulaikiusi. 

Tą pat akimirką staiga atsivėrė durys ir pasirodė Eva. 

Dosonas ištraukė marškinius Amelijai iš rankos ir, prasi- 
brukęs pro detektyvus, nuskubėjo prie Evos. Apsikabino ir 
pasilenkęs jai pašnibždėjo į ausį: 

— Eva, brangioji, negalim jo netekti. To nenutiks. 

Laikė ją tvirtai apkabinęs, o ji verkė įsikniaubusi jam į 
marškinius. Bet Eva buvo nudrėbta iš kieto molio, todėl atsi- 
traukė ir nusišluostė ašaras. 

— Oro uoste mane pasitikęs policininkas sakė, kad Hedlis 
vis dar operacinėje. 

- Jį išsivežė, - Dosonas dirstelėjo į laikrodį ant sienos, - 
daugiau kaip prieš tris valandas. Nuo tada ir laukiam. 

— Ar matei jį prieš operaciją? 

Dosonas papurtė galvą. 

— Kai mums su Amelija leido palikti nusikaltimo vietą, jis 
jau buvo operacinėje. Mums neleido pas jį važiuoti, - Doso- 
nas paėmė Ameliją už rankos, privedė artyn ir pristatė Evai. 

Amelija sukando apatinę lūpą, kad nedrebėtų. 

— Ponia Hedli, labai jus užjaučiu. 

Eva paėmė ją už kitos rankos. 

- Jūs čia niekuo dėta. 

— Jis bandė sučiupti vyrus, pasiryžusius su manim susido- 
roti. 

— Karlą Vingertą jis bandė pričiupti dar tada, kai nė nebu- 
vot gimusi. - Amelija liūdnai šyptelėjo ir rankos mostu paro- 
dė į sofą. Eva nuėjo ir atsisėdo. Amelija paklausė, ar galinti 
jai ko pasiūlyti, bet Eva atsisakė ir tik patapšnojo į vietą ant 
sofos šalia savęs. - Prisėskit. — Amelija prisėdo, ir jos ėmė 
šnibždėtis. 

Dosonas vėl atsisuko į Vilsą, šis jį užtikrino: 

— Mesjus apie viską informuosim. 

— Dėkoju. 

— Užjaučiame dėl agento Hedlio. 

— Ačiū, - Dosono tonas buvo šiurkštokas, bet išvydęs de- 
tektyvų veiduose, net ir Takerio, nuoširdžią atgailą padėkojo 
jau nuoširdžiau. 

Policininkai pasišalino, o Dosonas, matydamas, kad mo- 
terys įsitraukusios į pokalbį, išėjo į koridorių. Nepaisydamas 
įspėjimo nesinaudoti čia mobiliaisiais telefonais, jis savąjį iš- 
sitraukė ir surinko gerai pažįstamą numerį. 

— Labas, Glenda. Ne, kol kas nieko. Jį vis dar operuoja. Ar 
ką sužinojai? 

Po penkių minučių, kai jau buvo užbaigęs pokalbį, pro 
varstomas duris išėjo petingas, tvirto sudėjimo vyras chirur- 
go drabužiais. 

— Ar čia yra pono Hedlio giminių? 

Dosonui iš jaudulio suspaudė gerklę, bet jis susitvardė ir 
linktelėjo galva. Tada nusekė chirurgui iš paskos, priėjo prie 
Evos ir apkabino per pečius. Chirurgas jai prisistatė. 

— Apgailestauju, kad taip užtrukome, bet buvo sudėtinga 

ištraukti kulką, nes stengėmės nepažeisti aplinkinių audinių 
ir nervų. Dabar pacientas nuvežtas į pooperacinę palatą. Ne- 
galiu tvirtinti, kad pavojaus jau nebėra, bet, turint galvoje, 
kad kulka buvo įsmigusi tarp mentikaulio ir stuburo, jis lai- 
kosi neįtikėtinai šauniai. 
Chirurgas išsamiai paaiškino apie sužeidimo pobūdį ir kokio 
prireiks gydymo, tik jie suprato ne viską. Svarbiausia, kad ti- 
nimas nuslūgo, pečių bei rankų paralyžius laikinas, ir Hedlis 
ilgainiui visiškai pasveiks. 

Amelija suprato, kad palengvėjimas, kurį pajuto, negali 
būti lyginamas su tuo, kaip palengvėjo Evai ir Dosonui. Ji 
iš visos širdies apsidžiaugė. Nors Eva čia neįžvelgė Amelijos 
kaltės, jei Hedlis būtų miręs, ji dėl to būtų graužusis iki gyve- 
nimo pabaigos. 

Kad Hedlis išgyveno, ji ypač džiaugėsi dėl Dosono. 

Apimti džiaugsmo dėl geros naujienos, visi trys glėbesčia- 
vosi, juokėsi ir verkė. Pirmasis atsipeikėjo Dosonas. Įrodė, 
kad moka vyriškai tvarkytis su traumuojančia patirtimi, ap- 
simesdamas, kad toji patirtis neturi jam skaudžių padarinių. 

Net laidė juokelius: 

— Hedlis toks kietakaktis, negi taip ims ir numirs. Neiške- 
liautų man dar kartą neišrėžęs pamokslo. 

Kaip ir Eva, Amelija puikiai suprato, kad tai bravūra, bet 
jo netramdė. Jos žinojo, jog šitaip jam lengviau valdyti emo- 
cijas. Eva paskambino dukteriai Londone, nekantriai lau- 

kiančiai žinių apie tėvą. Netrukus jiems buvo pranešta, kad 
galima Hedlį aplankyti pooperacinėje palatoje. Eva išsirei- 
kalavo, kad ir Dosonui leistų eiti su ja. Šis atsisakė eiti be 
Amelijos. 

Trijulę palydėjo į užuolaidomis atitvertą patalpą, kurioje 
prijungtas prie aparatų ir apraizgytas vamzdeliais gulėjo He- 
dlis. Jie nustebo, kad jis atsimerkęs. Evai priėjus prie lovos, 
Hedlis gergždžiančiu balsu paklausė: 

— Iš kur tu čia? 

Eva paėmė suglebusią vyro ranką. Kai pasilenkė ir švelniai 
pabučiavo į lūpas, jos akyse suspindo ašaros. Bet ji čia pat 
susiėmė ir linksmai atsakė: 

— Man paskambino ir pranešė, kad į tave šovė. Pasitikrinau 
darbotvarkę, o joje nieko nenumatyta. Kadangi neturėjau ką 
veikti, ėmiau ir atskridau. 

Kai pakėlė į žmoną akis, Hedlio akys įtartinai blizgėjo. 

- Viagra šuniui ant uodegos. Negaliu pajudinti rankų, to- 
dėl glamonių nebus. 

Eva švelniai nusijuokė. 

- Paralyžius laikinas, praeis. 

Hedlis iš lėto perkėlė akis į Dosoną. 

— Ji meluoja? 

— Ne. Tu dar parodysi, ką gali. 

- Liaukitės blevyzgoję, - juokais piktinosi Eva. - Ką Ame- 
lija apie mus pagalvos? 

Hedlis pasuko į ją galvą. Amelija puolė atsiprašinėti, kad 
per ją jis dabar taip kankinasi. 

— Džiaugiuosi, kad šovė ne į jus, o į mane. 

— Jis bandė nušauti ir ją, - įsiterpė Dosonas. 

Hedlis užsimerkė. 

- Jėzau. 

— Dosonas man išgelbėjo gyvybę. 

Hedlis prašnibždėjo: 

— Juos sulaikė? 

— Dabar apie tai negalvok, Gari. 

Nepaisydamas Evos įspėjimo, Hedlis vos ne vos atsimerkė 
ir įsmeigė į Dosoną akis. Tas atsakė: 

- Jie vis dar laisvėje. 

- Velnias. 

Eva bandė vyrą sudrausminti: 

— Gari, jei ir toliau save taip grauši, aš išeinu. Prisiekiu. 

Niekas ja nepatikėjo, o ypač Hedlis. Mieguistai jai nusišyp- 
sojęs, pratarė: 

— Džiaugiuosi, kad tavo darbotvarkėje atsirado laisvų die- 
nų. Labai norėčiau tave apkabinti. 

Dosonas per petį žvilgtelėjo į ploną užuolaidą aplink juos, 
vis dėlto nesuteikiančią tikro privatumo. 

— Klausyk, mudu su Amelija jau eisim, paliksim judu vienu 
du, kol dar mūsų visų iš čia neišprašė. 

— Ko taip skubat? - paklausė Hedlis. 

— Jau paaiškinau. 

Hedlis suniurnėjo: 

— Kas dedasi? 

— Na, kadjau tau taip parūpo, aš alkanas. Per tave šiandien 
dar nieko burnoje neturėjau, išskyrus tą nelemtą spurgą per 
pusryčius. 

- Atleisk, jei pridariau nepatogumų. 

Nors Hedlis kalbėdamas ir nukando garsus, Dosonas su 
šypsena pažvelgė į Evą. 

— Geras ženklas. Jei pokštauja, vadinasi, jam viskas bus 
gerai. - Paskui jo akys nukrypo į Hedlį, ir veidas akimirksniu 
surimtėjo. - Tu mane išgąsdinai, - Dosonas paėmė Hedlio 
ranką, stengdamasis nesiliesti lašinės vamzdelio, pritvirtin- 
to jam prie plaštakos. Ir dar pridūrė: - Ilsėkis ir draugauk su 
seselėmis. Tausok sveikatą, girdi? 

Vyrai ilgokai žvelgė vienas į kitą, o tame žvilgsnyje slypėjo 
tai, ko žodžiais nepasakysi. 

— Pasimatysim ryte, - Dosonas atsargiai padėjo Hedliui 
ranką prie šono, pamerkė Evai ir, praskleidęs užuolaidą, pa- 
mojo Amelijai, kad eitų su juo. 

Kol iš pooperacinio skyriaus ėjo į koridorių, jiedu neprata- 
rė vienas kitam nė žodžio. | 

- Čionai, - Dosonas stumtelėjo duris, vedančias į laiptinę. 
Kai durys už jų užsivėrė, Dosonas pratarė: - Hedlis per gu- 
drus, kad patikėtų. 

— Suprato, kad dėl alkio melavai. 

— Matyt, teks pasimokyt įtikinamiau meluoti. 

— Kas dedasi? 

— Po kelių minučių apačioje susitinku su Takeriu ir Vilsu. 

— Dėl ko? 

— Mano prašymu Glenda šiandien šį bei tą išsiaiškino. 
Rado kai ką įtartina. 

— Įtartina? 

Dosonas papurtė galvą. 

- Aš jais nesižaviu, ypač Takeriu, bet manau, kad pirmiau- 
sia turiu juos įspėti. 

— Ar ta informacija kaip nors susijusi su trobele, apie kurią 
užsiminė Vilardas? 

Dosonas tik pažiūrėjo į Ameliją, bet nieko neatsakė. 

— Gal bent tiek man pasakytum? - Dosono tylėjimas, liu- 
dijantis pasitikėjimo stoką, Ameliją įskaudino. Ji nuleido gal- 
vą, kad nereikėtų žiūrėti jam į primerktas akis. 

Po ilgokai užtrukusios tylos Dosonas pagaliau prakalbo: 

— Nesitikiu, kad suprasi. 

— Aš ir nesuprantu. Maniau, tu... mudu... 

Dosonas pirštu kilstelėjo jai smakrą ir atlošė galvą. Jai ne- 
liko kitos išeities - teko pažvelgti jam į akis. Iš jų išraiškos 
Amelija viską pamatė ir sužinojo net daugiau, nei iš tikrųjų 
reikėjo. 

— Supratai teisingai, - sušnibždėjo Dosonas. - Aš, mes 
abu... taip. 

Ranka apsivijo jai kaklą, prisitraukė arčiau ir įsisiurbė į lū- 
pas. Bučinys buvo toks gaivališkas, kad suvirpino kiekvieną 
jos kūno ląstelę. Trokšdama artumo, ji pasistiebė ant pirštų 

galiukų ir sugriebė jį už marškinių. Dosono ranka nuslydo jai 
ant strėnų, jis stipriai prispaudė ją prie savęs. 

Bučinys, svaiginamas ir be galo aistringas, buvo trumpas. 
Atsitraukęs, jis suėmė Amelijos veidą į delnus, skvarbiai pa- 
žvelgė jai į akis ir staiga paleido. Taip staiga, kad ji atsitrenkė 
į plytelėmis išklotą sieną. Kol susivokė, kad baigta, Dosonas 
jau buvo nulipęs į kitą aukštą. Pasuko už kampo ir dingo. Nė 
neatsigręždamas. 

Amelija stovėjo, spausdama pirštus prie pulsuojančių lūpų, 
dar jausdama jo prisilietimą ir stengdamasi suvokti, kas čia 
ką tik nutiko. Mintyse atkūrusi visą sceną, suprato, kad trū- 
ko dialogo. Kas liko nepasakyta? 

Galų gale Amelija išėjo iš laiptinės. Koridoriuje Eva kalbė- 
josi su sesele. Užbaigusi pokalbį, priėjo prie Amelijos. 

— Paprašiau, kad Gariui duotų didesnę migdomųjų dozę. 
Jis negali užmigti. 

— Skauda? 

— Jo kančios - dvasinės. Dosonas išėjo nupirkt maisto? 

— Ne, jis apačioje susitinka su detektyvais. Jų žurnalo ana- 
litikė... - pastebėjusi, kad Eva keistai į ją žiūri, Amelija pa- 
klausė: - Kas? 

— Tais detektyvais, kuriuos mačiau laukiamajame? Takeriu 
ir... 

— Vilsu. Taip. 

— Ką tik mačiau juos besikalbančius su chirurgu. Jie klau- 
sinėjo apie kulkos trajektoriją. Apskritai kažkokių techninių 
dalykų. 

Kelias akimirkas Amelija nesuprasdama žiūrėjo į Hedlio 
žmoną. Tada pašoko ir nubėgo Evos nurodyta kryptimi. Pa- 
sukusi už kampo, pamatė policininkus ir chirurgą. 

Vilsas ją pastebėjo. 

- Ponia Nolan? 

— Kur Dosonas? 

- Jis ne su jumis? 

- Ar nebuvot susitarę su juo susitikti? Dėl kažko, ką išsi- 
aiškino jo padėjėja... - Iš jų suglumusių veidų supratusi, kad 
detektyvai nė nenutuokia, apie ką ji čia kalba, Amelija pasi- 
suko į Evą. - Jis man pamelavo. 

— Melavo mums visiems. Garis tai suprato. 


Floros Staimel dienoraštis 
2007-ųjų vasario 22-oji 


Aš taip jaudinvosi! Džeremis tapo tėčiu! Jo sūnus Kan- 
teris Deivisas Vesonas (man jis vis Tiek Vingertas) gimė 
šįryt apie ketvirtą. Karlas tikslaus laiko neprisimena. Vy- 
rai smulkmenų neįsidėmi. Užtat prisimena, kad kūdikis 
svėrė tris kilogramus du šimtus gramų. Neturėjau gali- 
mybės pasverti Džeremio, kai gimė, bet manau, kad svė- 
rė maždauvą tiek pat! 

Džeremis paskambino Karlvi, nors šiukštu neturėjo to 
daryti. Galėjo skambinti nebent ypatingu atveju — jei kas 
sužinotų apie trobelę ar panašiai. (Jis ligvistai baiminasi 
Amelijos tėvo. Vadina jį akylu šunsnukiu.) Karlas kalbė- 
josi gal tik minutę, bet Džeremis spėjo jam pasakyti, kad 
Amelijai sūnus gimė atlikus cezario pjūvį. Ir kūdikis, ir 
mama jaučiasi gerai. 

Karlas pasakė, kad galbot — tik GALBUT — nuveš 
mane į ligoninę. Apsimestume lankantys kokią kitą gim- 
dyvę, ir pro naujagimių palatos langą pasižiūrėtume į 
savo anūką. Man net atėmė žadą! 

Deja, iš patirties Žinau, kad per daug tikėtis neverta. 
Juk Karlas neleido man nuvykti nei į Džeremio viduri- 
nės, nei į koledžo baigimo iškilmes. Mačiau jį tik kartą iš 
toli, einantį tarnybą garbės sargyboje per futbolo rungty- 

nes. Vilkėjo jūrų laivyno kario uniformą. Karlas sakė, kad 
įkaušusių aistruolių minioje mums joks pavojus negresia. 

Nebeklausiau Karlo, ar galime dalyvauti Džeremio 
vestuvėse. Žinojau, kad nė nenorės to girdėti. Vis dėlto 
išdrįsau paklausti, ar negalėtume pasistatyti mašiną ga- 
tvėje priešais bažnyčią ir pasižiūrėti į jaunavedžius, sė- 
dančius į limuziną. Karlas tik piktai burbtelėjo, kad vietoj 
Smegenų galvoje turiu košę. Ir dar pridūrė, kad kongres- 
meno dukters vestuvėse knibždėte knibždės fary. Aš 
apie tai nepagalvojau. Gal iš tiesų vietoj) smegenų turiu 
košę. Cha cha! 

Mama ir tėtis man visada taip sakydavo. Šiandien, su- 
Žinojusi naujieną apie Džeremio kūdikį, aš juos prisimi- 
niau. Būtų nuostabūs seneliai, jei tik dar gyvi, o tuo aš 
abejoju. Juk jau seni. 

Metų metus aš vis klausdavau savęs, ar jie žino, kaip 
gyvenu, ką pagalvotų, pašte išvydę plakatą „Ieškomi“ su 
mano nuotrauka? Ar didžiuotysi, kad išgarsėjau? Net 
jei ir atsidūrusi už įstatymo ribų. O gal tėtis tik palin- 
guotų galvą ir sumurmėtų „besmegenė“. Taip darydavo 
visada, kai, jo nuomone, veltui švaistydavau laiką ar iš- 
krėsdavav kokią kvailystę. 

Galir nebūčiau tokia jauna pabėgusi iš namų, jei tėvai 
man būtų buvę meilesni ir ne tokie griežti. Karlas man 
iškart patiko, nes skatino savimi pasitikėti. Su juo aš jau- 
čiausi nepalyginti protingesnė ir gražesnė nei gyvendama 
su tėčiu ir mama. 

Žinoma, Tai Jau praeitis. Dabar jis manęs proTinga ne- 
laiko. Dėl mūsų gyvenimo būdo aš niekada neturėjau 
laiko sav. Ir aš tikrai ne gražuolė! 

Jėzau, kurgi aš čia nuklydau? Juk rašiau apie Džere- 
mio vestuves. Begalę kartų skaičiau laikraštį, kuriame 
apie jungtuves buvo išspausdintas straipsnis. Įsivaizduo- 
ju, koks prašmatnus buvo pokylis. Turbūt kaip iš pasakos. 

Grojo orkestras. Amelija graži. (Laikraštyje mačiau jos 
nuotrauką.) 

Ir, nors ji buvo pasirinkta kaip Karlo plano dalis, ne- 
manau, kad Džeremivi gyvenimas su ta gražia moterim 
būtų tokia jav kankynė. Be to, jis sako, kad Amelija jam 
gera. 

Karlas net pyktelėjo ant Džeremio, kai jis pastarąjį 
kartą lankė mus čia, trobelėje. Užsidegęs mums pasa- 
kojo, kad Amelija tą, Amelija aną, kol Karlas jam liepė 
užsičiaupti ir baigti kvailai pliaukšti. 

— Tai vedybos ne iš meilės. Nepamiršk. 

Bet man atrodo, kad Džeremis pamiršta. Jis apie Žmo- 
ną kalba taip, tarsi ją mylėtų. 

Kai buvo čia paskutinį kartą, papasakojo apie iškylą, 
į kurią abu išsiruošė. Amelija jį maloniai nustebino. Pati 
iškepė vištą ir suruošė iškylų krepšį (mačiau tokius fil- 
muose). Tada papasakojo, kad per patį smagumą staiga 
prapliupo lietus, bet nuotaikos jiems visai nesugadino. Jie 
čiupo vištą ir linksmai kvatodamiesi nubėgo į mašiną. 

Man Džeremio pasakojimas pasirodė smagus, o Karlvi 
nepatiko. Jis vėl priminė Džeremivi, kad Žmona — tik jų 
didžiojo plano dalis. Džeremis liovėsi juokęsis, jo veidas 
liūdnai ištįso. Jaučiu, kad Žmona jam miela, tik jis nedrįs- 
ta tėvui dėl to prisipažinti. Na, o Karlas... jis... kokį čia 
parinkus žodį... Valdingas. Karlas daro didelę įtaką Dže- 
remivi. Aš tikra, kad dėl tėvo Džeremis padarytų betką, 
netir tai, ko širdyje daryt nenori. 

Įdomu, ką jaučia savo vaikvi? Įdomu ne tai, ką man 
ar Karlui sako, o ką jaučia širdies gilumoje. Nė nežinau, 
kas iš tikrųjų būtų geriau. Ar kad mylėtų savo mažylį, ar 
kad ne? 

Jei Džeremis jį myli, bus sunku įgyvendinti planą ir pa- 
likti sūnų sv Amelija. Gyventi atskirtam nuo savo kūdi- 
kio — tai lyg kas būtų tau išplėšęs gabalėlį širdies. Žinau, 

nes tokios patirties turėjau iki soties. Gal vyrams kitaip? 
Labai tikiuosi. Niekam tokio skausmo nelinkėčiau. 

Dabar turiu naują rūpestį. Afganastanas (ar taisyklin- 
gai parašiau?). Džeremis netrukus išplaukia. Jis nekan- 
Trauja, nes karas jį traukia. Irake apsiėjo be įbrėžimų. 
Net nežinojau, kaip už tai likimui dėkoti. Dabar vėl kas- 
dien nerasiu sau vietos, kol grįš namo. Karlas iš mano ne- 
rimo šaiposi. Sako, kad Džeremis iš kieto molio drėbtas, 
žudikas iš prigimties, jokie skarmaliai musulmonai jam 
nebaisus. 

Apsimetu tų žodžių negirdinti, nes man atkari min- 
tis, kad mano berniukas gali Taip pat lengvai kaip Karlas 
žudyti. (Tiesą sakant, per kelerius pastaruosius metus jis 
nieko nenužudė.) 

Kas gi laukia mažojo Hanterio? Ar jis kada sužinos 
apie mane? Norėčiau nors kartą paimti jį ant rankų. Per 
davą prašau? Turbūt. Juk žinau, kad to niekada nebus. 


Dvidešimt trečias skyrius 


Hip ir visi, Dosonas, esant reikalui, griebdavosi nekalto 
melo. Tie maži nukrypimai nuo tiesos nekenkė, o ir meluo- 
davo tik kad apsaugotų žmogų, kuriam meluoja. Na, ir dar 
norėdamas išvengti nemalonumų pats. Retai dėl tokio melo 
jausdavo sąžinės priekaištus. 

Vis dėlto Dosonui buvo nemalonu gudrauti su trimis jam 
svarbiausiais žmonėmis. Eva taip apsidžiaugė dėl Hedlio, kad 
nė nepastebėjo, koks Dosonas įsitempęs. Hedlis jautė, kad 
kažkas turi įvykti, bet jo aštrų protą užtemdė skausmą malši- 
nantys vaistai. Amelija vis dėlto pajuto, kad jis meluoja. Ins- 
tinktyviai, bet pajuto. Kad ir kaip viskas pakryptų, Dosonas 
vylėsi, jog ji supras, kad tas bučinys buvo nuoširdus. 

Dosonui išvykus iš Savanos, ji triskart jam skambino į mo- 
bilųjį. Vadinasi, jau suprato, kad jis nė neketino susitikti su 
Takeriu ir Vilsu. 

Jis į tuos skambučius neatsiliepė, kaip ir į žinutes balso 
pašte. Baiminosi, kad turės pasiaiškinti. Gali būti, kad pri- 
remtas prie sienos išklotų, ką ketinantis daryti, o ji tada žūt- 
būt pasistengtų jį atkalbėti. 

Dosonas to negalėjo leisti. Gal jam ir nepavyks, bet jis iki 
paskutinio savo atodūsio nerastų ramybės, jei bent nepaban- 
dytų akis į akį susitikti su Džeremiu ir Karlu. 

Veikti Dosoną paskatino šįryt Amelijos apie jį pasakyti žo- 
džiai - reporteris, užėjęs geros istorijos pėdsakus. Tie žodžiai 

jam priminė apie vieną iš jo talentų. Vienintelis dalykas, ku- 
riuo jis pranoko kitus, - gebėjimas prakalbinti žmones, kad 
jie atvirai pasipasakotų. 

Jam šovė į galvą sumanymas. Po pasikėsinimo į Hedlio gy- 
vybę mintis įgavo konkretų pavidalą ir įžiebė ryžtą. 

Kliaudamasis Vilardo užuomina, dar iki susitikdamas su 
Hedliu ir Amelija kalėjimo lankymo skyriaus vestibiulyje, 
Dosonas paskambino Glendai. Telaimina ją Dievas. Glenda 
apsiėmė sužinoti, ko jis prašė, ir kaip reikiant padirbėjo. Kai 
išėjęs į ligoninės koridorių jai paskambino, Glenda jau turėjo 
jam svarbios informacijos. 

Šią informaciją jis turėjo pranešti policijai, Amelijai sakė 
ketinąs taip ir padaryti, bet pamelavo. Jei vėliau jį patrauk- 
tų atsakomybėn už trukdymą teisingumui, gintųsi aiškinda- 
mas, kad nenorėjo jų jaudinti, jei paaiškėtų, kad iš Glendos 
informacijos jokios naudos. 

Tikroji priežastis, dėl kurios Dosonas pasilaikė tai, ką 
sužinojo, sau, buvo ta, kad norėjo pabandyti pats sučiup- 
ti Džeremį ir Karlą. Žūtbūtinai to troško. Jei juos suimtų 
arba nužudytų, jis neturėtų galimybės nestebimas su jais 
pasikalbėti. Pasitaikė galimybė atvirai, be suvaržymų pa- 
sikalbėti su jais akis į akį, ir Dosonas tvirtai nusprendė ja 
pasinaudoti. 

Karlui ir Džeremiui jis tebuvo ambicingas žurnalistas, pa- 
bandęs suartėti su Amelija ir jos vaikais vien tam, kad prisi- 
rankiotų kuo skandalingesnių faktelių savo straipsniui. Apie 
jo ryšius su Hedliu tiedu nieko nežinojo, o tai jau nemenkas 
pranašumas. 

Kitas svarbus dalykas - be galo išpūstas Karlo ego. Hedlis 
sykį taip sakė Dosonui, bet šis drąsiai galėjo tai pakartoti 
kad ir tūkstantį kartų. Dauguma sociopatų yra perdėtai ge- 
ros nuomonės apie save. Todėl ir ryžtasi beprotiškiems po- 
elgiams. Dosonas priėjo prie išvados, kad Karlas mielai pa- 
sinaudotų žiniasklaida kaip įrankiu skleisti savo ideologijai. 
Dosonas galėtų jam užtikrinti labai plačią auditoriją. 

Žinoma, jei Karlas ar Džeremis jo nenužudys, jam dar ne- 
spėjus išdėstyti savo reikalo. 

Dosonas beprotiškai, gal net kvailai, rizikavo, bet Karlui 
toks įžūlumas turėjo padaryti įspūdį. Beatodairiškas aki- 
plėšiškumas buvo viso jo nusikaltėliško gyvenimo varomoji 
jėga. Gali būti, kad neregėta Dosono drąsa sutrukdys Karlui 
nuspausti gaiduką, iki Dosonas spės pasakyti, ko atėjęs. Tu- 
rės tai padaryti labai greitai. 

- Jūsų istorija bus išspausdinta dideliu tiražu. 

Siūlymas turėtų pakurstyti jo iškerojusią didybės maniją. 

Interviu su Karlu nebūtų pirmas. Vieną jis jau yra davęs. 
Dosonas tai sužinojo iš Hedlio: 

„- Devintojo dešimtmečio viduryje „Washington Post“ re- 
porteris publikavo straipsnį apie Karlą. Didžiumą informaci- 
jos apie patį Karlą ir jo nusikaltimus jis gavo iš manęs. Žurna- 
listas siekė būti sąžiningas, suteikti Karlui galimybę paneigti, 
ką apie jį sakiau, ištaisyti klaidingą apie jį susidarytą nuomo- 
nę. Straipsnyje žurnalistas aiškiai pasakė, kad pats trokšta 
gauti iš Karlo interviu. Karlas jo norą išgirdo. Praėjus kelioms 
savaitėms nuo tada, kai pasirodė straipsnis, reporteris buvo 
pagrobtas. Dar po kelių dienų gautas jo ranka užrašytas il- 
gas interviu. Laikraštis jį išspausdino visą, o žurnalistui už jį 
skirta Pulicerio premija. 

Nuo to pirmojo interviu praėjo trisdešimt metų, dabar 
Karlas galėtų papasakoti dar daugiau. Dosonas paklaustų 
apie pastaruosius septyniolika metų. Ar per tą laiką Karlas 
įvykdė nusikaltimų, kurie jam nebuvo priskirti? O gal, bent 
taip jau atrodė, išėjo į pensiją? Ar skatino Džeremį sekti savo 
pėdomis, o gal sūnus pats priėmė tokį sprendimą? Ir kas nu- 
tiko Florai? 

Dosonas norėtų Karlo paklausti tiek daug. 

Bet pirmiausia reikia jį surasti. 

Automobilis, kurį mažiau kaip prieš savaitę išsinuomojo 
tik atvykęs į Savaną, vis dar stovėjo prie paplūdimio namo. 

Todėl iš ligoninės iki oro uosto važiavo taksi. Suspėjo į auto- 
mobilių nuomos agentūrą prieš pat jai užsidarant. 

Vengdamas I-95 greitkelio, į Pietų Karoliną įvažiavo tam- 
soje skendinčia dviejų eismo juostų autostrada. Kelias vin- 
giavo pro investuotojų dėmesio dar nesulaukusius tankius 
miškus. Jų dar nebuvo okupavę statybininkai, įrenginėjantys 
golfo laukus pensininkams. 

Kilometras po kilometro jam švietė tik priekiniai automo- 
bilio žibintai ir mėnulio pjautuvas, retkarčiais sušvintantis 
pro plonus debesis. Oras buvo minkštas, prisisotinęs drė- 
gmės. Abipus kelio plytėjo lygumos ir dumblinu vandeniu 
permirkusios pelkės. 

Būtų nekas, jei čia pasiklystum. Nors... ieškantis slėptuvės 
geriau nerastų. 

Dosonas paprašė Glendos ieškoti tame regione sklypų, 
parduotų naujiems savininkams tuo metu, kai Džeremis tar- 
navo Pariso saloje. Tai buvo šūvis tamsoje, bet Glenda iškaps- 
tė labai tikėtiną variantą. Ji apie tai pranešė, kai Dosonas jai 
paskambino iš ligoninės. 

- Dvidešimt akrų tarp Boforto ir Čarlstono, maždaug dvy- 
lika kilometrų krašto gilumon. Naujasis savininkas sklypą 
įsigijo 2006 metais. 

— Kodėl atkreipei dėmesį į tą nuosavybę? 

— Ją įsigijo korporacija. 

— Nieko ypatinga. 

- Taip, bet sklypas visiškoje skylėje - nei prieigos prie van- 
denyno, nei prie apygardos kelio. Trečdalis sklypo - pelkės. 
Kam korporacijai tokia nuosavybė? - Dosonui nespėjus atsa- 
kyti, ji pridūrė: - Patikrinau, kuo ta kompanija užsiima, ir — 
dėmesio! - korporacija neregistruota nė vienoje iš penkias- 
dešimties valstijų. Apgaulė. 

Dosonas pabandė nuslopinti Glendos entuziazmą, bet jam 
nepavyko. 

- Pasitaiko, kad korporacijos nutraukia veiklą. Ir keičia pa- 
vadinimą. 

- Tas tiesa, bet nuosavybės mokestis sumokėtas vos prieš 
du mėnesius. Automatiškai nuskaitytas nuo sąskaitos. 

— O korporacijos pavadinimas? 

— Rašykis. 

Prispaudėęs prie sienos suglamžytą popieriaus skiautę, Do- 
sonas užsirašė koordinates sklypo, paslaptingai įsigyto tais 
pačiais metais, kai Džeremis Vesonas susipažino su Amelija 
Nolan. 

— Glenda, tu angelas. 

— O tu - šiknius, bet šiandien išgelbėjai tai poniai gyvybę. 
Todėl tau atleista. 

— Kas pasakė? 

— Kad tu šiknius? 

— Kad išgelbėjau jai gyvybę. 

— CNN. 

Dosonas sunerimo. Visai nenorėjo išgarsėti kaip didvyris. 
Tai jau būtų didžiulis melas. Jis nebuvo didvyris. 

Su kiekvienu kilometru kelias, kuriuo važiavo, siaurėjo. 
Asfalto dangą pakeitė žvyrkelis, o paskui ir minkšto purvo 
takas. Dar už dešimties metrų jau buvo aklakelis, už kurio 
plytėjo, kaip atrodė, nesibaigiantys spartinų sąžalynai. 

Dosonas išjungė variklį ir priešakinius žibintus. Aplinkui 
buvo tamsu, nors į akį durk. Šiaip ne taip sugraibęs įjungė 
savo mobilųjį ir GPS programėlėje susirado pietryčiuose 
esančio dvidešimties akrų sklypo ribas. Teritorija buvo ar- 
čiausiai Atlanto vandenyno, žemumoje. 

Įjungęs telefono žibintuvėlį, Dosonas išlipo iš mašinos, pa- 
suko prie aukštos žolės ir iki kelių įklimpo į dumbliną vandenį. 

Dienos metu, o ir sausumoje, ieškoti būtų lengviau. Visiš- 
ka beprotybė leistis į kelionę per pelkę aklinoje tamsoje, nė 
nežinant, kur eina ir ko ieško. Neišvengiamai teks palaukti 
iki saulėtekio. 

Dosonas grįžo į automobilį ir išjungė telefoną. Išėmė aku- 
muliatorių, nes buvo girdėjęs, kad net ir išjungtas telefonas 
skleidžia signalą. 

Nenorėjo, kad jį surastų anksčiau, nei jis aptiks Karlą ir 
Džeremį. 

Amelija ir Eva naktį praleido ligoninės laukiamajame. Eva 
griežtai atmetė seselės siūlymą grįžti į viešbutį ir pailsėti. 
Ji nė už ką nesitrauks ir nepraras pasitaikančių progų bent 
trumpai pabūti su Hedliu. 

Amelija nenorėjo palikti Evos vienos, jei kartais Hedlio 
būklė pablogėtų. Todėl atsisakė Takerio siūlymo su policijos 
palyda važiuoti į Sent Neldą. Be to, norėjo likti ten, kur pa- 
skutinį kartą matė Dosoną. Kvailai įsikalė į galvą, kad, jei liks 
čia, jis greitai grįš ir paaiškins, kodėl taip staiga dingo. 

Apyaušriu jai išsausėjo ir ėmė peršėti akys. Ji troško palįsti 
po dušu. Nemaloniai dilgsėjo delną ir alkūnes, kurias užsiga- 
vo Dosono parversta ant gatvės grindinio. Vis dėlto tai buvo 
niekis, palyginti su įaudrinta emocine būsena. Amelijai buvo 
labai neramu dėl Dosono. 

Kai Eva grįžo iš Hedlio, Amelija atitraukė nuo ausies mo- 
bilųjį ir išjungė. 

— Jau ir balso paštas neįsijungia. Kaip Hedlis? 

— Nerimsta. Blaškosi, irzlus. Kraujospūdis šoktelėjo. Sese- 
lės sako, kad dėl skausmo, bet aš žinau, kad priežastis kita. 
Jam pikta, kad turi ramiai gulėti ir negali pajudinti rankų. 
Mano, slepiam nuo jo tiesą, ramindamos, kad paralyžius lai- 
kinas. Ir kaskart, kai pas jį ateinu, klausinėja apie Dosoną. 

Amelija dirstelėjo į savo laikrodėlį, perbraukė pirštu per 
kristalą ir pagalvojo, kad, jei ne Dosonas, būtų jo netekusi 
visam laikui. 

— Jo nėra jau kelios valandos. Kodėl man neatskambina? 

— Esu tikra, turi tam rimtų priežasčių. 

— Aš irgi taip manau. Tik nežinau, ar norėčiau apie tas 
priežastis sužinoti. - Juo daugiau Amelija galvojo apie pa- 
skutinį jų pokalbį, juo buvo tikresnė, kad Dosonas kažką nuo 
jos nuslėpė. Ne dėl to, kad ja nepasitikėjo, o kad nujautė, jog 

ji sumanymui nepritars. - Gal vertėtų pasikalbėti su Knucu? 
Ar su detektyvais? 

- Ir ką jiems pasakytumėt? 

— Kadjis melavo dėl to, kur susiruošė. 

— Vyrai dažnai moterims meluoja dėl to, kur eina. 

— Policija dar pagalvos, kad patraukė nusipirkti narkoti- 
kų, - tarė Amelija ir čia pat pridūrė: - Raminamieji jam reika- 
lingi, kad užmigtų. 

- Žinau. 

— Jau kelias dienas neišgėrė nė lašo alkoholio. 

— Darot jam gerą įtaką. 

— Aš? Ne. Aš čia niekuo dėta. 

Eva gudriai šyptelėjo: 

— Per vos kelias dienas judu stebėtinai susidraugavot. 

- Žingsnis pirmyn, du - atgal. 

— Tikrai? 

Amelija padvejojo: 

— Galiu pasakyti kaip moteris moteriai? 

— Kad ir ką man pasakytumėt, Amelija, tai liks tarp mūsų. 
Pažadu. 

— Tiesa ta, kad jis man susuko galvą. 

Eva nusijuokė: 

— Vadinasi, susidomėjimas yra? 

— Be abejonės. 

— Juk gerai, ar ne? 

- Būtų gerai, jei Dosonas būtų nuoseklesnis. Čia jis negali 
nuo manęs atsiplėšti, čia tiesiog stumia mane šalin, laiko per 
atstumą. 

— Ar minėjo priežastį? 

— O ar yra priežastis? 

— Akivaizdu, kad Dosonas taip mano. 

- Jūsų vyras sako, kad jis laiko save vienišium. 

— Mes bandėm tą jo nusistatymą pakeisti. 

— Ir Hedlis man taip sakė. Bet turi būti kažkas daugiau, ne 
tik savimarša. Manau, jis priešinasi dėl kažin kokios, tik jam 
vienam žinomos, priežasties. 

— Kodėl taip manot? 

— Tiesiog jaučiu. Man atrodo, kad tai kažkaip susiję su 
Džeremiu. - Eva nieko neatsakė, laukė, kol Amelija paaiš- 
kins. - Gal dėl to, kad ir Džeremis panašiai išgyveno potrau- 
minį stresą. 

— Dosonas tikrai neprimintų jums buvusio jūsų vyro nuo- 
dėmių. Gerai jį pažįstu ir užtikrinu, kad taip nepasielgtų. 

— Aš irgi taip manau. Man... atrodo... nė nežinau, ką gal- 
voti. - Amelija pasitrynė smilkinius. - Kur jis iškeliavo? Ką 
tokio Glenda iškapstė, kad jis taip staiga kažkur išskubėjo? 

Kiek anksčiau šiandien jos jau svarstė, ar nevertėtų Glen- 
dai paskambinti ir sužinoti, ką jai pavyko rasti. Deja, nė viena 
nežinojo, kaip su Glenda susisiekti, kokia jos pavardė. Nutarė 
palaukti ryto ir tada skambinti į žurnalo redakciją. Eva įspėjo 
Ameliją, kad daug nesitikėtų. 

— Dosonas su ja dirba jau seniai. Ji - tarsi jo slaptasis gin- 
klas. Vargu, ar Glenda ryžtųsi jį nuvilti. 

Jeigu žurnalo analitikė išties saugo savo informacijos šal- 
tinius taip atkakliai kaip Dosonas, Amelija abejojo, ar pavyks 
iš jos ką nors išpešti. Kita vertus, neišmanė, į ką dar galėtų 
kreiptis. 

— Jei Dosonas šįvakar ryžosi palikti Hedlį, priežastis turėjo 
būti nepaprastai svarbi. 

- Jau žinojo, kad Hedlio gyvybei pavojus negresia. 

— Taip, bet... Būtų nesitraukdamas prie jo budėjęs. Kas jį 
paskatino staiga dingti, ir dar taip, kad negalim jam prisi- 
skambinti? 

- Išties jam nebūdinga. Papasakokit, ką Dosonas jums 
sakė. 

Amelija prisiminė, ką Dosonas jai kalbėjo laiptinėje. 

— Gal dėl to, ką sužinojo iš Vilardo Strongo? 

— Apie Džeremiui priklausančią trobelę? 

— Negi manot... O nė! Negi Glenda būtų ją suradusi? Negi 
Dosonas būtų ryžęsis ten vykti vienas? 

— Reikia pasakyti Gariui, - Eva atsistojo ir pasuko link 
durų. 

— Eva, ne, - Amelija paskui ją išėjo iš laukiamojo ir pasuko 
į koridorių. - Nereikia jam to sakyti. Vėl pašoks kraujospūdis. 

— Kraujospūdį galima reguliuoti vaistais. O jei vėliau su- 
žinotų, kad jam iškart nepasakiau, kelionę po Aliaską galiu 
pamiršti. Jis gal net išsiskirtų su manimi. 

Moterys įėjo į palatą neįspėjusios medikų ir iškart įsmuko 
už užuolaidos. Hedlis staiga atsimerkė. Pakako vieno žvilgs- 
nio, ir jis suprato, kad jos atėjo ne papurenti jam pagalvių. 

— Kas? 

— Pasakyk jam, - Eva pasitraukė į šalį, kad Amelija galėtų 
prieiti arčiau. 

Amelija greitomis Hedliui pašnibždėjo, ką žinanti, ir už- 
baigė tokiais žodžiais: 

— Jei Glenda jam pasakė ką nors sužinojusi apie trobelę, ar 
manot, kad Dosonas būtų toks kvailas ir keliautų ten vienas 
su jais susitikti? 

Hedlis akimis vedžiojo nuo vienos prie kitos, kol žvilgsnis 
sustojo prie žmonos. Buvo akivaizdu, kad ji labai sunerimusi 
ir nebežino, ką atsakyti. Hedlis užsimerkė ir giliai atsiduso. 

— Prakeikimas. 

Tonas, kuriuo buvo ištartas tas žodis, baugino. Juk Hedlis 
profesionalas. Išgirdusi jį iš savo darbą išmanančio žmogaus 
lūpų, Amelija dar labiau išsigando. 

- Jie nužudys Dosoną? 

Hedlis pasimuistė ir atsimerkė. 

— Nebent aš tam sutrukdyčiau. Bet aš, velniai rautų, įkalin- 
tas čia. Eva, skambink Knucui. Jo numeris - mano telefone. 

Eva nuėjo prie spintelės, kurioje buvo sudėti asmeniniai 
jos vyro daiktai. 

— Nežinau, ką jam pasakyti. 

- Tegul kalba Amelija. - Žvilgtelėjęs į ją, Hedlis pridūrė: - 
Pasakykit Knucui tai, ką dabar sakėt man. Jis suras Glendą. 

Knucas mobilizuos vietos policiją ir gal, pabrėžiu - gal, jiems 
pavyks laiku perimti Dosoną. 

— Ojei ne? - paklausė Amelija. 

- Karlas, ko gero, duos jam ypatingą interviu. Jau yra tai 
daręs. 

Eva patikrino vyro telefoną ir metė į jį nerimastingą žvilgsnį. 

— Gari, nereikia. 

Pastebėjusi Evos reakciją, Amelija paklausė: 

— Kokį? Kokį interviu? 

Nekreipdamas dėmesio į žmonos perspėjimą, Hedlis pa- 
pasakojo Amelijai, kas nutiko „Washington Post“ žurnalistui. 

— Dieną po to, kai buvo publikuotas interviu, Karlas vai- 
kiną išmetė užmiesčio kelyje Vakarų Virdžinijoje. Su kulka 
galvoje. Pulicerio premija jam buvo skirta po mirties. 

Dosoną vėl kankino košmariškas sapnas. Jis sunkiai ropštėsi 
šlaitu pas Hokinsą, bet jį iš sapno pažadino triukšmingai su- 
plasnojęs sparnais ir staiga iš pelkės į orą pakilęs garnys. 

Paukštis išvadavo Dosoną nuo košmariškos sapno pa- 
baigos, bet jis vis tiek atsibudo drebėdamas ir išpiltas šalto 
prakaito. Nusišluostė veidą marškinių skvernu ir iš butelio 
gurkštelėjo vandens. 

Dosonas stebėjosi, kad išvis pavyko užsnūsti. Ne mažiau 
stebėjosi ir tuo, kad dar gyvas. Jei Karlas su Džeremiu būtų jį 
aptikę, galėjo nužudyti per miegus. Ir nors snaudė apie porą 
valandų, nesijautė pailsėjęs. Nekreipdamas dėmesio į nuo- 
vargį ir tai, kad dar ne visai prašvitę, Dosonas nekantravo 
eiti toliau. 

Į savo mobilųjį įsidėjo akumuliatorių - jei policija jo ieško, 
tai padės jiems nustatyti jo buvimo vietą. Teko rizikuoti, nes 
telefono jam reikėjo, kad žinotų, kur eiti ir nepasiklysti. 

Išlipęs iš mašinos, pasiėmė tik šiuos du daiktus: telefoną 
ir butelį vandens. Iš ginklo jam nebūtų naudos. Džeremis ne- 
pataikė į Ameliją tik todėl, kad Dosonas žaibiškai sureagavo. 

Na, o kulka, kurią paleido Hedliui į galvą, neteko dalies kovi- 
nės galios dėl didelio atstumo. Todėl jį tik sužeidė, o ne nužu- 
dė. Nors vakar Džeremiui nepasisekė, jo, kaip šaulio, taiklu- 
mas abejonių nekėlė, ir pelke klampojantis žmogus jam būtų 
lengvas taikinys. 

Kad pasiektų trapecijos formos sklypą, Dosonas ėjo zig- 
zagais. Jeigu priėjęs šiaurės vakarų kampą nieko nerastų ir 
paaiškėtų, kad tik gaudo vėją laukuose, skersai sklypo grįžtų, 
iš kur atėjo. 

Vanduo siekė jam kelius, bet ne aukščiau. Džinsų kleš- 
nės buvo permirkusios, o batai pilni purvo. Dosonas atka- 
kliai brovėsi per tankius sąžalynus ir guotus nykštukinių 
palmių, kurių lapai buvo peilio ašmenų formos ir tokie pat 
aštrūs. Apie roplius, kurių čia gali pasitaikyti, jis bijojo net 
pagalvoti. 

Dosono skaičiavimu, dvidešimt akrų pajėgtų įveikti maž- 
daug per pusvalandį ar net greičiau. Tačiau klampoti vande- 
niu ir skintis kelią pro tankią augmeniją prireikė daugiau lai- 
ko ir pastangų. 

Laimė, vietovei tolydžio aukštėjant, pagrindas po kojo- 
mis darėsi tvirtesnis, o pelkių augalus pakeitė miškas. Dar 
po valandėlės jis jau žingsniavo po tankiai susipynusių lajų 
skliautu, metančiu ant žemės šešėlį. Medžių kamienais lipo 
vijokliai, aplinkui žaliavo nėriniuotų paparčių lapų salelės. 
Kiek akis užmato, kraštovaizdis atrodė monotoniškas - mir- 
guliuojančių šešėlių diorama ir nepaliestos gamtos slėpinin- 
gumas. | 

Todėl Dosonas ir nesidairė. 

Jei ne porelė paukščių kardinolų, kurie čirkšdami išlėkė iš 
miško ir nutūpė ant svyruojančios televizijos antenos, pri- 
tvirtintos prie stogo krašto, Dosonas trobelės gal nė nebūtų 
pastebėjęs. 

Sustojo kaip įkastas, o tada šmurkštelėjo už tankiai su- 
augusių serenojų guoto. Sumetė, kad jei Karlas ar Džeremis 
būtų jį pastebėję ar išgirdę artinantis, jis jau būtų negyvas. 

Namas buvo didesnis negu tai, ką Dosonas būtų pavadinęs 
lūšnele. Labiau jau trobelė. Ji buvo suręsta medžių apsupto- 
je miško aikštelėje. Grubiai tašytų rąstų sienas, kurių spal- 
va nesiskyrė nuo medžių kamienų žievės, iš visų pusių slėpė 
aukšta žolė ir krūmai. 

Žemą stogą visiškai dengė samanos ir užkritusios medžių 
šakos - puiki, natūraliai susidariusi kompostinė terpė auga- 
lams vešėti. Žvelgiant iš oro, stogo nepastebėtum, nes buvo 
visiškai susiliejęs su kraštovaizdžiu. Net ir iš žemai skren- 
dančio sraigtasparnio. 

Dosonas prie namo priėjo iš fasadinės pusės. Nedidukėje, 
maždaug kvadratinio metro ploto, verandoje buvo durys su 
langeliais viršutinėje dalyje. Langelių stiklas buvo išterliotas, 
kad neatspindėtų šviesos. Nebuvo matyti nei telefono, nei 
elektros linijų, bet prie vienos iš lauko sienų Dosonas pamatė 
maskuojančiomis spalvomis nudažytą ir po vijokliais paslėp- 
tą generatorių. 

Dosonui šmėstelėjo kandi mintis. Ir tai viskas, ką jie gavo 
iš savo nusikaltimų? Nors darosi aiškiau prisiminus, kad vie- 
nas iš Karlo Vingerto amerikiečiams metamų kaltinimų - ne- 
pasotinamas materialumas. Ką gi, jis bent jau ištikimas savo 
principams. | 

Žvilgtelėjęs į laikrodį, Dosonas dešimt minučių luktelėjo ir 
tik tada pradėjo tyliai ir iš lėto artintis prie trobelės. Priėjęs 
vietą, kur jau nebegalėjo slėptis už medžių, stabtelėjo ir kelis 
kartus giliai įkvėpė. 

Mintyse jam iškilo du žmonės. Kapralas Hokinsas, jaunas 
kareivėlis iš Šiaurės Dakotos, jo košmarų pagrindinis hero- 
jus, ir Amelija, paskutinė jo bučiuota moteris. Pirmoji mo- 
teris, kurią troško mylėti. Jei dabar neišgyvens, Dosonas 
vylėsi, kad per kokį nors stebuklą jie abu sužinos, jog pasku- 
tinėmis gyvenimo akimirkomis jis jautėsi likęs tiem dviem 
žmonėms skolingas. 

Išniręs iš palyginti saugaus medžių prieglobsčio, Dosonas 
patraukė prie trobelės. Nepasigirdo jokio įspėjimo. Už langų 

nepasirodė joks neaiškus šešėlis. Nebuvo matyti jokio sujudi- 
mo, jokių ženklų, kad čia kas gyvena. 

Bet, kai jau ruošėsi žengti į verandą, prisiminė Hedlio žo- 
džius: Turėjom suprasti, kad tai buvo spąstai. Vienas šnipelis 
FTB pašnibždėjo, kad Flora ir Karlas slapstosi viename name 
pietų Eloridoje. Operacija buvo kruopščiai suplanuota ir vis- 
kas ėjosi sklandžiai, kol specialiųjų operacijų agentas įkėlė 
koją į medinę verandą. Ir agentas, ir veranda išlėkė į orą. Trys 
kiti vyrai, nors ir vilkėjo apsauginius drabužius, buvo sunkiai 
sužeisti. 

Dosonui minų spąstai ir savadarbiai sprogstamieji užtai- 
sai - vienodas blogis. Jau buvo matęs, kaip veikia. Lipdamas į 
mažutę verandą, galvojo apie žiaurumus, kuriems gali ryžtis 
tie du vyrai. 

Sprogimas nenugriaudėjo. Dosonas laukė šūvių papliūpos, 
bet išgirdo tik meilų paukštelių čiulbesį. Siektelėjo durų ran- 
kenos ir pasuko. Keista, durys neužrakintos. Jos lengvai at- 
sivėrė, ir Dosonui į nosį trenkė smarvė. Suplėkusių šiukšlių, 
prakaito ir kraujo. 

— Galiu dar ant slenksčio tave nudėti. Verčiau jau eik vidun. 

Balsas į Bernio nepanašus. 

Besidaužančia širdimi ir pakeltomis rankomis Dosonas per- 
žengė slenkstį ir koja paspyrė duris taip, kad jos atsitrenkė į 
sieną. Už durų nieko nebuvo. Akimis greitai apmetė kambarį. 

Dvokianti šiukšliadėžė. Sukrypę baldai. Krūvos neplautų 
lėkščių kriauklėje be čiaupo. Medinis padėklas kampe, prikrau- 
tas vandens butelių. Kelių dešimtmečių senumo šaldytuvas. 

Ant sofos pusiaugulom išdrikęs vyriškis. Rankoje - pisto- 
letas, veidas - bejausmis. Atpažinęs Dosoną, neslėpė nuste- 
bimo. 

- Jūs? 

- Taip. 

Dosonas žaibiškai prisiminė viską, ką Hedlis jam buvo pa- 
sakojęs apie Vingertą: Iš Karlo gali laukt bet ko. Apsisuko, bet 
pamatė tik už durų plytintį monotonišką kraštovaizdį. 

Kartą Naujajame Meksike jis šoko nuo senos arklidės gegnių ir 
tiesiai į krūtinę nušovė jį persekiojantį agentą. Dosonas baimin- 
gai pažvelgė į žemas lubas. Nei gegnių, nei palėpės. 

Vyrą ant sofos jo nerimas pralinksmino. 

— Ramiai. Jo čia nėra. 

— Kur jis? 

— Nesakė. 

Nusiraminęs, kad jie čia tik dviese, Dosonas prabilo: 

- Aš neginkluotas. Nuleisiu rankas. 

Džeremis Vesonas, žmogus, keliantis jam beribį smalsu- 
mą, žmogus, kurio nekentė iš visų jėgų, kurį norėjo matyti 
žiauriai nubaustą už Stefės nužudymą ir kuris tik per plauką 
nenužudė Hedlio, jam dabar neatrodė toks baisus ar grės- 
mingas. 

Ne mažiau smalsiai Dosoną apžiūrinėjo ir Džeremis. 

- Iš arti tu dar aukštesnis. 

— O tuatrodai sumautai. - Barzda apžėlęs Džeremio veidas 
buvo išgeltęs ir prakaituotas. 

— Sunki buvo para. 

— Hedliui irgi nebuvo juokai. 

— Tai jis gyvas? 

— Pasveiks. 

— Kulka tik per plauką jo neužmušė. Pasisuko. 

- Ir į Ameliją nepataikei. 

— Nelabai ir stengiausi. 

Dosonas netikėjo, kad Džeremis kalba nuoširdžiai. Tas 
trumpam nunarino galvą, tarsi būtų pasinėręs į apmąsty- 
mus. Kai vėl pakėlė akis į Dosoną, pastebėjo, kad jo batai ir 
džinsai šlapi. 

— Nelengva buvo iki čia prisikasti, ką? Kaip radai trobelę? 

- Šaltinių neatskleidžiu. 

Džeremis pabandė užgniaužti juoką, todėl sukosėjo. Tai 
slėpdamas, įsikniaubė veidu į petį. Kai kosulys atlėgo, pa- 
klausė: 

- Atsivedei farus? 

— Kad vargu. 

— Atėjai vienas? 

— Taip. 

— Ko? 

— Norėjau susitikti akis į akį. 

- Kam? 

Dosonas tylėjo. 

— Dulkini mano žmoną? 

— Ji tau ne žmona. Bet atsakymas - ne. 

Dosonas nesuprato, ar jis tuo patikėjo. 

— Atėjai manęs nužudyti? 

- Ne. 

- Jei ir ketinai... 

— Neketinau. 

— „„pavėlavai, - Džeremis patraukė ranką nuo kruvinos 
pūliuojančios žaizdos pilvo apačioje. - Aš jau lavonas. 


Dvidešimt ketvirtas skyrius 


|| sačias nė nesusivokė, kaip atsidūrė klūpom prie sukiužu- 
sios sofos. Nustūmęs Džeremio ranką, kilstelėjo purvinų jo 
marškinių kraštą. Po juo buvo pūliuojanti žaizda. Audiniai 
aplink pajuodavusią nuo kulkos skylutę, apėjusią sukrešėju- 
siu krauju, buvo raudoni ir patinę. 

— Jėzau. Prasti popieriai, bet gerai, kad bent nekraujuoja. 

Džeremis ironiškai išsišiepė: 

— Jau nukraujavau. 

Dosonas baiminosi, kad jis teisus. Kraujavimas buvo vidi- 
nis ir labai gausus. Po tankiais ūsais Džeremio lūpos buvo že- 
mės spalvos. Jis išleido iš rankų pistoletą, ir tas nukrito ant 
grindų, vos už kelių centimetrų nuo Dosono kelių. 

— Grasindamas tave nušauti prie durų, melavau. Neužtai- 
sytas. 

Dosonas iš už juosmens išsitraukė mobilųjį. 

— Ramiai. 

Nekreipdamas dėmesio į silpną Džeremio protestą, surin- 
ko 911. 

Kai atsiliepė operatorius, paprašė: 

— Atidžiai klausykitės, - pasakė, kur yra, ir padiktavo vie- 
tovės koordinates. - Sužeistam žmogui skubiai reikalinga 
medicininė pagalba. 

— Kokio pobūdžio... 

— Pašautas į pilvą. 

— Arjis... 

— Mes trobelėje, bet prie jos neveda joks kelias. Siųskit gel- 
bėtojų ir paieškos sraigtasparnį. Jiems bus sunku mus aptik- 
ti. Perduokit, kad orientuotųsi pagal dūmus. 

—- Dūmus? 

— Dūmai padės mus surasti. Mano telefonas bus įjungtas. 

— Kas jūs? 

— Dosonas Skotas. 

— Tas Dosonas Skotas, kurio visur ieško? 

— Manęs ieško? 

- Šukuoja visas apylinkes. 

— Tada ras mane čia. Su manimi Džeremis Vesonas. Supra- 
tot? Džeremis Vesonas. Perduokit, kad šaudyti nereikia. Mes 
čia tik dviese, neginkluoti. Jo būklė sunki. 

— Nepadėkite ragelio, pone... 

— Darykit savo darbą. Aš darysiu savo. 

Dosonas nuspaudė mygtuką ir neatsiliepė, kai beveik iš- 
kart telefonas suskambo vėl. Paskubom ištempė laukan per- 
pildytą šiukšliadėžę ir iškratė jos dvokiantį turinį. Tada pri- 
rinko pagalių ir sausų šakelių, sukišo jas į dėžę ir grįžo vidun. 

— Kur degtukai? 

— Ant lentynos virš kriauklės, - vos pastebimai mostelėjo 
Džeremis. 

Suklypęs virtuvinis stalas buvo užverstas laikraščiais. Do- 
sonas pasiėmė kelis, dar degtukų ir grįžo prie šiukšliadėžės. 
Sukišo juos ir viską padegė. 

Džeremis geso tiesiog akyse. Dosonas stengėsi nepasiduo- 
ti jį užvaldančiam gailesčiui. Nepamiršdamas, ko čia atvyko, 
mobiliajame įjungė vaizdo įrašymo funkciją. Jam buvo nusi- 
spjaut į vaizdo kokybę, kur kas svarbiau buvo tai, ką Džere- 
mis pasakys. 

— Kas tave pašovė? 

- Faras. 

- Tas, kurį nudėjai? 

— Tėtis nudėjo. 


324 + Sandra Brown 


— Ar Karlas Vingertas tavo tėvas? 

— Taip. Kaip sužinojot? 

— Dabar nesvarbu. Kur Karlas? 

— Jau sakiau. Išėjo. 

- Seniai? 

— Vakare. 

— Per naktį buvai čia vienas? Kodėl nesikvietei pagalbos? 

Džeremis vėl kreivai šyptelėjo, o tai sukėlė kosulio prie- 
puolį. 

— Verčiau jau mirtinai nukraujuosiu, nei mirsiu kalėjime. 

— Karlas čia paliko tave mirti? Kodėl nenuvežė į ligoninę? 

Džeremis žvilgtelėjo žemyn į žaizdą, o tada - į Dosoną. Jo 
akys buvo sklidinos ašarų. 

- Žinojo, kad man jau nėra vilties. 

Dosonas perbraukė pirštais per plaukus. 

— Jėzau! Ar jis bent turi širdį? 

— Ką tuapie jį žinai? Išskyrus, kad apsimetinėjo Berniu. Ar 
žinai apie jo praeitį? 

— Taip, žinau. Gerokai daugiau, nei norėtųsi. 

— Jam ir anksčiau yra tekę palikti sužeistus draugus. 

— Todėl, kad nutarė palikti. 

— Didvyriams kartais tenka priimti sunkius sprendimus. 

- Jis didvyris? - niekinamai nusišaipė Dosonas. - Jis šū- 
džius. 

Džeremis nieko neatsakė, tik kilstelėjo ranką ir nusibraukė 
ašaras. 

- Jis man paliko vieną kulką. Žinojau, ką nori, kad su ja 
padaryčiau. Todėl po minutės, kai išėjo, iššoviau. 

Dosonas pakėlė akis į lubas ir pamatė jose kulkos skylę. 

Džeremis kalbėjo toliau: 

- Tėtis beveik niekada neklysta, bet vakar padarė klaidą. 
Negrįžo įsitikinti, ar tikrai tai padariau. - Džeremis krito ant 
sofos pagalvėlės ir užsimerkė. Iš po voko jam nutekėjo ašara, 
nuvingiavo skruostu ir pradingo barzdoje. - Nenorėjau išsitaš- 
kyti smegenų, bet tikėjausi pakratyti kojas, iki mane čia suras. 

— Nepasisekė tau, Džeremi. Turėsi man šį bei tą paaiškinti. 

Vis dar užsimerkęs, Džeremis paklausė: 

- Susiruošei apie mane parašyti? 

— Dar nenusprendžiau. 

— Jei tikiesi išgirsti priešmirtinę išpažintį, paskubėk. 

— Ar Vilardo Strongo versija dėl Darlinos nužudymo - tiesa? 

— Beveik. Tik jis jos nenužudė. Tai padariau aš. 

Dosonas dirstelėjo į telefoną, kad įsitikintų, jog tas fil- 
muoja. 

— Dabar apie Vesonus. 

Džeremis atmerkė ašaromis plūstančias akis. Labai sten- 
gėsi nepravirkti. 

— Rendis ir Patricija. 

— Vesonai buvo jų tikra pavardė? 

— Ne, bet aš nežinojau, kokia iš tikrųjų buvo jų pavardė. 
Jie mane augino trylika metų ir labai manim rūpinosi. Tikėjo 
tėčiu ir jo kryžiaus žygiu. Taip jie man sakė. 

— O gaisras? 

— Tėtis sakė, kad taip reikia. Jis tai vadino kankinio auka 
dėl švento reikalo, - Džeremis vėl nusibraukė ašaras. 

Dosonui buvo sunku likti objektyviam, bet ryžosi užduoti 
kitą klausimą. 

— Amelijos tėvas. Savižudybė ar ne? 

Įrėmė žvilgsnį Džeremiui į akis, reikalaudamas tiesos. Šis 
iš lėto papurtė galvą, o tada atmetė atgal, ir ji dar giliau įsmi- 
go į pagalvėlę. 

— Nuo tada, kai susipažinom, o ypač - kai vedžiau, jis ma- 
nęs vis klausinėjo apie Vesonus ir kitus dalykus, lyg ką įtar- 
damas. Tėtis baiminosi, kad po skyrybų senis imsis rimtai 
šniukštinėti. Aš nebuvau pono kongresmeno numylėtinis. 

— Todėl smurtavai prieš Ameliją. 

Džeremis žagtelėjo, bet nuleido kaltinimą negirdom. 

— Tėtis baiminosi, kad senis mane demaskuos. Sakė, turim 
nugnybti pumpurą, kol nesužydėjo. 

- Ir tu nugnybai. 

- Žinojau jo dienotvarkę ir kada bus namie vienas. 

— Kaip privertėt jį išgerti tas tabletes? 

— Tėtis jam leido rinktis. Arba išgerti mirtiną dozę, arba 
stebėti, kaip Amelija miršta lėta kankinama mirtimi. Senis 
buvo pasiruošęs mirti, jam jau buvo vis tiek, bet jis norėjo, 
kad dukra gyventų, užtat sutiko suvaidinti savižudybę. Dar 
bandė argumentuoti, derėtis... net maldavo pasigailėti, bet 
paskui išgėrė tabletes. Mes dar kiek palaukėm, reikėjo įsiti- 
kinti, kad jo širdis tikrai sustojo. 

- Ir palikot, kad Amelija jį rastų. - Dosonas vos susival- 
dė, kad nepaleistų į darbą kumščių. Už sielvartą, kurį suteikė 
Amelijai. Ne tik dėl tėvo mirties, bet ir už visus nusikaltimus, 
padarytus tarnaujant tam savo beprasmiškam, fanatiškam 
tikslui. - Šunsnukiai, - sumurmėjo. Varomoji nusikalstamos 
Karlo Vingerto veiklos jėga buvo jo begalinis egoizmas, soci- 
opato didybės manija. Staiga Dosoną apėmė baisus įniršis. 
Truktelėjo Džeremio ranką nuo krūtinės, tarsi čia pat ketin- 
tų pasigalynėti lenkimo varžybose. - Tau dar teks atsakyti už 
Stefės nužudymą. 

— Sukvailiojau. Negalvojau, ką darau. 

— Menkas pasiteisinimas. 

Tarsi nenugirdęs Dosono replikos, Džeremis pasakojo: 

— Tūnojau čia taip ilgai, kad svajojau ištrūkti. Buvo smagu, 
kad galėjau šį tą nuveikti. 

— Nužudyti merginą tau buvo smagu? 

— Maniau, ten Amelija. 

— Norėjai nužudyti savo vaikų motiną? 

Neišlaikęs kaltinamo Dosono žvilgsnio, Džeremis nusuko 
akis ir sunkiai atsidūsėjo. 

- Jei būčiau galvojęs, nebūčiau galėjęs to padaryti. Taigi, 
kai pamačiau moterį, kurią palaikiau Amelija, pamaniau, 
Apvaizda. Ženklas. Likimo pirštas. Jei veiksiu vedamas im- 
pulso ir viską padarysiu, kaip reikia, daugiau nebereikės dėl 
to kankintis. Štai kas tada dėjosi mano galvoje. 

— Sumautoje bepročio galvoje, Džeremi. 

— Perduok jai, kad gailiuosi. 

— Vargu ar ji patikės. 

— Tikriausiai ne. Ypač po visko, ką per mane teko iškentė- 
ti. - Džeremio žvilgsnis apsiblausė. - Berniukai gėdysis, suži- 
noję, koks buvo jų tėvas, ką? 

Atsakymas buvo toks akivaizdus, kad Dosonas nė nesivar- 
gino patvirtinti. 

— Pavydėjau, žiūrėdamas į tave, žaidžiantį su mano vaikais 
paplūdimyje, - prisipažino Džeremis. - Stebėjau jus iš laivo. 
Iš kur gavai futbolo kamuolį? 

— Name, kurį nuomojausi, radau krepšį su paplūdimio 
žaislais. 

— Kaip tokio amžiaus vaiko, Granto taikli dešinioji ranka. 

— Taikli kaip bet kurio amžiaus vaiko. 

— Hanteriui geriau sekasi futbolas. 

— Moka kelis gerus judesius. 

- Šaunūs vaikai, ką? 

— Nuostabūs. 

— Ar jie kalbėdavo apie mane? 

Džeremis buvo nevertas nei gailesčio, nei užuojautos, nei 
to kilniaširdiško nekalto melo. Vis dėlto išrėžti žiaurią tiesą 
mirštančiajam... 

— Dažnai, - išgirdo save sakantį Dosonas. - Jie didžiuojasi, 
kad narsiai tarnavai tėvynei. 

Džeremis žinojo, kad tai melas, bet tylomis žvelgė į Do- 
soną, akimis dėkodamas jam už pasigailėjimą. Paskui užsi- 
merkė, ir Dosonas išsigando, kad jis neteko arba tuoj neteks 
sąmonės. Papurtė Džeremį už peties. 

— Dar ne. Palauk. Turi man pasakyti, kur iškeliavo Karlas. 

— Nežinau. 

— Netikiu, kad nežinai. 

— Jis čia paliko mane mirti. Manai, dabar man rūpi, kur jis 
patraukė? - Džeremio akyse vėl suspindo ašaros. 

Dosonas nepatikėjo, kad sūnus nežino, kur susiruošė jo tė- 
vas. Vargu ar sūnų mirti paliekantis gimdytojas nepasakytų 
jam, kur patraukė. 

Dosonas užgniaužė savyje vėl kylantį gailestį ir paklausė: 

— Džeremi, o kur Elora? 

Džeremis metė į Dosoną skvarbų žvilgsnį, o tada sukūk- 
čiojo. 

— Neklausk... 

— Kur ji, Džeremi? Ar dar gyva? 

Džeremis kimiai prašvokštė: 

— Atstok nuo manęs. Aš mirštu. 

Dosonas dar tvirčiau sugriebė jį už rankos. 

— Sakyk, velniai rautų! 

- Aš... 

— Sakyk! 

Tą akimirką jie išgirdo besiartinantį sraigtasparnį. Doso- 
nas pribėgo prie durų ir pažvelgė laukan. Iš šiukšliadėžės į 
orą kilo siaurutė dūmų juosta - tai ir buvo signalas paieškos 
būriui. Sraigtasparnis buvo pakibęs čia pat virš medžių viršū- 
nių. Dosonas išbėgo iš trobelės ir, pakėlęs rankas virš galvos, 
ėmė jomis mostaguoti. Tada vėl grįžo pas Džeremį ir priklau- 
pė priejo. 

Džeremio galva nusviro ant šono. 

— Ne! - Dosonas pakišo ranką Džeremiui po galva ir sugrie- 
bęs už sprando atplėšė nuo pagalvės. - Nedrįsk dabar mirti! 
Nagi, atsigauk! - šaukė Dosonas, purtydamas Džeremį. Šis 
sudejavo ir staiga plačiai atmerkė akis. - Pagalba jau čia, seni. 
Laikykis! 

— Nereikia manęs gelbėti. 

— Kas nutiko Elorai? 

Džeremis krutino lūpas, bet per triukšmą lauke Doso- 
nas neišgirdo, ką jis pasakė. Sraigto nukirstos medžių šakos 
skriejo, atsitrenkdamos į namo sienas tarsi akmenys. Ant 
laiptelių pasigirdo sunkūs žingsniai, kažkas pašaukė jį vardu. 

Dosonas pasilenkė arčiau. 

— Sakyk, kur rasti Florą. Džeremi, pasakyk man. 

Džeremis sugriebė Dosonui už marškinių apykaklės, 
traukdamas į save, kol jo ausį pritraukė sau prie lūpų. Pra- 


Riba + 329 


šnibždėjo kelis žodžius, pažvelgė į Dosoną - akimirksnį jų 
akys kalbėjosi, paskui jau nieko nebematė. 

Dosonas minutėlę žvelgė į tuščias akis, o tada nuleido Dže- 
remio galvą ant pagalvės ir ištraukė savo ranką. Mėgindamas 
atsistoti, turėjo jėga išplėšti marškinių apykaklę iš negyvėlio 
gniaužtų. 

Amelija sėdėjo ligoninės palatoje su Eva ir nerimstančiu He- 
dliu, kai paskambino, kaip ir buvo žadėjęs, šerifo padėjėjas 
Takeris. 

— Pone Takeri? Įjungsiu garsų ryšį. 

Vos tai padariusi, išgirdo Takerį sakant: 

— Mes jį radom. 

— Kaip jis?! 

— Gyvas ir sveikas. 

Amelija sudėjo rankas po smakru, tarsi melsdamasi, ir kaž- 
ką vos girdimai sumurmėjo. Hedlis, matyt, irgi lengviau atsi- 
duso. Amelijai iš didelio palengvėjimo svaigo galva. 

Takeris tarė: 

— Su liūdesiu pranešu, kad jūsų... kad Džeremis negyvas. 

Amelija susmuko kėdėje. 

- O varge... 

Ji nesitikėjo, kad žinia jai suteiks tiek sielvarto. Jau dau- 
giau kaip metus Džeremis jai buvo miręs. Kartą ji jau savo 
vyro gedėjo; Amelija manė jau nebejaučianti jam jokio gai- 
lesčio. Žinodama, ką jis padarė, negalėjo atsistebėti, kad išvis 
dar geba jausti. Ir vis dėlto jautė. Liūdesį, kad jis taip pasi- 
rinko, apmaudą dėl vėjais paleisto jo gyvenimo ir, žinoma, 
palengvėjimą. Jai ir sūnums nebereikės Džeremio bijoti. 

Takeris pridūrė: 

— Nužudytas Savanos policijos pareigūnas prieš mirtį dar 
spėjo paleisti šūvį iš savo tarnybinio revolverio. Kulka patai- 
kė Džeremiui į pilvo apačią, jis iš lėto nukraujavo ir mirė. 

Amelija linktelėjo galvą, bet tuoj susivokė, kad Takeris lau- 
kia atsakymo. Teišspaudė vėl tuos du žodžius: 

- O varge. 

— Kol kas daugiau smulkmenų negaliu atskleisti. Skotas 
savo telefonu padarė vaizdo įrašą, bet mes turime jam dar 
daug klausimų dėl to, kas nutiko jam čia atvykus. 

— Todėl jums ir neleidžia su Dosonu pasikalbėti, - įsiterpė 
Hedlis, nepaisydamas, kad Takeris galėjo nugirsti. Ir dar gar- 
siau paklausė: - Takeri, o kaip Karlas? 

— Jo čia nėra. 

Hedlis kietai suspaudė lūpas. 

- Šunsnukis. Paliko Džeremį ten vieną nusibaigti. 

— Atrodo, taip. 

Amelijai vėl suspaudė širdį. 

— Kada Dosonas grįš į Savaną? 

- Kol kas negaliu pasakyti. Šią vietą galima pasiekti tik 
pėsčiomis. Sraigtasparnis neturi kur nutūpti. Užtruks, kol 
jį išgabensime. Šiuo metu Dosoną apklausia Knuco žmonės. 
Mane jau kviečia. Kol kas tiek. 

— Ačiū, kad paskambinot. 

Amelija nebuvo tikra, kad Takeris išgirdo. Ji ne iš karto 
pakėlė galvą. 

— Bentjau žinom, kad pavojus jam negresia. - Hedlis ir Eva 
atidžiai į ją žiūrėjo. Amelija spėjo, kad svarsto, kaip ji priėmė 
žinią dėl Džeremio. Tada atsistojo ir ištarė: - Važiuoju namo 
pas sūnus. 

— Mums jūsų telefono dar reikės, - perspėjo Takeris. 

Dosonas linktelėjo. 

— Vietos pareigūnas jus iš čia išves. Pakeliui maždaug už 
kilometro nuo čia turim įsitaisę tokią lyg ir stovyklą, - Ta- 
keris nykščiu parodė per petį. - Aš mašiną pasistačiau prie- 
šingoje pusėje. Šis kelias trumpesnis. Atstumas nėra didelis, 
bet per mišką nebus lengva eiti. Kelias suka į pietus ir išeina 

į kitą, užsibaigiantį prie pelkės. Ten, kur palikot savo auto- 
mobilį. Kol atvyksit, jį saugos du mūsų pareigūnai. Jus kas 
nors ten nuveš. 

— Dėkingas. Ačiū. 

Prie jų atskubėjo uniformuotas žmogus. 

- Šerifo padėjėjau Takeri? Galim šnektelėti? 

Dosonas pasitraukė į šalį, leisdamas pareigūnams ramiai 
pasikalbėti, ir apmetė akimis trobelę, apimtą čia dar neregėto 
sujudimo. Per pastarąsias kelias valandas atvyko ir nusikal- 
timo vietos tyrėjai. Kai kurie iš jų vilkėjo uniformas, kiti — 
civilius drabužius. Vienas iš jų buvo su kostiumu ir pusba- 
čiais, kiti mūvėjo džinsus ir marškinėlius su įvairių agentūrų 
simbolika. Dosonas nusprendė, kad apranga, matyt, priklau- 
so nuo rango. Jie siuvo pirmyn atgal, kiekvienas dirbdamas 
savo darbą. 

Dosonas džiaugėsi ramybės valandėle. 

Bet jį jau spėjo išsamiai apklausti Takeris ir Vilsas, atvykę 
tuoj po to, kai atsiliepdami į jo pagalbos šauksmą pro miško 
tankmę prie trobelės prasibrovė pirmieji pareigūnai. Netru- 
kus prie jų prisidėjo šerifo padėjėjai iš Pietų Karolinos apy- 
gardos ir keli FTB agentai iš Knuco kontoros. Matyt, Knucas 
buvo atsakingas už veiksmų koordinavimą Savanoje. 

Kiekviena „kontora“ norėjo jį apklausti atskirai, todėl Do- 
sonui teko keliskart pasakoti, kokios būklės čia atkeliavęs 
rado Džeremį. Vaizdo įrašo kokybė jo telefone, kaip ir spėjo, 
buvo prasta, bet Džeremio prisipažinimas dėl nusikaltimų 
buvo girdėti aiškiai. Ypač juos sukrėtė, kaip buvo suklastota 
Kongreso nario Deiviso Nolano „savižudybė . 

Įdienojus pasidarė karšta ir tvanku. Dangų aptraukę de- 
besys sukėlė šiltnamio efektą, ir vidurdienį visiems marški- 
niai lipo prie nugarų. Dabar jau buvo gerokai po vidurdie- 
nio. Dosonas jautėsi mirtinai išvargęs ir emociškai išsekęs, 
bet į nesibaigiančius klausimus atsakinėjo kantriai, supras- 
damas, kad juo greičiau tai padarys, juo greičiau jam leis 
išvykti. 

Atrodo, tas metas jau atėjo. Trumpai šnektelėjęs su unifor- 
muotu pareigūnu, Takeris grįžo pas jį lydimas Vilso, sulanksty- 
ta nosine besišluostančio prakaitą nuo savo negražaus veido. 

Takeris paaiškino: 

— Netikras pavojus. Restorane „Dairy Oueen“ buvo sulaikę 
baltaplaukį vyrą, daugmaž atitinkantį Karlo Vingerto išvaiz- 
dos aprašymą, jis užsuko nusipirkti ledų. Ne Karlas. 

— Karlo taip lengvai nesučiupsi, - atrėmė Dosonas. 

- Šunsnukis, - nusikeikė po nosim Vilsas. - Tikrai nesu 
Džeremio Vesono gerbėjas, bet... Jėzau, kokiu reikia būti 
niekšu, kad šitaip paliktum savo vaiką numirti? 

Dosonas turėjo tik vieną atsakymą. Reikia būti Karlu Vin- 
gertu. 

Sujudimas trobelėje trumpam apstojo. Visi trys niūriais 
veidais žiūrėjo, kaip gelbėtojai pro siauras duris bando išsuk- 
ti neštuvus su Džeremio kūnu. Paskui padėjo juos ant žemės, 
laukdami, kol palaikus paims sraigtasparnis. 

— Kur jį gabens? - paklausė Dosonas. 

- Pas mus. Kurgi dar? - atsakė Takeris. - Jis mirė jų apy- 
gardoje, bet pabėgo iš mūsiškės. Taigi jie mums talkina. - Pa- 
sisukęs į Dosoną, Takeris pridūrė: - Jiems kyla klausimų dėl 
jūsų. 

— Kokių? 

— Svarsto, ar nereikėtų jus suimti. 

— Už kokį nusikaltimą? 

— Iš esmės už kvailumą. Gal malonėtumėt paaiškinti, kurių 
galų čia vienas atsibeldėt ir šitaip rizikavot? 

— Dėl interviu. 

— Na, vieną jau gavot. Tai daugiau, nei galėjot tikėtis. 

— Taip, gerokai daugiau, - tyliai sutiko Dosonas. 

— Kad ir labai nenoriu to pripažinti, džiaugiamės, kad jį 
radot. Vaizdo įrašas padės išteisinti Vilardą Strongą, bus už- 
baigta panelės De Marko nužudymo byla. 

- Ir panaikintas teismo sprendimas dėl Kongreso nario 
Nolano savižudybės. 

— Kaip, jūsų manymu, į šią žinią reaguos jo dukra? - pa- 
klausė Vilsas. 

— Manau, nevienareikšmiškai. 

Iš Dosono veido išraiškos detektyvai suprato, kad šia tema 
jis nenusiteikęs su jais diskutuoti. Takeris paklausė: 

— Tikiuosi, niekur nedingsite? 

— Ne. Kol suras Karlą. 

Takeriui Dosono tonas nepatiko. 

— Klausykit, daugiau jokių kvailų išsišokimų. Aišku? Jūs — 
ne policininkas. 

— Turėsiu omeny. 

— Aš rimtai. - Takeris atsitraukė, metė žvilgsnį į trobelę ir 
nubraukė prakaito lašelį nuo nosies galiuko. Vėl grįžęs prie 
Dosono, pridūrė: - Man pakanka vyriškumo pripažinti, kad 
klydau. Pamiršta? - ir atkišo dešinę ranką, o Dosonas ją pa- 
spaudė. 

Takeris linktelėjo ir jau pasisuko eiti paskui Vilsą, bet Do- 
sonas jį sustabdė: 

- Jūs čia dar ne viską padarėt. - Jo rimtas tonas detekty- 
vus sudomino, ir jie laukė, ką dar Dosonas pasakys. - Veran- 
dos iš pradžių čia nebuvo. Džeremis ją pastatė, kad paslėptų 
kapą. 

— Kapą? - paklausė Vilsas. - Kieno kapą? 

— Savo motinos. 


Floros Staimel dienoraštis 

Jau nebežinau, ar dabar sausis, ar vasaris. Žinau tik, kad 
šalta. Trobelėje drėgna, ir mano plaučiams ne į naudą. 
Jav kelias savaites sergu. Stengiuosi kosėti kuo mažiau, 
nes kosulys erzina Karlą. 

Jis pasidarė irzlus, nes mes jav ilgokai čia tūnome. Kai 
oras lietingas, jis nekiša laukan nosies, mat drėgnoje že- 
mėje lieka pėdsakai. 

Aš vis sau galvoju: „Kas gi po šitiek metų dar mūsų 
ieškos?“ Kertu, dauguma farų nūnai nė nėra apie mus 
girdėję. Na, o Karlas — kaip visad paranojiškas. Tas FTB 
agentas Hedlis jį nervina. Jau daugelį metų mes nieko 
nedarėm, bet Karlas sako, kad mūsų vis tiek dar ieško. 
Hedlis tyko ir nepasiduos, kol mūsų nesučiups arba nebū- 
sim nužudyti. 

Jav pavargau apie tai galvoti. Ir labai pasiilgau Dže- 
remio. Paskutinį kartą matėmės prieš Kalėdas. Neilgai 
trukus jis vėl išvyksta į Afganistaną. Karlas sako, kad ne- 
turi laiko mūsų aplankyti. Kad tvarko reikalus. Nežinau, 
ką turi galvoje, bet manau, kad ruošiasi įgyvendinti savo 
didįjį planą. 

Man plyšta širdis pagalvojus, kad Džeremivi vėl teks 
skirtis su šeima. Kai buvo pas mus paskutinį kartą, at- 

sivežė berniukų nuotraukas ir pasakojo apie juos. Vie- 
noje Hanteris laikė rankose savo mažąjį broliuką. Tokie 
mieli veideliai! Norėjau tas nuotraukas pasilikti, bet, vos 
Trumpai Jomis pasigėrėjau, Karlas atėmė ir sudegino. Jei 
kartais šią mūsų slėptuvę aptiktų, jis nenorėjo, kad ras- 
tų ką nors, kas sietų mus su Džeremiu. Žiūrėdama, kaip 
liepsna pasiglemžia anūkų nuotraukas, raudojav. Ilgai 


negalėjau nusiraminti. 
—88 


Nė nežinau, kiek dienų praėjo nuo tada, kai parašiau tas 
eilutes. Dienos man suvienodėjo. Nežinau kodėl, bet jos 
prabėga nepastebėtos. Taip pavargau, kad jav apskritai 
nevŽmiegu. Atrodo, man karštinė. 

Šiandien gulėjau čia, lovoje, užsimerkusi. Kai atsimer- 
kiau, pamačiau prie stalo sėdintį Karlą ir įdėmiai į mane 
žiūrintį. Paklausiau, kas negerai, o jis atsakė: „Nieko.“ 
Pakilo nuo kėdės ir nuėjo išsivirti sriubos iš skardinės. 
Manau, jis siunta, kad susirgau. 

Pasakiau, kad man gal padėtų pasveikti ir atsigauti si- 
rupas nuo kosulio. Ir gal aspirinas. Karlas pažadėjo, kai 
oras pasitaisys, nuvažiuoti ir nupirkti. 

Jis dabar miega, todėl galiu toliau rašyti dienoraš- 
tį. Mane kankina neramios mintys. Kad ir labai noriu 
gauti vaistų, tikiuosi, Karlas, išvažiavęs jų pirkti, nepa- 
liks manęs. Baiminuosi, kad jei išvažiuos, jau pas mane 
negrįš. 

Pamenu praeitą vasarą, kai jo nebuvo ištisas savaites. 
Ruvau viena, o jis tuo metu gyveno paplūdimyje. Dieną iš 
dienos matė savo anūkus! Dievas Žino, kaip troškau ten 
būti, bet Karlas atkirto, kad neleis man kvailioti dėl vai- 
kų ir taip visko sugadinti. Gal jis ir teisus. Kažin ar, būda- 
ma Taip arti jų, susivaldyčiau! 

Kartą per porą savaičių jis man atveždavo maisto... 
kaip ir žadėjęs. Bet kaskart jam išėjus baimindavau- 
si, kad daugiau jo nepamatysiu. Dėl trobelės dar būtų 
nieko, bet man baisu gyventi čia vienai. Kas, be Karlo ir 
Džeremio, dar žino, kad aš čia? Baisu apie tai galvoti. 


—Ė 7 


O, šiandien man laiminga diena! Atvyko Džeremis. Sten- 
giausi neparodyti, kad sergu, bet mačiau, kad suprato, ir 
jam dėl to neramu. Kai atsisveikindamas mane pabučia- 
vo, jo akyse spindėjo ašaros. Apsikabinau jį ir ilgai nepa- 
leidav. Dar jaučiu jo delną, slystantį manvoju, ir paskuti- 
nį jo pirštų galiukų prisilietimą. O tada jis paleido mano 
ranką. 

Man reikia nuraminti sąžinę. Manau, Dievas apie mano 
nuodėmes Žino, ir nėra reikalo jų vardyti šioje knygutėje. 
Šiaip ar taip, šiandien negaliu to padaryti. Dar nepasiren- 
gusi. Kosulio priepuoliai išvargino. Gal rytoj. 


—-—85- 


Karlas ką tik iškeliavo. Išvyko nupirkti maisto, žadėjo 
parvežti man vaistų ir mano mėgstamą šokoladuką. 


—8>- 


Karlas žino — labiausiai bijau, kad pabėgs ir mane paliks. 
Kai klausdavau, ar taip ir padarys, atsakydavo, kad dėl 
karščio aš klejoju. Gal ir taip. Juk Golden Branče nepa- 
liko. 

Ir kam aš prisiminiau tą Golden Brančą? Bet dabar 
tik apie tai ir galvoju. 

Liaukis žliumbti, Flora! Verkimas tėtį siutina. Tai yra 
Karlą. Jis taip panašus į tėtį. 


—8> 

Jo nėra jau kelios valandos. Reikia tuo pasinaudoti ir pa- 
rašyti dienoraštyje dar ką nors. Tada jį paslėpti, dar iki 
Karlui grįžtant. Retjau tamsu ir... 


—85 


„Vėl išaušo diena. Karlas, regis, dar negrįžo, betjau grei- 
tai grįš. Žinau. Gal kiek nusnūsiu, o kai pabusiu... 


Dvidošimt ponktas skyrius 


Nmetija buvo paplūdimio namo virtuvėje, kai pasibeldęs į 
ūkinio kambarėlio duris įėjo Dosonas. Jau ketino mestis jam 
į glėbį, bet susivaldė, išsaugojo orumą. Abu atrodė apduję, 
nežinantys, nei ką daryti, nei kaip elgtis. Ar apskritai yra tai- 
syklės, kaip elgtis tokiomis aplinkybėmis? 

Gręžė vienas kitą žvilgsniu, kol pirmoji neišlaikė Amelija. 

— Sveikas. 

— Sveika. 

Dosonas vilkėjo džinsus ir baltus ant jų išleistus medvilni- 
nius marškinius paraitotomis rankovėmis. Atrodė gražiai, tik 
labai išvargęs. 

— Kaip tu? 

Dosonas truktelėjo pečiais. 

— Neblogai kaip tokiomis aplinkybėmis. 

— Man paskambino iš perkėlos ir pranešė, kad jau važiuoji. 

— Pirmiau teko įveikti kliūčių ruožą. Saloje knibžda farų. 
Ir gerai. 

— Jaučiuosi saugi. Bent kol nežiūriu į Bernio namo pusę. 
Kaskart šiurpas nukrečia. Tikiuosi, laikui bėgant, to jausmo 
pavyks atsikratyti. 

Dosonas linktelėjo. 

— Pareigūnė vis dar čia? 

— Taip. Taip, bet dabar jai pertrauka. Keli kiti pareigūnai 
įsitaisė tavo name. Pakaitomis numinga ir pavalgo, kai ne- 

budi. Kai jau sužinojom, kad atvyksti, ji nusprendė, kad gali 
pabūti gretimame name. 

— Hmm... - Dosono akys be tikslo klaidžiojo po virtuvę. 
Amelija pagalvojo, kad dairosi, nes vengia į ją pažvelgti. 

— Kaip jautiesi? 

Dosonas vėl sutelkė dėmesį į Ameliją. 

- Jau to klausei. 

- Išties. Atleisk. 

— Niekis. O tu? 

— Gerai. Tik dėl Džeremio... - Amelija giliai atsiduso ir iš- 
kvėpė. - Nežinau, ką dabar turėčiau jausti. 

— Suprantu. 

— Negedžiu jo, bet man liūdna. 

— Patikėk, žinau. 

Amelijai kirbėjo dešimtys klausimų apie paskutines Dže- 
remio gyvenimo minutes, bet ji nesiryžo klausti. Dar ne. Ji 
nebuvo pasirengusi išgirsti smulkmenas, o Dosonas ir nesi- 
veržė pasakoti. 

Jiedu elgėsi kaip nepažįstamieji, tarsi vakarykščio aistrin- 
go bučinio nė nebūtų buvę. Ir nors Amelija troško atsidurti 
Dosono glėbyje, jausti jo kūno šilumą, nė nepajudėjo. Jis irgi. 
Ir ne dėl to, kad nejautė geismo. Niekas nepasikeitė, ojo akys 
degė geismu. 

Viskas dėl Džeremio. Jis mirė ne čia - toli, bet jo mirtis 
kai ką pakeitė. Dosonas buvo su juo ir matė, kaip jis išleido 
paskutinį kvapą. Dėl to tarp jo ir Amelijos atsivėrė sunkiai 
žodžiais nusakoma bedugnė, ir jie abu iš paskutiniųjų sten- 
gėsi permesti per ją tiltą. 

Nepakėlusi užsitęsusios tylos, Amelija prabilo: 

— Skambino Eva, sakė, kad buvai užsukęs į ligoninę. 

- Tik trumpam. Paskui grįžau į viešbutį nusiprausti. Žino- 
jau, kad Hedlis nekantraus viską išgirsti iš pirmų lūpų. Jis... 

- Žinau. Labai sielojasi, - Amelija vos šyptelėjo. - Nenu- 
stebčiau, jei seselės mintyse būtų iš jo pasidariusios smiginį. 
Hedlis - toli gražu ne idealus pacientas. 

- Jo nuotaika bematant pasitaisys, kai ims atgauti pojū- 
čius. - Akimirką Dosonas patylėjo. - Eva sakė, kad buvai su 
ja per naktį. Ji tau dėkinga. Aš irgi. 

— Negalėjau jos palikti vienos. Kad ir kaip chirurgas ją ra- 
mino, Eva vis tiek labai dėl Hedlio jaudinosi. Ir dėl tavęs. 

Dosonas neužtikrintai pamindžikavo. 

— Takeris sakė, kad tau skambino. 

— Gavo pažadėti, kad paskambins, kai tik tave suras. 

— Pats būčiau paskambinęs, bet neleido. Pirmiau turėjo 
mane apklausti. 

— Hedlis taip ir sakė. 

— O kai jau galėjau skambinti, neturėjau telefono. Paėmė 
kaip įkaltį, nes juo nufilmavau Džeremį. Be to... 

— Matau, nelabai nori pasakoti. 

Dosonas blankiai šyptelėjo. 

— Tiesa. Kai tiek kartų viską papasakojau pareigūnams... 
dar ne. Dar ne. 

— Man irgi reikėjo laiko, kad iš tikrųjų suvokčiau. Aš tik 
norėjau būti su savo vaikais. 

- Jie žino? 

— Kokia prasmė jiems pasakoti? 

- Jokios. 

- Ir aš taip manau. 

— Kaip jie laikosi? 

— Nori pamatyti? 

Dosonas šyptelėjo. 

— Vaikiško tyrumo man dabar ir reikia. 

Jiedu užlipo laiptais ir koridoriumi pasuko į svečių kamba- 
rį, kuriame anksčiau gyveno Stefė. 

- Ką tik kalbėjausi su ponia De Marko. Jiems jau pranešė 
apie Džeremio prisipažinimą, o rytoj atiduos Stefės kūną. 

— Gerai, - pasakė Dosonas. - Ir baisu. 

- Taip. 

Įėję į vaikų kambarį, Amelija ir Dosonas išgirdo berniukus, 
besiginčijančius vonios kambaryje. 

— Ei, kas dedasi? 

Po mamos klausimo staiga stojo tyla. Metusi klausiamą 
žvilgsnį į Dosoną, Amelija stumtelėjo vonios kambario du- 
ris. Pamatę Dosoną, vaikai prasispraudė pro Ameliją ir puolė 
prie jo. 

Dosonas pakėlė Grantą už pažastų ir, sulenkęs rankas, su- 
kandęs dantis, kilnojo kaip svarstį. Grantas ėmė kikenti. Nu- 
leidęs jį žemėn, Dosonas patapšnojo Hanteriui per petį. Vai- 
kai vienas per kitą užpylė jį klausimais, bet jis perrėkė juos, 
klausdamas, dėl ko taip ginčijosi. 

Hanteris tuojau pat išpyškino: 

— Dėl nieko. 

— Hanteris prigrasino, kad nesakytume mamai, o aš sakau, 
kad reikia pasakyti. 

— Grantai, tylėk! 

— Hanteri, juk prašiau, kad ant brolio ne... 

- Tai dėl mūsų... 

— Grantai, ne! 

— ...pimpaliukų. 

Hanteris, atrodė, trokšta, kad grindys prasivertų ir jį čia 
pat prarytų. Skruostus išmušė raudonos dėmės. 

Amelija atsikrenkštė ir, nutaisiusi kuo rimčiausią miną, 
paklausė: 

— Kas jiems atsitiko? 

— Nie-ko! - atšovė Hanteris, grasinamai sužaibavęs akimis 
į jaunėlį brolį. 

Dosonas pasisuko į Ameliją. 

— Išgerčiau šaltosios arbatos. 

— Ko? - sumišusi ji vedžiojo akimis nuo Dosono prie ber- 
niukų, o paskui vėl pažvelgė į Dosoną. - O, žinoma. Arbatos. 
Gerai. Aš tuoj... - Amelija išskubėjo, uždariusi paskui save 
miegamojo duris. 

Po dešimties minučių Dosonas nulipo pas ją į virtuvę. Nu- 
žygiavo tiesiai prie stiklinės su arbata ir vienu mauku ją iš- 
gėrė. 

— Na? 

- Na... - numykė Dosonas, - užtikrinau juodu, kad tai, ką 
patyrė, fiziologija, visiškai normalus reiškinys. 

- Aš taip ir maniau. Jau esu tą reiškinį pastebėjusi, bet ap- 
simesdavau nepastebinti. Kaip ir bet kuri kita moteris. 

— Hanteriui šiandien ilgai laikėsi, ir jis išsigando, kad nuti- 
ko kažkas baisaus. Norėjo nuo tavęs nuslėpti, kad nesijaudin- 
tum ir nesinervintum. 

- Jis toks mielas. 

— Grantas irgi dėl tavęs jaudinosi. Norėjo apie bėdą įspėti, 
kad žinotum, nuo ko mirė, jei rastum juos lovose negyvus. 

Amelija prisidengė burną, kad nesusijuoktų. 

- Iškilmingai jiems prisiekiau, kad nuo to nemirs, - paty- 
liukais aiškino Dosonas, - nors kartais pagalvoju, kad gal ir 
įmanoma. Hanteris paklausė, ar tas daiktas liausis taip daręs, 
o aš atsakiau, kad ne. Jei pasiseks. 

Abudu pradėjo juoktis, ir ilgokai negalėjo sustoti. 

— Tai tiek tos jų nekaltybės, - šluostydamasi juoko ašaras 
pasakė Amelija. - Dieve, kaip gera, kad galim juoktis. Nuo 
tada, kai susipažinom, nepamenu, kad būtume juokęsi kartu. 

— Yra daug dalykų, kurių dar nedarėm kartu, nors aš labai 
jų trokštu. 

Netrukus žaismingą jų nusiteikimą pakeitė rimtumas. Jie 
įtemptai žvelgė vienas į kitą, bet liko stovėti, kur buvę. 

Amelija pirmoji ryžosi prabilti: 

— Negaliu paaiškinti kodėl, bet man atrodo nederama tęsti 
tai, kuo baigėme vakarykštį vakarą. 

Ištįsusiu veidu Dosonas pritarė: 

- Taip. 

Čia pat pasigirdo Hanterio ir Granto trepsėjimas laiptais. 

— Dosonai, ar pažaisim su mašinytėm? 

Dosonas dirstelėjo į orkaitę. 

— Gardžiai kvepia. 

— Kepu viščiuką su citrina ir rozmarinais. 

- Jėga. 

Berniukai įlėkė į virtuvę ir čia pat Dosoną pasiglemžė, at- 
imdami bet kokią viltį tęsti suaugusiųjų kalbas. Jau išeida- 
mas, per vaikų galvas Dosonas mestelėjo Amelijai: 

— Po vakarienės reikės pasikalbėti. Turi kai ką žinoti, bet 
noriu, kad tai išgirstum iš manęs. 

Karlas visada pasirūpindavo atsarginiu variantu. Tik kvailys 
kliautųsi vieninteliu. Jo taip ilgai nesučiupo tik todėl, kad 
nebuvo kvailys. Ėmėsi visų atsargumo priemonių, kad jų tro- 
belės neaptiktų, o jei vis dėlto kas suuostų, buvo namelis ant 
ratų „Airstream“, jo slaptoji gelbėjimosi priemonė. Slėpė jį 
nuo Floros ir net nuo Džeremio. Jei grėstų rimtas pavojus, jis 
turi kur pasislėpti. 

Taip dabar ir nutiko. 

Vos žvilgtelėjęs į Džeremio žaizdą, Karlas suprato, kad sū- 
nus neišgyvens. Kraujavimas gal nebuvo gausus, labiau vidi- 
nis, bet be operacijos ligoninėje jis vis tiek mirtinai nukrau- 
juos. 

Nėra ko lieti ašaras. Yra, kaip yra, Džeremis ir pats tai ži- 
nojo. 

- Čia buvo puiku, kol niekas mūsų neieškojo, - pareiškė 
Karlas. - Dabar mus medžioja. Ieškodami mūsų, iššukuos 
viską aplinkui. Man reikia dingti. Juk supranti, ar ne? 

Džeremis, žinoma, suprato, kad tėvui reikia bėgti. Jei gy- 
vatei nukaposi galvą, ji nugaiš. Negalima leisti, kad Karlą su- 
čiuptų ar nužudytų. Jei taip nutiktų, viskas, dėl ko jis kovojo, 
nueitų vėjais. 

Džeremis nesiginčijo dėl tėvo sprendimo ir nemaldavo, 
kad liktų. Neprašė ir nuvežamas į ligoninę, kur jam būtų iš- 
gelbėta gyvybė. Ne, Džeremis susitaikė su lemtimi it tikras 
kovotojas. 

Karlui, kai įdavė sūnui revolverį su vienintele kulka, buvo 
nemalonu jo akyse matyti ašaras. Džeremis sentimentalumą 

paveldėjo iš motinos. Tas jų bruožas išlįsdavo pačiu netinka- 
miausiu metu ir tik kišdavo koją, kai reikėdavo veikti. 

Kaip tada Golden Branče. Atrodė, Flora nesiliaus aimana- 
vusi, net ir kai jiems pavyko pabėgti. Arba kaip tąkart per 
trumpas atostogas Kanadoje. Tada verkė jiedu abu su Džere- 
miu. Paskutinį kartą, kai Džeremis lankė juos trobelėje, ir vėl 
abu apsižliumbė. 

Karlas ašarų negalėjo pakęsti. Apgailestauti - veltui švais- 
tyti energiją. Padarai, ką privalai, ir judi toliau. 

Taip jis elgėsi ir dabar. 

Namelį ant ratų Karlas pasiekė tą patį vakarą, kai išvy- 
ko iš Sent Neldos salos. Kitą automobilį laikė garaže, vos už 
kelių kvartalų nuo ten, kur tariamas Bernis paliko mašiną. 
Kol kas jo niekas nesivijo. Didžiausia rizika - pereiti miesto 
kvartalu, garsėjančiu nusikaltimų statistika. Šlubis Bernis 
būtų buvęs lengvas grobis, bet jis, niekieno neužkabintas, 
atėjo iki garažo. 

Garažas buvo senoviškas. Nei kamerų, nei smalsaus perso- 
nalo. Karlas vėl sujungė laidus, kuriuos paliko ištrauktus, kad 
neišsikrautų baterija, ir paleido variklį. Jis kirto sieną į Pietų 
Karoliną, balsu pritardamas iš radijo sklindančiai dainai. 

Vintažinis šeštojo dešimtmečio „Airstream“ tiesia linija 
nuo trobelės nebuvo toli. Automobilis čia stovėjo nuo dienos, 
kai jį pardavęs finansinių sunkumų turintis žvejys išsikraus- 
tė gyventi pas giminaičius kažkur į Vidurio Vakarus. 

Jis džiaugėsi pardavęs savo turtą pagyvenusiam, neprigir- 
dinčiam ir su lazdele vaikštančiam dėdulei. Karlas pamelavo 
pabėgęs iš slaugos namų, į kuriuos jį įkišo nedorėliai vaikai. 
Gyvenimo nelepintas žvejys Karlą užjautė. Paėmė pinigus, 
davė kvitą ir pasistengė sandėrį užmiršti. 

Metams bėgant, aliumininiai ratlankiai giliai įsmigo į 
žemę, O tankus vijoklis apraizgė beveik trečdalį mašinos ka- 
poto. Namelis buvo gerai užmaskuotas ir, jei kam šautų į gal- 
vą lįsti į tokį šabakštyną, turėtų gerokai pasistengti, kad jį 
aptiktų. 

Labiausiai Karlas baiminosi, kad ras čia apsigyvenusius 
benamius, paauglius ar narkomanus. 

Laimė, priekaba atrodė tokia sukiužusi, kad joks varganas 
įsilaužėlis ja nesusiviliojo. Taigi vakarą, kai išvyko iš Sent 
Neldos, priekabą rado tuščią, tik bjauriai atsiduodančią pe- 
lėsiais. Oras viduje buvo troškus it mikrobangų krosnelėje, 
bet Karlui tai netrukdė. Iki susitikimo su Džeremiu trobelėje 
praleido čia visą parą. | 

Per tą laiką paruošė sau slėptuvę, nes nuojauta kuždėjo, 
kad jam netrukus jos prireiks. 

Laikas parodė, kad nuojauta neapgavo. Hedlio buvimas Sa- 
vanoje tapo jų keturias dešimtis metų trukusios priešpriešos 
lūžio akimirka. Pirmą kartą per audringą jų santykių istoriją 
abu tuo pat metu atsidūrė toje pačioje vietoje. 

Nuo paskutinių Karlui priskiriamų nusikaltimų praėjo 
septyniolika metų, bet tas FTB agentas nesiliovė jo medžio- 
jęs, nors jau pensininkas, nebe toks greitas ir priaugo svorio. 
Hedlis buvo čia ir, sprendžiant iš pranešimų, sparčiai taisėsi 
po sužeidimo. 

Karlas buvo įsitikinęs, kad jų akistata neišvengiama. Ir 
net laukė jos. Vakar, amžiams atsisveikinęs su Džeremiu, 
jis grįžo į savo slėptuvę visko apgalvoti ir pasiruošti susirė- 
mimui. 

Priekaboje buvo ilgai negendančio maisto, butelių su van- 
deniu ir popieriaus. Taip pat drabužių, jei reiktų persireng- 
ti, - viskas įsigyta per ilgą laiką įvairiose ūkinėse ir universa- 
linėse parduotuvėse. Juk nežinia, ko gali prireikti. 

Šįryt, negailėdamas skutimosi kremo ir vienkartinių skus- 
tuvų, Karlas nusiskuto galvą plikai. Neliko nė plaukelio, galva 
buvo glotni it kelis. Nusiskuto ir antakius. Su blakstienomis 
buvo paprasčiau - jų ir taip nedaug likę. 

Veidą išsitepė drėkinamąja žalsvo atspalvio kremine pu- 
dra, skirta moterims, norinčioms užmaskuoti veido raudo- 
numą. Na, o Karlo veidas, kaip jis ir tikėjosi, įgavo nesveiką 
gelsvai pilką atspalvį. 

Karlas persivilko per dideliais drabužiais ir užsimaukšlino 
per didelę beisbolo kepuraitę, smunkančią ant akių kaskart, 
kai pajudindavo galvą. Žvilgtelėjęs į save suskilinėjusiame 
veidrodėlyje, Karlas nusikvatojo. 

Atrodo taip, kaip ir norėjo. 


—8- 


- Atleisk, kad vakar tau pamelavau. 

Dosonas nusprendė atsiprašyti, kad vėliau nebereikėtų 
prie to grįžti. Jie pavakarieniavo - Amelija mokėjo gaminti 
maistą - suvalgė ledų desertą, pažaidė loto. Vaikai nenoriai, 
bet nuėjo gulti ir galų gale užmigo. 

Dosonas ir Amelija užbaigė dar likusį baltąjį vyną. Kadangi 
jai buvo uždrausta išeiti iš namo, jiedu liko viduje, nors mie- 
liau būtų leidę vakarą verandoje. Taigi nusinešė vyną į svetai- 
nę ir įsitaisė minkštuose foteliuose dvyniuose. 

Žaliuzių neuždarė ir nejungė šviesos. Prieblandos reikėjo 
ne tik dėl saugumo - jiems tai buvo ir šiokia tokia privatumo 
iliuzija. 

— Jei būtum pasakęs, ką sumanei, būčiau neleidusi. 

— Būtum pabandžiusi neleisti, - patikslino Dosonas. - Ne- 
norėjau dėl to su tavim ginčytis. Padariau taip, kaip maniau 
būsiant geriausia. 

Dosonas gurkštelėjo vyno, Amelija smilium vedžiojo per 
taurės kraštą. Delsimo taktikos laikas pasibaigė. 

Žvilgtelėjusi į Dosoną, ji paprašė: 

— Pasakok. Klok viską. 

— Ar tu tikrai nori žinoti? 

— Nežinau, ar noriu, - pripažino Amelija. 

— Kai ką tau gal bus skaudu girdėti. 

— Suprantu, bet jei ką nutylėtum, aš vis svarstyčiau, ką gi 
jis tau pasakė. Manau, tai būtų blogiau nei žinoti visą tiesą. 

Dosonas pradėjo nuo to, kaip, vadovaudamasis Glendos 
surinkta informacija, surado trobelę. 

- Iš mano slaptos išvykos galėjo būti šnipštas. Matyt, 
šioms Kalėdoms teks Glendai padovanoti dvi dėžes šokola- 
do. - Tada jis apibūdino trobelę. - Nieko apie ją negirdėjai? 

— Ničnieko. 

- Iš esmės lindynė. Iš pradžių man pasirodė, kad ten nieko 
nėra, o tada Džeremis šūktelėjo, kad šaus į mane pro duris. 
Paskui paaiškėjo, kad blefavo. 

- Išsigandai? 

— Nemeluosiu. Širdis nusirito į kulnus. 

— Buvo beprotiška taip rizikuoti. Vienam. Ir neginkluo- 
tam. Galėjo tave nudėti vos išvydę. 

— Tokia mintis šmėstelėjo, - niūriai pripažino Dosonas. - 
Bet aš klioviausi išpūsta Karlo savimana. Remdamasis logi- 
ka, buvau tikras, kad neatsispirs pagundai prieš mane pasi- 
puikuoti. 

— Kartą jau davė žurnalistui interviu, o paskui jį nužudė. 

— Hedlis pasakė? 

Amelija linktelėjo. 

— Nereikėjo jam to daryti. 

— Jis mane ruošė blogiausiam. 

Dosonas išgėrė vyną ir tuščią taurę padėjo ant stalo krašto, 
taip duodamas ženklą, kad eina prie reikalo esmės. 

— Kai Džeremį radau, jis jau merdėjo, - Dosonas apibūdi- 
no Džeremio būklę medicininiais terminais, vengdamas su- 
krečiančių buitinių smulkmenų. - Iškviečiau pagalbą, o tada 
ėmiausi jį klausinėti. Jis pripažino, kad gaisras buvo sukeltas 
tyčia, siekiant atsikratyti Vesonų. Džeremis buvo labai prie 
jų prisirišęs, bet, spėju, Karlui jie pasidarė nebereikalingi. Jis 
taip pat prisipažino nužudęs Darliną Strong ir Stefę. Prašė 
tau perduoti, kad labai gailisi. 

— Dėl to, kad ją supainiojo su manimi? 

— Dėl to, kad ketino tave nužudyti, - Dosonas papasakojo, 
kaip Džeremis, pagautas impulso užpuolė Stefę. - Dar sakė, 
jei būtų turėjęs daugiau laiko pagalvoti, nebūtų įstengęs pa- 
kelti prieš tave rankos. 

Atidžiai išklausiusi, virpančiu nuo jaudulio balsu, Amelija 
paklausė: 

— Kas dar? 

— Dar kalbėjo apie Hanterį ir Grantą, - Dosonas smulkiai 
papasakojo. 

Stengdamasi sulaikyti ašaras, Amelija pasakė: 

— Jis tiek džiaugsmo atėmė iš savęs. 

— Pats taip nusprendė. Jis pasirinko Karlą. Ne vaikus ir ne 
tave. 

— Taip, Džeremis pats priėmė tokį sprendimą, bet, deja, ne 
tik jis dėl to nukentėjo. - Amelija maldaujamai pažvelgė į Do- 
soną. - Kaip dabar vaikams pasakyti apie jų tėvo padarytus 
nusikaltimus? O apie Karlą? Žinau, kad privalau tai padaryti, 
bet man baisu, kad tiesa apie tėvą temdys visą mano vaikų 
gyvenimą ir nulems jų likimą. 

— Sutinku, didelė bėda. Nieko čia nebepakeisi... bet gali 
būti, kad viskas pakryps geron pusėn. Juk berniukai turi ir 
gerų genų - tavo ir tavo tėvo. 

Pritardama ir tarsi nelabai suprasdama, Amelija linktelėjo 
galvą, bet ir vėl žiūrėjo į Dosoną, o tas paėmė iš jos vyno tau- 
rę ir padėjo ant stalo prie savosios. Tada suėmė ją už rankų. 

— Amelija, tavo tėtis nenusižudė. Jie nužudė jį. 

Dosonui baigiant pasakoti apie Džeremio prisipažinimą, 
Amelijos akys sruvo ašaromis. Blausioje, pro atviras žaliu- 
zes sklindančioje šviesoje, jos skruostais vingiavo sidabriški 
upeliai. 

Amelija ištraukė rankas iš Dosono delnų, užsidengė jomis 
veidą ir balsu pravirko. 

— O Dieve, koks pabaisa. Kaip baisu. 

Dosonas prisėdo ant jos fotelio porankio ir guosdamas jai 
glostė nugarą. 

- Turėjai sužinoti, ir norėjau, kad sužinotum iš manęs. Ži- 
nojau, kad tau bus be galo skaudu, bet kartu ir palengvės. 
Pasistenk negalvoti apie baisiąją šio reikalo pusę. Galvok, kad 

tavo tėvas priėmė vienintelį teisingą sprendimą. Jis tau įro- 
dė, kokia jam buvai brangi. 

— Jis man išgelbėjo gyvybę. 

Dosonas atsuko jos veidą į save ir nykščiais braukė ašaras 
jai nuo skruostų. 

— Džeremis galėjo tą paslaptį nusinešti į kapą. Kad ir labai 
nenoriu to sakyti, jo prisipažinimas - tai įrodymas, kad buvai 
jam brangi. Manau, jis net mylėjo tave. Žinojo, kaip išgyveni 
dėl tariamos tėvo savižudybės, ir norėjo, kad žinotum, jog tė- 
tis tavęs neapleido. Manau, Džeremis tave užjautė. 

— Užjautė? 

— Flora Staimel nebegyva. Ji palaidota ten pat, po trobele. 
Dabar kriminalistai ekshumuoja jos kūną. 

Amelijos veide šmėstelėjo užuojauta. 

— Jo motina. 

- Taip. Kad ir ką padarė, Flora vis dėlto buvo jo motina. 
Jam buvo sunku apie ją kalbėti. Manau, Džeremis ir ją my- 
lėjo. 

— Nuo ko ji mirė? Kada? 

- Jis nesuspėjo pasakyti. 

Amelija žvelgė Dosonui į akis, tarsi bandytų permatyti jį 
kiaurai. Pirštų galiukais lengvai perbraukė jam per antakius, 
tada - skruostą ir žemyn iki smakro linijos. 

- Tu jam buvai geras, ar ne? 

— Jis merdėjo. - Dosonas manė, kad tuo paprastu atsaky- 
mu ir užsibaigs, bet Amelija ir toliau prisispyrusi žvelgė į jį, 
tarsi žinotų, kad dar ne viskas pasakyta. - Maniau, jei kada 
jį pričiupsiu, tikrai nudobsiu už viską, ką padarė. Ypač tau ir 
vaikams. Troškau jo nekęsti, bet jis buvo palūžęs, Amelija. 
Taip, man buvo jo gaila. Gaila, nes jis irgi auka. Jei būtų likęs 
gyventi su jį užauginusiais Vesonais, tikriausiai būtų pasukęs 
visai kitokiu keliu. Deja, Karlas jam nepaliko nė mažiausios 
galimybės gyventi laimingai ir prasmingai. Viskas per Karlą. 
Jis niekšas, ir aš ketinu jam tai pasakyti į akis. 

Amelija sutriko. 

— Kaip? 

- Aš dar neatsisakiau minties pasikalbėti su juo akis į akį. 

— Kai jį sučiups? 

Dosonas atsistojo, nuėjo prie lango ir žvilgtelėjo pro žaliu- 
zių plyšelį. 

— Įdomu, kur tas bailus šunsnukis nulindo, palikęs savo 
sūnų mirtinai nukraujuoti. 

Jis pajuto, kad Amelija priėjo, bet į ją neatsisuko. 

— Tik nesakyk, kad jo ieškosi. 

— Kažin, ar sėkmė mane lydėtų dukart iš eilės. 

— Sėkmė? —- Amelija paėmė Dosoną už rankos ir atsuko į 
save, nustebindama ryžtingumu. - Kodėl susidūrimą su juo 
vadini sėkme? Kokia prasmė taip siaubingai rizikuoti? 

Dosonas, ieškodamas tinkamų žodžių, sukando apatinę 
lūpą. 

— Kodėl, Dosonai? - reikliai paklausė Amelija. 

— Todėl, kad per ilgai buvau dvasios luošys. Noriu įrodyti, 
kad neimsiu gūžtis nuo kiekvieno trankesnio garso. Ir kad 
galiu naktimis apsieiti be tablečių ir alkoholio, ir kad nepa- 
busiu kasnakt išpiltas šalto prakaito su riksmu, gniaužiančiu 
man gerklę. 

— Drąsos išbandymas? 

— Gal ir taip. 

Amelija kilstelėjo smakrą. 

— Paistalai. 

— Kodėl? 

— Nė akimirkos tuo nepatikėjau. Tau nėra jokio reikalo įro- 
dinėti, kad esi drąsus - net ir sau pačiam. Jei nebūtum taip 
žaibiškai reagavęs, kai šovė į Hedlį, aš būčiau buvusi sužeista 
arba jau negyva. Tu nesislėpei. Tu valdei padėtį. Akimirksniu 
susivokei, iš kur šaudo, pastūmei mane ant žemės ir pribėgai 
prie Hedlio. Gal neprisimeni, bet žmonėms, kurie prie mūsų 
atskubėjo, aiškinai, ką jie turi daryti. Ir jie tavęs klausė, nes 
toje situacijoje tavo veiksmai buvo teisingi. Todėl neaiškink 

man, kad ryžaisi stoti prieš drakoną tik tam, kad pelnytum 
medalį už drąsą. O gal Pulicerio premiją. Atspėjau? 

— Ojei ir taip? 

— Ar dėljos verta rizikuoti gyvybe? 

Dosonas perbraukė pirštais sau per plaukus. 

— Man nerūpi joks sumautas apdovanojimas. 

— Tada kam taip rizikuoti? 

Dosonas tylėjo. 

— Dosonai? 

— Ką? 

— Pasakyk man. 

— Ką? 

— Ko tu nori? 

Jiedu stovėjo vienas priešais kitą karingi, uždusę, pikti. 

Staiga Dosonas prisitraukė Ameliją prie savęs ir įsisiurbė 
jai į lūpas su jėga, kuri net jį patį išgąsdino. Bet ne tiek, kad 
liautųsi. Juolab kad ir Amelija jam atliepė su ne mažesne ais- 
tra. Jie bučiavosi kaip išprotėję, akimirksniu prasiveržė sle- 
piama baimė, neviltis ir geismas. 

Bet Dosonas visai galvos nepametė. Prisiminęs polici- 
ninkus, patruliuojančius paplūdimyje ir atidžiai stebinčius 
namą, jis paėmė Ameliją ant rankų ir nunešė į koridoriuką, 
kur jų negalėjo pamatyti. Pastatęs ant žemės ir atrėmęs į sie- 
ną, vėl puolė aistringai bučiuoti. 

Jį apėmęs pirmykštis poravimosi instinktas skatino visiš- 
kai užvaldyti. Jis akimirksniu nutraukė Amelijai per galvą 
marškinėlius. Matyt, jie buvo su liemenėle, nes jos krūtys liko 
nuogos. Dosonas suėmė jas į delnus ir gniaužydamas trynėsi 
lūpomis į spenelį, kol tas sukietėjo, o tada giliai įčiulpė. 

Amelija paskubom atsagstė jo kelnių praskiepą, pirštai rei- 
kliai gniaužė ir glamonėjo, kol pasiekė galiuką ir prispaudė 
nykščiu... 

— Jėzau, - dusdamas iš malonumo, jis kakta įsirėmė į sie- 
ną jai už peties, tvardydamasis, kad neužbaigtų. - Palauk. 
Palauk. 

Jos sijono audinys buvo toks lengvutis, kad pakišęs po juo 
rankas nė nepajuto. Jo pirštai nukeliavo po mezginiuotu kel- 
naičių krašteliu, kur jau buvo šilta ir drėgna. Dosonas pasku- 
bom jas numovė, kad galėtų laisvai mėgautis jos nuostabiu 
moteriškumu, šilkiniu odos glotnumu. 

Amelija stipriai spaudė jo pirštus prie savęs ir, dejuodama 
jo vardą, sušnibždėjo: 

— Smarkiau. 

Dosonas kilstelėjo ją, kad ji apsivytų kojomis jam šlaunis, 
ir smigo į ją, pasinėrė be atodairos. Būtų paskui atsiprašęs už 
tokį šiurkštumą, būtų stabtelėjęs jos viduje, kad juodu gautų 
laiko apsiprasti, įkvėpti oro. 

Bet Amelija užgulė jį, lūpomis ieškodama jo burnos ir trūk- 
čiojamai kalbėdama žodžius, liudijančius beribį geismą. 

Jis dulkino ją. Jis davė, ėmė, kiekviena savo glamone kal- 
bėjo tai, ko negalėjo pasakyti žodžiais, ką jautė jai nuo aki- 
mirkos, kai pamatė įeinančią į teismo salę. Jis žinojo, tą aki- 
mirką jau žinojo, kad jam tai bus ir palaima, ir pražūtis. 

Kad jai būtų patogiau, Dosonas pakeitė kampą ir tempą. 
Amelija įsikibo jam į plaukus ir spaudė jo dubenį sau prie 
šlaunų. O pajutęs jos besiartinančią kulminaciją, jis turėjo ją 
vėl ir vėl, ir vėl. 

Po akimirkos, kad ir nenoriai, Dosonas atsitraukė. Nusil- 
pusi Amelija nuslydo siena ir suknibo ant grindų. Jis priklau- 
pė prie jos ir apkabino. Spausdama pravertas lūpas prie jo 
kaklo, Amelija šnibždėjo jo vardą. Įkišo ranką jam po marš- 
kiniais ir pridėjo delną prie širdies. Tas gestas Dosoną sujau- 
dino labiau už bet kokius žodžius ir teikė intymumo daugiau 
net už karščiausią seksą. 

Dosonui buvo metas išeiti. 

Jis pasitraukė, užklojo nuogas Amelijos šlaunis sijonu ir 
padavė jai čia pat numestus jos marškinėlius. Tada atsistojo 
ir užsisagstė džinsus. Amelija liko sėdėti ant grindų, pakė- 
lusi į jį suglumusias akis ir droviai spausdama prie krūtinės 
marškinėlius. 

— Ką darai? 

- Išeinu. 

— Kodėl? 

Pajutęs nerimą jos balse, Dosonas vos neapsigalvojo. 

- Šito neturėjo nutikti, Amelija. 

— Ką čia kalbi? 

— Kąjau sakiau. Aš negaliu tavęs turėti. 

— Ką tik turėjai. 

— Juk supranti, apie ką aš. 

Stojusioje tyloje buvo girdėti, kaip ji nurijo seiles. 

- Žinau, kad manęs geidi. 

— Su kiekvienu nelemtu atodūsiu. 

— Tai kodėl taip darai? 

Dosonas pasitraukė prie svetainės durų. Tuoj išeis ir jos 
nebematys. 

— Jau turėjai vieną prakeiktą niekšą, vos nesugriovusį tau 
gyvenimo. Nenoriu, kad turėtum dar vieną tokį. 


Dvidešimt šeštas skyrius 


B pravėrė Hedlio palatos duris ir dirstelėjo vidun. 
Pacientas sėdėjo lovoje. Smakras apžėlęs žilstelėjusia barz- 
da, galva atremta į pagalves, bet veido spalva jau sveikesnė. 
Siurbčiojo kavą pro šiaudelį iš Evos laikomo puodelio. Kiek 
pakreipė galvą, susiraukė ir pasiskundė, kad šalta kaip numi- 
rėlio padai. 

— Džiaukis, kad bent gali nuryti, - priminė Eva, - ir pats 
kvėpuoti. Jei kulka būtų pažeidusį kitą slankstelį... 

— Geraijau, gerai, - atrėmė Hedlis. 

- Daraisi aikštingas, - ironizavo Dosonas. - Geras ženklas. 

Eva linksmai su juo pasisveikino, o Hedlis kiek santūriau. 
Apsikeitus mandagumo frazėmis „Ar gerai miegojai?“ ir pa- 
našiomis, Hedlis paklausė dėl Floros kapo: 

— Vos prieš kelias minutes kalbėjausi su Knucu. Kol kas 
nieko konkretaus. Užtikrinti ten apšvietimą vakar būtų bu- 
vęs košmariškas iššūkis. Todėl ekshumacija atidėta iki šian- 
dienos ryto. 

— Kaip manai, kiek dar reikės laukti žinių? 

— Sunku pasakyti. Kol nepradėjo kasti, nėra tikri, ką ten 
suras. Skubėti negalima, reikia būti atsargiems, kad nesuga- 
dintų ar nesunaikintų įkalčių. Svarbiausia nustatyti, ar seniai 
ji užkasta, o tada bus galima pasakyti, ar ji mirė nuo ligos, ar 
nuo ko kito. 

Pokalbio tema Evai buvo nemaloni. Ji pamėgino įpiršti 
Hedliui obuolių sulčių, bet tas pasišiaušė, tarytum būtų jam 
pasiūliusi išgerti maudos nuodų. Tada ji padėjo pakelį ant pa- 
dėklo ir pastūmė staliuką toliau nuo lovos. Vienas jo ratukas 
įstrigo vamzdelių raizgalynėje ant grindų. 

Dosonas parodė ranka žemyn. 

- Ar kas nors prižiūri, kuris kur prijungtas? 

— Labai tikiuosi, - burbtelėjo Hedlis. - Kad man neišsiurb- 
tų ir nepripumpuotų, ko nereikia. 

Eva išlaisvino ratuką ir perstūmė staliuką toliau nuo apa- 
ratų, monitorių ir lašelinės vamzdelių. Tada prisėdo ant lo- 
vos krašto ir pasiūlė Dosonui kėdę. 

- Ačiū, pastovėsiu. 

— Ar gerai jautiesi? - paklausė Hedlis. - Nenustygsti, tarsi 
su rakštim uodegoj. 

Beveik taip ir buvo. Kiaurą naktį negalėjo nurimti. Žinojo, 
kad užmigti nepavyks, bet grįžęs į viešbutį prigulė ir bandė 
bent pailsinti išvargusį kūną. 

Bet jau po dešimties minučių atsikėlė ir ėmė be tikslo suk- 
ti ratus po kambarį, stengdamasis negalvoti, kaip nuvylė ir 
įskaudino Ameliją, palikęs vieną. Jis darė jai paslaugą, bet 
kartu-ir pažemino. Ši mintis varė Dosoną iš proto. 

Hedlis nutraukė jo neramias mintis. 

— Nagi, klok. Kas nutiko? 

Eva uždėjo delną vyrui ant rankos. Tai buvo nebylus, bet 
įsakmus prašymas daugiau neklausinėti. Tada kreipėsi į Do- 
soną: 

— Regis, vakar ketinai užsukti pas Ameliją? 

- Taip. 

— Kaip ji laikosi? 

— Neblogai. Kankinasi dėl Džeremio. Norėjo viską sužino- 
ti, bet ir bijojo. 

— Tujai papasakojai? 

- Taip. 

- Ir apie tėvą? 

— Tai buvo sunkiausia. 

— Kaip ji reagavo? 

— Kaip ir tikėjausi. Sielojosi, kad jį taip kankino, bet pajuto 
palengvėjimą, sužinojusi, kad pats sau neatėmė gyvybės. 

Eva liūdnai pratarė: 

— O, varge, kiek tai vargšei jaunai moteriai teko patirti iš- 
bandymų. 

Tartum jis nežinotų. Tartum nebūtų bandęs, kaip koks kil- 
nus riteris, apsaugoti, kad nepatirtų jų dar daugiau. Dosonas 
nieko nepasakė, tik parodydamas, kad pritaria, gūžtelėjo pe- 
čiais. Amelijai likimas negailestingas. 

Duodama Dosonui laiko papasakoti daugiau (bet jis to ne- 
darė), Eva ėmė tvarkytis: tvarkingai sudėjo švarius rankšluos- 
čius, sanitarės paliktus prie kriauklės, pamerkė gėles, Hedliui 
atsiųstas iš darbovietės, perdėjo pluoštą ligoninės draudimo 
blankų. Savo elgesiu stengėsi rodyti, kad į pokalbį kištis ne- 
ketina, neva tai šiaip spontaniškas pasišnekučiavimas. 

Bet Dosono apgauti jai nepavyko. 

— Kaip laikosi berniukai? - pasiteiravo ji. 

— Gerai. Apie tėvą neklausinėjo. Kol kas. Kitaip ir negalė- 
tų būti. - Kad ir prastai nusiteikęs, Dosonas šyptelėjo lūpų 
kampučiu: - Daviau jiems biologijos pamoką, - ir papasakojo 
apie linksmą nutikimą su vaikais. 

Eva ir Hedlis juokėsi. 

— Po vakarienės Amelija leido jiems patiems pasiruošti 
ledų desertą. Buvo siaubinga. Viskas išterliota ledais ir ger- 
vuogių uogiene. Manau, ji sąmoningai leido jiems siausti, no- 
rėjo, kad būtų smagu. Žinoma, dėl to, kas... kas nutiko vakar. 

Valandėlę visi trys tylėjo, o paskui Eva ryžosi paklausti: 

— Ar paaiškinai jai, kodėl taip rizikavai, kad surastum Karlą 
ir Džeremį? 

— Kai ką. 

Eva ir Hedlis sukluso, laukdami išsamesnio atsakymo, bet 
Dosonas plačiau neaiškino. 

Eva nenusileido, nutaisė saldžią miną kaip iš sveikinimo 
atvirukų reklamos. 

— Amelija - puiki mama. 

Dosonas atsikrenkštė: 

— Taip, tiesa. 

— Be to, ji labai gero būdo. Aš jai be galo dėkinga, kad pasi- 
siūlė su manim čia pabūti tą pirmą naktį. 

— Taip, žinoma. 

— Kalbėjomės kaip dvi senos draugės. Nepagalvotum, kad 
tik ką susipažinom. 

- Išties... 

— Sakė, kad vaikai vis klausinėja apie mokyklą. Jie žino, 
kad po savaitės prasideda mokslo metai. Amelija neišmano, 
kaip jiems pasakyti, kad gal negalės lankyti mokyklos kaip 
kiti vaikai. Be to, jie nori gyventi name su kiemu, kad galėtų 
laikyti šunį. 

— Aš viską jau žinau, Eva! 

Apsižodžiavimas su Hedliu buvo įprastas dalykas, bet Evai 
Dosonas dar niekada nebuvo ištaręs aštresnio žodžio. Ap- 
stulbinta jo šiukštaus tono, ši staiga nutilo, bet Dosonas jau 
nepajėgė suvaldyti jį apėmusio pykčio, ir jis prasiveržė: 

- Žinau, kad padėtis kebli, kad jiems sunku, bet aš negaliu 
jiems padėti. Būtų negerai, jei bandyčiau. Mano kišimasis tik 
dar labiau apsunkintų jiems gyvenimą. 

— Amelija tavo pastangų tikrai nelaiko kišimusi. 

— Iš kur žinai? 

— Tu susukai jai galvą. - Matydama, kad Dosonas nustebo, 
Eva pridūrė: - Pati man sakė. Tai turėjo būti paslaptis, bet aš 
ją išdaviau. 

Dosono širdis suspurdėjo iš džiaugsmo, bet čia pat ją vėl 
suspaudė. 

— Malonu girdėti, bet niekas dėl to nesikeičia. Kai tokie rei- 
kalai... 

— Netrukus pasikeis... 

Išgirdęs Hedlio murmesį, Dosonas liovėsi karingai žings- 
niavęs. 

— Kodėl taip manai? 

Hedlis susižvelgė su Eva. 

— Gal ir išgerčiau tų sulčių, bet tik su ledu. Gal atneštum? 
Koridoriaus gale yra automatas. 

Eva sukryžiavo rankas ant krūtinės. 

— Nė velnio. Liksiu čia. Man irgi įdomu, kodėl taip sakai. 

Hedlis susiraukė, bet Eva nė nepajudėjo iš vietos, taip pa- 
rodydama, kad neketina nusileisti. Hedlis atsiduso ir pažvel- 
gė į Dosoną. 

— Mudu juk neinam jaunyn. 

— Turi galvoje save ir Karlą? 

Hedlis linktelėjo. 

- Iki šiol jis visada jausdavo (net jei taip ir nebūdavo), kad 
minam jam ant kulnų, ir pasipustydavo padus. Per vos kelias 
dienas atsidurdavo kitoje valstijoje. 

— Manai, dėl amžiaus jau nebėra toks greitas? 

— Iš esmės taip. Jam visada talkindavo ir saugodavo valka- 
tų ir nusikaltėlių gauja: ginklų ir narkotikų prekeiviai arba jį 
garbinantys banditėliai ir jo pamišėliškų dogmų sekėjai. Visi 
pasirengę vykdyti jo įsakymus. Dauguma iš jų buvo suimti ir 
ilgam pasodinti už grotų arba nužudyti saviškių, arba tiesiog 
pasimirė. Beje, surado vyruką, kuriam priklausė laivas. 

— „Ledinukas“? 

- Jis gyvena Kize. Tik jau neilgai. Ketvirtos stadijos plau- 
čių vėžys. Net ir žinodamas, kad nusibaigs cypėje, apie Karlą 
jis tyli. - Hedlis, įbedęs akis į savo dešinę ranką, gulinčią ant 
krūtinės, bandė pakrutinti pirštus. 

Dosonas jam priminė: 

— Daktaras buvo teisus. 

Hedlis burbtelėjo: 

— Kad įrodytų, koks protingas, vakar į nykštį suvarė man 
adatą. Kaip Dievą myliu, tokios naudojamos balnams siūti. 
Velnioniškai skaudėjo. 

Eva užvertė akis. 

— Tik bakstelėjo smeigtuku, o Hedlis užriaumojo taip, 
kad net Vašingtone buvo girdėti. Bet tiek jau to. Jis čia taip 
gudrauja, kad palikčiau jus vienu du, tik to nebus. Pasakok, 
Gari. 

Hedlis piktai pažvelgė į žmoną. 

— Reikalas tas, kad Karlas jau nebeturi savo ištikimų ger- 
bėjų komandos. Net ir Džeremio neliko. Karlas Vingertas — 
jau praeitis, kita era, istorija, kurią jau mažai kas prisimena. 
Jis troško liūdnai pagarsėti, kaip Bonė ir Klaidas, Osvaldas, 
Džimas Džonsas ar Deividas Korešas. Jam tokio lygio nepa- 
vyko pasiekti. Jis supranta, kad jau niekam neįdomus, ir dar 
labiau dėl to niršta. 

— Kaip manai, ko dabar imsis? - paklausė Dosonas. 

— Surežisuos impozantišką atsisveikinimo šou. Vis tiek 
jau nebeturi ko prarasti. Nebent tik savo perdėm išpūstą 
savimeilę. Jam nerūpi, kad žus. Jam svarbiausia, kad jį ilgai 
prisimintų. - Hedlis patylėjo ir tarė: - Knucas jau informavo 
Nacionalinio saugumo departamentą. 


—-— 


— Pone, ar galiu kuo padėti? 

Jaunutė daili seselė labai norėjo pagelbėti paliegusiam se- 
nukui. Ji vilkėjo ryškiai raudoną chalatėlį, ant kišenėlės prie 
krūtinės - Džordžijos universiteto emblema su urzgiančiu 
buldogu. 

Karlas, tarsi gėdydamasis savo plikės, užsimaukšlino ke- 
puraitę. O iš tikrųjų tempė snapelį žemyn, kad jo nepastebė- 
tų Dosonas Skotas, koridoriaus gale besikalbantis su patrau- 
klia vidutinio amžiaus moterim. Karlas spėjo, kad ji Hedlio 
žmona. 

Karlas atėjo į ligoninę apsižvalgyti. Įsidėmėti išplanavimą, 
pasižiūrėti, kur yra atsarginiai išėjimai ir priešgaisrinės si- 
gnalizacijos įrenginiai, sugalvoti, kaip prisikasti prie Hedlio 
ir pagaliau užbaigti jų mirtiną nesantaiką. 

Kad ir kaip stengėsi būti nepastebėtas, pirmasis, kurį pama- 
tė išėjęs iš lifto, buvo Dosonas Skotas. Jau ketino smukti atgal 
į lifto kabiną ir kuo greičiau dingti, bet čia pat apsigalvojo. 

Bernio juk nebėra. Nebent Dosonas labai įsižiūrėtų, bet ir 
tada vargu ar pažintų vyrą, vos prieš savaitę dar turėjusį jėgų 
skraidinti paplūdimyje aitvarą. Jo naujasis įvaizdis buvo toks 
tikroviškas, kad pats kone patikėjo esąs vėžiu sergantis paci- 
entas, kuriam daktarai nieko gero nežada. 

Maskuotė buvo nepriekaištinga. Vos metę žvilgsnį į tokį 
mirtiną ligonį, žmonės stengėsi į jį nežiūrėti. Vieni iš gailes- 
čio, kiti - gerbdami privatumą, bet dažniausiai dėl nepaaiški- 
namos baimės užsikrėsti. Šiaip ar taip, jo vengė. Taigi ligoni- 
nės aplinkoje jis pasidarė beveik nepastebimas. 

Karlas nedrąsiai nusišypsojo seselei. 

— Matyt, pasiklydau. Jau supratau, kad išėjau iš lifto vienu 
aukštu žemiau, negu reikėjo. Mano draugas ketvirtame. 

— Mūsų liftas gana greitas, - šypsodamasi mergina pauos- 
tė gėles, kurias atsinešė Karlas. - Esu tikra, gėlės jūsų draugą 
pradžiugins. 

Puokštę jis nusipirko pirmo aukšto vestibiulyje ir nusine- 
šė į vyrų tualetą. Iš ten išėjo su šešių šovinių revolveriu, pa- 
slėptu tarp gėlių kotų. Būtų pravertęs, jei paaiškėtų, kad jo 
maskuotė ne tokia jau ir klaidinanti. Smilių Karlas laikė ant 
gaiduko. 

— Man patinka jų spalvos, - tarstelėjo Karlas. 

- Labai gražios, - seselė patapšnojo jam per petį. - Viso 
labo. 

Jau ketino nueiti, bet Karlas jos paklausė: 

— Ar čia ne tas žurnalistas, kurį rodė per žinias? 

Mergina akimis nusekė Karlo žvilgsnį. 

— Dosonas Skotas, -— ir, pasilenkusi arčiau, pašnibždom 
pridūrė: - Visos mūsų seselės jį įsimylėjusios. 

Karlas atsikrenkštė: 

— Gal ir aš neatsilaikyčiau, jei būčiau jūsų metų. Na, ir, ži- 
noma, jei būčiau mergina. - Seselė nusijuokė, ir Karlas vėl 
paklausė: - Ką jis čia veikia? Žž 

- Girdėjot apie FTB agentą, kurį pašovė? Žinoma, girdėjot. 
Kas gi negirdėjo? Tai va: Dosonas Skotas - jo krikštasūnis. 

Kelias sekundes Karlas tarsi apmirė, o paskui širdis it pa- 
šėlusi ėmė daužytis krūtinėje. Štai kur šuo pakastas. Karlas 
seniai jautė, kad kažkas ne taip, tik nežinojo kas. Nuo pat 
tada, kai Dosonas Skotas apsigyveno Amelijos kaimynystėje, 
nuojauta jam šnibždėjo, kad Dosonas čia atsibeldė ne dėl ge- 
ros istorijos savo žurnalui. Še tau! Juk jiedu su Hedliu kone 
giminės! 

Teatrališkai šnibždėdamas, Karlas nusistebėjo: 

— Negali būti! 

Naivi sesutė Karlo vaidyba patikėjo ir džiaugsmingai įsi- 
traukė į pokalbį: 

— Man sakė, kad ponas Skotas važiavo iš paskos, kai krikš- 
tatėvį skubiai gabeno į priėmimo skyrių. Laukė iki vėlyvo va- 
karo, kol poną Hedlį išvežė iš operacinės. Iš pradžių maniau, 
kad liko čia iš mandagumo, nes buvo su ponu Hedliu, kai į jį 
šovė. Bet vakar vakare jis vėl atėjo ir užtruko jo palatoje ilgiau 
negu valandą. Kai išėjo, užsiminiau poniai Hedli, - tai ta mo- 
teris, su kuria jis dabar kalbasi, - kad gražu, jog taip rūpinasi. 
Tada ji man ir pasakė, koks juodu sieja ryšys. 

— Mat kaip. - Karlui pasirodė, kad Dosonas ir moteris kaž- 
ko ginčijasi. Kalbėjo ji, o Skotas vis purtė galvą. Tada moteris 
kilstelėjo ranką ir palietė jo skruostą. Skotas jos ranką pa- 
traukė nuo savo veido ir pabučiavo. 

Seselė svajingai pratarė: 

— Iškart matyti, kad jie artimi. 

— Taip, tiesa. Be jokios abejonės. Jai turbūt didelė paguo- 
da, kad ponas Skotas čia su jais. 

— Daugiau ji man nieko nesakė, bet neapsigaukite dėl jos 
išvaizdos. Ji plieninė moteriškė. Griežtai mus kontroliuoja, - 
sukikenusi pasakė mergina. - Prilipusi prie pono Hedlio taip, 
kad neatplėši. Išeina iš ligoninės tik nusiprausti ir persireng- 
ti. O kai išeina, ją lydi du asmens sargybiniai. Tarsi būtų ko- 
kia Dženifer Lopes ar panašiai. 

— Asmens sargybiniai? 

— Dėl visa ko. Jei į ją pasikėsintų tie, kurie bandė nužudyti 
jos vyrą. Bet čia dar ne viskas. Žudikai buvo tėvas ir sūnus. 
Sūnus vakar mirė. O štai ir liftas. Palaikysiu jums. 

Įėjęs į kabiną, Karlas ranka sugriebė sau už tarpkojo ir 
krūptelėjo. Seselė paklausė, kas jam. 

— Man vos prieš savaitę išoperavo prostatą. Toje vietoje vis 
dar tvinksi. 

Mergina užjaučiamai papūtė lūpytes: 

— Netrukus pasijusit geriau. 

Durims jau užsidarius, Karlas jai pamerkė. 

— Man jau geriau. Labai man padėjot. 

Kol Dosono nebuvo, viešbučio patarnautoja sutvarkė jo kam- 
barį. Išeidama ji visada atsukdavo oro kondicionierių, o Do- 
sonas grįžęs kaskart užsukdavo. 

Iš numerio baro jis išsiėmė keturis dolerius kainuojantį 
buteliuką vandens, iš kambarių tarnybos užsisakė sumušti- 
nį. Buvo išbrauktas iš juodojo Harietos sąrašo ir iškart pa- 
keltas į žvaigždes. Viešbučio administracija pranešė, kad vi- 
sas jo išlaidas padengs „NewsFront“. Vakar grįžęs į viešbutį 
kambaryje rado atšaldyto šampano. Kibirėlyje su ištirpusiais 
ledukais neatkimštas butelis putojančio gėrimo jau buvo pra- 
dėjęs šilti. 

CNN ir kiti didieji žiniasklaidos kanalai informavo apie 
dramatišką istoriją, nutikusią sukiužusioje trobelėje pelkės 
pakraštyje. Dosonui kol kas sekėsi išvengti reporterių. Šįryt 
savo numeryje jis išjungė laidinį telefoną, nes komutatoriaus 
operatorė, ignoruodama jo prašymą, vis tiek sujungdavo su 
reporteriais, meldžiančiais pasakyti bent kelis žodžius. 

Harieta apie šią istoriją sužinojo Dosonui keltu plaukiant 
į Sent Neldą. Kaip tik tada jo atsarginis mobilusis - įsigytas 
prekybos centre - net įkaito nuo žinučių. Dosonas jau gailė- 
josi davęs jai savo naująjį numerį ir perskaitė jos žinutes tik 

sugrįžęs į Savaną. Kelios pirmosios buvo džiugios, o gautose 
per naktį buvo dar daugiau euforijos. 

Dosonas metė žvilgsnį į nešiojamąjį kompiuterį ant komo- 
dos. Vakar vakarą grįžęs iš Amelijos į savo tylų kambarį jis ke- 
tino rašyti. Jam visada geriausiai sekdavosi, kai atsivėrusios 
sielos žaizdos dar skausmingai pulsuodavo. Štai todėl jis savo 
amatą ir mylėjo, ir jo nekentė. 

Dar niekada Dosono sieloje nesiautė tokia jausmų audra 
kaip vakar. Žinoma, būtų buvę idealu, jeigu įspūdžius ir tai, 
ką pajuto Džeremiui Vesonui, dabar pat įamžintų standžia- 
jame diske. Jis net įsijungė kompiuterį ir padėjo rankas ant 
klaviatūros, tikėdamasis, kad įprasti veiksmai duos impulsą 
rastis žodžiams. 

Bet nepajėgė parašyti nė žodelio. Nesugalvojo nė sakinio 
ar frazės, kuri nesubanalintų jo pačių giliausių, sielą virpi- 
nančių jausmų. Ir suprato, kad nebesugalvos. 

Prisėdo ant lovos krašto ir prisivertė paskambinti Harie- 
tai. Reikia ją įspėti, kad tuščiai nelauktų. 

Ji atsiliepė jau po pirmo signalo. 

— O Dieve, Dosonai! - kone išklykė jo vardą. 

— Sveika, Harieta. 

— Mane užgriuvo orgazmų lavina. 

— Sveikinu. Spėju, pirmas kartas. 

— Pirmyn, nesivaržyk. Įžeidinėk, kaip pratęs. Tau atleista. 
Ir už visus kitus bjaurius dalykus, kurių man esi prikalbėjęs. 
Klausyk, kaip tau vis dėlto pavyko juos susekti, jei net FTB 
nesugebėjo? Glenda padėjo? Ar ji tau padėjo surasti tą trobe- 
lę? Ničnieko man nesako, bet įtariu, kad be jos čia neapsieita. 
Atspėjau? 

— Aš straipsnio nerašysiu. 

Net ir sprogus žvaigždei neatsirastų tokio vakuumo kaip 
toji telefono linijoje staiga stojusi tyla. Pagaliau Harieta ry- 
žosi ją nutraukti. 

— Ne laikas kvailiems balandžio pirmosios pokštams, Do- 
sonai. 

- Aš ir nejuokauju. Tiesiog negaliu parašyti to straipsnio. 

— Ką čia kalbi? Tu tą istoriją išgyvenai. Tu - jos dalis. 

— Todėl ir nenoriu rašyti. Todėl ir negaliu. 

— Gerai, pasistengsiu suprasti. Kodėl negali? 

— Pernelyg įsitraukiau. 

— Tu visada įsitrauki. Varai mus visus iš proto, viską per- 
leisdamas per asmeninę prizmę. Net nesiimi rašyti, jei istori- 
ja tavęs asmeniškai nejaudina. 

— Šįkart viskas kitaip. 

— Kas? 

— Kitaip, ir tiek. 

— Man to negana. Kas yra kitaip? 

— Ant mano rankų mirė žmogus, Harieta. 

Šioji akimirką atlyžo, bet neilgam. Nutaisiusi švelnesnį 
toną, ji bandė kalbinti vėl: 

— Suprantu, kad buvo siaubinga. - Dosonas įsivaizdavo, 
kaip ji glosto katę, prieš tai apšaukusi už tai, kad iškosėjo 
plaukų sąvėlas. - Juk ne kartą esi rašęs apie mirusius nuo 
sužeidimų kareivius ir net ėmęs interviu likus kelioms valan- 
doms iki jų žūties. 

— Bet nežiūrėjau jiems į akis gyvybei apleidžiant kūną. — 
Akimirksniu grįžo vaizdas, kaip Džeremis laikosi įsitvėręs jo 
marškinių apykaklės. Dosonas kuo stipriau užsimerkė, kad 
atsiribotų nuo skausmingo prisiminimo. Atsirėmė alkūne į 
kelį ir susiėmė už kaktos. - Klausyk, aš ir nesitikiu, kad su- 
prasi, bet šįkart tikrai viskas kitaip. 

— Tada laikyk tai ypatinga galimybe. Proga įrodyti stipry- 
bę. Tau teko patirti siaubingų išbandymų, bet tu atsitiesei ir 
nuo šiol tavo gyvenimas bus kitoks. Pasidalyk savo patirtimi 
su skaitytojais, - Harietos tonas įgavo motinišką skambesį. 
Žinau, tau buvo didelis sukrėtimas, bet susiimk. Aš tvirtai tikiu, 
kad ši drama tik padarys tave stipresnį. 

— Neturiu jokio noro šia patirtim dalytis. | 

— Nesakau, kad dabar pat. Viskas dar pernelyg šviežia. Ke- 
lias dienas pailsėk. Nusiramink. Lauksiu tiek, kiek reikės. - 

Greitai bėgo sekundės. - Tarkim, jei gaučiau užbaigtą straips- 
nį spalio pabaigoje, įdėčiau į... 

— Straipsnio nebus, Harieta. Nei spalį, nei kada nors. Bent 
jau aš jo tikrai nerašysiu. Jei taip nori, pasiųsk ką nors kitą... 

— Kitas jo neparašys. 

— Ką gi, tada tau velnioniškai nepasisekė. 

Dosonas išgirdo, kaip brangakmeniais nusagstyti jos skai- 
tymo akiniai barkštelėjo į odinį biuvarą. Harieta neteko amo. 

— Dosonai, už ką tu man taip? 

— Tau? 

— Taip liguistai keršiji už tai, kad ne tave, o mane paaukš- 
tino? 

Dosonas nusijuokė. 

— Per gerai apie save manai. Tu čia niekuo dėta. 

- Aišku, supratau. Bandai išsiderėti daugiau pinigėlių. Ką 
gi, teisinga. Manau, pavyks įkalbėti vadovybę, kad skirtų tau 
premiją. Garantuoti negaliu, bet pamėginsiu. Užtat ką galiu 
garantuoti, tą galiu. Tavo straipsnis bus ant viršelio. 

— Straipsnio nebus. 

— Tada nuo šiol tu iš manęs darbo nesulauksi. 

— Ir nereikės rašyti apie aklųjų skrydžius oro balionu? 

- Gali rašyti apie ką tik širdis geidžia, man dėl to tik len- 
gviau. O mainais noriu gauti nuo pusketvirto iki keturių 
tūkstančių žodžių tekstą. 

— Gausi šešis. 

- Šešis tūkstančius? 

- Šešis žodžius. Ar. Tu. Nori. Kad. Grąžinčiau. Šampaną? 

Harieta išjungė telefoną. Ir pačiu laiku, nes patarnautojas 
atnešė sumuštinį. Bet, kai Dosonas atidarė duris, išvydo ne 
lauktąjį sumuštinį su kepta jautiena. 


Dvidešimt septintas skyrius 


— Dries tave jau apsikvailinau, - tarstelėjo Amelija, - ne- 
norėčiau apsikvailinti dar ir jiems matant, - tarė ji ir galva 
parodė į šoną. 

Dosonas išėjo į koridorių. Kiek tolėliau pro atviras lifto du- 
ris juos stebėjo du uniformuoti pareigūnai. Tada vėl pažvelgė 
į Ameliją. 

— Kas atsitiko? 

— Nieko. Pakviesk vidun. 

Dosonas pasitraukė į šalį. Amelija šūktelėjo „ačiū“ agen- 
tams, užsispyrusiems ją lydėti, kai pareiškė vykstanti į Sa- 
vaną. Uždariusi duris ir užstūmusi sklendę, ji pasisuko į Do- 
soną. 

— Kai pabeldei, maniau, kad kambarių tarnyba. 

— Nusivylei? 

— Nustebau. O kur Hanteris ir Grantas? 

- Liko paplūdimio name. Jie gerose rankose. Labai susi- 
draugavo su mus saugančia pareigūne. 

Čia pokalbis nutrūko. Amelija žengė kelis žingsnius ir ap- 
sidairė. Pastebėjusi kibirėlį su šampanu, paklausė: 

— Kokia proga? 

Visiškai sutrikęs, Dosonas išlemeno: 

— Amelija, ką čia veiki? 

- Turbūt pasielgiau netaktiškai, prieš tai nepaskambinusi, 
bet... 

— Velniop tą taktą, - Dosonas susierzino. - Ko tu išvis čia 
atėjai? Maniau, kas jau kas, o tu po vakarykščio tikrai nepa- 
norėsi manęs matyti. 

Jiedu stovėjo įsmeigę vienas į kitą akis, buvo justi, kad dar 
neatsigavo nuo audringo meilės akto: geismas, siautulingas 
suartėjimas, jos rankos, jo lūpos, uraganinis seksas ir kartu 
pasiekta kulminacijos ekstazė. 

Dosonas staiga susirūpinęs paklausė: 

— Ar aš tau suteikiau skausmo? 

— Ne. 

— Tada gerai. Buvau nelabai... 

— Santūrus? Ir kas? Aš irgi. 

— Norėjau pasakyti, nelabai švelnus. 

— Tikrai gražesnis žodis. Na, bet tu juk rašytojas. 

Pokalbis ir vėl nutrūko. 

Dosonas pasuko galvą, kad nereikėtų į ją žiūrėti. 

- Jei baiminiesi, kad gal pastojai, nuraminsiu. Kai buvau 
dvidešimt dvejų, man atliko vazektomiją. 

Jo žodžiai buvo tokie nederami, kad Amelija neteko amo, 
bet vis dėlto paklausė: 

— Dvidešimt dvejų? Buvai gerokai per jaunas priimti tokį 
sprendimą. 

— Aš nesigailiu. 

— Vadinasi, nusprendei teisingai. 

Dosonas vėl metė žvilgsnį į Ameliją. Atrodė, jį suerzino, 
kad Amelija nepanoro aiškintis daugiau, taip atimdama iš jo 
galimybę pagrįsti savo poelgį. 

— Dar neatsakei, kodėl tu čia. 

— Turi man paaiškinti, kaip suprasti žodžius, kuriuos va- 
kar pasakei išeidamas. 

Dosonas ilgai į ją žiūrėjo, o paskui iš lėto palingavo galva. 

— Na, žinoma. Kito ryto sindromas. Moterims būdingas. 
Atvirai kalbant, tokio banalumo iš tavęs nesitikėjau. 

Amelija užsiplieskė: 

— O aš nesitikėjau, kad elgsies kaip šūdžius! 

Dosonas dėl tokio epiteto nesiginčijo, nes ir sau pripažino: 
taip, elgėsi kaip šūdžius. Nesmagiai jausdamasis ir dėl savęs, 
ir dėljos, pasitrynė sprandą. Bet, kai ranką nuleido prie šono, 
veide atsirado nuolanki išraiška. 

— Nori, kad pasakyčiau, kaip man buvo gera? Jėzau, Ameli- 
ja, negi tau neaišku? Negi dar reikia sakyti? 

— Tai ko tada pabėgai? 

— Juk pasakiau, kodėl. 

— Tu tik pasiteisinai, o tikrosios priežasties neatskleidei. 

— Kitaip tariant, aš melagis. 

— Būk geras, nesikabinėk prie žodžių, vis tiek pokalbio apie 
problemas neišvengsi. 

— Tai aš turiu problemų? 

— Pats taip sakei! 

— Gerai, sakiau, - tokiu pat tonu atrėžė jai Dosonas. - Sa- 
kiau. Todėl verčiau paklausyk įspėjimo ir laikykis nuo manęs 
atokiau. 

— Kodėl, Dosonai? Kodėl sakai, kad trokšti manęs kaip oro, 
o paskui atstumi? Aš noriu žinoti. Kodėl? 

— Todėl, kad dėl Džeremio tu ir vaikai išgyvenot pragarą. 
Nė už ką neleisiu, kad kentėtumėt. 

— Dabar jau manau, kad Džeremiui nebuvo potrauminio 
streso. 

— Gal ir nebuvo, bet aš savo košmarų neišsigalvojau. 

— Noriu tau padėti. 

— Ačiū, bet aš nenoriu. 

— Gal palik man spręsti? 

— Ne. 

Amelija nutilo, kad atgautų kvapą. Susivaldžiusi ji paste- 
bėjo, kad Dosonas atkakliai stengiasi į ją nežiūrėti. 

— Košmarai - ne priežastis, tiesa? Tik dar vienas preteks- 
tas. Kaip ir tos kalbos apie vienišių. 

- Vienišių? 

— Hedlis sakė, kad tu... 

- Šit kaip? Hedlis sakė. Kalbėjaisi apie mane su Hedliu? 

- Įsikalei į galvą, kad tu vienišius, nors tai prieštarauja 
tavo prigimčiai. 

— Tikrai? Tai Hedlis jau mano prigimties ekspertas? 

— Manau, jo žodžiuose yra tiesos. 

- Tikrai? 

— Kad ir tas sprendimas dėl vazektomijos, kai buvai vos 
dvidešimt dvejų. 

- Čia nėra jokio ryšio su tuo, apie ką dabar kalbame. 

— Dar ir kaip yra. 

- Klysti. 

— Neklystu. Jei Hedlio žodžiuose nebūtų buvę tiesos, taip 
neprotestuotum. 

Kunkuliuodamas iš pykčio, Dosonas atsuko jai nugarą ir 
sumurmėjo. 

— Kaip tavo straipsnis? 

Jis staiga atsisuko į Ameliją. 

— Kas? 

— Dar vienas iš tavo pasiteisinimų - neva padarytum bet 
ką, kad gautum gerą istoriją. Visa kita nesvarbu. Net rizikuo- 
tum gyvybe, manydamas, kad užčiuopei siūlo galą... - Ameli- 
ja mostelėjo į jo nešiojamąjį kompiuterį. - Kur tas straipsnis? 

— Dar neparašiau. 

— Ar bent pradėjai? 

— Ne. 

— Kodėl? 

— Dar neturiu plano. Nenusprendžiau, ką noriu pabrėžti. 
Be to, straipsnio negalima užbaigti sakiniais apie mirštan- 
tį Džeremį. Istorija nesibaigė, kol nesučiuptas arba nežuvo 
Karlas. 

— To ir lauki? 

— Taip. Tik dėl to aš dar čia. 

— Tiek ilgai čia užsibuvai tik dėl medžiagos straipsniui? 

- Taip. 

— Draugystė su manim, su mano vaikais — tik dėl šio vieno 
tikslo? 

— Nori tiesos? 

— Tiks ir „taip“ arba „ne“. 

— Neversk manęs tave skaudinti ar įžeisti. 

- Aišku. Tavo atsakymas - taip. 

Dosonas tylėjo. 

— Taigi veikei kryptingai. Mes buvom reikalingi ne tau, o 
tavo straipsniui. 

Padvejojęs Dosonas kartą linktelėjo galva. 

Amelija atlaikė į ją įremtą Dosono žvilgsnį, o paskui švel- 
niai pratarė: 

— Tu meluoji, Dosonai. 

— Jau ne pirmą kartą mane tuo kaltini. 

— O tu atkakliai neigi. Bet nepriversi manęs tuo patikėti. 

— Tikrai? Kertu, kad pavyks. Tau įdomu, ko dar galiu grieb- 
tis dėl geros istorijos? Aš tau pasakysiu, bet gal tu pirmiau 
prisėsk. 

Amelija žingtelėjo atgal ir atsisėdo. 

Piktai ir nervingai gestikuliuodamas, Dosonas žingsniavo 
pirmyn atgal. 

- Afganistane man pavyko surinkti neblogos medžiagos. 
Rezonansinių istorijų, apie kurias plačiai kalbėjo. Bet man to 
buvo negana. Norėjau daugiau. Ko nors tikrai sukrečiančio. 
Man pavyko įkalbėti porą aukšto rango karininkų, kad leistų 
nuvykti į karinę bazę prie Pakistano sienos. Amžina tamsa 
nuo saulės laidos iki aušros. Jokių šviesų. Kad nueitų iš pas- 
tato į pastatą, bazės gyventojai pasišviečia raudonais žibintu- 
vėliais. Niūri vieta. Kovinė parengtis - kiaurą parą, septynias 
dienas per savaitę. Bazėje buvo dislokuotas būrys, veikiantis 
kaip atskiras padalinys. Jo nariai beveik nebendravo su kitais 
kariškiais. Kieti vyrukai. Nedideli, liesi, bet raumeningi ir iš- 
tvermingi. Kai nedalyvaudavo operacijose, treniruodavosi, 
imdavosi vienas su kitu. Labai daug dėmesio skyrė fizinei ir 
kovinei parengčiai, viską darė sutartinai - puikiai paruoštų 
kovotojų šutvė. Kaip tik tokių ir reikėjo mano straipsniui. 
Norėjau su jais gyventi, pažinti juos ir sužinoti, kas dedasi jų 


Riba + 371 


galvose. Kodėl jie tokie geri kareiviai? Ar jie patriotai? O gal 
tik žaliūkai, ieškantys progos pasišvaistyti ginklais. Gerai tai 
ar blogai? Tai reikėjo išsiaiškinti. 

Jie mane mėgo, bet niekaip negalėjo suprasti, ko ten at- 
sibeldžiau. Juk galėjau būti kur kas malonesnėje pasaulio 
vietoje, kur netrūksta moterų, alkoholio, kino teatrų, barų, 
kur gyvenimas puikus. Jiems darė įspūdį, kad aukoju patogų 
gyvenimą dėl straipsnio, kurį ketinu parašyti. Kartu su jais 
miegodavom kareivinėse, šnekėdavomės, lošdavom pokerį. 
Jų operacijose negalėjau dalyvauti, nes ten reikėdavo suras- 
ti priešo taikinius ir juos sunaikinti. Kartais jie išvykdavo iš 
bazės net kelioms dienoms. Grįždavo purvini, išvargę, pa- 
siilgę karšto maisto, bet visada pakiliai nusiteikę. Misija at- 
likta. Pasaulyje vienu teroristu mažiau. Jie kalbėdavo. Daug 
kalbėdavo. Nekantraudavo man papasakoti apie paskutinį 
susirėmimą. Pertraukdami vienas kitą, sakydavo: „Įsidėmėk, 
Dosonai“, „Aš tau garantuoju“, „Netikėk tom jo nesąmonėm. 
Nori sužinot, kaip buvo iš tikrųjų, klausk manęs. Aš pelniau 
jų pasitikėjimą. Jie man noriai atviravo. 

Dosonas liovėsi žingsniavęs ir prisėdo ant lovos galo prie- 
šais Ameliją. 

— Gegužę jie vėl išvyko į operaciją, bet užtruko ilgiau nei 
paprastai. Karininkai man nieko neaiškino, bet aš to ir ne- 
sitikėjau. Žinoma, operacija buvo slapta. Vis dėlto šįkart, be 
įprasto slaptumo, dar jautėsi įtampa. Kaip vėliau sužinojau, 
ne be priežasties. Sudužo amerikiečių sraigtasparnis. Du pi- 
lotai buvo sužeisti, bet išgyveno. Toje zonoje buvo didelis 
sujudimas, vyko aktyvūs koviniai veiksmai, todėl nebuvo ga- 
limybės čia pat imtis gelbėjimo operacijos. 

Sraigtasparnis sudužo netoli nuo vieno kaimelio, įsikūru- 
sio kalno šlaite. Žmonės ten gyvena tiesiog urvuose. Vieti- 
nius sieja stiprūs gentiniai ryšiai, jie tvirtai laikosi tradicijų, 
labai religingi ir gyvena atsiskyrę nuo viso pasaulio. Vis dėlto 
kaimiečiai priglaudė tuodu pilotus. Maniškis būrys buvo ten 
išsiųstas užtikrinti jiems apsaugą, kol bus suplanuota gelbė- 

jimo operacija. Bet apie pilotus sužinojo Talibanui priklau- 
santys afganų maištininkai. Jie atsibeldė į kaimelį dar prieš 
atvykstant mano būriui. Abiems pilotams surengė egzekuci- 
ją, o tada ėmėsi bausti kaimelio gyventojus už tai, kad bandė 
sužeistiesiems padėti. 

Diena iš dienos būrys, užėmęs pozicijas žemesniame 
plokščiakalnyje, įnirtingai puldinėjo maištininkus, bet tie 
buvo gerai įsitvirtinę. O jei ir išlįsdavo iš priedangos, tai tik 
tam, kad nužudytų kokį civilį. Mūsų vaikinai niekuo nega- 
lėjo padėti, tik bejėgiškai žiūrėti. Žudydavo po vieną, o kar- 
tais - po du ar tris žmones. Pasisekė tiems, kuriuos nušau- 
davo. Kitiems neleisdavo numirti taip greitai. Tarp jų buvo 
senukų, vaikų, moterų, kurias... - Dosonas atsikrenkštė. - 
Trūksta žodžių apsakyti, ką su jais išdarinėjo. Mūsų vaikinai 
pagaliau sulaukė pagalbos iš oro ir šturmavo maištininkų 
įtvirtinimus, bet susirėmimas buvo itin nuožmus ir kru- 
vinas. Kelis priešus jie nušovė, bet daugelis pabėgo. Jiems 
išsinešdinus, mūsiškiai kaimelyje rado neapsakomai baisių 
skerdynių vaizdą. 

Dosonas plačiai pražergė kelius ir įsmeigė žvilgsnį į gan 
praktišką, bet bjaurų kilimą sau po kojomis. 

- Į bazę būrys sugrįžo gerokai praretėjęs. Nuostoliai buvo 
dideli. Šeši žuvo, penki sunkiai sužeisti. Sužeistuosius sraig- 
tasparniu išgabeno į Bagramą. Vienas pakeliui mirė. Likę 
gyvi būrio vyrai labai krimtosi. Kareivinėse tvyrojo slogi 
nuotaika. Entuziastų nebeliko. Jie nebejuokavo, nežarstė 
vienas kitam kritikos, nesikumščiavo. Kalbėjo tik jei būda- 
vo reikalas. Vengdavo pažvelgti vienas kitam į akis. Vaikinai 
pirmą kartą savo akimis pamatė tokius baisumus, juos tai 
sukrėtė. Ši istorija turėjo būti mano straipsnio pagrindas. 
Kas nutinka kariui, kai karas iš tauraus virsta laukiniu žiau- 
rumu? Ne itin originali tema, bet ketinau ją pateikti kiek 
kitu kampu. Jei tik man pavyks juos prakalbinti ir papasa- 
koti apie tai, ką patyrė... 

Dosonas neatitraukė akių nuo grindų. 

— Palengva, atsargiai paraginti, keli iš jų ėmė man atsiverti. 
Papasakojo, kad kai kuriais kaimelio gyventojais naudotasi 
kaip gyvais skydais. Jiems buvo nepakeliama mintis, kad tai 
jų kulkos suvarpė močiutes, berniukus, paaugles mergaites ir 
besilaukiančias moteris. 

Dosonas nutilo, ir Amelija pagalvojo, kad jis baigė pasako- 
ti. Kai prabilo vėl, jo balsas buvo kimus ir trūkčiojo. 

— Vienas vaikinas, kurį tikėjausi pakalbinti, buvo kapra- 
las Hokinsas. Išvaizdus jaunas ūkininkas iš Šiaurės Dakotos. 
Protingas, lyderis iš prigimties. Su visais draugavo. Per tą 
operaciją negavo nė įbrėžimo. Guodė tuos, kurie neteko ypač 
artimo draugo. Rašė žuvusiųjų giminėms laiškus, pabrėžda- 
mas kritusiųjų parodytą drąsą. Vieną rytą po pusryčių ėjau 
atgal į kareivines. Hokinsas sėdėjo ant kalvos, nugara į kal- 
nus, jie dunksojo už maždaug trijų kilometrų. Saulė buvo ką 
tik iškopusi virš jų viršūnių. Mačiau tik jo siluetą, turėjau 
prisidengti akis, kad pamatyčiau, kas mane šaukia. Jis šūk- 
telėjo, kad užkopčiau pas jį, jei noriu išgirsti istoriją. Pradė- 
jau lipti, bet šlaitas buvo iš biraus smėlio ir akmenų... turbūt 
nykiausias kraštas planetoje, Dievo užmirštas ir be gyvybės. 
Kopti buvo labai sunku. Vos kiek pasistūmėjęs, šliuoždavau 
atgal. Hokinsas juokėsi ir šaipėsi iš manęs, ragindamas pa- 
skubėti. 

Dosonas įspraudė sunertas rankas tarp kelių ir ėmėsi tyri- 
nėti krumplius. 

— Galų gale užsiropščiau. Saulė akino, prakaitas graužė 
akis. Prisidengiau jas, kad įžiūrėčiau Hokinsą. Jis man plačiai 
nusišypsojo. „Tau reikia istorijos, Dosonai?“ O aš jam: „Tam 
aš čia ir esu.“ Dievaži, įsivaizduoju, kaip aš tada kvailai šyp- 
sojausi. Prakaitas varvėjo per akis, o aš mintyse prašiau Ho- 
kinso, kad duotų man laiko išsiimti nešiojamąjį kompiuterį ir 
bloknotą su pieštuku. 

Dosonas įsirėmė alkūnėmis į kelius ir įspaudė nykščius į 
akiduobes. 


— Hokinsas apžiojo pistoletą ir nuspaudė gaiduką. 

Amelijai pagailo Dosono, ji sėdėjo nejudėdama, kol jis pa- 
traukė rankas nuo veido ir pažvelgė į ją. Jo suspaustos lūpos 
buvo kupinos kartėlio. 

— Taip aš gavau istoriją. 

Amelija tyliai pratarė: 

— Ir košmarą. 

— Paskutinis dalykas, kurį girdžiu prieš surikdamas, šūvio 
garsas. 

Amelija liūdnai sušnibždėjo jo vardą. 

— Nereikia manęs gailėti. 

Ji atsistojo nuo kėdės ir priėjo prie Dosono. 

— Tuir vėl mane atstumi. Ar bandai tai padaryti. - Priėjusi 
arčiau, paglostė jam skruostą. 

Dosonas nusuko galvą šalin, kad Amelija jo neliestų. 

- Žinoma, ačiū tau, bet pasidulkinimas iš gailesčio nuo 
košmarų manęs neišgydys. 

— Vėl atstumi, šįkart jau tikrai šiurkščiai. - Amelija atsisto- 
jo tarp plačiai išžergtų jo kojų. - Ir vis dėlto nepakankamai, 
Dosonai. Aš vis dar čia. 

Dosonas suėmė ją už klubų, tarsi ketindamas jėga nustum- 
ti šalin, bet pirštai prieš jo valią smigo giliau, ir jis sugriebė ją 
dar tvirčiau. Dar po akimirkos jis palenkė galvą ir įsikniaubė 
jai į pilvą. 

— Taip, tu čia. 

Spausdama prie savęs jo galvą, Amelija panėrė pirštus į jo 
plaukus. 

- Ačiū, kad papasakojai. 

Dosonas pakėlė į ją akis. 

— Tu man dėkoji? 

— Kas dar girdėjo tą istoriją? 

— Niekas. 

— O Hedlis? 

— Sakau, niekas. 

— Bet man papasakojai. Dėl to jaučiuosi ypatinga. 

— Tu ir šiaip jau ypatinga, - burbtelėjo Dosonas. 


Riba + 375 


— Nebandyk manęs vėl atstumti. 

Dosonas pasitrynė veidu į jos krūtis. 

— Dievas regi, aš to nenoriu. 

Amelija kilstelėjo jam galvą. 

— Kam tada taip darai? Sakyk tikrąją priežastį. 

Dosonui dar nespėjus atsakyti, pasigirdo beldimas į duris. 

Amelija metė žvilgsnį į jų pusę. 

— Turbūt kambarių tarnyba. 

— Jau seniai laikas. 

Pabeldė dar kartą. 

— Pone Skotai? 

Amelija atsiduso. 

— Velnioniškai ne laiku, bet vargu ar jis nueis. 

Dosonas jau ėmė stotis, bet Amelija jį sustabdė. Per trum- 
pą koridoriuką nuėjo prie durų, atstūmė skląstį ir atidarė. 
Kadangi tikėjosi pamatyti kambarių tarnybos padavėją su 
padėklu rankose, sutriko, išvydusi keistos išvaizdos vyriškį 
su apvytusių gėlių puokšte. 

Vyras nušveitė gėles ant grindų, rankoje liko tik pistoletas. 
Įrėmė jai ginklą į šonkaulius ir stumtelėjo į kambario gilumą. 

Amelija šūktelėjo. Dosonas akimirksniu pašoko nuo lovos, 
bet sustojo kaip įbestas: Karlas iš nugaros apglėbė Ameliją 
per kaklą ir pistoleto vamzdį įrėmė jai į smilkinį. 

— Na, kaip jums? Smagu vėl susitikti su bičiuliais iš paplū- 
dimio. 

Dosonas nuleido rankas prie šonų, suspaudė į kumštį ir 
skiemenuodamas žodžius ištarė: 

— Paleisk ją. 

— Dar ko! Kurių galų? 

— Jei nuskriausi ją, aš tave nudobsiu. 

— Tu susipainiojai. Tai aš tave nudobsiu. 

Karlas patraukė pistoletą nuo Amelijos ir nutaikė į Dosoną. 


Dvidešimt aštuntas skyrius 


— Diandien jau baigiu. Prieš perduodama pamainą, dar no- 
rėjau paklausti, gal jums ko reikia. 

Ši sesutė buvo viena Hedlio numylėtinių, bet vis tiek atsa- 
kė jai burbtelėjimu: 

— Nebent sūrainio su keptomis bulvytėmis. 

— Neprašykit to, kas uždrausta. Jums vis dar reikia laikytis 
griežtos dietos. 

— Jis tai puikiai žino, - mestelėjo Eva, vartydama žurna- 
lą. - Tiesiog išsidirbinėja. 

- Gal tiktų stiklinė nugriebto pieno? - paklausė seselė, 
segdama spaudimo aparato rankovę. 

— Gal stiklą burbono? 

Seselė pliaukštelėjo jam per ranką. 

— Kraujospūdis truputį nukrito. Puiku. - Pažymėjusi duo- 
menis kortelėje, ji paklausė Evos, ar toji ir vėl liks palatoje per 
naktį. - Ta sulankstoma lovelė turbūt nepatogi? 

— Lovelė - dar pusė bėdos. Užtat pacientas - tikra rakštis. 

- Jau gana apie mane kalbėti taip, tarsi manęs čia nebūtų. 

Seselė tyliai pakrizeno. 

- Žinau, koks jis būna bambeklis. Jūsų auksinė kantrybė, 
kad liekat prie jo budėti, ponia Hedli. Turbūt šįryt smarkiai 
žagsėjot. 

- Žagsėjau? Kodėl? 

- Labai jus gyriau. 

— Kam? 

— Tokiam pasiligojusiam senukui prie lifto. Jis matė jus su 
ponu Skotu ir atpažino jį. Prisipažįstu, kiek paliežuvavom. 
Papasakojau jam, kad poną Skotą pažįstat nuo vaikystės, 
kad jis jūsų krikštasūnis, bet daugiausia kalbėjomės apie jus. 
Sakiau, kad beveik nesitraukiat nuo pono Hedlio. Kaip ir vi- 
siems, jam tai padarė įspūdį, - seselė dar kartą pataisė He- 
dliui lašelinę. - Na, gal apsigalvojot dėl pieno? 

— Ne, dėkui. 

— Tada jau eisiu. Ilsėkitės. Iki rytojaus. 

Kai seselė uždarė paskui save duris, Eva tarstelėjo: 

— Miela mergina. 

— Gal... - Hedlis giliau įspaudė galvą į pagalvę ir užsimerkė. 
Jautėsi pavargęs labiau, nei galėtum pamanyti. Kiek anks- 
čiau buvo užsukęs fizioterapeutas ir tiesiog iškankino, žars- 
tydamas sąmojį ir juokelius. Po ketvirtį valandos trukusios 
procedūros Hedlio rankos ėmė dilgčioti. Žinoma, palengvė- 
jimas, bet... 

Tarsi skaitydama jo mintis, Eva pasakė: 

— Turėtum daryti pratimus, kuriuos tau parodė fiziotera- 
peutas. 

— Leisk bent dešimt minučių pailsėti. 

— Gari... 

— Eva, nepradėk man komanduoti, net jei ir esi šio aukšto 
numylėtinė. 

- Išties, atrodo, turiu gerbėjų. 

— Tu apie tą senelioką? Kam tau? Vieną senį jau turi. 

Eva atsiduso. 

— Teisybė. Kaipgi aš be tavęs? Be to, man pasirodė, kad se- 
neliokas domėjosi Dosonu ne mažiau nei manimi. 

Hedlis jau ketino pažerti sąmojo, bet staiga jį tarsi nukrėtė 
elektra, pažadinusi iš sąstingio jo smegenis ir kūną. 

— Eva! 

Ši akimirksniu nušveitė žurnalą į šalį ir, pašokusi nuo kė- 
dės, pribėgo prie vyro. 

— Kas? Skauda? 

— Pašauk ją. 

— Ką? 

- Seselę. Paprašyk, kad sugrįžtų. 

Eva negaišo laiko klausinėjimui. Išlėkė iš palatos, ir jau po 
kelių sekundžių pasirodė duryse su apstulbusia mergina. 

Hedlis jos paklausė: 

— Kaip tas senis atrodė? 

Seselė tik išpūtė akis. 

— Tas seniokas, su kuriuo kalbėjotės apie Evą ir Dosoną. Ar 
jis klausinėjo apie juos? 

Mergina linktelėjo galva ir nurijo seiles. 

— Jis atpažino poną Skotą. 

— Kaip tas senis atrodė? Apibūdinkit. 

— Nedidukas sudžiūvęs seneliokas, - seselė visai sutriko. — 
Serga vėžiu. 

Hedlis paprašė: 

— Eva, skambink Knucui. 

Tada vėl pasisuko į seselę ir paklausė, koks maždaug to se- 
nuko ūgis, svoris, amžius ir kuo vilkėjo. Kai atsiliepė Knucas, 
Hedlis jau turėjo senio išvaizdos apibūdinimą. 

Eva pridėjo telefoną Hedliui prie ausies, ir jis susakė viską, 
ką sužinojo. 

— Karlas apsimeta vėžiu sergančiu pacientu. Nusiskuto 
galvą. Be antakių. Apsmukę drabužiai, mėlyna kepuraitė su 
snapeliu. Jis buvo ligoninėje, mano aukšte. Šįryt, maždaug 
tarp pusės vienuolikos ir vienuolikos. Patikrinkit stebėjimo 
kameras. 

Knucas dar bandė dėstyti savo argumentus, bet Hedlis jį 
nutraukė. 

— Po galais! Aišku, galėjo būti tikrai vėžiu sergantis seneliu- 
kas! - šaukė į ragelį. - Bet Karlas Vingertas taip ir pasielgtų! 
Aš žinau, kad tai buvo jis! Jaučiu, kad jis. Gerai, gerai, palauk- 
siu. - Hedlis petimi prispaudė telefoną prie ausies ir paliepė 

Evai: - Skambink Dosonui. Turi jo numerį? - Eva išsitraukė 
iš rankinuko telefoną ir nuspaudė Dosono numerį - jis pats 
buvo nustatęs greitąjį rinkimą. Dar Hedlis pridūrė: - Ir per- 
duok, kad pavojus rimtas. Tegul nevaidina mačo. 

Seselė verkė ir grąžė rankas. 

— Labai atsiprašau, jei ką padariau ne taip. Mes tik pasikal- 
bėjom. 

— Nereikia atsiprašinėti, - ramino ją Hedlis. Mergina jau 
buvo prie isterijos ribos, ir Hedlis suprato, kad jei dabar imtų 
ją kamantinėti (kaip to norėjo), ji, ko gero, nualptų, ir jis dau- 
giau nieko iš jos nebeišpeštų. Nutaisęs kuo švelnesnį toną, 
paklausė: - Ar jis prisistatė? 

Seselė papurtė galvą. 

— Gal sakė, kur gyvena? 

- Ne. 

— Ar sakė, kur eina? 

- Jis... jis atnešė gėlių savo sergančiam draugui... išėjo iš 
lifto ne tame aukšte. 

„Sergančiam draugui“. Nė velnio, pagalvojo Hedlis. Jis li- 
goninėje žvalgėsi. 

— Jūs tikra šaunuolė, mieloji. Dabar dar kartą iš pat pra- 
džių papasakokit, ką tiksliai sakė jis ir ką jūs. Pasistenkit pri- 
siminti kuo tiksliau. 

Kad ir su pertraukomis, seselė perpasakojo pokalbį su Kar- 
lu. Laimė, nenualpo. 

- Jis... Nežinau, kaip pasakyti... 

Hedlis paragino merginą kalbėti: 

— Pasakyti ką? Ką jis padarė? 

— Jis tarsi atsitiesė, kai pasakiau, kad Dosonas Skotas — 
jūsų krikštasūnis. Ar suprantat? Tarsi nušvito. 

Hedlis metė žvilgsnį į Evą, laikančią ištiestoje rankoje tele- 
foną. Žmona buvo mirtinai išsigandusi. 

- Įsijungė balso paštas. 

— Koks nusivylimas, - Dosonas žvelgė Amelijai į veidą, 
būtų paskutinis jo prieš mirtį matomas dalykas. 

Bet Karlas gaiduko nenuspaudė. Dosono mesta frazė, kaip 
jis ir tikėjosi, pakurstė Karlo smalsumą. 

— Nusivylimas? 

Dosonas perkėlė akis į Karlą. 

— Jau nebesu tikras, ar apskritai verta apie tave rašyti. 

— Tai dėl to tu keliavai į trobelę? Tikėjaisi gauti iš manęs 
interviu? 

Dosonas pastebėjo, kad mintis Karlui maloni. 

— Su garsiuoju Karlu Vingertu. Verčiau reikėjo susitarti dėl 
interviu su Džeremiu. Geriau pagalvojus, jis man atrodo įdo- 
mesnis. 

— Oooo... Tu mane skaudini. 

— Tu jau nebe toks garsus kaip anksčiau. Nužudysi mane, 
nužudysi Ameliją... toks bus tavo didysis finalas? Pripažink, 
ne kokia pasižymėjusio bandito karjeros pabaiga. 

Be baltų plaukų ir vešlių antakių, švelninančių veido bruo- 
žus, Karlo vypsnys priminė pabaisos grimasą. 

— Kas sako, kad judviejų nužudymas bus mano finalas? 

— Tikiesi, kad tau pavyks mus abu nušauti ir lyg niekur nie- 
ko iš čia dingti? 

— Taip. Tokiu pat valso žingsneliu, kaip čia patekau, kol jos 
sargai kirkino paneles viešbučio registratūroje. Niekam juk 
nerūpi senas paliegęs diedukas. 

— Gudri maskuotė. 

- Tartum nežinočiau. 

-— Bet kažin, ar pačiam taip jau smagu. 

- Turiu kitokių planų. Jūs čia niekuo dėti. 

- Jūs apie Hanterį ir Grantą? - staiga su ašaromis akyse 
prabilo Amelija. - Atimsit juos? 

— Kurių galų? Kam man tie vaikiščiai? 

— Betgi... maniau, visą tą košę užvirėt dėl jų. Judu su Dže- 
remiu surežisavot jo mirtį, kad pasiimtumėt berniukus, ir 
niekam nė nešautų mintis, kad juos pagrobė tėvas. 

— Toks buvo Džeremio tikslas, o ne mano. 

— Kad norėtų juos pasiimti, turėtų savo anūkus mylėti, 
Amelija, - įsiterpė Dosonas, - o Karlas nemyli nieko. 

— Berniukai man nekliūna, - Karlas bakstelėjo į Ameliją. - 
Tu taip pat. 

Dosonas iškart griebėsi kaip šiaudo: 

— Santuoka su Džeremiu, jo tariamas potrauminis stresas, 
jų skyrybos - viskas pagal jūsų sukurptą scenarijų? (Tegul tik 
jis kalba. Nukreipk jo dėmesį. Kurstyk jo ego. Melsk stebuklo.) 

— Tiesa. Amelija, brangute, keliuose mūsų plano etapuose 
nebūtume be tavęs apsiėję, bet dabar tu man nebereikalinga. 
Po Džeremio priešmirtinio prisipažinimo tą atmatą Vilardą 
išteisino. 

Dosonas kalbėjo toliau: 

- Jei viskas būtų buvę, kaip suplanuota, jei faras nebūtų 
pašovęs Džeremio ir Vilardas būtų nuteistas myriop, judu su 
Džeremiu būtumėt siautėję sau toliau. Juk taip, Karlai? 

— Dar nežinia. 

— Tiesa, bet gal man paaiškintum, kaip ketinot veikti to- 
liau? Tu neprimatai, klubas peršautas. Spėju, būtum laikęsis 
šešėlyje, regzdamas planus, kaip plėšti, naikinti ir žudyti, o 
Džeremis atliktų visą juodą darbą ir prisiimtų riziką. Šilta? 

— Kokią riziką? Mano planas buvo nepriekaištingas, - pū- 
tėsi Karlas. - Kam šautų į galvą įtarti negyvėlį, tarkim, su- 
sprogdinusį kareivių pilną sunkvežimį? 

— Ką gi, - Dosonas linktelėjo, tarsi pritardamas Karlo 
samprotavimams. - Tik, deja, viskas nuėjo šuniui ant uode- 
gos, kai Džeremis pasidarė neramus, ėmė panikuoti, nužudė 
Stefę ir paliko savo piršto atspaudą. Juodai susimovė. Staiga 
išaiškėjo, kad Džeremis Vesonas gyvas. 

Karlas tylėjo, bet Dosonas buvo tikras, kad užkabino jau- 
trią vietą. Karlo pirštas ant gaiduko virpčiojo. 

Greičiau sakyk ką nors. 

— Džeremis nebuvo toks gudrus kaip tu, Karlai. Stengėsi 
būti toks pat žiaurus, bet baigėsi tuo, kad jam pabudo sąžinė. 
Mirdamas jis kalbėjo apie savo vaikus ir atgailavo dėl to, ką 
padarė Amelijai. O prieš išleisdamas kvapą verkė savo moti- 
nos. - Dosonas žvelgė į tuščias Karlo akis nemirksinčiais kaip 
roplio vokais. - Tu ją nužudei, tiesa? 

— Gaila, kad nerašai detektyvų. Matau, turi talentą. 

— Kaip ji mirė, Karlai? 

Karlas suniurzgė: 

— Manau, nuo plaučių uždegimo. Jei neklystu. Ją kankino 
kosulys. Darėsi vis blogiau. Atsikosėdama išspjaudavo kaž- 
kokią bjaurastį. Vis skundėsi, kad skauda krūtinę. 

— Tu, žinoma, neleidai jai gydytis. 

— Jos visada buvo silpni plaučiai, bet ji pasveikdavo. 

— Tąkart nepasveiko, ir tu ją nužudei. 

— Aš prieš ją rankos nekėliau. Liga ją nužudė. 

— Bet palikai ją ten, trobelėje, palikai ją vieną numirti. 

— Man reikėjo papildyti maisto atsargas. Nežinojau, kad 
grįžęs rasiu ją negyvą. 

— Dar ir kaip žinojai, bailus niekše! Ištobulinai bėgimo 
techniką. Kai tik pasidaro karšta, pasipustai padus. 

Dosonas vėl pataikė į jautrią vietą. Karlo veide sustingo 
žiauri šalta išraiška. Ir dar kažkas... noras apsiginti. 

— Nė karto nesu palikęs to, kas turėjo bent mažiausią šan- 
są išgyventi. 

— Džeremis turėjo. Ir Flora. 

— Baigei kalbas? 

— Dar vienas klausimas. Kodėl mes? 

—- Ką? 

— Kam mus žudyti? Kodėl ne pilną kareivių sunkvežimį? 
Spėju, kad pritrūkai narsos. Be Džeremio pasidarei silpnas. 
Vien žodžiais drąsus. 

— Tikrai taip manai? - nuo jo pikta lemiančio vypsnio Do- 
sonui kraujas sustingo gyslose. - Tai va: tu klysti. Viskas 
klostosi tobulai. Jau supratai? Nužudau judu, o tada pribai- 
giu Hedlį. 

Dosonui nudiegė širdį. Mums galas, pagalvojo jis, bet čia 
pat susitvardė ir nutaisė ironišką toną: 

— Garį Hedlį? FTB agentą, kurį pašovė Džeremis? 

Karlas tik niekinamai prunkštelėjo iš apsimestinio Doso- 
no abejingumo. 

— Galvojau nugnybti tą jo gražuolę žmonelę, bet tai taip 
nuspėjama. Hedlis tokios galimybės neatmeta, todėl ji ir sau- 
goma. - Ir vėl tas šaltas šypsnys. - Šitaip bus kur kas geriau. 
Jo krikštasūnis. Nukepsiu tave, ir jam bus galas. 

— Teisybė, jei mane nužudytum, Hedlis nugrimztų į siel- 
vartą, bet patikėk, iš judviejų jis juoktųsi paskutinis. 

— Kaip įdomu. Kodėl gi? 

— Todėl, kad Hedlis tave pažįsta kaip savo penkis pirštus. 

— Kažin. 

— Verčiau patikėk. Tu - svarbiausia jo gyvenime užduotis. 
Kad primygtų tau uodegą, jam tereikėjo vienos dienos. 1976 
metai, Padėkos dienos išvakarės. 

Karlas sužaibavo akimis. 

- Žinojau, kad prisiminsi. Hedlis sekė tavo pėdsakais nuo 
pat tos baisios dienos Golden Branče. Tądien aiškiai parodei, 
kas tu per paukštis, ir Hedlis nuomonės apie tave nepakeitė. 

— Nusispjaut man iš aukšto bokšto į jo ar dar kieno nors 
nuomonę. 

— Kiek kulkų turėjo įsmigti į tavo draugo kūną, kad išgelbė- 
tų tavo niekingą gyvybę? 

— Jis vis tiek būtų miręs. 

— Nežinia. 

- Jis žinojo. Jėzau, juk turėjo skylę galvoje. Pats pasisiūlė 
mus pridengti. 

- Ir tu pasipustei padus. Įsivaizduoju, kaip Flora maldavo 
tavęs, kad nepaliktum ten jos ir Džeremio. 

— Juk nepalikau, ką? 

— Bet norėjai. 

- Ji vos paėjo. Visur kraujas. Suplėšiau paklodę ir aptvars- 
čiau, bet ji vis tiek po savęs paliko kruvinus pėdsakus. 

Kaip stiprus narkotikas Dosoną pamažu nusmelkė baisus 
įniršis. 

— Ką darei, kad Džeremis neverktų, kai ištrūkę iš apsupties 
bėgot per mišką? 

- Sugirdžiau raminamųjų. Buvo vienintelis būdas jį už- 
čiaupti. 

— Apsvaiginai sūnų. Kiek jam tada buvo? 

— Vienuolika mėnesių. 

Amelija iš nuostabos apmirė. Nebyliai aiktelėjo. 

Dosonas matė jos pasibjaurėjimą, bet akių nuo Karlo ne- 
nuleido. 

— O naujagimis neišleido nė garso. 

Karlas paniekinamai burbtelėjo: 

— Tai jį rado? 

— Hedlis rado. 

- Žinoma. 

— Kada Florai prasidėjo sąrėmiai? 

— Apie vidurnaktį. Kai pasirodė farai, ji dar nebuvo pagim- 
džiusi. Bjaurus reikalas. Maniau, kad jau niekad to padaro iš 
jos neištrauksiu. 

- Bet galiausiai pavyko. 

— Užkišau jai burną rankšluosčiu, kad nerėktų. 

- Ir įgrūdai naujagimį į skylę grindyse. 

— Net buvau pamiršęs! 

Abejingas Karlo tonas sukrėtė ne mažiau nei jo barbariš- 
kas poelgis. 

Dosonas užgniaužė įniršį ir prisivertė kalbėti. 

- Jie apieškojo namą ir... 

— ...manęs nerado, - išskiemenavo Karlas. 

— Užtat Hedlis po grindimis rado kūdikį. 

— Suknistas skautas. 

— Vaikas vos kvėpavo. Placenta neatskirta. 

— Man plyšta širdis. 

— Tada Hedlis įsitikino, koks tu baisus išgama. 

— Tas išgama dabar tave nudės. 

Karlas atlaužė gaiduką, bet Dosonas to laukė ir krito ant 
grindų. Kulka pralėkė pro šalį. Karlas suriaumojo iš įniršio ir 
nustūmė Ameliją šalin lengvai kaip skudurinę lėlę. 

Tai buvo Karlo klaida. Policijos specialiosios paskirties bū- 
rio snaiperiai, įsitaisę ant gretimo namo stogo, nešaudė tik 
dėl Amelijos. Dabar taikinio niekas nedengė. Pasigirdus šū- 
vių serijoms, dužo lango stiklas. Dosonas šoko prie Amelijos 
ir prispaudė ją savo kūnu prie grindų. Pro duris įsiveržė pa- 
reigūnai. 

Viskas truko tik kelias sekundes. 

— Tavęs nekliudė? - paklausė Dosonas Amelijos. 

Ji tik papurtė galvą. 

Kai į kambarį prigužėjo policijos pareigūnų, Dosonas nu- 
žirgliojo prie Karlo. Jis gulėjo ant nugaros ir plačiai atmerk- 
tomis akimis spoksojo į lubas. Suglebusiame veide buvo su- 
stingusi nuostaba. Dosonas čiupo jį už kruvinų marškinių, 
truktelėjo ir pasodino, bet Karlas nenulaikė galvos. 

Dosonas purtė tol, kol Karlo žvilgsnis susitelkė į jį. Tada 
pro sukąstus dantis jam pasakė: 

- Žiūrėk į mane, seni. Prisimink mano veidą, kai degsi pra- 
gare. Aš - tas sūnus, kurį tu palikai numirti. 


Floros Staimel dienoraštis 


1177-ųjų lapkričio 27-oji 


Šiandien jam būtų sukakę metukai. Atsibudusi prisimi- 
niau, kokia tai diena, ir visą dieną verkiau. 

Karlas paklausė, kokio velnio žliumbiu, o kai jam pri- 
miniau, kad tai įvykių Golden Branče metinės, maniau, 
nusuks man sprandą. Jis siaubingai įsiuto ir išlėkė iš kam- 
bario it akis išdegęs. (Mes gyvenome kažkokiame aptriu- 
šusiame motelyje Kolorade. Ant sienos kabėjo apdulkė- 
jusi karvės galvos iškamša.) 

Ir gerai, kad Karlas išėjo. Džeremis nedavė ramybės. 
Turbūt tiesa, ką sako apie dvimečius. Jie gali būti siau- 
bingi. Džeremis nerimo, triukšmavo, šokinėjo ant lovos. 
Karlą tai nervino. Kaip ir mano ašaros. Todėl gerai, kad 
jis išėjo. Nuleis garą. O aš, kol jo nėra, galiu rašyti savo 
dienoraštį. Senokai nebuvau prisėdusi. 

Šiandien, regis, gera diena išlieti širdį. Mano širdis 
įskaudinta, o įskaudintos širdys sopa. Patyriau tai savo 
kailiu tik tada, kai buvau priversta savo mažylį palikti 
tame baisiame sename name Oregone. Karlas man pa- 
sakė, kad jis gimė negyvas. Nežinau, ar juo tikiu, bet kū- 
dikio verksmo negirdėjau. Todėl tikiuosi, kad tai tiesa, ir 
nesijaučiu tokia kalta dėl to, kad pabėgav ir jį palikau. 
Kaip Dievą myliu, degčiau pragare, jei būčiau jį ten pali- 

kusi dar gyvą. Nesiliauju apie tai galvoti. Calima sakyti, 
kad ši mintis mane apsėdo. 

Kartais aš savęs klausiu: o kas, jei Karlas suklydo (arba 
melavo), kūdikis, mums pabėgus, dar buvo gyvas, ir jį su- 
rado koks policininkas? Kurjis dabar? Vaikų prieglaudo- 
je ar kur kitur? O gal jį įsivaikino padori šeima? 

Kas, jei mūsų keliai vieną dieną susikirs, o mes vienas 
kito nė nepažinsim? Gal ir atpažinčiau jį, jei Jis panašus į 
Džeremį. Gal jo plaukai būtų šviesūs kaip mano? O ko- 
kios būtų akys? 

Ir kam aš save taip kankinu? Juk tikra kankynė spėlio- 
ti, kaip jis atrodo ar kas iš jo išaugs. 

Žinoma, tą patį aš galvoju ir žvelądama į Džeremį. 
Koks gyvenimas jo laukia? Aš pasirinkau Karlą. Pasirin- 
kau tokį gyvenimą. O vargšas mažylis Džeremis neturi 
kitos išeities, tik sekti mūsų pėdomis. Manau, jei tas kitas 
mano kūdikis būtų išgyvenęs, jam irgi būtų tekę gyventi 
kaip mums. Liūdna, kai pagalvoji. Beveik taip pat liūdna 
kaip Žinoti, kad jis mirė dar prieš pradėdamas kvėpuoti. 

Esu tikra, taip ir buvo. Karlas nebūtų buvęs man toks 
žiaurus, nebūtų melavęs, kad kūdikis mirė, jei tai nebūtų 
Tiesa. 

Kad ir kur mano kitas mažasis sūnelis būtų, tikiuosi, jo 
siela rami. 

Manoji ne. Ir niekada nepažins ramybės. Aš jo negaliu 
pamiršti. 


Dvidešimt dovintas skyrius 


— |sipisiu išgerti. O tu nori? 

- Taip. 

— Viskas, ko tik širdis geidžia. Viešbutis vaišina. - Dosonas 
paėmė du buteliukus viskio iš kambario baro ir pripylė sti- 
klus. - Tavo kambaryje nušauna žmogų, ir viešbučio vadovy- 
bė ima nertis iš kailio, kad tau įtiktų. Netgi atsiprašinėja, kad 
apsižioplino jų kambarių tarnyba. 

Išnešus iš kambario Karlą, jiedu turėjo duoti Knucui iš- 
samius parodymus. Sulaukęs Hedlio skambučio tiesiai iš 
ligoninės palatos, FTB agentas sudarė grupę ir liepė jiems 
patikrinti ligoninės stebėjimo kameras. Kitus pasiuntė 
įspėti Dosoną. Jis neatsiliepė nei mobiliuoju, nei laidiniu 
kambario telefonu, bet vestibiulyje jo laukiantys šerifo pa- 
dėjėjai užtikrino, kad jis savo kambaryje. Su juo ten ir Ame- 
lija Nolan. 

Knucas nenorėjo sugadinti Dosonui romantiško pasima- 
tymo, bet kai registratūros darbuotojas atkreipė jo dėmesį į 
pagyvenusį vyrą, su gėlių puokšte kylantį viešbučio liftu, jis 
čia pat iškvietė Savanos centro nuovados specialųjį policijos 
būrį. 

Tuo pat metu patylom pradėti evakuoti tame aukšte ap- 
sistoję viešbučio svečiai. Agentai, įsitaisę su pasiklausymo 
įranga numeryje šalia Dosono, patvirtino, kad nusikaltėlis, 
grasindamas ginklu, paėmė du įkaitus. Snaiperiai užėmė 

pozicijas ant gretimo namo stogo, iš kur galėjo stebėti, kas 
vyksta, pro kambario langą. Kai Karlas nustūmė Ameliją ša- 
lin, jie pradėjo operaciją. 

Kai visi pareigūnai pagaliau išėjo, susinervinęs viešbučio 
direktorius pranešė Dosonui perkeliantis jį į geriausią nu- 
merį. Gal apartamentai ir ne penkių žvaigždučių lygio, bet 
ten buvo suveriamų durų atskirti svetainė ir miegamasis. Be 
to, ir vaizdas pro langą malonesnis akiai nei ankstesniame jo 
kambaryje. 

Dosonas padavė gėrimą Amelijai, jaukiai įsitaisiusiai sofos 
kamputyje. Tada atsisėdo į minkštą krėslą ir juokais pakėlė 
tostą: 

— Į sveikatą. - Vienu mauku ištuštino savo stiklą ir padėjo 
ant kavos staliuko. Metė per kambarį žvilgsnį į Ameliją, su- 
prasdamas, kad atomazga neišvengiama. 

— Na štai, dabar tu priežastį žinai. 

Amelija linktelėjo. 

— Negali sakyti, kad neįspėjau laikytis nuo manęs atokiau. 

Dosonas atsistojo ir nuėjo prie lango. Kadangi numeris 
buvo viršutiniame viešbučio aukšte, jis matė, kad prie įėjimo 
dar stovi keli policijos patrulių automobiliai. Autobusiukai su 
žurnalistais jau išdūmė paskui greitąją, gabenančią Karlą į li- 
goninės traumatologijos skyrių. 

Dešimtmečius FTB ieškotas nusikaltėlis pagaliau sučiup- 
tas ir atsidūrė žiniasklaidos dėmesio centre. Be jokios abe- 
jonės, visos šalies naujienų kanalų dėka bilietų skrydžiams į 
Savaną greitai nebeliko. Apie žurnalistą Dosoną Skotą žinių 
laidose buvo tik užsiminta - jis tikėjosi, kad to ir pakaks. Nė 
vienas iš specialiojo būrio pareigūnų, užplūdusių jo kamba- 
rį, Dosono žodžių Karlui negirdėjo. Ir Knucui apie ryšius su 
Karlu jis nieko nepasakė. Išskyrus Hedlius ir Ameliją, to nie- 
kas nežinojo. O dabar sužinojo ir Karlas. 

— Manau, jie dabar atšaukia apsaugą iš Sent Neldos, jei to 
dar nepadarė, - svarstė Dosonas. - Tau ir vaikams pavojus 
jau negresia. 

— Takeris nusprendė palikti ten kelis savo žmones, kad at- 
grasytų perdėm landžius reporterius. Kol nuslūgs ažiotažas, 
kelioms dienoms. 

— Puiku. Kaip vaikai? 

— Kalbėjausi su abiem telefonu. Laimingi ir patenkinti. 
Toji pareigūnė juos išlepino. Beje, ji sako, kad man nėra pras- 
mės ten grįžti šįvakar, nes rytoj jau vėl turiu būti Savanoje. 

Knucas jų paprašė atvykti pas jį rytoj devintą ryte sudėti 
visus taškus ant i. 

Dosonas vėl pasisuko į kambarį ir akimirką žiūrėjo į Ame- 
liją. Tada skėstelėjo rankomis ir pasakė: 

— Paslaptis išaiškėjo. Dar klausimų bus? 

Amelija giliai įkvėpė ir iš lėto iškvėpė. 

— Kiek tau buvo metų, kai sužinojai? 

— Trisdešimt septyneri. 

Ji sutrikusi pažvelgė į Dosoną. 

— Iki tol nežinojai? 

Dosonas priėjo prie krėslo ir vėl atsisėdo. 

— Patikslinsiu. Tai nutiko prieš aštuonias, ne, devynias die- 
nas. Tada ir sužinojau apie savo brolio likimą. Žinojau viską 
apie operaciją Golden Branče ir savo atėjimo į šį pasaulį isto- 
riją. Apie Karlą, Florą, kitus... Mano įtėviai neslėpė nuo ma- 
nęs mano kilmės. Augau žinodamas, kad Hedlis mane rado 
jau leisgyvį, bet, o stebukle, dar kvėpuojantį. Kelis mėnesius 
mane gydė kūdikių intensyvios terapijos skyriuje, o kai išra- 
šė, buvau visai sveikas. 

Teisėsauga slėpė mano egzistavimą nuo žiniasklaidos. Vi- 
sada taip daro, kad nebūtų trukdžių ištirti bylą. Hedlis ir ki- 
tas, tądien ten su juo buvęs pareigūnas, tylėjo, kad apsaugotų 
mane ir niekas nesužinotų, kas iš tikrųjų esu. 

Aš, Eloros naujagimis, vienintelis tame name buvau gyvas. 
Bet ant vystyklų aptiktas DNR buvo ne mano. Ši paslaptis 
buvo saugoma ištisus trisdešimt septynerius metus. DNR 
ištyrė ir nustatė, kad kūdikio motina - Flora. Tik kur tas kū- 
dikis? Kas jis? Kas jam nutiko? Karlo ir Floros su jokiu nau- 


Riba + 391 


jagimiu nematė net ir tada, kai juos sekė Golden Branče. Tas 
kūdikis buvo mįslė. 

Dosonas patylėjo, įkvėpė oro ir tęsė pasakojimą. 

— Prieš devynias dienas Hedlis man atsiuntė žinutę, ragin- 
damas kuo greičiau atvykti pas jį į namus. Taip ir padariau. 
Tada jis man papasakojo apie žudiko teismo procesą Savano- 
je. Stulbinama žinia - spėjamos aukos DNR sutapo su anoni- 
minio kūdikio mėginiu. Mano brolis, pasak Karlo, vienuolika 
mėnesių už mane vyresnis. Vadinasi, Karlas su Flora, bėgda- 
mi iš Golden Brančo, jį išsivedė, o mane paliko. 

Dosonas pasiėmė savo tuščią stiklą ir pasukiojo, tikėdama- 
sis, kad dar koks lašas gėrimo bus likęs. Pamatęs, kad neliko, 
padėjo stiklą atgal ant kavos stalelio ir vėl pažvelgė į Ameliją. 

— Žinodamas, kad tėvai tave paliko, vaikystėje sielojaisi? 

— Man nebuvo dėl ko sielotis. Juk, šiaip ar taip, mano ti- 
krieji tėvai buvo pabaisos. Taigi man pasisekė. Hedlis žinojo, 
kaip jo bevaikiai draugai trokšta kūdikio. Todėl, kai tik mane 
išrašė iš ligoninės, padėjo jiems greitai susitvarkyti įvaikini- 
mo dokumentus. Jie mane mylėjo. Aš mylėjau juos. Turėjau 
gerus jaukius namus ir tėvus. Būtų nuodėmė norėti daugiau. 

— Bet?.. 

— Sulaukęs pilnametystės, - lėtai pratarė Dosonas, - aš su- 
vokiau paveldimumo svarbą. Nusprendžiau nerizikuoti, kad 
kas kentėtų dėl mano genų, o ypač moteris, kuriai tektų ne- 
laimė mane įsimylėti. 

— Norėjai būti tikras. Todėl jokių ilgalaikių santykių, ve- 
dančių prie santuokos. Jokių vaikų. 

Dosonas jai nieko neatsakė. Nutylėjo, kad, prieš atlikda- 
mas sterilizaciją tokio jauno amžiaus pacientui, daktaras 
pareikalavo mėgintuvėlyje išsaugoti ir užšaldyti sėklą. Šiuo 
metu jai nėra reikalo žinoti, kad tie mėgintuvėliai saugomi 
spermos banke... tam atvejui, jei jis apsigalvotų. 

— Dabar man viskas aišku, - pasakė Amelija. 

— Taip, ir todėl nėra reikalo šios temos tęsti. Kalbomis juk 
nieko nepakeisi. Ir nėra čia ko keisti. Yra kaip yra. Mane pra- 

dėjo garsusis nusikaltėlis Karlas Vingertas. Mano brolis Dže- 
remis buvo tavo vyras. 

— O Hanteris ir Grantas - tavo sūnėnai. 

— Taip. - Paminėjus berniukus, Dosonas nejučia nusišyp- 
sojo. - Šaunūs berniūkščiai. Po šimts, kartais man... - susivo- 
kęs, ką ketino pasakyti, Dosonas staiga nutilo. 

Amelija, paakinta smalsumo, pakreipė galvą. 

— Kartais ką?.. 

— Nieko. 

Dosonas sukando apatinę lūpą, bet čia pat apsisprendė. 
Kas bus, tas bus. 

— Kartais man kildavo noras juos tvirtai apkabinti. Juk 
jie - pirmieji mano sutikti giminaičiai, su kuriais mane sieja 
kraujo ryšys. 

Amelijos krūtinė pradėjo kilnotis iš susijaudinimo. 

— Gali juos apkabinti kada tik panorėjęs. 

— To nebus. 

— Kodėl? 

— Jiems ir taip teko sunki paveldimumo našta. Jei dar aš 
atsirasčiau jų gyvenime, viską tik apsunkinčiau. 

Be to, pamanė jis, negaliu būti su jais, nebūdamas su ta- 
vim. O su tavim negaliu būti, tavęs negeisdamas. O tai, kad 
geidžiu, bet negaliu turėti, jau ir taip žudo. 

— Aš juk tavo brolienė. 

- Puikiai žinau, - atsakė tvirtu balsu. - Žinojau dar tada, 
kai įžengei į teismo salę, ir užvirė visa ši košė. 

— O kas atsitiko? 

- Šiaip, viskas susipynė. Sėdėjau ten, galvodamas apie gė- 
rimą, tabletes, keikdamas Hedlį už tai, kad mane čia pasiun- 
tė, sakydamas sau, kad man nusispjaut ant brolio, kurio nė 
nepažinojau. Nekantravau atsidurti kur kitur, nes nuo ilgo 
sėdėjimo ant kieto suolo teismo salėje man nutirpo užpaka- 
lis. O tada durys salės gale atsivėrė, tu pro mane praėjai, ir 
aš jau negalėjau likti nuošaly. Dėl tavęs. Džeremio. Geismo. 
Nevilties. 

— Ką tu dabar jam jauti? 

— Velniai rautų, kad aš žinočiau. Nekenčiu jo už tai, kuo 
tapo, už tai, ką padarė, bet... - Dosonas atkišo rankas. - Lai- 
kiau jo galvą, žiūrėjau į jo mirties agonijos aptemdytas akis, 
Amelija. Mano brolis. Matau jį pirmą kartą, o jis miršta. - Do- 
sonas karčiai nusijuokė, suvokdamas žiaurią tokios situacijos 
ironiją. 

— Ar jam pasakei? 

Dosonas papurtė galvą. 

— Bet buvo akimirka... ne, mirksnis, kai pasirodė, kad jis 
mane atpažino. Bendrumas. Kažkas nenusakomo. O gal man 
tik pasirodė, nes aš troškau tai pamatyti. Šiaip ar taip, dabar 
jau nesvarbu. Tiesa? 

— Džeremiui - ne, bet manau, kad labai svarbu tau. 

- Ir gerai, kad jam nepasakiau. Jam buvo lengviau, kad 
nežinojo, jog nepažįstamasis, siekiantis suartėti su jo šeima, 
yra jo tikras brolis. 

— Dosonai, - švelniai kreipėsi Amelija, - kai mudu susipa- 
žinom, aš jau senokai buvau su Džeremiu išsiskyrusi. Nejau 
tau taip kliūna, kad jis ir aš... kad... 

— Kad jis turėjo tave pirmas? Taip. Man kliūna, bet ne dėl 
to, ką tu manai. 

— Oką aš manau? 

— Kad čia rungtyniavimas dėl sekso, neva baiminuosi, kad 
tu lygini mus. Ne, čia visai kas kita. 

— Kas? 

— O tas, kad aš iš pat pradžių tavęs geidžiau. 

— O aš turėjau būti nepasiekiama. 

— Maždaug taip. 

— Manau, nereikia savęs teisti dėl to, kad jaučiame vienas 
kitam potraukį. 

— Tu gali sau atleisti, nes apie mūsų giminystės ryšius nie- 
ko nežinojai. Aš žinojau. - Dosonas sakė, kad daugiau šia 
tema jie nebesikalbės, bet kalbėjosi. - Džeremis buvo paly- 
ginti nereikšminga kliūtis, yra kita, gerokai svarbesnė. 

— Turi galvoj savo genus? 

— Jie kaip nuodai. 

Amelija suspaudė lūpas ir neskubėdama ištarė: 

- Išeitų, berniukų man irgi teks atsisakyti. 

— Ką? 

— Jie - tavo giminaičiai. Nepamiršai? Vadinasi, tokie pat 
nuodingi kaip tu, ar ne? Jei dėl tos ydos atstumsiu tave, būtų 
logiška... 

— Nekalbėk niekų. 

— Tą patį ir aš noriu tau pasakyti. 

Amelija atsistojo, apėjo kavos stalelį ir priklaupė prie Do- 
sono. Jis pabandė stotis, bet ji šiurkščiai stumtelėjo jį atgal į 
krėslą. 

— Dabar kalbėsiu aš. Išklausęs galėsi daryti, ką panorėjęs, 
bet aš neleisiu tau dingti iš mano gyvenimo. Nenoriu visą 
gyvenimą gailėtis, kad tau šito nepasakiau, ir svarstyti, kas 
būtų buvę, jei būčiau pasakiusi. - Amelija uždėjo rankas jam 
ant krūtinės, tarsi taip stengdamasi jį įtikinti savo nuošir- 
dumu. - Ilgus mėnesius, kai gyvenau santuokoje, ir paskui, 
jau išsiskyrusi, negalėjau nė įsivaizduoti, kad mano gyveni- 
me atsiras kitas vyras. Nieku gyvu. Neįsivaizdavau, kad galė- 
čiau pakęsti vyro... bet kokio vyro prisilietimą. Buvau tikra, 
kad jau niekad nepatirsiu geismo. Bet žaizdos pamažu užsi- 
traukė, ir net sūnūs negalėjo užpildyti tos mano gyvenime 
atsiradusios tuštumos. Pradėjau suprasti, kad buvau naivi, 
tikėdamasi visą gyvenimą nugyventi viena. Aš nesu gimusi 
amžinai susilaikyti. Turiu galvoje ne tik seksą, bet ir emocinį 
intymumą. Ir vėl pradėjau to norėti. Man to reikia. 

Palengva susitaikiau su mintimi, kad vieną dieną mano 
gyvenime atsiras vyras ir pažadins manyje moterį, ir aš daly- 
siuos su juo tuo, ko tikėjausi iš Džeremio, bet negavau. Lau- 
kiau tokio vyro, bet niekur neskubėjau. Neketinau jo ieškoti. 
Taigi nusprendžiau laukti, kol tas vyras pats mane susiras. 
Neįsivaizdavau, kokia bus jo profesija, kuo domėsis, koks jis 
bus žmogus ir kaip atrodys... o tada pamačiau tave. - Ameli- 

ja piršto galiuku apibraukė jam lūpas. - Bijojau tavęs ir siu- 
tau, bet visą tą laiką, kai tave koneveikiau už tai, kad mane 
šnipinėji, galvojau sau: „Tai jis. Jis čia. Ir gerokai pranoksta 
drąsiausius mano lūkesčius. - Amelija droviai gūžtelėjo pe- 
čiais. - Tai tiek. Ką norėjau, pasakiau. 

Dosonas užsigalvojęs žaidė su jos plaukų sruoga, pernelyg 
susijaudinęs, kad kalbėtų. 

Galų gale prabilo: 

— Dar niekas nebuvo su manim toks atviras. Niekada, ypač 
kalbėdamas apie tokius asmeniškus dalykus. Tu nuostabi. 

— Man čia lyg ir pasigirdo „bet“. | 

— Ne „bet“, o „ir“, - stodamasis Dosonas pakėlė ir Ameli- 
ją. - Tu fantastiška, ir šį kartą - višus drabužius šalin. 

Miegamajame jis nutempė nuo lovos užklotą, tada atsisu- 
ko į Ameliją ir paskubom atsagstęs nutraukė jai palaidinukę. 
Kol knibinėjosi su liemenėlės sagtele, Amelija nuvilko jam 
marškinius. Prisispaudę vienas prie kito, jie apsikabino. Be 
žodžių. Laikė vienas kitą glėbyje ir mėgavosi artumu, juslu- 
mą žadinančiais jų kūnų kontrastais. 

Dosonas sumurmėjo: 

— Tikiuosi, plaukuota krūtinė tau neatrodo atstumianti. 

— Atstumianti? - Amelija veidu pasitrynė jam į krūtinę. 

Dosonas nė už ką nebūtų patikėjęs, kad bicepsai gali 
būti erogeninė zona, kol Amelija meiliai jam nekrimstelėjo. 
Siektelėjęs ranka jai už nugaros, atsegė sijoną, ir tas nusly- 
do ant grindų. Tuo metu ji atsagstė jam džinsus ir nutrau- 
kė juos drauge su apatiniais, rankomis tvirtai įsikibdama jo 
sėdmenų. 

Jis pasitrynė jai į tarpkojį ir šyptelėjo. 

- Žinau, kad tu dama, bet siūlau atkreipti dėmesį. 

Irji ne tik atkreipė dėmesį. Dosonas švelniai ją sulaikė, kad 
apžiotų tik galvutę, bet vis tiek buvo neįmanoma atsispirti 
jos švelnioms glamonėms. Po kelių minučių, per kurias jis ir 
keikėsi, ir maldavo, pastatė ją ant kojų ir įstūmė liežuvį jai į 
burną, padovanojusią jam tiek karštų drėgnų bučinių. 

Tada jie atsigulė į lovą. Pasisukęs į ją veidu, Dosonas galva 
palinko prie jos krūtų. 

— Nuostabios. - Lyžtelėjęs spenelius, įsitikino jų jautru- 
mu. - Tą pirmą dieną paplūdimyje... 

Amelija dusliai sumurmėjo: 

- Žinojau, kad pastebėjai. 

— O aš žinojau, kad tu žinai, bet nieko negalėjau sau pa- 
daryti. Kaskart smarkiau pūstelėjus vėjeliui, krausčiausi iš 
proto, trokšdamas štai taip juos liesti, - lūpomis suspaudė 
spenelį. 

— Stengiausi elgtis kukliai. 

- Svajojau apie audrą ir apie tai, - Dosonas tęsė meilės žai- 
dimą, gal norėdamas įaudrinti save, o gal ją. Bet buvo gera 
abiem. Pavertęs ją ant nugaros, bučinukais apibėrė iki pat 
pilvo apačios, o tada atsitraukė. - Gražumėlis, - tada ranka 
švelniai perbraukė Amelijai per bambą. 

— Ačiū. 

Aptikęes vos pastebimą baltą strijos žymę ant juosmens, 
pervedė per ją pirštu. 

— Kuris? 

- Grantas. 

— O šita? - paklausė Dosonas, suradęs dar vieną įdubime 
tarp pilvo ir šlaunies. 

— Nuo Granto. 

Dosonas nusijuokė. 

- Ir kodėl aš nesistebiu? - paklausė, pirštu braukdamas 
per siaurą baltą randą, vos pastebimą po kuokšteliu švelnių 
plaukelių. 

— O šitas? 

— Nuo abiejų. Kai gimdžiau Hanterį, prireikė cezario pjū- 
vio, o paskui jau... 

„Jos žodžiai ištirpo saldžioje aimanoje, kai jis galva pasinė- 
rė dar žemiau, liežuviu švelniai tyrinėdamas vagelę. Ameli- 
jos atsakas buvo toks, kokio jis ir tikėjosi. Praskėtė šlaunis ir 
sugriebė jį už plaukų. Išsilenkė, spausdamasi prie jo burnos, 

atliepdama jo rankoms, kai jis stumtelėjo ją, kad būtų pato- 
giau. Kai jo liežuvis susirado jautriausią vietelę, Amelija aik- 
telėjo, tardama jo vardą. Tempas greitėjo, glamonė darėsi vis 
atkaklesnė, kol išsiliejo į neapsakomai saldų orgazmą. 

Palinkęs virš Amelijos, Dosonas žvelgė jai į veidą, kol ji iš 
lėto sugrįžo į realybę. Atsimerkė, mieguistai šyptelėjo, o jis 
švelniai ją pabučiavo į lūpas. 

— Ar galiu prisipažinti? 

Amelija linktelėjo. 

— Seniai svajojau taip tave pamylėti. 

— Tada ir aš prisipažinsiu, - Amelija kilstelėjo galvą ir pa- 
šnibždėjo tiesiai Dosonui į ausį: - Aš irgi apie tai svajojau. 

Jiedu vienas kitam nusišypsojo, ir Dosonas įsitaisė jai tarp 
šlaunų. Tik vos vos į ją įsiskverbęs, tyliai suaimanavo: 

— Jėzau, dieviška. 

- Apie ką dar fantazavai? - paklausė Amelija. 

— Apie šiurkštų ir greitą seksą, atrėmus tave į sieną. Ne, 
palauk. Mes juk tai padarėm, o atrodė, kad tai tik fantazi- 
jos. - Amelijos juokas nuvilnijo jo kūnu iki pat jo šakumo. 
Dosonas susiraukė, iš paskutiniųjų laikydamasis, kad visas į 
ją nepanirtų. 

Vos liesdama pirštais, ji nukeliavo prie jo sėdmenų vagelės. 
Dosonas sulaikė kvapą. 

— Dar kas nors? - Amelijos balsas buvo toks pat seksualus 
kaip jos pirštų galiukų prisilietimai. 

— Kad pamalonintum mane savo nuostabiai gražia burna. 
Pala, bet tu jau tai darei. O gal man haliucinacijos? 

— Jei taip, tai ir man haliucinacijos. 

— Tokia fantazija verta, kad ją pakartotume. Ką manai? 

- Žinoma, ir ne kartą. - Dosonas išdykėliškai nusišypsojo, 
o Amelija jam atsakė tuo pačiu. - Ir viskas? - sumurkė ji. — 
Fantazijų nebeliko? 

— Po šimts! Mes dar tik pradėjom, - Dosonas pakišo ran- 
ką Amelijai po klubais ir kilstelėjo. - Mes neskubėsim. Štai 
taip. - Dosonas ėmė ją bučiuoti, liežuvis skverbėsi jai į burną 

su tokiu pat atsargiu atkaklumu, kokiu jis skverbėsi į ją. Atsi- 
traukdavo, o paskui panirdavo vis giliau. Vėl ir vėl. 

Amelija tyliai aiktelėjo ir vos girdimai pašaukė jį vardu. 

— O kaip tu pavadintum šią fantaziją? 

Dosonas visiškai paniro į ją ir, bučiuodamas į lūpas, su- 
šnibždėjo: 

— Mylėjimusi. 

Amelija gulėjo ant šono, nusisukusi nuo Dosono. Patenkin- 
ta. Laiminga kaip... niekada gyvenime. Kilstelėjo pėdą ir per- 
braukė ja Dosonui per blauzdą. 

- Žinai, į ką pirmiausia atkreipiau dėmesį? 

Dosonas priešakiu prisispaudė jai prie sėdmenų. 

- Jis įspūdingas. Gal net gąsdinantis. 

Amelija nusijuokė. 

— Aš ne apie tai. 

- Atleisk. 

Ji vėl nusijuokė iš jo kaltos minos. 

— Į tavo kreivą dantį. 

— Tą, kurio dantistas neįveikė? 

— Labai seksualu. 

— Džiaugiuosi, kad tau patinka. 

— Ir į tavo rankas. 

— Jos irgi seksualios? 

- Jos didelės, vyriškos ir daug ką moka. Ir seksualios, - at- 
siduso Amelija, kai Dosonas savininkiškai uždėjo ranką jai 
ant krūties. - Kaip manai? Ar šiąnakt tau pavyks užmigti? 

— Na, jei net ir po tokios mankštos neužmigsiu, jau niekas 
man nepadės. - Dosonas švelniai krimstelėjo jai petį. - Iš kur 
galėjau žinoti, kad tu tokia nepasotinama? 

Amelija kumštelėjo jam į šoną, bet, nenorėdama keisti te- 
mos, pakartojo klausimą. 

— Ar užmigsiu? Tikriausiai, - atsakė Dosonas. 

— Suprantu, kad tokios kalbos tau nemalonios. 

— Pažiūrėsim, - Dosonas tvirčiau ją apkabino ranka. - Bu- 
vimas lovoj su tavim turėtų padėti. 

Amelija mieguista ir patenkinta suniurnėjo: 

— Susigalvok dar kokią nors fantaziją, kurią norėtum įgy- 
vendinti. Aš svajojau su tavim miegoti. 

- Miegosi. 

- Tikrai? 

— Tik ne dabar. 

Švelniai, bet užtikrintai Dosonas ją prisitraukė prie savęs. 
Amelija buvo klusni jo glėbyje. Jis vėl ją užvaldė, tvirtai uždė- 
jęs ranką jai ant priešakio. 

Beveik nedarydamas judesių, Dosonas ritmiškai tenkino 
ją, kartu atvirai pasakodamas, ką jaučia su ja susiliejęs ir apie 
malonumą, kurį patiria ją liesdamas. Netrukus jo atviravimus 
pakeitė poezija, kurios potekstė buvo ne mažiau erotiška. 

Jiems artinantis prie kulminacijos, iš jaudulio Dosono 
balsas ėmė trūkčioti. Jis garsiai švokštė, kvėpuodamas jai į 
sprandą. Jau nesivaldydamas, šūktelėjo: 

— Suspausk! Smarkiau! 

Jo kūnas įsitempė, o kiekvieną trūktelėjimą lydėjo neval- 
domą orgazmą patiriančio vyro šūksniai. Paskui jis atsipalai- 
davo ir apsikabino Ameliją, šnibždėdamas jos vardą it maldą. 

Amelija užmigo su visų tų nuostabių žodžių aidu širdyje. 

Po kelių valandų atsibudusi, iškart pasigedo Dosono šilu- 
mos, jo kvapo, alsavimo, jo rankos, apkabinusios per liemenį. 
Sunerimusi Amelija atsisėdo. 

— Dosonai? 

Dosono nebuvo. 

Naio būklė sparčiai gerėjo, tad jis įtikino Evą važiuoti į 
viešbutį. Karlas Vingertas pavojaus jau nebekelia. Todėl nėra 
jokio reikalo dar vieną naktį kankintis palatoje ant sulanks- 
tomo fotelio. 

- Žinai, kokia tikroji priežastis, dėl kurios nenorėjau, kad 
ji čia būtų? - aiškino Hedlis Dosonui, nustebusiam, kad pala- 
toje nėra Evos. 

— Dėl to ir atėjau paryčiais. Tokiu metu čia labai mažai 
žmonių. - Atsistojęs už kėdės ir rankomis įsirėmęs į jos atkal- 
tę, Dosonas iškalbingai pažvelgė į savo krikšto tėvą. - Spėju, 
tu davei jiems įsakymą Karlo nežudyti. 

— Jei to bus įmanoma išvengti. 

— Jis smarkiai kraujavo. | 

— Viena kulka jam pervėrė dešinį petį ir kliudė plautį, o tai 
sukėlė dalinį, bet rimtą kolapsą. Į krūtinę jam įstatė vamz- 
delį. Kita kulka pataikė į pakinklį. Žinoma, amžius irgi daug 
lemia, bet man sakė, kad operaciją jis atlaikė puikiai. Kai kiek 
sustiprės, bus perduotas teisėsaugai. 

Kelis akimirksnius Dosonas ir Hedlis įtemptai žvelgė vie- 
nas į kitą. 

Pirmas nutraukė tylą Dosonas: 

— Mes negalim šito taip palikti. 

— Tu gali, oaš - ne. 

— Ir aš negaliu. 

— Dosonai... 

— Pasakysiu kitaip. Negaliu, nes nenoriu. 

Matyt, Hedlis pajuto tvirtą Dosono apsisprendimą, nes il- 
giau nesiginčijo. 

— Svarsčiau, kaip galėtume tai padaryti. Jį saugo maršalai, 
ir tikrai pas jį ginkluotų nejįleis. Bet aš kai ką sugalvojau. 

Dosonas atidžiai klausėsi, kol Hedlis dėstė savo planą, o 
paskui niūriai linktelėjo. 

— Padarysiu. 

— Greičiausiai mums teks už tai atsakyti. 

— Greičiausiai. 

Valandėlę Hedlis tiriamai žvelgė į krikštasūnį, o paskui, 
matyt, galutinai apsisprendęs, patekšnojo per lašelinės 
vamzdelį, pritvirtintą prie jo plaštakos. 

— Pirmiausia išvaduok mane nuo šitos nesąmonės. 

Po penkių minučių Dosonas įstūmė vežimėlį į lifto kabiną. 
Ne iš karto, bet jam pavyko atjungti lašelinę ir perkelti Hedlį 
iš lovos į ratukus. Hedlis sparčiai taisėsi, beveik atsinaujino 
raumenų veikla - jau galėjo pajudinti pečius ir rankas, bet jų 
dar nevaldė. 

Lifto kabinoje buvo aiškiai girdėti, kad jam sunku kvėpuoti. 
Fluorescencinės lempos šviesoje atrodė išbalęs, o veidas buvo 
drėgnas nuo prakaito. Dosonas paklausė, ar jam skauda. 

— Nieko baisaus. 

— Galėjom ir luktelėti. 

— Nežinia, kada jį išgabens. Kitos progos gali ir nebūti. 

Iš lifto jie pateko į blausiai apšviestą koridorių. 

— Maršalus palik man. 

Jiedviem prisiartinus, prie Karlo palatos durų sėdintys du 
pareigūnai smalsiai sužiuro. 

— Labas vakaras, ponai, - viršininko tonu pasisveikino 
Hedlis. - Specialusis agentas Garis Hedlis. Man pavesta ap- 
klausti kalinį. 

Maršalai susižvelgė, paskui nužvelgė Dosoną ir vėl akimis 
grįžo prie Hedlio. 

— Jo būklė vis dar labai sunki. 

- Žinau. Gal net neišgyvens. Kaip tik todėl man ir reikia jį 
dabar pat apklausti. 

— O kur agentas Knucas? 

- Turbūt iki kaklo apsivertęs popieriais. Todėl man ir pa- 
vesta atlikti šią apklausą. 

— Su visa derama pagarba, pone, bet matyti, kad jaučiatės 
prastai. Ar pajėgsite? 

Hedlis įsmeigė į pareigūną rūstų žvilgsnį. 

Kiek sutrikęs, pareigūnas atsikrenkštė ir galvos linktelėji- 
mu parodė į Dosoną. 

— Ojis? 

— Dosonas Skotas. Tai jam vakar Vingertas grasino ginklu. 

— Aš žinau, kas jis. Tik ką jis čia veikia? 

— Jis reikalingas, kad neleistų Vingertui meluoti. 

Maršalai, aiškiai dvejodami, vėl susižvelgė. Pagaliau vienas 
iš jų, sukaupęs drąsą, išdrįso Hedliui paprieštarauti: 

— Atleiskite, pone, bet negaliu jūsų įleisti be... 

— Nurodymo? 

— Taip, pone. 

— Ką gi, puiku. - Mobilusis gulėjo Hedliui ant kelių. Jis 
linktelėjo galva į telefoną. - Jūsų viršininko numeris čia įra- 
šytas aštuntuoju. Pažadinkit jį ir pasakykit, kad neleidžiat 
man apklausti nusikaltėlio, kurio aš ir visas Teisės departa- 
mentas ieškojome beveik keturis dešimtmečius. - Atlaidžiai 
nusišypsojęs, Hedlis pridūrė: - Įsivaizduoju, kaip apsidžiaugs 
išgirdęs. 

Maršalui apsispręsti prireikė maždaug trijų sekundžių. Te- 
lefono jis nepaėmė. 

- Ar turite ginklą, pone? 

— Taip. Ir dar kateterį su maišiuku, į kurį teka kai kas iš 
mano šlapimo pūslės. Galit patikrinti, - Hedlis vėl linktelėjo 
į savo skreitą, pridengtą tik plonu ligoninės chalatu. 

Maršalas atsakė: 

—- Manau, nebūtina. 

— Vaikine, net jei ir turėčiau ginklą, aš nevaldau rankų. 

Tuo metu kitas maršalas apieškojo Dosoną. 

— Tvarka. 

Vienas pareigūnas palaikė duris, kad Dosonui būtų pato- 
giau įvežti Hedlį į palatą. Karlas Vingertas buvo prikaustytas 
prie lovos ne tik diržais, bet ir medicininių vamzdelių vora- 
tinkliu. 

Dosonas pristūmė vežimėlį prie pat lovos. Karlas gulėjo 
užsimerkęs. Hedlis pasakė savo vardą, o kai Karlas nereaga- 
vo, liepė Dosonui jį pabakštinti. Visai negailėdamas Dosonas 
gana smarkiai bakstelėjo į pakeltą ir sutvarstytą Karlo koją. 
Sudejavęs Karlas vos vos pakrutino vokus, bet kai pamatė, 
kas jo lankytojai, plačiai atsimerkė. 

Vėl atsidūrus taip arti Karlo, Dosoną staiga apėmė klaus- 
trofobija. Galvoje dūzgė milžiniškas bičių spiečius, jo zvimbi- 
mas užgožė įvairiausių medicininių aparatų, prie kurių Kar- 
las buvo prijungtas, keliamą triukšmą. Tie susipynę vamzde- 
liai Dosonui priminė raizgalynę, matytą ir Hedlio palatoje. 

Karlas prabilo pirmas: 

— Nagi, nagi, - kreipėsi į Hedlį, - štai ir susitikom. - Karlas 
atkreipė dėmesį į vežimėlį. - Ne toks jau tu kietas. 

- Tu irgi. 

— Buvo ir gerų laikų. 

Hedlis šyptelėjo. 

- Oman -nne. 

- Vienas - nulis tavo naudai. Šiandien tau pasisekė. 

— Tu sensti, Karlai. Jau ne toks gudrus, kokiu save laikai. 

— Na, čia dar klausimas, - atsikirto Karlas pasitikėjimą ke- 
liančiu balsu, primenančiu apie Bernį. 

— Skauda? 

— Visą kūną. 

- Puiku. 

— Kodėl jie manęs nenudėjo? 

— Aš jiems įsakiau to nedaryti. 

- Įdomu, kodėl? - Karlas ir vėl kreivai šyptelėjo, o tada su- 
telkė dėmesį į Dosoną. - Na, vyruti, koks jausmas? 

Dosonas klausėsi jų pokalbio ir tuo pat metu akimis tyri- 
nėjo plastikinius vamzdelius, kuriais buvo apraizgytas Kar- 
las. Paklaustas, perkėlė akis į senį. 

-— Apie ką tu? 

— Koks jausmas barškinti mirusio brolio žmoną? 

Dosonui prireikė nežmoniškų pastangų, kad susivaldytų 
ir nekibtų seniui į gerklę. Pasilenkęs prie pat Karlo, jis jam 
pasakė: 

— Tu palikai mane mirti. 

— Man tavęs nė velnio nereikėjo. Buvai šlykštus beždžio- 
niūkštis. Visą naktį prakaitavau, kol tave iš jos ištraukiau. 
Nekenčiau tavęs dar iki pamatydamas. Dar ta Flora pašėlo. 

— Atėmei jos ką tik gimusį kūdikį. 

- Klysti. Pasakiau jai, kad gimei negyvas ir kad bus geriau, 
jei tavęs nepamatys. Susėmiau tave kaip kokius žuvies vidu- 
rius ir įmečiau pro skylę grindyse. Velniai rautų, tikėjausi, 
kad uždusi ir nepradėsi rėkti. 

Net ir dabar, kai jau žinojo viską apie šio pabaisos padary- 
tus nusikaltimus, Dosonas stebėjosi, kaip žmogus gali būti 
toks žiaurus ir beširdis. 

— Kaip tu galėjai? 

— Kaip galėjau?! - Karlo balse pasirodo grėsminga gaida. - 
Šiandien sakei, kad iš mudviejų Hedlis juoksis paskutinis. Tai 
va: suklydai. Tai aš juoksiuos iš tavęs. - Karlas paniekinamai 
nužvelgė Dosoną nuo galvos iki kojų. - Joks tu mano sūnus. 

Akimirką Dosonas neteko amo, o paskui prašvokštė: 

— Ką?! 

— Girdėjai, ką pasakiau. Tu iš kitos sėklos. Nežinau, kieno. 
Gal bet kurio iš tų kitų vyrų. 

- Meluoji, - įsiterpė Hedlis. - Žinau apie Florą tiek pat, 
kiek apie tave. Nežinia už ką, bet ji tave mylėjo ir su tavim 
būtų ėjusi kad ir į pragarą. Nebūtų sugulusi su kitu vyru. 

— Nebent pats jai būčiau liepęs. 

Vyrai išpūtę akis žiūrėjo į Karlą, apstulbinti jo ką tik pasa- 
kytų žodžių. 

— Jėzau, - sušnibždėjo Hedlis. 

Dosonas neteko amo. Apstulbęs jis dvejojo, ar jausti palen- 
gvėjimą, ar bjaurėtis, džiūgauti ar gedėti dėl vargų ir pažemi- 
nimų, kuriuos jį pagimdžiusiai moteriai teko patirti. 

— Kartais paskolindavau ją vaikinams, kai jiems reikėdavo 
nuleisti garą. Arba kaip premiją. Greičiausiai ji ir pastojo, kai 
trys ar keturi iš mano vyrukų... 

— Užsikišk. 

Atrodė, kad Dosono įtūžis Karlą tik linksmina. 

— Gal Flora ir žinojo, kuris ją taip palaimino, bet abejoju. 
Ojei žinojo, tai gal parašė jo vardą tame savo dienoraštyje? 

Dosonas sukluso. 

— Dienoraštyje? 

— Klastinga kalė, - piktinosi Karlas. - Spėju, kad metų me- 
tus jį rašė. Pasimirė, spausdama jį prie krūtinės. Ją juk iš- 
kas? - paklausė Hedlio. - Įmečiau tą sąsiuvinį į duobę kartu 
su ja. Bus įdomu pasiskaityti. O gal ir ne. Flora buvo tokia 
kvailelė. 

Buvo matyti, kad Karlas iš tikrųjų smaginasi. Sąmoningai 
juos kurstė, akylai stebėdamas, ar jie nepratrūks. Dosonas 
nusprendė jam nesuteikti tokio malonumo. Metė žvilgsnį į- 
Hedlį ir paklausė: 

— Kiek pajėgiu suvirškinti, jau išgirdau. O tu? 

— Dar Golden Branče apie jį sužinojau tiek, kiek suvirškinti 
nepajėgiu. 

Dosonas iš vamzdelių raizgalynės pasirinko vieną ir atsky- 
rė nuo kitų. 

— Susitvarkysi? 

— Kaire ranka. Dėk ant nykščio ir smiliaus. 

Dosonas atsargiai du kartus apsuko vamzdelį apie tuos du 
pirštus, kad Hedliui neišslystų. 

Karlas neišsigando, tik piktai sukikeno: 

— Hedli, tu visad palengvini man užduotį. 

— Kaip, Karlai? 

— Žinojau, kad nenurimsi, kol nepamatysi mano lavono. 
Žinojau, kad pats asmeniškai atsivilksi manęs pribaigti. - 
Karlas kilstelėjo galvą, kiek tik leido sutvarstytas petys, ir 
pasiuntė Hedliui oro bučinį. - Ačiū. 

- Į sveikatą. 

Vos Hedliui spėjus truktelėti vamzdelį, tas išlėkė iš lizdo, 
ir plačiai atsivėrė durys. Į palatą įgriuvo maršalai. Vienas iš jų 
kažką šaukė Hedliui. Paskui pareigūnus įskubėjo ir mirtinai 
persigandusi Amelija. 

— Dosonai, nereikia! 

Karlas spoksojo į vamzdelio galą, kadaruojantį Hedlio ran- 
koje. Krutino lūpas, neišleisdamas jokio garso, kol galų gale 
kvailai išlemeno: 

— Nieko nenutiko. 

- Žinoma, nenutiko. - Dosonas paėmė vamzdelį Hedliui iš 
kairės rankos ir, iš lėto vyniodamas jį sau ant plaštakos, iš- 
laisvino iš vamzdelių raizgalynės ant grindų. - Jis prie nieko 
neprijungtas. Matai? - pakišo abu tabaluojančius galus Kar- 
lui po nosim. - Turėtų tokius išimti, jei jie nereikalingi. Ne- 
duok Dieve, kas nors per klaidą ištrauktų vamzdelį, prijungtą 
tau prie krūtinės. 

Apstulbęs ir apimtas siaubo Karlas žiūrėjo į besišypsantį 
Hedlį. 

— Karlai, nejau tikrai manei, kad atėjau čia tavęs nužudyti? 
Juk tai padaręs atimčiau iš savęs malonumą matyti, kaip su- 
rakintas grandinėmis pūsi kalėjime iki gyvenimo pabaigos. - 
Hedlis papurtė galvą. - Nė velnio, Karlai. Nesulauksi. 


Epilogas 


|| Esi as vairavo atsidaręs automobilio langus. Oras su drus- 
kos prieskoniu buvo švelnus, jūra rami. Ankstų rytą dažnai 
taip būna. Artinantis prie Amelijos paplūdimio vilos, jo akys 
savaime nukrypo į namą, kuriame apsimetęs Berniu vasaro- 
davo Karlas Vingertas. 

Tik tiek Dosonas apie jį ir pagalvojo, nors tas išgama ir to 
nebuvo vertas. 

Dosonas manė, kad Amelija ir vaikai dar miega, bet išli- 
pęs iš automobilio pamatė ją paplūdimyje, prie pat vandens. 
Rankoje nešėsi sandalus. Amelija mūvėjo plačias plonos dro- 
bės kelnes, vilkėjo marškinėlius be rankovių (greičiausiai su 
jais ir miegojo), plaukai buvo susukti į netvarkingą kuodą ant 
pakaušio. Dar niekada ji neatrodė Dosonui tokia graži. 

Amelija jį pastebėjo tik kai buvo įveikęs daugiau kaip pusę 
juos skiriančio atstumo. Numetė sandalus ir bėgte nulėkė jo 
pasitikti. Dosonas čiupo ją į glėbį, ir jiedu susiliejo aistrin- 
game bučinyje. Tik po kelių minučių pajėgė vienas nuo kito 
atsiplėšti, bet liko apsikabinę, tarsi netikėdami, kad jie vėl 
yra kartu po dešimties dienų išsiskyrimo. 

Amelija atsilošė į jo tvirtai jai už nugaros sunertas rankas 
ir žvelgė į jį atmetusi galvą. 

— Kaip sekėsi? 

- Šiaurės Dakotoje rugsėjį jau būna šalta. Vieną rytą buvo 
žemiau nulio. 

Amelija nubraukė vėjo kedenamą plaukų sruogą nuo jo 
šiurkštaus skruosto, įsirėmė abiem delnais jam į krūtinę ir 
jau švelnesniu balsu paklausė: 

— Kaip ten? 

-— Viskas gerai, - atsakė Dosonas, derindamasis prie jos 
rimto tono. - Nuostabūs žmonės. Žemės druska. Ant namo 
išdidžiai plevėsuoja Amerikos vėliava. Vakarienei - mėsos 
troškinys. Namuose pilna Hokinso nuotraukų. Labai nekan- 
travo išgirsti, ką turiu pasakyti. 

Ką tik grįžęs iš Afganistano, Dosonas gavo laišką nuo 
kapralo Hokinso tėvų, kuriame jie prašė Dosono jiems pa- 
skambinti. Jie nuoširdžiai prisipažino, kad labai norėtų pa- 
sikalbėti apie savo sūnų ir paskutines jo dienas. Šį prašymą 
jie pakartojo balso paštu, siųsdami elektronines žinutes ir 
paprastus laiškus. „Jis labai jus gerbė, pone Dosonai. Labai 
prašom mums paskambinti.“ 

Bet Dosonas neprisivertė. 

Pokalbis su Amelija apie tą tragišką įvykį buvo Dosonui 
kaip katarsis. Nelikus tabu kalbėti apie Hokinsą, jis jau galėjo 
apie jį galvoti be to baisaus virpulio viduje. Taigi, palydėjęs 
Hedlį namo į Vašingtoną, užsisakė bilietą skrydžiui į Šiaurės 
Dakotą. 

— Jie man papasakojo apie Hokinsą viską. Susipažinau su 
jo broliu, dviem seserimis, šešiais sūnėnais ir dukterėčiomis. 
Man parodė jo beisbolo prizus ir mokyklos išleistuvių poky- 
lio nuotraukas. Mano pokalbiai su jais buvo skaudūs, bet gy- 
dantys sielą. 

— Noriu, kad viską man papasakotum, kai pajusi, kad to 
nori, - Amelija pasistiebė ant pirštų galiukų ir jį pabučiavo. — 
Kaip miegi? 

- Jau dvi naktys iš eilės be košmarų. 

— Didelė pažanga. 

- Čia tavo nuopelnas. 

Labai padėjo ir keli seansai pas psichologą Vašingtone. Vis 
dėlto Dosonas buvo įsitikinęs, kad labiau turi dėkoti Ameli- 

jai, o ne tam gydytojui, kurio kabineto sienos buvo nukabinė- 
tos įrėmintais diplomais. 

— Kaip Hedlis ir Eva? - paklausė Amelija. 

— Hedlis kasdien jaučiasi vis geriau. Biuras jį ragina, kad 
neitų į pensiją, bent jau kol bus baigta Karlo byla. Kadangi 
procesas gali užtrukti, Hedlis atsisakė. 

— Gana netikėta. 

— Aš irgi iš pradžių nustebau. Paskui Hedlis paaiškino, ko- 
dėl. Sako, kad toji dramatiška scena ligoninėje, kai Karlas 
svaidėsi prakeiksmais ir meldė, kad jį nužudytų, nepralen- 
kiama. 

Amelija prisiglaudė kakta Dosonui prie krūtinės. 

— Kai tada pabudau, o tavęs nebuvo, pamaniau... 

— Karlas irgi tą patį pagalvojo. Toks ir buvo tikslas, bet 
mirtis jam būtų buvę per gerai. Hedlis norėjo pasikalbėti su 
juo akis į akį. Aš padėjau, nes žinojau, kokia toji akistata su 
priešu Hedliui svarbi. Kuo nors mažiau jis nebūtų tenkinęsis. 

— Taip pat ir tu. 

— Gerai mane pažįsti. 

Amelija užspaudė bučiniu jo lūpas, o atsitraukusi paklausė: 

— Vadinasi, Hedliui nebuvo sunku atmesti biuro siūlymą 
dar padirbėti? 

- Eva gerokai viską palengvino. Pagrasino, kad, jei grįš į 
darbą, pridės jam į maistą sutrintos viagros ir atsisakys su 
juo mylėtis. 

— Ji taip ir padarytų. 

— Nė kiek tuo neabejoju. Beje, Eva mus pakvietė švęsti Pa- 
dėkos dienos. - Dosonas paglostė Amelijai plaukus. - O kaip 
tavo kelionė į Kanzasą? | 

— Trumpa, nes nenorėjau palikti vaikų pas Metkalfus il- 
giau nei vienai parai. Atminimo mišios buvo labai liūdnos. 

— Neabejoju, jog Stefės tėvai buvo sujaudinti, kad dalyvavai. 

— Taip ir sakė. Ir jiems gerokai palengvėjo dėl to, kad nebus 
teismo. Džeremio mirtis juos nuo to išvadavo. - Akimirką pa- 
tylėjusi, Amelija pridūrė: - Pasirūpinau jo kremacija. 

Dosonas suėmė jos veidą į delnus ir pažvelgė į akis. 

— Mums daug ką reikės pamiršti, Amelija. 

- Taip. 

— Nekantrauju pradėti. 

- Aš irgi. - Valandėlę jų žvilgsniai susidūrė. Jie puikiai 
vienas kitą suprato. Paskui Amelija galva parodė į namą, ku- 
riame vasarodavo Bernis. - Man džiugi naujiena, kad namas 
parduotas. Vakar čia buvo nekilnojamojo turto agentūros 
brokeris su rangovu. Naujasis savininkas ketina namą nu- 
griauti, jo vietoje pastatyti didesnę modernią vilą ir ją ilgam 
laikui išnuomoti. Laukiu nesulaukiu, kol tą namą nugriaus, - 
prisipažino ji. - Kaskart, pažvelgus į tą pusę... - Amelija stai- 
ga nutilo ir smalsiai pakreipė galvą. - Tu neatrodai nuste- 
bęs. - Jau įdėmiau pažvelgė į Dosoną. Iš pasikeitusios akių 
išraiškos buvo matyti, kad ji staiga viską suprato. - Namą 
nusipirkai tu! 

- Nežinia, ar kada būtum ryžusis saviškį parduoti. Šis na- 
mas juk toks tau brangus. Taigi vienintelė išeitis buvo nusi- 
kratyti ano. 

— Negaliu tau šito leisti! - šūktelėjo Amelija. 

— Mano tėvai paliko man pinigų, kurių dar iki šiol nepalie- 
čiau. Dabar kaip tik pasitaikė proga. Karlas man - ne tėvas, 
bet jis kankino mano mamą ir paliko mane numirti. Nenoriu, 
kad mums čia būnant kas nors jį primintų. - Amelija dar ke- 
tino prieštarauti, bet Dosonas jai neleido. - Jau viskas nu- 
spręsta. 

Amelija nurimo ir tyliai paklausė: 

— Ar jie rado Floros dienoraštį? 

— Taip. Beveik viskas įskaitoma. Hedlis jau peržvelgė ir pa- 
sirūpino, kad gaučiau iššifruotą tekstą. 

Amelija klausiamai pažvelgė į Dosoną. 

Jis kilstelėjo petį. 

— Nežinau, ar kada ryšiuos jį perskaityti. Gal... Dabar man 
reikia nuo viso to pailsėti. 

— Ar apskritai nori sužinoti, kas buvo tavo tėvas? 

— Ne. Man gana... man per akis... žinoti, kad ne Karlas. 
Jaučiausi įskaudintas ne dėl to, kad jis nebuvo mano gim- 
dytojas, o dėl to, kad mane paliko. Palyginus mano DNR su 
vyrų, žuvusių Golden Branče, paaiškėjo, kad tarp jų mano 
tėvo nebuvo. Nematau prasmės toliau kapstytis po šią nema- 
lonią istoriją. 

Amelija tvirčiau rankomis apsivijo Dosonui liemenį ir 
skrūostu prigludo jam prie krūtinės. 

— Ar parašysi apie tai? 

— Harieta spaudžia, bet pasakiau jai „ne“. Negalėčiau pa- 
rašyti, nutylėdamas apie tave ir berniukus. Ne, aš to nedary- 
siu, - pakišo ranką jai po palaidinuke ir perbraukė per nuga- 
rą, mėgaudamasis nuostabiu pojūčiu liesti jos odą. Dosonas 
nusipurtė, pagalvojęs, kiek mažai trūko, kad būtų per savo 
kvailumą šią moterį praradęs. - Svarstau, ar neparašius apie 
Hokinsą. Jo tėvai man pakišo mintį. Kariškių savižudybės vi- 
sada aktuali tema. Juk negalima tylėti, kai jaunas, patriotiš- 
kai išauklėtas žmogus puola į tokią neviltį. Dėmesį sutelksiu 
į tai, kaip koviniai veiksmai gali paveikti net ir atspariausia 
psichika pasižyminčius karius. Manau, tema verta pastangų. 

- Juolab kad jos imsis talentingas žurnalistas. 

— Baik, - nutęsė Dosonas. Atlošė jai galvą ir lūpomis per- 
braukė per skruostą. Bet ji nesileido daugiau bučiuojama. — 
Kas? 

— Kalbėdamas apie namą, pasakei „kai būsime čia“ ir kad 
Eva pakvietė mus švęsti Padėkos dienos. Išeitų, per ateinan- 
čią Padėkos dieną dar būsime kartu? 

— Labai to tikiuosi? O tu? 

— Aš irgi. Gali neabejoti. 

— Gera girdėti. 

- Tik kaip tai padaryti? Šią savaitę vaikams jau prasidėjo 
mokslo metai. Aš ketinau nusipirkti namą su kiemu ir šu- 
nimi. Džordžui patiko mano mintis vieną mūsų muziejaus 
salę skirti potrauminio streso sindromui. Jei taryba projektą 
patvirtins, norėčiau būti jo kuratore. Be to, jei tėčio namuose 

bus įrengtas jo atminimo muziejus, kaipgi be manęs? - Ame- 
lijos akyse šmėstelėjo liūdesys. - O tu gyveni Virdžinijoje. 

- Niekis. Žinoma, reikės kai ką paderinti, bet čia jau prakti- 
niai klausimai. Ne kokios neįveikiamos kliūtys. Mano darbas 
susijęs su kelionėmis, bent jau kol laikausi terminų ir kartais 
dalyvauju redakcijos posėdžiuose. Perskaitysiu Floros die- 
noraštį ar ne, bet apybraižą apie Hokinsą parašysiu, o tada 
spręsiu, ar noriu, kad ji būtų atspausdinta. Kai berniukai tiek 
suaugs, kad bus galima jiems papasakoti apie jų tėvą, mes 
taip ir padarysime. Ir visokeriopai jiems padėsime, jei iškiltų 
sunkumų. Svarbiausia, kad neprivalome jau šiandien turėti 
visų atsakymų. Šiandien nė negalime jų turėti. - Švelniu buči- 
niu liesdamas jos lūpas, Dosonas sušnibždėjo: - Išgyvenom 
tikrą pragarą, Amelija. Todėl visa kita atrodys kaip smagus 
pasivaikščiojimas. Neskubėkim, o sprendimus priimsim, kai 
ateis metas. Kol kas mylėkimės kaip išprotėję ir gyvenkime 
šia diena. 

Neatitraukdama lūpų, Amelija šyptelėjo. 

— Man labiausiai patinka tai, ką sakei apie laukinę aistrą. 

— Man ir pačiam patinka. 

Dosonas atlošė Amelijai galvą, ruošdamasis ilgam aistrin- 
gam bučiniui, bet ji sudejavo: 

— Mes ne vieni. 

Pas juos, tebevilkėdami pižamas, bėgo Hanteris ir Grantas. 
Jų basos pėdos bildėjo ant lentinio tako. 

Amelija šūktelėjo vaikams, kad pasisaugotų, neįsivarytų 
pašinų, bet jiems buvo nė motais. Šaukdami Dosoną, berniu- 
kai galvotrūkčiais bėgo pas juos. 

Amelija vylingai nusišypsojo. 

— Ar tu tikras, kad nori būti jiems tėvas? 

— Dėl šito jau nuspręsta. 

Dosonas apsivijo Ameliją rankomis per liemenį, o kai įsi- 
smarkavę berniukai į jį atsitrenkė, krisdamas ant smėlio, jis 
nusitempė ir Ameliją. 

6landalas 


Vieną lietingą vakarą užpulta trijų vietinių vaikinų 
Džeidė Speri patyrė baisiausią, kokį tik gali patirti 
moteris, košmarą. Po to atsidūrusi skandalo bei 
dramatiškų įvykių centre, mergina išvyko kaip įmanoma 
toliau nuo nelaimę primenančios vietos. Tačiau ji niekada 
nepamiršo mieguisto „vienos bendrovės miesto“, kuriame 
kiekvienas vyras, moteris ir vaikas priklauso nuo 
turtuolių Pačetų šeimos. Džeidė nepamiršo ir išlepinto 
šios šeimos sūnelio, kuris kartu su dviem draugais visam 
laikui pakeitė jos gyvenimą. Dabar Džeidė grįžta - 
suvesti sąskaitų su savo įtakingaisiais skriaudikais. Ir ji 
nenurims, kol atkeršys. 


SAN BAUM 


Tomas slėgis 


Belamei Liston buvo vos dvylika, kai per baisų uraganą buvo nužudyta 
jos vyresnioji sesuo Suzana. Viesulas sunaikino visus įkalčius ir iš 
Belamės atminties ištrynė tikruosius tos dienos įvykius. 


Praėjus aštuoniolikai metų Belamė parašo sensacingą romaną, 
paremtą sesers nužudymo istorija. Saugodama šeimos ramybę, 

ji prisidengia pseudonimu, tačiau vienas žurnalistas atkapsto ir 
paviešina tikrąją Belamės pavardę. Mergina netikėtai atsiduria 
nežinomo, keršto ištroškusio asmens taikinyje... Pakliuvusiai į mirtiną 
pavojų Belamei nelieka kito pasirinkimo, kaip tik išdrįsti susitikti 

su praeities vaiduokliais. Padedama buvusio sesers vaikino Dento 
Karterio, ji ryžtasi atgaivinti atmintį. Išnyrantys prisiminimai atneša 
naujų, netikėtų pavojų ir verčia suabejoti brangiausiais žmonėmis. 
Tačiau Belamė ir Dentas neketina liautis, kol suras tikrąjį Suzanos 
žudiką. Žinoma, jei tik jis nesmogs pirmas... 

Sandra Brown 

(Sandra Braun, g. 1948 m.) 

JAV rašvtoja, detektyvinių trilerių autorė, parašė per 60) 
knygų. Jos išverstos į daugiau kaip 30 kalbų. Lietuvių 
skaitytojams gerai žinomi jos romanai: „Alibi“, „Pavydas“, 
„Baltasis karštis“, „Šalčio faktorius“, „Sveika, tamsa“, 
„Susikeitimas“, „Spastai“, „Svetimas veidas“, „Mirtinos 
paslaptys“, „Nešvarus žaidimas“, „Rikošetas“, „Sarada“, 
„Išskirtinis interviu“, „Dūmų uždanga“, „Aklavietė“, „Be 
žodžių“, „Liudytoja“, „Lūžio taškas“, „Ypatinga klientė“, 
„Prancūziškas šilkas“, „Mirtininkas“, „Žemas slėgis“, 
„Skandalas“. Daugelis S. Brown romanų yra skaitomiausių 
knygų sąrašuose, ir visi jos detektyvai, pasak USA Todav, 
vilioja skaitytoją karštligiškai versti puslapi po puslapio iki 
pat kūrinio pabaigos. 


Žinomas žurnalistas Dosonas Skotas jaučiasi 

visiškai sugniuždytas išgyvenimų, kuriuos patyrė 
Afganistane. Tačiau vieną dieną jį iš sąstingio išjudina 
buvusio FTB agento užduotis - prisidėti prie be žinios 
dingusio kariškio Džeremio Vesono bylos tyrimo. 
Džeremis Vesonas - dviejų FTB labiausiai ieškomų 
teroristų sūnus, ir byloje likę neišaiškintų detalių. 
Pradėjęs gilintis į bylą Dosonas ima vis artimiau 
bendrauti su Džeremio žmona Amelija. Bet kai 
randama nužudyta Amelijos vaikų auklė, įvykiai 
staiga pasisuka netikėta linkme - pats Dosonas tampa 
įtariamuoju. Tvirto alibi neturinčiam vyrui nelieka 
kitos išeities, kaip tik stoti į akistatą su mirtinu 
pavojumi ir pačiam rasti tikruosius nusikaltėlius... 

